
Pratarmė 


Šeštajame tome pateikiama lietuvių kalbos istorija nuo 1940 metų iki 
mūsų dienų. Tai dramatiškas laikotarpis, kupinas tautos kančių ir kovos 
už išlikimą. Prarasta nepriklausomybė, o po pusės šimtrmečio vėl atgau- 
ta. Lietuvių kalba buvo netekusi valstybinės kalbos funkcijų, likusi be 
apsaugos, graužiama dvikalbystės bei rusifikacijos vėžio. Nusilpo ir su- 
nyko. Prasidėjus Atgimimui, ji vėl atgavo savo teises, tapo valstybinė kalba. 
Taigi jos raidą lėmė sudėtingi ekstralingvistiniai procesai. Visa tai ir steng- 
tasi nušviesti šioje knygoje. 

Ją rašydamas autorius rėmėsi ne tik dokumentais, bet ir savo atsimi- 
nimais. Lietuvai netenkant nepriklausomybės jis jau buvo gimnazistas. 
Karui pasibaigus studijavo Vilniaus universitete. Po to visą laiką jame 
dėstė lituanistikos kalbines disciplinas. Taigi pats visą laiką iš arti matė 
lietuvių kalbos raidą, joje dalyvavo. Teko pergyventi visas „baltąsias dė- 
mes“, matyti kraujuojančias tautos ir kalbos žaizdas, bolševikų glaisto- 
mas melo ir apgaulės tepalu. Vėliau atėjo Atgimimo džiaugsmas, dai- 
nuojantis išsivadavimas. Visa tai ir buvo fiksuojama, daromos išvados, 
kurios šioje knygoje dėstomos. Kitaip susiklosčius istorinėms sąlygoms, 
žinoma, parašyti jos būtų buvę neįmanoma. Bent tokios, kokia yra. 

Šia knyga baigiama „Lietuvių kalbos istorija“. Dar vieną knygą suda- 
rys visų 6 tomų rodyklės ir skaitytojų pageidauta teminė bibliografija. Tai 
tebus veikalo priedas. 

Lietuvių kalbos istorijai buvo dirbama ilgai. Jau savo mokslinės veik- 
los pradžioje autorius laikėsi nuostatoš, kad senųjų kalbos paminklų trū- 
kumą turi kompensuoti tarmių duomenys. Todėl ilgą laiką buvo įsitrau- 
kęs į tarmių tyrimą, kurį baigė išleisdamas monografiją „Lietuvių dialek- 
tologija“ (1966). Lygiagrečiai tyrė istorinės gramatikos problemas: para- 
šė „Lietuvių kalbos įvardžiuotinių būdvardžių istorijos bruožus“ (1957), 
paskelbė ta tematika nemaža straipsnių, pagaliau išleido dvitomę „Lie- 
tuvių kalbos istorinę gramatiką“ (1980-1981). Dialektologijos ir istori- 
nės gramatikos sintezę sudarė Petkevičiaus, 1605 m. anoniminio, Belarmi- 
no katekizmų, Slavočinskio giesmyno, Jaknavičiaus evangelijų, taip pat 
Sirvydo, Mažvydo ir kitų senųjų autorių šnektų lokalizavimas, tų autorių 
tekstų kalbos analizė (1970-1977), nutiesusi tiltą į ekstralingvistinių są- 
lygų, kuriose anuomet funkcionavo lietuvių kalba, tyrimą, tuo pačiu ir į 
kalbos istoriją tikrąja to žodžio prasme. Prie viso to prisidėjo antroponi- 
mikos studijos ir gilinimasis į etnogenezės problemas. 

Sukaupti gausūs duomenys sudarė prielaidą „Lietuvių kalbos istori- 
jos“ rašymui, kurį rimčiau pradėta planuoti nuo 1975 m. Vis delsta pra- 
dėti. Pagaliau pasiryžta raginant prof. P Skardžiui, gyvenusiam JAV su 
kuriuo autorius susirašinėjo nuo 1967 m. 


Tekstą pradėta rašyti 1980 m. balandžio mėnesį. Kiekvienam tomui 
prireikė vidutiniškai poros metų. Pirmieji tomai rašyti sunkiu Lietuvai 
laiku, esant priespaudai ir klestint demagogijai. Laimei, pavyko išvengti 
konjunktūros. Buvo rašoma tikra, o ne sovietinė kalbos istorija. Apsi- 
saugojimui naudoti „perkūnsargiai“ tomų pratarmėse, tokie kaip „kal- 
bos istorijos niekam nevalia atplėšti nuo ta kalba šnekančių žmonių is- 
torijos“, tai esąs „vienas iš svarbiausių tarybinės kalbotyros postulatų“ ir 
pan. 

Šiuo veikalu tada siekta sužadinti tautos orumo pajutimą, pagarbą 
savajai kalbai. Todėl pirmajame tome lietuvių kalbos kilmės aiškinimas 
pateiktas plačiame indoeuropiečių kalbų fone, detaliau negu šiaip jau 
reikėtų. Toks dėstymas savaime rodė mūsų kalbos vietą ir jos svarbą tarp 
pasaulio kalbų. Skaitytojas turėjo įsitikinti, jog lietuvių kalba anaiptol 
nėra prastesnė už kitas, tik istorinių sąlygų labai nuskurdinta, nepagrįs- 
tai nustumta į istrorijos „užpečkį“. Tada visa tai buvo labai aktualu. Juk 
turbūt niekur pasaulyje taip labai neklastota istorija, kaip Lietuvoje. 

Reikėjo rašyti taip, kad skaitytojas pats darytų teisingas išvadas. Teko 
dėstymą populiarinti, nes leidinys skiriamas plačiajai visuomenei, ne vien 
mokslininkams. Dėl to vengta specialesnio mokslinio aparato, leidimosi 
į platesnes diskusijas ir pan. Šiuos dalykus specialistui turėtų kompen- 
suoti visų šešių tomų teminė bibliografija. 

Autorius dėkoja visiems tiems, kurie yra kuo nors prisidėję prie šio 
leidinio gerinimo. Ypač dėkingas kantriesiems savo šeimos nariams: jiems 
galėjo sudaryti kur kas geresnes gyvenimo sąlygas, jeigu ne šis veikalas. 
Prisimena taip pat savo tėvą Petrą Zinkevičių (1868— 1968), papras1ą 
valstietį, supratusį mokslo reikšmę ir tuo davusį šiam darbui pačią pir- 
mąją pradžią. Dėkingas Mokslo ir enciklopedijų leidyklos vadovybei ir 
darbuotojams, siekusiems padėti autoriui. 

Ačiū habil. dr. Vytautui Ambrazui, kuris recenzavo visus šio leidinio 
tomus. 

Šis tomas baigtas rašyti 1993 m. balandžio mėnesį, vėliau pasirodžiu- 
sia literatūra beveik nebepasinaudota. 


LIETUVIŲ KALBA ANTROJO PASAULINIO 
KARO METAIS 


Karo išvakarės 


Po I pas. karo Versalio sutartimi Vokietija buvo nuginkluota, jos 
karo laivynas uždraustas, kolonijos atimtos. Revanšistinio nusiteiki- 
mo vokiečių sluoksniai laukė progos atsigauti. Bolševizmui įsigalėjus 
Rusijoje, kilo antikomunistiniai judėjimai kituose kraštuose, ypač Ita- 
lijoje su vadu B. Musoliniu. Vokietijoje 1933 m. valdžią paėmęs Adol- 
fas Hitleris ėmė nepaisyti Versalio sutarties varžymų ir sparčiai gin- 
klavosi. Jis įvedė nacionalsocialistinę (nacių) santvarką, skelbusią ko- 
vą demokratijai, asmens laisvei, komunizmui, net krikščionybei. Pra- 
sidėjo fizinės jėgos ir tariamai aukščiausios — germanų — rasės garbi- 
nimas, siekimas jėga įsiviešpatauti pasaulyje. Greit Vokietija tapo to- 
talitarine valstybė, vadovaujama fiureriu (vadu) pasiskelbusio Hitle- 
rio, grasinusio nukariauti pasaulį. Jos pėdomis ėjo Italija ir Japonija. 
Rytuose ramybę drumstė Sovietų Sąjunga, siekusi įvesti komunistinę 
santvarką visame Žemės rutulyje. Vakarų demokratijos šalys, ypač An- 
glija, Prancūzija ir JAV, karui nebuvo pasirengusios, tuo drąsino na- 
cių, fašistų ir komunistų agresyviuosius. 

Nuo 1936 m. įvykiai rutuliojosi greitai. Vokietija, Italija ir Japoni- 
ja sudarė karinę sąjungą (vad. ašį) ir išstojo iš Tautų Sąjungos, paver- 
tė šią tarptautinę organizaciją bejėgę pasipriešinti agresijai. Šios vals- 
tybės ėmė grobti svetimas žemes. Jau 1931 m. užėmusi Mandžiūriją, 
Japonija grėsė Kinijai ir 1938 m. užpuolė ją. Italija Afrikoje nukaria- 
vo Etiopiją (Abisiniją), Europoje — Albaniją. 1936 m. prasidėjusio 
pilietinio karo Ispanijoje rezultatas — ir ten įsigalėjo diktatūra. 

Lenkija stengėsi su Baltijos ir kitomis valstybėmis sudaryti bloką, 
kad galėtų kartu gintis nuo galimo Vokietijos užpuolimo. Ji primygti- 
nai reikalavo, kad Lietuva užmegztų su ja diplomatinius santykius, 
kurių lietuviai atkakliai vengė, protestuodami dėl 1920 m. savo sosti- 
nės Vilniaus užgrobimo. 1938 m. kovo mėn. lenkai išprovokavo pasie- 
nio incidentą, organizavo antilietuviškas demonstracijas („Šmerė Lit- 
winam!“, „Marsz na Kowno!“...) ir ėmė traukti kariuomenę į Lietu- 
vos pasienį. Lietuvos vyriausybė kovo 19 d. priėmė Lenkijos ultima- 
tumą. Jame nebuvo reikalavimo atsižadėti sostinės Vilniaus, kaip skel- 
bė ir iki šiol tebeskelbia dezinformatoriai. Lietuva niekada, net ir pa- 
čiomis sunkiausiomis sąlygomis, savo amžinosios sostinės Vilniaus ne- 
buvo atsižadėjusi. 


Po ultimatumo priėmimo brutalus Lenkijos valdžios puolimas prieš 
Vilnijos lietuvius kiek atlėgo, bet visų panaikintų lietuviškų draugijų 
Lenkijos valdžia atkurti neleido. Buvo atkurtas „Rytas“, tačiau jo veik- 
la visaip varžyta. Lenkijos atstovybė Lietuvoje ėmė remti lenkų kultū- 
rinę ir politinę veiklą, stengėsi atgauti ten prarastą lenkų įtaką. Vis 
didėjo visuomenės nerimas dėl Vilniaus ateities. 

Vokietija, užėmusi demilitarizuotą Reino kraštą, 1938 m. prisijun- 
gė Austriją. Tų pačių metų rugsėjo pabaigoje įvyko Miuncheno sandė- 
ris — nuolaidžiavimo Hitleriui viršūnė, trumparegiškos Vakarų demo- 
kratijos politikos, išdavystės siekiant taikos bet kuria kaina triumfas. 
Vokietija nuo Čekoslovakijos tuoj atsiplėšė Sudetų kraštą, greitai oku- 
pavo ir visą Čekoslovakiją. Pasinaudodama Čekoslovakijos nelaime, 
Lenkija pasigrobė Tėšino apskritį, Vengriją ir Rumuniją — Užkarpa- 
tės Ukrainą. 

Kilo grėsmė Klaipėdos kraštui. Lietuva ieškojo modus vivendi su 
Vokietija. Siekdama nuraminti Hitlerį, 1937 m. paleido iš kalėjimo 
Klaipėdos nacių vadus, nuteistus 1935 m. Tačiau Klaipėdos krašte hit- 
lerininkai vis labiau įžūlėjo. 1939 m. pradžioje jie sudarė karines for- 
muotes. Iš įstaigų pašalino Lietuvos herbą ir prezidento portretus. 
Kilo ginkluoto sukilimo grėsmė. Vokietija vis didino spaudimą Lietu- 
vai. Pagaliau kovo 20 d. įteikė ultimatumą. Virš Klaipėdos pasirodė 
vokiečių bombonešiai. Hitleris su karo laivų grupe išplaukė į Klaipė- 
dą. Niekur užsienyje nepasigirdo Lietuvą ginančių balsų. Mes buvom 
palikti likimo valiai kaip ir Čekoslovakija. Visos valstybės rūpinosi tik 
savo reikalais, bijojo Vokietijos ir karo. 

Kovo 22 d. vokiečiai užėmė Klaipėdą ir visą kraštą. Visur plevėsa- 
vo vėliavos su svastikomis, iškabinėti Reicho vadų portretai. Vokie- 
čiai su įniršiu plėšė Jurgio Zauerveino, Martyno Šerniaus, Jurgio Mik- 
šo, Kristijono Donelaičio gatvių pavadinimų lenteles. Naikino viską, 
kas lietuviška. Greit ėmė uždarinėti lietuvių mokyklas, parduotuves, 
bankus, įstaigas. Iš bibliotekų lietuviškas knygas vertė į gestapo rū- 
sius, iš kur vežė į popieriaus fabriką. Draudė net lietuviškai kalbėti, 
nes „čia niekada lietuvių nėra buvę ir dabar nėra“. Dalis lietuvių, veng- 
dami vokiečių keršto ir persekiojimo, pasitraukė į Nepriklausomą 
Lietuvą. Kurie liko, buvo areštuojami, persekiojami. Masiškai bėgo 
Žydai. Iki gegužės mėnesio užregistruota 10 234 pabėgėliai (8776 lie- 
tuviai). Greit nustojo ėjęs paskutinis Mažosios Lietuvos laikraštis 
„Naujasis Tilžės keleivis“. 

Klaipėdos atplėšimas buvo labai skaudus smūgis Lietuvos Respub- 
likai. Ji neteko vienintelio uosto — vartų į pasaulį. Pramonės produk- 
cija sumažėjo beveik trečdaliu. Ypač nukentėjo celiuliozės (neteko 
1004), faneros (9975), medvilnės ir audinių (9276), taip pat dujų ir 

kokso, mineralinių trąšų gamyba. Respublikos teritorija sumažėjo 5,1 2 
(liko 52 820 km), gyventojų skaičius — 676 (liko 2 421 000). 

Vakarų demokratijos šalys fašistuojantiems diktatoriams ir toliau 
nesipriešino, nuolaidžiavo. Tik Vokietijos ir Lenkijos konfliktas dėl 
Gdansko (Dancigo) virto paskutiniu lašu nuolaidžiavimo taurėje. Dėl 
jo ir įsiliepsnojo II pasaulinis karas. 

Baltijos tautos, taigi ir Lietuva, visą laiką buvo tarp dviejų siaubū- 
nų: nacių Vokietijos ir bolševikinės Sov. Sąjungos. Kadangi pastaroji 
iškilmingai skelbėsi pripažįstanti kitų tautų laisvę ir su Baltijos valsty- 
bėmis buvo pasirašiusi taikos sutartis, garantuojančias šių valstybių 
neliečiamumą, tai ilgai buvo tikėta, kad tų sutarčių laikysis. Todėl la- 
biausiai bijota agresyviosios Vokietijos. 

Kilus Gdansko konfliktui, Anglija ir Prancūzija palaikė Lenkiją ir 
į bendrą bloką prieš nacistinę Vokietiją stengėsi įtraukti Sov. Sąjun- 
gą. Tai buvo bene vienintelė galimybė išvengti karo. Derybos vyko nuo 
1939 m. kovo mėnesio. SSSR reikalavo perleisti savo įtakon Baltijos 
šalis. Vakarų valstybės su tuo nesutiko. Jos tada dar nežinojo, kad tuo 
pačiu metu Stalinas vedė slaptas derybas su Hitleriu, kuris jam buvo 
arčiau prie širdies negu Vakarų demokratijos šalys. Stalinas tuoj pa- 
šalino iš užsienio reikalų ministro pareigų hitlerininkams nepalankų 
M. Litvinovą ir paskyrė V. Molotovą, o jo pavaduotoju — G. Dekano- 
zovą. Šie gana greit rado bendrą kalbą su nacių diplomatais, kurie 
siekė susitarti su Sov. Sąjunga ir nušalinti ją nuo aktyvių veiksmų, kol 
Vokietija dorosis su Vakarais. Toks tokį sutiko. Hitlerinė Vokietija ir 
stalininė Sov. Sąjunga buvo pačios baisiausios XX a. „blogio imperi- 
jos“, nepripažinusios nei tarptautinės teisės, nei viešumo. Joms abiem 
vadovavo panašūs išsigimėliai: Hitleris ir Stalinas, kurie abu titulavo- 
si valstybių vadais ir „Žmonijos genijais“, save laikė socializmo ir vien- 
partinės sistemos ideologais, buvo masinio žmonių naikinimo organi- 
zatoriai. 

1939 m. rugpjūčio 23 d. abiejų tų valstybių-monstrų užsienio rei- 
kalų ministrai J. Ribentropas (Ribbentrop) ir V. Molotovas pasirašė 
paktą su slaptais protokolais, kuriais abi šalys-grobikės pasidalijo įta- 
kos sferomis Rytų Europoje. Iš pradžių buvo numatyta, kad Latvija ir 
Estija priklausysiančios Sov. Sąjungos, o Lietuva — Vokietijos „veiki- 
mo sferoms“. Vėliau, rugsėjo 28 d. (jau vykstant karui), pasidalijimas 
pakoreguotas: Hitleris didžiąją Lietuvos dalį už koncesijas Lenkijoje 
perleido Stalinui, sau pasiliko tik ruožą Suvalkijoje (Vilkaviškis, Kal- 
varija, Lazdijai...), kurį 1941 m. pardavė Stalinui už 7,5 mln. dolerių. 
Tai buvo bjaurus tarptautinio banditizmo sandėris, sau nepriklausan- 
čių žemių dalybos, kraujo jūroje paskandinusios Baltijos kraštus. 


Aziatiškas sadizmas ir europietiška beprotybė padavė viena kitai 
ranką. Paktas įsigaliojo tuoj pat po jo pasirašymo, nereikėjo laukti nė 
ratifikavimo. Mat Hitleris skubėjo. Tuo paktu užsigarantavęs saugu- 
mą Rytuose, jis galėjo gilinti Gdansko konfliktą ir pradėti II pas. ka- 
rą. Hitleriui į pagalbą ėjo Stalinas: iš šio imperijos į Vokietiją dundėjo 
traukiniai su nafta ir strateginėmis medžiagomis. Hitleris gavo visa 
tai, kas jam buvo labiausiai reikalinga. 


Molotovo- Ribentropo pakto dokumentai ilgą laiką buvo slepiami nuo viešumos. Jie 
iškilo Niurnbergo proceso metu 1946 m. Paskelbti JAV 1948 m. Dalis originalų sunaikin- 
ta, išliko nuorašai (mikrofilmai). SSSR vadovybė ilgą laiką neigė buvus slaptus protoko- 
lus, bet nenuginčijamų argumentų prispirta pagaliau gavo juos pripažinti, nors visą laiką 
spyriojosi atitaisyti jų sukeltus padarinius. Lietuvoje tie dokumentai paskelbti 1989 m. 
specialiame leidinyje „Suokalbis“ (fotokopijos ir lietuviškas vertimas). Maskvoje origi- 
nalai buvo „atrasti“ tik 1992 m. 


Taip padaryta didžiojo nusikaltimo žmonijai pradžia. Išsiplėtęs II 
pas. karas į savo orbitą įtraukė net 61 valstybę, 8075 viso Žemės rutu- 
lio gyventojų ir truko 6 metus. Ugnies viesulas praūžė virš Europos, 
Azijos ir Afrikos, apėmė vandenynų platybes. Karas nusinešė daugiau 


negu 50 milijonų gyvybių. 


Karo pradžia ir Vilniaus atgavimas 


1939 m. rugsėjo 1 d. vokiečiai puolė Lenkiją ir greitai sutriuškino 
jos kariuomenę. Jau antrąją karo dieną bombardavo Vilnių, penktąją 
dieną užėmė Krokuvą, devintąją — įsiveržė į Varšuvos priemiesčius. 
Per dvi savaites užvaldė apie pusę Lenkijos teritorijos. Vokiečiai ragi- 
no lietuvius atsiimti Lenkijos užgrobtąjį Vilnių, žadėjo paremti tą Žy- 
gį karo aviacija, šarvuočiais, sunkiąja artilerija. Proga atgauti Vilnių 
buvo ideali. Daugelis lenkų neabejojo, kad Lietuva taip ir pasielg- 
sianti, juoba kad patys neseniai buvo pasinaudoję Čekoslovakiją išti- 
kusia nelaime ir atsiplėšę nuo jos Tėšino sritį. Tačiau Lietuvos vyriau- 
sybė nepasidavė vokiečių gundymams. Jau pirmąją karo dieną ji pasi- 
skelbė būsianti neutrali Vokietijos -— Lenkijos kare ir to neutralumo 
laikėsi. Nepaisydami iš lenkų patirtų didelių skriaudų, lietuviai Len- 
kiją traktavo kaip Hitlerio agresijos auką ir prasidėjusiame kare jų 
simpatijos buvo Lenkijos pusėje. 

Jau sutriuškintą Lenkiją rugsėjo 17 d. iš rytų puolė Raudonoji ar- 
mija. Rytojaus dieną buvo užimti Švenčionys, Lyda, Naugardukas, o 
dar po dienos — Vilnius. Rugsėjo 21 d. Raudonosios armijos daliniai 
pasiekė Lietuvos sieną. Breste įvyko nugalėtojų paradas: Vermachto 

ir Raudonosios armijos kariai draugiškai spaudė vieni kitiems rankas. 
Kadangi vokiečiai, vydami lenkus, vietomis buvo nuėję toliau negu 
leido Molotovo- Ribentropo paktas, tai Hitleris rugsėjo 28 d. slaptu 
protokolu sutiko bolševikams „atsilyginti“ svetima teritorija: už Liub- 
lino ir dalies Varšuvos vaivadijas jis Stalinui perleido „teisę“ į bemaž 
visą Lietuvą (be Suvalkijos ruožo), kuri anksčiau buvo priskirta Vo- 
kietijos „interesų sferai“. 

Karą pralaimėjusios Lenkijos kariuomenės likučiai bėgo į Lietuvą. 
Buvo internuota per 14 tūkst. kareivių (daugiausia pėstininkų ir ka- 
valeristų, aviacija išskrido į Latviją, kad nepatektų lietuviams) ir apie 
40 tūkst. civilių Žmonių, tarp jų Pilsudskio žmona su dviem dukterim. 
Lietuviai juos šelpė, norintiems padėjo pasiekti Angliją ir kitus Vaka- 
rų kraštus. 

Nuo karo nukentėjo lenkų neteisėtai valdyta Lietuvos sostinė Vil- 
nius ir rytinė etnografinės Lietuvos dalis. Į Lenkijos kariuomenę bu- 
vo mobilizuota per 14 tūkst. šio krašto vyrų. Žuvo apie tūkstantį lietu- 
vių. Nors pagal 1920 m. sutartį tas kraštas turėjo būti grąžintas Lietu- 
vai, tačiau bolševikai elgėsi taip, lyg tai būtų priešų žemė. Vilniuje 
buvo demontuojamos įmonės, išvežami į SSSR įrenginiai, grobiama 
viskas, kas pasitaikė po ranka. Vykdyti areštai. Vien iš Vilniaus ir apy- 
linkių bolševikai suėmė ir išvežė apie 25 tūkst. gyventojų. Žmones apė- 
mė baimė: neaiški ateitis, nežinomas rytojus. Bolševikai rengėsi orga- 
nizuoti rinkimus į vietinę „valdžią“, kuri turėjo įjungti Vilniaus kraštą 
į Gudijos SSR ir „kurti komunizmą“. Bet to padaryti nespėta, nes 
greit prasidėjo derybos dėl Vilniaus grąžinimo Lietuvai. 

Lietuva tikėjosi atgauti tai, ko buvo netekusi dėl Želigovskio smur- 
to. Derybos prasidėjo Maskvoje spalio 2 d. Stalinas reikalavo pasira- 
šyti dvi sutartis: dėl Vilniaus grąžinimo ir dėl savitarpio pagalbos. Pa- 
gal antrąją sutartį Lietuva turėjo sutikti su Raudonosios armijos ba- 
zių Lietuvos teritorijoje įkūrimu (neva apsaugosiančių Lietuvą nuo 
priešų). Suprasdama, kad tai būtų Trojos arklys Lietuvoje („Vilnius 
mūsų, o0-mes rusų“), bazių įsteigimo projektui Lietuvos vyriausybė vi- 
saip priešinosi. Tačiau spirtis nebuvo lengva žinant, kad yra slapti Sta- 
lino ir Hitlerio susitarimai. Tada jau buvo palaužtos Estija (IX.28) ir 
Latvija (X.5), kurios sutiko įsileisti bazes (Stalinas Latvijos užsienio 
reikalų ministrui davė „bolševiko garbės žodį“, kad Latvija nebūsian- 
ti okupuota). Lietuvos visuomenė labai troško atgauti pavergtąją sos- 
tinę. Juk Vilnius — tai lietuvių tautos ilgesys, kalbomis iškalbėtas, dai- 
nomis išdainuotas miestas, kuriame slypi visa Lietuvos praeitis. Vilta- 
si išlaikyti valstybės suverenitetą nepaisant svetimų karinių bazių. Pa- 
sirašoma sutartis tam davė pagrindą: jos preambolėje buvo nurodyta, 
kad abiejų valstybių savitarpio santykių pagrindu ir toliau liekanti 

1920 m. taikos bei 1926 m. nepuolimo sutartys, o $7 įrašyta, jog sutar- 
tis „jokiu būdu neturi paliesti susitariančių šalių suverenių teisių“. 
Pačios sutarties galiojimo laikas — 15 metų. Stalinas nusileido dėl įve- 
damos į bazes kariuomenės skaičiaus: jį sumažino nuo 50 iki 20 tūks- 
tančių. TASS'as Vakaruose intensyviai platino V. Molotovo pareiški- 
mą SSSR Aukščiausiojoje Taryboje, kad „Baltijos respublikos nenu- 
matomos paversti sovietinėmis“ ir jei kas kitaip tvirtinąs, tas šmeižiąs 
Sov. Sąjungą. 


Panašią sutartį Stalinas siekė įpiršti ir Suomijai. Bet ši, remiama Skandinavijos šalių, 
„tautų tėvo“ spaudimą atlaikė ir į pinkles neįsivėlė. Dėl to kilo Sov. Sąjungos ir Suomijos 
karas. Suomiai narsiai apgynė savo Tėvynę. Nors neteko Viipuri (Vyborgo) miesto ir 
savo teritorijos dalies, bet jų valstybė liko nepriklausoma. Dėl šio karo Sov. Sąjunga bu- 
vo paskelbta agresore ir pašalinta iš Tautų Sąjungos. 


Pagal 1939 m. spalio 10 d. pasirašytą sutartį Lietuva atgavo savo 
sostinę Vilnių ir nedidelį pasienio ruožą pagal senąjį Peterburgo — Var- 
šuvos geležinkelį (žr. 1 pav.). Tai sudarė apie ketvirtadalį (6 880 km') 
Lenkijos užgrobtos Lietuvos teritorijos su maždaug puse milijono gy- 
ventojų. Per 20 lenkų okupacijos metų vykdytas slavinimas davė pa- 
grindą Stalinui atplėšti nuo Lietuvos didžiąją tos teritorijos dalį 
(20 561 km) ir įtraukti į Gudijos SSR. Taigi už Lietuvos ribų liko ne- 
maža etnografinės Lietuvos dalis, tarp jų lietuviški Švenčionių, Drus- 
kininkų, Marcinkonių valsčiai, daug kitų tada dar lietuviškų vietovių, 
išbarstytų po visą Gudijai priskirtą teritoriją. 

Lietuvių kariuomenė į Vilnių įžengė spalio 28 d. Čia buvo iškil- 
mingai sutikta: Žygiavo pro triumfo vartus, vėliavomis ir transparan- 
tais papuoštomis gatvėmis. Tačiau lietuviškos vėliavos neiškėlė R. Jalb- 
Žykovskio (Jalbrzykowski) vadovaujama arkivyskupijos kurija, nors 
prieš tai virš jos pastato plevėsavo raudonoji vėliava. Lietuvos kariuo- 
menės pažiūrėti rinkosi žmonės iš tolimų apylinkių. Kai kurie lazūniš- 
kiai pėsti ėjo 120 km. Jiems lenkiška mokykla buvo įkalusi į galvą, 
kad Lietuva — tai mažytis nuskuręs kraštas. Dabar matė įspūdingą 
kariuomenę, augalotus, orius policininkus. Stebino lietuviška tvarka, 
sugebėjimas greit ir sočiai pavalgydinti išalkusį ir apiplėštą miestą, 
užtvindytą tūkstančių karo pabėgėlių. Rytojaus dieną įvyko vėliavos 
pakėlimas Gedimino kalne. Turėjo skambinti visos bažnyčios, bet ne- 
skambino. Jalbžykovskis pradėjo boikotą. 

Lietuvių administracija Vilniuje susidūrė su nemažais sunkumais. 
Atgautas pasienio ruožas buvo per mažas, kad pajėgtų išmaitinti Vil- 
niaus miestą, priplūdusį pabėgėlių (apie 50—80 tūkst.). Žemės čia pras- 
tos, derlius toli atsiliko nuo visos Lietuvos lygio: 1938 m. kviečių iš 
hektaro gauta vidutiniškai 7,7 cnt (Nepriklausomoje Lietuvoje — 

(N. Lietuvoje — 12,4 cnt). Taip pat ir gyvulininkystė: vidutiniškai tūks- 
tančiui hektarų dirbamos žemės čia teko 69 arkliai (N. Lietuvoje — 
105), 166 galvijai (N. Lietuvoje — 226), 133 kiaulės (N. Lietuvoje — 
237), 171 avis (N. Lietuvoje — 244). Dar tebebuvo per 5076 neišskirs- 
tytų kaimų. Ūkininkai laukė ir nesulaukė žemės reformos. Nors Vil- 
niaus miestas gyventojų skaičiumi buvo pusantro karto didesnis už 
Kauną, bet ir jis daugeliu atžvilgių atsiliko: prieš karą pramonėje dir- 

1 pav. Lietuvos rytinės sienos 1939-— 1944 m.: 

1— 1939.10.10 sutartimi Lietuvai grąžintas plotas, 2 - grąžinta 1940 m., 3 — 1942- 
1944 m. prie Lietuvos generalinės srities priskirtas plotas, 4 — 1942-1944 m. prie 
Vokietijos reicho (Rytprūsių) priskirto ploto riba. 

bo tik 7 tūkst. darbininkų (Kaune 16 tūkst.), mieste buvo 0,3 tūkst. 
automobilių (Kaune 1,4 tūkst.), 2,4 tūkst. telefono ir 15,3 tūkst. radi- 
jo abonementų (Kaune atitinkamai 9 tūkst. ir 20,4 tūkst.). 

Lietuvos vyriausybė Vilnijai skyrė daug dėmesio. Teikė ekonomi- 
nę pagalbą, rodė taktą bei pakantumą. Supirkinėjo beverčiais tapu- 
sius zlotus, keitė juos į litus. Nenutrūkstamu srautu į Vilnių riedėjo 
„Maisto“, „Pienocentro“, „Paramos“ sunkvežimiai su maistu. Reikė- 
jo kovoti prieš kriminalinius nusikaltėlius, kurių apie 2 tūkstančius 
paleido traukdamasi Lenkijos kariuomenė vien iš Lukiškių kalėjimo, 
čia privežtų iš visos Lenkijos. Buvo atstatomi per karą sugriauti Vil- 
niaus tiltai. Apskritai gyvenimas sparčiai normalėjo. 

Daug pastangų Lietuvos vyriausybė dėjo siekdama atgautąjį kraš- 
tą integruoti į Lietuvą. Visi gyventojai ar jų tėvai, kurie 1920 m. da- 
rant taikos sutartį su Sov. Rusija gyveno šiame krašte, laikomi lygia- 
teisiais Lietuvos Respublikos piliečiais. Sustabdytas jų lenkinimas. Vil- 
niuje pradėjo veikti 2 lietuvių gimnazijos: Vytauto Didžiojo (berniu- 
kų) ir Birutės (mergaičių). Įstaigų tarnautojams ir šiaip piliečiams buvo 
organizuoti lietuvių kalbos kursai. Norintys greit pramoko lietuviš- 
kai. Nuo spalio 28 d. pradėjo eiti dienraštis „Vilniaus balsas“. Atnau- 
jintas lenkų administracijos 1937 m. uždarytas gudų laikraštis „Kry- 
nyca“. Leidžiami lenkų dienraščiai „Kurier Wilenski“ ir „Gazeta co- 
dzienna“, žydų „Wilner Tog“, rusų „Haure BpeMma“. Iš Panevėžio per- 
keltas Pedagoginis institutas, anksčiau buvęs Klaipėdoje. Atgaivintas 
Vilniaus universitetas. Nuo 1918 m. atkūrimo akto jo teko laukti net 
du dešimtmečius. Vengiant paralelizmo, iš Kauno perkelti Humanita- 
rinis ir Teisės mokslų fakultetai. Pirmą kartą istorijoje Vilniaus uni- 
versitete paskaitas pradėta skaityti lietuviškai, nepaisant to, kad di- 
džioji dalis buvusio Stepono Batoro universiteto mokslo personalo ir 
studentų boikotavo. Į Vilnių perkeltas Valstybinio teatro kolektyvas, 
daugiausia jaunesnieji artistai. Pradėta pamažu kelti ir kitas įstaigas. 

Bent tris ketvirtadalius atgauto krašto gyventojų sudarė vietinės 
kilmės žmonės. Nemaža jų lietuvių kalbą jau buvo pamiršę, vietomis 
ją bemokėjo tik vyresnioji karta, daug buvo dvikalbių. Svarbus užda- 
vinys — sustabdyti tolesnį krašto lenkinimą, sudaryti sąlygas atsigauti 
lietuvių kalbai ten, kur ji dar nebuvo visai pamiršta. 

Nutautėjimas labiausiai buvo palietęs vidurinę atgauto ploto dalį, 
kur gyventojai perdėm mišrūs arba kalbėjo gudiškai, kiti lenkiškai (žr. 
„Lietuvių kalbos istorijos“ V tomo 19 pav., p. 241). Būsimojo Vilniaus 
rajono plote lietuvių kalba tada bebuvo išlikusi tik vakaruose ir šiau- 
rės vakaruose: Dūkštų, Maišiagalos, Pabėržės, Glitiškių, Sužionių ir 
kitose apylinkėse (daugiausia dvikalbiai). Be to, į pietus nuo Vilniaus 
lietuvių kalba išliko Marijampolio ir Žagarės kaimuose. Išduodant nau- 

jus pasus dauguma gyventojų užsirašė lietuviais, nors ne visi mokėjo 
savo protėvių kalbą: Maišiagalos apylinkėse lietuviais užsirašė net 8972, 
Pabėržės — 8170, Riešės ir Nemenčinės — po 8076. Palyginti nemaža 
lietuviais užsirašė ir kitur, pvz., Rudaminos ir Šimsko apylinkėse po 
4595, Mickūnų — 4670, tačiau Naujosios Vilnios — tik 976. 

Būsimojo Šalčininkų rajono plote lietuvių kalba buvo išlikusi ge- 
riau: vakarinėje ir vidurinėje dalyse tada buvo kalbama mišriai (But- 
rimėnys, Raščiūnai, Pasalis, Kužiai, Daučiūnai, Jūndiliškės...), kai kur 
lietuviškai kalbantys tebesudarė daugumą (Kaniūkai, Šiauliai, Jur- 
gionys...), Mištūnuose net 904, Dainavojė, Gilviniškėse, Užūklony- 
se, Vėžionysė, Naujadvaryje apie 50-9070, Kalesninkuose, Purvė- 
nuose —- 25-50. 

Išduodant naujus pasus Jašiūnuose lietuviais užsirašė 8670, 
Turgėliuose — 6076, nors tų vietovių gyventojai kalbos požiūriu jau 
buvo stipriai suslavėję (daugiausia kalbėjo gudiškai), ypač apie Tur- 
geliūs, Akmenynę. 

Dabartinio Trakų rajono plote lietuvių kalba ištisai vyravo pietuo- 
se. Vyresniosios kartos žmonės ją dar mokėjo ir apie Lazdėnus, Rūdiš- 
kes, Obeliūs, vietomis ir kitur. 

Vilniaus miestas turėjo per 200 tūkstančių nuolatinių gyventojų (be 
karo pabėgėlių), iš kurių lietuviais užsirašė daugiau negu 70 tūkst. (len- 
kų statistika terasdavo vos 2 tūkst.). 

Lenkų patriotams, žinoma, darėsi skaudu, kai jie (klaidinti panpo- 
lonistinės propagandos) patyrė, jog Wilno esąs Lietuvos sostinė, jog 
prijungtasis prie Lietuvos kraštas sudaręs lietuvių tautos branduolį, 
davusį pradžią lietuviškai kultūrai ir Lietuvos valstybei. Anksčiau visa tai 
nuo jų buvo slepiama. Tie, kurie laikėsi šovinistinio nusistatymo, ir toliau 
nerimo, skleidė antilietuviškas nuotaikas, kėlė žmonėse sąmyšį. 


Buvo skleidžiami gandai, esą Vilnių grąžinus Lietuvai krašte kilsiąs badas. Kai var- 
gingieji miesto gyventojai pirmosiomis dienomis buvo nemokamai maitinami iš kariuo- 
menės virtuvių, lenkų „patriotai“ nešė sriubą kibirais ir pylė į tualetus (Lietuva suban- 
krutuosianti!). „Maistas“ užtvindė parduotuves eksportui paruoštais mėsos konservais 
su angliškais užrašais. Tuo pasinaudojant imta skelbti, esą Vilnių maistu aprūpiną ne 
lietuviai, bet anglai. 


Bažnyčiose iš sakyklų Jalbžykovskio parankiniai ragino gyventojus 
neparsiduoti lietuviams „už dvėselieną“ (taip vadino rūkytas dešras, 
kumpius, šonines). Iš kailio nėrėsi, kad nebūtų sustabdyta polonizaci- 
ja, kad išliktų kokia buvo lenkų okupacijos metais. Per pamokslus tę- 
sė senąją pasaką apie tai, kad visi katalikai — tai lenkai. Nenorėta 
patenkinti lietuvių visuomenės prašymo leisti turėti lietuviams pamal- 
das (šalia lenkiškų) kai kuriose Vilniaus bažnyčiose, nes sutilpti ma- 
žoje Sv. Mikalojaus bažnytėlėje iš tikrųjų buvo neįmanoma. Teko kreip- 

žoje Šv. Mikalojaus bažnytėlėje iš tikrųjų buvo neįmanoma. Teko kreip- 
tis pagalbos net į popiežių. Tik įsikišus nuncijui iš Kauno buvo leista 
kai kuriose bažnyčiose turėti lietuviams pamaldas, sufraganu buvo pa- 
skirtas arkivyskupas M. Reinys, kurį Jalbžykovskis vis tiek ignoravo ir 
neprileido prie valdymo. 

Lietuvos Respublikos vadovybės toleranciją ir pakantumą lenkų 
šovinistai išnaudojo be saiko keldami reikalavimus. Antai nesitenkin- 
ta dviem lenkiškais dienraščiais, reikalauta trečio, visai neprisime- 
nant, jog dar taip neseniai patys lietuviams buvo palikę vienintelį ne- 
reguliariai išeinantį laikraštėlį „Vilniaus žodį“. Šovinistai stengėsi boi- 
kotuoti lietuviškas mokyklas, ypač Vilniaus universitetą, kai jis iš Lie- 
tuvai pragaištingo polonizacinės ekspansijos šaltinio tapo lietuvišku 
mokslo ir kultūros židiniu. Policija susekė ir likvidavo slaptą šovinistų 
organizaciją. Tarp suimtųjų net 7570 sudarė atvykėliai iš Lenkijos. 

Krašto vardynas buvo sulenkintas. Lietuvių administracija kreipė- 
si į gyventojus prašydama padėti nustatyti tikrąsias senovines vieto- 
vardžių formas. Valsčių viršaičiai ir apylinkių seniūnai pakviesdavo 
lietuviškai mokančių vyresnio amžiaus asmenų. Atvykdavo kalbinin- 
kas ir vietos žmonių nurodymu greta suslavinto pavadinimo įrašydavo 
iš seno vartojamą lietuvišką jo atitikmenį, taip pat vietos lietuvių šnek- 
tose tebevartotas pavardes. Buvo sudaryta speciali Vardyno komisija, 
vadovaujama prof. A. Salio. Jo atsiminimu, atgautose žemėse tada be- 
maž nebuvo apylinkių, kur nebūtų atsiradę lietuviškai mokančių žmo- 
nių. Vardyno komisijos veikloje dalyvavo beveik visi to meto lietuvių 
kalbininkai: A. Salys, P. Skardžius, J. Balčikonis, P. Jonikas, L. Damb- 
riūnas (Dambrauskas), K. Alminas (Alminauskis), M. Jurkynas, 
J. Kruopas, J. Senkus ir kt. Sukaupti vardyno duomenys Lituanistikos 
institute buvo lyginami su archyvuose turima medžiaga ir tuo būdu 
atstatomos autentiškos vardų formos. Jos buvo įrašomos naujai iš- 
duodamuose pasuose. Nelietuviškai kalbantys, suprantama, dar ilgai 
vartojo (vietomis ir dabar tebevartoja) istoriškai antrines sulenkintas 
bei suslavintas formas. Buvo sudaryti lietuviškų vietovardžių ir reko- 
menduojamų atlietuvintų pavardžių žodynai. Deja, dėl karo ir okupa- 
cijų to darbo nespėta baigti. Vietovardžių žodynas buvo jau spausdi- 
namas, turėjo greit pasirodyti, bet nebespėjo. Liko korektūros. Reko- 
menduojamų pavardžių žodyno spėta parengti tik mašinraštį. 

Vilniaus krašte išryškėjo nepaprastas mūsų pavardžių sudarkymas. 
Beje, panašiai jos buvo darkytos anksčiau ir visoje Lietuvoje. Antai 
pavardė Gaidys virto Gajdis, Gojdis, Gojdys, Gojdzis, Gojdž ir pan., 
Gaidėlis — Gojdel, Gejdelis, Hajdel..., Katinėlis — Kacinel, Kacynel, 
Kacienel..., Žemaitis — Zemajtis, Zemajč, Žemoji, Žemojė, Zemojdo, 
Zamajdo, Zmujdzin, Zmujdzinski..., Žvėrėlis (ir Žvėrėlė) - Žwiereto, 

Zwiereko, Zwirielto, Zwirelto, Zwiryklo ir t. t. Tuo būdu iš Ašaka, Aukš- 
tuėlis, Bajoršitis, Čėsnditis, Dailidė, Drąseika (Dranseika) Gaigalas, 
Smailys, Šiekštėlė, Tijūnėlis, Uogintas, Vėdaras buvo padaryta Asa- 
ko, Oksztul, Bajoroj“, Czesnojč, Dojlido, Dronsejko, Gajgat, Szmejilis, 
Szaksztetto, Ciunel, Ogint, Wedor ir pan. Priesagos -ėnas, -onis masiš- 
kai suslavintos į-aniec: Ankėnas, Andriulėnas, Ožkeli6nis, Stasiuli6nis, 
ŠimeliGnis paversti Ankianiec, Andrulaniec, Aszkelaniec, Stasiulaniec, 
Szymielaniec... Daugybė vertinių, pvz., Beržinis > Brzezmski, Girinis, 
Miškinis > Gajewski, Gajewczyk, Žvirblis > Wr6blewski Lenkų iš- 
duotuose dokumentuose pasitaikė dvigubo rašymo: Korwelis- Golębow- 
ski, Zajączkowski-Kiszkis, Zwirblis-Wr6blewski ir pan. Tai rodo tarpinį 
pavardžių vertimo procesą. 

Nuvalius visas svetimas apnašas išryškėjo daug gražių senų lietu- 
viškų antroponimų. Pateikiami tik kai kurie pavyzdžiai: Kantautas, Kan- 
trimas, Kar(i)butas, Karminas, Karvydas, Karvinas, Kugaudas, Man(i)gir- 
das, Manigiras, Mantrimas, Mantvila, Mindaras, Minigaila, Minginas, 
Miniotas, Mintautas, Saudargas, Siriotas, Sirtautas, Sirvydas, Skirgaila, 
Ste(i)gvila, Strugaila, Subartas, Sudintas, Sugintas, Sungaila, Sunginas, 
Surgautas, Surkantas, Sutaras, Svirbutas (dvikamieniai asmenvardžiai), 
Mažeika (vien Vilniaus mieste buvo apie 50 šeimų), Mažintas, Medei- 
ša, Sireika, Sirpeika (priesaginiai vediniai) ir daugybė kitų. 

Dėl duomenų stokos tada ne visą vardyną buvo įmanoma doku- 
mentuotai atlietuvinti. Skubotai dirbant kartais pasitaikydavo ir bro- 
ko, net atgal „vertimo“ iš lenkų į lietuvių kalbą ar naujų formų sukū- 
rimo. Bet tai palyginti reti atvejai. 

Be vardyno, buvo tiriamos ir išlikusios Vilnijos lietuvių šnektos. 
Rasta daug gerų vietinės šnektos mokovų. Antai dialektologas J. Sen- 
kus vien iš Pabėržės apylinkės tokių buvo suregistravęs 40, iš Šalčinin- 
kų apylinkės — 10. Šiais duomenimis lietuvių dialektologai naudojosi 
vėliau, net septintajame dešimtmetyje organizuodami dialektologines 
ekspedicijas Lietuvių kalbos atlaso duomenims rinkti. Tada paaiškė- 
jo, kad tarmiškai kalbėję asmenys apie Sūdervę dzūkavo tik pagal ant- 
rąją ypatybę (vietoj č dž tarė c, dz), 0 į rytus ir pietus nuo Vilniaus 
(Lavėriškės, Mėdininkai, Nemėžis, Parudaminys...) jau dzūkavo pa- 
gal abi ypatybes (ir /, d prieš /tipo vokalizmą vertė c, dz). 

Tada Vilnijos lietuvių šnektas tyrusių kalbininkų atsiminimu, ab- 
soliutinė dauguma lietuviškai nemokėjusių vietinių gyventojų buvę ge- 
ranoriai ir lietuviams palankūs. Juos ypač imponavo aukštesnis Lietu- 
vos valstybės ekonominis lygis. Tada per pusmetį (iki 1940 m. birželio 
įvykių) daugelis lietuviškai pramoko daugiau negu vėliau per visus 40 
metų. 

Prie Gudijos priskirtoje etnografinės Lietuvos dalyje liko daug lie- 
tuvių gyvenviečių, vietomis net ištisai lietuviškas kraštas. Tai — Drūski- 
ninkų, Marcinkonių, Švenčionių, Daugėliškio, Mielagėnų, Tverėčiaus, 
Gervėčių ir kt. apylinkės. Apie Dievėniškį tada lietuviškai kalbėjo be- 
maž 9076 visų gyventojų. Daug jų buvo dabartiniame Varenavo rajo- 
ne, kur būta ir apgudėjusių, bet susikalbėti lietuviškai, ypač su vyres- 
nio amžiaus žmonėmis, tada dar buvo galima beveik kiekviename kai- 
me. Daug tebemokančių lietuviškai, ypač vyresnės kartos žmonių, li- 
ko anapus sienos prie Šalčininkų. Toliau pietryčiuose — didelė lietu- 
viška sala Laziinų apylinkėse. Šiaurėje už Lietuvos ribų liko mišri va- 
karinė Brėslaujos rajono dalis (ypač apie Apsą), kur tada lietuviškų 
ar pusiau lietuviškų buvo net apie 40 kaimų. Mažų lietuvių kalbos 
salelių liko daug įvairiose vietovėse, pvz., 9 kaimai prie Kamėjo ir 
Lentupio, 2 kaimai prie Zietelos, 2 kaimai prie Ščiūtino ir t. t. 

Amžininkų atsiminimu, žmonės tikėjosi, kad visos lietuviškos vie- 
tovės būsiančios atiduotos Lietuvai. Jie labai nusivylė likę anapus sie- 
nos. Bolševikų valdžia ten tuoj atidarė rusiškas mokyklas, atvyko ru- 
sai mokytojai. Lietuviškas mokyklas leido įkurti tik kai kuriose vieto- 
vėse, pvz., septynmetę Pelesojė, keturmetes Pavalakėjė, Paditvyjė, 
Dubiniuose, Plikiuose, Romaškonysė ir kt. 

Spalio pabaigoje Vakarų Gudijos liaudies susirinkimo Balstogės 
sesijoje deputatai lietuviai pareikalavo ištaisyti Maskvos sutarties pa- 
darytą jiems skriaudą ir lietuviškas vietoves prijungti prie Lietuvos. 
Deja, niekas to nepaisė. Buvo paskelbta, kad norinčius bolševikų val- 
džia leisianti persikelti į Lietuvą. Net sudarė specialią repatriavimo 
komisiją, įsteigė išvykstančiųjų registravimo punktus. Repatriantais 
daug kur užsirašė ištisi kaimai, ne tik lietuviai, bet ir mišrių šeimų 
(net darė fiktyvias santuokas) žmonės. Kitakalbiai visokiais būdais 
stengėsi įrodyti savo lietuvišką kilmę, nenorėjo likti bolševikiniame 
„rojuje“. Bolševikų valdžia netikėjo, kad bus toks masinis kėlimasis į 
„buržųjų“ Lietuvą. Emėsi agitacijos. Vien į Rėdūnią buvo pasiųsta 
apie 300 agitatorių. Bet tuo nieko nepasiekė. Įvyko lyg ir neoficialus 
referendumas už prisijungimą prie Lietuvos. 

Išvažiuojantiems leido pasiimti po vieną karvę, avį, paršiuką ir įvai- 
rių daiktų tiek, kiek telpa į vienkinkį vežimą. Pinigų nekeitė. Trobe- 
sius ir kitą nekilnojamą turtą turėjo palikti be atlyginimo. Žmonės 
skerdė kiaules, ganė pievas, nebesėjo vasarojaus, pjovė nepribrendu- 
sius javus, susikrovė vežimus ir... laukė. Iš pradžių valdžia skelbė, kad 
bus išvykstama gegužės 1 d., bet vis atidėliojo. Lietuvoje jų laukė. Bu- 
vo sudarytas komitetas repatriantams priimti. Deja, greit bolševikai 
užgrobė visą Lietuvą ir repatriacija nebeteko prasmės. Gyventojai pa- 
tyrė didelių nuostolių. 

Lietuvos okupavimas ir prievartinis įjungimas į SSSR 


Prieš pat okupaciją Lietuvos Respublikoje gyveno beveik 3 milijo- 
nai (pagal oficialų surašymą 2 925 271) žmonių. Be karo ir politinių 
sukrėtimų, Lietuvos gyventojai nebuvo patyrę didesnių ekonominių 
sunkumų. Piniginis vienetas litas — vienas iš pastoviausių pasaulyje. 
Valstybė neturėjo nė cento užsienio skolos. Ir abi kitos Baltijos res- 
publikos tada klestėjo. Pragyvenimo lygis jose buvo aukštas, pvz., Es- 
tijoje aukštesnis negu Suomijoje. 

Visai kitaip gyvenimas klostėsi Sov. Sąjungoje, kuri buvo kraštuti- 
nio totalitarizmo šalis. Ypatinga tuo, kad joje viskas suvalstybinta ir 
unifikuota: ekonomika, politika, ideologija, kultūra, menas, mąsty- 
mas, švietimas... Panaikinus privatinę nuosavybę, piliečiai turėjo tar- 
nauti vieninteliam savininkui — valstybei. Katastrofiškai smuko jų lais- 
va iniciatyva, noras sąžiningai dirbti. Valdžia siekė vienintelio tikslo 
— „sukurti komunizmą“. 


Komunizmo idėja gimė Vokietijoje. Iš ten persimetė į Rusiją, nors ši pagal visus 
K. Markso dėsnius tam buvo labiausiai netinkama — neturėjo išaugusios pramonės. Ta- 
čiau, kad ir keista, ten ji labiausiai prigijo. Mat prastuomenė skendėjo tamsoje, todėl tą 
idėją priėmė su džiaugsmu. 

Sov. Sąjungoje siekiamasis „komunizmas“ greit virto naująja religija: vadų portretai 
pakeitė ikonas, Markso ir Lenino raštai — Bibliją. Nuvertus caro valdžią, rinkimuose į 
Steigiamąjį susirinkimą už bolševikus tebalsavo vos 2534 visų rinkėjų, taigi mažumai te- 
ko smurtu imti valdžią į savo rankas. Saujelė bolševikų visomis įmanomomis priemonė- 
mis sunaikino kitas partijas ir ėmė naganais valdyti šalį. Praėjus vos kelioms dienoms po 
Spalio perversmo Leninas įsteigė VČK (KGB „senelę“), įvedė krašte raudonąjį terorą. 
Atsirado koncentracijos lageriai —- masinė Žmonių naikinimo priemonė. Vėliau šiuo bol- 
ševikų išradimu pasinaudojo hitlerininkai. Žiaurumai pranoko lakiausią vaizduotę. Apie 
juos liudija masiniai sušaudytų ir nukankintų kapinynai Kurapatuose, Bychovnioje, Ka- 
tynėje (apie 15 000 lenkų karininkų) ir kitur. Nuo 1937 m. žudynės įsisiūbavo kaip nie- 
kur kitur pasaulyje. Tik per vieną 1938 m. mėnesį mirti ouvo pasmerkta daugiau žmonių 
negu per visus 300 Romanovų dinastijos valdymo metų. 

Pilietinis karas ir represijos tiek nualino bolševikų valdomą šalį, kad jau 1921 m. kilo 
badas. Mirė apie 5 mln. žmonių, badavo net 35 milijonai. Maždaug 3,5 mln. nuo mirties 
išgelbėjo vadinamojo kapitalistinio pasaulio šalpa. Po kelerių metų buvo pradėtas „so- 
cialistinis kaimo pertvarkymas“. Represuota per 10 mln. valstiečių. Kilo dar didesnis ba- 
das, šįkart derlingiausiuose regionuose: Ukrainoje, Pavolgyje, Kubanėje, Dono krašte, 
Pietų Urale, Kazachstane. Ypač masiškai žmonės mirė iš bado 1933 m. žiemą. Valgė vis- 
ką: peles, žvirblius, maltus kaulus, pjaustytą seną odą... Su badu buvo kovojama skel- 
biant mirties nuosprendžius kolchozų laukuose varpas rinkusiems, kritusius gyvu- 
lius valgiusiems ir kitiems panašiems „nusikaltėliams“. Vien Charkovo teismas per 
vieną 1933 m. mėnesį paskelbė 1500 tokių nuosprendžių. Šiurpūs vaizdai iškyla prieš 
akis skaitant badaujantiems maistą dalijusių užsieniečių atsiminimus. Tada badas 
nusinešė 7 mln. gyvybių. 

Trečiajame dešimtmetyje valdžią uzurpavo Stalinas, greit tapęs „neklystančiu vadu ir 
mokytoju“. Kiekvienas jo teiginys — tai paskutinioji „tiesos“ instancija. Nelyginant įkai- 
tinta geležimi buvo išdeginamos tos pažiūros, kurios nesutapo su Stalino „mokslu“. Ištisi 

gyventojų sluoksniai likviduojami kaip „klasinis priešas“. Sunaikinta Rusijos inteligenti- 
ja. Tarp represuotų pateko tūkstančiai įsitikinusių bolševikų, paties Stalino bendražygių. 
„Kaltės“ prisipažinimą čekistai išgaudavo nežmoniškais kankinimais. 

Tarp senųjų Rusijos revoliucionierių buvo daug kilnių asmenybių, siekusių Žmonių 
laisvės, lygybės, brolybės. Jie nė sapne nesapnavo, kad po Spalio perversmo valdžią uzur- 
puos antihumanistai, kurių sukurta „proletariato diktatūra“ bus pati žiauriausia pasau- 
lyje. Tai - Rusijos revoliucionierių tragizmas. 

Vyko totalinė apgaulė, buvo ugdomas kūdikiškas tikėjimas „genialiuoju viso pasau- 
lio proletariato vadu“, vedančiu į „komunizmo pergalę“. Sukurtas galingiausias pasauly- 
je propagandos aparatas. Kraštą apraizgė tankus šnipų tinklas. Šalis plūdo kraujais ir 
duso nuo ašarų, sukaustyta siaubo. Gyvenimą tvarkė BAIMĖ! 


Lietuvą pasiekdavo visų tų sunkiai įtikimų baisybių nuogirdos. 
Spauda rašė apie parodomuosius teismus, sušaudymus, smurtą, badą. 
Teisingiausiai gyvenimą Sov. Sąjungoje aprašydavo katalikų laikraš- 
čiai. Šiurpą kėlė žinios iš lietuvių bendruomenės Sov. Sąjungoje nai- 
kinimo. Žodis bolševikas Lietuvoje tapo keiksmažodžiu. Tačiau vieti- 
niai komunistai visu tuo netikėjo, laikė „pirmosios pasaulyje socialis- 
tinės valstybės“ šmeižimu, nors nelengva buvo sveiku protu suvokti, 
kaip galėjo Lenino bendražygiai staiga tapti „liaudies priešais“. Kri- 
tiškai mąstantys Žmonės jautė, kad čia kažkas ne taip. Buvo likviduoti 
beveik visi į Sov. Sąjungą pasitraukę lietuviai bolševikai. Z. Angarietį 
sunaikino prieš pat Lietuvos okupavimą (kad netrukdytų stalinistams 
veikti). Komunistai lietuviai išliko tik pačioje Lietuvoje, kurios kalė- 
jimai (kurortai lyginant su bolševikiniais) juos išgelbėjo nuo stalini- 
nio siaubo ir sunaikinimo. 

Tuo tarpu Vakarų Europoje vyko karas. Vokietija triuškino vieną 
šalį po kitos. Jos armija okupavo Daniją (1940.IV.9), išsilaipino Nor- 
vegijoje, puolė Olandiją (V.10), Belgiją ir Liuksemburgą, prie Maaso 
upės pralaužė antihitlerinės koalicijos frontą ir įsiveržė į šiaurinę Pran- 
cūziją (V.14). Greit kapituliavo Olandija (V.15), vokiečiai užėmė Briu- 
selį (V.17), Antverpeną (V.18). Neatlaikė spaudimo ir pasidavė Nor- 
vegijos kariuomenė (VI.9). Vermachto daliniai artėjo prie Paryžiaus. 

Didelės vokiečių pergalės paskatino bolševikus „veikti“. Lietuvos 
padangė nuo balandžio mėnesio ėmė niauktis. Lietuvos atstovas Mask- 
voje L. Natkevičius pranešinėjo apie nedraugiškas SSSR vyriausybės 
nuotaikas Lietuvos ir kitų Baltijos respublikų atžvilgiu. Imta telkti 
prie jų kariuomenę. Užpulti nieku nenusikaltusį ir 50 kartų silpnesnį 
kaimyną būtų buvę negražu viso pasaulio akivaizdoje, todėl bolševi- 
kai ieškojo priekabių, griebėsi provokacijų. Buvo išgalvotas mitas apie 
neva raudonarmiečių „grobimą“ Lietuvoje (sunku įsivaizduoti, kad 
Lietuvos vyriausybė būtų tokia naivi ir „tampytų liūtą .už uodegos“), 
atsitiktiniai ar specialiai „suorganizuoti“ dezertyrai paskelbti „pagrob- 
tais“. Sudarytai komisijai nebuvo leista su jais susitikti. Lietuvos vy- 

riausybė apkaltinta visokiomis „nuodėmėmis“. Bet kokių pasiaiškini- 
mų Maskvoje derybose (VI.6—14) V. Molotovas tiesiog „negirdėjo“. 
Pagaliau jis tiek suįžūlėjo, kad reikalavo atleisti iš pareigų aukštus 
Lietuvos pareigūnus, skirti naują ministrą pirmininką ir kt. Stalinas 
Lietuvos užsienio reikalų ministrui J. Urbšiui be jokių užuolankų pa- 
reiškė, kad SSSR ir Vokietija yra pasidalijusios Lietuvą, net paklojo 
ant stalo žemėlapį. 

Lietuvos Respublika nė su viena didžiąja valstybe nebuvo taip ge- 
rai sutvarkiusi savo santykių, kaip su Sov. Sąjunga. 1920 m. sutartis 
buvo papildyta Nepuolimo paktu (1926), du kartus pratęsta ir galiojo 
iki 1945.XII.31. Lietuvos atžvilgiu SSSR užsienio politika anksčiau 
visą laiką buvo pozityvi. SSSR net gynė Lietuvą nuo Lenkijos pasikė- 
sinimų. Tai kėlė Sov. Sąjungos autoritetą lietuvių akyse. Tas autorite- 
tas dar padidėjo grąžinus Vilnių. Tiesa, sostinė buvo gauta su pavo- 
jingu „kraičiu“ — Raudonosios armijos bazėmis, įsteigtomis prie Vil- 
niaus (daugiausia Naujojoje Vilnioje), Alytuje, Prienuose, Gaižiūnų 
poligone. Nors į bazes buvo įvesta daugiau negu sutarta raudonar- 
miečių, tačiau iš pradžių neatrodė, kad jie grėstų Lietuvos nepriklau- 
somybei. K. Vorošilovas spalio 7 d. Revoliučijos šventės proga garan- 
tavo: „Jokiu aiveju Sov. Sąjungos kariuomenė nesikiš į suverenių Es- 
tijos, Latvijos ir Lietuvos respublikų vidaus reikalus“. Lietuvos vy- 
riausybė griežtai laikėsi savitarpio pagalbos sutarties nuostatų. 

Birželio 14 d. vidurnaktį netikėtai lyg perkūnas iš giedro dangaus 
Lietuvai buvo įteiktas ultimatumas, reikalaujantis pakeisti vyriausybę 
ir įsileisti neribotą skaičių Raudonosios armijos dalinių. „Kad ir koks 
būtų jūsų atsakymas, rytoj Raudonoji armija vis tiek žengs į Lietuvą“, 
— pareiškė Maskvoje delegacijos atstovui SSSR užsienio reikalų mi- 
nistras V. Molotovas. Mirtinos grėsmės akivaizdoje Lietuva iš niekur 
negalėjo tikėtis pagalbos. Tuometiniai SSSR sąjungininkai vokiečiai 
tą pačią dieną užėmė Paryžių. Pasaulis buvo pasimetęs ir sutrikęs. Naktį 
įvyko paskutinis Nepriklausomos Lietuvos vyriausybės posėdis. Prezi- 
dentas A. Smetona siūlė Sov. Sąjungos smurtui (sulaužė visas su Lie- 
tuva sudarytas sutartis) pasipriešinti ginklu, kad ir simboliškai. Atei- 
tyje tai turėsią didelę reikšmę atkuriant nepriklausomybę. Tačiau dau- 
gelis vyriausybės narių pasipriešinimui nepritarė, bijojo užrūstinti ag- 
resorių ir galimų didelių aukų, juoba kad Lietuvos kariuomenė, kaip 
teigė jos vadovybė, kovos veiksmams nebuvo tinkamai pasiruošusi. 


Kariai ir karininkai buvo pasiryžę kautis už Tėvynę. Kai kas net nusižudė iš sielvarto. 

Suomija per keturis priešinimosi SSSR agresijai metus neteko 70 tūkst. žmonių, bet 
užtat išliko laisva, turtinga, išvengė lagerių ir deportacijų. Neiššovusi nė šūvio Lietuva 
prarado daugiau negu 300 tūkst. žmonių — sušaudytų, nukankintų, suluošintų... Neteko 
laisvės ir gerovės. 

Priimdama ultimatumą Lietuvos vyriausybė tikėjosi priimanti tik 
tai, kas tame ultimatume buvo parašyta, būtent, kad Raudonoji armi- 
ja įvedama laikinai (kol vyks Europoje karas) ir aiškiai apibrėžtam 
tikslui (ginti Lietuvą nuo galimų užpuolimų). Deja, Stalinas rengė klas- 
tą. Neturėdamas iliuzijų, A. Smetona laikinai eiti prezidento parei- 
gas paskyrė A. Merkį, o pats pasitraukė į užsienį, kad sutrukdytų bol- 
ševikams legaliai panaikinti Lietuvos nepriklausomybę. 

Tą pačią naktį Raudonoji armija įžengė į Lietuvą, į kai kurias vie- 
tas net anksčiau negu baigėsi ultimatumu nustatytas laikas. Slinko iš 
specialiai įrengtų pasienio zonų, iš kurių vietiniai gyventojai iš anksto 
buvo iškeldinti. Lietuvos vyriausybė pasienio sargybai įsakė praleisti 
žygiuojančią bolševikų kariuomenę. Tačiau raudonarmiečiai vis tiek 
apšaudė kai kuriuos pasienio policijos postus, Ūtėje kardais sukapojo 
sargybinį A. Barauską, prie Eišiškių pagrobė J. Aleknavičių. Iš tikrų- 
jų prasidėjo Lietuvos okupavimas. SSSR vykdė agresiją, atitinkančią 
1933 m. abiejų šalių sutartyje suformuluotą šios sąvokos apibrėžimą. 


SSSR karinė leidykla Maskvoje (BoeHn3xaT) prieš pat invaziją išleido rusų —-lietu- 
vių pasikalbėjimo knygelę (KpaTkuWū pyccko-1WTOBCKMH BOeHHHIH pa3roBOpHHK), 
kurioje be kita ko įdėjo skyrius apie belaisvių ėmimą (Stok! Pasiduok! Rankas aukštyn! 
Mesk ginklą!...) ir vietos gyventojų apklausinėjimą,— visa tai rodė jų pasirengimą užpulti. 
Pasienio gyventojų teigimu, bolševikų karininkai paniškai bijoję, kad nepasikartotų Suo- 
mijos karas. Latvija ir Estija buvo okupuotos kiek vėliau (po dviejų dienų), kai užėmus 
Lietuvą buvo atkirstas kelias jų kariuomenėms pasitraukti į Vokietiją. 

Okupacijai ir Baltijos šalių įjungimui į SSSR buvo rengiamasi iš anksto. Tuo metu, 
kai J. Urbšio delegacija tarėsi Maskvoje, jau buvo spausdinami žemėlapiai, kuriuose Lie- 
tuva, Latvija ir Estija pažymėtos SSSR respublikomis. Dar 1939 m. buvo parengtas ir 
1940 m. Leningrade išleistas „Kišeninis pasaulio atlasas“, kuriame visos trys Baltijos res- 
publikos pažymėtos penkiakampe žvaigžde ir žodžiu „coBeTckaa“. 

Iš anksto buvo planuojami ir gyventojų trėmimai į Sibirą (instrukcija pasirašyta 
1939.X.11). 

Baltijos šalis okupuojantiems raudonarmiečiams buvo įteigta, esą jie vykdą kilnią 
misiją — gelbėją šių šalių tautas nuo „kapitalizmo jungo“. Buvęs 185 šaulių divizijos 667 
pulko eilinis G. Fiodoras prisimena: „Prieš pereinant sieną mūsų politvadovai mus įtiki- 
nėjo, kad Lietuvoje pamatysime visą kapitalistinės vergovės siaubą... Mes pamatėme žy- 
dinčią, pilną gėrybių šalį, vienkiemius ir kaimus, pilnus žemės gėrybių. Miestuose daugy- 
bė parduotuvių, lūžtančių nuo įvairiausių produktų ir pramoninių prekių, o jų toks pigu- 
mas mums Rusijoje net nesisapnavo. Lietuvoje darbininkas gaudavo beveik dešimt kartų 
didesnį užmokestį nei pas mus, jei palygintume kainas“ („Lietuvos rytas“, 1991.1.23). 
Lietuvos gyventojus tada stebino raudonarmiečių noras viską pirkti. Jie tiesiog glėbiais 
tempėsi iš parduotuvių („rytoj nebus!“). Šių eilučių autorius paprašytas pats nupirko 
keliems raudonarmiečių karininkams rankinius laikrodėlius. Jie negalėjo atsistebėti gra- 
žumu ir pigumu. 

Mitas apie 1940 m. Lietuvoje neva buvusią „revoliucinę situaciją“ buvo sugalvotas 
vėliau, bene 1948 m. V. Niunkos. Tomis dienomis bolševikų šulai A. Sniečkus, M. Gedvi- 
las ir kiti įvykius vadino tikraisiais vardais, laikraščiai apie jokią „revoliuciją“ nerašė, 
vien dėkojo Stalinui ir Raudonajai armijai už „išvadavimą“. Visos sovietinės respublikos 
buvo įkurtos tik ten, kur įžengdavo Raudonoji armija. Kaip galėjo visose trijose Baltijos 

respublikose subręsti „revoliucinė situacija“ tais pačiais metais, tą patį mėnesį, net tą 
pačią savaitę? Tai bent stebuklas! 


Raudonoji armija okupavo visą Lietuvą, taigi ir tą Suvalkijos ruo- 
žą, kuris pagal Stalino ir Hitlerio susitarimą priklausė Vokietijos „in- 
teresų sferai“. Hitleris pareiškė protestą. Stalinas sutiko, kad vokie- 
čių pretenzijos pagrįstos, bet būtų sunku ir nepatogu jų reikalavimą 
patenkinti. Liepė savo diplomatams ieškoti būdų, kad tas ruožas „ju- 
ridiškai“ būtų perleistas Sov. Sąjungai. Derėtasi net kelis mėnesius, 
kol pagaliau rastas kompromisas: Stalinas 1941.I.10 nupirko iš Hitle- 
rio tą lietuvių žemę už 7 500 000 dolerių. 


Kokia gali būti „revoliucija“, jeigu perkama ir parduodama! Iš tikrųjų Stalinui terū- 
pėjo susigrąžinti žemes, kurios iki I pas. karo priklausė Rusijos imperijai. V. Molotovas 
derybose Lietuvos atstovui neslėpdamas pareiškė, kad būtų nedovanotina praleisti pro- 
gą, kuri vėliau galinti nebepasikartoti. Aukščiausiosios Tarybos sesijoje jis kalbėjo: „Pir- 
maeilę reikšmę mūsų šaliai turi tas faktas, kad nuo šiol Sov. Sąjungos sienos bus nukel- 
tos į Baltijos jūros pakrantę. Kartu mūsų šalyje atsiranda savi neužšąlantys uostai prie 
Baltijos jūros, kurių mums taip labai trūko“ („H3BecTHa“, 1940.VIII.2). Buvo vykdo- 
mos dar Petro I laikų Rusijos imperijos aneksinės užmačios! 


Tuo tarpu Kaune N. Pozdniakovo vadovaujama SSSR atstovybė 
tvarkė penktosios kolonos „veiklą“. Dirbo rankoves pasiraitoję. Su- 
kėlė neregėtą euforiją. Miestų gatvės ir aikštės tapo raudonos nuo 
vėliavų, transparantų (žmonės stebėjosi, iš kur bolševikai gavo tiek 
raudonos medžiagos). Anot Salomėjos Nėries, „subangavo, suvilnijo 
visas kraštas raudonai“. Gyventojus stulbino negirdėti šūkiai: „Tegy- 
vuoja draugas Stalinas — viso pasaulio tautų genialiausias vadas ir 
mokytojas!“, „Pasaulį seną išardysim!“, „Kas buvo nieks, tas bus vis- 
kas!“ ir pan. Įstaigose buvo pakabinti Stalino, Lenino, Markso, En- 
gelso portretai, o šalia jų — L. Berijos, G. Dekanozovo, vėliau pačių 
bolševikų sušaudytų galvažudžių atvaizdai. Organizuota šimtai „pri- 
tarimo“ demonstracijų ir mitingų. Pabandyk juose nedalyvauti, jeigu 
visi laikraščiai rėkte rėkė: „Tik liaudies priešai demonstracijose ne- 
dalyvauja!“... Daugiausia džiūgavo tie gaivalai, kurie visuomenėje ge- 
ro vardo neturėjo. 

Jau pačią pirmąją dieną iš Maskvos atskubėjo galvažudys Deka- 
nozovas keisti valdžios Lietuvoje. Sudarė vadinamąją Liaudies vyriau- 
sybę su vadovu — mažai iki tol žinomu žurnalistu J. Paleckiu. Tai buvo 
marionetinė „valdžia“, juridiškai neteisėta, nes pagal Lietuvos kon- 
stituciją negalėjo būti tvirtinama laikinai prezidento pareigas einan- 
čio asmens. Ministru pirmininku paskyrė populiarų lietuvių rašytoją, 
literatūros klasiką V. Krėvę-Mickevičių. Praktiškai tada egzistavo net 
keturios „valdžios“: oficialioji Liaudies vyriausybė, SSSR ambasada, 
beiškylanti LKP ir su nieku nesiskaitanti Raudonoji armija. 

Lietuvos komunistų partija (LKP) iki tol buvo pogrindyje. Turėjo, 
matyt, mažiau negu tūkstantį narių (Saugumo departamento duome- 
nimis — 616), iš kurių per 8070 sudarė nelietuviai, daugiausia žydai. 
Inteligentų joje beveik nebuvo, daugumas narių (apie 9074) tebuvo 
mokęsi pradinėje mokykloje. Neturėjo Lietuvos interesus atitinkan- 
čios programos. Besąlygiškai vykdė Kremliaus nurodymus. Siekė 
įtraukti Lietuvą į SSSR. Toji partija oficialiai neva sudarė vadinamąją 
Liaudies vyriausybę dar tada, kai pati buvo nelegali. Tik po to susi- 
griebta ją legalizuoti (birželio 25 d.). 

Svarbiausioji valdžia buvo Raudonoji armija. Ji perėmė sienų ap- 
saugą, areštavo daug tarnautojų, aukštų karo vadų, visuomenės ir 
mokslo veikėjų. Panaikino ir išblaškė visuomenines organizacijas (iš- 
skyrus LKP). Suvaržė spaudą. 

Vykstant visiems tiems „pertvarkymams“ nei puse žodžio nebuvo 
užsimenama apie grėsmę Lietuvos nepriklausomybei. Priešingai, Krem- 
lius skelbė pasauliui, jog Sov. Sąjunga nesirengianti pažeisti Lietuvos 
kaip valstybės teisių, kištis į jos vidaus gyvenimą ar keisti santvarkos. 
Tą patį bolševikai tvirtino ir Lietuvoje. Antai M. Gedvilas per Kauno 
radiją birželio 21 d. įtikinėjo gyventojus, kad Raudonoji armija atėjo į 
Lietuvą „apsaugoti mus nuo karo pavojaus ir padėti išlaikyti mums 
savo nepriklausomybę“. „Tegyvuoja laisva lietuvių tauta“ — demago- 
giški Dekanozovo žodžiai mitinge prie SSSR atstovybės birželio 24 d. 
V. Krėvei-Mickevičiui jis tada melavo: „Kai tik praslinks pavojus, mū- 
sų kariuomenė tuojau iš čia bus atitraukta, ir gyvensite kaip gyveno- 
te“. Buvo griežtai paneigiami tariamųjų „liaudies priešų“ gandai, kad 
rengiamasi vietoj lito įvesti rublį (taip netrukus ir buvo padaryta), 
nusavinti bažnyčių ir vienuolynų žemes (netrukus įvykdyta) ir pan. 
„Valstiečiai ir valstietės! Neklausykite mūsų liaudies priešų skleidžia- 
mų nepagrįstų gąsdinimų, esą Liaudies vyriausybė versianti jus kurti 
kolchozus. Tai yra pikti prasimanymai ir šmeižtas“, skelbė Lietuvos 
darbo sąjungos kreipimasis. Ir pati Liaudies vyriausybė iš pradžių dar 
turėjo iliuzijų išlaikyti Lietuvos nepriklausomybę. Ji tesiekė naciona- 
lizuoti stambiąją pramonę, bankus, didesnius kaip 30 ha ūkius. Dalis 
lietuvių į tas pastangas žiūrėjo palankiai, nes tikėjosi socialinės lygy- 
bės. Argi gera valia žmonės būtų bridę į kraujo ir ašarų jūrą? Reikėjo 
klastos ir apgaulės. | 

Kadangi destruktyvūs LKP ir kitų „valdžių“ veiksmai grėsė sunai- 
kinti klestinčią Lietuvos ekonomiką, V. Krėvė-Mickevičius nuvyko į 
Maskvą išsiaiškinti. Jis V. Molotovui pasiūlė, kad Lietuvai būtų su- 
teiktas Liaudies respublikos statusas, kokį turėjo Mongolija. Lietuva 
palaikysianti su Sov. Sąjunga glaudžius ryšius, turėsianti savą valiutą, 
kariuomenę, administraciją. Bet dabar Molotovas jau prašneko visai 

kitaip negu oficialioji propaganda. Atmetė Krėvės pasiūlymą ir be jo- 
Ki užuolankų pareiškė, kad Kremlių patenkinsiąs tik Lietuvos „įjun- 
gimas“ į SSSR ir kad tai būsią padaryta nedelsiant. „Mes neįkalbinė- 
jam, bet priverčiam, o kas nepasiduoda, tas sunaikinamas. Ir taip bus 
visuose kraštuose, kur mes ateisime ir kur mes darysime savo santvar- 
ką. Ir žmonės turės arba pasiduoti, arba žūti“, — tai Molotovo žodžiai 
(„Lituanistica“, 1960 m., Nr. 1, p. 94). Grįžęs į Lietuvą V. Krėvė-Mic- 
kevičius tuoj atsistatydino, o su juo ir finansų ministras E. Galvanaus- 
kas. „Prezidentas“ Paleckis susirgo. Toliau nutarimus priiminėjo jau 
nebe Liaudies vyriausybė, bet Dekanozovas ir LKP CK. 

Tuoj buvo paleistas Lietuvos seimas. Imta ruoštis „naujo tipo“ sei- 
mo rinkimams. Dekanozovas per pasitarimą trenkė kumščiu į stalą ir 
įsakė rinkimus suorganizuoti per 10 dienų („ir ne vėliau!“). Liepė bal- 
suojantiems antspauduoti pasus, „kad rinkimai būtų sėkmingi“ („Štai 
kaip reikia daryti!“). Tačiau visuomenei ir toliau buvo giedama dema- 
gogijos giesmelė. Paskelbtoji rinkiminė programa — tiesiog žavinga. 
Joje pasisakoma už Lietuvos nepriklausomybę, tautinės kultūros ug- 
dymą ir plačiųjų gyventojų sluoksnių interesus atitinkančius sociali- 
nius pertvarkymus. Apie įjungimą į SSSR — nė žodžio. Žadėta Lietu- 
vą padaryti laimingiausia pasaulyje šalimi. Būsiąs tikras rojus! 

Deputatų sąrašus sudarinėjo Dekanozovo firma per vieną naktį 
atsiradusios „Lietuvos darbo sąjungos“ vardu. Rinkimų sėkmei ga- 
rantuoti atvyko Kremliaus „specialistai“, patyrę NKVD agentai. At- 
gabenta daug „vaizdinių priemonių“, įvairių plakatų, vadų portretų, 
SSSR vėliavų ir t. t. Rinkimų data nustatyta liepos 14 d. Jie vyko pa- 
gal bolševikų sistemą — be alternatyvių kandidatų, balsuota už tiek, 
kiek turėjo būti išrinkta. Tokios komedijos Lietuvoje anksčiau ir įsi- 
vaizduoti nebuvo įmanoma. Prieš pat rinkimus žmonės per garsiakal- 
bius, radiją ir laikraščius buvo gąsdinami: kas neateisiąs balsuoti, bus 
laikomas liaudies priešu, t. y. „gaus kelialapį“ į Sibirą. Į rinkiminę 
kampaniją įsitraukė ir Raudonoji armija. Šių eilučių autorius prisi- 
mena, kaip iš netoliese miške įsikūrusio jos dalinio ateidavo raudon- 
armiečiai „agituoti“ kaimiečių. Tuo pačiu metu buvo pradėtos masi- 
nės represijos: areštai, trėmimai ir t. t. 

Priversti balsuoti žmonės kaip įmanydami „reiškė savo valią“: mė- 
tė į urnas tuščius vokus ar įdėdavo vieną kitą biuletenį su žinomesnio 
asmens pavarde, neretai — tiesiog popieriaus skiautelę. Daug balsų 
„gavo“ Melchioras Putelė — populiarus karikatūrinis personažas iš 
„Lietuvos aido“, kurio atvaizdų formatas sutapo su biuleteniu. Rezul- 
tatai iš pradžių buvo tokie menki, kad teko „dėl blogo oro“ rinkimus 
baigti tik liepos 15 d. Neišvengta kuriozų. Ukmergės apygardoje sku- 
bant išrinktas asmuo, kuris apskritai neegzistavo. Buvo apylinkių, 

kuriose „pabalsavo“ daugiau negu 10076. Mat rinkiminės komisijos 
persistengdavo. Vėliau savo atsiminimuose komisijų nariai pasakojo 
apie masišką rezultatų klastojimą, protokolų rašymą „iš akies“. Ta- 
čiau oficialiai buvo paskelbta, jog rinkimuose dalyvavo 95,51 76 turė- 
jusių balsavimo teisę, o už Darbo sąjungos kandidatus (kitokių nebu- 
vo) surinkta 99,1975 balsų. Spėjama, kad iš tikrųjų balsavime dalyva- 
vo apie 7076 (bent tiek yra nurodęs privačiame pokalbyje V. Niunka), 
o galiojančių biuletenių tebuvę 15—1876 (J. Paleckio duomenys užda- 
rame posėdyje). Tą procentą tiksliai apskaičiuoti neįmanoma, nes ne- 
turėta nei rinkėjų sąrašų, nei žinota, kiek žmonių privalėjo bal- 
suoti. Be kita ko, TASS'as Švedijos telegramų agentūrai apie rin- 
kimų Latvijoje rezultatus pranešė anksčiau, negu buvo suskaičiuoti 
balsai. 

„Išrinkto“ vadinamojo Liaudies seimo pirmasis posėdis įvyko lie- 
pos 21 d. Tai buvo klasikinis Dekanozovo spektaklis. Atvykę deputa- 
tai rado pilną salę nepažįstamų žmonių, tik parteryje kur ne kur buvo 
palikta jiems vietų. Prasidėjus posėdžiui, A. Sniečkus pasiūlė į darbo- 
tvarkę įtraukti Lietuvos prijungimo prie SSSR klausimą. Anksčiau apie 
tai deputatams niekas nekalbėjo, tik kai kur mitinguose oratoriai iš- 
keldavo mintį „kuo greičiau prisijungti prie SSSR“. Toks reikalavimas 
tada negalėjo būti populiarus, nes žmonių atmintyje tebebuvo gyvas 
carizmas su tautine priespauda, daugelis žinojo, kokia „laimė“ gyven- 
ti po Stalino padu. Nutarimą prisijungti balsavo visa salė rankų pakė- 
limu — ne tik deputatai, bet ir „svečiai“. „ToBapHlų, MOHHMH pyky“, 
— girdėjo ne vienas iš kaimyno „svečio“. Mat tokia esanti Stalino va- 
lia ir jeigu nepakelsi, ruoškis pas baltąsias meškas. Niekas tų pakeltų 
rankų neskaičiavo. Pirmininkas skubėjo paskelbti, jog nutarimas pri- 
imtas vienbalsiai. Operatyvumas — neįsivaizduojamas: su svarbiau- 
siuoju Lietuvai klausimu buvo susidorota per pusantros valandos. Šio 
ir kitų nutarimų formulavimų svarstyti nė nereikėjo — jie buvo gauti 
iš Kremliaus, teko tik išversti į lietuvių kalbą. Teisybė apie šią kome- 
diją viešai pasakyta po dvejų metų (1942.VIII.30), kai Lietuvoje ne- 
beliko Raudonosios armijos ir Karo muziejaus salėje Kaune susirinko 
„pasidalyti patyrimu“ buvę Liaudies seimo nariai. Beje, nutarimas 
įjungti į SSSR neturėjo juridinės galios, nes toks nutarimas turėtų bū- 
ti priimamas visos tautos atsiklausimu — plebiscitu. 

Vienodas scenarijus buvo pritaikytas visoms trims Baltijos respub- 
likoms. Viskas čia vyko sinchroniškai: tuo pačiu metu (liepos 6 d.) 
visose trijose respublikose buvo paskelbti rinkimų į seimus (Estijoje 
— į dūmą) įstatymai, tą pačią dieną sulipdytos fiktyvios „Darbo liau- 
dies sąjungos“ (Estijoje — blokas) paskelbė vienodas programas, tą 
pačią dieną (VII.14) vyko rinkimai visur tuo pačiu bolševikiniu būdu, 

tą pačią dieną (VII.21) susirinko naujieji parlamentai (nežinodami 
dienotvarkės) ir visur priėmė tuos pačius nutarimus. 

Sovietinė propaganda išgarsino visame pasaulyje „laisvanorišką įsi- 
jungimą“ — pasaką apie tris Europos tautas, kurios XX a. viduryje 
neva entuziastingai atsisakiusios savo nepriklausomybės. Jokia tauta 
to niekuomet pati negali padaryti. Kas siųs savo moteris ir vaikus į 
ledines Laptevų jūros salas? Kas patikės likimą kruvinajam Stalinui? 
Juk Nepriklausomybė — tai pati didžiausia vertybė. Penkių tūkstan- 
čių Žmonijos istorija nežino atvejo, kad tauta pati atsisakytų laisvės. 
Valstybingumas leidžia tautai normaliai augti, garantuoja išlikimą. Lie- 
tuva nuo 1940 m. iki Atgimimo neteko daugiau negu trečdalio savo 
gyventojų, išplėšta iš Europos valstybių gyvenimo. 


Beje, ir carinė Rusija mėgo „laisvanoriškai“ prisijunginėti nugalėtąsias tautas: 1557 m. 
taip prisijungė Baškiriją, po metų —- Udmurtiją, 1654 m. - Ukrainą, 1731 m. —- Kazachi- 
ją, 1771 m. — Kalmukų chanatą ir t. t. iki pat mūsų laikų, kada „laisvanoriškai“ tautos 
ėmė jungtis jau ne prie carinio, bet prie bolševikų „rojaus“. 


Komedijos finalas įvyko Kremliuje rugpjūčio 3 d., kai SSSR Aukš- 
čiausioji Taryba „sutiko“ priimti Lietuvą į sovietinių respublikų šeimą 
(Latviją — rugpjūčio 5 d., Estiją — rugpjūčio 6 d.). Taigi tą dieną Lie- 
tuva kaip suvereni valstybė oficialiai nustojo egzistavusi. Lietuvos pa- 
siuntinybių užsienyje vadovai atsisakė grįžti į okupuotą Lietuvą ir įteikė 
savo buvimo valstybėms protesto notas, pasiryžę tęsti Lietuvos laisvi- 
nimo darbą. Dauguma pasaulio valstybių, tarp jų visos didžiosios, ne- 
pripažino Lietuvos ir kitų Baltijos šalių inkorporavimo į SSSR kaip 
teisėto akto. Lietuvos atstovybės ir toliau veikė JAV, Didžiojoje Bri- 
tanijoje, Vatikane ir kitose šalyse. 

Tame pačiame rugpjūčio 3 d. Kremliaus posėdyje Gudijos atstovai 
pareiškė grąžiną Lietuvai kai kurias pasienio apylinkes, kuriose lietu- 
viai sudarė daugumą. Tuo reikalu spalio 1—2 d. vyko derybos Gardi- 
ne. Buvo grąžinta Druskininkų, Marcinkonių, Rudnios, Šalčininkų, 
Dieveniškių, Švenčionių, Mielagėnų, Adutiškio, Tverečiaus, Daugė- 
liškio apylinkės, sudarančios 2 646 km plotą su apie 76 tūkst. gyven- 
tojų. Žr. 1 pav. (p.11). Grąžintoje teritorijoje lietuviai ir dabar beveik 
visur tebesudaro absoliučią gyventojų daugumą, antai Mielagėnų apy- 
linkėje - 9076, Druskininkų ir Tverečiaus apylinkėse — po 8076, Šven- 
čionių apyl. — 707. Tik apie Šalčininkus, Dieveniškes dėl vėliau per 
50 metų bolševikų valdžios vykdyto labai intensyvaus nutautinimo ir 
didelės naujų gyventojų infiltracijos lietuvių procentas gerokai suma- 
žėjo. Tačiau nemaža lietuviškų vietovių tada buvo palikta anapus Lie- 
tuvos: apie Rėdūnią (kur lietuviai sudarė per pusę gyventojų), 
Gervėčius (ištisai lietuviška apylinkė), Apsą ir kt. 

Lietuvos sovietizacija 


Po „įsijungimo“ imta Lietuvą sparčiai sovietinti. Per trumpą laiką 
buvo sugriautas 20 metų sunkiai kurtas tautinės valstybės pastatas. 
Valdžia perduota saujelei kolaborantų: A. Sniečkui, M. Gedvilui, 
A. Guzevičiui... Vietoj ministrų atsirado liaudies komisarai, policija 
virto milicija, pakeista daug valdžios aparato tarnautojų. Pagreitintu 
tempu pertvarkyta pati LKP Trūkstant Lietuvoje bolševikų, gabeno 
juos iš SSSR, kurie greit sudarė didžiąją dalį (7376), buvo skiriami į 
atsakingus postus. Netrukus LKP virto VKP(b) padaliniu. Ta proga 
vykusiame partijos valyme daugiau negu pusei senųjų Lietuvos komu- 
nistų pareikštas nepasitikėjimas. Ekonomikos srityje skubėta įvesti rub- 
lį. Nors lito perkamoji galia buvo maždaug 3 kartus didesnė negu rub- 
lio, tačiau keičiant pinigus už litą mokėta tik 90 kapeikų. Tuo kraštas 
patyrė apie 400 mln. litų nuostolių. Stengtasi pagrobti Lietuvos auksą 
užsienyje, bet tai tik iš dalies pavyko. Yrant ekonomikai, parduotuvė- 
se ėmė rastis eilės, prekių trūkumas, pirkimo apribojimai ir kiti bol- 
ševikų „tvarkos“ atributai. 

Labai pakito visuomeninis ir kultūrinis gyvenimas. Buvo uždaryta 
daugelis periodinių leidinių (per 160), atsirado naujų — bolševikinių. 
Iš bibliotekų išmestos režimui nepatikusios knygos. Daug jų sunaikin- 
ta — vien Kaune apie 400 tūkstančių. Kaip antrinę žaliavą į popie- 
riaus fabrikus vežė Valančiaus, Baranausko, Vaižganto, Maironio ir 
kitų lietuvių literatūros klasikų raštus, visą Nepriklausomos Lietuvos 
periodiką, istorijos vadovėlius ir Kt. Dvaruose sunaikinta daugybė 
meno vertybių, „išnaudotojų“ portretų. Mokyklose imta niekinti tau- 
tiškumą ir religiją, aukštinti bolševizmą. Visose aukštosiose mokyklo- 
se dėstomas marksizmas-leninizmas. Atsirado politpamokos. Visur bu- 
vo diegiama okupantų mąstysena. Organizuotas NKVD šnipų tinklas, 
net vaikai turėjo sekti tėvus, mokiniai — mokytojus... 

Labai sustiprintas rusų kalbos mokymas. Yra duomenų, kad aukš- 
tosiose Maskvos instancijose svarstytas projektas įvesti lietuviams ru- 
sų raidyną, kaip buvo tuo metu daroma Azerbaidžane ir Vidurinės 
Azijos respublikose. Tačiau Baltijos šalyse to daryti neišdrįsta. Gal- 
būt atbaidė karti carinio spaudos draudimo Lietuvoje patirtis. 

Lietuvos „valstybėje“ maža kas beliko lietuviška. Bet jos iškabą 
stengtasi sulietuvinti: vietoj iki tol oficialiai vartoto pavadinimo So- 
vietų Lietuva atsirado Tarybų Lietuva. Atitinkamai Sovietų Sąjungą imta 
vadinti Tarybų Sąjunga. 

Pagal Sov. Sąjungos ir Vokietijos susitarimą vyko vokiečių repat- 
riacija. Ji palietė apie 50 tūkst. Lietuvos gyventojų. Nemaža dalis iš- 
vykusių į Vokietiją buvo „vokiečiais“ virtę lietuviai, nes tikrų vokiečių 

tada Lietuvoje gyveno tik apie 20 tūkstančių. Kas tik pajėgė, spruko 
nuo prasidėjusio bolševikų teroro, kuris tolydžio stiprėjo. Apie pusę 
repatriavusių Žmonių vėliau grįžo į Lietuvą. 

Jau pirmosiomis okupacijos dienomis paskui Raudonąją armiją į 
Lietuvą plūstelėjo enkavėdistų tuntai — Žmonių naikinimo specialis- 
tai, rinktiniai sadistai. Jiems talkino vietiniai tautos duobkasiai D. To- 
desas, A. Sniečkus, A. Guzevičius ir kt. Dar prieš „įstojimą“, tebega- 
liojant Lietuvos konstitucijai, prasidėjo areštai, žudynės. Masinė rep- 
resijų akcija įvykdyta naktį (dienomis budeliai nemėgo „dirbti“) iš lie- 
pos 11-osios į 12-ąją, pratęsta 18—19 d. Suėmė apie 2000 svarbiausių 
Lietuvos valstybės veikėjų, tarp jų dar visai neseniai draugystės ir ben- 
dradarbiavimo sutartį su SSSR pasirašiusius: paskutinį Nepriklauso- 
mos Lietuvos ministrą pirmininką A. Merkį ir užsienio reikalų mi- 
nistrą J. Urbšį, kitus ministrus, diplomatus, politikus. Dalį išvežė į gar- 
siuosius Lubiankos, Tagankos, Butyrkų kalėjimus Maskvoje. Ieškota 
vis naujų „liaudies priešų“ — dorų, sąžinės svetimiems nepardavusių 
žmonių. Okupantui visuomet pavojingiausia inteligentija. Greit NKVD 
aukomis tapo apie 3000 šviesuomenės atstovų, tarp jų ir žymusis filo- 
sofas P. Dovydaitis. Rudeniop ir pavasarį teroras dar suintensyvėjo. 
Kilo vis naujos areštų bangos. „Liaudies priešų“ medžioklė tapo vi- 
suotinė. Naktimis dingdavo mokytojai, įstaigų tarnautojai, kaimų se- 
niūnai, net valstiečiai, nepajėgę įvykdyti uždėtų nepakeliamų pyliavų.. 
Suimtųjų skaičius pasiekė 15 tūkstančių, iš kurių 9,5 tūkst. buvo fiziš- 
kai sunaikinti dar prieš karą. 

Žmonių naikinimą atliko kvalifikuotai. Kalėjimų rūsiuose įrengė 
kankinimo kameras, kurių dalies bėgdami nuo vokiečių nespėjo likvi- 
duoti. Sadizmas neįsivaizduojamas: badė adatomis aukoms panages, 
tampė staklėse, daužė žaizdotą kūną... Tardė rusų kalba, kurios tada 
dauguma Lietuvos gyventojų nemokėjo. Vertė pasirašinėti po nesu- 
prantamais protokolais. Dažnai teisė už akių „ypatingieji pasitarimai“. 
Lavonus vertė į duobes kaip pakliuvo, neretai pusgyvius, suduodami 
plaktuku į galvą. Žodžiu, vyko „tautos gyvenimas lyg gyvulių skerdyk- 
loje“ (S. Kašauskas). Nepriklausomoje Lietuvoje per 20 metų mirties 
bausme buvo nuteista vos keliolika Žmonių, o per vieną bolševikmetį 
— tūkstančiai. Komunistų išgarsintoji Dimitravo stovykla Nepriklau- 
somoje Lietuvoje — tai tikri poilsio namai lyginant su SSSR lageriais, 
į kuriuos buvo siunčiamos aukos. 

1940 m. birželio mėnesio įvykiai sudarė naują lietuvių kalbos funk- 
cionavimo situaciją. Laisvo, netrukdomo jos plėtojimosi laikotarpis 
(toks trumpas!) baigėsi. Tik laisvos tautos kalba gali normaliai rutu- 
liotis. Tautai praradus nepriklausomybę, kalba lieka be apsaugos ir 
skursta, patiria smūgį po smūgio. Lietuvių kalbininkai nuo tol galėjo 

veiksmingiau reikštis tik kalbos mokslo srityje. Kalbos praktikos, ben- 
drinės kalbos tobulinimo, jos kultūros kėlimo darbas tapo visaip var- 
žomas. 

1941.1.16 įsteigta LTSR Mokslų akademija. Jos branduolį sudarė 
humanitarinių bei visuomeninių mokslų institutai. Lietuvių kalbos ins- 
titutui vadovavo P Skardžius. Varžant kitokią veiklą, imta kaupti moks- 
lui ir praktikai reikalingus kalbos duomenis. Sudaryta 92 klausimų 
anketa, išsiuntinėta mokytojams ir vyresniųjų klasių mokiniams. At- 
sakymai gauti daugiau negu iš 1500 vietovių. Buvo organizuojamos 
ekspedicijos vietovardžiams rinkti, ypač iš tos Lietuvos dalies, kuri 
anksčiau buvo lenkų okupuota. Tvarkytos kartotekos. Intensyviai ra- 
šytas didysis lietuvių kalbos žodynas — iš esmės parengtas I tomas 
(a-b raidėmis prasidedantys žodžiai). 

Tačiau mokslinį darbą labai trukdė sovietinė ideologija: vertimas 
propaguoti N. Mano „mokslą“, traktuoti visą ankstesnę Lietuvos kal- 
bininkų veiklą kaip „buržuazinę“, pačią lietuvių bendrinę kalbą laiky- 
ti „išnaudotojų klasių“ padaru ir kt. Tokias pažiūras bruko iš kitur 
atvykę „pažangiausios pasaulyje ideologijos“ skelbėjai. Laimei, tos pa- 
žiūros Lietuvoje neprigijo nei tada, nei po karo. 

Bolševikų valdžia reikalavo, kad kalbos praktikai skiriamas „Gim- 
tosios kalbos“ žurnalas būtų kuo elementariausias, kad juo galėtų nau- 
dotis „darbo žmonės“. Nors iš „buržuazijos laikų“ paveldėta „Gimtoji 
kalba“ tebebuvo leidžiama, tačiau pasirodydavo nereguliariai, jungti- 
niais (po 2—3 numerius) sąsiuviniais. Nuo 1941 m. pradžios leidimą 
perėmė Mokslų akademija, bet teišleido vos vieną jungtinį (Nr. 1-3) 
sąsiuvinį. Redakcija buvo verčiama įsitraukti į „socialistinės tėvynės 
kuriamąjį darbą“. Atsirado tokių straipsnių kaip J. Baldžiaus „Mark- 
sizmas ir gimtoji kalba“ (pirmajame sąsiuvinyje), kuriuose stengtasi 
derinti kalbos dalykus su naująja ideologija. Prasidėjo priverstinis rė- 
mimasis Leninu, Stalinu ir kitais marksizmo „klasikais“. Imta cituoti 
Marro raštus. Gausėjo tuščiažodžiavimo, pompastiškos propagandi- 
nės atributikos: Tačiau ir toliau, nepaisant visų trukdymų, buvo bent 
kiek dirbamas kalbos norminamasis ir mokomasis darbas. 

Valdžia projektavo rašybos reformą, panašią kaip Rusijoje po Spa- 
lio perversmo. Bet įvykdyti nespėjo. Liaudies švietimo komisaro 
A. Venclovos rūpesčiu sudaryta komisija, be kita ko, siūlė neskirti il- 
gųjų ir trumpųjų balsių. Tačiau tam aukštesnės instancijos nepritarė. 
Tarptautiniuose žodžiuose ėmė įsigalėti rašymas su jotu, pvz., nacijo- 
nalizuoti, patrijotizmas, pijonierius, prezidijumas, socijalizmas ir pan. 
Svetimus tikrinius vardus imta labiau lietuvinti, nepaisyti originalo 
rašybos, artinti prie rusiškos tarties, pvz., Čerčilis (Čiorčilis), Niū-Jor- 
kas, Ruzveltas ir pan. 

Ne tik raštų, bet ir šnekamoji kalba buvo labai politizuojama. Įves- 
ta komunistinės ideologijos terminija. Atsirado bei populiarėjo sąvo- 
kos (žodžiai) L/audies priešas, buržuūzinis nacionalistas, ekstremistas 
ir pan. Gausėjo visokių sovietizmų. Panaikintas kreipimasis žodžiu 
ponas, vietoj jo buvo įvedamas draūgas. Masiškai keičiami gatvių pa- 
vadinimai, pvz., Kaune Laisvės alėja, Vilniuje — Gedimino gatvė vir- 
to Stalino prospektū. Pakeisti laikraščių pavadinimai: „Darbo Lietu- 
va“ virto „Tarybų Lietuva“ ir t. t. 

Sparčiai daugėjo skolinių iš rusų kalbos, pvz., ko/chdėzas (koax03, 
ir vediniai ko/chėzinis, -iškas, -ininkas...), komsomėlas (komcomoA, 
vėliau sulietuvinta į komjaunimas), komp4rtija (komnapmua), sovičtas 
(co6em, ir sovičtinis, -iškas... greit pakeisti į taryba, -inis, -iškas), sta- 
chanovičtis (cmaxanoeeų) ir kt. Gausėjo hibridų ir vertalų, pvz., soc- 
lenktynės (coųcopeenosanue), išstojimas “pasisakymas, pasirodymas" 
(ebicmynnenue), pasiūlymas statomas balsavimui '...pateikia- 
mas...' (cmaeumca)... Dalis šių naujovių bei rusybių buvo perimta iš 
ankstesnės bolševikinio pogrindžio spaudos, tačiau daugelis įvedama 
naujai. Rusų kalbos įtakoje ėmė gausėti būdvardžių su priesaga -/nis: 
komunistiniai sukilėliai, koviniai veiksmai, orinis puolimas, teismi- 
niai sprendimai, specialinės mokyklos ir t. t. Dėl nekokybiško verti- 
mo spaudoje plito sintaksinės rusybės, pvz., puostatai apie 
rinkimus į SSSR AT “rinkimų į SSSR AT nuostatai' (0 6660pax), 
karo įtaka į Vengrijos prekybą “k. įtaka V. prekybai' (na 
/mOp206/A10) ir pan. 

Kalbininkai stengėsi priešintis kalbos negerovių srautui. „Gimto- 
joje kalboje“ buvo siūloma, pvz., vietoj ud4rniko vartoti spartuolį, vie- 
toj sovchėzo — tarybinį ūkį, „oT4ecTBO“ vadinti tėvūvardžiu (ir saky- 
ti, pvz., Jono sūnus, Petro duktė) ir pan. 

1940 m. pradėtas lietuvių tautos ir kalbos griovimas, kartais kiek 
pristabdomas, tęsėsi beveik 50 metų. Tačiau Žmonės visą tą laiką tikė- 
jo, kad Lenino-Stalino sukurtam „rojui“ kada nors ateis galas. Gy- 
venta viltimi. 

1941 m. birželio 14 d. prasidėjo pati didžiausia lietuvių tautos tra- 
gedija — masinė gyventojų deportacija. Tai buvo šiurpiausia žmonių 
naikinimo akcija. 

Trėmimų į Sibirą tradiciją bolševikai paveldėjo iš carinės Rusijos. Lietuviai daugiau- 


sia buvo tremiami po 1861 ir 1863 m. sukilimų, 1905 m. neramumų. Kaskart vis Žiauriau. 


Šįkart tautos genocidui ruoštasi iš anksto (yra duomenų, kad pra- 
dėta 1939 m.), planingai ir apgalvotai. Gegužės pabaigoje ar birželio 
pradžioje tuo reikalu į Kauną buvo atvykęs paties L. Berijos pava- 
duotojas V. Merkulovas (abu galvažudžiai 1953 m. naujų Kremliaus 

valdovų sušaudyti), kuris atvežė asmeninį Stalino nurodymą nedel- 
siant imtis „apvalymo nuo pavojingo elemento“ akcijos. Galbūt sku- 
bėta jaučiant artėjantį karą su Vokietija. Nuo tada saugumo rūmuose 
Kaune per naktis negeso šviesa, buvo karštligiškai ruošiamasi. Pagrin- 
dinį darbą atliko specialistai iš SSSR. Jiems talkino vietiniai kolabo- 
rantai, buvę pogrindžio bolševikai, komjaunuoliai. Jie sudarinėjo tre- 
miamų asmenų sąrašus, nes pažinojo žmones, mokėjo lietuvių kalbą. 
Viską sankcionavo Lietuvos „valdžia“. Dar niekada iki tol Lietuva ne- 
turėjo tokios „savos“ vyriausybės, kuri dešimtis tūkstančių gyventojų 
būtų pasmerkusi pražūčiai. Sunki tautos genocido našta slegia LKP 
sąžinę. Ir visuomet slėgs. 

Trėmimas prasidėjo vienu metu visose trijose Baltijos respubliko- 
se — 1941 m. birželio 14 d. paryčiu (apie 3 val.). Tęsėsi iki birželio 
18 d., vietomis užtruko iki 22 d. Sustabdė prasidėjęs karas su Vokieti- 
ja. Dezinformacijai pasaulyje skleisti V. Molotovas birželio 17 d. per 
radiją pasakė, jog daug lietuvių esą padavę pareiškimus, kad būtų iš- 
kelti į kitus SSSR rajonus. Tai buvo per daug akivaizdus melas, todėl 
greit apie jį nutilta. Trėmimą vykdė specialūs operatyviniai darbuoto- 
jai, atkomandiruoti iš Gudijos SSR, Smolensko, Pskovo sričių ir kitur. 
Talkino vietiniai bolševikai. Daugiausia buvo vežama geležinkeliu per 
Naujosios Vilnios stotį. Kiek Žmonių iš viso tada ištremta, nustatyti 
nelengva. Vokiečių okupacijos metais bandyta tremtinius suregistruoti. 

"Priskaičiuota 17,6 tūkstančio. Bet tai neišsamūs duomenys. Naujosios 
Vilnios geležinkelio stotyje rastas 30 485 tremtinių sąrašas. Kitame 
sąraše Rygos NKVD informuojama, kad lietuvių ištremta apie 35—40 
tūkstančių. Mūsų emigrantai suregistravo 34 620 tremtinių. Tikrąjį jų 
skaičių slepia Maskvos archyvai. Komisaro J. Glušausko liudijimu, 
Maskva buvo pareikalavusi ištremti net 700 tūkstančių lietuvių (ket- 
virtadalį tautos!), tik sutrukdęs karas. 

Didžioji suaugusių tremtinių dalis buvo proto darbuotojai, inteli- 
gentija (per 1000 mokytojų, apie 1700 tarnautojų...), bet nemaža ir 
kitokių (pusketvirto tūkstančio ūkininkų, per tūkstantį darbininkų...). 
Trėmė su šeimomis, nežiūrėdami nei socialinės kilmės, nei tautybės 
ar politinių įsitikinimų. Vienodai vežė lietuvius, lenkus ir kitų tautų 
žmones, net žydus, nors tarp šių buvo daug enkavėdistų. Deportavo ir 
paliegusius senelius, invalidus, moteris su mažais vaikais. Visi buvo 
paskelbti „pikčiausiais liaudies priešais“. Iš tikrųjų tarp ištremtųjų ne- 
buvo nė vieno, kuris būtų kovojęs prieš bolševikų valdžią. Visus trėmė 
be teismo nuosprendžio, kokio nors kaltės įrodymo. Vežė sunaikinti 
už tai, kad buvo lojalūs Lietuvos Respublikos piliečiai, mylėjo savo 
Tėvynę ir sąžiningai dirbo. Formuojant ešelonus, šeimos galva vyras 
būdavo atskiriamas nuo savųjų (neva laikinai), iš tikrųjų išvežamas 

sunaikinti į lagerius. Tremtinius vežė gyvuliniais, sausakimšai prigrūs- 
tais, su užkaltais langais ir durimis, neretai mėšlu pasmirdusiais vago- 
nais. Trūko oro, nelaimingieji maldavo vandens, vaikai klykė, moterys 
raudojo... Sužvėrėję enkavėdistai buvo kurti. Pakeliui iš užplombuotų 
vagonų išmesdavo mirusių vaikų ir senių lavonus. 

Iš pradžių daugiausia tremiamųjų buvo nugabenta į Altajaus ir Kras- 
nojarsko kraštus, pietinę Novosibirsko, Tomsko ir Omsko sričių dalį. 
Tenykščiams gyventojams skelbė, kad atvežami fašistai. Vietomis lie- 
pė rakinti šulinius, su „fašistais“ nekalbėti, neparduoti jiems daržo- 
vių, pieno ar kitokio maisto, net degtukų. Apsipratę ir sužinoję, kas 
tie „fašistai“, vietiniai žmonės, kurių nemaža patys buvo kilę iš trem- 
tinių, ėmė nelaiminguosius užjausti, pasidarė draugiški. Priešiškai nu- 
siteikę liko tik valdžios pareigūnai, ruošę tremtiniams pražūtį: „Ne į 
kurortus jus atvežė, bet kad išdvėstumėte“. Už kelmo bulvių iškasimą 
sovchozo lauke sergančio vaiko maistui organizuodavo parodomąjį teis- 
mą, kuris vaiko motiną nubausdavo net 8 metams sunkiųjų darbų ka- 
lėjimo. Tokių ir panašių faktų užregistruota daug. Ne vienas atsivežtą 
auksinę grandinėlę mainė į lėkštę kopūstų... Režimo žiaurybės, per- 
maininga gamta (žiemą 40—50 Cšalčio, vasarą — dideli karščiai) spar- 
tino Žmonių naikinimą. Jau pirmąją žiemą išmirė apie 6076 tremtinių. 

Vėliau daug jų buvo perkelta už poliarinio rato prie Laptevų jū- 
ros. Bykovo kyšulys, Tit Aras, Trofimovskas, Verchojanskas — tai tik 
keletas lietuvių kaulais nusėtų vietovių, į kurias dėl atšiauraus klima- 
to net caras savo priešų netremdavo. Šaltis prie Laptevų jūros pasiek- 
davo 60 C. Vertė speige dirbti plikomis rankomis. Naktį gulintiems 
ant narų prišaldavo prie sienos plaukai. Žmonės vaikščiojo sutinę iš 
bado. Tuo tarpu prižiūrėtojai gardžiavosi iš JAV siunčiamais kiaulie- 
nos konservais, sviestu, cukrumi. Tremtiniai mirdavo sušalę į ledo ga- 
balą. Atsirado ištisi ledo kapinynai. Jenisejaus, Lenos ir kt. upės va- 
sarą plukdė tremtinių lavonus į Šiaurės ledjūrį. Bolavo kalnai griau- 
čių, ant kurių pleveno drabužių skiautelės. Visa tai aprašyta mirties 
išvengusių atsiminimuose (pvz., D. Grinkevičiūtės memuarai „Perga- 
lėje“, 1988, Nr. 8). Mirtis prie Laptevų jūros — ne lengvesnė už dujų 
kamerose. Stalino satrapams nereikėjo nei krematoriumų, nei spyg- 
liuotų vielų, nei elektros kėdžių. 

Kam pavyko ištverti (tokių nedaug) tą bolševikų sukurtą žemė- 
je pragarą, po karo bandė bėgti į Lietuvą, bet čia vėl buvo gaudo- 
mi ir siunčiami atgal. Gal tik apie 1076 iš visų 1941 m. ištremtųjų 
liko gyvi, bet neteko sveikatos, pagaliau po didžiausių pastangų 
atsidūrė Tėvynėje. 

Labiausiai enkavėdistai šiurpino sadizmu prasidėjus karui. Vokie- 
čiams lipant ant kulnų, jie vis dėlto rado laiko išžudyti kalinius (pro- 

fesionalumas!), net atsitiktinai jiems po kojomis pasipainiojusius žmo- 
nes (jeigu kas nesutrukdė). Žudė ne šiaip sau, bet žiauriai kankinda- 
mi. Tokia jau jų prigimtis. Išbadytos akys, nupjaustytos ausys, išsukio- 
ti pirštai, nugarose išrėžti diržai — taip atrodė jų paliktos aukos. Ypač 
klaikus vaizdas atsivėrė Rainių miškelyje prie Telšių, kur XX a. žmog- 
ėdroms talkino vietiniai „veikėjai“ D. Rocius (vėliau bolševikų didžiai 
vertintas) ir P Raslanas (apdovanotas nusipelniusio teisininko var- 
du!). Čia gyvus žmones virino karštu vandeniu, pjaustė liežuvius, krū- 
tis, lyties organus, degino geležimi, laužė kaulus... Dėl baisaus sužalo- 
jimo net 27 lavonų artimieji nebegalėjo pažinti. Tokio siaubingo sa- 
dizmo Lietuvoje dar niekada nėra buvę. Pravieniškėse bolševikai su- 
šaudė ne tik kalinius, bet ir administracijos personalą, tarnautojų šei- 
mas, iš viso apie 500 Žmonių. Sužeistuosius pribaiginėjo durtuvais. 
Panevėžio ligoninės rūsyje nukankino 3 gydytojus ir gailestingąją se- 
serį, o Budavonės miške — 3 kunigus, kuriuos gyvus kalė prie medžio, 
lupo odą... Daug žudynių būta Juodupėje, Kretingoje, Petrašiūnuose, 
Raseiniuose, Rokiškyje, Sargėnuose ir kitur. Apie 400 lietuvių (kartu 
su puspenkto tūkstančio kitataučių) sušaudė jau už Lietuvos, prie Čer- 
venės (70 km nuo Minsko). Tarp jų buvo ir žymiojo mūsų kalbininko 
Jono Jablonskio jauniausias sūnus Jonas'. 

Ne geresnio likimo sulaukė patekę į lagerius, kuriuose gyvenimas 
pranoko „Dieviškosios komedijos“ autoriaus fantaziją. Ten žmonės 
krito kaip lapai nuo sunkaus darbo, išsekimo, nevilties. Valgė net ber- 
žų tošis. Iš nuvežtų į Uralo kasyklas negrįžo nė vienas. Baisi tragedija 
ištiko Lietuvos kariuomenę. Prieš pat karą buvo klasta areštuoti be- 
veik visi karininkai ir daug kareivių. Dalį jų tuojau pat sušaudė, kitus 
išgabeno į Norilsko lagerius. Juose sunaikino daugiau negu pusę tūks- 
tančio karininkų, apie šešis tūkstančius puskarininkių ir kareivių. 

Visa tai turint galvoje, darosi suprantama, kodėl karui baigiantis 
ir artėjant antrajai bolševikų okupacijai daugybė lietuvių, ypač inteli- 
gentija, nusprendė pasitraukti į Vakarus arba išeiti į miškus. Lietuvių 
tautos akyse bolševizmas neteko bet kokio pasitikėjimo. Ir niekuo- 
met negalės jo atgauti. 

Genocidas sumažino lietuviškai kalbančių žmonių skaičių. Turėjo 
įtakos ne vienos tarmės bei šnektos raidai. 


1 Tas žudynes aprašė per stebuklą išlikęs gyvas pulkininkas J. Petruitis knygoje „Kaip jie mus 
sušaudė“, už kurios skaitymą po karo žmonės būdavo areštuojami ir baudžiami. 

Hitlerinė okupacija 


Vokietijos ir SSSR karas prasidėjo 1941 m. birželio 22 d. Nors SSSR 
vyriausybė žinojo apie vokiečių ruošimąsi pulti, net tikslią įsiveržimo 
datą, tačiau Stalinas draudė imtis kokių nors priemonių, bijojo pro- 
vokacijos, matyt, labiau pasitikėjo Hitleriu. Raudonoji armija buvo 
išsekinta neseniai vykdytų represijų. 


Jų metu likviduoti trys iš penkių maršalų, beveik visi korpusų ir divizijų vadai, per 
604 pulkų vadų. Aukštąjį išsilavinimą turėjusių karininkų sumažėjo perpus. Taigi „ge- 
nialusis“ Stalinas paliko savo armiją, galima sakyti, be vadų. Jos karo technika buvo atsi- 
likusi. 


Vokiečiai greit ir lengvai sutriuškino pasienyje dislokuotus Rau- 
donosios armijos dalinius ir veržliai brovėsi į SSSR gilumą. Jau pir- 
mosiomis karo dienomis Sov. Sąjunga neteko apie 3,5 mln. karių, ku- 
rių daugumas pakliuvo į nelaisvę (vėliau grįžę — į Sibirą). Dėl Stalino 
„genialaus vadovavimo“ SSSR aukos kare buvo milžiniškos — netekta 
apie 30 mln. gyvybių (kiti priskaičiuoja 46 mln.; vokiečiai neteko 
6 mln.), iš jų apie 9 mln. (kiti — 20 mln.) sudarė kariai (vokiečių 3 mln., 
iš kurių rytų fronte žuvo apie pusę). Lietuva, apimta bolševikų sukel- 
to siaubo, į karą žiūrėjo kaip į išsigelbėjimą. Žmonės verkė iš džiaugs- 
mo. Negirdėtas dalykas istorijoje, kad gyventojai džiaugtųsi dėl prasi- 
dėjusio karo. Jo laukdama tauta tikėjosi išvengti sunaikinimo. 

Siekiant pasipriešinti bolševikų genocidui, dar 1940.X.17 buvo įkur- 
tas Lietuvos aktyvistų frontas (LAF). Kauno ir kitų miestų įmonėse 
organizavosi „penketukai“, kurių tikslas — karo atveju neleisti besi- 
traukiantiems raudonarmiečiams išsprogdinti elektrinių, vandentie- 
kių, fabrikų ir kitų gyvybiškai svarbių krašto objektų. Karui prasidė- 
jus Žmonių neapykanta okupantams išsiliejo visuotiniu sukilimu, ku- 
riame dalyvavo apie 100 tūkst. žmonių. Jie persekiojo bėgančius iš 
Lietuvos žudikus, stengėsi išvaduoti jų aukas. Tvarkingai besitraukian- 
čių raudonarmiečių nelietė. Kovose Žuvo apie 2700 sukilėlių, sužeistų 
— 4000. Aukos didesnės negu 1919-1923 m. nepriklausomybės kovo- 
se. Naktį iš birželio 23 į 24 d. Kaunas jau buvo sukilėlių rankose (pir- 
mieji vokiečių Žvalgai jį pasiekė tik VI.25). 

Per Kauno radiją buvo paskelbtas Lietuvos nepriklausomybės at- 
statymas. Sudaryta Laikinoji vyriausybė, vadovaujama J. Ambrazevi- 
čiaus (Brazaičio). Tačiau vokiečių planuose vietos Nepriklausomai Lie- 
tuvai nebuvo numatyta. Hitlerininkai planavo per 20 metų į Baltijos 
šalis perkelti 650 tūkst. vokiečių ir jas suvokietinti. Todėl ignoravo 
Laikinąją vyriausybę. Lietuvos teritoriją netrukus paskelbė sudaromo 
Rytų krašto (Ostlando) dalimi. Nors Laikinoji vyriausybė dirbo iki rug- 

pjūčio 5 d., bet jos veikla buvo paralyžiuota, visaip slopinama. Rau- 
donąjį „rojų“ pakeitė rudasis. „Viens raudonas kaip šetonas, kitas ru- 
das kaip šuva“, — dainavo tada lietuviai. Daugelio mūsų veikėjų tak- 
tika buvo laukti, kol nusilps tarpusavyje bekovojančios bolševikinė ir 
hitlerinė imperijos (kaip carinė Rusija ir kaizerinė Vokietija I pas. 
kare). Taigi svarbu buvo su kuo mažesniais žmonių nuostoliais išlauk- 
ti iki karo pabaigos. Tokia buvo lietuvių taktika. 

Užėmę Lietuvą vokiečiai pradėjo gaudyti buv. Klaipėdos krašto 
gyventojus, pasitraukusius į Didž. Lietuvą ir gerokai nukentėjusius 
nuo raudonojo teroro. Sušaudė E. Jagomastą. Daug klaipėdiškių ir 
ne vien jų vokiečiai sugrūdo į koncentracijos lagerius, kuriuose iš viso 
žuvo apie 17 tūkst. Lietuvos gyventojų. Daug išvežė darbams į Vokie- 
tiją. Nukentėjo kultūrinis palikimas. Hitlerininkai sunaikino apie 
3 mln. knygų, vien Vilniaus universiteto biblioteka neteko 158 650 to- 
mų, dalies XV-XVII a. rankraščių, unikalios ekslibrisų kolekcijos. 
Per plauką liko nesunaikintas tautosakos archyvas. 

Tačiau didžiausias nacių nusikaltimas — žydų išžudymas. 


Žydai Lietuvoje gyveno jau bent 600 metų, turbūt nuo Gedimino laikų. Su lietuviais 
gražiai sutarė. Niekuomet nuo jų nepatyrė jokių pogromų. Vilnius buvo tapęs lyg ir ant- 
rąja Jeruzale. Jame gyveno apie 60 tūkst. žydų. Veikė mokslinis institutas (įkurtas 1925 m.) 
— centrinė Europos žydų kultūros tyrimo įstaiga. Žydai vartojo dvi tautines kalbas: jidiš 
ir hebrajų. Pirmoji — buityje. Jos normos pradėjo formuotis XIX a. Hebrajų kalba — 
religinė ir kultūrinė. Šios mokėsi gimnazijose, net pradinėse mokyklose. Prieš karą abierh 
kalbom Lietuvoje kasmet buvo išleidžiama apie 25—35 pavadinimų knygų, ėjo 10-14 
laikraščių, 7—10 žurnalų. Grožinė literatūra ėmė kurtis nuo XIX a. trečiojo dešimtme- 
čio. Glaudų bendravimą su lietuviais rodo tarpusavio skoliniai. Greičiausiai iš Žydų lietu- 
viai gavo žodį šitvė "būrys, kompanija", o mūsų snOkį žydai nunešė net į Ameriką, kur jis 
tapo anglų kalbos žodžiu s(c)hnook (Baltistica, VI 217, XXIV 66-68). 


Hitleris žydus naikino ir kitose šalyse. Bendras nužudytųjų skai- 
čius siekė 6 milijonus. Buvo sunaikinti beveik visi Lietuvos žydai (9470), 
išvengė mirties nedaugelis. Po prūsų genčių žlugimo tai buvo didžiau- 
sia netektis baltų žemėse. Pasinaudodami tuo, kad daug žydų buvo 
prokomunistiškai nusiteikę (sudarė daugiau negu pusę LKP narių), 
naciai skelbė juos esant atsakingus už raudonąjį terorą. Tai, žinoma, 
demagogija, nes jokia tauta negali būti atsakinga už atskirų savo na- 
rių nusikaltimus. Tačiau atsirado pykčio apakintų žmonių, lietuvių ir 
kitataučių, talkinusių hitlerininkams negirdėto žiaurumo akcijoje. 

Laikinoji vyriausybė iš pat pradžių atsiribojo nuo šios nežmoniš- 
kos akcijos ir bandė nelaiminguosius užtarti (tuo pykino hitlerinin- 
kus), ragino Lietuvos gyventojus žydams padėti, gelbėti juos. Žmonės 
su Žydšaudžiais nenorėdavo sėsti už vieno stalo, vengdavo jų. Naciai 
už žydų gelbėjimą baudė mirtimi. Rizikuodami gyvybe, nemaža lietu- 
vių stengėsi kiek galėdami žydus priglausti, motinos įsūnydavo jų vai- 

kus. Iš žymesnių gelbėtojų minėtini profesoriai A. Janulaitis, P Ma- 
žylis, M. Remeris, P. Slavėnas, Z. Žemaitis, rašytojai K. Binkis, K. Bo- 
ruta, S. Čiurlionienė, K. Jakubėnas, kunigai V. Byla, J. Gasiūnas, 
A. Gobis, P. Jakas, P Macijauskas, B. Paukštys, J. Stakauskas, V. Ta- 
moševičius, gydytojai P Baublys, J. Biliūnienė-Matijošaitienė, E. Bui- 
vydaitė-Kutorgienė, M. Butkevičienė, P. Girbudas, O. Landsbergienė, 
A. Žakevičius, skulptorius P Rimša, tarnautoja O. Šimaitė ir daug ki- 
tų (Žinoma apie 1000). 

Stengtasi gelbėti nuo pražūties ir žydų kultūros palikimą, kurį na- 
ciai įnirtingai naikino. Vytauto Didžiojo universiteto bibliotekos di- 
rektorius V. Biržiška paslėpė ir išsaugojo daug didžiai vertingų žydų 
spaudos rinkinių. Po karo tą darbą tęsė Knygų rūmų darbuotojas A. Ul- 
pis ir kiti, kai teko gelbėti žydų kultūros lobius nuo stalinistų pasikė- 
sinimo, ypač po 1949 m. antisemitizmo bangos, kada žydų kultūros 
medis Lietuvoje buvo galutinai nukirstas. 1959 m. Lietuvoje bebuvo 
24,7 tūkst. žydų, o 1989 m. liko tik 11,5 tūkst., iš kurių vietinės kilmės 
tesudarė keliolika procentų. 

Kaip sudėtinę Rytų krašto dalį vokiečiai suformavo Lietuvos gene- 
ralinę sritį (General-Bezirk Litauen). Nuo jos 1942.IV.1 atskyrė lietu- 
viškas Drūskininkų, Marcinkonių, Rūdnios apylinkes, kurias prijungė 
prie Rytprūsių, bet Lietuvai priskyrė Ašmenos ir Svyrių (lietuviai va- 
dina ir Svieria/i) apskritis, į kurias įėjo Vidžių, Kamojų, Šėmeto, 
Gervėčių, Smurgšinių, Kriavo, Galšios ir kt. apylinkės (žr. 1 pav.). Tada 
Lietuvos plotas apėmė 67 199 km, kuriame gyveno maždaug 2 790 000 
Žmonių, iš jų 8175 lietuvių, 1276 lenkų, po 376 gudų ir rusų. 

Krašte buvo palikta tam tikra lietuviška savivalda. Aukščiausia va- 
dovybė — vokiečių Generalinis komisariatas, įsikūręs Kaune. Vietoj 
ministerijų suformuotos vadybos su lietuviais generaliniais tarėjais 
priekyje. Jie stengėsi veiklą kreipti taip, kad kuo mažiau Lietuva nu- 
kentėtų nuo nacių priespaudos. Kultūrinis gyvenimas iš pradžių buvo 
beveik nevaržomas. Hitlerininkai Lietuvoje neleido skelbti savų nusi- 
kaltimų, bet netrukdė kalbėti ir rašyti apie bolševikų piktadarybes. 
Turbūt nebuvo tada poeto, neparašiusio eilėraščio tremties ir panašia 
tema. Kultūriniu požiūriu reikšmingas 1942 m. pasirodęs „Literatū- 
ros metraštis“, kuriame bendradarbiavo žymieji lietuvių rašytojai bei 
poetai V. Mykolaitis-Putinas, B. Brazdžionis, P. Vaičiūnas, A. Lastas, 
E Kirša, K. Inčiūra, A. Miškinis ir kt. Po metus trukusios bolševiki- 
nės priespaudos Žmonės pradėjo laisviau kvėpuoti, nors slėgė okupa- 
cija ir ateities nežinojimas. Be to, vis labiau aiškėjo vokiečių germani- 
zacinės pastangos. Naciai įkyriai ir užsispyrę reikalavo mokyklose plėsti 
vokiečių kalbos mokymą. 

Vokiečių okupacija užklupo Mokslų akademiją dar besikuriančią. 

Buvo pradėję veikti tik keli institutai. Lietuvių kalbos instituto dar- 
buotojai sunkiomis karo sąlygomis toliau rašė Didįjį žodyną. 1941 m. 
pasirodė I tomas (a—b raidėmis prasidedantys žodžiai). Siekdamas 
pagreitinti tolesnį jo rašymą, instituto direktorius A. Salys 1942 m. 
vasarą sudarė pagalbinę Mokslinę komisiją (J. Balčikonis, A. Salys, 
P Skardžius, J. Otrembskis, P. Jonikas), kurios nariai, pasiskirstę tam 
tikromis sritimis, turėjo prižiūrėti Žodyno rengimą. Kilo nesutarimų 
dėl rašybos (reikalauta rašyti kįla, kliųva, augštas, bjaurus ir kt.), dėl 
to buvo net sustabdytas II tomo spausdinimas. Taip pat institute rengti 
spaudai pavardžių, vietovardžių (buvusios lenkų okupuotos Lietuvos 
dalies) ir rašybos žodynai, kurių išleisti, deja, nebespėta. Artėjant fron- 
tui A. Salys su kitais darbuotojais pasirūpino žodyno ir vardyno kartote- 
kas iš Vilniaus slapta išgabenti į Kauną ir Salantus, kur jas paslėpė baž- 
nyčių rūsiuose. Grąžintos į Vilnių tik po karo. 

Lietuvių kalbininkus karo metu šefavo iš Mažosios Lietuvos kilęs Žy- 
mus lingvistas Jurgis Gerulis (Gerullis), dėvintis vokiečių karininko uni- 
formą. Jis padėjo ne tik konsultacijomis, bet ir keldamas lietuvių kalbi- 
ninkų dvasią bei ryžtą dirbti lituanistinį darbą sunkiomis karo sąlygomis. 

Ginklams žvangant kalbos kultūros darbas sulėtėjo. Nebebuvo lei- 
džiama „Gimtoji kalba“. Spaudoje daugiausia ginčytasi dėl rašybos. 
Ypač diskutuotas į, 4| |y, ž rašymas intarpinių veiksmažodžių šakny- 
se, i, u | |y, ž svyravimas būsimojo laiko 3 asm. formose, taip pat buvo 
aptarinėjamas didžiųjų raidžių vartojimas ir skyryba. Apskritai steng- 
tasi laikytis Nepriklausomos Lietuvos tradicijų. 

Kai kas bandė savarankiškai lietuvinti kitados protėviams prievar- 
ta suslavintas pavardes, daugiausia keisti slaviškas priesagas -avičius, 
-evičius lietuviškomis -aitis, -onis, -ūnas ir kt. Tačiau nesant oficialaus 
įstatymo, tai sekėsi nelengvai. Vartoti dubletai: suslavinti ir lietuviški va- 
riantai. Ne visiems pavyko ilgainiui oficialiai įteisinti lietuviškuosius. 

Raštų ir šnekamojoje kalboje ėmė rastis vienas kitas vokiškas sko- 
linys, daugiausia pareigybių pavadinimai: fi ūreris, gebftskomisaras (pa- 
prastai rašė gebietskomisaras), gener4lfeldmaršalas... Pasitaikydavo 
vokiškų vertalų, pvz., prasižengimas prieš $ 5 ( Verstosse gegen Zifter 
5). Svetimiems vardams vėl imta vartoti originalo rašybą: ChAurchillis, 
New Yorkas, Rooseveltas ir pan. 

Vokiečiai nedraudė nuo amžių slavintoje Rytų Lietuvoje steigti lie- 
tuviškas mokyklas. Naujai priskirtos prie Lietuvos vietovės daug kur 
jau buvo gerokai suslavintos. 1942 m. gyventojų surašymas parodė, 
kad visur dar tebebuvo Žmonių, išdrįsusių užsirašyti lietuviais, nepai- 
siusių labai stipraus šovinistinio lenkų pogrindžio grasinimų. Lietu- 
viškiausias pasirodė Gervėčių valsčius, kur užsirašė lietuviais 6076 vi- 
sų gyventojų (lenkais — 24,70, gudais ir rusais — 14,77). Kitur lietu- 

vių procentas mažesnis, pvz., Kiemėliškių ir Kučionių valsčiuose po 
"3496, Vidžių —- 2470, Benekšinių — 1870, Lentupio ir Smurgainių — 1676, 
Mikališkių — 1470, Ašmenės ir Svyrių — po 1290, Kriavo, Graužiškių ir 
Šėmeto — po 1176, Kamojų — 1076, Kliuščionių — 996, Salų — 726. 

Lietuvių kalba dar nebuvo visai pamiršta net pakraštinėse vietovė- 
se. Antai apie Kriavą, Mikališkes tada dar tebebuvo lietuviškai mo- 
kančių žmonių, ypač senosios kartos. Šėmeto valsčiuje lietuviškiausi 
buvo Pamoščių (120 šeimų) ir Smilgių (180 šeimų) kaimai. 

1939—1940 m. Lietuvai grąžintose vietovėse gyventojų surašymas 
tada parodė tokį lietuvių procentą: Dūkšto valsčiuje 9570, Valkininkų 
ir Kaltanėnų — po 9470, Tverččiaus — 9076, Ignalinos —- 8876, Rimšės 
— 8570, Daugėliškio ir Mielagėnų — po 8076, Varėnės, Švenčionių ir Šven- 
čionėlių — po 7570, Jašiūnų — 7470, Adūtiškio — 6972, Turgėlių ir Šimsko 
— po 6070, Rudaminos — 5770, Naujosios Vilnios — 5670, Maišiagalos — 
5540, Dieveniškių — 50C6 (valsčius 1942 m. padidintas suslavėjusiomis 
apylinkėmis), Mickūnų — 4470, Pabėržės — 4370, Trakų — 4170, Ne- 
menčinės — 3770, Eišiškių — 3170, Riešės —- 2975, Rūdiškių — 2770, Šalči- 
ninkų — 2376, Vilniaus — 2270, Pabradės — 976 (čia prisiglaudė daug 
atbėgėlių iš Lenkijos, vykdyta labai stipri prolenkiška agitacija). 

Užfiksuota daug vietinę lietuvių tarmę labai gerai išlaikiusių sen- 
buvių, pvz., prie pat Šalčininkų tokių rasta: Mikantonysė 86, Ažūlo- 
myje 56, Dainiškėse 47, Mažuosiuose Baušiuosė 30, Klynuose 27, Ka- 
meninkė 17, Širviuosė 16, Pašalčyjė 7, Stakų Ūtoje 6, Milvyduosė ir 
Vinciapolyje po 5, Tribonysė ir Pamūrinėje po 1, pačiuose Šalčinin- 
kuose 26. Kiti ją jau buvo kiek primiršę arba ir visai užmiršę, lietuvių 
kalbos tie tada mokėsi iš naujo. 

Daug lietuviškai tebemokančių liko anapus Lietuvos generalinės 
srities — Gudijoje. Tokių rasta ne tik Rėdūnios, Nočios, Žirmūnų, 
Jurėtiškių, Vosyliškių valsčiuose, bet ir artimose Lydos apylinkėse, taip 
pat į pietus nuo Lydės, prie Vijos, Dūdų, Bielicos, Ščiūtino ir kitur. 

Daugelyje minėtų vietovių niekuomet nėra buvę lietuviškų mokyk- 
lų. Lietuviai nuo senų laikų čia buvo verčiami mokytis lenkiškose ir 
rusiškose mokyklose. Dabar vienur kitur buvo įsteigtos ir lietuviškos. 
Gervėčių valsčiuje atsirado 23 lietuviškos pradinės mokyklos (ir pro- 
gimnazija Gervėčiuose), Lentupio, Kamojų valsčiuose — po 12 lietu- 
viškų mokyklų, Kiemėliškių valsčiuje — 8, Kliuščionių, Žukainių — po 
4 ir kt. Įsteigtos lietuviškos mokyklos ir kai kuriose prie Gudijos ge- 
neralinės srities paliktose vietovėse. 1942 m. e aj apskrityje veikė 
37 lietuviškos mokyklos (Nočiės, Rėdūnios, irmūnų ir Varenavo 
valsčiuose), kurias lankė ir apgudėjusių šeimų vaikai. Pelesos mokyk- 
loje mokėsi net 120 lietuviukų. Pačioje Lydojė 1943 m. veikė lietuvių 
komitetas, o 1944 m. Lydos bažnyčioje pradėtos lietuviškos pamaldos. 

Prašymų steigti lietuviškas mokyklas buvo gauta daug, tik nespėta tai 
įvykdyti dėl priartėjusio fronto ir šovinistinio lenkų pogrindžio trukdy-' 
mų. Taip pat ne visur spėta bažnyčiose grąžinti lietuvių kalbos teises. 

Lietuvybė šiame „Dievo užmirštame“ krašte pradėjo pamažu atsi- 
gauti, kiek tai buvo įmanoma esant karo ir vokiečių okupacijos sąly- 
goms. Žmonės gana greit prisimindavo iš tėvų ar senelių lūpų girdėtą 
lietuvių kalbą, kiti ją naujai išmokdavo. Deja, visa tai greit niekais 
pavertė šovinistinis lenkų pogrindis. 

Vokiečiai nedraudė (bent iš pradžių) steigti lietuviams mokyklų ir 
prie Rytprūsių prijungtose lietuviškose apylinkėse. 1942— 1943 m. Gar- 
dino apskrityje veikė 26 tokios mokyklos (steigėsi dar apie 20) su 1500 
mokinių ir 33 mokytojais, mieste veikė lietuviška gimnazija. Vokie- 
čiai leido Gardine įsteigti lietuvių komitetą (skyrių net Balstogėje), 
Vytauto bažnyčioje turėti lietuviškas pamaldas. Tačiau vadinamajame 
Suvalkų trikampyje jie dar 1939 m. buvo likvidavę net 17 lietuviškų 
mokyklų, o 1940—1941 m. iš ten buvo vertę lietuvius išsikelti į to me- 
to sovietinės Lietuvos teritoriją, tačiau po karo daug jų grįžo atgal. 

Lietuvių kalbos institute buvo kaupiami duomenys, kur ir kiek Ry- 
tų Lietuvoje vartojama lietuvių kalba. Sudaromas specialus žemėla- 
pis, kuriame skirtingos spalvos smeigtukais žymėtas kalbos vartojimo 
laipsnis, nuolat papildant ir koreguojant. Tikslesnis negu 
1928-1933 m. O. Chominskio sudarytasis. Daugiausia tą žemėlapį 
tvarkė K. Alminas (Alminauskis) ir G. Šlapelytė-Sirutienė. Artėjant 
frontui ir ruošiantis evakuacijai jis atsidūrė tarp įvairių daiktų ir ge- 
rokai nukentėjo: daug smeigtukų išbyrėjo ar nulūžinėjo. Tačiau išliko 
jų Žymės. Vėliau remiantis jomis ir O. Chominskio žemėlapiu buvo 
organizuota nemaža ekspedicijų, užrašyta daug labai svarbių duome- 
nų Lietuvių kalbos atlasui. 

1943 m. vokiečiams patyrus pralaimėjimą frontuose, padėtis Lie- 
tuvos generalinėje srityje ėmė keistis. Hitlerininkai griebėsi drastiškų 
priemonių, vertė Lietuvos jaunimą eiti į savo kariuomenę ir darbo 
tarnybas. Susidūrę su atkakliu lietuvių pasipriešinimu, nevengė rep- 
resijų. Kovo 15 d. uždarė Vytauto Didžiojo, po dviejų dienų — ir Vil- 
niaus universitetą, taigi aukštąsias mokyklas, kuriose buvo rengiami 
lituanistai, lietuvių kalbos tyrėjai ir mokytojai. Areštavo daug atsa- 
kingas pareigas ėjusių asmenų, žymių visuomenės veikėjų, profesorių, 
studentų. Dalį jų išsiuntė į koncentracijos stovyklas, daugiausia Štut- 
hofą, kur atsidūrė švietimo generalinis tarėjas P Germantas, rašyto- 
jas B. Sruoga ir kt. Represijos paskatino lietuvių pogrindžio veiklą. 
Aktyviai reiškėsi LAF*'as, kūrėsi LLA (Lietuvių laisvės armijos) bū- 
riai, davę pradžią pokario rezistencijai. Plito antivokiški atsišaukimai, 
pogrindžio spauda: ėjo slapti periodiniai leidiniai „Į Laisvę“, „Lais- 

vės kovotojas“, „Laisvės žodis“, „Lietuva“, „Lietuvos keliu“, „Lietu- 
vos laisvės trimitas“, „Nepriklausoma Lietuva“, „Jaunime, budėk“, 
„Vieninga kova“ ir kt. 

Hitlerininkai nuo pat okupacijos pradžios verbavo lietuvius į savo 
kariuomenę. Iš pradžių jiems tai sekėsi, išnaudojo kovos prieš bolše- 
vizmą lozungus. Tačiau paaiškėjus Vokietijos užmačioms Lietuvos at- 
žvilgiu, verbavimas tuoj žlugo. Tada hitlerininkai griebėsi prievartos. 
Skelbė mobilizaciją į vadinamuosius savisaugos būrius, taip pat į Rei- 
cho darbo tarnybą. Jaunimas nėjo. Kitose Rytų krašto generalinėse 
srityse jiems pavyko sudaryti gausius karinius junginius: Latvijoje — 
legijoną, Estijoje — 2 legijonus, Vakarų Ukrainoje — SS diviziją, Ru- 
sijoje — Vlasovo armiją... Lietuvoje nesisekė. Lietuviai atmetė visus 
siūlymus organizuoti ginkluotas pajėgas SS legijono forma ir reikala- 
vo tautinės Lietuvos kariuomenės. 

Galop vokiečiai leido patiems lietuviams kurti vadinamąją Vietinę 
rinktinę iš maždaug 12 000 karių, vadovaujamą generolo P. Plechavi- 
čiaus ir savų karininkų. Į ją entuziastingai stojo savanoriai, nes tikėjo- 
si, kad kuriama krašto savigyna, dedami Lietuvos valstybės atkūrimo 
pagrindai. Sėkmė nustebino vokiečius. Jie pareikalavo duoti dar 
70—80 tūkst. vyrų vokiečių kariuomenei. Lietuviai to reikalavimo ne- 
vykdė. Tada vokiečiai pareikalavo 80 tūkst. darbininkų į Reichą. Ne- 
vykdė. Vokiečiai skelbė papildomą mobilizaciją. Nepavyko. Galop vo- 
kiečiai paskelbė, kad Vietinę rinktinę perimą savo žinion. Po kelių 
dienų jie užėmė Rinktinės štabą, areštavo daug karininkų, dalį jų su- 
šaudė, kitus pasiuntė į koncentracijos stovyklas. Dauguma Vietinės 
rinktinės karių išbėgiojo (daugelis su ginklais), kitus prievarta išvežė 
į Vokietiją aerodromams apsaugoti (apie 3500 vyrų). Vėliau bolševi- 
kai juos trėmė į Sibirą. 

Rytų Lietuvoje 1942-1944 m. veikė šovinistiškai nusiteikęs gin- 
kluotas lenkų pogrindis — vadinamoji Armija krajova (AK). Lenkijo- 
je AK didvyriškai kovėsi su hitlerininkais, o Rytų Lietuvoje ėmėsi gė- 
dingo žygio prieš beginklius vietos lietuvius. Ji siekė, kad šis kraštas 
būtų atplėštas nuo Lietuvos ir prijungtas prie Lenkijos, stengėsi reali- 
zuoti lenkų emigrantinės vyriausybės Londone planą atkurti pilsud- 
skinę Lenkiją „od morza do morza“. Persekiojo ne vien lietuvius. An- 
tai Eišiškių apskrityje AK teroras buvo pradėtas žydų žudynėmis: su- 
šaudė žydus Stakuose (prie Poškonių), Albertinoje (netoli Dievėniš- 
kių) ir kt. AK veikloje dalyvavo ne tik vietiniai lenkai, bet ir atsiun- 
čiami iš Lenkijos, ypač karininkai. Tai iš esmės buvo kolonijinė ka- 
riuomenė Lietuvos, Gudijos ir Ukrainos teritorijose. Pokario metais 
Lenkijoje leidžiama literatūra apie AK veiklą šiose teritorijose yra 
tendencinga ir vienapusiška. 

Hitlerininkai išnaudojo lietuvių ir lenkų nesantaiką. Jie viena ran- 
ka leido sudaryti lietuvišką administraciją, kita — ginklavo AK, kurs- 
tė tautinę neapykantą. Iš pradžių labiau palaikė lietuvius, bet nuo 
1943 m. ėmė ryškėti jų, ypač Vilniaus apygardos komisaro Wulffo, pa- 
rama lenkams. 1944 m. pavasarį vokiečiams pasyviai stebint AK iš- 
plėtojo savo teroristinę veiklą prieš lietuvių administraciją ir Vietinės 
rinktinės dalinius, kurie buvo negausūs lyginant su AK. Susirėmimuo- 
se žuvo apie 150 Vietinės rinktinės vyrų, daug sužeistų. Hitlerinin- 
kams likvidavus Vietinę rinktinę, AK galėjo netrukdoma siautėti Vil- 
nijos kaimuose ir miestuose. Turgėlių, Šūmsko, Mickūnų, Rudaminės, 
Lavėriškių, Šėmeto apylinkėse ir daug kur kitur pietryčių Lietuvoje ji 
visai išstūmė vietinę administraciją ir ėmė pati valdyti užimtą terito- 
riją. Vykdė jaunimo „mobilizaciją“, reikalavo prievolių. 

AK veikla buvo daugiausia nukreipta prieš tuos, kurie siekė atkur- 
ti nepriklausomą Lietuvą su sostine Vilniumi. Istorinę lietuvių teisę į 
Vilnių iškreiptai aiškino kaip „agresiją“. Neapkentė visko, kas lietu- 
viška. Laikė lietuvius nepageidaujamu elementu būsimojoje „mocarst- 
voje“. Po karo šių eilučių autoriui vietiniai žmonės (paprastai kita- 
taučiai) pasakojo, jog nuo AK kentėjo daugiausia lietuviai. Buvo ty- 
čiojamasi iš lietuviškų simbolių (herbo, vėliavos...). Terorizuoti ir žu- 
dyti Žmonės vien už tai, kad kalbėjo lietuviškai, laikė save lietuviais. 
Išvaikė lietuviškas mokyklas. Persekiojo mokytojus, mokinius, net ku- 
nigus. Nužudė ilgametį Gervėčių kleboną A. Jakavonį, perkeltą į Eitmi- 
niškes prie Pabėržės. Stengėsi gyventojus tiek įbauginti, kad nedrįstų 
lietuviškai prabilti. „Tadū kas lietūviškai dudėno (kalbėjo), tai ne 
Žžmogūs buvo“, pasakojo 1963 m. dialektologui A. Vidurgiriui 75-me- 
tis šalčininkiškis Macys Rimpa. Lietuviškame Valkininkų valsčiuje ne- 
liko kaimo, kuris nebūtų nukentėjęs nuo AK. Ypač žiauriai susidoro- 
jo su lietuviais Mištūnuose, Čebatoriuose, Krūminiuosė, Giniūnuose, 
palikę nukankintų žmonių, daugeliui atėmė sveikatą. Būdingas tero- 
rizavimo būdas — surišto lietuvio leidimas į šulinį (ne kartą naudotas 
Pelesos apylinkėse). Labai nukentėjo Dievėniškių, Butrimonių apy- 
linkės, iš kurių veiklesni lietuviai bėgo į Vilnių ir kitas Lietuvos vieto- 
ves. Sadistiškai siautėjo lietuviškoje Gervėčių apylinkėje, ypač Gė- 
liūnų kaime. Tautiškai nusiteikusiam lietuviui Auguliui nuėmė skalpą 
(„Viltis“, 1988. Nr. 8) — turbūt vienintelis toks atvejis XX a. Europo- 
je. Labai Žiauriai elgėsi Dubingių apylinkėse, keršydami už Vietinės 
rinktinės karių nužudytus Glitiškių dvaro kumečius (išdavusius len- 
kams sužeistus lietuvių karius) ir lenkų partizanus. Ten šaudė net vai- 
kus lopšiuose. Žudynes aprašė Dubingių klebonas J. Žvinys. Atsišau- 
kimuose buvo skelbiama: „Už vieną lenką — dvidešimt lietuvių“. Fa- 
natizmas ribų neturėjo. Lenkų kunigai per pamokslą žadėjo „40 die- 

nų atlaidų“ už kiekvieną nužudytą lietuvį (vėliau dialektologams pa- 
sakojo vietiniai žmonės). 

Viso to smurto tikslas buvo išvaikyti lietuvius iš pietryčių Lietu- 
vos. Būta net tam specialių instrukcijų (viena paskelbta „Vilniaus bal- 
se“, 1990.I.1—7). AK vadas pulkininkas A. Kšižanovskis (Krzyžanow- 
ski, slapyvardis Wilk) iš Vilniaus pasiųstą telegramą savo vyriausybei 
Londone baigė žodžiais „Litwinėw niema“ (lietuvių nėra). Žmonės 
prisimena grasinimus: lietuvius visus išžudysią, kuriuos tik antrą kar- 
tą atėję rasią neišvykusius („Voruta“, 1990. Nr. 4). 

Priartėjus frontui AK norėjo savo jėgomis užimti Vilnių ir tuo pa- 
rodyti pasauliui, jog lenkai sugeba patys išsivaduoti, atseit Vilnius tu- 
rįs priklausyti Lenkijai. Miestą puolė 17 000 AK partizanų, bet buvo 
vokiečių lengvai atmušti. Persiritant frontui labai siautėjo mieste, „šu- 
kavo“ Žvėryno priemiestį ir šaudė surastus lietuvius. Apie tai šių ei- 
lučių autoriui pasakojo garbingas rašytojas M. Šikšnys ir kultūros is- 
torikas E. Laucevičius, patys vos išvengę mirties nuo lenkų partizanų 
kulkų, išgelbėjo geras lenkų kalbos mokėjimas ir kaimynų užtarimas. 

Laimei, AK buvo greit nuginkluota įžengusios į Vilnių bolševikų 
kariuomenės. Tačiau AK likučiai ir vėliau dar kurį laiką terorizavo, 
žudė lietuvius. Dėl viso to lietuvybė daugelyje pietryčių Lietuvos vie- 
tų buvo išnaikinta. Žmonių lūpose amžiams užgeso protėvių kalba. 
Tik atskiri asmenys po karo beišdrįso užsirašyti lietuviais. 


Armijos krajovos atminimui 1989 m. lenkai pastatė paminklą Kriaučiūnuose (netoli 
Trakų Vokės), vėliau Jerūzalėje (Vilniaus priemiestis), Medininkuose ir kitur. Tai - lie- 
tuvių tautos įžeidimas ir vietinių lenkų nelojalumo Lietuvai vieša demonstracija, juoba 
kad AK aukoms paminklai dar nepastatyti. 


Vokiečių okupacijos metais Rytų Lietuvoje siautėjo ir bolševikų 
partizanai, po karo traktuoti kaip „lietuviški“, nors tarp jų lietuvių 
buvo nedaug. Ypač žiaurumu pasižymėjo tie, kurie slapstėsi Rūdnin- 
kų girioje, vadovaujami G. Zimano. Jie išprovokavo Pirčiupių trage- 
diją. Prieš tai sudegino Bakaloriškių kaimą, kur mėtė pagautus žmo- 
nes į degančias trobas (kaip vokiečiai Pirčiupiuose). Po karo likusius 
gyvus liudininkus pasistengė išvežti į Sibirą. Rytinių Lietuvos pakraš- 
čių kaimus nusiaubdavo bolševikiniai gudų partizanai, kurių sąžinę 
slegia nemaža nusikaltimų, be kita ko manoma, kad jie 1944.1.29 su- 
degino Kaniūkų kaimą (tarp Šalčininkų ir Gėrviškių), išžudė jo gy- 
ventojus. Švenčionių apskrityje bolševikų partizanai sudegino Pake- 
rotės ir Pašerinės kaimus, nušovė vokietį apskrities komisarą ir išnie- 
kino jo kūną. Už tai keršydami vokiečiai sušaudė 500 niekuo nekaltų 
vietinių gyventojų. Nuo bolševikų partizanų nukentėjo ir kai kurių ki- 
tų rytinių Lietuvos vietovių Žmonės. 

POKARIO METAI 


Antroji bolševikų okupacija 


Vokiečių kariuomenei traukiantis iš Lietuvos ir vėl ją užimant bol- 
ševikams, 1944 m. vasarą daug žmonių bėgo tolyn į vakarus, nes jautė, 
kad grįžę „vaduotojai“ tęs terorą: vėl dundės vagonai su tremtiniais į 
Sibirą, siautės NKVD ordos. Vokiečiai gąsdino: „rusai visus išpjaus“. 
Pasimetę Žmonės su mažais vaikais ir menka manta, viską palikę, bė- 
go kuo toliau nuo artėjančių bolševikų. Tikėjosi pasiekti JAV ar britų 
armiją ir greit grįžti į Tėvynę. Deja, išvykimas buvo ilgalaikis, dauge- 
liui —- nebegrįžtamas. Tai — stalinizmo aukos, pasirinkę Vakarus vie- 
toj Sibiro. Kiek tada Žmonių pasitraukė iš Lietuvos, nustatyti neleng- 
va. Galbūt apie 100 tūkstančių, neskaitant tarnavusių kariuomenėje 
ir Reicho darbo tarnyboje, kurių galėjo būti dar bent 150 tūkst. Di- 
džioji pasitraukusių dalis — inteligentija: mokslininkai, intelektualai, 
rašytojai (šių pasitraukė apie du trečdalius). Be to, traukdamasi vo- 
kiečių kariuomenė išginė tolyn į Vokietiją beveik visus Klaipėdos kraš- 
to, tada priklausiusio Reichui, gyventojus, daugiau negu 100 tūkst. Vė- 
liau bolševikų valdžia pasitraukusius traktavo kaip „liaudies priešus“, 
persekiojo jų artimuosius. 

Bolševikų kariuomenė į Lietuvos teritoriją įžengė 1944 m. liepos 
4 d. ir to paties mėnesio 13 d. užėmė Vilnių. Frontas slinko iš lėto, 
vyko sunkūs mūšiai. Labai nukentėjo daug miestų, sugriauta per 4075 
Vilniaus. Liepos pabaigoje puolimas buvo kuriam laikui sustabdytas 
ties Šiaulių linija. Spalio viduryje didžioji Lietuvos dalis jau buvo nau- 
jojo okupanto rankose, išskyrus Mažeikių ir Klaipėdos rajonus. Mū- 
šiai Lietuvos teritorijoje baigėsi 1945 m. sausio mėn., kai I.28 d. buvo 
užimta Klaipėda. 


Užimant Lietuvą dalyvavo ir vadinamoji lietuviška 16-oji divizija, sudaryta iš buv. 
Lietuvos kariuomenės likučių (jų mažuma), kuriems nepavyko karo pradžioje pabėgti, 
kitų iš Lietuvos pasitraukusių Žmonių (daugiausia žydų) ir įvairių divizijai priskirtų kita- 
taučių. Dėl nemokšiško vadovavimo (gen. F. Žemaitis, pulk. J. Macijauskas) šis dalinys 
patyrė labai didelių nuostolių Oriolo fronte, vien prie Aleksejevkos kaimo be reikalo 
paguldė galvas apie 1,5 tūkst. žmonių. Kaudamiesi su vokiečiais, divizijos kariai lietuviai 
tarnavo naujajam okupantui. 


Įkandin bolševikų kariuomenės slinko NKVD ordos ir Lietuvos SSR „val- 
džios“ institucijos, kurios vykdė rekvizicijas, pastotes, talkino okupantui. 

Bolševikai pertvarkė Gudijos ir Lietuvos respublikų sienas. Iš se- 
no Gudijai priklausiusias Smolensko, Nevelio, Starodubo ir kt. sritis 
priskyrė prie Rusijos, o Gudijos ribas pastumėjo į vakarus, į etnogra- 

finės Lietuvos teritoriją: nuo Lietuvos atskyrė Ašmenės ir Svyrių ap- 
skritis. Tačiau prie Lietuvos prijungė vokiečių atimtą Druskinin- 
kų — Marcinkonių ruožą, taip pat buv. Klaipėdos kraštą. Tada Lietu- 
vos teritoriją sudarė 65-200 km: (maždaug 2/3 etnografinio lietuvių 
ploto). Jame gyveno 3 081 000 žmonių. 

Lietuviai tikėjosi, kad vokiečius nugalėję Santarvininkai atstatys 
Lietuvos ir kitų dviejų karo metu bolševikų pavergtų Baltijos valsty- 
bių nepriklausomybę, juoba kad T. Ruzvelto (Roosevelt) ir V. Čerči- 
lio (Churchill) 1941 m. paskelbtoje Atlanto chartijoje buvo įrašyta: 
„atstatyti suverenias teises ir nepriklausomas vyriausybes tautoms, ku- 
rios jas turėjo prieš karą ir kurios joms buvo prievarta atimtos“. Deja, 
Vakarai bolševikų imperijai darė daug nuolaidų, iš baimės ar „dėl šven- 
tos ramybės“. Stalino hipnozės užliūliuoti, jie aiškiau skyrė ir smerkė 
tik „rudąją“ spalvą, o „raudonąją“ toleravo, tenkino besotį Stalino 
apetitą. Taip buvo išgelbėta viena iš reakcingiausių pasaulyje ideolo- 
gijų — bolševizmas, kurio kraupus egzistavimas, atnešęs pavergtoms 
tautoms didžiausias nelaimes, buvo pratęstas dar keliems dešimtme- 
čiams. Hitlerizmas teišgyveno 15 metų ir buvo sutriuškintas, vokiečių 
tauta denacifikuota, o stalinizmas išliko dar beveik pusšimtį metų ir 
sunaikino daug milijonų žmonių. Lengva ranka buvo švystelėta bolše- 
vikiniam slibinui į nasrus beveik pusė Europos. Trijų milijonų lietuvių 
tauta pasmerkta negirdėtoms kančioms, terorui ir pražūčiai. 


Niekad žemė nepažino tokio maro, 

Tokio skausmo nepažino niekad, niekada... 
Visą šalį į nelaisvę varo. 

Dieve, argi liks neatpirkta skriauda? 


S. Santvaras 


Stalino vadovaujamas bolševizmas — nusikaltimas Žmonijai — to- 
liau triumfavo ir plėtėsi. Iškilo nauji baisūs Mao Czeduno (Zedong), 
Kim Ir Seno, Hodžos, N. Čaušesku (Ceausescu) režimai. Plito nejįsi- 
vaizduojamo masto fanatizmas. „Pasaulį seną išardysim!“. Ir ardė. De- 
ja, naujo nepastatė. Priešingai negu Vakarų šalys, bolševikai nepasi- 
traukė iš valstybių, kurias okupavo II pas. kare. Ir toliau laikė didžiau- 
sią pasaulyje kariuomenę. Niekas nenorėjo kreipti dėmesio į JAV 
lietuvių pareiškimą Jungtinėse Tautose (Suvienytųjų Nacijų Organi- 
zacijoje) apie bolševikų daromus Lietuvoje nusikaltimus. 150 tūkst. 
parašų liko be atgarsio. Baltijos valstybių laisvės grąžinimo klausimas 
buvo užmestas į pasaulinės politikos užpečkį, nors daugelis valstybių 
formaliai ir nepripažino jų įjungimo į SSSR. Vakaruose skleidžiami 
laisvės ir demokratijos lozungai klaidino Baltijos šalių žmones, paki- 
lusius už savo krašto laisvę į žūtbūtinę kovą prieš bolševizmą. 

Lietuvoje visa valdžia buvo atiduota iš Maskvos atsiųstam emisa- 
rui M. Suslovui. Šis vadovavo 1944 m. lapkričio mėn. Kremliaus įkur- 
tam VKP(b) CK biurui Lietuvai ir turėjo ypatingus Stalino įgalioji- 
mus. Atvykęs į Lietuvą, jis tuoj pakeitė beveik visus vadovaujančius 
darbuotojus, į jų vietą paskyrė atvežtus iš kitų respublikų. Vien 1945 m. 
balandžio mėnesį LKP CK „prašymu“ į Lietuvą buvo perkelta net 6116 
„kadrinių specialistų“. Greit jie sudarė 8076 visos LKP organizacijos, 
9075 saugumo darbuotojų, du trečdalius įstaigų nomenklatūros. „Mes 
už Sovietų Lietuvą, bet be lietuvių“,- Suslovo žodžiai. Suprantama, 
be tikrų lietuvių. Turintys lietuviškas pavardes, bet pataikaujantys 
Kremliui, Suslovui labai tiko. Tada Lietuvoje retai galima buvo sutikti 
dorą žmogų, palaikantį bolševikų valdžią. 


Tautos rezistencija 


Tik įžengus į Lietuvą bolševikų kariuomenei, tuoj buvo skelbiama 
jaunimo mobilizacija. Nepaklusę vokiečių šaukimui stoti į hitlerinę 
armiją, lietuviai nematė reikalo guldyti galvas ir už naująjį okupantą, 
juoba kad atmintyje tebebuvo gyvi 1940 m. birželio tankai, pseudo- 
rinkimai, areštai, žudynės, trėmimas į Sibirą... Tikėtasi ištverti, kol 
bus atstatyta teisybė, įvykdyta Atlanto chartija. Gaudomi jaunuoliai 
ėmė slapstytis. Tik nuo 1944 m. lapkričio mėnesio iki 1945.II.15 NKVD 
ir saugumo pajėgos nužudė 4045 Žmones, iš kurių absoliučią daugumą 
sudarė vyrai, slapstęsi nuo prievartinės mobilizacijos į Raudonąją ar- 
miją. Antibolševikinį nusistatymą didino siautėjančios NKVD ordos. 
1944.XII.24 (per Kūčias!) jos sadistiškai nusiaubė Merkinės valsčiaus 
Klepėčių ir kitus kaimus, sudegino keliasdešimt trobų, nužudė per 20 
nekaltų Žmonių, sužeistus leisgyvius mėtė į ugnį... NKVD žudynių bu- 
vo dar Bučiūnuose (prie Pašvitinio), Čižikuose (Ūdrijos parap.), Grau- 

-Žuosė (Raseinių raj.), Vosbutuosė (Jurbarko raj.), Serčėdžiuje, 
Troškūnų, Skapiškio ir kitose apylinkėse. Jose enkavedistams talkino 
vietiniai aktyvistai, kuriuos profesionalai žudikai apmokė „klasių ko- 
vos“. Po skerdynių iš žmonių likdavo mėsos gabalai, artimieji neatpa- 
žindavo. Besislapstantiems jaunuoliams darėsi nesaugu namų slėptu- 
vėse, ir jie patraukė į miškus. Jungėsi į būrius. Emė ginklu priešintis 
smurtui. Tauta turėjo teisę gintis! Daugeliui tada atrodė geriau žūti 
savame krašte, negu kovoti už „blogio imperiją“. Stichiškai kūrėsi di- 
desni ginkluoti junginiai, ypač didelėse Rūdninkų, Prienų, Kazlų 
Rūdės, Žaličsios, Laban6ro, Tauragės giriose. 

1945 m. pavasarį į miškus buvo išėję jau apie 30 tūkstančių vyrų. 
Jų vis daugėjo, ypač kai bolševikai atnaujino karo nutrauktą žmonių 

trėmimą į Sibirą ir ėmė vykdyti prievartinę kolektyvizaciją. Greit pa- 
sipriešinimas apėmė visą Lietuvą. Smurtas, priespauda, elementarių 
žmoniškumo normų nepaisymas suvienijo tautą. Iš pradžių buvęs sti- 
chinis, lokalinis ir neorganizuotas priešinimasis peraugo į masinį, vis 
stiprėjantį. Į jo dalyvius žmonės žiūrėjo kaip į laisvės kovotojus, vadi- 
no partizanais. Tai — daugiausia smulkūs ir vidutiniai valstiečiai, to- 
dėl šypseną kelia bolševikų istorikų pastangos rezistenciją traktuoti 
kaip „klasių kovą“ arba jos sukėlėju laikyti „Amerikos balso“ laidas 
(beje, prasidėjusias tik 1951 m., kai rezistencija jau buvo pasiekusi 
apogėjų ir silpo). Prie rezistencijos vienaip ar kitaip prisidėjo visi tau- 
tos sluoksniai. Reikėjo būti paskutiniu valkata, kad galėtum ramiai 
žiūrėti į draskomą tėviškę, tremiamus tėvus ir gimines. Partizanai už- 
puldinėjo saugumo būstines, stengėsi išvaduoti areštuotus, naikino 
NKVD pajėgas, paralyžiavo okupacinės valdžios bei vietinių kolabo- 
rantų veiklą. Trejus metus (1944—1947) Lietuvos miestai buvo bolše- 
vikų, o kaimai — rezistentų valdžioje. Vyko abiejų pusių Žygiai į kito 
„teritoriją“. Partizanai įsiverždavo net į didžiuosius miestus, apšau- 
dydavo Kauno, Panevėžio saugumo būstines. Praėjus frontui ginklų 
buvo pakankamai. Kai kurie partizanų būriai turėjo net lengvąją arti- 
leriją. Vien 1944—1947 m. iš rezistencijos kovotojų buvo atimta 2540 
kulkosvaidžių, t. y. 2 reguliarių divizijų ginkluotė. 

Partizanai dėvėjo Lietuvos kariuomenės uniformą, pripažino kari- 
nius laipsnius, turėjo statutus ir priesaikas. Tačiau bendros vadovybės 
ilgą laiką nebuvo. Labai trūko karininkų. Juk beveik visi Nepriklau- 
somos Lietuvos karininkai buvo bolševikų išžudyti arba pasitraukė į 
Vakarus. Vokiečiai paskutiniu metu spėjo sunaikinti jiems nepalan- 
kaus lietuvių pogrindžio vadus, kurie išlikę vargu ar būtų leidę rezis- 
tencijai ilgainiui peraugti į brolžudišką karą. Tik 1947 m. vasario mė- 
nesį Lietuvos partizanams pavyko sudaryti bendrą vadovybę, sufor- 
muoti vieningą kovos būrių struktūrą. Iš eilinių kovotojų išaugo gabių 
vadų. Minėtini J. Misiūnas (Žaliasis Velnias), A. Ramanauskas (Va- 
nagas, nuo 1951 m. vyriausiasis partizanų vadas) ir kt. Partizanai rodė 
negirdėto didvyriškumo pavyzdžius?. 

Okupantams labiausiai rūpėjo sukiršinti lietuvių tautą tarpusavy- 
je, sukelui nesutarimą, vienų neapykantą kitiems, taigi brolžudišką ka- 
rą. Jau 1944 m. jie ėmė organizuoti Lietuvoje vadinamųjų „liaudies 
gynėjų“ būrius. Vardas buvo sugalvotas vėliau. Tada juos rusiškai va- 
dino istrebteliais (naikintojais, suprask „liaudies priešų“), o Lietuvos 


2 Jų kovas bene išsamiausiai aprašė J. Daumantas knygoje „Partizanai“ (II leidimas 


Čikagoje 1962 m., Vilniuje pasirodė tik 1990) ir K. Grinius veikale „Partizanų kovos 
Lietuvoje“ (II I. Čikagoje 1988, Vilniuje - 1990). 

žmonės - stribaš ir strebaš, skrebasš, stribėkais). Tai - L. Berijos iš- 
radimas. Šių būrių narius atleido nuo mobilizacijos. Iš pradžių dalis 
jaunimo nesusiorientavo, nesuprato saugumo paspęstų pinklių, buvo 
apmulkinti neva kilnių „liaudies gynimo“ tikslų. Bet greit susivokė 
esą suklaidinti ir tuoj liovėsi „gynę liaudį“. Daugiausia stribais liko 
miesto vaikėzų, susigundžiusių šautuvu, norėjusių būti „valdžia“, dy- 
kinėti ir gauti šiokią tokią algą. Apskritai stribų daliniuose buvo su- 
telktos visuomenės padugnės, tamsūs nesąmoningi gaivalai, nemaža 
vietinių rusų. Kitam ir pasirinkimo neliko: kalėjimas arba stribynė. 
Vadovavo saugumo karininkai, dažniausiai nelietuviai. 1946 m. Lie- 
tuvoje stribų buvo apie 10 tūkstančių. Partizanų puolimai juos greit 
aplamdė, prasidėjo dezertyravimas, lietuvių liko visai nedaug. 
Kovose stribai paprastai dalyvaudavo tik kartu su reguliariąja ka- 
riuomene, ir tai dažniausiai kaip vedliai. Vieni prieš partizanus ir ke- 
lių dienų nebūtų išlaikę. Taigi jie daugiausia tik šlaistėsi po kaimus, 
girtavo, vagiliavo, šaudė į kryžius, tyčiojosi iš tikybos ir senųjų papro- 
čių. Pasižymėjo žiaurumu, daug iš jų buvo tiesiog sadistai. Pasitaiky- 
davo, kad persirengę vykdė nusikaltimus partizanų vardu, siekė juos 
diskredituoti. Ilgainiui stribų vardas lietuvių liaudyje virto keiksma- 
žodžiu. Vėliau daugelis jų prasigėrė, tik vienas kitas prasimušė į žmo- 
nes, daugiausia tie, kurie išmoko Žmonių nelaimes vaizduoti kaip „ne- 
paprastus laimėjimus“. Bolševikai iš kailio nėrėsi stengdamiesi suteikti 
stribams šventumo aureolę. Demagogiškai vadino li4udies gynėjais, 
nors šie vykdė vien represijas prieš liaudį, įtvirtino jos vergovę. Parti- 
zanus ėmė vadinti buržuaziniais nacionalistais, arba tiesiog banditais. 
Tačiau visi tie vardai liko tik archyvuose, liaudis jų niekada nevartojo. 
Ji apie partizanus sukūrė šimtus, gal ir tūkstančius dainų, jų vardus 
apipynė legendomis. Apie banditus tautosaka nebūna kuriama. Ne- 
sukurta nė vienos liaudies dainos ir apie stribus, prie jų vardo tiesiog 
nelipo legendos. Beje, jie ir patys nedainavo, nebent rusišką „Katiušą“. 
Iš tikrųjų stribai tebuvo priedanga. Su partizanais kovojo regulia- 
rioji armija, net aviacija. M. Suslovas „importavo“ iš SSSR kvalifi- 
kuotų liaudies malšinimo specialistų. Čia veikė dvi NKVD divizijos, 
šeši pasienio pulkai, be to, netoliese Kaliningrado sritis ir Gudija, kur 
buvo sutelktos didžiulės karinės pajėgos. Iš kitos pusės — paprasti 
valstiečiai, laukuose prisirankioję ginklų. Nuo pat 1944 m. į Lietuvą 
buvo įvesta liūdnai pagarsėjusi generolo P. Vetrovo žudikų divizija, 
sukurta dar 1943 m. specialiai kovoti su savąja liaudimi. Tą diviziją 
sudarė apie 12—13 tūkst. vyrų, kurie 1944 m. kovo mėnesį buvo „iš- 
kraustę“ čečėnus ir ingušus iš gimtojo Kaukazo, gegužės mėn. — toto- 
rius iš Krymo (šių per vieną mėnesį net 40 000 mirė iš bado). Ši „aukš- 
tos kvalifikacijos“ divizija vien 1944 m. prieš Lietuvos partizanus atli- 

ko 630 kovinių operacijų. Metų pabaigoje Vetrovas prašė A. Snieč- 
kaus „už nuopelnus“ skirti dovanų iš JAV siunčiamos šalpos net 557 
divizijos karininkams ir 2 442 eiliniams. 

1944 m. rugsėjo mėn. Vetrovui į pagalbą Berija atsiuntė savo pava- 
duotoją generolą S. Kruglovą. Šis tuoj sukvietė aukštųjų NKVD vadų 
pasitarimą. Reikalavo didinti masines represijas, „šukuoti“ miškus, 
infiltruoti į partizanų dalinius provokatorius, niekinti nužudytų parti- 
zanų kūnus, apskritai didinti žiaurumą. Ypatingos paskirties naikini- 
mo batalionai ugnimi šlavė Lietuvą. Buvo griebiamasi apgaulės: siun- 
čiami į kaimus partizanais persirengusių enkavėdistų būriai (Taura- 
gės, Raudondvario, Kazlų Rūdos ir kt. apylinkėse), kurie išžudė daug 
patikėjusių gyventojų. Sugauti partizanai buvo žiauriai kankinami. Vė- 
liau perlaidojant rastos deformuotos jų kaukolės, sulaužyti kaulai, kū- 
nai be galvų, visaip sumaitoti. Sadizmas pralenkė lakiausią vaizduotę: 
žmones pjaustydavo pjūklais, lupdavo gyviems odą ir t. t. Stribai nuo 
savo mokytojų ne tik neatsilikdavo, bet dažnai rafinuotu sadizmu net 
lenktyniavo su profesionalais žudikais. Nukautų (neretai ir leisgyvių) 
partizanų lavonus guldydavo miestų ir miestelių aikštėse, kur jie, vi- 
saip išdarkyti ir sumaitoti, pažaboti rožančiais, į burną sukištomis mal- 
daknygėmis ar mėšlo gniužulais, pamauti ant baslių ir pan., pūdavo 
ištisomis savaitėmis. Specialūs sekliai stebėdavo, ar kas iš lankytojų 
nelaimingųjų neatpažins. Tokius tuoj areštuodavo, siųsdavo į lagerius 
arba stengdavosi užverbuoti šnipais. Lavonų laidoti neleido: mėtyda- 
vo į žvyrduobes, apleistus šulinius, pakasdavo arklidėse po mėšlu, ki- 
šo į tualetus. Šunys tąsydavo jų kaulus. Net barbarų laikais taip nebu- 
vo elgiamasi. Iš mirusiųjų niekas, išskyrus bolševikus, nesityčiojo. Ne- 
girdėtas žiaurumas kai kur sukėlė atsakomąjį partizanų elgesį, kad ir 
daug mažesnio masto. 

Partizanų kovai labai pakenkė saugumo šnipai ir provokatoriai, 
infiltruoti į rezistencijos gretas. Daugiausia jų buvo paprasti valstie- 
čiai, saugumo agentų prigąsdinti esą turima duomenų apie jų „talki- 
nimą vokiečiams“. Jei bendrausi su saugumu — išliksi neišvežtas į 
Sibirą. Kai kurie pabūgę sutikdavo. Dėl šnipų ir provokatorių tūks- 
tančiai Žmonių buvo areštuota, nužudyta, ištremta. Jie padarė dau- 
giau žalos negu koviniai NKVD veiksmai. Didžiausias ir pavojingiau- 
sias iš provokatorių — J. Markulis (Erelis), dėl kurio išdavysčių 
1947—1948 m. liovėsi egzistavę stambūs partizanų junginiai. Jis siekė 
atvilioti į Vilnių ir išduoti provincijų rezistencijos vadus. Laimei, klasta 
laiku paaiškėjo, provokatorius pasislėpė. 

Saugumas visokiais būdais siekė susidoroti su partizanais. Tam pa- 
naudojo net amnestiją. Amnestuotus tardydavo, stengdamiesi gauti 
duomenų apie vadus, versdavo būti provokatoriais, priešingu atveju 

įkalindavo ir teisdavo. Partizanai, žinoma, kovojo su šnipais ir išdavi- 
kais (kartais žiauriai), bausdavo saugumo bendrininkus ir išgamas, 
bolševikų aktyvą. Kalėjimų jie neturėjo, o žodžiu perspėti ne visuo- 
met pakakdavo. 

Partizanai kovojo ne vien ginklu. Sukūrė pogrindinę spaudą. Lei- 
do atsišaukimus, periodiką. Žinomi jų laikraščiai: „Aukštaičių kova“, 
„Aukuras“, „Girios balsas“, „Kova“, „Kovos keliu“, „Laisvės rytas“, 
„Laisvės šauklys“, „Laisvės talka“, „Laisvės varpas“, „Laisvės Žval- 
gas“, „Mylėk Tėvynę“, „Partizanas“, „Prisikėlimo ugnis“, „Sutemų ke- 
leivis“, „Už Tėvų žemę“, „Žalioji giria“, rusų kalba — „CBo6oxHoe 
cx10BO“. Buvo spausdinama bunkeriuose rotatoriais, šapirografais, ra- 
šomosiomis mašinėlėmis ant prasto, dažnai vyniojamo popieriaus. „Ko- 
va“ ir „Laisvės varpas“ kurį laiką leisti spaustuvine technika. „Ko- 
vos“ 1947.III.22 numeris turėjo pirmąjį puslapį auksinėmis raidėmis. 
Buvo išleisti keli pogrindžio poezijos rinkiniai, tarp jų tritomis „Ko- 
vos keliu žengiant“. 

Paaiškėjus, kad išsivaduoti nebus įmanoma, nuo 1947 m. prasidėjo 
rezistencijos atoslūgis. Imta mažinti aktyvių kovotojų skaičių, eiti vis 
gilyn į pogrindį. Vengta didesnių susirėmimų. 1948 m. prieš partiza- 
nus dar kovojo ne mažiau kaip 70 000 NKVD kareivių, remiamų pa- 
pildomų reguliariosios armijos dalinių ir stribų. Partizanams išsilaiky- 
ti miškuose darėsi vis sunkiau. Tačiau ir didžiulė armija palaužti jų 
aktyvumą teįstengė tik 1949 m., kai dėl brutaliai vykdomos kolektyvi- 
zacijos sumažėjo kaimo materialinė parama pogrindžiui. Rezistenci- 
jos vadovybė ėmė rūpintis partizanų legalizavimu, fiktyviais dokumen- 
tais, siekta įdarbinti toliau nuo gimtinės ir pažįstamų. Leista kiekvie- 
nam apsispręsti: tęsti ginkluotą kovą ar legalizuotis. 1945—1951 m. 
apie 20—30 tūkst. buvusių kovotojų persikėlė gyventi į kitas respubli- 
kas, daugiausia į Kaliningrado sritį (buv. Mažąją Lietuvą) ir Latviją. 

Organizuota rezistencija tęsėsi iki 1952 m., vėliau teliko pavieniai 
kovotojai. Dalis jų ir toliau nepadėjo ginklų. Valdžia amnestiją skelbė 
dar 1955 m. Tada partizanai aktyviai veikė Biržų, Vabalninko ir Pane- 
vėžio apylinkėse. Net 1956 m. raginta pasinaudoti amnestija. Keli par- 
tizanai buvo suimti 1957 m., trys nušauti 1959 m. Latvijoje ir Estijoje 
dauguma partizanų būrių nustojo gyvuoti jau 1948 m. Ten rezistenci- 
jos mastai buvo daug mažesni negu Lietuvoje: Estijoje iš viso buvo 
išėję į miškus apie 30, Latvijoje — 40, o Lietuvoje apie 100 tūkstančių 
žmonių. 

Vos ne dešimtmetį užsitęsusi rezistencija — įtikimiausias lietuvių 
tautos referendumas, kurį savo gyvybe pasirašė apie 20—30 tūkst. lais- 
vės kovotojų. Su nukankintais kalėjimuose ir lageriuose, mirusiais iš 
bado Sibire Žuvusiųjų skaičius gali siekti 50 tūkstančių. Daug šeimų 

neteko po kelis asmenis. Tauta visomis išgalėmis priešinosi bolševikų 
okupacijai, šimteriopai atpirko 1940 m. karinį neveiklumą. Pokaris Lie- 
tuvoje buvo daug baisesnis už karo metus. Tai turbūt daugiausia žmo- 
nių aukų pareikalavęs laikotarpis visoje ilgaamžėje Lietuvos istorijo- 
je. Be jokios paramos iš užsienio, be patarėjų, be karinių bazių ir mo- 
dernios ginkluotės lietuvių partizanai sugebėjo ilgus metus kovoti su 
„nenugalimąja“ armija. Iki 1947 m. provincija faktiškai buvo jų kon- 
troliuojama. Paralyžiavo bolševikų valdžios veiklą net iki 1949 m (Lat- 
vijoje ir Estijoje viskas baigėsi iki 1946 m.). Tai vyko krašte, kur maža 
miškų (1676 teritorijos) ir apskritai sąlygos partizaniniam karui labai 
nepalankios. Rezistencijos metais stalinistai visaip stengėsi sukiršinti 
lietuvius vienus prieš kitus, kad kuo daugiau išsižudytų ir tuo būdu 
būtų garantuoti bolševikų imperijai neužšąlantys Baltijos uostai. Dirb- 
tinai sukeltame chaose dažnai sunku būdavo susigaudyti, kur priešas 
ir kur savasis. Kraujas liejosi upėmis. 

Vėliau bolševikų propaganda nėrėsi iš kailio aiškindama viską at- 
virkščiai: Tėvynės gynimą skelbė kaip nusikaltimą, o tarnavimą oku- 
pantui kaip garbingą dalyką. Tos propagandos užliūliuoti Vakarai ne- 
norėjo matyti kruvinų lietuvių tautos kančių. Žaizdos buvo tokios gi- 
lios, kad kraujuos dar daug dešimtmečių, ilgai nedrąsu bus prie jų 
prisiliesti. „Mes — iš peršautų dainų krašto“ (R. Gudaitis). Tačiau vi- 
sa tai nenuėjo veltui. Rezistencija gerokai atbaidė nuo Lietuvos po- 
tencialius kolonistus, padėjo išlaikyti geresnę demografinę padėtį ly- 
ginant su kitomis Baltijos šalimis. Ji vėliau teikė jėgų disidentams. 
Sudarė prielaidą Atgimimui ir Lietuvos Respublikos atkūrimui. 


Prievartinė kolektyvizacija, trėmimai, spec. lageriai 


Didelė nelaimė, ištikusi Lietuvą pokaryje, buvo prievartinė kolek- 
tyvizacija. Lietuvos valstiečiai žinojo SSSR kolektyvinio žemės ūkio 
„laimėjimus“, todėl kolchozų bijojo kaip ugnies. Bolševikai dar nese- 
niai buvo tvirtinę, kad Lietuvoje kolchozų nedarysią, jie patys dalijo 
valstiečiams žemę... ir štai netikėtai ėmė steigti kolchozus. Tokio el- 
gesio negalima buvo pateisinti sveiku protu: visa šalis po karo alka- 
na, o Baltijos kraštuose netikėtai imta griauti tvirtą žemės ūkį, galė- 
jusį išmaitinti nemažą Rusijos dalį. Tada bolševikų valdžia neteko bet 
kokio kaimo žmonių pasitikėjimo, juoba kad ir iki tol kaimas buvo 
rezistencijos pusėje. Jau 1955 m. pabaigoje iš pasiturinčių valstiečių 
atimta apie 1 mln. ha žemės, apie 16 tūkst. arklių, 20 tūkst. karvių, 
labai daug mašinų bei padargų, daugybė trobesių. Likusią žemę apdė- 

jo nepakeliamais mokesčiais ir pyliavomis. Tai vadinamasis „išbuoži- 
nimas“. Kas turėjo dvi melžiamas karves — jau buožė ir tokiam kelias 
vienas: į Sibirą. Dalį atimtos žemės bolševikai išdalijo bežemiams (ne 
visi ją ėmė, vertė imti prievarta), iš kitos sudarinėjo valstybinius ūkius. 
O kokia propagandinė euforija! „Sodai lūžta obuoliais, žengsim Stali- 
no keliais...“ Valstiečiai į pradėtus steigti kolchozus nestojo, žiūrėjo 
kaip į baudžiavą. 

Iki 1947 m. kolektyvizacija dar buvo visai menka. Labai paspartin- 
ta nuo 1948 m. pavasario. Tada į kolchozus imta varyti brutaliai ir 
karštligiškai. Be jokio saiko didinami žemės mokesčiai ir pyliavos: 
1948 m. padvigubinti, 1949 m. kai kurioms valstiečių kategorijoms pa- 
didinti kelis kartus, 1950 m. — vėl patrigubinti. Neįvykdei — tavo ūkis 
nusavinamas. Ypač imta forsuoti kolchozų kūrimą prigesus rezisten- 
cijai. Tai sąlygojo 1949 m. naują jos protrūkį. Steigiant kolchozus Lie- 
tuvoje griebtasi tų pačių metodų kaip anksčiau Rusijoje, nors čia sąly- 
gos — visai kitokios: nebuvo rusiško tipo kaimo bendruomenės, ūki- 
ninkai gyveno vienkiemiais ir t. t. Žmones priversdavo stoti į kolcho- 
zus tik visai iškankintus, netekusius gyvulių, dalies trobesių ir padar- 
gų. Stojo varomi su šautuvais, verkdami ir su baime akyse. Kolektyvi- 
zacijos proceso apogėjus pasiektas 1949 m., kurių pradžioje įstojusių 
tebuvo dar tik 47, o pabaigoje — jau net 6276. 

Darbščiausi ir sumaniausi Lietuvos ūkininkai, rodę kitiems pavyz- 
dį, buvo ištremti į Sibirą arba išbėgiojo po miestus. Kolchozams ėmė 
vadovauti atsitiktiniai Žmonės, prisitaikėliai su partiniais bilietais, ne- 
retai iš miestų atsiųsti „vadovai“, paprastai įvairūs svieto perėjūnai, 
nenutuokę apie žemės ūkį, neskyrę miežio nuo avižos. Iš pradžių vals- 
tiečiai dar bandė patys šiek tiek tvarkytis, bet greit jų iniciatyvą su- 
stabdė nurodymai „iš viršaus“. Prasidėjo komandinis vadovavimas: įsa- 
kinėjo kada, kur ir ką sėti, kada pjauti ir t. t. Valstiečiams apkarpė ir 
taip menkus sodybinius sklypelius, neleido laikyti dviejų karvių, Žo- 
džiu, kirto šaką, ant kurios valstietis sėdėjo. Svarbiausia — sunaikino 
kaimo žmoguje ūkininko jausmą. Žemė tapo niekieno, nebemiela ją 
dirbančiajam. Rezultatų ilgai laukti nereikėjo. Katastrofiškai suma- 
žėjo žemės ūkio produkcija. Palyginkite: 1939 m. Lietuvoje buvo pri- 
kulta 1,9 mln. tonų grūdų, 1950 m. — 1,2 mln., o 1955 m. — jau vos 
0,4 mln. t. Beveik viską pasiimdavo valstybė. Valstiečiams už darba- 
dienį seikėjo gramais, mokėjo kapeikomis. Per kūlimą jie nešdavosi 
grūdų saują kišenėje alkaniems vaikams. 

Per daugelį metų nieko negaudami už darbadienius, valstiečiai vi- 
sai nusisuko nuo žemės, kurią anksčiau taip mylėjo. Ėmė rūpintis vien 
savo sodybiniu sklypeliu, vadinamaisiais „arais“. Jie liko visa valstie- 
čio paguoda ir pragyvenimo šaltinis (nuosavos vištos ėmė rūpėti la- 

biau už kolchozo javus ir gyvulius). Prasidėjo masinis, ypač jaunimo, 
bėgimas iš kaimo. Naujosios gyvenvietės, į kurias kėlė valstiečius, keitė 
Žmonių mąstyseną: atsidūrę svetimuose namuose, pradėjo ne savo, bet 
„visų“ gyvenimą. Netekę žemės, savųjų namų, žemdirbiai neteko ir 
savo šaknų. Krito dora: išmoko vogti iš „savo“ kolchozo, paskui ir 
girtauti. Žlugo senoji Lietuvos kaimo kultūra — pagrindinis tautos 
gyvybės šaltinis. Nutilo dainos, prapuolė vakaronės, gegužinės. Išse- 
ko natūralus šaltinis, ilgus šimtmečius maitinęs mūsų kalbą. Buvo pa- 
kirstos jos šaknys. Bolševikai, matyt, to ir siekė. Tikėjosi, jog netekęs 
gimtojo lizdo žemdirbys puls į ateivių „internacionalistų“ glėbį, asi- 
miliuosis ir kaip lietuvis išnyks. Kartu išnyks ir jo kalba... 

To paties, matyt, siekta ir trėmimais į Sibirą, atnaujintais 1945 m. 
rudenį. Bolševikai karo metu deportacijų techniką ištobulino susido- 
rodami su Pavolgio vokiečiais, Krymo totoriais, kalmukais, ingušais, 
čečėnais, karačajais, balkarais, Meschetijos turkais ir kitomis „nusi- 
kaltusiomis“ tautomis. Kaip ir anksčiau, Lietuvoje buvo tremiama iš- 
tisomis šeimomis. Į „liaudies priešų“ kategoriją vėl pateko kretantys 
seneliai ir kelių savaičių kūdikiai. Išimties nedarė net toms šeimoms, 
kurių nariai tarnavo bolševikų armijoje, turėjo vyriausybinių apdova- 
nojimų. Tarp deportuotų nestigo buvusių kovotojų prieš hitlerizmą. 
Visus trėmė urmu ir be jokio teismo. Tarp nelaimingųjų nebuvo val- 
katų, girtuoklių ar tinginių. Savo morale jie — kur kas aukštesni už 
tuos, kurie trėmė. Dabar dardėjo ešelonai po ešelonų, atrodė lyg būtų 
vežama visa Lietuva. Žmones visą laiką slėgė baimė, nes niekas nega- 
lėjo būti tikras, kad išvengs deportacijos. Valstiečiai skerdė gyvulius, 
džiovino duoną, rengėsi kelionei... 

Trėmimai tęsėsi net 8 metus (paskutinis įvyko 1953.X.2). Vykdyti 
tam tikrais etapais. Didžiausias, pritaikytas kolektyvizacijos pradžiai, 
buvo 1948.V.22, kada ištremta per 100 tūkts. kaimiečių. Nuo 1950 m. 
trėmimų mastai ėmė mažėti. Kiek žmonių pokario metais iš Lietuvos 
buvo ištremta, nustatyti nelengva — duomenys slepiami Maskvoje. 
Tyrėjai pateikia skirtingus skaičius: paprastai nuo 200 iki 450 tūkstančių. 
Turbūt neliko Žmogaus, kuris neturėtų tremtyje giminių ar kaimynų. 

Trėmimai, kaip ir prieš karą, buvo itin žiaurūs, persunkti azijinio 
sadizmo: ginkluoti, vilkšuniais vedini kareiviai, prekių vagonų tvan- 
kuma, alpstantys ir mirštantys, pro duris išmetami lavonai, baržos, 
barakai, šachtos, atkampūs būstai taigoje.... Tremiamieji dažniausiai 
nežinojo, kas su jais daroma. Daugelis manė, kad tuoj sušaudys. Tai 
kėlė nepaprastą įtampą, sąmyšį. 


Matau, kaip slenka tremtinių kolonos, 
Kaip rauda žmonės, gūžias nuo skriaudos. 

Nėra Tautos, yra beteisiai žmonės, 
Tokie ir būsit, sakė, visados! 


N. Rimkienė 


Trėmė į įvairias Sibiro vietas: Altajaus kalnus, Krasnojarsko sritį, 
Igarką... Tremtiniai buvo išsklaidyti po kolchozus, sovchozus, fabri- 
kus, siuntė juos miškų darbams, į aukso kasyklas... kaip pačią pigiau- 
sią „darbo jėgą“ (tegaudavo 1070 normalaus atlyginimo). XX a. vergų 
pirkliai rinkdavosi kur stipresnius. Tremtiniai daugiausia gyveno ba- 
rakuose. Buvo įtikinėjama, kad ištremti amžinai, be teisės kada nors 
grįžti į Tėvynę („Užmirškite savo Lietuvą, mirsite čia!“). Jei pas trem- 
tinį atvykdavo laisvas lietuvis ar lietuvė ir susituokdavo, tai vaikai bū- 
davo laikomi tremtiniais. Trūko maisto, žmonės badavo, sirgo avita- 
minoze, nuo skorbuto klibėjo dantys, siautėjo garsioji cinga. Kažin ar 
kas kada nors sugalvos rafinuočiau kankinti žmogų lėta bado mirtimi. 
Hitlerininkai naudojo dujų kameras ir krematoriumus, o Stalino sat- 
rapai žudė milijonus lėta šalčio ir bado mirtimi. Daug siaubingų daly- 
kų galėtų papasakoti apie lietuvių likimą Pečiora, Jenisejus, Lena, An- 
gara, Irtyšius, Baikalas, Laptevų ir Barenco jūros... 

Tremtiniai bijodavo rašyti laiškus į Lietuvą, iš tėvynės juos gauda- 
vo svetima pavarde, iš svetimo kaimo... Reikėjo reguliariai registruo- 
tis artimiausioje komendantūroje. Vietoj paso — pažyma, jog esi „spec- 
pereselencas“, o su tokiu dokumentu nė nebandyk kur nors išvykti. 
Už pabėgimą grėsė 25 metai lagerio. Saugumas organizavo šnipų tin- 
klą, stengėsi užverbuoti jaunimą pažadais sudaryti sąlygas mokytis, 
griebdavosi kitų gudrybių. Kai Jungtinių Tautų Generalinė Asamblėja 
1948 m. priėmė Visuotinę Žmogaus teisių deklaraciją, kurios 9 straips- 
niu uždrausta deportacija, Stalino satrapai ėmė rinkti iš tremtinių pa- 
rašus, kad jie atvykę į Sibirą savo noru. Parašus išgaudavo stalinisti- 
niais metodais. 

Sibiras greit buvo nusėtas kapinynų su lietuviškais kryžiais. Tuo 
suduotas stiprus smūgis lietuvių kalbos tarmėms, nes daug tremtinių 
buvo tarmiškai kalbantys ūkininkai. Kiek niekieno dar neužrašytų, į 
žodynus nepatekusių lietuviškų žodžių įšalo į ledą Laptevo jūros sale- 
lėse ir Kolymoje kartu su stingstančiais kūnais? 

Tačiau ir baisiausiomis sąlygomis gyvendami daugelis tremtinių ne- 
palūžo. Tėvai mokė vaikus gimtosios kalbos ir papročių, nes mokyk- 
lose (Žinoma, rusiškose) net tarpusavyje lietuviškai kalbėtis daug kur 
buvo draudžiama. Atsirado Sibiro lietuvių folkloras, kurį stengtasi už- 
rašyti, nors jo sąsiuviniai neretai tapdavo įkalčiu garsiajam Baudžia- 
mojo kodekso 58 straipsniui (antisovietinė propaganda). Teisėjai ne- 
galėjo atsistebėti tokios „rašliavos“ gausumu. Būta almanachų. An- 

tai, jau 1944—1945 m. Altajuje tremtiniai leido slaptą rankraštinį žur- 
nalą — „Tėvynės ilgesys“, kurio pasirodė 7 numeriai (juose paskelbti 
davinėjo iš rankų į rankas. Deja, greit NKVD susekė, iniciatorius žiau- 
riai nubaudė (A. Mikutavičių nuteisė 10 metų lagerio). 1949—1951 m. 
tremtiniai Alzamajuje leido „Taigą“ (išėjo 5 numeriai). Šiuokart ini- 
ciatorius dar Žiauriau nubaudė (mirtimi, vėliau bausmę pakeitė 25 me- 
tais lagerio). Būta ir daugiau panašių leidinių, tik apie juos nedaug 
težinome. 

Ant zuperio maišo popieriaus Sibiro lietuvaičių maldaknygė, iš duo- 
nos nulipdyti rožančiai, Komijos beržo tošyje parašyti laiškai, nuo Lap- 
tevų pajūrio dirbiniai iš mamuto kaulo — tai tokia buvo naujoji trem- 
tinių kūryba ir tautodailė. 

Lietuvoje likę žmonės irgi neišvengė represijų. Kruvina stalinizmo 
mėsmalė sukosi su pagreičiu. Enkavėdistai vykdė soclenktynes viršy- 
dami planą. Vien iki 1945 m. pabaigos buvo areštuota 11 870 „kontr- 
revoliucionierių“. Ypač stengtasi izoliuoti išsilavinusius, sąmoningus 
ir kūrybiškus asmenis. Juos persekiojo, kalino, siuntė į lagerius. Au- 
komis tapo rašytojai ir menininkai K. Boruta, A. Dambrauskas, P Dre- 
vinis, K. Inčiūra, K. Jakubėnas, J. Keliuotis, A. Kučingis, A. Miškinis, 
A. Vengris ir kt., mokslininkai A. V. Graičiūnas, L. Karsavinas, P Mi- 
kutaitis, V. Sezemanas, A. Žvironas, daugybė kitų žymių Lietuvos žmo- 
nių. Ypač nukentėjo kunigai. Areštavo ir sušaudė Telšių vyskupą V. Bo- 
risevičių, Vladimiro kalėjime Maskvoje mirė Vilniaus arkivyskupijos 
apaštališkasis administratorius M. Reinys, buvo nukankinti kunigai 
Z. Baužys, D. Linartas, P Liutkus, V. Mironas (buvęs ministras pir- 
mininkas), J. Rakickas, S. Rudžionis, A. Stasevičius ir kt. Baudė žmo- 
nes už viską: Lietuvos himno giedojimą (užmiršo, kad 1944 m. patys jį 
transliavo per Vilniaus radiją), lietuviškos vėliavos iškėlimą (net mir- 
timi, ilgalaikiu kalėjimu), valdžios pakritikavimą (gaudavo po 25 me- 
tus), kad buvo patekęs vokiečiams į nelaisvę (mirdavo su išdaviko etike- 
te) ir t. t. Kalinta dešimtmečiais, bausmės laiką vis tęsdavo. Antai B. Ga- 
jauskas kalėjimuose praleido apie pusę savo amžiaus. 

Areštuotus sugrūsdavo po 20 ir daugiau į vienutę, ilgai neduodavo 
maisto, trūko deguonies... Teisdavo už akių, be liudytojų ir gynėjų. 
Kaltei įrodyti pakakdavo kelių vinių po nykščio nagu. Priversdavo pri- 
sipažinti padarius tokius nusikaltimus, kurių galėtų pavydėti Niurn- 
bergo naciai. 

Nuteistuosius išgabendavo į specialius lagerius, kuriais buvo nusė- 
ta beveik visa SSSR teritorija. Tie lageriai sudarė savotišką valstybę 
valstybėje — vadinamąjį GULAG'ą (IUnaBHoe YnpaBieHnKne 
HcnpaBKuTenbHO-TpyxOBBIx Niarepeū), kuriame egzistavo vergvaldys- 

tė. Romos vergovė su ja lyginant atrodė rojus. Tą lagerių „imperiją“ 
valdė Stalino bendražygis L.Berija — vienas iš didžiausių vampyrų 
žmonijos istorijoje. Paskutiniais stalinizmo metais SSSR politinių ka- 
linių (be kriminalistų) buvo apie 14 milijonų, tarp kurių lietuviai ke- 
leriopai viršijo sąjunginį vidurkį. Retas ištvėrė ir grįžo namo. Admi- 
nistracijos despotizmas — sunkiai nusakomas. Kaliniai buvo visaip te- 
rorizuojami. 

Per patikrinimą sargybiniai mėgdavo smogti iš eilės kiekvienam mediniu kūju, kad 
geriau „užfiksuotų“ skaičių. Varant į darbą sugalvodavo koloną staiga stabdyti, kas po 
komandos dar žingsnį žengdavo, į tą šaudavo. Maitino pagal darbo normos įvykdymą: tą 
dieną neįvykdei, gauni tik dalį davinio, po to nusilpęs padarai dar mažiau — ir vėl maži- 
namas maistas, kol jėgos išseks ir ateis lėta mirtis. 


Gelbėdamiesi nuo bado kaliniai valgydavo viską: pakepintą pušų 
žievę, kritusius arklius, padvėsusius šunis... Pasitaikydavo kanibaliz- 
mo atvejų. Nelaiminguosius kankino parazitai: barakuose gultai rau- 
donavo nuo blakių, vasarą lageryje debesys uodų (nusikaltusį bausda- 
vo pririšdami nuogą prie stulpo valandai ar dviem). Žiemą —- nepake- 
liamas šaltis: į darbą varydavo esant —40 “C menkai aprengtus po 
10-12 kilometrų. 

Kaliniai buvo visai nužmoginami, nuasmeninami: vietoj pavardės 
— numeris, net kapo lentelėje (jeigu tokia buvo, nes mirusius dažnai 
laidodavo krūvomis, žiemą kraudavo ant ledo, kad pavasario potvynis 
nuplautų, o vasarą neretai degindavo). Ištisa žmogaus pažeminimo, 
bado, ligų ir kančios epopėja! Vietoj nukankintų veždavo vis naujus 
tūkstančius, nes Gulagas buvo pertekęs pigiausios pasaulyje darbo jė- 
gos, duodavo apie trečdalį valstybės pajamų. Stalino laikais Rusija — 
tautų kalėjimas — tapo tautų skerdykla. 


Kalėjimuosna milijonais grūda 

O rėkia - laisvė esanti vien čia... 
Teisybės nėr nė per aguonos grūdą — 
Vien smurtas, melas, prievarta, kančia. 


A. Miškinis 


Kentėjo ne vien Lietuva. Rusų istoriko R. Medvedevo paskaičia- 
vimu, bolševizmas sunaikino apie 40 milijonų žmonių (hitlerizmas — 
apie 8 mln.). Stalinas jau 4-ajame dešimtmetyje likvidavo statistikos 
tarnybas, kad pasaulis nepamatytų tikrovės. Teisybė buvo giliai sle- 
piama. Iš lagerių žmonės rašė laiškus lyg iš kurorto: Gyvas, sveikas ir 
Jums to paties linkiu. Išleidžiamus kalinius vertė pasirašyti, kad nepa- 
sakos apie tai, ką patyrė. Neretai gaudavo dėti parašą tuščiame lape, 
tekstą įrašydavo patys budeliai. 

Tik „tautų tėvo“ mirtis 1953 m. kiek pristabdė masinį košmarą. Ir 
po to dar kelis dešimtmečius Gulagas tebebuvo uždrausta tema. Laips- 
niškai trintas iš Žmonių atminties. Jei vyrą nukankino lageryje, žmo- 
nai išduoda pažymą, jog mirė plaučių uždegimu. Imta naikinti laidoji- 
mo vietas. Ant lagerininkų ir tremtinių kaulų pastatyti šiandien švie- 
somis tviskantys miestai Norilskas, Vorkuta ir kt., virš kapinynų dun- 
da traukiniai, aidi fabrikų gausmas. Retas dabartinis gyventojas tai 
žino ir suvokia. Propaganda visam pasauliui trimitavo vien apie Os- 
vencimą, Buchenvaldą, su nepaprastu stropumu buvo medžiojami Hit- 
lerio esesininkai. Tuo tarpu savieji budeliai, apgaubti Į ilsė- 
josi pensionatuose ir sanatorijose. Negirdėtas cinizmas! Siandien sunku 
protu suvokti, kokius atgailos darbus turėtų padaryti bolševikai, kad 
išpirktų savo organizacijos nusikaltimus. 

Bet ir Gulage tvirtos asmenybės išlikdavo. Žemiškasis pragaras ta- 
po ne tik kančių, bet ir grūdinimosi, dvasinio augimo, pasirengimo 
naujai kovai vieta. Mordovijos mirtininkų lageryje poetas A. Miškinis 
sukūrė daugumą savo „Psalmių“ ciklo eilėraščių (rašė ant maišų nuo 
cemento skiautelių). Lageriuose kūrė poeziją A. Cibulskis, A. Daino- 
ras ir kiti. Būta net slaptų laikraštėlių, pvz., Vorkutos lageryje Nr. 62 
ėjo „Varpas“ (5—6 numeriai, red. P. Veverskis). 


Pasakykit Lietuvai sugrįžę, 

Kad jos vardą mirdamas tariau — 
Ir kantrus nešiau jos sunkų kryžių, 
Kad kitiems gyventi būt geriau. 


J. Gražulis 


Gyventojų nuostoliai pokario metais Lietuvoje buvo labai dideli. 
Tai matyti iš oficialiosios statistikos: 1939 m. joje gyveno 3,1 milijono 
žmonių, o 1952 m. pradžioje — jau tik 2,3 milijono. Taigi netekta — 
žuvusių, nukankintų, negrįžusių — apie 1 milijono, maždaug kas tre- 
čio Lietuvos gyventojo! Lenkija neteko kas šešto, ir apie tai gaudžia 
viso pasaulio varpai, o apie Lietuvą — nė žodžio. Nė viena valstybė 
Europoje neprarado tokios didelės savo gyventojų dalies, kaip neut- 
rali Lietuva. 

Kai skaičiuosit balsus už teisybę, įrašykit ir tuos šimtus tūkstančių, 
kurių perskeltas kaukoles plauna vandenynas iš amžino pašalo. 

V. Braziūnas. 

Lietuvos kolonizacija. Suvereniteto panaikinimas. 
Melas, demagogija 


Gerokai paretintą Lietuvos gyventojų sudėtį atmiešė ateiviai iš ry- 
tų, kurie čia plūdo tūkstančiais. Tai — visokie „internacionalistai“, 
daugiausia rusų tautybės. Kremlius siuntė partinius „specialistus“, ku- 
rie kėlėsi su šeimomis ir giminėmis, pasiryžę visiems laikams įsitvir- 
tinti Lietuvoje. Kiti vyko patys ieškodami sotesnio ir civilizuotesnio 
gyvenimo. Tas pat darėsi ir kitose Baltijos respublikose, tik dar dides- 
niu mastu: Latvijoje 1945 —1953 metų laikotarpiu latvių procentas su- 
mažėjo nuo bemaž 80 iki 6076, Estijoje atitinkamai estų sumažėjo nuo 
95 iki 7270. Tikslas visur tas pats: stipriai „praskiesta“ tauta nebepa- 
jėgs reikšti savo valios, nes kolonistai bus prieš ją. 

Atvykėliai Lietuvoje užėmė daugelį svarbių valdžios postų. Tarp 
vadovaujančių darbuotojų (vadinamosios nomenklai ūros) jų procen- 
tas per dvejus pirmuosius pokario metus pakilo nuo 38 iki 4870. Dar 
po trejų metų (1950) iš Lietuvos SSR 89 ministrų ir vyriausiųjų valdy- 
bų viršininkų net 46 buvo ateiviai (5276). Jie ištisai vyravo „ideologi- 
niame fronte“ (lietuviškiausiame Kauno mieste lietuviai partinės or- 
ganizacijos sekretoriai 1952 m. tesudarė 29,6“6) ir valstybės saugu- 
mo, milicijos organuose (vadovaujančiuose postuose lietuvių tebuvo 
7,790). Visa tai dėjo pagrindus ilgametei krašto kolonizacijai. Atvykė- 
liai Lietuvoje jautėsi kaip namie, primetė vietiniams gyventojams sa- 
vo valią. Reikalavo visokių privilegijų, patys viską sprendė, nesiskaitė 
su lietuvių tautos kultūra, papročiais ir kalba. Nors 1944.IV.28 nutari- 
mu (Kaip ir 1941 m.) vyriausybė įpareigojo atėjūnus mokytis lietuvių 
kalbos, bet tas nutarimas greit buvo pamirštas. Daugelis mokytis nė 
nemanė. 

Atvykėliai rusai gerokai skyrėsi nuo senųjų rusų tautybės Lietuvos 
gyventojų, paprastai sentikių tikybos ir prisitaikiusių prie Lietuvos gy- 
venimo. Pastarųjų daugiausia buvo Zarasų (sudarė 19,187), Jonavos 
(1275), Rokiškio (9,1070), Kauno (7,6770), mažiau Kaišiadorių, Mo- 
lėtų, Anykščių, Vievio, Pandėlio, Utenos ir Širvintų (po 2—476) rajo- 
nuose. Jų ir kalboje užfiksuota nemaža lietuviškos kilmės žodžių, pa- 
prastai susijusių su vietos aplinka, etnografija, pvz., kafmnu "klūmpės, 
Kdeunu "nėginės, wuopu "šliūrės, Kp3ūuu “kraitis, wundu, wn4iūku 
“šlūjos, šlajikės , medenin "medelynas", ckaun “sklypas, mionu "liūnas, 
nnaum “plėntas, 0416a "ddlba', kėmmuemp, kėkmemp “kietmetris, me- 
džio masės kūbinis metras", sopenio "jurginas' ; lietuviški įstaigų ir pa- 
reigybių pavadinimai: euūpnuk "girnikas? (dial. girnykas), aupnuK ua “gir- 
ninkija? (dial. girnykija), canonac "seniūnas", ckep036 “kerdžius" (dial. 

skefdžius), Gūmnuuk "bitininkas" (dial. bitnykas), sane0(6a “valdyba, 
O0a66xna *"dabėklė"'; per lietuvišką mokyklą gauti žodžiai: Jainipaumuc 
'dailfraštis , nauwiū6oa "piešimo pamoka, paišfba', ckauų4eumac "arit- 
metikos pamoka, skaičiavimas, cfeepumac "sugeriamasis popierius, 
sūgerimas , Cn4A66! "spalvoti mokykliniai pieštukai, spa/vos', mpunmyk 
“trintūkas', ckaūmaioku "skaitliūkai (mokyklos reikmuo), n4pkeno "au- 
tomatinis plunksnakotis, parkeris' (dial. p4rkelis), nGcuna "nosinė (ir 
raidė)', n4mauca “palais4, nepažangiam mokiniui skiriamas pakarto- 
tinis egzaminas', awamokac “amatų mokyklos mokinys' (dial. 
amaltėkas). Pasitaiko jų kalboje ir senos kilmės lituanizmų, galbūt at- 
sineštinių ar pasiimtų iš Lietuvos lenkų kalbos, pvz., Oapa4ų *"dirvonas, 
epe6acma “grebėstas', nakyna “pūkulos, Kymnūk “kurūipis, 2une64mo 
*gyliūoti *, xceup "Žvyras, unu "šūlas". 

Carų imperija, transformuata į SSSR, visą laiką išliko tipiška uni- 
tarinė valstybė su popierine federacija. Valstybės institutas ilgainiui 
buvo suabsoliutintas. Visa žemė, turtai ir žmonės ėmė priklausyti ge- 
nialiausiam visų laikų despotui Stalinui ir jo satrapams. Nė vienos 
dienos toji valstybė nebuvo teisinė. Bolševikai greit perėmė imperinį 
mąstymą. Norėdami užvaldyti visą pasaulį, rengė SSSR vyraujančią 
rusų tautą agresijai, žadino jos puikybę. Buvo vis kartojama, kad rusų 
šalis turtingiausia ir laisviausia, santvarka tobuliausia ir demokra- 
tiškiausia, kariuomenė nenugalima, visus išradimus padarė vien rusų 
mokslininkai ir t. t. Taigi rusai turį teisę visus mokyti ir valdyti. Imta 
dėti lygybės ženklą tarp SSSR ir Rusijos federacijos: daugelis pastaro- 
sios partinių ir valstybinių organų (Kompartija, Vidaus reikalų minis- 
terija, Valstybės saugumas, Mokslų akademija...) tapo SSSR organais. 
Užsienyje dažnai net tapatindavo sąvokas Rusija ir SSSR. Oficialiai 
deklaruojamas kitų respublikų valstybingumas sparčiai artėjo prie nu- 
lio. Ukraina su 50 mln. gyventojų turėjo mažiau teisių negu bet kuris 
Šveicarijos kantonas. 

Paversta sovietine respublika, Lietuva 1940 m. dar turėjo dalį savo 
suverenumo institucijų, tarp jų ir savą kariuomenę, valstybinę lietu- 
vių kalbą. Visa tai ilgainiui buvo prarasta. Po karo greit suverenitetas 
tapo tuščia frazė konstitucijoje. Net saldainių etiketės be Maskvos 
sutikimo Lietuvos „valdžia“ negalėjo pakeisti. Imperija apgalvotai, me- 
todiškai, atkakliai skiepijo pavergtosioms tautoms nepilnavertiškumo 
kompleksą, pratino jas prie „mažųjų“ tautų, priklausomų nuo „didžio- 
sios“, vaidmens. Esą be „didžiojo brolio“ pagalbos jūs nepajėgsite ženg- 
ti nė žingsnio. Žinoma, nutylėta, kad pasaulyje tuo metu buvo dau- 
giau negu 60 mažesnių už Lietuvą tautų, turėjusių savas valstybes. Kiek- 
vienam protaujančiam aišku, kad suvereniteto likvidavimas palieka 
tautą be patikimos apsaugos. Ji nustoja būti savo likimo šeimininkė, 

nebegali ekonominių sprendimų jungti su tautiniais, tuo būdu išsau- 
goti savasties ir gyvybingumo. Tačiau apie visa tai galima buvo šnekėti 
tik patylomis. Teisybė buvo giliai slepiama. 

Slepiant teisybę, reikėjo meluoti. Ir kiekviename žingsnyje tai bu- 
vo daroma. Mokyklose nuolat melavo mokytojai. Pirmaisiais pokario 
metais mokiniai į pamokas eidavo pro išniekintus lavonus turgaus aikš- 
tėse, o mokytojai iš vaikiškų knygelių skaitė: „Ačiū Stalinui už lai- 
mę“. Prievarta vaikams buvo rišami raudoni kaklaraiščiai, rašoma į 
pionierius, komjaunimą, brukama svetima ideologija ir skelbiama, kad 
visa tai daroma savo noru, iš entuziazmo. Suaugusiems peršamos ide- 
ologų suformuluotos dogmos, prieštaraujančios realybei, kemšama į 
galvas nesami socializmo „dėsningumai“. Jų kritikuoti buvo nevalia, rei- 
kėjo tik jais „tikėti“. O tai daryti nelengva, kai viena ranka vežė už polia- 
rinio rato, o kita vertė giedoti apie „laimingiausią žemėje gyvenimą“. 

Valdžios lozungai ir gyvenimas skyrėsi kaip dangus nuo žemės. Vi- 
sur persisunkusio melo negalima buvo vadinti melu. Jį turėjo platinti 
rašytojai, spauda, mokslininkai. Stalinizmas meną ir literatūrą paver- 
tė ideologijos ir melo įrankiu. Rašytojai vaizdavo valstiečių entuziaz- 
mą stojant į kolchozus, veržimąsi į raudonąsias gurguoles. Kas negar- 
bino „genialiojo vado“, tas sėdėjo kalėjime. Žurnalistika tarnavo ne- 
teisybei. Gyvuliai iš bado negalėjo pastovėti ant kojų, pašarui plėšė 
stogų šiaudus, o laikraščiai skelbė, kad jau toli pralenkėme Vakarus. 
Meluota vardan socializmo! Ir, žinoma, liaupsintas Stalinas. Jaučio 
odos reikėtų visoms toms liaupsėms surašyti! 

Melas įgavo valstybinį mastą. Kūrybiniams darbuotojams imta pe- 
riodiškai organizuoti „smegenų praplovimus“, kurių metu muštieji dau- 
žė dar nemuštus. Iš tribūnų griaudėjo ždanoviški K. Preikšo žodžiai, 
juodinantys B. Sruogą, V. Mykolaitį-Putiną, J. Paukštelį... už tai, kad 
jie mylėjo Lietuvą. Mokslininkai turėjo keikti kibernetiką (pseudo- 
mokslas!), genetiką (parsidavusi imperializmo merga!), garbinti šar- 
latano T. Lysenkos „išmintį“, N. Marro fantastišką „naująjį kalbos 
mokslą“. Bolševikinių smilkalų dūmuose nesunku buvo apsvaigti ir 
doram žmogui. Tad Staliną ir stalinistus garbino M. Gorkis, T. Drei- 
zeris (Dreiser), E. Hemingvėjus (Hemingway), R. Rolanas (Rolland), 
A. Fransas (France), B. Raselas (Russell), L. Foichtvangeris (Feucht- 
wanger), A. Cveigas (Zweig) ir kiti garsūs Vakarų žmonės. 

Gelbėdamiesi nuo totalinio melo, žmonės tapo uždari, nekalbūs, 
užsisklendė „savo kiaute“. Širdį atverdavo tik patikrinę, ar už durų 
kas nesiklauso. Slėpėsi net nuo savo vaikų, kad tie mokykloje ko ne- 
reikalinga nelepteltų. 

Labiausiai buvo bijomasi būti pavadintam „nacionalistu“. Šis žo- 
dis vartotas iškreiptai, tapo vos ne keiksmažodžiu, nors praktiškai juo 


60 


buvo vadinami visi tie, kurie rūpinosi gelbėti tautą nuo išnykimo, rei- 
kalavo jai tokių pat teisių, kokias turi kitos. Kas rusui ar vokiečiui — 
patriotizmas, lietuviui buvo traktuojama kaip nacionalizmas. Už tai 
šalino iš universiteto, iš tarnybos, trėmė į Sibirą, kankino lageriuose. 
Sveiku protu neįmanoma buvo suprasti, kodėl palestiniečiai nevadi- 
nami buržuaziniais nacionalistais... 

Visa auklėjimo sistema, visas viešasis gyvenimas vertė lietuvį nu- 
sigręžti nuo savo tautos. Neigta viskas, kas tik galėjo žadinti tautinį 
orumą. Iškreiptai suprastam nacionalizmui kaip priešprieša buvo per- 
šamas „internacionalizmas“, irgi nieko bendra neturintis su tikruoju. 
Jo esmę sudarė tai, kad Lietuvoje svetimtaučiui suteikiama privilegi- 
ja jaustis kaip namie, o lietuviui savo Tėvynėje tokia galimybė atima- 
ma. Iš tikrųjų internacionalizmu buvo vadinamas didžiavalstybinis šo- 
vinizmas. Iš lietuvių internacionalistu laikė tokį, kuris rodė troškimą 
kuo greičiau nutausti. Carai rusifikavo tautas prisidengdami stačiati- 
kybe, bolševikai — „proletariniu internacionalizmu“. Jei rusas, tai ir 
internacionalistas, jei lietuvis, - tai paprastai nacionalistas, panašiai 
kaip žydas — tai sionistas, tikintysis — ekstremistas. 


Bažnyčios persekiojimas ir svetimos ideologijos diegimas. 
Izoliacija nuo pasaulio 


Persekiota religija. Uždarinėtos ir išniekintos bažnyčios. Jos buvo 
paverstos sandėliais, gamybiniais cechais, apleistos, nusiaubtos... Vei- 
kiančiosios apdėtos didžiuliais mokesčiais: net už elektrą bažnyčioje 
reikėjo mokėti daugiau negu penkeriopai. 1950 m. iš tikinčiųjų atim- 
ta Vilniaus Arkikatedra, kurią nusiaubtą, apiplėštą paliko kelerius me- 
tus likimo valiai, vėliau pavertė Paveikslų galerija. Šv. Kazimiero baž- 
nyčia tapo ateizmo muziejumi, Šv. Jokūbo bažnyčia — sandėliu, Prisi- 
kėlimo bažnyčia Kaune (tautos panteonas) — fabriku ir t. t. Buvo lik- 
viduoti visi vienuolynai. Imta naikinti pakelių koplytėles, smūtkelius 
(Paryžiaus parodoje 1900 m. stebinusius pasaulį), kryžius. Suimta ir 
įkalinta daug kunigų — maždaug kas trečias, keturi iš penkių vyskupų. 
Areštuota ir ištremta daugybė katalikiškų organizacijų veikėjų, krikš- 
čioniškos kultūros darbuotojų. 

Kunigams uždrausta katechizuoti vaikus, mirštantiesiems ligoni- 
nėse suteikti paskutinį patepimą. Neleidžiama organizuoti bažnytinių 
procesijų, skambinti varpais, mirusiuosius palydėti į kapus su bažnyti- 
nėmis apeigomis, kunigams — kalėdoti, važinėti į atlaidus ir t. t. Imta 
drausti religines šventes ir tradicijas, net mirusiųjų pagerbimą per Vė- 

lines. Uždraustos visos bažnytinės blaivybės, šalpos ir kitos brolijos 
bei draugijos. Likviduota visa religinė spauda (prieš karą Lietuvoje 
ėjo 32 laikraščiai). Visas masinės informacijos priemones imta nau- 
doti kovai su religija, skleisti ateizmui. Ateistinė propaganda visaip 
skatinta, o religinė griežtai uždrausta. Visur tikintieji buvo diskrimi- 
nuojami, religiniai jausmai įžeidinėjami. Ypač prievartauta tikinčių 
mokytojų sąžinė: vertė juos prisidėti prie ateistinės veiklos, niekinti 
tai, kas jiems buvo šventa. Bažnyčia Lietuvoje vos egzistavo, skurdo. 
Kulto reikalų įgaliotinis B. Pušinis viešai gyrėsi, kad po metų kitų Lie- 
tuvoje iš bažnyčios liks tik „ragučiai ir nagučiai“. 

Beatodairiška ateizacija stipriai sužalojo tautos sielą. Žmonės nu- 
tolo nuo sąžiningumo, doros, pasiaukojimo, kitų dvasinių vertybių. 
Visa tai, kas buvo šventa visame pasaulyje, tapo atmesta, apšaukta 
„pūvančio kapitalizmo“ atgyvenomis. Imta keikti tūkstantmečiais puo- 
selėtas protėvių tradicijas, pagarbą motinai, tėvui... Sparčiai plito ne- 
sąžiningumas, sukčiavimas, įvairios kombinacijos, taip pat girtavimas, 
ištvirkavimas, net plėšikavimas, žmogžudystės. Merdėjo gailestingu- 
mas. Tėvai ėmė bijoti savo vaikų. 

Buvo prievarta diegiama svetima žmogaus prigimčiai ideologija. Ir 
labai brutaliai, su didžiausiu triukšmu, su lozungais. Be „tautų vado“ 
portreto — nė žingsnio. Vis pirmyn ir pirmyn. Mes — patys drąsiausi, 
stipriausi, vos ne kepurėmis užmėtome priešus. Visuotinis ideologinis 
bumas. Kuriamas naujas pasaulis. Griaunama viskas, kas sena, ypač 
kas priminė Lietuvos valstybę. Kaune sunaikintas Karo muziejaus so- 
delio memorialas (Laisvės statula, Knygnešių siena, koplytstulpiai ir 
bareljefai, Nežinomojo kareivio kapas), Vilniuje susprogdinti Trys kry- 
žiai (žymaus žemaičio A. Vivulskio suprojektuoti), statulos ant Arki- 
katedros stogo (K. Jelskio), provincijoje išgriauti Nepriklausomybės 
ir 1918—1920 m. kovų didvyrių paminklai. Vertė traktoriais užkabinę 
lynu, daužė kūjais, gabalus kasė į žemę. Visuotinis skulptūrų, meno 
šedevrų naikinimo siautulys. Nusiaubti dvarų rūmai ir parkai. Visur 
daužyti tautiniai simboliai, net kapinėse. Likviduoti 1941 m. bolševi- 
kų įvykdytų masinių žudynių Rainių miškelyje ir kitur reliktai. Pra- 
vieniškėse sušaudytųjų kapinės buvo suartos ir ... pasodintos bulvės. 
Kartu su paminklais naikintos ir žmonių viltys, laidota tautos savimo- 
nė, lietuvio išdidumas. 

Su ne mažesniu įniršiu naikinti dvasiniai lobiai: knygos, rankraš- 
čiai... Jau 1945 m. iš viešųjų bibliotekų fondų išimta visa Lietuvos Res- 
publikos periodika. Švietimo ministras (iš pradžių liaudies komisa- 
ras) J. Žiugžda įsakė mokykloms atiduoti į popieriaus fabriką visas 
„buržuaziniais“ laikais išleistas knygas. Neįmanoma suskaičiuoti, kiek 
šimtų tūkstančių jų tada buvo paleista dūmais. Laužai degė bibliote- 

kų kiemuose. Knygomis kūreno krosnis. Naikintos ir represuotų žmo- 
nių asmeninės bibliotekos. Negailėta retų rankraščių, ištisų archyvų. 
Mokyklinėse bibliotekose „pavojingų“ knygų palikdavo po vieną eg- 
zempliorių, ir tą slėpė specfonduose. Į juos neretai knygos buvo at- 
renkamos be atodairos. Antai Vilniaus universiteto bibliotekoje į spec- 
fondą pateko klaipėdiškio kalbininko V. Fenclau (Fenzlau) veikalas 
apie lietuviškų vietovardžių ir asmenvardžių vokietinimą, nors šios 
knygos autorius hitlerininkų buvo persekiotas, areštuotas?. Specfon- 
dine literatūra net mokslo reikalu ne visi galėjo pasinaudoti, reikėjo 
specialių leidimų. Eiliniam skaitytojui toji literatūra buvo neprieina- 
ma. Tokias knygas pavojinga buvo turėti namuose. Todėl negalima pykti 
ant mažaraštės močiutės už pokaryje sudegintą knygą — ji tenorėjo 
atitolinti nuo šeimos nelaimę. 

Bolševikai stengėsi visokiais būdais atskirti Lietuvą nuo laisvojo 
pasaulio, nuo pažangos, net ir mokslo srityje. Buvo kalama į galvą, 
kad Vakarai „supuvę“, kad ten žmonės skurstą, santvarka išsigimusi. 
Bendravimas su Vakarais galįs atnešti tik žalą. Todėl valdžia ir sie- 
kianti savo piliečius apsaugoti nuo jų žalingos įtakos, tarsi pomidorus 
nuo darganos, pridengiamus polietileno plėvele. Ne mažiau kovota su 
krašto viduje „liaudies priešų“ skleidžiama „negera įtaka“. Įvesta griež- 
ta cenzūra. Tikrindavo kiekvieną spausdinamo teksto eilutę, kad joje 
neprasprūstų kokių dviprasmybių. Bet lietuviai išmoko skaityti ir „tarp 
eilučių“. Spaudoje pasitaikydavo net kurioziškų „spaudos klaidų“: lin- 
kėdavo Stalinui ligų (vietoj i/gų) metų, parašydavo Tarbų (vietoj Tary- 
bų) Lietuva ir pan. 

Žmonės per laiką atbuko, virto lyg kokiais automatais, didelės ma- 
šinos sraigteliais, kuriems nereikėjo nieko galvoti, o tik vykdyti, kas 
nurodoma „iš viršaus“. Rinkimus („demokratiškiausius pasaulyje“) 
ėmė vadinti bals4vimu, nes iš tikrųjų nieko rinkti nereikėjo, vien įmesti 
į urną paduotą biuletenį (ir tai nebūtina, nes likusius sumesdavo pati 
komisija). Bet ir tokiam balsavimui garantuoti bolševikų valdžiai 
1947 m. prireikė papildomai į Lietuvą įvesti 60 tūkst. reguliarios ka- 
riuomenės, atitrauktos iš Lenkijos. 

Tačiau visos tos pastangos negalėjo išrauti giliai Žmonių širdyse 
rusenusios vilties, kad gėris kada nors vis tiek turės nugalėti blogį, o 
teisybė — melą. Mažamokslis kaimietis neprarado blaivios nuovokos 
ir stalinizmą laikė ne santvarka, bet valstybiniu banditizmu. Šimtai 
tūkstančių žmonių kasdien slapta klausydavosi užsienio radijo laidų, 


3 Gandai, kad sunaikintas koncentracijos stovykloje („Lietuvių kalbos istorija“, IV, 


p. 312€6), atrodo, nepasitvirtino. 

vos girdimų per traškesį, kurį kėlė 2500 trukdymo stočių, išdėstytų 
visoje SSSR teritorijoje ir surijusių kasmet po milijardą rublių iš vals- 
tybės biudžeto. 


Šeštojo dešimtmečio atlydys 


1953 m. mirė Stalinas. Greit valdžioje įsitvirtino N. Chruščiovas. 
Jis 1956 m. pradėjo tirono kulto demaskavimą (XX SSKP suvažiavi- 
mas ir kt.). Tai peraugo į visos sistemos kritiką. Buvo sušaudyti L. 
Berija ir kiti didieji žudikai. Pradėta represijos aukų reabilitacija. Ny- 
ko Stalino paminklai aikštėse, jo portretai įstaigose, pavadinimai miestų 
gatvėse, gamyklose, kolchozuose ir t. t. Kiek sustiprėjo respublikų sava- 
rankiškumas. Augo žemės ūkio produkcija ir žmonių gyvenimo lygis. 

Palengvėjo tremtinių gyvenimas Sibire. Kai kuriems jaunuoliams 
pavyko prasimušti net į aukštąsias mokyklas Irkutske, Krasnojarske, 
Barnaule ir kitur. Pamažu pradėta leisti tremtinius į Lietuvą. Ir anks- 
čiau jie slapta pabėgdavo, bet Lietuvoje juos vėl gaudydavo, kalinda- 
vo ir tremdavo atgal į Sibirą. Kitataučiai stebėjosi lietuvių begaliniu 
troškimu grįžti namo. Deja, ir vėliau grįžusiems ne visiems pavyko 
įsikurti Lietuvoje. Čia jų neregistravo, nedavė darbo, visaip persekio- 
jo. Daug apsigyveno kitose respublikose, kad tik arčiau Lietuvos. Dar 
ir po to kelis dešimtmečius jie nešiojo baisią tremtinio etiketę: net jų 
vaikams ir vaikaičiams primindavo nekaltų tėvų „kaltę“, kliudė gauti 
geresnę tarnybą, įstoti į aukštąją mokyklą ir t. t. Šiek tiek tremtinių, 
sukūrusių mišrias šeimas, liko Sibire. Dalis jų surusėjo, nes mokėsi 
rusiškose mokyklose. Siekdami, kad vaikai išvengtų tremtinio likimo, 
kai kurie juos užrašinėjo Žmonos rusės pavarde, nebemokė lietuvių 
kalbos. Tokių palikuonys amžiais klajos po Sibiro taigą ir nesužinos, 
kad protėviai gyveno prie Nemuno ar Neries. 

Lietuvoje sparčiai daugėjo komunistų partijos narių lietuvių. 
1958 m. jie jau sudarė net 7876 visų respublikos partinių. Daugelis 
taip darė siekdami karjeros, bet buvo ir tokių, kurie nugalėję vidinį 
pasibjaurėjimą stojo į tautos genocidą vykdančią partiją trokšdami su- 
mažinti patį genocidą, padėti savo gimtajam kraštui, pasitarnauti Lie- 
tuvai, nes partijos nariui buvo daugiau leidžiama negu paprastam žmo- 
gui. Buvo ir susižavėjusių bolševikine ideologija fanatikų. Tačiau di- 
džiąją dalį sudarė tie, kurie galėtų prisitaikyti prie bet kokios val- 
džios. Po truputį lietuvėjo visa krašto administracija. 

Tačiau Chruščiovo reformos greit ėmė silpti. Stalinistai sugebėjo 
jas prislopinti, paskui ir visai užgniaužti prasidėjusį laisvėjimo proce- 
są ne vien Sov. Sąjungoje, bet ir kitose „socialistinėse“ šalyse. 1956 m. 
buvo kraujuje paskandintas demokratinis proveržis Vengrijoje, po 

dešimties metų — Čekoslovakijoje. Sužlugo bandymai pertvarkyti „so- 
cialistinių“ šalių ir pačios SSSR ekonomiką. Vėl įsivyravo reakcinės 
jėgos. Siautėjo KGB. Ir toliau „klestėjo“ Gulagas. Lageriams ėmė tal- 
kinti psichiatrinės ligoninės. Stiprėjo cenzūra, visokie draudimai. Im- 
ta persekioti dvasios milžinus A. Solženicyną, B. Pasternaką, A. Sa- 
charovą ir kt. Buvo šalinami iš pareigų pažangesni darbuotojai (pvz., 
Lietuvoje — Vilniaus universiteto rektorius J. Bulavas ir kiti). 


Stagnacija 


Pamažu vėl grįžo buvusioji „tvarka“, tik kiek modifikuota. Ją da- 
bar įprasta nusakyti tarptautiniu žodžiu stagnacija, arba lietuviškai 
s4stingis, stingulys. Ji labiausiai išryškėjo L. Brežnevo laikais. Tai tas 
pats stalinizmas, tik be rafinuotų sadistinių represijų, iš esmės nauja, 
užmaskuota stalinizmo pakopa (neostalin žzmas). Liko begaliniai lais- 
vės apribojimai, visokie draudimai, suvaržymai, dvasinė priespauda. 
Bolševikų partija visai sutapatinta su valstybe. Įsivyravo komandinė 
sistema, ignoruojanti bet kokius gamtos ir visuomenės raidos dėsnius. 
Labai įsigalėjo vadinamoji nomenklatūr4 — uždara partinių biurokratų 
(partokratų), stropiai vykdančių nurodymus „iš viršaus“, nemąstan- 
čių pataikūnų kasta, viskuo pertekusi, kuriai viskas galima. Gilėjo 
bedugnė tarp jos ir paprastų žmonių. Jokios tolerancijos. Totalinis se- 
kimas ir Žiaurus susidorojimas su kitaip mąstančiais. Savavališkas įsta- 
tymų interpretavimas ir jų nesilaikymas. Vien pagal Baudžiamojo ko- 
dekso 58-ąjį straipsnį norint galima buvo pasodinti į kalėjimą kad ir 
pusę pasaulio. 

SSSR ekonomiką reguliavo „jo didenybė planas“, dėl kurio, pavyz- 
džiui, Lietuvoje Žmonės stovėjo ilgose eilėse nusipirkti mėsos, nors 
respublikos Žemdirbiai jos gamino dvigubai daugiau negu respublikai 
reikėjo. Trūko cemento, kurį patys lietuviai gamino. Soduose puvo 
obuoliai, o Žiemą buvo įvežama iš Lenkijos, Vengrijos ir kitur. Po I pas. 
karo Lietuvos žemės ūkiui atsigauti reikėjo 3 metų, o po sovietizaci- 
jos, esant „planiniam ūkiui“, prieškarinis lygis tepasiektas vos septin- 
tojo dešimtmečio viduryje. Kitados buvusi pasaulio grūdų aruodu, Ru- 
sija (=Sov. Sąjunga) pati tapo duoneliautoja — kasmet už auksą pirk- 
davo po 40 mln. tonų grūdų. Vienintelė iš didžiųjų valstybių negalėjo 
išsimaitinti. Ir vis tiek kūrė „brandųjį socializmą“, dėjosi pralenkianti 
JAV, donkichotiškai kovojo prieš „išsigimusį“ kapitalizmą, kuris nė 
nemanė „pūti“, kaip pranašavo Leninas. Karą pralaimėjusios Vokie- 
tija, Suomija, Japonija ekonomiškai labai greit atkuto, o šalis-nugalė- 

toja grimzdo vis gilyn į skurdą. Tapo paskutinė pasaulyje imperija — 
„blogio imperija“: 


Be muilo, dantų pastos, apšepę, murzini... 
Į komunizmo fiestą pirmyn, šalie šauni! 


A. Degutis 


Viską tvarkė „stiprusis centras“. Respublikų vaidmuo buvo visai 
nuvertintas. Jos nedisponavo savo pačių gaminama produkcija. Są- 
junginės žinybos respublikose statėsi didžiules menkavertes ir tam kraš- 
tui nereikalingas gamyklas. Kūrė siaubingus, savo grandioziškumu pa- 
saulį juokinusius, gamtos „pertvarkymo“ planus. Sunaikino Sevaną, 
Aralo jūrą, kėsinosi į Baikalą, Ladogą, žadėjo net pakeisti didžiųjų 
Sibiro upių tėkmės kryptį! Lietuvoje grėsmingai užteršė upes, ežerus, 
Kuršių marias, Baltiją. Ekologinę padėtį labai pablogino Jonavos, Kė- 
dainių, Naujosios Akmenės ir kiti gigantai, kasmet į orą išmetantys 
po milijoną tonų teršalų. Prastėjo žmonių sveikata, trumpėjo gyveni- 
mo trukmė. Vyko ekologinis tautos genocidas. Lyg Damoklo kardas 
pakibo Ignalinos atominės elektrinės grėsmė. Ir apie visa tai buvo drau- 
džiama viešai net kalbėti, svarstyti ar skelbti spaudoje, visi duomenys 
įslaptinti. 

Respublikos „valdžia“ uoliai talkino Centro žinyboms. Nedėjo jo- 
kių pastangų ginti Lietuvos Žmonių interesams, gyvybiškiems lietuvių 
tautos poreikiams. Visus lietuvių kultūros reikalus tvarkė pats Krem- 
lius. Net naują lietuviško elementoriaus pirmokėliams rankraštį rei- 
kėdavo versti į rusų kalbą ir vežti į Maskvą, kad patvirtintų. Iš esmės 
buvo atkurtas „Šiaurės-vakarų kraštas“ (CeBepo-3ara1HbIH KpaH). 
Atrodė, jog okupacinis režimas Lietuvoje tapo amžinesnis už Egipto 
piramides. 

Visose gyvenimo srityse ir toliau klestėjo melas. Tęsėsi mulkinan- 
čių raportų laikai. Išleista begalės melagingų knygų, prirašyta nesu- 
skaičiuojama daugybė bolševizmą šlovinančių disertacijų, straipsnių 
straipsnelių. Darbavosi ištisa armija propagandistų, instruktorių, vi- 
sokių etatinių melagių. Sukurta daug neva mokslinių mitų: socialisti- 
nės ekonomikos, darbininkų valdžios, techninės pažangos, nekalbant 
jau apie patį marksizmą-leninizmą ir „mokslinį komunizmą“. Šian- 
dien sunku skaityti ano meto spaudą — nutrenkia kaip elektros srovė. 
Melžėjos smerkia rašytojus, kurių knygų neskaitė, traktorininkai bara 
genetikus, kibernetikus... po kiek laiko smerkiamieji gauna Nobelio 
premijas, o smerkusieji iš gėdos neraudonuoja. Vaikai mato, kaip tė- 
vas tempia iš kombinato mėsą, o mokykloje rašo darbą apie sąžinin- 
gumą. Visuotinė dviveidystė. Žmonės pavirto chameleonais, nuolat 

keičiančiais savo spalvą: darbe — viena, namie — kita. Jeigu tėvai ne- 
išmokydavo „versti kailio“, tai padarydavo mokykla. Buvo griaunami 
tūkstantmečiais nusistovėję papročiai, tautos tradicija. 

Kalba tapo melo įrankiu. Daiktus ir reiškinius imta vadinti netik- 
rais pavadinimais. Vietoj žmonės imta sakyti masės, vietoj tauta — kla- 
sės; liaudis — tai tik tie, kurių nuomonė sutampa su vyriausybės, visi 
kiti — jau nebe liaudis, bet nacionalistai, ekstremistai ir pan. Rusini- 
mas vadintas internacionalizmu, stalininis teroras — klasių kova (vė- 
liau Stalino klaidomis). Žodžiai buvo prievartaujami kaip žmonės. At- 
sirado gyvoji darbo jėga ir kiti Žmogų žeminantys pasakymai. Kadangi 
gyvenime vis mažėjo tikro gyvenimo, jis pradėtas vadinti egzistavimu. 
Žodis socialistinis žmonių sąmonėje iš tikrųjų (ne oficialioje vartose- 
noje) virto neigimo sinonimu: socialistinis realizmas — tai netikras re- 
alizmas, socialistinė tėvynė — ne tėvynė, socialistinė teisė — ne teisė ir 
t. t. Pats „sulietuvintas“ valstybės pavadinimas Tarybų S4junga (TSRS) 
tikrovėje tebuvo keturgubas melas, nes tai nebuvo nei tarybų, nei so- 
cialistinių (pseudosocializmas), nei respublikų (jos netikros), nei pa- 
galiau sąjunga (iš tiesų unitarinė valstybė). Gramatikos požiūriu tai- 
syklingiausias sakinys, skelbiąs netiesą, ardo Žmogaus dvasią. Gimtoji 
kalba tapo nebemiela, kai ja platinamas melas, kai nebegalima viešai 
reikšti to, kas turima širdyje. 

Ypač beatodairiškai visą laiką buvo juodinama Lietuvos praeitis: 
joje įžiūrėta vien feodalinė tamsa, eksploatacija, diktatūra, fašizmas, 
išskyrus, žinoma, Lietuvos prijungimą prie Rusijos 1795 m. ir Lietbe- 
14 1919 m. Atrodė, lyg Lietuvos istorija būtų prasidėjusi nuo kolchozų 
kūrimo. Siekiant ištrinti iš Žmonių atminties raudonąjį terorą, be 
perstojo kartoti hitlerininkų ir „buržuazinių nacionalistų“ žiaurumai, 
neretai prie pastarųjų priskiriant ir bolševikines aukas. Už istorijos 
klastojimą buvo suteikiami moksliniai laipsniai, vardai, privilegijos. 
Lietuvių tauta buvo dirbtinai dalijama į dvi dalis: „buržuazinius na- 
cionalistus“ ir „šviesių komunizmo idealų siekiančius“. Stengtasi po 
melo ir dezinformacijos klodu palaidoti visą tautos atmintį. Nuo 
1959 m. Lietuvos istorija mokyklose buvo išsklaidyta SSSR (iš tiesų 
Rusijos) istorijos kurse. J. Žiugžda ir panašūs į jį „istorikai“ darbavo- 
si pasiraitę rankoves, tempė istorijos faktus ant konjunktūros rėmų. 
Tiesa ištisai maišyta su melu, tapo ne tuo, kas yra, bet tuo, ko siekia 
partija. Teisybę sakantis žmogus atrodė lyg būtų melagis. Nauja karta 
augo tarp demagogiškų ir pagyrūniškų šūkių, daugelis nebeskyrė melo 
nuo tiesos. 

Lietuvos gyventojų skaičius ir toliau dar ilgai ne didėjo, bet mažė- 
jo. Dėl deportacijų, bėgimo į Vakarus, repatriacijų ir visokių kitokių 
negandų Lietuvos gyventojų skaičius, nepaisant natūralaus ir mecha- 


52 67 


ninio prieaugio, buvo sumažėjęs 13,776, tuo tarpu visoje Sov. Sąjun- 
goje jis padidėjo 10,172, Italijoje — 13,270, JAV —- net 35,60. Paskai- 
čiuota: jei nebūtų buvę nacių ir bolševikų genocido, 1959 m. Lietuvo- 
je būtų gyvenę 3,7 mln. žmonių, jeigu nebūtų buvę genocido nuo Žeč- 
pospolitos laikų — būtume turėję per 5 milijonus. Iš tikrųjų 1959 m. 
Lietuva nepasiekė nė 3 milijonų. Su prieškariniu gyventojų skaičiumi 
susilyginta tik 1964 m., taigi praėjus dviem dešimtmečiams po karo. 
Dar po dviejų dešimtmečių (1984 m.) Lietuvoje gyveno 3 mln. 
500 tūkst. žmonių. 

Sparčiai kito demografinė struktūra. Mažėjo kaimo gyventojų, dau- 
gėjo miestiečių. Apie 1970 m. miestas ėmė viršyti kaimą, o po toles- 
nių dviejų dešimtmečių kaimiečiai jau besudarė 317 visų respublikos 
gyventojų. Miestai sparčiai augo: 1989 m. Vilniuje buvo 582, Kaune 
— 423 tūkst. gyventojų (abiejuose padaugėjo 2,8 karto lyginant su prieš- 
karine padėtimi), Klaipėdoje — 204, Šiauliuose — 145 tūkst. (abiejų 
padidėjimas — 4,5 karto), Panevėžyje — 127, Alytuje — 73 tūkst. (pas- 
tarasis padidėjo net 8 kartus!). Išaugimas — ne vien natūralus, bet ir 
dėl intensyvios krašto kolonizacijos, vykdytos prisidengiant industria- 
lizavimu. Buvo pristatyta daugybė su Lietuvos ūkiu nesusijusių įmo- 
nių, priklausiusių tiesiog Centrui. Joms „darbo jėgą“ daugiausia telkė 
iš kitų SSSR respublikų, ypač Rusijos. Per penkmetį atkeldavo po 
30—40 tūkst. darbininkų, 1980— 1985 m. — net 65 tūkst., nors gyven- 
tojų tankumas Lietuvoje buvo vienas iš didžiausių SSSR — 56,5 žmo- 
nių viename kmž (SSSR vidurkis — 12,7, Rusijoje — 8,6). Tuo pačiu 
metu Lietuvoje laikraščiai mirgėte mirgėjo skelbimų, raginančių vykti 
darbams į Magadaną, Kamčiatką ir kitur. Taigi tautos buvo sąmonin- 
gai maišomos. Ir tai traktuota kaip „didelis laimėjimas“, visaip ska- 
tinta. Baltijos kraštuose tyčia buvo sudaromos kiek geresnės gyveni- 
mo sąlygos, kad jos trauktų kitų respublikų gyventojus. Tikslas — su- 
kurti vieningą „rusakalbių visuomenę“ (pycckoa35I4HOe HaceJeHHe). 

Formavosi klajoklių, žmonių „ant ratų“ visuomenė, ideologų lai- 
kyta „internacionalizmo šedevru“. Tai privedė prie klaidingos tėvynės 
sampratos: ji neva esanti ten, kur gyvenu ir kur man geriau. Migruo- 
jančio Žmogaus — be tėvynės, be savo šaknų — moralė greit pašlyja. 
Jam terūpi pavalgyti ir išgerti. Tokie Žmonės į viską žiūri labai neūkiš- 
kai, jiems niekas nebrangu, nesava, nemiela. 

Rusų Lietuvoje prieš karą tebuvo 2,376 visų gyventojų, o 1959 m. 
— jau 8,59, 1989 m. — 9,49. Jų lyginamasis svoris išaugo net 4 kar- 
tus. Daugiausia įsikūrė Vilniuje, Klaipėdoje, Sniečkuje (dab. Visagi- 
ne) ir kituose miestuose. Pridėjus dar gudus, ukrainiečius ir lenkus, 
slavai Lietuvoje pasiekė 2076. Dar labiau buvo „praskiestos“ kitos dvi 
Baltijos respublikos: Estijoje tuo pačiu laikotarpiu estų sumažėjo nuo 


68 


94iki 6276, Latvijoje latvių — nuo 80 net iki 5276 (beliko vos pusė visų 
gyventojų!). Lietuvoje lietuvių procentas mažėjo daug lėčiau: 1970 m. 
lietuviai sudarė 80,170, 1979 m. — 8096, 1989 m. - 79,64. 
Atvykėliai Lietuvoje jautėsi kaip namie, lyg jie būtų čia tikrieji šei- 
mininkai. Nespėję nė apšilti, tuoj gaudavo butus (ypač už speigiračio 
atitarnavę pensininkai), nors vietiniai gyventojai jų laukdavo ir nesu- 
laukdavo po 20 ir daugiau metų. Žmonės stebėjosi: miestuose išaugo 
nauji mikrorajonai, o eilės butui gauti nemažėjo. Tarp kolonistų vyra- 
vo rusų tautybės „internacionalistai“, kuriems būdingas per šimtme- 
čius tėvų ir protėvių išugdytas imperinis mąstymas, turėjo „vyresniojo 
brolio“ („pirmojo tarp lygiųjų“) statusą. 1985 m. Lietuvos mokykloms 
išleistame „Tarybinės valstybės ir teisės pagrindų“ vadovėlyje skaitome: 


Tu geras, didis iš tiesų, 

Tu šimtąkart žmogus! 

O, ruse, koks tu man brangus, 
Vyriausias broli mūs! 


Iki padangių kelta visa tai, kas rusiška: žmonės juokaudavo, esą 
rusai ir dramblį išradę. Tai — ne kas kita, kaip bolševikų puoselėtas 
imperinis šovinizmas, kurio tikslas buvo įteigti kitoms SSSR tautoms 
nepilnavertiškumo jausmą, bejėgiškumo kompleksą. Gyvendami bet 
kurioje respublikoje, rusai vieninteliai turėjo teisę savo vaikus mokyti 
gimtąja kalba, kiti tokios teisės neturėjo. Mokėdami vien rusų kalbą, 
jie puikiai jautėsi ir Uzbekijoje, ir Gruzijoje, ir Lietuvoje. Mokytis 
vietinės kalbos daugelis nė nemanė. „3aueM HaM JIHTOBCKHA A3bIK“ 
(Kam mums lietuvių kalba)? Lietuviai su jais privalą kalbėti tik rusiš- 
kai. Jei nemoka, tegu išmoksta. Patys ir po 20—30 metų dažnai nesu- 
gebėdavo lietuviškai net pasisveikinti. Tokį elgesį neretai motyvavo 
„mes jus išvadavom“. Nuo ko? „Išvadavo“ ir užmiršo išeiti... 

Visa ta politika lengvai suvokiama. Tai siekimas galutinai ir ne- 
grįžtamai padaryti tai, ko per du šimtmečius neįstengė carizmas: pa- 
versti lietuvius ir kitas tautas savo kraštuose mažumomis, prijungti jas 
amžinai prie imperijos. Spaudžiami vis didėjančio imigrantų klodo, 
vietiniai gyventojai ilgainiui prarasią savo gimtojo krašto šeimininko 
jausmą, orumą, kalbą, papročius, daugėsią mišrių šeimų ir tautos pa- 
mažu išsigimsiančios. Būta net slaptų instrukcijų siekti, kad SSSR res- 
publikų sostinėse neliktų vietinių gyventojų daugiau kaip 4070, o pa- 
čiose respublikose — 6070. Laimei, Lietuvoje to nepavyko padaryti, 
nors ir buvo sukurta nemaža dirbtinų „svetimkūnių“. Iš jų didžiausias 
— Sniečkaus miestas (nuo 1977 m.), išaugęs per dešimtmetį iki 35 tūkst. 
gyventojų, iš kurių lietuviai tesudarė vos 67. 

Oficialiai visam pasauliui buvo skelbiama, kad tautiniai santykiai 
Sov. Sąjungoje pasiekę tobulybę. Čia jokių problemų nebesą, visos tau- 
tos vien klestinčios. Praktikoje — visai kitaip: griežčiausiai slopinta 
viskas, kas kėlė vietinių tautų orumą, žadino meilę savo Tėvynei. Lie- 
tuvoje net žodžio taut 4 buvo vengiama, stengtasi jį pakeisti tarptauti- 
niu žodžiu nacija. Miestuose išnyko tikri lietuviški gatvių pavadini- 
mai: žymių lietuvių vardus pakeitė „revoliucionierių“. Atsirado lietu- 
vių tautinį orumą žeidžiančių pavadinimų, pvz., Suvorovo (jis žiauriai 
numalšino T. Kosciuškos sukilimą), Kutuzovo (Lietuvą valdęs gene- 
ralgubernatorius) vardais pavadintos gatvės ir aikštės. Vietoj nugriautų 
paminklų lietuvių tautos didvyriams „dėkingi tautiečiai“ statė monu- 
mentus bolševikų veikėjams, tarp jų ir V. Kapsukui, kuris rengė lietu- 
vių tautos laidotuves. Už tai Marijampolės miestą 1955 m. pavadino 
jo vardu. Uždrausti Lietuvos miestų herbai (bet leisti Rusijos mies- 
tams). Dažnas iš svetur atvykęs Žmogus suklusdavo: ar čia Lietuva? 
Apie tautinę savimonę, tikrą patriotizmą, pasididžiavimą protėvių žyg- 
darbiais negalima buvo net pagalvoti. Ištarti Lietuvos vardą nepridė- 
jus SSR (TSR) buvo nejauku. Universiteto dėstytojai per paskaitas 
turėdavo kalbėti nesąmones, esą kvartero epochoje Lietuvos TRS jau 
gyvenę urvinio Žmogaus giminaičiai. Juo labiau baisu paminėti Vasa- 
rio 16-ąją ar padėti gėlių prie Basanavičiaus kapo. Trakuose Vytauto 
mirties dieną (X.27) apgadindavo tiltą, kad žmonės nelankytų pilies 
ir neprisimintų Vytauto Didžiojo. Pakako tarti nepalankų žodį apie 
tai, kad Vilniaus rajone uždarinėjamos lietuviškos mokyklos arba kad 
neleidžiama jų steigti Gudijos SSR lietuviškuose kaimuose — ir tu jau 
„nacionalistas“. Už tai Vilniaus universiteto dėstytoja J. Kardelytė gavo 
atsisveikinti su tarnyba (gerai pasirengusi specialistė, filologijos mokslų 
kandidatė). 

Iškreiptai suprasto nacionalizmo sindromas visą laiką ir toliau per- 
sekiojo lietuvį. Ne bet kokio — buržuazinio nacionalizmo. Tai visiška 
nesąmonė, nes Lietuvoje buržuazijos seniai neliko. Dar daugiau, iš- 
galvotas nacionalistas buvo prilygintas liaudies priešui. Bet juk ne kas 
kitas, o liaudis XIX a. išlaikė lietuvybę, vadinasi — liaudis ir buvo tie 
„Nacionalistai“. Skleidžiamų nesąmonių labirintas — begalinis. Jokios 
logikos. „Nacionalisto“ etiketę klijavo panašiai kaip viduramžiais „ere- 
tiko“ arba „velnio tarno“. Ji tapo savotišku pasmerkimo burtažodžiu. 
Atvykę į Lietuvą „vyresnieji broliai“ viską, kas nesiderino su jų atsi- 
vežtais stereotipais, traktavo kaip lietuvių „nacionalizmą“. Įsigilinti į 
lietuvių tautos kultūrą, jos siekius jie nepajėgė ir nesistengė. Anot 
rašytojo V. Petkevičiaus, į Lietuvą atvykęs bolševikas rusas tuoj puola 
čia ieškoti Rusijos, o jos neradęs ima pykti ir kaltinti lietuvius nacio- 
nalizmu. Save laiko internacionalistu, nesvarbu, kad temoka vien ru- 

sų kalbą, tuo tarpu kai „nacionalistas“ lietuvis — bent dvi ar tris kal- 
bas. Visur afišuoja savąjį „internacionalizmą“ ir ragina „draugauti“. 
Tai — „užstalės tostų“ draugystė. Gudų poetas ir vertėjas S. Hrokov- 
skis taikliai pasakė: „Kai tik išgirstu žodžius tautų draugystė, ranka 
taip ir tiesiasi prie taurelės“. Toks „internacionalizmas“ buvo visiems 
brukamas per prievartą. Net vaikams mokykloje. Vilniaus ar Kauno 
mokinukas žinojc kur kas daugiau apie Maskvą, Leningradą ar Kijevą 
negu apie savo gimtąjį miestą ir apskritai savo Tėvynę. Ugdant tokį 
„internacionalizmą“, Lietuvoje daugely įstaigų nebebuvo galima lie- 
tuviškai susikalbėti. Lietuviai savo žemėje ėmė gyventi nebelietuviš- 
kai. Tauta turėjo liautis egzistavusi, virsti „sovietine liaudimi“ (homo 
soveticus). 

Naikinta viskas, kas galėjo priminti Lietuvos praeitį. Griuvo ir ai- 
žėjo neremontuojami kultūros paminklai. Drastiškai naikintas Vilniaus 
senamiestis — vienas iš didžiausių Rytų Europoje (penkis kartus di- 
desnis už Rygos, septynis kartus už Talino). Norėta, kad Vilnius nesi- 
skirtų nuo Minsko, kad liktų tik tai, ką „amžiams sukūrė Didžioji Ru- 
sia“. Todėl negailėta puošnių dvarų rūmų, žymiųjų Lietuvos Žmonių 
tėviškių, ardyti net piliakalniai, pilkapiai. 1977—1987 m. iš kultūros 
paminklų sąrašo teko išbraukti 373 jau sunaikintus archeologijos pa- 
minklus. Kliuvo ir žydų, vokiečių, totorių kapinės. Ant žmonių kaulų 
buvo pastatyti Sporto ir Santuokų rūmai Vilniuje. Iš žydų antkapių 
suręsti Tauro kalno laiptai; jie naudoti statant ir Žirmūnų tiltą, kitus 
pastatus. Išniekinti didikų šeimų kapai. Nugriauta 90 kryžių, koply- 
tėlių ir kitų smulkiosios architektūros paminklų, puošusių Lietuvos 
kraštovaizdį. Senienų mėgėjai grobstė vertingus tautodailininkų kūri- 
nius. Kai kurie paminklai buvo perdaryti į komunistinius. Tikras van- 
dalizmas taikos metu. Lentelė „paminklas saugomas valstybės“ visai 
nieko nebereiškė. 

Sunkiau buvo naikinti dvasinės kultūros lobius, tačiau ir čia „daug 
nuveikta“. Toliau buvo likviduojamos „pavojingos“ knygos arba užda- 
romos į specfondus. Kad naujų neatsirastų, įvesta griežta kontrolė. 
Cenzoriai braukė rankraščius, kiekvieną eilutę mikroskopiškai tyrė. 
Veikalas prieš spausdinimą turėjo pereiti tikrus kryžiaus kelius: jį tik- 
rino įvairios komisijos, aprobavo specialios instancijos. Net literatū- 
ros klasikų tekstai būdavo iškarpomi, „patobulinami“, kai kurie visai 
uždraudžiami. Dėl to dešimtmečiais buvo skaitoma suklastota P. Cvir- 
kos „Žemė maitintoja“, Vienuolio „Puodžiūnkiemis“. Įslaptinta sta- 
tistika, dalis archyvų. Net istorikai profesionalai negalėjo naudotis 
visais archyvų dokumentais. Iš užsienio siunčiamos „pavojingos“ kny- 
gos adresatų nepasiekdavo. Laiškus ir siuntinius gaudavome atplėš- 
tus („B IMOBpPEXXIEHHOM BHAe“). Net iš vad. socialistinių šalių kai 

kurių leidinių įvežti nebuvo galima. Žodžiu, pusę šimtmečio lietuviai 
gyveno izoliuoti nuo likusio pasaulio. Todėl sunku buvo išvengti klai- 
dų ką nors objektyviai vertinant. Visą laiką grėsė konjunktūriniai nu- 
krypimai, iš šalies primestos schemos (viskas juoda arba viskas balta), 
sąlygojamos priverstinės autocenzūros. Originalesnes mintis tekdavo 
slėpti po citatų, bolševikinių frazių „perkūnsargiu“, arba buvo grie- 
biamasi ezopinės kalbos. 

Dėl didžiojo tikslo — „neregėto komunizmo triumfo“ — buvo au- 
kojama viskas: ir tiesa, ir Žmonės, ir mokslas, ir kūryba. Žmoniškumo 
normas pakeitė ideologinės dogmos. Bolševikinis komunizmo varian- 
tas virto pseudoreligija, kurios „mesijumi“ tapo Leninas, iškeltas iki 
dievybės. Ideologinis bumas pasiekė kulminaciją. Kadangi tauriausia 
inteligentijos dalis buvo sunaikinta, tai likusią stengtasi ideologiškai 
apdoroti ir įkinkyti į „partijos vežimą“. Ideologiniam „smegenų plo- 
vimo“ (IIpOMbIBAHHE MO3T0B) darbui Lietuvoje ilgą laiką vadovavo 
V. Niunka, G. Zimanas ir kt. Buvo leidžiama begalė konjunktūrinių 
knygų, kurių beveik niekas neskaitė. Ir laikraščių Žmonės paprastai 
skaitydavo tik antraštes. 

Labai siautėjo prievartinis, suvalstybintas ateizmas, maždaug nuo 
1960 m. virtęs „buldozeriniu“. Kelis kartus buvo sunaikintas Kryžių 
kalnas prie Šiaulių — architektūros paminklas. 1962 m. susprogdintos 
Vilniaus kalvarijos (pastatytos 1661—1665 m.). Tikinčiųjų persekioji- 
mas visą laiką stiprėjo. Jie buvo visaip bauginami. Iš tikybos tyčiotis 
laikyta geru tonu. Tikinčiųjų reikalus gynę kunigai A. Svarinskas, 
S. Tamkevičius ir kt. įkalinti. 1961 m. Vilniaus arkivyskupijos valdyto- 
jas J. Steponavičius buvo ištremtas į Žagarę. Iš Klaipėdos tikinčiųjų 
atimta jų pačių lėšomis pastatyta Taikos Karalienės bažnyčia, kurią 
pavertė filharmonija. Lietuvoje palikta tik viena kunigų seminarija 
(1940 m. buvo keturios), kurioje mokėsi vos 30 klierikų, ir tie valdžios 
parinkti. Maždaug tiek kunigų kasmet mirdavo, o įšventindavo vos po 
3—5. Net Žodį bažn yfia ateistai stengėsi lyg kaltu išskaptuoti iš lietu- 
vių kalbos Žodyno, iš žmonių lūpų. Tikėtasi religiją greit likviduoti, o 
tikinčiuosius perauklėti. „Ne aš būsiu, jeigu per 5 metus nesugriausiu 
Lietuvos katalikų bažnyčios!“ — gyrėsi religinių reikalų įgaliotinis 
P. Anulionis. Bet pažado įvykdyti nepajėgė, nors griovė nesiskaityda- 
mas su priemonėmis. 

Ypač buvo persekiojama inteligentija ir mokyklinis jaunimas. Šie 
turėjo giliai širdyje paslėpti savo religinius įsitikinimus, jei nenorėjo 
būti be perstojo ujami, kritikuojami, varomi iš darbo ar mokyklos. 
Žiauriai prievartauta tikinčiųjų pedagogų sąžinė. Už tai, kad ėjo pas- 
kui tėvo ar motinos karstą į bažnyčią (o ne stovėjo kaip stuobrys lau- 

ke), turėdavo atsisveikinti su mokytojo pareigomis. Kiekvieno klasės 
vadovo plane privalėjo raudona gija atsispindėti ateistinis auklėjimas. 
Per pamokas buvo juodinama Bažnyčia, niekinami kunigai, tikinčių 
šeimų vaikai verčiami meluoti, slėpti savo įsitikinimus. Labiau tolera- 
vo apsivogusį ar išgėrusį mokinį negu nuėjusį į bažnyčią. Dėstant lite- 
ratūrą stengtasi nuslėpti nuo mokinių, pavyzdžiui, kad Donelaitis ar 
Maironis buvo dvasininkai, „džiuginti“ juos pasakomis apie gobšuolį 
kunigą ir pan. 

Vietoj Kalėdų Sen člio atsirado Sėnis Šakis, vietoj Lašin nio ir Ka- 
napinio — Žiemės palydos, vietoj Velykų — Pavasario šveitė. Žodį 
Diėčvas imta rašyti iš mažosios raidės, kad nesiskirtų nuo pagonių die- 
vų. Vien per pirmuosius tris dešimtmečius Lietuvoje pasirodė dau- 
giau negu pusė tūkstančio pavadinimų antireliginio turinio knygų ir 
brošiūrų, paskelbta apie 7 tūkstančius ateistinių straipsnių. Kasmet 
buvo perskaitoma visuomenei tūkstančiai religiją smerkiančių paskaitų 
(pvz., 1986 m. — 12 813). O kur dar ateistinės radijo ir televizijos lai- 
dos! Pasiklausius ateistų, nesunku būdavo įsitikinti, kad daugelis iš jų 
patys kaip reikiant nesusipažinę su religijos pagrindais, net Biblijos 
neskaitę. Jie mokėjo vien „mokslinį“ ateizmą, virtusį valdine religija. 
Tuo tarpu religinė literatūra iš esmės buvo uždrausta, beveik visai ne- 
leidžiama, nekalbant apie religines radijo ar televizijos valandėles. Ti- 
kintieji patys ranka ar rašomąja mašinėle nusirašydavo maldaknyges 
ir kitas tikybos knygas, religinę poeziją. Per 44 metus (iki 1988) tepa- 
vyko išspausdinti vos 37 religines knygas (prieš karą per dvigubai trum- 
pesnį laiką vien Šv. Kazimiero draugija jų išleido 740). 

Tačiau priešingai visoms bolševikų pastangoms daugumas Lietu- 
vos gyventojų išliko tikintys, nors viešai religijos praktikuoti negalėjo. 
Močiutės vedė savo vaikaičius slapta pas kunigą pamokyti tikybos, 
doros, sąžiningumo, suprantama, su tėvų, neretai užimančių aukštas 
pareigas, slaptu pritarimu. Ateizmas negalėjo laimėti jau vien dėl to, 
kad jį rėmė susikompromitavusi bolševikų valdžia. Tačiau jis pridarė 
Lietuvai labai daug žalos. Sunaikino doros nuostatas, sukurtas per 
daugelį amžių visos Žmonijos. Nusmukdė dorovę, dvasingumą, gailes- 
tingumą. Įsiviešpatavo netikros vertybės. Plito šeimų palaidumnas, sky- 
rybos, abortai, girtavimas ir t. t. Antai 1988 m. Lietuvoje buvo net 
20 tūkst. suirusių šeimų, 12 tūkst. debilų vaikų, per 150 tūkst. psichiš- 
kai nesveikų Žmonių (visoje Sov. Sąjungoje — 5,5 mln.), maždaug tiek 
pat alkoholikų (SSSR — 7,5 mln.). Vagystės, apgaulė tapo gyvenimo 
norma. Kaimas iš garbingo lietuviškų tradicijų saugotojo virto nami- 
nės degtinės pritvinkusiu liūnu... 

Tautos priešinimasis 


Bažnyčia žmonių akyse išliko kaip vienintelė institucija, nenusilei- 
dusi bolševikams, kovojusi už lietuvybę ir dorą. Ji daug rūpinosi ir 
lietuvių kalbos kultūra. Neįsivaizduojamai sunkiomis sąlygomis apie 
1965—1966 m. ėmėsi tvarkyti poterių kalbą. Iš esmės užbaigė dar prieš 
I pas. karą kun. J. Laukaičio ir kitų pradėtą poterių ir giesmių teksto 
tvarkymą. Anuomet paliktos poterių frazės nevesk mūsų į pagundą ir 
Tavo įsčių vaisius Jėzus buvo pakeistos tikslesnėmis neleisk mūsų gun- 
dyti ir Tavo sūnus Jėzus. Kunigų sakomų pamokslų kalba visą laiką 
buvo nepalyginti taisyklingesnė už valdžios funkcionierių ir ideologi- 
nių agitatorių žargonišką „valdžios“ kalbą. Retas kunigas nesirūpino 
savo kalba. Bažnyčia buvo tapusi tam tikra prasme gimtosios kalbos 
mokykla liaudžiai. 1972 m. išleistas „Naujasis Testamentas“ (vertė 
kun. Č. Kavaliauskas, redagavo kun. V. Aliulis, talkino A. Kučinskai- 
tė ir A. Žirgulys) pasižymėjo ypač gera, tiesiog pavyzdinga kalba. Tas 
pat pasakytina apie „Psalmyną“ (1973 m.), kurį vertė kun. A. Liesis. 
Kad religinių leidinių (kuriuos tada pavyko išleisti) kalba gera, labai 
didelis kun. Vaclovo Aliulio nuopelnas. 

Ne ateistas, o kunigas atsidūrė teisiojo vietoje, nors jam buvo už- 
čiaupta burna, prieš jį kovota negarbingai. Tikėjimas labai daug pa- 
dėjo lietuviui ištverti sunkią valandą. Vyko pasyvus priešinimasis blo- 
giui. Geriausiai tai rodo tūkstančiai (Sąjungos mastu milijonai) 
anekdotų, taikliai demaskavusių bolševikų valdžios absurdą. Surinkti 
jie sudarytų daugelį tomų. 

Priešinimosi dvasią stiprino, geresnės ateities viltį teikė šeštajame 
dešimtmetyje ir vėliau vykę bruzdėjimai kaimyninėje Lenkijoje. Oku- 
pacinė valdžia stropiai budėjo: Lietuvoje laikė sustiprintą kariuome- 
nę, buvo suorganizuotas tankus KGB šnipų tinklas ir t. t. Provokato- 
rių visur knibždėte knibždėjo, todėl pirmosios pogrindžio organizaci- 
jos buvo greit sutriuškintos. Bet jos rodė, kad tautos didžiuma tebėra 
nepasikeitusi ir ilgisi laisvės, ieško naujų kovos būdų. Į didžiules sti- 
chines demonstracijas išsiliedavo Vėlinių minėjimai Kaune ir Vilniu- 
je, rungtynės „Žalgirio“ stadijone. 

Septintojo dešimtmečio pabaigoje per Lietuvą nuvilnijo tikėjimo 
laisvės ribojimą smerkiančių peticijų banga, vėl atsinaujinusi po de- 
šimtmečio. Gilų įspūdį padarė jūreivis S. Kudirka, 1970 m. nušokęs į 
JAV katerį, išduotas bolševikams, šių sumuštas ir teistas. Didelės de- 
monstracijos įvyko 1972 m. po R. Kalantos susideginimo (areštuota 
apie 500 žmonių). 

Tais pačiais metais pasirodė pogrindžio periodinis leidinys „Lietu- 
vos Katalikų Bažnyčios kronika“, kuris buvo leidžiamas tol, kol Lie- 

tuvoje persekiota Bažnyčia. Redagavo kun. S. Tamkevičius, o jį areš- 
tavus (1983) — kun. J. Boruta. Per 17 metų išleistas 81 numeris. KGB 
agentai nusivarė nuo kojų persekiodami „Kroniką“: gaudė, baudė... 
Buvo suimti leidėjai ir platintojai P Plumpa, N. Sadūnaitė, V. Lapie- 
nis, O. Pranckūnaitė. Bet „Kronika“, tarsi feniksas iš pelenų, vis at- 
gydavo iš naujo. Ji užsienyje buvo verčiama ir leidžiama net penkio- 
mis kalbomis. Lietuviško teksto ten pasirodė 10 tomų. Pagal joje ap- 
rašomus įvykius kuriami filmai, statomos pjėsės. Tai buvo neįkainoja- 
mas lietuvių tautos kančių ir kovos dokumentas, rodęs pasauliui tik- 
rąjį bolševizmo veidą. 

Lietuvių tautos lūkesčius 1975 m. sustiprino Helsinkio susitarimas, 
jo baigiamasis aktas, akcentavęs Žmogaus teises. Tuoj įvairiose šalyse, 
ir pačioje Sov. Sąjungoje, susikūrė to susitarimo priežiūros grupės. 
Lietuvoje tokia grupė įsisteigė 1976 m. Po poros metų buvo įkurta 
Lietuvos laisvės lyga (LLL), sudarytas Tikinčiųjų teisių gynimo komi- 
tetas. Visa tai rodė stiprėjančią taikią lietuvių tautos rezistenciją. 

Aktyvūs veikėjai — vadinamieji disidentai — buvo negausūs, bet 
labai veiklūs. Minėtini A. Andreika, V. Bogušis, P. Cidzikas, R. Gri- 
gas, G. Iešmantas, K. Jakubynas, K. Matulionis, P. Pečeliūnas, V. Pet- 
kus, N. Sadūnaitė, V. Skuodis, A. Svarinskas, T. Venclova ir kt. Jie 
palaikė ryšius su kitų sovietinių respublikų disidentais. Juos greit areš- 
tuodavo, teisdavo, kai kuriuos siųsdavo į Gulagą, paprastai Mordoviją. 

Po „Kronikos“ greit imta leisti antrąjį pogrindžio leidinį „Aušrą“. 
Švenčiant 1979 m. Universiteto jubiliejų pasirodė „Alma mater“ žur- 
nalas. Slaptų savilaidos („samizdato“) leidinių sparčiai daugėjo. Tai 
— „Aušrelė“, „Dievas ir tėvynė“, „Laisvės šauklys“, „Literatūros al- 
manachas“, „Pastogė“, „Perspektyvos“, „Rūpintojėlis“, „Varpas“, „Vy- 
tis“... Iki 1980 m. pasirodė net 14. Dalis jų buvo trumpalaikiai, nes 
KGB greit susekdavo ir likviduodavo. Leisti nedideliais tiražais, ta- 
čiau svarbesnius straipsnius skelbdavo užsienio radijas, kurio klausy- 
davosi visa Lietuva. Skaičiuojant vienam gyventojui, Lietuva savilai- 
dos kiekiais pirmavo visoje Sąjungoje. Paskutiniuoju dešimtmečiu prieš 
Atgimimą veikė net slapta spaustuvė, įrengta V. Andziulio ir J. Bace- 
vičiaus iškastose katakombose, kuri išleido nemaža religinės ir tauti- 
nės bei politinės literatūros. 

RYTŲ LIETUVA 
Repatriavimas į Lenkiją ir imigracija iš Gudijos 


Tuoj po karo (1945.IX.16) buvo pasirašyta SSSR ir Lenkijos sutar- 
tis dėl valstybės sienų, kuria Lenkija pripažino Vilnių ir Vilniaus kraštą 
Lietuvai. Dar anksčiau (1944.IX.22) susitarta dėl gyventojų evakuaci- 
jos. Buvo įsipareigota norinčius evakuoti iš Lenkijos į Lietuvos SSR 
(tokių atsirado tik 14) ir atvirkščiai — iš Lietuvos SSR į Lenkiją. Pas- 
tarųjų atsirado labai daug, nes žmonės stengėsi išvengti bolševikų rep- 
resijų, prievartinės kolektyvizacijos, apskritai teroro. 1944— 1947 m. į 
Lenkiją repatriavo net 178 tūkst. Lietuvos gyventojų. 1955-1957 m. 
vyko antroji repatriacijos banga — vėl persikėlė apie 30—40 tūkstan- 
čių. Daugiausia važiavo iš buv. lenkų okupuotos Lietuvos dalies. Ta- 
sai kraštas tada gerokai ištuštėjo, neteko maždaug kas trečio gyvento- 
jo. Vilniaus mieste neliko nė pusės. Išvyko bemaž visi buvę karo pa- 
bėgėliai (apie 25 tūkst.) ir lenkų okupacijos metu atkelti asmenys. Be 
to, pasitraukė patys stipriausi Vilnijos ūkininkai, dvarininkai, okolicų 
(vietos lietuviai vadino akalfčios) savininkai. Praktiškai išvyko visa 
Lietuvos lenkų inteligentija, taip pat kunigai, palikę savo ganomuo- 
sius likimo valiai. Lietuviams kunigams vėliau teko mokytis lenkiškai 
ir aptarnauti lenkus (lenkai kunigai niekuomet analogiškai nesielgė). 
Ir dabar dar daug vietinių gyventojų šeimų susiję giminystės ryšiais su 
į Lenkiją pasitraukusiais. Persikėlėliai įnešė nemažą indėlį į gautų iš 
vokiečių žemių klestėjimą. Bet Vilnija liko skurdi. 

Tarp repatriavusių buvo nemaža lietuvių. Jų skaičiaus nustatyti ne- 
įmanoma (rašėsi lenkais), spėjama, kad apie 10 tūkstančių, o gal ir 
daugiau. Tada atsirado lietuvių kolonijos Vroclave, Gdanske. ŠSteci- 
ne, Slupske, Slavne, Bydgoščiuje ir kitur. Jos nebuvo patvarios: jau- 
noji karta kūrė mišrias šeimas, vaikai retai beišmokdavo lietuviškai, 
nors lietuvybei liko neabejingi. 

Hitlerininkams sunaikinus žydus ir išvažiavus lenkams, po karo piet- 
ryčių Lietuvoje (kaip ir buv. Klaipėdos krašte) susidarė gyventojų va- 
kuumas. Tada Vilnius buvo tapęs legendiniu miestu, kuriame esama 
laisvų butų. Greit plūstelėjo minios iš visos Sov. Sąjungos. Vyko tie- 
siog ešelonais. 


Tai būdinga visam vakariniam SSSR pakraščiui, ypač Baltijos kraštams. Antai 
Narvos mieste 1940 m. estai sudarė 703 visų gyventojų, o prasidėjus Atgimimui — tik 
3640, visi kiti — rusakalbiai atsikėlėliai. 

Neretai skleidžiama nuomonė, esą po karo lietuviai nenorėję keltis į Vilnių ir 
todėl jį užpildę kitataučiai, yra neteisinga. Lietuviai kėlėsi noriai, tik daugelis bai- 
dėsi nežmoniškų biurokratinių kliūčių, kurias reikėjo nugalėti. Šios knygos autoriui 
pačiam teko tris paras pasikeičiant budėti eilėje, kol pavyko prisiregistruoti. 

Miestus daugiausia užpildė ateiviai iš tolimesnių SSSR regionų, 
ypač rusai, o į kaimus kėlėsi žmonės iš gretimų Gudijos vietovių. Lie- 
tuvos „valdžios“ prašymo leisti tuščius ūkius (tokių buvo net apie 
8 tūkst.) apgyvendinti žmonėmis iš kitų Lietuvos SSR vietų Kremlius 
nepatenkino. Buvo apgyvendinama vien kitų respublikų žmonėmis. 
Pietryčių Lietuvoje tada ir vėliau apsigyveno per 200 tūkst. imigran- 
tų. Pasekmės ypač skaudžios Šalčininkų ir Vilniaus rajonuose. Ten in- 
tensyvi imigracija iš Gudijos tęsėsi iki pat Atgimimo. Į Šalčininkų ra- 
joną vien 1985—1989 m. persikėlė 3 874 žmonės. Beveik pusė dabar- 
tinių gyventojų nėra čia gimę, apie trečdalis persikėlė iš Gudijos. Kai 
kur atvykėliai siekia 9070. Panašiai ir Vilniaus rajone. Daug tų imig- 
rantų atsirado kitose pietryčių Lietuvos vietovėse, ypač arčiau Gudijos. 
Antai Smalvų „sala“ tapo bemaž visai gudiška (pačiose Smalvose 10074). 

Persikėlėliai stebėtinai greit gaudavo butus, sklypus namams sta- 
tyti, geras tarnybas, o vietiniai gyventojai viso to turėjo ilgai laukti. 
Naujakuriai užėmė svarbiausius rajono valdžios postus: tapo vadovau- 
jančiais partijos ir vykdomųjų komitetų darbuotojais, sovchozų direk- 
toriais, kolchozų pirmininkais ir t. t. Įsigalėjo praktika Vilniaus, Šal- 
čininkų ir aplinkinių rajonų vadovais skirti nelietuvius, dažniausiai 
antilietuviško nusiteikimo asmenis, ypač lenkus. Jie savivaliavo, val- 
dė vietinius lyg kokie kunigaikštukai. Ko prieš karą nespėjo padaryti 
Lenkijos okupacinė valdžia, po karo sėkmingai tęsė rajonų ir apylin- 
kių nelietuviška vadovybė, užgožusi kiekvieną lietuvybės pasireiškimą. 

Po karo Gudijoje gyventojams pasuose rašė „gudas“ (6eno0pyc). 
Tokius pasus gavo ir tie Žmonės, kurie save laikė lenkais, lenkiškai 
net nekalbėję. Persikėlę į Lietuvą, tie „gudai“, lenkininkų paagituoti, 
tuoj atvirto „lenkais“ (juk prieš karą gyveno Lenkijos valstybėje! ), keitė 
savo pasus. Rajono valdžia dažnai net neatsiklaususi atvykėlį „gudą“ 
pase įrašydavo „lenku“. Per gyventojų surašymus jie buvo užrašomi 
vien lenkais. Gudais liko mažiau negu 472. 

Pokario metais prieškarinės Lenkijos srityse, įėjusiose į SSSR, bu- 
vo nutrauktas šimtmečiais vykęs lenkinimas. Imta steigti mokyklas 
žmonių gimtąja kalba (šalia rusiškų): gudų, ukrainiečių, lietuvių. Lie- 
tuviškos mokyklos Lietuvos SSR atkurtos ar įkurtos visur ten, kur žmo- 
nės šnekėjo šia kalba. Labiausiai asimiliacijos paliestoje pietryčių Lie- 
tuvos dalyje jos įkurtos tose vietovėse, kur lietuvių kalba dar nebuvo 
visai pamiršta, kur iki trečiojo dešimtmečio veikė (kol okupacinė len- 
kų valdžia neuždarė) lietuviškos mokyklos, būtent, didelėje Švenčio- 
nių rajono dalyje, vakarinėje ir vidurinėje Šalčininkų rajono dalyse ir 
Dieveniškių „pusiasalyje“, vakarinėje bei šiaurinėje Vilniaus rajono 
dalyje, vietomis rytinės Trakų rajono dalies kaimuose, taip pat šių ra- 
jonų miestuose. Gudiškai šnekantys gyventojai paprastai ėjo į rusiš- 

kas mokyklas (ši kalba jiems artimesnė). Lenkiškų mokyklų liko ne- 
daug, nes lenkai emigravo į Lenkiją. Prie Gudijos ir Ukrainos priskir- 
tose buv. Lenkijos dalyse lenkiškų mokyklų ir vėliau niekas nesteigė, 
nors ten save lenkais laikiusių žmonių gyveno daugiau negu Lietuvo- 
je. Ten dabar lenkiškai beveik niekas nebekalba, Gudijoje tokių pasi- 
taiko tik viename kitame kaime prie Gardino. 


Stalininė polonizacija 


Apie 1950 m. Kremliaus politika Lietuvoje (ne Gudijoje ir Ukrai- 
noje) lenkų atžvilgiu pasikeitė. Stalinas nusprendė, kad Vilnijos atlie- 
tuvėjimas prieštarauja Sov. Sąjungos interesams. Buvo pareikalauta 
čia steigti daugiau lenkiškų mokyklų. Tuo pasinaudojo Vilnijos len- 
kintojai, juolab kad lietuvybės gaivinimas bolševikų buvo traktuoja- 
mas kaip „nacionalizmas“. Imta masiškai lietuviškas (net rusiškas) mo- 
kyklas versti lenkiškomis. Tam darbui vadovavo LKP CK skyriaus ve- 
dėjo pavaduotojas Vidmantas (Vidmontas, lietuvišką pavardę turįs bu- 
vęs dvarininkas, prisiplakęs prie partijos, vėliau pabėgo iš Lietuvos), 
Švietimo ministro pavaduotoja V. Vyšniauskaitė (Višnevskaja, Rusi- 
joje gimusi ir ten ilgai gyvenusi lenkė), tos ministerijos inspektorius 
J. Cukerzis (iš kažkur atsibastęs į Lietuvą) ir Vilniaus srities švietimo 
skyriaus vedėjas B. Purvinis (kilęs nuo Dūkšto, jau prieš karą pasižy- 
mėjęs polonizacine veikla). Jie atliko buv. Vilniaus krašto lietuvybės 
budelių funkcijas. Vidmantas su Purviniu važinėjo po Vilniją ir užda- 
rinėjo lietuviškas mokyklas. Per kelerius metus lenkiškomis buvo pa- 
verstos net 367 lietuviškos mokyklos! Motyvuota tuo, jog lenkams val- 
dant šį kraštą prieš karą Žmonės jau buvo išmokę lenkų kalbą (!). Tiek 
lenkiškų mokyklų nebuvo pristeigusi net lenkų okupacinė valdžia. Įsi- 
smaginę lenkiškomis vertė ir mokyklas buv. Nepriklausomoje Lietu- 
voje — Širvintų, Molėtų, kituose rajonuose. Lietuviškas mokyklas už- 
darinėjo net ten, kur jos buvo veikusios lenkams valdant. 

Gudiškai kalbantiems (tokių pietryčių Lietuvoje dauguma) nebu- 
vo įsteigta nė vienos gudiškos mokyklos. Mat jie buvo laikomi len- 
kais, nors lenkiškai nemokėjo ir dabar nemoka. Turėjo lankyti lenkiš- 
kas arba rusiškas mokyklas. Taip buvo auginami būsimieji renegatai. 


Kokį kančių kelią tada nuėjo lietuvių mokykla buv. Vilniaus krašte, rodo Žagarės 
kaimo (Marijampolio apyl., Vilniaus raj.) pavyzdys, aprašytas Lietuvos MA Istorijos ins- 
tituto 1957 m. etnografinės ekspedicijos ataskaitose (viena iš jų paskelbta „Gimtojoje 
kalboje“, 1992, Nr. 3, p. 27-30). Šio kaimo lietuvišką mokyklą 1950 m. prieš gyventojų 
valią pavertė lenkiška. Kaimo gyventojai lietuviai ne sykį bergždžiai kreipėsi į rajono 
švietimo skyrių ir Švietimo ministeriją, bet vis gaudavo neigiamą atsakymą. Partijos rajo- 

no komitete buvo gautas anoniminis raštas, pasirašytas Kabulos pavarde (tokio asmens 
nebuvo ne tik Žagarės, bet ir aplinkiniuose kaimuose), kuriame tvirtinta, jog Žagarėje 
nesą lietuvių, todėl lietuviška mokykla nereikalinga. Po gyventojų eilinio kreipimosi į 
Švietimo ministeriją pagaliau 1957 m. rugpjūčio mėnesį buvo sudarytas tėvų sąrašas, ku- 
riame dauguma pasisakė už lietuvišką mokyklą. Bet šį sąrašą tuoj pražudė, o rajono švie- 
timo skyriuje atsirado suklastotas. Jame dauguma tėvų buvo neva už lenkišką mokyklą. 
Laimei šįkart rajono valdžia nepatikėjo klastote ir nusiuntė komisiją. Pagaliau beveik 
visiems tėvams (išskyrus dviem) atkakliai reikalaujant, lietuviška mokykla buvo grąžin- 
ta. Deja, neilgam. Mažinant pradinių mokyklų tinklą, ją vėl panaikino. 


Vilniaus rajone tada iš viso buvo palikta tik vienui viena lietuviška 
mokykla Marijampolio kaime (ir tą bandyta uždaryti). Šalčininkų ra- 
jono vidurinėje dalyje nepalikta nė vienos, o vakarinėje to rajono da- 
lyje — tik Mištūnų ir Gėlūnų pradinės. Dievčniškių „pusiasalyje“ (kur 
1939 m. lietuviai sudarė absoliučią gyventojų daugumą) palikta tik Poš- 
konių lietuviška septynmetė ir kelios pradinės mokyklos. Daug pa- 
versta lenkiškomis Trakų, Švenčionių rajonuose. Naujojoje Vilnioje 
įkurtas lenkiškas Pedagoginis institutas. Iš Lvovo į Vilnių perkelta len- 
kiška knygų leidykla. Buvo sutelktas lenkiškas visų buv. Lenkijos ryti- 
nių provincijų švietimas. Čia ėmė plaukti Gudijos lenkų jaunimas. Vien 
Vilniaus pedagoginis institutas per 40 metų parengė apie tūkstantį 
specialistų lenkiškoms mokykloms, dažniausiai antilietuviškai nuteik- 
tų. Buvo sukelta stipri prieš lietuvius nukreipta agitacija. Mažiausias 
lietuvybės pasireiškimas apšaukiamas „nacionalizmu“. 

Tik rašytojo A. Žukausko-Vienuolio kalba Aukščiausiojoje Tary- 
boje (jos neleido skelbti) ir žymių visuomenės veikėjų peticija Res- 
publikos ir Sąjungos vyriausybėms (trukdė išsiųsti į Maskvą) kiek pri- 
stabdė įsisiautėjusį antilietuviškumą. Didelėmis pastangomis pavyko 
susigrąžinti vieną kitą lietuvišką mokyklą, kai kur įsteigti bent lietu- 
viškas klases. Tačiau daugumas lenkiškomis paverstų mokyklų tokios 
ir liko. Šalčininkų rajono lietuviškos mokyklos (o kartu ir lietuviai) 
buvo galutinai prarastos. Įbauginti Žmonės sutiko bet kuria kalba mo- 
kytis, kad tik išvengtų teroro. Atmintyje tebešmėkšojo Armijos krajo- 
vos siaubas. Lenkų lyderiai (pvz., I. Tichonovičius) visą tą bolševiki- 
nį lietuvybės naikinimą vėliau vadino Stalino dovana lenkams. 

Atokvėpis buvo trumpas, nes greit vėl imta uždarinėti dar likusias 
ar atkurtas lietuviškas mokyklas, naikinti lietuvių klases. Nors kraštas 
priklausė Lietuvos SSR, bet valdžia visą laiką buvo nelietuviška. Tę- 
sėsi antilietuviška kampanija, inspiruojama vietinių pareigūnų, kurie 
net grasindavo valstiečiams, pavyzdžiui, jei leisi savo vaikus į lietuviš- 
ką mokyklą, neteksi arų, negausi ganyklų ir pan. 1959-—1960 m. lietu- 
viškos mokyklos baigtos uždarinėti visoje vakarinėje Šalčininkų rajo- 
no dalyje: Naujadario, Gėlinų, Mištūnų pradinės, Kalesniūkų viduri- 
nė (panaikintos lietuviškos klasės), Tetėnų aštuonmetė... 

Per bolševikų valdžios laikotarpį lietuvybei buv. Vilniaus krašte su- 
duotas labai skaudus, daug kur netgi mirtinas smūgis. Kur neliko lie- 
tuviškų mokyklų, tirpte tirpo ir lietuviškai kalbantys. Lietuvių kalba 
ten geso greičiau negu lenkų okupacijos metais. Daugelyje vietovių, 
kur tuoj po karo dar beveik visi Žmonės kalbėjo arba bent mokėjo 
lietuviškai, dabar tą kalbą bemoka tik vyresnioji karta. Skaudančia 
širdimi vietiniai gyventojai lietuviai buvo priversti savo vaikus, nemo- 
kančius lenkiškai, leisti į lenkiškas mokyklas, kur jiems nuolat kalė į 
galvą, kad jie esą ir turį likti lenkais! Lietuviai savo protėvių žemėje 
gyveno lyg kokie tremtiniai. Dažnai bijojo net lietuviškai prabilti. 

Paneigtas gimtojo krašto tikrasis kultūrinis paveldas. „Lenkais“ ta- 
pę gyventojai ėmė ignoruoti savo vietinę kultūrą. Antai ansamblio „Wi- 
lefszczyzna“ repertuare neliko šio krašto dainų, tėra vien Lenkijoje 
dainuojamos, šiam kraštui savo dvasia tolimesnės už argentiniečių tan- 
go. „Suprantu Lietuvos lenkų tragediją, kurie yra nei tikri lietuviai, 
nei tikri lenkai. Pats toks esu“,—- rašė dar 1922 m. savo dienoraštyje 
žymusis teisininkas prof. M. Remeris (Rėmer). Savojo krašto istoriją 
čia stengtasi žūtbūt sutapatinti su Lenkijos istorija. Vietos lenkų spauda 
skelbė viktorinas apie Varšuvą, Krokuvą, Zelioną Gurą, tik ne apie 
gimtojo krašto vietoves. Lietuvos istorijos buvo mokomasi iškreiptai, 
viskas nušviečiama lenkiško šovinizmo dvasia. Lietuvos lenkų veikė- 
jai ignoravo savo pačių krašto šviesiausių protų požiūrį į Vilnijos kul- 
tūrinį paveldą. Antai žymusis poetas, Nobelio premijos laureatas 
Č. Milošas rašė: „Užuot žiūrėję į save kaip į vargšus brolius, atskirtus 
nuo lenkų tautos ir besistengiančius išlikti nepalankioje terpėje, jie 
(t. y. lenkiškai kalbantys Lietuvos gyventojai, tai Č. Milošo terminas. 
— Z. Z.) turi teisę atgauti šeimininkų išdidumą ir netgi žiūrėti į tuos 
nuo Vyslos su tam tikru pranašumo pojūčiu. Bet tik jeigu liausis buvę 
konservatyvi ir mažai kūrybinga grupė, jei duos žmonių, suvokiančių 
savo paveldą, kuris nėra Lenkijos, bet istorinės Lietuvos paveldas“. 
Arba vėl: „Vilnijoje ir šiandien lenkų kultūra yra su «lietuvių» ženklu. 
Kodėl to turto turėtų atsižadėti lenkiškai kalbantys Lietuvos gyvento- 
jai, sunku suprasti“ („Kultura“. Paris, 1989, Nr. 5). 

Įskiepyta neigiama pažiūra į lietuvius. Tai padaryti buvo nesunku, 
nes protėvių kalbos išsižadėję Žmonės dažnai pasidaro patys didžiausi 
savo buvusios tautos nekentėjai, jos niekintojai. 1965 ar 1966 m. va- 
sarą šovinistiškai nusiteikę jaunuoliai užpuolė bendrą Lietuvos ir Gu- 
dijos moksleivių aktyvo mokymo stovyklą, atseit, norėjo pamokyti „cha- 
mus“. Anais „tautų draugystės“ laikais šis įvykis buvo nutylėtas. 

Kitakalbėse mokyklose lietuvių kalbos imta mokyti (kaip ir kitur 
Lietuvoje) aplaidžiai. Lietuvių mokytojų beveik neįsileido, arba su- 
darė tokias sąlygas, kad jie patys iš čia bėgtų. „Mane sumušė vien už 

tai, kad nesiruošiau bėgti iš mokyklos, kaip kad darė mano pirmta- 
kai,“ — prisimena Eitminiškių mokyklos (Vilniaus raj.) mokytojas 
A. Skyrelis („Tiesa“, 1989.IV.1). Todėl nelietuviškose mokyklose lie- 
tuvių kalbos mokė visi, kas tik netingėjo. Ir ne ką teišmokė, nes buvo 
sudarytos tokios sąlygos, kad žmonės nejaustų mažiausio jos porei- 
kio. Užtat 1979 m. laisvai lietuviškai mokėjo vos 11,14 lenkais save 
laikiusių žmonių. 

Pokarinės polonizacijos rezultatai pietryčių Lietuvoje baisūs: 
1979 m. Vilniaus rajone lietuviais beužsirašė vos 15,74 visų gyvento- 
jų, dar mažiau Šalčininkų rajone — 8,770. Poškonių apylinkėje, kur 
oficialiais duomenimis 1933 m. lietuviškai kalbėjo apie 907, 1979 m. 
lietuviais užsirašė tik 3070, o dar lietuviškesnėje Dievėniškių apylin- 
kėje — vos 195. Jurgelionių mokykloje prieš paverčiant lenkiška mo- 
kėsi 52 lietuviai, 11 lenkų ir 19 gudų. Vėliau ten lietuvių galima sakyti 
visai neliko. Daugelyje vietovių, kur lenkų okupacijos metu lietuviai 
sudarė daugumą, beliko vos vienas kitas. Nemaža užsirašiusių lenkais 
savo gimtąja dar nurodė lietuvių kalbą. Atsirado šeimų, kurių dalis 
narių rašėsi lietuviais, kita dalis — jau lenkais. Dėl pietryčių Lietuvos 
pokario metais sulenkinimo kalta LKP ir to meto Lietuvos SSR vado- 
vybė, nesiėmusi jokių priemonių lietuvybei apsaugoti. 


Gudų kalba ir rusifikacija 


- Po karo, kaip ir anksčiau, pietryčių Lietuvoje labiausiai plito (prie- 
šingai negu tautybė!) ne proteguojamoji lenkų kalba, bet vadinama 
„paprastoji“, iš tikrųjų — gudų kalba. Ją reikia traktuoti kaip centri- 
nės gudų tarmės vakarinės dalies tąsą, šiek tiek atmieštą lietuvių ir 
lenkų kalbų elementais. Vietos lietuviai tą kalbą vadina (pa)prasta 
kalba, pr dstas lieži ūvis, sako: dudėna (klėga, itarina) paprastai, gudiš- 
kai na-npocmy, lenkiškai po-prastemu, prosta mowa. Tai namų ir šei- 
mos kalba, ne viešoji, ne oficiali, o paprasta, atliekanti tam tik- 
ros regioninės šnekamosios (ne rašto!) kalbos vaidmenį. Su svetimais 
ir ypač su kunigu šios kalbos vartotojai stengiasi šnekėti lenkiškai, 
taip pat ta kalba (lenkiškai) meldžiasi, nors menkai jos temoka, dau- 
gelis net nesupranta. Mat „paprastoji“ kalba bažnyčiai netinkanti 
(anksčiau netiko ir lietuvių kalba!). Folkloro beveik neturi. Mokyklo- 
se vaikai lenkų kalbos sunkiai išmoksta. Jiems ji brukama per prievar- 
tą. Nelengva čia vaikams: mokinukai turėjo ir tebeturi mokytis net 
keturių jiems svetimų kalbų: lenkų, rusų, lietuvių ir užsienio kalbos 
(gimtosios gudų kalbos nemokoma). 

„Paprastąja“ kalba šnekantys žmonės save vadina vičiniais, kaip 
jie sako, tutešiais (1. tutejszy “čionykštis, vietinis"). Vietos lietuviai 
sako tutešas lieži ūvis, gudiškai na-mym3ūusamy. Terminas tute šis bu- 
vo oficialiai įvestas lenkų valdžios 1922 m. vykdyto Vilniaus krašto 
gyventojų surašymo metu ir taikytas neturintiems aiškiai susiforma- 
vusios etninės savimonės Žmonėms, primenantiems LDK laikus, pa- 
vadinti. Tada Vilniaus apygardoje tokių rasta net 37 089. Taip savo 
tautybę vadinančių ir dabar šiek tiek aptinkama. Antai 1989 m. ap- 
klausus gyventojus, kurių pasuose įrašyta „lenkas“, paaiškėjo, kad iš 
jų 470 savo tautybę traktuoja kaip tuteišių (savo tautybę laikė lietuvių 
— 103, lenkų — 844, gudų ir rusų — po 196). Praeityje tuteišių polo- 
nizacija ir buvo pagrindinis lenkų gausinimo pietryčių Lietuvoje bū- 
das. Daugelio jų lenkišką savimonę nulėmė tai, kad yra katalikai („len- 
kų tikybos“) ir prieš karą gyveno Lenkijos valstybėje. Tuteišiais save 
vadinantys sunkiai skiria tautybę nuo tikybos. Jiems katalikas yra tas 
pat kas ir lenkas („katalikų tautybės“ žmonės!). Dėl to net lietuviškai 
kalbantys tuteišiai dažnai rašosi lenkais (dėl tos pačios „lenkų tiky- 
bos“). Be to, jie samprotauja, jog žmonių tautybė turinti būti tokia, 
kokia valdžia, o ji vyresniųjų atminimu buvo lenkų. 

„Mes lenkai, tik kalbame paprastai“ (my polaki ale rozmawiamy 
po-prostemu) — dažnai tenka girdėti sakant pietryčių Lietuvoje. Len- 
kų veikėjai tą jų „paprastąją“ kalbą demagogiškai traktuoja kaip len- 
kų kalbos tarmę (ir patys ja šnekantys taip linkę manyti), nors kalbi- 
ninkui jau iš pirmo sakinio aišku, kad tai gudų, o ne lenkų kalba. Vi- 
suose pokario gyventojų surašymuose (1959, 1970, 1979, 1989 m.) „po- 
prostu“ vartotojų gimtoji kalba buvo neteisingai užrašoma kaip lenkų 
kalba. Tuo remdamiesi lenkų veikėjai nepaliauja reikalavę visokių tei- 
sių, mokyklų ir t. t. Stengiamasi jaunimui įteigti, kad jų protėviai „nuo 
amžių“ kalbėję „paprastąja“ kalba ir buvę lenkai. Taigi „po-prostu“ 
tarnauja polonizacijai kaip pereinamoji kalba, lenkų kalbos sąjungi- 
ninkė. „Esu lenkas, čia mūsų žemė, niekur iš čia nevažiuosiu“,- pa- 
reiškia dažnas žmogelis, kuriam iš tikrųjų sunku, net. neįmanoma su- 
prasti suktos „lingvistinės demagogijos“. Beje, Gudijoje ta pati „pa- 
prastoji“ kalba traktuojama jau kaip gudų kalba. Ją vartojantiems ten 
buvo atidaromos gudiškos mokyklos. Lenkiškos steigtos tik Lietuvoje. 

Gudiškai („po-prostu“) kalbančius ir dalį užguitų lietuvių pavadi- 
nus lenkais, pietryčių Lietuvoje susidaro lenkų dauguma: Šalčininkų 
rajone 79,670, Vilniaus rajone 63,57 (1989 m. duomenys). Mažiau 
TS rajone — 27,870, Trakų rajone — 23,87, Vilniaus mieste 
— 18,870, Širvintų rajone — 11,176, Molėtų rajone - 10,170, Ignalinos 
rajone — 7,57, Zarasų rajone — 7,496. Jie visi sudaro vos 776 Lietu- 
vos gyventojų. 


82 


Gudų kalba artima rusų kalbai. Abi priklauso tai pačiai rytinių sla- 
vų grupei, o lenkų kalba — viena iš vakarinių slavų. Todėl „paprasto- 
sios“ vartotojams išmokti rusiškai daug lengviau negu lenkiškai. Už- 
tat jie greit ir lengvai pereina prie rusų kalbos. Viešai bendraudami 
stengiasi kalbėti rusiškai, nes „po-prostu“ prie svetimų Žmonių varto- 
ti, jų manymu, esą tiesiog nepadoru. Iš kailio neriasi, bet šneka rusiš- 
kai. Ir savo vaikus leidžia į rusiškas mokyklas, nes ten jiems lengviau 
negu lenkiškose. Lietuvių kalba jiems sunkiai įkandama, juos gąsdi- 
na. Be to, rusiškose mokyklose mokymas truko vieneriais metais trum- 
piau. Antai Vilniaus rajone 1987/1988 mokslo metais rusų kalbos kla- 
sėse mokėsi per 5076 visų moksleivių (rusais užsirašė tik 8,86), Šalči- 
ninkų rajone — apie 7076 (rusai tesudarė 5,270), Trakų rajono rytinė- 
skųsdamiesi, jog tik kas ketvirtas lenkas (save lenku laikantis) telan- 
kąs lenkišką mokyklą, esą nesudaroma sąlygų mokytis „gimtąja“ kal- 
ba. Bet tai — demagogija. 

„Paprastąją“ kalbą vartojantys Žmonės spaudą irgi prenumeruoja 
rusišką, nes lenkiškos daugelis nesupranta. Vilniaus rajone iš 63 tūks- 
tančių lenkais užsirašiusių gyventojų prenumeravo lenkišką rajono laik- 
raštį tik 3 200 (1989 m. duomenys). Trakų rajone tokių lenkų buvo 
apie 20 tūkst., o lenkišką rajono laikraštį prenumeravo vos 690. Šalči- 
ninkų rajone (kur lenkais užsirašė apie 8076 visų gyventojų) laikraš- 
čio „Lenino priesakai“ lenkiško varianto tiražas nepasiekė 1,5 tūkst. 
egzempliorių (1989 m. duomenys), tuo tarpu rusiško varianto tiražas 
viršijo 7,5 tūkst. Beveik pusę respublikinio lenkų laikraščio „Czerwo- 
ny sztandar“ tiražo (44 tūkst. egz.) išveždavo į Lenkiją, Vilniaus rajo- 
ne šį laikraštį 1988 m. buvo užsiprenumeravę tik 5 tūkst. iš 63 tūkst. 
rajono lenkų. Žmonės prenumeravo rusiškus, o ne lenkiškus laikraš- 
čius todėl, kad rusų kalba jiems artimesnė ir lengviau suprantama. 

Valdžia rusų kalbos vartojimą visaip skatino. Imigrantai iš Gudijos 
net nuo mokesčių buvo atleidžiami su sąlyga, kad jų vaikai eis į rusiš- 
ką mokyklą. Todėl dauguma iš Gudijos atsikėlusių, ypač jaunimas, pui- 
kiai kalba rusiškai. Nemaža jų dirba Vilniuje. Čia gamyklose daug kur 
tarp darbininkų vyravo rusų kalba. Ji ilgą laiką buvo ir svarbiausioji 
miesto administracijos, viešojo gyvenimo kalba. 

Nemokėdami lietuviškai, „po-prostu“ vartotojai ne tik greit perė- 
mė artimą jiems rusų kalbą, bet ir patys sparčiai rusėjo, daugelis tapo 
tikrais „internacionalistais“, kuriems rūpėjo „kurti šviesų komunisti- 
nį rytojų“. Savo gimtąją kalbą jie paprastai vartojo tik namuose, o 
viešai su svetimais žmonėmis bendravo rusiškai. Ne vien Vilnius, bet 
ir provincijos miesteliai (Maišiagala, Grigiškės, Pabradė...) tapo rusi- 
fikacijos centrais. Ypač Pabradė, kur gyveno karinio poligono rusų 

karininkų šeimos. Jeigu tie kariškiai būtų buvę pakeisti atitinkamu 
lietuvišku kariuomenės kontingentu, Pabradė būtų tapusi lietuviška. 
Kaip įdomų faktą galima nurodyti tai, jog imta net katalikų katekiz- 
mus leisti rusų raidėmis, kadangi kitokių raidžių baigę rusiškas mo- 
kyklas nebepažįsta. 

Dėl viso to septintajame dešimtmetyje prasidėjo masinis savanoriš- 
kas (tėvų pageidavimu) lenkiškų mokyklų vertimas rusiškomis. Lenkų 
veikėjų kaltinimai, esą tai „lietuvių darbas“, neturi nė mažiausio pagrindo. 

Žiūrint iš istorinės perspektyvos, aiškėja gilios Vilnijos rusifikavi- 
mo šaknys. Iš esmės Pilsudskis su Želigovskiu, kovodami prieš lietu- 
vybę, pasitarnavo Rusijos imperijai, kurią laikė pagrindiniu savo priešu. 
Aiškios tautinės orientacijos neturintys tuteišiai, virtę lenkais, buvo 
pakreipti ne į lietuvių, bet į rusų pusę. Skausminga būna prarasti savo 
protėvių kalbą, kraujo saitais susietą su gimtąja žeme, bet kartą jos 
netekęs, žmogus tampa lyg tas medelis, persodintas į kitą dirvą. Jį 
lengvai galima vėl perkelti kur nori. Prigimties balsą nustelbia prisi- 
taikymo ir patogumo instinktas. 


Lietuvių nutautinimas 


Grįžus bolševikų kariuomenei ir atkūrus Lietuvos SSR, tuoj buvo 
užgniaužtos bet kokios pastangos palaikyti gęstančią Vilnijos lietuvių 
tautinę savimonę. Iš pradžių kurį laiką siautėjo Armijos krajovos li- 
kučiai. Po kaimus važinėjo šovinistiškai nusiteikę lenkų veikėjai (vie- 
tiniai ir iš Lenkijos), įtikinėjo žmones, kad greit atsikursianti Lenki- 
ja, Sov. Sąjunga subyrėsianti, o Vilniaus kraštas vėl būsiąs prijungtas 
prie Lenkijos (šios knygos autoriui apie tai ne kartą vietiniai Žmonės 
pasakojo dialektologinių ekspedicijų metu). Vilnijos rajonų švietimo 
skyriuose įsitvirtino nelietuviai, visokio plauko „internacionalistai“, 
daugelis iš kitur „importuoti“ ir antilietuviškai nusiteikę. Jie tapo ir 
mišriųjų mokyklų vedėjais, trikalbių laikraščių redaktoriais. Tik vie- 
nas kitas lietuvis vietiniame valdymo aparate gavo nesvarbias parei- 
gas. Suprantama, tokia rajonų valdžia užgniauždavo bet kokią lietu- 
višką veiklą. Aktyvesnį lietuvį priversdavo išsikelti kitur, iš nepanoru- 
sių važiuoti atimdavo sodybinį sklypą ir pan. Antilietuviškumas kles- 
tėjo. Žinomi faktai, kai šešiolikmetei lietuvaitei sutikdavo išduoti pa- 
są tik tuo atveju, jei ji nuorodoje apie tautybę įrašydavo esanti „len- 
kė“. Visaip skatintos mišrios santuokos, ypač lietuvių su lenkais ar 
gudais, nes visi esą katalikai. Buvo palaikoma iš praeitų amžių įtvir- 
tinta pažiūra, kad lietuvių kalba katalikui vengtina. 

Žmonės nenorėjo viešai šnekėti lietuviškai, nėjo į lietuviškas pa- 
maldas, kad nesulauktų kaimynų pasmerkimo. Susiformavo lietuvių 
kalbos gėdijimosi sindromas. Tūkstančiai lietuvių nustojo save tokiais 
laikę. Etninis žemėlapis buvo sparčiai perdažomas nauja spalva. Skau- 
du, kai savame krašte nebegali susikalbėti protėvių kalba. Kas beap- 
sakys, kokias nuoskaudas ir dvasines kančias patyrė asimiliacijos gir- 
nų malami pietryčių Lietuvos žmonės. Tautinės savimonės ir lietuvių 
kalbos šaknys trūkinėjo skausmingai. 

Kaip lietuvybės paminklas išliko senosios žmonių pavardės, iš pa- 
viršiaus kiek aplenkintos (šalia visiškai sulenkintų), pvz., Baniul, But- 
rym(owicz), Dronsejko, Dudojc, Dwinel, Giedrojc, Gintowt, Gojdž(is j, 
Gražul, Grudiel, Ilgiewicz, Jakutajc, Jankelajc, Jurgiel, Kacinel, Kirwiel, 
Kodž(is), Kontrym, Korejwo, Korwiel, Mažul, Milun, Možejko, Nar- 
but(owicz), Narkun, Staniul, Szwapta, Tewel, Trinkun, Wanagiel, Wil- 
kin, Wojsznis, Zybort, Zyndul, Zwierelto ir daug kitų. Jų lietuviškumo 
įrodinėti nereikia, jis perdėm akivaizdus. Pažvelkime į laikraštyje „Va- 
karinės naujienos“ skelbtas užuojautas (mirus artimiesiems), kur vil- 
niečiai užjaučia, pvz., Niną Čepukojt, Kristiną Jasiukojt, Janiną Jur- 
koitį, Antoniną Siroit, Janiną Vilkaic, Zosę Žemoji; Daną Banel, Gra- 
žiną Bukel, Galiną Dogel, Janiną Kurmnel, Boguslavą Pukel, Vandą Ruz- 
gel, Jadvygą Šumel, Galiną Usel, Geleną Žemnaitel; Iriną Avgul, Aldo- 
ną Bombul, Liudmilą Pečiul; Aną Boltuc, Tatjaną Mažuc, Jeleną Re- 
kutj; Vandą Aviženį, Juliją Balrak, Alfredą Bolond, Vytolį Devoinį, Ni- 
jolę Giliun, Mariją Kurmin, Josifą Lovkį, Raisą Milro, Stanislavą Sma- 
gur, Malviną Svilo, Genadijų Žuvialo; Janiną Gaidis, Iriną Kulnis, Iri- 
ną Kuolas, Reginą Plikus, Mariją Pukanasis, Aleksandrą Ravdonis, 
Mariją Rudis, Tatjaną Tatarelis, Antaniną Tuomas... Čia randame ir 
nemaža pavardžių, kilusių iš ikikrikščioniškų dvikamienių tautinių lie- 
tuvių vardų, pvz., (artimieji užjaučia) Genovefą Bitowt, Janiną Dov- 
gerd, Danutę Dovgialo, Marijaną Dovnarą, Veroniką Eismond, Janiną Ged- 
vil, Janiną Jagelo, Františką Narvoiš, Tatjaną Songailo, Sofiją Survilo ir kt. 

Pasižvalgykime po Vilniaus kapines. Ko tik čia nėra paminklų už- 
rašuose: Malwina Adamajcis, Kazimierz Aliukonis, Jan Awižyn, 
Wladystaw Balukas, Antoni Balul, Karol Basiukaitis, Karol Buczel, Jo- 
zef Bujwid, Franciszka Burblis, Helena Burmejko, Piotr Ciesiul, Stefa- 
nia Czepulonis, Alfons Dowgierd, Jan Drutel, Helena Giedrys, Alfons- 
Jan Gintylo, Wiktor Grawžel, Stanistaw Jagietto, Aleksander Jakonis, 
Ewa Jankun, Anna Ježerys, Wincenty Jodagalvis, Lucja Kierul, Leon 
Kojalo, Kazimierz Korbutt, Wincenty Kropis, Romald Kudzis, Adolf 
Kumpin, Jan Kurklis, Bronistawa Kwedaras, Joana žakis, Jan Liepis, 
Elžbieta Makunas, Helena Malkianis, Adolf Mazgel, Anna Možolis, 
Wladystaw Narbuti, Elena Nowialis, Andrezej Paukszteto, Julija Paw- 

likajtis, Antoni Pecelunas, Dominik Pumpuč, Antoni Rimsza, Robert 
Szakalinis, Stanistaw Szarko, Jerzy Szawtajtis, Maria Wincel, Aleksan- 
der Žemajtis... Pasitaiko greta palaidotų: žmona Antanina Subacz, o 
vyras Juozas Subačius ir pan. 

Išrašai iš Vilniaus rajono telefonų knygos (išleistos rusų kalba 
1987 m.): bap3d00, Bym6yno, Banazeno, Bunbkuno, Bo6anuc, [aūdyne, 
Ieūean, [un(eeuu), ĮĮaeuno, ĮĮaunuoko, Įaūnosuu, Įlaykuesuų, 
JĮaunesuu, Ileuneno, IĮydoūmo, Kamoūmo, Keūmo, Kueeno, Hodemo, 
Kaseuecuu, Kumceeuu, Koeuunuc, Kponuc, Kyknuc, Kynbuuc, 
Kyncueeuu, Kypmeno, Kyuneasuų, Jlaeyeno, JTanuno, JIukoūmo, JIro - 
6apmoeuu, Macenc, Macoūmo, Mamyneeus, Mamynaneų, Mauene, 
Mewkyneų, Meuwkyno, Hopeūko, Ilaemeno, Ilanono, Ilempyno, 
Ilyumeno, Pomeūko, Ceup6oymoeuų, Cmanyno, Taukenion, Tanyme, 
Taykun, Tpudyno, Tpymnakancckuū, Typao, Yaxc0oeun, Yunanesusų, 
INlaeenno, Illaneno, Illuneūko, Illumaneno, Illykuma, IOpeeno, 
Aukenauūmo, ypa... 

Tokius sąrašus galima būtų tęsti ir tęsti. 

Dėl lietuviškų mokyklų trūkumo net gerai lietuvių kalbą mokantys 
tėvai pokario metais su vaikais ėmė gimtąja kalba nebešnekėti, kad 
jiems būtų lengviau lenkiškoje ar rusiškoje mokykloje. Lietuviškose 
klasėse fiziką, chemiją, užsienio kalbą, muziką ar piešimą paprastai 
dėstė mokytojai lenkai arba rusai, patys silpnai kalbantys lietuviškai. 
Kai kur net lietuvių kalbos mokė polonistai. | 

Apie 1960 m. dar išlikusias paralelines lietuviškas klases imta nai- 
kinti, paliekant vien rusiškas arba lenkiškas. Ilgainiui lietuviškų visai 
atsisakyta Šalčininkų rajono vakarinėje dalyje, labai sumažinta Die- 
veniškių apylinkėje ir kitur (Mieži6nys, Kiemėliai, Lazdėnai, Rykan- 
tai, Kariotiškės, Suži6nys, Tarakėnys...). Lietuviai buvo priversti savo 
vaikus leisti į nelietuviškas mokyklas, jautėsi lyg gyvenę ne Lietuvoje. 
Ten, kur dar išliko lietuviškos klasės, lietuvybė buvo visaip persekio- 
jama. Mokytojas, panorėjęs organizuoti kokį renginį lietuviškai, tuoj 
būdavo apšaukiamas nacionalistu ar sovietinės santvarkos priešu. To- 
kiam belikdavo tik išsikelti kitur arba atsisakyti savo kalbos ir tauty- 
bės. Jeigu mišriose mokyklose kokie nors renginiai vykdavo rusiškai 
ar lenkiškai — gerai, jei lietuviškai — jau tragedija! Vadinamieji in- 
ternacionalistai tuoj imdavo šaukti: „mus nori sulietuvinti!“. 

Neapykanta lietuvių kalbai buvo tokia didelė, jog susirinkime ėmus 
kalbėti lietuviškai, visi atsistodavo ir išeidavo. Net lietuvių kalbos tar- 
mes tirti Vilniaus krašte tapo pavojinga. Tuo šios knygos autorius pats 
ne kartą gavo įsitikinti. Šovinistiškai nusiteikę chuliganai 1987 m. 
Ramūčių kaime (tarp Benekšinių ir Varenavo) sumušė žymųjį lietu- 
vių dialektologą A. Vidugirį. 

Tikroji Vilnijos padėtis buvo stropiai slepiama nuo Lietuvos vi- 
suomenės. Apskritai lietuvybės tema čia buvo tabu! „Kultūros barų“ 
žurnalas 1967 m. išspausdino „Pokalbį už apskrito stalo“ (Nr. 21), skir- 
tą Vilnijos problemoms. Žadėjo jį tęsti, bet — tyla. Kažkoks Gogelis 
parašė skundą LKP CK II sekretoriui V. Charazovui. Buvo atleistas iš 
darbo pokalbyje dalyvavęs Etnografijos muziejaus direktorius V. Ži- 
lėnas, istorikas A. Tyla prarado viltį apginti daktarinę disertaciją... 

Tyrėjų paskaičiavimu, lietuvių etnografinė erdvė pokario metais 
sumažėjo nuo 74 iki 65 tūkst. kmŽ. Daug kur lietuvių kalbą žmonės 
dabar prisimena tik iš tėvų ar senelių pasakojimo. Vietomis dar vie- 
nas kitas ją pasyviai moka (supranta, bet negali kalbėti). Kartais lie- 
tuviškai kokį posmą padainuoja. 

Vilniaus krašto lietuvių nutautinimas — didžiulis lietuvių tautos 
skausmas, nacionalinė tragedija. Dalis tautos prarado tai, kas jai bran- 
giausia: gimtąją kalbą ir tautinę savimonę. 

Vilniaus rajone dabar lietuviai besudaro apie 2076 visų gyventojų 
(1988 m. duomenys). Daugumas žmonių čia šneka „paprastąja“ (pie- 
tinė dalis) arba Lietuvos lenkų (polszczyzna litewska; šiaurinė dalis) 
kalbomis, jaunimas labiau linkęs prie rusų kalbos. Apie 1950—1952 m. 
dar daug kur senosios kartos atstovai (turėję 80—90 m.) šios knygos 
autoriui, važinėjusiam po nutautusius kaimus (kartu su prof. P. Pa- 
karkliu) tvirtindavo, kad jų tėvai gerai mokėję ir kalbėję lietuviškai. 
Rasdavome ir vieną kitą senelį ar senelę, dar nepamiršusius protėvių 
kalbos, pvz., netoli Maišiagalos, Pabėržės, Nemenčinės ir kitur. Užra- 
šyti jų kalbos pavyzdžiai saugomi prof. P Pakarklio archyve Mokslų 
akademijos bibliotekoje. Vėliau Lietuvių kalbos atlaso duomenims 
rinkti ekspedicijų dalyviai tokių tekstų užrašė daugiau (saugomi Lie- 
tuvių kalbos institute). Ekspedicijose dalyvavo ir Maskvos kalbinin- 
kai (duomenis skelbė leidinyje „banTo-c1aBaHckHi COOpHHK“, 
MocxsBa, 1972). 1956-1969 m. dialektologams pavyko ištirti ir apra- 
šyti pagrindinius Maišiagalos, Pabėržės, Ažūlaukės, Nemenčinės, Su- 
žionių ir kt. apylinkių tradicinės lietuvių tarmės bruožus. Net labiau- 
siai suslavintose vietovėse apie Lavėriškes, Šimską, Kinę (1. Kiena), 
Naująją Vilnią buvo rasta žmonių, prisimenančių savo tėvus ir sene- 
lius, kalbėjusius lietuviškai. Nemičškos kaimo valstietis J. Urbanavi- 
čius (vadintas ir Urbonu, gimęs 1880 m.) dar ir pats šiek tiek mokėjo 
šią kalbą. 

Šalčininkų rajone lietuvių liko dar mažiau negu Vilniaus rajone, 
nors prieš karą ši teritorija buvo lietuviškesnė. Jie besudaro vos apie 
8—945 (1988 m. duomenimis 9,47). Čia po karo lietuviškai kalbančių 
staiga ėmė mažėti. 1979 m. lietuviais save nurodė: Poškonių apylinkė- 
je 3070, Dievėniškių — 1976 (šiose abiejose apylinkėse lenko O. Cho- 

minskio sudaryto žemėlapio duomenimis tuo metu lietuviškai kalbėjo 
9090), Pabarės — 1490, Dainavos — 970, Kalesninkų —- 3,470, Eišiškių 
— 396, Jašiūnų ir Šalčininkų — po 2,57. Daug lenkais užsirašiusių 
savo gimtąją kalbą dar nurodė lietuvių. Daugiausia lietuviais užsirašė 
Mišttinuose (9070) ir Gėlūnuose (7876). Jų dar nemaža buvo Dievčniš- 
kių „pusiasalyje“ apie Krakūnus, Žižmūs, Maciučiūs, Poškėnis, Stakūs, 
Didžiuliūs, Rimašiūs, Jurgelionis ir vakariniame rajono kampe apie 
Naniškes, Naujadvarį. 

Nuo Šalčininkų iki Kalesniūkų lietuviškai kalbantys sudarė visai 
nedidelį procentą. Butrimonių, Dainavos, Daučiūnų, Gėrviškių, Ka- 
lesninkų apylinkėse lietuviškai dar kiek moka tik vyresnės kartos žmo- 
nės ir retas jaunuolis, o apie Šalčininkus, Šalčininkėliūs, Eišiškes ir iš 
pačios vyriausios kartos jau tik retas Žmogus. Jos vartojimo sfera ir 
toliau sparčiai siaurėja. Septintajame dešimtmetyje dialektologams dar 
pavyko surinkti duomenų Lietuvių kalbos atlasui iš beišnykstančių 
Eišiškių, Butrimonių, Šalčininkų ir kt. šnektų. Net visai nutautintuo- 
se kaimuose jie dar surado senukų, kurie lietuviškai šiek tiek suprato 
(sakė „aš visa pažbistu, kų sakai“), bet kalbėjo jau sunkiai: pasakyda- 
vo tik atskirus žodžius, daiktų pavadinimus, suskaičiuodavo iki 100, 
kartais net lietuviškai padainuodavo. Maskviškė kalbininkė M. Le- 
komceva 1968 m. užrašė nemaža lietuvių kalbos duomenų Stasylose, 
Dainiškėse (Daučiūnų apyl.), Dainavojė ir kitur (paskelbė minėtame 
rinkinyje „baJnTO-c1aBaHcKHMH Cc6opHHK“). Tada dar rasta lietuvių 
kalbą ne visai pamiršusių senukų kai kur apie Jašiūnus, Parudaminį, 
Turgeliūs. 

Vietos tarmė čia įdomi. Ji dzūkiška, pvz., tariama dzidziūlrs “di- 
džiulis', dzvylika 'dvylika'. Nereti hipernormalizmai, pvz., čiūkrus *'cuk- 
rus', čifvOras 'citvaras'. Stipri priebalsių depalatalizacija: /šdas “ledas, 
Janta "lenta", sulaūkc sulenkti", dzidziOtė didžiulė", fOres turi", pašos - 
nas 'pašinas"', Ž4n0 "žino"... Vietoj 4, ę yra y, į (taria Ū, y), pvz., šąla 
'šąla', skįsta “skęsta"', šakų šaką", pėtu "pelę". Užfiksuota daug lietu- 
vių kalbos istorijai reikšmingų duomenų. Antai čia vartojamos for- 
mos: akmuoj akmuo", sesuoj 'sesuo'; mokėj “mokėjo", važi4u “važia- 
vo"; dvičj'dviejų'; aš yra 'aš esu'; iž(ižę) "iš"; kad regėtumb “kad regė- 
tumei'; 4nys eina ir eidamū visa gieda jie eina ir eidami vis gieda“. 
Gyvai vartojama bevardė giminė, pvz., pievos išdrta “...išartos'. Daik- 
tavardis Žmonės (daugiskaita) yra moteriškosios giminės: visos Žmėnės 
“visi Ž.'. Archajiška leksika, pvz., diev4itis “<mėnulis', mėdžias “'miškas" 
(karvė nūtėkė medziai), mėdžiaga “'medis" (tik vienė mėdziaga 4uga 
an lauko), draugė 'šeimyna!", grynas "nuogas", (pa)gūryti "(su) mušti", 
kčltuva 'galvijas', kėltaviena “galvijų mėsa', paūtas "kiaušinis", pau- 
Ličnė "kiaušinienė", rakštis (taria rakščis) "karstas", vėlinas "velnias". 

Esama leksikos skirtumo tarp šiaurinei (rytų aukštaičiams vilniš- 
kiams) ir pietinei (pietų aukštaičiams) rajono daliai priklausančių šnek- 
tų. Antai šiaurinėje dalyje ir apskritai Vilnijos šiaurėje sakoma kūO/tu- 
vas 'spragilas', kūoja “tokia žuvis", /6bas “klonis?, notrė (nėtrė) “dilgė- 
lė', pždas “grendymas", pušinė 'krosnies šluota", r4fai“vežimas"', versmė, 
o pietuose — atitinkamai spragilas, mėkšras (mekšrfs), klonis, dir- 
gėlė, grėndymas, skujinė, vežimas, šaltinis ir pan. 

Kalba labai stipriai paveikta svetimų įtakų, ypač „paprastosios“ 
kalbos. Dažnai lietuviškos frazės atrodo lyg būtų pažodžiui, net pa- 
morfemiui išverstos iš slavų kalbų, pvz., ragutėlės paldužysi '...su- 
laužysi', praskaityk laišką 'perskaityk...', užlėnką pėrvirto 
"lenku virto?, už Lenkijos ūtarinom lietūviškai lenkams valdant 
kalbėjome...?, kareivis uŽš6vė Žmėgų “...nušovė..?! atbyrėj 
obuoliai “nubyrėjo...', pžlku apsispiria “lazda pasiremia', nė- 
rai gardžišusio per vėgėlę “nėra skanesnio (valgio) už v., 
pradirbau kas tai virš metų (...wumo mo ceepx 200a). Dar plg. 
Ožkioj skūrą 'ožkos oda', Petruk6j Žėmė “'Petruko ž.' (kaip gudų 
Aumonoynaa xama, 6aGinbie zyci). Gausu ir visai naujų rusiškų skoli- 
nių, ypač valdžios pareigybių pavadinimų ir pan. Keletas būdingesnių 
pavyzdžių: padachėdnas nalėgas “pajamų mokestis', predsedūtelius 
*'pirmininkas", strachouka "draudimas", se/savėtas "apylinkė, jos valdy- 
ba', ščetavėdas 'sąskaitininkas"', učestkavas "milicijos įgaliotinis', za- 
mestitelius 'pavaduotojas"... 

Dabar Šalčininkų rajone lietuviškas žodis tariamas tylomis, nes kal- 
bantysis bijo kaimynų neapykantos. Visuotinai įsivyravo „paprastoji“ 
kalba (jaunimas daugiau kalba rusiškai). Keista klausytis taip kalban- 
čių, kur mikrotoponimija Axcf6ani, Kamwa (miškai), Minbeiou (kai- 
mo dalies pavadinimas), Poūcm (bala), C6nw, Taypu (sklypai), 
Biunioni (laukas) ir pan. Lenkų kalbos mokėjimas priklauso nuo išsi- 
lavinimo. Tačiau save daugumas gyventojų laiko lenkais. 

Trakų rajonas išliko nepalyginti lietuviškesnis, lietuviai sudaro apie 
576c. Ištisai lietuviška pietinė jo dalis apie Lieponis, Grendavę, Tolkiš- 
kes, Panėšiškes, Onuškį, Dūsmenis, Čižiūnus, taip pat šiaurės vaka- 
ruose apie Semeliškės, Pastrėvį, Elektrėnus. Prieš karą vyresniosios 
kartos Žmonės mokėjo lietuviškai ir daug kur likusioje rajono dalyje: 
Lazdėnuose, Obėliuose, Rūdiškėse, Paluknyjė... Jie išmirė pokario me- 
tais. Dar 1966 m. kompleksinės ekspedicijos (su Gudijos SSR kalbi- 
ninkais) dialektologai daug kur galėjo surinkti duomenis Lietuvių kal- 
bos atlasui (Trakai, Barčiai, Šaklčriai, Lyg4iniai, Paneriai...). Į piet- 
vakarius nuo Trakų (apie Įsmėnis, Rūdiškes, Ubiškės, Čižiūnus, iš da- 
lies Aukštadvarį) įsigalėjo lenkų kalba (polszczyzna litewska), liku- 
sioje rajono šiaurės rytų dalyje — „paprastoji“ kalba. 

Švenčionių rajone lietuviais užsirašė apie 4870 visų gyventojų. Išti- 
sai lietuviška šiaurinė jo dalis: Kaltanėnų, Reškutėnų, Bielionią apy- 
linkėse per 9070, Adūtiškio apylinkėje 7490, Švenčionėlių 7270, Šven- 
čionių 6770, Sarių 6270, Cirkliškio 5870, Strūnaičio 5476. Pietuose pa- 
lei Lakajos ir (nuo jos įtekėjimo) Žeimenos upes įsivyravo lenkų kal- 
ba (polszczyzna litewska), o rajono pakraštyje pagal Gudijos sieną — 
„paprastoji“. 

Ignalinos rajonas išliko gana lietuviškas, išskyrus šiaurinę jo dalį 
apie Gaidę, kur, kaip ir gretimose Turmanto, Kirnbartiškės, Smalvų 
(šiaurinė dalis) apylinkėse, priklausančiose Zarasų rajonui, vartoja- 
ma lenkų kalba (polszczyzna litewska). Seni žmonės prisimena: „na- 
sze ojcy litwiny byli“. Jie lenkiškai kalbėdami ne tik tebetaria minkš- 
tuosius 7, š. ž, č, dž (kurių lenkų kalba neturi), bet ir vartoja lietuvišką 
moteriškos giminės daiktavardžių vienaskaitos naudininko galūnę 
-ai. Tačiau ši lenkų kalbos „sala“ dabar gerokai apnykusi, stipriai at- 
miešta ateivių iš Gudijos, kasdieniame gyvenime daugiausia vartojan- 
čių rusų kalbą. 

Šiek tiek nutautintos ir Širvintą rajono rytinė bei Molėtų rajono 
pietinė dalys, tik čia bemaž visur daug dvikalbių žmonių. Labiausiai 
sulenkintuose kaimuose į šiaurės vakarus nuo Kernavės seneliai pa- 
sakoja, jog vaikystėje kalbėję lietuviškai, vėliau su savo vaikais buvo 
pradėję šnekėti lenkiškai, bet dabar su vaikaičiais vėl vartoja lietuvių 
kalbą. Net ir visai sulenkintose vietovėse žmonės paprastai atsimena 
savo lietuvišką kilmę. Nelietuvė dialektologė L. Maslenikova 1967 m. 
rašė, jog Arnionysė (Molėtų raj., visai sulenkėjęs kaimas) jai 70—80 m. 
seneliai tvirtinę, jog jų tėvai dar kalbėję lietuviškai: „nasza wioska 
litewska byla“ („IlonbckMe roBOpbI B CCCP“, Munck, 1973, 66). 


Kalbų mozaika 


Vienakalbių žmonių dabartinėje pietryčių Lietuvoje iš viso nėra 
(išskyrus mažus vaikus). Išplito net keturios kalbos. Be oficialių lietu- 
vių ir rusų kalbų, didelį vaidmenį atlieka gudiška „paprastoji“ ir vieti- 
nė lenkų (polszczyzna litewska). Lenkų bendrinę kalbą šiek tiek mo- 
ka tik išsilavinę Žmonės. Tautybė paprastai nesutampa su gimtąja kal- 
ba. Taigi kalbinis pietryčių Lietuvos veidas labai margas, sunku jį pa- 
vaizduoti lingvistiniame žemėlapyje. Žr. 2 pav. Jame įmanoma buvo 
išryškinti atskirų kalbų plotus atsižvelgiant į tai, kuri kalba vyrauja ir 
yra gimtoji. Dėl to visai nepateko rusų kalba — ji pati naujausia ir 
atneštinė, išplitusi tik po karo, vartojama daugelio žmonių (ne vie- 

2 pav. Kalbos Rytų Lietuvoje paskutiniuoju dešimtmečiu: 

1 - lietuvių kalba, 2 — lenkų kalba („polszczyzna litewska“), 3 — mišrūs lietuvių ir 
lenkų kalbų plotai (daugiausia abiem kalbom šnekantys šlėktų palikuonys), 4 - gu- 
dų („paprastoji“) kalba, 5- ryškesnės lietuvių autochtonų vietovės, 6 — gyvenvie- 
tės, kur daugiausia žmonių (vietomis iki 904) atvykėliai iš Gudijos ir kitur, daž- 
niausiai kalba rusiškai, 7 — dabartinė Lietuvos valstybės siena, 8 —- 1922-1939 m. 
laikinoji riba su Lenkija, 9 — 1920 m. sutartimi Lietuvai pripažinta siena 





nodai dažnai) šalia gimtųjų kalbų. Vietiniams gyventojams (neimig- 
rantams) niekam ji nėra gimtoji. 

Vietinė lenkų kalba (polszczyzna litewska), kaip gimtoji, vartoja- 
ma trijose salose, kurių didžiausia — į šiaurę nuo Vilniaus miesto. 
Šios salos didelė dalis tarp Vilniaus ir Mūišiagalos yra visai nesena, 
galutinai susiformavusi šio amžiaus ketvirtajame dešimtmetyje vietoj 

prieš tai čia vyravusios „paprastosios“ kalbos. Antroji, mažesnė, len- 
kų kalbos sala, yra į pietvakarius nuo Trakų, o trečioji, pati mažiausia 
ir bebaigianti surusėti,- šiaurės kampe į rytus nuo Zarasų (susisiekia 
su Latgalos lenkais). Be to, kaip gimtąją ir pagrindinę kalbą ją vartoja 
daugelio miestų ir miestelių (Eišiškių, iš dalies Šalčininkų, Dievėniš- 
kių, Rūdninkų, Turgėlių...) gyventojai, taip pat kai kurie vadinamųjų 
šlėktų kiemų (okolicų) palikuonys, ypač apie Eišiškes, Jašiūnus, Pabra- 
dę, Turgeliūs. 

Ta pati kalba (polszczyzna litewska) vartojama ir vietomis (tam tik- 
romis salelėmis) už buv. Vilniaus krašto ribų, t. y. toje Lietuvos daly- 
je, kurios lenkai nebuvo okupavę, tik čia ją vartojantys visi žmonės 
yra dvikalbiai, daugelis lietuvių kalbą moka net geriau negu lenkų. 
Stambiausia iš tokių salelių — į šiaurę nuo Kauno, kur lenkais užsira- 
šė apie 1 500 Žmonių. Kitos mažesnės ir ne taip kompaktiškos. 
Kėdšinių rajone lenkiškai iš mažens kalbančių iš viso apie 700 (iš čia 
kilo Nobelio premijos 1980 m. laureatas Č. Milošas, kaimynų lietuvių 
vadintas Milašiumi), Jonavos rajone — apie 600 žmonių. Visos šios 
lenkiškos salelės atsirado praeitame šimtmetyje: lenkų kalba čia kai- 
muose išplito iš sulenkintų dvarų ir klebonijų. 

Lenkų kalbos plotai tiek pietryčių Lietuvoje, tiek kitur nesiekia 
etnografinės Lenkijos ribų, sudaro tam tikrą salyną lietuviškai arba 
gudiškai kalbančių teritorijoje. 

Lietuvos lenkų kalba (polszczyzna litewska) stipriai skiriasi nuo 
Lenkijoje vartojamos. Ji aptarta „Lietuvių kalbos istorijos“ III 
(p. 115—127) ir IV (p. 69—72) tomuose. Jei bažnyčioje kunigas sako 
pamokslą gryna lenkų kalba, kaip šnekama Varšuvoje, ne visi klausy- 
tojai jį supranta. Paprastai taip neatsitinka, nes kunigai taikosi prie 
žmonių vartojamos kalbos. Taip pat daugelis nepajėgia skaityti Len- 
kijoje leidžiamos religinės ir kitokios literatūros. Lenkų bendrinės kal- 
bos kiek pramokstama mokykloje. Aktyviau ji pietryčių Lietuvoje pra- 
dėta vartoti tik nuo lenkų okupacijos metų. Paprastų Žmonių čia lai- 
koma gero tono, išsilavinimo požymiu. Jos populiarumą, be abejo, di- 
dina lenkiška spauda. Nors Lietuvoje lenkai tesudaro vos 77 visų gy- 
ventojų, bet visą pokario laikotarpį jiems buvo leidžiamas dienraštis, 
lenkiškas žurnalo „Tarybinė moteris“ variantas, kai kurių rajonų laik- 
raščiai, mokykliniai vadovėliai, šiaip kitokia literatūra. Be to, kioskai 
buvo užversti iš Lenkijos atvežamos spaudos. Visa tai populiarino ben- 
drinę lenkų kalbą, lygiai kaip ir radijo valandėlės, gausybė turistų iš 
Lenkijos (iki 80 tūkst. kasmet). 

Gudiška „paprastoji“ kalba, kaip gimtoji, vartojama ištisiniu ma- 
syvu (ne salomis), prisišliejusiu prie Gudijos. Kaip buvo nurodyta, žmo- 
nės ją dažniausiai laiko lenkų kalbos tarme, bet tai klaidinga nuomo- 

nė. Lenkų kalbos (net ir vietinės) čia paprastai nemoka. Pajėgia gerai 
suprasti tik religinio turinio pašnekesį, nes bažnyčioje meldžiamasi 
lenkiškai. Šiek tiek bendrinės lenkų kalbos pramokstama mokykloje, 
bet daugelis žmonių čia, nepaisydami lenkų veikėjų reikalavimo, savo 
vaikus leidžia ne į lenkiškas, bet į rusiškas mokyklas, kuriose mokomasi 
jiems lengviau suprantama rusų kalba. Ji ir viešai daugiausia vartojama. 

Lietuvių kalbos plotas sudaro ištisinį masyvą, silpstantį iš vakarų į 
rytus. Labiausiai nusilpęs ties Vilniumi. Be to, lietuviškos salelės išli- 
ko toli rytuose gudų kalbos masyve. Kaip gimtoji kalba daugiausia 
vartojama vietinė dzūkiška tarmė, stipriai veikiama bendrinės lietu- 
vių kalbos. Daugelis lietuvių dvikalbiai, trikalbiai ar net keturkalbiai, 
gana gerai moka vietines lenkų, gudų („paprastąją“) ir rusų kalbas. 

Lietuvos sostinė Vilnius, turintis daugiau negu pusę milijono gy- 
ventojų, yra daugiakalbis miestas. Pokario metais jis gerokai padidėjo 
dėl mechaninio prieaugio. Vyraujančios kalbos — lietuvių ir rusų. 
1989 m. Vilniuje lietuviai sudarė 50,570, rusai — 20,27, lenkai — 
18,876, įvairių kitų tautų gyventojai — 10,57. Nelietuviai viešai dau- 
giausia vartoja rusų kalbą. Vilniuje gyvenantys lenkai sudaro apie treč- 
dalį visų Lietuvos lenkų. 

Aptarta pietryčių Lietuvos kalbų (ir tautų) maišalynė buvo sąmo- 
ningai puoselėjama. Ypač ja pasižymintis Šalčininkų rajonas bolševiz- 
mo ideologų traktuotas kaip naujos etninės bendrijos — „tarybinės 
liaudies“ — mikromodelis, brežnevinio „internacionalizmo“ bemaž pa- 
siektas idealas. 


Lietuvių kalba Gudijos SSR 


Pokario metais priskirtoje prie Gudijos etnografinės Lietuvos da- 
lyje gyvenę lietuviai atsidūrė dar prastesnėje padėtyje negu pietryčių 
Lietuvoje. Čia buvo nutautinama valstybiniu mastu ir brutaliai. Visos 
lietuviškos mokyklos uždarytos tuoj pat po karo. Imta steigti gudiškas 
(vėliau jos buvo surusintos, ypač miestuose, kur dabar gudų kalbą be- 
moka vos 3—57), kuriose net per pertraukas drausdavo lietuviškai 
kalbėti, kaip carų laikais. Išnaikinta lietuvių spauda. Populiarintas nuo 
šimtmečių niekinamas požiūris į lietuvių kalbą. Nutraukti bet kokie 
kontaktai su Lietuva, trukdytas net kultūrinis bendradarbiavimas. Me- 
niniai kolektyvai iš Lietuvos daug dažniau buvo siunčiami į užsienį, 
negu aplankyti Gudijos lietuvių, nors su šia respublika pasirašyta drau- 
gystės ir bendradarbiavimo sutartis (dar vienas bolševikinis paradok- 
sas). Žmonių labai pageidaujamiems lietuviškiems koncertams reikė- 
davo gauti specialų leidimą. Tikrindavo repertuarus, dažnai iš viso 

neleisdavo (net pertvarkai prasidėjus). Atvažiuodavo iš Gardino ar 
Minsko pareigūnai ir stebėdavosi: kodėl jūs taip norite būti lietuviais. 
Siunčiamos į Gudiją lietuviškos knygos dažnai dingdavo pašte. Iš pra- 
džių (po karo) jos (net komunistinės) masiškai naikintos. Kompaktiš- 
kai lietuvių gyvenami kolchozai išardyti, pertvarkyta taip, kad vyrau- 
tų nelietuviška dauguma. Lietuviai nušalinti nuo pirmininko pareigų. 
Buvo prievarta užrašoma gudais, lenkais, rusais, kad tik neliktų lietu- 
vių. Žinomi faktai, kai kolchozų pirmininkai bausdavo vien už prakal- 
bėjimą lietuviškai. Atiminėdavo arus (jie ir taip buvo mažesni negu 
Lietuvoje), jeigu valstiečio vaikas išvažiuodavo mokytis į Lietuvą. 

Greit neliko lietuviškos inteligentijos. Rusiškas mokyklas baigę pa- 
prastai pasirinkdavo didesnius miestus: Ašmeną, Lydą, Gafdiną, 
Minską ir kt. Lietuvoje mokslus išėję negaudavo darbo ir grįždavo į 
Lietuvą. Valdžioje įsivyravo atėjūnai. Paralyžiuota Bažnyčios veikla. 
Paskutinis Gudijoje lietuvis kunigas buvo areštuotas tuoj po karo. Ku- 
nigų iš Lietuvos vietinė valdžia neįsileisdavo. Tikintiesiems į lietuviš- 
kas pamaldas tekdavo važiuoti 50—100 km į Lietuvą. Lietuvos SSR 
vadovai Gudijos lietuviais visai nesirūpino. Savo iniciatyva ir rizika 
kiek pajėgdami padėjo tik atskiri Žmonės: prof. T. Ivanauskas, B. Fe- 
deravičienė, A. Patackas ir kt. Praradę viltį patekti į Lietuvos sudėtį 
ir netekę kultūrinės paramos, Gudijos lietuviai nepajėgė priešintis asi- 
miliacijai. Tik pogrindžio spaudoje pasitaikydavo viena kita aliarmuo- 
janti žinutė apie juos. Slaptas leidinys „Aušra“ 1980 m. išspausdino jų 
atsišaukimą „SOS, padėkite mums!“, kurį perspausdino ir laisvojo pa- 
saulio lietuvių spauda. 

Nors pokario metais Apso, Gervėčių, Armėniškių, Pelesos, Va- 
renavo, Rodūnios ir kt. apylinkių lietuviai daug kartų kreipėsi į Gudi- 
jos ir Lietuvos vadovus, pasiekdavo net Maskvą, prašė lietuviškų mo- 
kyklų, tačiau nieko nelaimėjo. Vėliau buvo kreipiamasi ir į tarptauti- 
nes institucijas (pvz., 1980 m į Helsinkio susitarimų konferenciją Mad- 
ride), bet ir tai nepadėjo. Pasiekta tik tiek, kad nuo 1957 m. kompak- 
tiškiau lietuvių gyvenamose vietovėse. apie Gervėčius ir Pelėsą buvo 
leista keliose mokyklose mokyti lietuvių kalbos kaip dalyko. Iš pra- 
džių tokių pamokų (po 2 arba 4 savaitines) turėta aštuoniose mokyk- 
lose su dėstomąja rusų kalba. Vėliau jos išliko tik trijose mokyklose 
(valandų skaičius mažintas): Gervėčiuose, Giriose ir Pelesojė, o Gė- 
liūnų, Dubinių, Pavalakės, Paditvio ir Rimdžiūnų mokyklos buvo lik- 
viduotos arba jose panaikinta lietuvių kalba. Mokinių skaičius dėl an- 
tilietuviškos agitacijos vis mažėjo: Gervėčiuose 1978 m. lietuvių kal- 
bos pamokas lankė 162, o 1987 m. — 74, Pelesojė 1970 m. — 60, o 
1987 m. — tik 25 mokiniai. Suprantama, ir lietuviškai kalbančių skai- 
čius Gudijoje sparčiai mažėjo: po II pas. karo jų turėjo būti ne mažiau 

kaip 50 tūkstančių, o 1959 m. oficiali statistika terado 8 363, 1979 m. 
— 6 993. Pagal tą pačią statistiką iš užsirašiusių lietuviais tik 7876 be- 
mokėję savo protėvių kalbą (1675 gimtąja kalba nurodę rusų, 144 — 
gudų). Taigi mokančių lietuvių kalbą bus sumažėję net apie šešis kar- 
tus. Dėl mišrių vedybų ir ypač dėl lietuviškų mokyklų nebuvimo spar- 
čiai nyko ir palyginti didelės lietuvių kalbos salos. 

1956 ir 1958 m. Lietuvių kalbos ir literatūros instituto ekspedici- 
jos parodė, kad tuomet mokančių lietuviškai kalbėti dar buvo dau- 
giau negu 50-tyje kaimų. Be to, daug kur lietuviškai nebekalbėjo, bet 
tik suprato. Lietuviškai prašnekinti švytėte švytėdavo. Skundėsi, kad 
Lietuva juos pamiršo. Ypač greit gudėjo jaunimas. Ir dabar dažnas 
atvejis, kai nuvykus į kurią vietovę sužinoma, jog prieš metus ar porą 
mirė paskutinis žmogus, dar mokėjęs lietuviškai. Tik vietovardžiai, 
pavardės, mitologija, papročiai, įvairūs buities reikmenys ir įpročiai, 
taip pat liaudies architektūra byloja, kokios tautos Žmonės čia nuo 
amžių gyveno. 

Naikinamoji lietuvių kalba čia visur nepaprastai įdomi. Ji labai ar- 
chajiška. Dėl to ja domisi ne tik lituanistai, bet ir baltistai, net slavis- 
tai, apskritai indoeuropeistai. Dar gerokai prieš I pas. karą šio krašto 
lietuviškomis šnekomis domėjosi, rinko jų duomenis latvių kilmės ru- 
sas J. Kuznecovas, lenkai V. Požezinskis (Porzezinski), J. Rozvadov- 
skis (Rozwadowski), norvegas O. Brokas (Broch), mūsų kalbininkai 
E. Volteris, K. Būga, J. Jablonskis ir kt. Tarpukario laikotarpiu — es- 
tas P Aruma (Arumaa), norvegas Chr. Stangas (zieteliškiai lietuviai 
jį vadino Stankumi), lietuviai J. Gerulis (Gerullis), J. Šlapelis, M. Un- 
tulis ir kt. 

Po karo intensyviau tirti pradėta apie 1950 m. Tada ėmė lankytis 
mūsų kalbininkai, folkloristai, etnografai. Iš kalbininkų bene pirmieji 
vyko J. Balčikonis, J. Senkus, vėliau ypač daug tyrė A. Vidugiris, taip 
pat E. Grinaveckienė, J. Kardelytė ir kt. Šiame darbe kiek dalyvauti 
teko ir šių eilučių autoriui. Ne tik klausydavomės, kaip šio krašto lie- 
tuviai dudėna (klėga, niūkia, ūtarij/a)* , bet ir stengėmės kiek įmano- 
ma gelbėti šios didžiai archajiškos ir todėl indoeuropiečių kalbotyrai 
labai reikalingos kalbos duomenis, nes to meto Gudijos valdžia, tęs- 
dama carų ir Lenkijos pilsudskininkų tradiciją, drastiškai administra- 
vo ir niokojo lietuvių saleles, nesuvokdama ar nenorėdama suvokti 
mokslui daromos žalos. Bet tai suprato kitų SSSR regionų kalbinin- 
kai, ne kartą vykę į šį kraštą ir tyrę vietos tarmę, ypač maskviškiai 


4 Tarmės veiksmažodžiai, nusakantys kalbėjimą, nes žodis kalbėi čia vietomis išliko tik 
“kalbėti poterius' reikšme. Plg. vis4 salą niūkia lietūviškai “visas kaimas kalba 
lietuviškai". Dar plg. niūksmas “kalba, kalbėjimas". 

V. Toporovas, T. Sudnik, L. Nevskaja ir kt. Tačiau ir jiems trukdyta. 
1974 m. V. Toporovą vietos valdininkai bandė išprašyti kaip „nepa- 
geidaujamą asmenį“, bendraujantį su lietuviais. Lietuvių kalbininkai 
buvo neretai tiesiog vejami, ar net mušami (1952, 1974, 1987 m.). Per- 
sekiojo juos ir bolševikinė Lietuvos administracija. 1971 m. Lietuvos 
SSR vadovybė uždraudė be specialių leidimų vykti į Gudiją. 

Gudijos lietuvių šnektos gerokai skiriasi viena nuo kitos. Ne visos 
pakankamai ištirtos. Labai trūksta duomenų iš Kazėnų, Vidžių, Lentu- 
pio, Pastovio, Bistryčios, Kiemėliškių, Kliukščionių, Graužiškių ir ki- 
tų apylinkių, ypač pietinėje ploto dalyje. 

Visos lietuvių šnektos labai paveiktos slavų kalbų įtakos. Tai maty- 
ti kad ir iš tokių pavyzdžių: ra zdūriau koją 'įsidūriau...', 
raztr4ukė vadžias 'sutraukė ...?, naktūiti (3. praes. naktOja) 'nak- 
voti', boci4 tėvas", čiroti "skaityti", g4dnas 'geras, tinkamas', kmora 
“debesis', kvaras “sergantis, ligonis', /aška "lova", patrabnas 'reikalin- 
gas'... Pasitaiko, jog visą sakinį sudaro vien slavų kilmės žodžiai (bet 
kaitomi lietuviškai!), pvz. , vesčlas čėsas, alė ne Žėdn4m linksmas lai- 
kas, bet ne kiekvienam“. 

Lenkų kalba iš anksčiau čia visur tebuvo vartojama tik dvaruose ir 
bažnyčiose, tarpukario laikotarpiu — dar valdžios įstaigose. Kadangi 
gudų kalbos („po-prastu“) niekas tada negerbė, tai greit susidarė len- 
kų kalbos pranašumo atmosfera. Dar ir pokario metais jaunimas mė- 
go „Žargonuoti“ lenkiškai. Bet prie šeimos kalbos nespėta prieiti. Ofi- 
ciali ideologija iš seno skiepijo mintį, kad viskas kas gudiška ar lietu- 
viška, — bloga, negražu, „chamiška“. Ir mokytojai taip vaikus mokė. 
Dėl to ir dabar dar vis dažnai gėdimasi savo protėvių papročių. 

Nors dabar Gudijoje lenkiškai beveik niekas nebekalba (katalikai 
temoka lenkiškus poterius), bet save daug kas, ypač arčiau Lietuvos, 
laiko lenku, nes esą prieš karą gyveno Lenkijoje. Tapo tradicija šei- 
mose bent vienam rašytis lenku. Daug žmonių savo tautybę nustato 
(ar kiti jiems nurodo) pagal tikybą (katalikas — tai lenkas), kita dalis 
— pagal vietos gyventojų daugumą arba respubliką, kurioje gyvena 
(taigi gudas). Tautinė žmonių savimonė čia paviršutiniška, dažniau- 
siai iš šalies primesta. 

Rusų kalbą iki II pas. karo vyresnio amžiaus Žmonės atsiminė iš caro 
laikų. Pokario metais ji labai įsigalėjo, tapo oficiali daugelio valdžios įstai- 
gų kalba. Dabar ji visur varžosi su gudų kalba ir ją dažniausiai nugali, 
įsivyrauja daugelyje mokyklų. Lietuviškuose (panašiai ir gudiškuose) kai- 
muose į rusišką mokyklą ateina vaikai, nemokantys nė žodžio rusiškai, o 
mokytojas nesupranta nė žodžio kita kalba. Taip ir mokoma! 

Lietuvių kalba šiaurėje iki šiol dar tebevartojama vietomis Apso — 
Brėslaujos krašte. Šio amžiaus pradžioje ten mokančių lietuviškai bu- 

vo apie 8 tūkstančius. 1928 m. terasta 2 tūkstančiai. Dabar beliko gal 
apie 300. Oficiali statistika 1979 m. mokančių lietuvių kalbą rado 200, 
bet iš jų lietuviais esą rašėsi tik 137. Tačiau statistika negalima pasiti- 
kėti. Dialektologų ekspedicija 1972 m. vien Apso apylinkėje rado per 
150 gerai lietuviškai kalbančių žmonių. Nemaža jų rasta ir Pelekonių, 
kiek mažiau Brėslaujos apylinkėse. 

Einant nuo šių vietų į pietus, tebemokančių lietuviškai vienur ki- 
tur galima rasti apie Drūkšiūs (/ĮpucBaTEI), Vidžiūs, Pastovius, 
Kamėjus (į šiaurę), Lentupį (į šiaurės vakarus). 1970 m. oficiali sta- 
tistika Pastovių rajone užfiksavo 184 lietuvius. Dalis jų atsikėlėliai, 
bet yra ir autochtonų. Minėtinas Jūravo kaimas (caro laikais vadintas 
IOposo, lenkai pakeitė į Jerzewo, dabar oficialiai vadinamas Jarevu), 
10 km nuo Pastovių į vakarus, kurio šnekta artima Adūtiškio šnektai 

be kita ko, išlaiko senovinį ilgąjį ž balsį vietoj bendrinės kalbos 0). 

ia visur lietuvių kalba tirpte tirpsta. Kamojų apylinkėje prieš karą 
buvo apie 300—500 mokančių lietuvių kalbą autochtonų, dabar tokių 
bėra vos 10. 

Didelė lietuvių kalbos sala išliko iki šiol apie Gervėčius. Tai kelio- 
lika didelių lietuviškų ar pusiau lietuviškų kaimų, išsidėsčiusių dau- 
giausia tarp Aluošios ir Ašmenos upių: Gaigaliai, Galčiūnai, Gervėčiai 
(bažnytkaimis), Girios, Gudiniūkai (Gudinfkai), Knystūškės, Miciūnai 
(suaugę * su Gervėčiais), Milcėjos, Mėockos, Pelegrinda, Pėtrikai, Ponys, 
Rimdžiūnai ir mažesni kaimai Barauskai, Gibir(z)dė, Kerplėšinė 
(sen. Karmazos), Koliūnija, Savičiūnai, Užupis (Zarečė). Po keletą lie- 
tuviškai mokančių šeimų 1970 m. dar buvo Bagdoniškėse, Baraukojė, 
Bėzdenose, Krasaukojė, Paliauskuosė (Paliaukojė), Sakūnuose. Len- 
kų okupacijos metais (1930 m. duomenys) čia gyveno apie 6 tūkstan- 
čius lietuvių, dabar yra apie 3 000, nors oficialiai 1970 m. jų rasta 2 120, 
1979 m. — 1 655. Gervėčių apylinkės tarybos 1985 m. duomenimis lie- 
tuviais save laikė 1 312 Žmonių (62,476 visų apylinkės gyventojų): 
Gėliūnuose, Knystūškėse ir Pėtrikuose lietuviai sudarę 90—9376, Girio- 
se ir MOckose — 81-8570, Galčiūnuose, Miciūnuose, Milcėjose, Pe- 
legrindojė ir Kerplėšinėje — 70—7996, Rimdžiūnuose ir Užupyje — 
60-65, Gaigaliuose — 5170, Gudininkuose — 4270, Gibirfdėje —- 297, 
Gervėčiuose (miestelis šaltiniuose minimas nuo 1271 m!) —- 2796. Nors 
lietuviai ir gudėja, bet pasitaiko atvefį, kai lietuviškai pramoksta at- 
sikėlę į šiuos kaimus gudai. 

Žmonės čia skaito lietuviškus laikraščius ir žurnalus, žiūri Vilniaus 
televiziją. Mėockose veikė lietuviškas dainų ir muzikos ansamblis, pa- 
garsėjęs visoje Gudijoje. Plačiai žinomi ir Gervėčių, Girių daininin- 
kai. Iš Gėrvėčių apylinkių yra kilę nem2žža Lietuvai nusipelniusių žmo- 
nių, pvz., arkivyskupas J. Steponavičius (gimęs 1911 m. Miciūnuose, 


7. 1216 97 


mokėsi Vilniaus Vytauto Didžiojo gimnazijoje, teologiją studijavo Vil- 
niaus universitete, 1955 m. konsekruotas vyskupu, po to paskirtas Vil- 
niaus ir Panevėžio vyskupijų apaštališkuoju administratoriumi, 1961 m. 
bolševikų ištremtas į Žagarę, mirė Vilniuje 1991 m.), kun. B. Lauri- 
navičius (gimė Gėliūnuose 1913 m., kovotojas dėl lietuvybės, bolševi- 
kų agentų nužudytas Vilniuje 1981 m. inscenizuotoje „autokatastro- 
foje“), P. Petkevičius (iš Rimdžiūnų, kovotojas dėl lietuvybės, 1988 m. 
Čikagoje išleido knygą „Lenkų okupacijoje ir jų kalėjimuose“) ir kt. 

Tuoj po karo, tik praėjus frontui, buvę Gervėčių apylinkės lietuviš- 
kų mokyklų mokytojai kreipėsi į Astravo rajono vykdomojo komiteto 
pirmininką Padelį (kilusį iš Rimdžiūnų), prašė leisti toliau mokyti vai- 
kus lietuviškai. Šis mokytojus išvadino fašistais, pagrasino areštu, o jų 
vietoje paskyrė gudus ir rusus. Nuo pat 1945 m. gervėtiškiai be per- 
stojo rūpinosi lietuviškų mokyklų atgaivinimu. Įvedus lietuvių kalbos 
pamokas, čia mokytojavo A. Šironas, vėliau kiti mokytojai. Bet to ne- 
pakako. Kas pajėgė, siuntė savo vaikus mokytis į Vilnių ir kitus Lietu- 
vos miestus. Prieš rugsėjo 1-ąją Gervėčių, Girių, Rimdžiūnų autobusų 
stotelės būdavo panašios į savotiškus vaikų namus: mažieji ir kiek di- 
desni, apsikrovę ryšuliais, lyg tremtiniai atsisveikindavo su tėvais ir 
ašarodami išvykdavo į Lietuvą. Jų laukė Marijampolio, Daugėliškio, 
Mielagėnų, Tverėčiaus ir kt. vidurinės mokyklos. Dalis baigdavo net 
aukštuosius mokslus, tik po to paprastai likdavo dirbti Lietuvoje. Jie 
buvo išgelbėti Lietuvai, tačiau tėviškėje lietuvių vis mažėjo. Dabar 
vien Vilniuje gyvena per 1000 gervėtiškių. 

Gervėčių bažnyčioje pamaldos paprastai vykdavo lenkiškai, tik to- 
lerantiškas klebonas S. Chodyka (gudas) šalia lenkiškų buvo įvedęs ir 
lietuviškas. Jis mirė 1978 m., prieš tai bolševikų kalintas. Kelis metus 
po to lietuviai rašė į Maskvą ir kitur, prašė lietuvio kunigo, bet jiems 
atsiuntė lenką, kuris lietuviškas pamaldas nutraukė. Dabar vėl grąžintos. 

Labai įdomi Gervėčių lietuvių šnekta, nepaprastai archajiška, to- 
dėl jau seniai kalbininkų tiriama. Išsamus darbas apie ją — J. Karde- 
lytės knyga „Gervėčių tarmė (Fonetika ir morfologija)“, 1975 m.3 

Ypač didelį susidomėjimą specialistams kelia pašalio vietininkai 
su formantu -k vietoj -p, pvz., vyriek vietoj vyriep. Dažniau vartoja- 
mas vienaskaitos adesyvas (pašalio esamasis vietininkas), paprastai 
daromas tik iš gyvas būtybes reiškiančių daiktavardžių, pvz., bernick, 
Antaniek, bėbak, mergak (-ak iš -aik), piemenik, sūnūk, manik. Pa- 
vyzdžiai su frazėmis: Petr iek vanduo (dial. unduo) šdltas “Petro 
(šulinyje) vanduo šaltas?, ja u n 4 k buvo geriau “esant jaunai (jaunys- 


> Plačiau apie Gervėčių kraštą, jo gyventojų etnografines ypatybes galima pasiskaity- 


ti Kraštotyros draugijos 1989 m. išleistoje monografijoje „Gervėčiai“. 

tėje) ..?, sūn Ok vienas berniokditis “sūnus turi vieną berniuką, 
tavik ničko nėr “tu nieko neturi'. Gausiau vartojamas įvardžių ade- 
syvas, turima net daugiskaita, pvz., mūsūk, juosūk. Su frazėmis: 
mūsūk jai miežiūs pradė pj4ut “pas mus ..?, juos O k būvo du 
arkliai “jie turėjo du arklius'. Gimininiai įvardžiai jis, tas ir kt. turi 
vienaskaitos adesyvo formas /ūnk, tūnk (iš /4nk, (4nk?). Pagal šių mo- 
delį atsirado perdirbtos ir kitų kalbos dalių formos: ponūnk, sūnūnk, 
mūsūnk, juosūnk, net piemenink, manink (galūnė tariama ir tvirtaga- 
lė: -uAk, -iūk). Aliatyvas retas, daugiausia iš vardų, pavardžių, pvz.: 
eimū Jon6k, ŠturliGk “einu pas Joną, Šturlį?, dienos eima rudeni6k“... 
rudeniop'. Be pašalio vietininkų, Gervėčiuose yra ir daug kitokių di- 
džiai archajiškų formų. 

Šiek tiek lietuvių yra ir apie Ašmeną (1921 m. Ašmenos apskrityje 
jie sudarė 5176, oficiali statistika 1970 m prie Ašmenos užfiksavo tik 
52 lietuvius), Smurgainius (73). Beje, gervėtiškius ir kitus šio krašto 
lietuvius vietiniai gudai vadina girginais (2upzynus ). 

Toliau į pietus bei pietvakarius lietuvių yra Varenavo (vietos žmo- 
nės vadina Ba/atna ) rajone, kur prieš karą lietuviškai kalbėjo apie 
5-6 tūkstančius. Pokario metais čia bemaž visur vyresnės kartos žŽmo- 
nės dar lietuviškai suprato, net kur A. Chominskio žemėlapyje pažy- 
mėti vien slavai. Lietuvių kalbos ir literatūros instituto ekspedicijos 
1952, 1957 ir 1959 m. daugiausia lietuviškai kalbančių rado Ramoš- 
konių, Tūmasonių, Dainavos, Staniškių, Stilgūnų, Bieliūnų, Bilių kai- 
muose. Tačiau tada jau gudėjo Bajorai, Balčininkėliai (Balčinykėliai), 
Ciesliūkiškės, Lašėkai, Naujasodis (Navasėdai), Parubiškės, Balsiai, 
Daukši6nys, Kuodžiai, Lozoriškės, Vekėnys, Armoniškės (bažnytkai- 
mis), Lenčiškės, Didžiosios Liepės, Kaulėliškės (bažnytkaimis), maža 
lietuvių bebuvo Drabišiūnų, Paleckiškių, Miliūnonių (Miliūnų), Pa- 
pašonių, Valatkiškių, Pažižmio, Pereigonių, Šeškų, Zėzių kaimuose ir 
pačiame Varanavė. Prie Benekdinių daug lietuviškai mokančių ekspe- 
dicijų dalyviai rado Senuosiuose Benekdinyse, Baziliuose, Bružėliuo- 
se, Kiemėliuose, Didžiuosiuose Kužiuosė, Lauciuosė, Lietuvojė, Liu- 
bartuosė, Mikalčiuose, Padvariškėse, Ramūčiuose, Varnakėliuose, Vis- 
girduosė, Žiguosė ir kt. Šeimų, kurios kalbėtų namuose lietuviškai, 
buvo maža, nors visi per 30 metų amžiaus žmonės lietuviškai suprato 
ir galėjo šnekėti. Seneliai tada tvirtino, kad prieš kokius 50 metų čia 
visur kalbėjo vien lietuviškai („manas dzičdas nemokėj gūdiškai pūsės 
žodzio pasakfc“). 

Dabar rajono kalbinė situacija pasikeitusi iš esmės. Vykdant pri- 
verstinę kolektyvizaciją gyventojai labai sumišo. Šu sparčiai čia lie- 
tuviai nutauto, rodo Ramaškonių kaimo pavyzdys. Sios knygos auto- 
rius tame kaime lankėsi ne sykį 1948—1950 m. Tada ne tik suaugę, bet 

ir daug vaikų kalbėjo lietuviškai (nesuprantama, kaip galėjo 1953 m. 
gudų kalbą tyrę tos kalbos atlaso duomenų rinkėjai kaime lietuvių 
kalbos nepastebėti!), nors gudėjimas jau buvo akivaizdus. 1983 m. Ra- 
maškonysė lietuviškai kalbančių beliko vos 12 Žmonių. Lietuvybės 
golgotą aprašė N. Vaišnytė straipsnyje „Ar lengva būti lietuviu“, išspaus- 
dintame „Gimtajame krašte“, 1989. I. 5—11. Pagal oficialius duomenis, 
1970 m. visame Varenavo rajone lietuvių buvę 1 234, 1979 m. - 939. Iš jų 
tik 6076 gimtąją kalbą nurodė lietuvių, 3796 — gudų ir 376 — rusų. 

Nuo Varenšvo einant R6dūnios link, apie Asavą 1955-1963 m. dia- 
lektologų ekspedicijų duomenimis vyresnės ir vidutinės kartos žmo- 
nės lietuviškai dar mokėjo šiuose kaimuose: Grubėnų, Puodžių, 
Vaitkūnų (Vaikūnonių) ir Žilionių. Seneliai mokėjo Asavojė, Balat- 
ninkė (Balatnykė), Bilonysė, Galmantiškėse, Kaniūkuose, Lapėtiškė- 
se, Nevašiuose, Paasavyjė, Paaradnysė (Aradniškiuose), Padvarėjė (Pa- 
dvaronysė), Sališkėse, Trumpiškėse, silpnai temokančių rasta Zaniū- 
nuose ir Žąsinuosė. 

Apie Rėdūnią tada lietuvių rasta daug. Kompaktiški, bemaž vien 
lietuviški kaimai nuo Lietuvos TSR ribos ties Rodūnia buvo nusidrie- 
kę maždaug iki Paditvio (apie 15 km į vakarus nuo Lydos) ir labiau 
apgudėję tarp Rodūnios ir Plikių sodžiaus (šis tebebuvo lietuviškas). 
Lietuviškiausi kaimai visame šiame plote buvo Dūčiškės, Piliakalnis, 
Plikiai ir Sklodėnys. Vyresnioji karta lietuviškai mokėjo Advėrninkuose 
(Advėrnykuose), Butrimuosė, Daūgirdiškėse, Garonysė, Jotautuosė, 
Juciūnuose, Sen. Kazokiškėse, Kemeišiuose, Kivonysė, Mažeikiuose, 
Paditvyjė, Paliūnuose, Pasodėjė, Pusiavaryje, Račkūnuose, Radžiū- 
nuose, Stračiūnuose, Vaškėliuose ir vietomis kitur. Lietuviškai supran- 
tančių senukų rasta beveik kiekviename Rėdūnios krašto sodžiuje, 
kur dabar kalbama vien gudiškai. Pačioje Rodūnioje kapinių pamin- 
kluose gausu lietuviškų pavardžių, pvz., Viktorija, Juozas ir Pranas 
(miręs 1968 m.) Baušiai, Jan Molis (miręs 1984 m.), Juzef Adamonis, 
Dominik Va/tkun ir kt. Suslavėjimas darosi suprantamas prisiminus, 
kad buvo laikai, kada Rodūnioje net kunigui Žmonės turėjo prisiekti, 
jog nebekalbės lietuviškai. 

Nočios apylinkėje (į vakarus nuo Rėdūnios) 1955-1963 m. ištisai 
lietuviški buvo Bieliūnų ir Strižiūnų kaimai, bemaž visi gyventojai lie- 
tuviškai mokėjo Jančiuosė, Raūbiškėse, vyresnio amžiaus — Miežio- 
niuosė, Poviloniuosė. . 

Lietuviškiausios išliko visame šiame krašte Pelesos apylinkės. 
1955-1963 m., be pačios Pelesos, bemaž vien lietuviškai buvo kalba- 
ma Senųjų Drūskininkų, Dubinių, Piliūnų kaimuose. Perdėm mišrūs 
buvo tik Naujieji Drūskininkai. Senoji ir vidutinė karta lietuviškai kal- 
bėjo Kargaudų, Klaišių, ypač Vigonių, iš dalies Sen. Smilginių kai- 


100 


muose. Tik vyresnioji karta lietuviškai mokėjo Balčiškių, Leliūšių, Pa- 
medės, Nauj. Smilginių, Varliį kaimuose. Po vieną kitą senelį buvo 
Bartašiūnų, Kūrkių, Lelionių, Lipkūnų, Lūnkių, Navikų, Petrošiūnų, 
Pocėlių, Slabados kaimuose. Pelesos bažnytkaimyje 1970 m. iš 340 gy- 
ventojų nelietuviai buvo tik 35. Dabar lietuvių kalba čia jau visur ge- 
rokai apnyko. Galima sakyti visai išnyko Smilginiuose, Leliūšiuose, 
Pamedėjė (tik patys seniausi Žmonės dar šiek tiek moka). Dvikalbystė 
įsigalėjo Pelesojė, Piliūnuose, Dubiniuose. Tačiau dar ištisai vyrauja 
lietuvių kalba Pavalakėjė ir Sen. Drūskininkuose. 

Pelesos apylinkėse pokario metais dėl lietuvybės atkakliai kovojo 
M. Kruopienė, vadinta vietos lietuvių patriarche. Iš šio krašto kilo 
Vilnijos lietuvių veikėjas I. Šimelionis ir kraštotyrininkas J. Aidulis 
(Gaidulis). Pažymėtina, kad 1918 metais paskelbus Lietuvos nepriklau- 
somybę, vos ne kiekvienas pelesiškis stojo jos ginti. Pavalakėjė 1993 m. 
dar tebegyveno 92 metų amžiaus buvęs savanoris J. Radziulis (apdo- 
vanotas Vyčio kryžiaus ordinu). Ir jeigu ne Želigovskio agresija 
1920 m., šiandien šis kraštas iki Lydos būtų lietuviškas. Kaip pelesiš- 
kiai 1939—1940 m. norėjo prisijungti prie Lietuvos! Deja, siena prie 
Eišiškių juos atkirto nuo Tėvynės. Pelesiškiai dalyvavo ir pokario Lie- 
tuvos rezistencijoje. Be kitų, 1950 m. žuvo M. Kruopienės vyras 
J. Kruopis (nušautas iš pasalų saugumo užverbuoto svainio). Dubinių 
kaime 1963 (1964?) metais bolševikai nugriovė Vytauto Didžiojo pa- 
minklą, pastatytą apie 1930-1931 m. Tada buvo sunaikinta ir daug 
lietuviškų kryžių pakelėse. 

Pelesos bažnyčią, pačių vietos lietuvių pasistatytą prieš karą, užda- 
rė 1952 m. Prieš tai 1950 m. areštavo kleboną J. Vienažindį (mirė ka- 
lėjime). Vėliau apie 1962 m. nugriovė bažnyčios bokštą, joje įrengė 
trąšų sandėlį. Žmonės daug sykių bergždžiai prašė valdžios grąžinti 
jiems bažnyčią. Buvo pasistatę kapinėse koplyčią, kurioje meldėsi, bet 
ir tą bolševikai nugriovė. 

Nors Pelesos aštuonmetėje mokykloje lietuvių kalbos pamokos ir 
buvo įvestos, tačiau lietuvybė visokiais būdais persekiota. Direkto- 
riaus paliepimu sudeginta visa lietuviška grožinė literatūra. Kai lietu- 
vių kalbos mokytoja atkūrė biblioteką, direktorius įsakė išmesti į ko- 
ridorių. Lietuviai mokiniai iš pradžių sudarė apie pusę, bet jų mažėjo 
dėl stiprios antilietuviškos agitacijos, vykdytos vietos valdžios ir mo- 
kyklos vadovybės. Buvo persekiojami ne tik mokiniai, bet ir jų tėvai. 
1975—1976 metais panaikintas lietuviškas Pelesos kolchozas, išskirs- 
tytas po gudiškus kolchozus. Naujoji pirmininkė L. Žilinskaja uždrau- 
dė viešai vartoti lietuvių kalbą, net skyrė pinigines baudas. 

Rėdūnios-—Pelesės kraštas labai garsėja dainininkais. Čia veikė pla- 
čiai Žinomi muziko J. Siniaus suorganizuoti Plikių ir Tūmasonių kai- 

mų chorai. Vėliau jų estafetę perėmė Pavalakės kaimo („devynių Kan- 
cevičiūčių“) etnografinis ansamblis, Minske atstovavęs visam Varena- 
vo rajonui, koncertavęs Vilniuje ir kitur. 

Toliau į rytus nuo Pelesos, Žirmūnų apylinkėje 1955-1963 m. lie- 
tuviškai mokančių rasta Mogiinų kaime, viena valstietė Budrevičiuosė, 
trys seneliai Naniškėse ir du pačiuose Žirmūnuose. Jie prisiminė, kad 
anksčiau lietuviškai buvo kalbama Giratonių, Mieliūnų, Minykų, Reks- 
čių, Sakalą, Šaltinių, Taukinių ir kituose kaimuose, beveik iki pat Lydos. 

Anksčiau garsi savo lietuviškumu ir didžiai archajiška šnekta 
Lazūnų sala dabar į Jau baigia išnykti. Pokario metais iš Lazūnų apy- 
linkių į Lenkiją emigravo apie pusė gyventojų (400—500 žmonių). Vi- 
są laiką buvo kalama Žmonėms į galvą mintis apie lietuvių kalbos ne- 
reikalingumą. Juk jos nesą nei bažnyčioje, nei mokykloje, nei valdžios 
įstaigose. Ją visai nustelbė gudų kalba („po-prostu“). Lietuvių kalbos 
ir literatūros instituto 1952, 1954, 1955 ir 1959 m. ekspedicijos (jose 
dalyvavo Maskvos kalbininkai) gerai lietuviškai kalbančių rado, be pa- 
čių Laziūnų, dar Bebrėnų, Bežėmių (Bežėmnų), Dievėrgių (Dervagių), 
Jaskiūnų, Pasalio (Pasalių), Uosiagirių ir Valdikų kaimuose, supran- 
tančių lietuviškai ir šiek tiek kalbančių — Daunorių, Gudenionių (Gu- 
delionių), Jančiūnų, Miegūnų (Miegšunių), Salinių, Šešką, Zomašių, 
Žydžiūnų ir kituose kaimuose. Lietuviškiausias tada buvo Pasalio kai- 
mas, bet ir jame lietuvių kalbą gerai mokėjo tik vyresnės kartos Žmonės, 
o vaikai šiek tiek suprato. Tėvai stengėsi su jais kalbėti gudiškai, kad 
būtų lengviau mokykloje. Tada dar lietuviškai šiek tiek suprantančių ap- 
tikta ir toliau nuo Laztinų, apie Dūdą (Dūdas, Užūbalio kaime), Viją. 

1964-1968 m. lietuviškai mokančių rasta (kaimai surašyti lietuvių 
mažėjančia tvarka): Pasalyje, Bebrėnuose, Dievėrgiuose, Gudenionysė, 
Vūldikuose, Lazūnuose, Daunoriuosė, Šeškuosė, Jaskiinuose, 
Žomašiuose, Bežėmiuose (tik suprantančių). Paprastai lietuvių kalbą 
vartojo kalbėdami su atvykusiais iš Lietuvos, pasakodami apie praei- 
tį, kalbinę būklę arba norėdami, kad kiti nesuprastų. Taip pat lietu- 
viškai padainuodavo. Šiaip jau šeimose ir gatvėje įsivyravo gudų kal- 
ba. Seneliai tvirtino, kad prieš porą dešimtmečių, t. y. tuoj po karo, 
lietuvių kalba (jie vadina žagūnų, tarmiškai Žagūnskė ūtarka, 
r.XCAZYKCKAA pe4b) skambėjo plačiai visur („Ha yJIHIAX H B CeMbAXx“). 

1976 m. lietuvių kalbą dar šiek tiek mokėjo daugelis vyresnio am- 
žiaus žmonių Pasalyje, Bebrėnuose, Valdikuose, Gudenionysė — apie 
8044, Uosiagiriuose, Jaskūnuose — 5026, kituose kainiuose — tik vie- 
nas kitas žmogus. Jaunesni kaip 50 metų amžiaus lietuviškai nebesu- 
prato arba menkai tesuprato. 

Dabar Lazūnų saloje beliko gal kokių 30—40 senukų, dar mokan- 
čių lietuviškai (po vieną kitą kaime). Visi jie ne jaunesni kaip 70 me- 

tų, daugelis po keliasdešimt metų lietuviškai nebekalbėję. Jauniausia 
gerai lietuviškai mokanti — Filomena Varanelytė (Varaniūk)-Kuzmi- 
čienė iš Pasalių kaimo (g. 1925 m.). Tarp savęs šnekėdami šie seneliai 
lietuvių kalbos paprastai jau nebevartoja, kalba gudiškai. Lietuviškai 
„padudėna“ tik atvykusio iš Lietuvos asmens prakalbinti. Daugelis šne- 
ka nebelaisvai, kalbėdami užsikerta, įmaišo gudiškus žodžius. Visi ge- 
ru žodžiu mini šiame krašte 1919—1925 m. lietuvybę palaikiusį kuni- 
gą K. Gumbaragį. Beje, iš Lazūnų yra kilęs žymus kovotojas už Vilni- 
jos lietuvybę Juozas Maceika (1904-1991). 

Taip atrodė šis kraštas šių eilučių autoriui, aplankiusiam Lazūnų 
lietuvius 1983 m. kartu su A. Vidugiriu ir Kaune tada gyvenusiu lazū- 
niškiu P Semoku. 

Buvusį lietuvišką kraštą rodo kapinėse paminklų užrašai. Antai 
Lazūnų kapinėse skaitome: Jozef Cyru/, J6zef Gaigalowicz, Konstan- 
ty Giruč, Genowefa Jasiel, Anna Kajrys, Anna Kiszkiel, Helena Ku- 
kiel, J6zef £uksza, Stanistaw Mikute!, Benigna Paszel, Wladyslaw Špieč, 
Stanistaw Taruč, Anna Zamojė, Maryia Zoldak, AnHa Tune, 
B.B.Kaupuc, Anna IJaueno... Jaskūnų kaimo kapinėse: Jėzef But: 
rym, Tomasz Cieszul, Konstanty Girczyc, Wiktoria Gojdž, Bronislaw 
Jorgiel, Jan Krystoic, Anna Smilgin, Gelena Szmukszta, Antoni 
Zamof... Jančiūnų kapinėse : Wladystaw Awižycz, Zuzana Kiemiej- 
sza, Stanislaw Špeč, Piotr Zamoic, CrTaHucnaB CTaHKHcn0BHų Įoupyno, 
XapuToH AHTOHOBKHY Kumeūuwa, AkHa Mukymeno, IleTp Chunceun, 
Muxann AKuocus... 

Taigi mūsų akyse išnyksta didžiai archajiška.ir mokslui labai bran- 
gi lietuvių kalbos šnekta. Ji nėra vienalytė: atskiruose kaimuose kiek 
įvairuoja. Visur palyginti gerai skiriamos priegaidės. Balsiai 0, e kar- 
tais (nenuosekliai) dvibalsinami, pvz., pasakoma p/iionas "plonas", 
biega "bėga", siekla “sėkla". Dvibalsiai uo, ie daugiausia išlaikomi sveiki. 
Tačiau vietomis (pvz., Lazūnuose, Jaskonysė) juos tariant labiau ak- 
ko es garso pradžia (P, i/net 4, i), taigi lyg ir „dūnininkuoja- 

„Kitur labiau išryškinama garso pabaiga (o, 'ė, net o, ė), taigi 
aoniainkuojaoas Bebrėnuose ištaria visai normalius uo, /e. Visame 
plote dzūkuojama (pagal abi ypatybes), junginius an, en, am, em taria 
kaip rytų aukštaičiai (un, in, um, im). Kietina priebalsį / nenuosekliai 
ir r, $, Ž, taip pat afrikatas. Yra įdomių metatezės, disimiliacijos ir 
kitokių „nereguliarių“ fonetinių reiškinių, pvz.: si/mpla/ “silpnai", 
rūškfnės 'rūgštynės', degužė “gegutė, gegužė?'. Pasitaiko vienas kitas 
žodis su 2 prieš nesprogstamuosius priebalsius, pvz.: s/uūsti “siųsti", 
skensti 'skęsti' (galbūt dėl siuūčia, siuntė, skendo įtakos). Greta var- 
tojami ir variantai be 2 (siųsti, skėsti). Praeityje tokių dubletų turėjo 
būti daug, nes pagal siuūsti|| s/sti ir kt. pavyzdį atsirado variantai be 

n ir prieš sprogstamuosius priebalsius, pvz., mįt/ minti", mįkštas 'minkš- 
tas' šalia m/Ati, minkštas. Pasako net ivalidas( <*įvalidas)šalia invalidas. 

Labai archajiška morfologija. Tebevartojami pašalio vietininkai. 
Adesyvo paprastai tėra vienaskaita, daugiausia tik gyvas būtybes reiš- 
kiančių daiktavardžių, pvz.: arkliep, kunigiep, žmogiep, paišip (pasa- 
ko ir arklip, kunigip, žmogip), bobap, kiaūlep (iš b6baip, kiaileip), 
k4mp, kitėmp, tavip| | tavirūp (ištaria ir top, terp). Vartojimo pavyz- 
džiai: kunigiiep visa gražū “pas kunigą viskas gražu', dirbu 
JonūkiepSemėkiep "dirbu pas Jonuką Semoką', Diev ie p 
sėdi po tiesi4m “pas Dievą sėdi dešinėje'. Pasitaiko net įvardžiuotinių 
formų (-p gauna abu dėmenys!), pvz., jaun 4mpja mp pradėdinė- 
jo veseliją “pas jaunąjį pradėdavo vestuves", Mi/rėuskampjamp 'pas Mi- 
liauską'. Daugiskaita — reta, užfiksuotas tik vienas kitas pavyzdys: 
rugių Žmonėspi pirkau“... pas žmones...'. Dažnesnės negimininių 
įvardžių daugiskaitos formos mūsp, jūsp, pvz., m ū sp karvditė “mes 
turime k.'. 

Aliatyvo vienodai gyvos tiek vienaskaitos, tiek ir daugiskaitos for- 
mos, be to, pasitaiko ir padarytų ne vien iš gyvas būtybes reiškiančių 
daiktavardžių. Vienaskaitos pavyzdžiai: kunigop, Žmogop, arkliop, 
tvartop, akmeniop, šimtėp, mergos (galūnę -os dažnai taria su tvir- 
taprade priegaide, t. y. -6s, matyt, derinantis prie -6p), vištos, k4rvės, 
ūpės, manęs (taria manįs, čia visur -0s, -ės, -€s iš -OSp, -ėsp, -€sp). 
Pavyzdžiai su frazėmis: ko tū merguta, ko tū jaundjist al elio ppri- 
guldinėji?'ko tu mergelė... prie stalelio lenkiesi??, e/mū Petr ūko p 
"einu pas Petruką', važiuoja jau n 6pjop'“... pas jaunąjį". Retai alia- 
tyvas pakeičiamas prielinksnio pas su galininku konstrukcija, pvz., eimū 
pas Pėtrą, pas akmenį'einu pas P. , prie akmens'. Daugiskaitos pavyz- 

„džiai: ei:mO Petrūkump, vaftump, namumnp “einu pas Petrukus, prie 
vartų, namų". 

Įdomios ir vidaus vietininkų formos. Loc. pl. šalia vyraujančios for- 
mų pabaigos -sa pasitaiko ir senesnė -su, taip pat -su/ (daugiausia 
taria -s6/ ), pvz., Lazūnuosa, Lazūnuosu, Lazūnuosui (Lazūnuosui) 
"Lazūnuose'. 

Iš veiksmažodžio sferos nurodytinos archajiškos liepiamosios nuo- 
sakos formos be -A, pvz., miegi 'miegok", gūrin laužyk" (inf. gūrinti), 
sviedž “sviesk', duo, duoj 'duok", siū 'siūk", šuktioj 'šukuok", turi “tu- 
rėk', rašai 'rašyk", v4/gai valgyk", ref1 praus fs “prauskis", skaunfs *'muš- 
kis? (inf. sk4utis), turys “turėkis, laikykis", kelis "kelkis", stojis “stokis", 
rašais 'rašykis', m4udais 'maudykis', 2. pl. miegit '<miegokite', gurinit 
"laužykite?, bėgit“bėkite', rašai! "rašykite", refl. prausytės “prauskitės", 
skaunytės 'muškitės', kelitės “kelkitės', rūšaitės “rašykitės'", m4udaitės 
'maudykitės". 

Labai savita leksika. Tai matyti iš A. Vidugirio su lazūniškiu J. Pet- 
rausku išleisto „Lazūnų tarmės žodyno“ (Vilnius, 1985). Įdomesni pa- 
vyzdžiai: būtuvė “gyvenimas', gė/4itė “augalo žiedas', gyvis "galvijai", 
graudulfs 'griausmas, perkūnas", gražinti 'kastruoti"', klausftuvis “klau- 
sytojas?, £/otas lieptas", Jap4itė “voveruška', mėnas “mėnulis', merguta 
"mergaitė", mokytuvis "mokytojas", pirminykas "kerdžius', pulkėjus “pul- 
kininkas', rašftuvis "rašiklis, kuo rašoma", sargyba "baudžiava", segdtė 
"apsiaustas", sekmė 'pasaka", šautinfs šautuvas", šien4utuvis 'šiena- 
pjovys', šokuolis 'žiogas"', vienatičjus 'viengungis". 

Daug slavų skolinių. Jų senumą be kita ko rodo balsis ovietoj sla- 
vų a. Čia oneretai turi žodžiai kitur Rytų Lietuvoje nevartojami arba 
išlaikantys a, pvz., dokas "stogas" (gudų 0ax, I. dach), kanova "griovys" 
(kanaea), kvosas "gira" (keac, kwas), morka “pašto ženklas' (mapka, 
marka), mornavoti “veltui gaišti' (Mapnaeauo), moza "tepalas" (ma36, 
maž), pond “pana, panelė? (nanna, panna), pora 'garas' (napa, para), 
porabkas'samdinys' (napa6ak), roma 'rėmai' (pama, rama), ronyčia *ski- 
riamoji riba' (2pamiųa), s/ovė šlovė" (c2a6a, stawa), storšas "vyresnysis" 
(cmapuos, starszy"), tolierka "lėkštė" (manepxa, iš vok. Taller). 

Po priebalsių c, č, /, ž slavų a virsta ė, pvz., cėrius “caras' (r. ųyapb), 
čėdas 'smalkės* (ra0, czad), pažėras gaisras" (naxcap, požar), slėbas 
"silpnas? (c2a60;, staby). 

Gudų A (rašte žymimą rusiška raide 2) skoliniuose paprastai neta- 
riama, pvz., niėvotis'pykti' (enčeauua, plg. variantą gniėvotis < L. gnie- 
wač sie). ramn fčios "bažnytinė šventė, grabnfčios (su bn>mn asimi- 
liacija iš epa6Hiųbs; plg. variantą grormn fčios — 1. grobnicy), riekas 'nuo- 
dėmė" (2pex; plg. variantą griėkas — sen. epraxs 1. grzech), ronyčia 'ski- 
riamoji riba, granyčia (epaniųa), ultojus "tinginys" (2yzxbmau). Dėl A 
netarimo atsidūrę greta balsiai sutraukiami į vieną, pvz.: botas “tur- 
tingas' (6a2amu; plg. variantą bagofas — 60eama, 1. bogaty), botfrius 
'turtuolis' (6aeamvp), pada giedra" (iš *pahad4 — naeoda, plg. pa- 
gad4< sen. no200a, 1. pogoda). Dar plg. čiūnas|| čiugūnas “ketinis puo- 
das' (ubreyn). Kai balsių sutraukti neįmanoma, įspraudžia v, pvz., 
avufkas 'agurkas' (aeypoK gen. sg. aeypka), bčrevas "krantas" (0epee, 
plg. variantą bėregas — r. 6epee2), lenciūvas “grandinė, Jenciūgas 
(nauuyye), plūvas “plūgas" (naye, plg. plūgas < I. plug). Toks v kartais 
atsiranda net tarp šnektos balsių a, o, pvz., bav6tas|| bėtas (šalia 
bag6tas) turtingas", brovė|| brog4 'degtinės raugalas" (6pa2a), pasova 
"kraitis, pasogas (nacae). 

Gausu visokiausių hibridų, pvz., gvėgžd4itė "žvaigždelė" 
(plg. 1. gwiazda 'žvaigždė"), sėdn ūvytis "sėsti" (plg. r. cmanosumoca “sto- 
tis"), tetrditė "sąsiuvinis" (plg. mempaoka), pakadd4ikščiamu “senoviš- 
kai' (plg. kad4ikščias senovinis", nocmapomy “senoviškai'). 

Yra ir visai naujų skolinių, tokių kaip nechdo/'tegu', r4zom 'kartu", 
skora 'greitai', vedėma "žinoma", z4ras “tuoj', zausiodi "visada" ir pan. 

Taigi praeityje būta labai ilgų ir sudėtingų kalbinių kontaktų. Daž- 
nai pati kalba virsta tikra mišraine, pvz., boc/2 ūtarijo, kū mės palėkai, 
ba mūs vier4 polska “tėvas kalbėjo, kad mes lenkai, nes mūsų tikyba 
lenkiška", seniai nemokėj ūtaryc inačai, liš kap palietuviški “seniau 
nemokėjo kalbėti kitaip, tik lietuviškai'. Tokia pati mišrainė ir kal- 
bant gudiškai, kartais net nežinia, kuriai kalbai priskirti nugirstą sa- 
kinį, pvz., idzi kalia tvordtį, kali a spragėtį i un tam, gdzie vinkšna zalu- 
piūšsisia “eik pagal tvorelę, pro spragelę, kur vinkšna nusilupusi'. 

Esant tokiai būklei, nelengva atskirti lietuviškus ir svetimus kal- 
bos elementus. Matyt, svetima įtaka bus prisidėjusi atsirandant ir to- 
kiems posakiams: d/evėji bitė “Dievo bitė", /ūjis arklys jų arklys', mūsi 
pirkia “mūsų pirkia', Žąs/g/is paūtas 'žąsų kiaušinis", tetosios dūkterys 
"tetos dukterys', Vincasai iš Vilnio “Vincas iš Vilniaus', /ūsė ūtarka 
graži, o mūsėji žagūnska “jūsų kalba graži, o mūsų — žagūniška'. Tas 
pat pasakytina dėl dažno priešdėlio pa- dėliojimo prie priešdėlinių 
daiktavardžių, pvz., pasubėgti “daugeliui subėgti', pa/šeiti “daugeliui 
išeiti", panunurti “visiems numirti" ir pan.: pvz., visi pasubėgo susiedop 
“... pas kaimyną", selosios karvės paišėjo iš mėdžio "kaimo ... iš miško", 
atbėgę pirkion katinas pieną parazlėjo 'atbėgęs į pirkią ... išliejo", /4mp 
vaikai panūmirė “pas jį (jo) vaikai išmirė', visa paišpafdau ir išvaži4u 
*viską išpardavinėjo ir išvažiavo', visos4 pirkiosa dūres paažspirdinėta 
"visose pirkiose durys užsklęstos'. Dedama net prie jau turinčių prieš- 
dėlį pa-, pvz.: niėmčiai paparinkinėj k4rves “vokiečiai išrankiojo visas 
karves", vis papanuvėi vaiskaf “visi urmu išėjo į kariuomenę". 

Tačiau Lazūnų lietuviai yra išlaikę ir nemaža senų gražių lietuviš- 
kų žodžių, kurie kitur buvo pakeisti slavizmais ir tik vėliau naujai su- 
sigrąžinti. Antai tebevartojamas senasis žodis kančia (daugelyje lietu- 
vių kalbos tarmių jis naujai įsivestas iš bendrinės kalbos vietoj slaviz- 
mo mūk4), lazūniškių tarmiškai ištariamas kuncia, įgijęs religinę “kry- 
Žiaus kelių' reikšmę. Apskritai čia dažnai galima išgirsti didžiai ar- 
chajiškų formų, gražių pasakymų, pvz.: Žmuėj jai Dievėp nuvėi'žmo- 
gus jau pas Dievą nuėjo (mirė)', mėku kąsndių lietūviškai “... truputį 
.., I6j rasa išeitybe ir regėtybe visa “toji rasa išeitų (pranyktų) ir (jis) 
matytų viską', nevarai 4rklio, testa efma pamazkū “nevaryk arklio, te- 
gu eina pamažu", greit4mpjamp kėjos ilgos "greitasis turi ilgas kojas", 
kadziezduot t4u sveikatų "kad Dievas duotų tau sveikatą". 

Pati tolimiausia lietuvių kalbos sala Zietelos apylinkėse, apie 30 km 
į pietvakarius nuo Naugardūko (zieteliškiai lietuviai vadina Naūgar- 
das), galima sakyti, jau išnyko. Prieš karą čia dar buvo apie 390 lietu- 
viškai kalbančių, daugiausia Zasččių kaime, šiek tiek Pagiriuosė, Nar- 

čiuosė, Kūrpešuose, Dainavojė (ATBa35). Karo ir pokario metai — 
šios šnektos agonijos laikotarpis. Į Lenkiją emigravo apie pusė išlai- 
kiusių lietuvių kalbą zieteliškių. Po to jos nykimą stebėjo ir aprašė 
mūsų dialektologai, daugiausia žymusis jos tyrėjas A. Vidugiris, labai 
daug nusipelnęs ne tik šios, bet ir kitų lietuvių kalbos salelių rytuose 
istorijai. Teko ne kartą Zieteloje lankytis ir šių eilučių autoriui. 

Apie 1950-1955 m. lietuvių kalbą čia dar mokėjo per 50 asmenų, 
kelis kartus daugiau tik suprato. Tada ji jau nebebuvo ištisai vartoja- 
ma. Lietuviškai tarpusavy pašnekėdavo tik retkarčiais susitikę kaimy- 
nai ar giminės. Vienas kitas nuosekliau ją vartojo ir šeimoje. Tokių 
šeimų buvo apie septynias. Gražiai lietuviškai kalbėjo iki pat mirties 
(1956 m.) Elžbieta Žukelienė — puiki Zietelos šnektos mokovė. Pla- 
čiausiai buvo vartojama Zasččių kaime. 1957 m. ten lietuviškai mokė- 
jo apie 30 Žmonių (šnektai užrašyti tinkamų A. Vidugiris rado 15), 
suprantančių buvo trigubai daugiau. Visi jie — vyresnio amžiaus žmo- 
nės, jaunimas lietuvių kalbos jau nebemokėjo. Pagiriuosė tada gerai 
lietuvių kalbą mokančios tebuvo dvi seserys (abi mirė 1962 m., dar 
dvi gerai kalbančios pagiriškės gyveno kitur), silpniau kalbančių ir su- 
prantančių buvo daugiau. Narčiuosė teliko keli senukai, supratę lie- 
tuviškai, bet sunkiai kalbėję. 

1984 m. mirė paskutiniai gerai lietuviškai kalbėję zasetiškiai Ado- 
mas Žukelis ir Adolis Laurukevičius. Liko keli tik šiek tiek kalbą mo- 
kantys. Pora gerai mokančių išsikėlė gyventi kitur. Detaliau paskuti- 
niuosius Zietelos lietuvius aprašė A. Vidugiris „Kalbos kultūroje“ 
(Nr. 55, p. 81-87). 

Ši šnekta buvo nepaprastai archajiška, kelianti kalbininkams viso- 
kių problemų. Ja visą laiką labai domėtasi; daug lietuvių ir kitataučių 
ją tyrė. Daugiausia nuveikė A. Vidugiris, savo darbais, ypač 1961 m. 
apginta disertacija „Zietelos lietuvių tarmė“ (517 mašinraščio pusla- 
pių), pastatęs šiai šnektai amžiną paminklą. 

Geografijos požiūriu Zietelos šnekta yra dzūkuojančių Rytų Lie- 
tuvos tarmių tęsinys, bet nuo šių visai skirtinga, artimesnė ne rytų ar 
pietų, bet vakarų aukštaičiams. Joje nedzūkuojama, turimi nesusiau- 
rėję 4, € ir an, en, am, em, tokie kaip vakarų aukštaičių tarmėje. Ta- 
čiau sakoma p4metiau "pamečiau", samdiai “samdžiau", bitių "bičių", 
gaidiū “gaidžių", net gaidio “gaidžio", taip pat k4isnis "kąsnis", pageldisk 
'pagaląsk", dai/ftis "dalytis". Yra savitų ypatybių, primenančių vakarų 
baltus. Jos aptartos „Lietuvių kalbos istorijos“ II tome (p. 262). 

Dvibalsiai uo, ie, panašiai Kaip Lazūnų šnektoje, tariami ū?, i“ ir 
net ū, i, o kartais “o, 'ė. Taip pat linkstama dvibalsinti balsius 0, ė: šie 
tariami “o,'ė arba u0, iė (žu 6dis žodis", turiė/“turėjo'). Tačiau pasako- 
ma ir touli "toli", soudft "sodinti", pasoudinaū “pasodinau'. 


107 


Priebalsis /, kaip ir visur Rytų Lietuvoje, paprastai kietinamas, taip 
pat dažnai kietinami r, s, £ Ž, G dž (ne visuomet nuosekliai). Dar 
minėtinas priebalsių A, g netarimas prieš $, Ž, pvz., š4ušstas 'šaukštas", 
4uštas "aukštas", pėrnyščias “'pernykščias', vakaryščias “vakarykščias", 
nūnšinyščia “šiandien' (iš nūndinykščia), ryštė "rykštė", rūštūs 'rūgš- 
tus', sp/ūsna “plunksna! (su pridėtiniu s- iš p/ūksna), žvaiždė “žvaigž- 
dė'. Bet nekaitomų žodžių gale priebalsis k dažnai pridedamas, pvz., 
kadaik 'kada"' (iš kadai “t. p'.), tadaik "tada", tiktaik “tiktai', seniaik 
seniai", tsa/k "tasai". Šis -k gali būti iš -27, plg. daugėst "daugiau", 
gražėst>gražėst "gražiau" su -! turbūt iš // tau". 

Įdomi morfologija. Gyvai vartojamas adesyvas, pvz., gaidiep, pafšip 
(rečiau gaidip, pafšiep), bėbaip, merg4ip (ir mergaip), akip, sūniep, 
tdmp, j4mp, manip (ir manirūp, manirū), pl. mūsip (ir mūsiūp, mū- 
sirfi). Pavyzdžiai su frazėmis: Ša /pū kipbūstiar Kašk 4 ip? 'pas Šai- 
puką gyveni ar pas Kašką?', m ū s /p niėko nėra 'mes nieko neturime". 

Aliatyvas retas, būdingesni pavyzdžiai: aimū Gaide!i6 p'einu 
pas Gaidelį', 4nas pribėgo mū su mp (ir mūsurht, mūsurn). Savitos 
įvardžio formos /tas, itsaik, šitas", tsaik "tasai". 

Veiksmažodžio srityje ypač įdomi forma bit, ret. bit/ “buvo", pvz., 
visa gerai b i t“viskas gerai buvo", viendmp Žmėgip b it chvaras sūnūs 
'*vienas Žmogus turėjo sergantį sūnų' (pažodžiui: pas vieną Žmogų bu- 
vo sergantis sūnus), /4ip duktė b it graži “jos duktė buvo graži". 

Vartojamos atematinės formos a/t 'eina", dėst 'deda', diost 'duo- 
da", ėst valgo", giest'gieda', miėgt'miega"', skaūst 'skauda"' (pasako ir 
nesutrumpintus variantus su -//) šalia hibridinių a/ma, dėma, dioma 
(ir diūoj/a), ėma, giema, mičgma, skaūma. 

Priesaga -(d)inėti neturi iteratyvo reikšmės, pvz., aš davinėjau 
jam vdlgyt “aš daviau jam pietauti". Kiti įdomesni veiksmažodžio pa- 
vyzdžiai: gerai b Ūt ų p “gerai būtų! (-p iš -b), sesuo bit artva ži švę 
"sesuo buvo atvažiavusi'. Nekaitomos formos : atėi pi e bažnfčiai 'at- 
eik prie bažnyčios', /ž ausės pakėlė “už ausies ...', biti diėdas sa b6bai 
"buvo diedas su b.', sadegė "sudegė". 

Savita žodžių daryba. Vartojamos deminutyvų priesagos -/tkas, 
-ulas, -yka (taria -6ika), pvz.: macitkas 'mažytis', gražitkas 'gražutis", 
sėnitkas 'senutėlis', 4ukštitkas “labai aukštas'; vi/kūtas “vilkelis", 
kiškūtas “kiškelis', /Jangūtas langelis';, avyka 'avelė', karvyka “karvu- 
tė', kiaulyka “kiaulytė". 

Leksika taip pat gerokai skirtinga, pvz.: būstymas gyvenimas", ėsti 
(ir jėsti) "valgyti", kungysta "baudžiava", kunoda "bulvė", mulkti 'ryti", 
nastrai burna", pėkus 'galvijas', šiltis ugnis", v4/gyti pietauti", v4/gy- 
mas “pietūs', Ži/as “pilkas"', Živis “žuvis". 

Slavų kalbų įtaka — labai didelė. Vartojamas ne tik slavų priešdė- 
lis raz-, bet ir pad-, pvz.: padžugau 'paaugau"', padkels 'pakels', padsikė 
'pasakė", pa d vdkari žnas nuvėi pas 4rklius 'pavakary jis ...?. 

Žodžiai perdirbinėjami pagal slavų modelį. Antai šalia visokis “vi- 
soks' dėl lenkų wsze/aki, gudų jcanak/ atsirado variantas visaliokis. 

Pagal arielka // harielka tipo dupletus neretai pridedamas A- ir prie 
lietuviškų Žodžių, prasidedančių balsiu, pvz., Ašra 'aria', hartėjas 
"artojas", Adust/ 'austi", haiti 'eina' (iš eiti), hdnas jis" (žnas), hiiogos 
"uogos", hūpė 'upė". 

čiūtino rajone lietuviškai kalbančių aptikta Girninkų (Giernykų) 
ir Topyliškių kaimuose. 1958 m. Girninkuose lietuviškai (dzūkiškai) 
tarp savęs kalbėjo tik vyresnės kartos Žmonės, vaikai nebemokėjo. Jie 
manė, kad protėviai XIX a. pabaigoje atsikėlė nuo Varėnės ir 
Marcinkonių. 

Gafdino rajono šiaurinėje dalyje lietuviškai kalbančių autochtonų 
tebėra iki šiol Ašiužios (Toxa), Pariččės ir Pėrvalko apylinkėse. 
1959 m. lietuviškiausias kaimas buvo Azierkai (78 sodybos, per 500 
žmonių), kurį tais pačiais metais valdžia iškeldino iš statomo karinio 
poligono teritorijos. Daug azierkiškių tada įsikūrė prie Gardino, 
Grandžių (Ipanansn) kaime, pačioje Ašiužiojė ir kitur. Vyresnės 
kartos Žmonės tuo metu lietuviškai kalbėjo dar Dubravos (Dumbravos), 
Šventojansko kaimuose, prasčiau mokėjo Pėrvalke, Pariččėje, Rūdojė, 
Ūžpurvėje, Cernūkoje ir vietomis kitur. Pagal oficialią statistiką 
1970 m. Gardino rajone buvo 177 lietuviai, 1979 m. — 138. 

Vakarinės Gudijos dalies lietuvišką praeitį iki šių dienų teberodo 
vietovardžiai. Seniausias vietų vardų (ypač hidronimijos) sluoksnis — 
perdėm lietuviškas net tose vietose, kur dabar lietuviškai niekas 
nebekalba. Jų formos dažnai gerokai suslavintos. Antai Lazūnų 
apylinkių kaimai Bebrėnai, Daniūnai, Daunoriai, Gudeniėnys, 
Jančiūnai, Šeškai, Žydžiūnai dabar oficialiai vadinami 506po6uuu, 
ĮĮoneauuu, ĮĮosnapu, Iyoenama, Anyesuuu, Illauku, XKuoeeuuu. 
Pasitaiko vietovardžių „vertimo“ atvejų. Varenavo rajono gyvenvietės 
Aukštūojai, Piliakalnis, Lietuva, Varniškės vadinami Bucokue, 
IopoJuue, Jlumeuya, Boponuwu. Taisyklingas pirmykštes formas iki 
šiol tebevartoja tų vietų arba artimesnių apylinkių lietuviai. Tuo būdu 
iš gervietiškių sužinome, kad miestelio, kurį lenkiškai vadina Krewo, 
vardas buvo Križvas (ne Krėva!), iš lazūniškių patiriame miestelių 
vardus Būkštas (jie sako ir Bokštai, iš čia |. Bakszty), Dūda (ir Dūdos, 
Dūdai, |. Dudy), Vija (L. Iwje, ir lietuviai jau pasako Ivja, Ju/a, Jūja), 
upės vardą Bčržūna (bepe3una) ir pan. Smulkesnių gyvenviečių 
pavadinimai kartais tebėra ir visai menkai suslavinti, plg. kaimų vardų 
oficialias formas Awkapaeu, Įapaenu, Įay6opu, Iy0enu, 

Kuukenuuku, Kakumo, Kpymnau, Pumymu, Illanmenu, Illapkuuku, 
Tpakuuku, Kupnenuuku, MKeup6nu ir daugybę kitų. 

Išliko labai daug lietuviškų pavardžių, pvz., Lazūnų apylinkėse 
Aviža, Balcūkas, Butrimas, Gaidys, Gylys, Kiškėlis, Kerla, Kairys, 
Labūtis, Žald6kas, Žemaitis, Zietelos kapinių paminkluose skaitome: 
Ginelis, Grybas, Ratukas, Šimukas, Reiba, Varkala...Tokias pavardes, 
kartais gerokai apslavintas (paprastai be galūnių), turi ir daug 
lietuviškai nebekalbančių vakarinės Gudijos dalies Žmonių, pvz., 
IĮuoneno, Yenyno, Iemoem, Iydeno, Kymnuno, Jla6ymo, Mamyne, 
Maxcauno, Ilunup, Paeeno, Paeuno, Illykeno, Bauūkymo, Banaeac, 
Bapunenb, MKycenc...Lietuviais save laikančių pavardės irgi 
suslavinamos. Antai Augūlis, Dešūkas, Jankditis, Petrikas, Vaišnys, 
Vaičiulienė oficialiai vadinami A6ezyn6, Įewyk, Aukosus, ITempuk, 
Boūwunuc, Baumiono ir t.t. Beje, dauguma Gudijos gyventojų 
(provincijoje) pasus gavo tik 1978 m. Juose buvo įrašytos dar lenkų 
okupacinės valdžios iškraipytos lietuvių pavardžių formos. 


Lietuvių kalba Seinų- Punsko krašte 


Geresnė būklė buvo tų lietuvių, kurie įėjo į Lenkijos valstybės 
sudėtį. Tai — Pūnsko, Seinų, iš dalies Suvalkų apylinkės. Iki 1919 m. 
jos priklausė Lietuvai, tarpukario laikotarpiu valdė užgrobusi Lenkija. 
Po II pas. karo niekas čia gyvenančių žmonių neklausė, kokioje 
valstybėje jie norėtų gyventi. Hitlerinės okupacijos metais apie pusę 
vietos lietuvių buvo iškelti arba patys išvyko į Lietuvą. Hitlerininkai 
numatė tą kraštą apgyvendinti vokiečiais. Po karo dauguma grįžo atgal, 
kitų ūkiuose apsigyveno lenkai. Iš kai kurių kaimų pavienes šeimas 
lenkų valdžia deportavo į Lenkijos gilumą. Likę žmonės dirbo žemę 
savo ūkiuose. Skirtingai nuo SSSR teritorijoje gyvenusių lietuvių jie 
išvengė priverstinės kolektyvizacijos. Čia nebuvo griaunamos senosios 
sodybos, iki šiol teberymo pakelių kryžiai. Nebuvo brukamos 
bolševikinės tradicijos, ateizmas ir kt. 

Lietuvių gyvenamą teritoriją sudaro apie 40 km ilgio ruožas 
Lietuvos pasieniu, kuris ties viduriu platėdamas siekia 10—15 km. Jis 
priklauso Suvalkų vaivadijos Seinį, Pūnsko ir Šipliškių valsčiams 
(gminoms). Tai apie 60— 70 didelių ir mažų gyvenviečių, kurios pietų 
kryptimi tautiniu atžvilgiu darosi vis mišresnės. Pietinė riba: 
Budziskas - Ramonai - Kalinavas - Šlynakiemis - Veselavas - Smalėnai 
(bažnytkaimis) - Ramoniškė - Lumbiai —- Dvarčėnai - MGrkiškė — Arūdninkai 
(Aradnykai). Daugelyje šio ploto gyvenviečių lietuviai sudaro 
70—100<c. Lietuviškiausi kaimai (90— 10074): Agutkiai, Būrbiškės, 

Burokai, Didžiūliai, Dusnyčia, Juodčliškė, Kampuččiai, Kreivėnai, 
Navininkai (Navinykai), Ožkiniai, Pristavėnys, Rakėlija, Radžiūčiai, 
Rimkežeriai, Šlynakiemis, Trumpalis, Vaičiūliškės, Vaitakiemis, Valifčiai, 
Vidūgiriai, Žagariai (bažnytkaimis), Žvikėliai. Detaliau žr. 3 pav. 

3 pav. Lietuvių kalba Seinų - Punsko krašte: 
1 - pietinė riba dabar, 2 - toji riba 1920 m., 3 - 80-1004 lietuvių, 4 - 60-804, 
5 - 40-603,6 - 10-404 

Visame plote lietuvių yra apie 15 tūkstančių, be to, nemaža gyvena 
už kompaktiško ploto ribų. Lenkų daugiausia pasitaiko buvusiuose 
dvaruose. Pūnsko miestelyje (apie 1 200 gyventojų) lietuviai sudaro 
8570. Pietryčiuose lietuviški ar pusiau lietuviški kaimai priartėja prie 
Seinų miesto, prieš pat I pas. karą buvusio vieno iš svarbiausių lietuvių 
kultūros centrų. Dabar jame lietuvių tėra apie penktadalį (iš 5 000) 
visų gyventojų. Miesto kapinėse — daugybė paminklų su lietuviškomis 
pavardėmis, pvz., Bolestaw Miszkiel, Helena Putra, Juozas Kauka, Jozef 
Lauda, Piotr Okulanis, Anna Jodzis z domu Gilis (=kilusi iš Gylių), 
Rodzina Szarejįkow (=Sereikų giminė) ir pan. Suvalkų miesto lietuviškos 
gyvenvietės nebesiekia, tik jų pavadinimai bemaž ištisai lietuviškos kilmės. 
Pačiuose Suvalkuose lietuvių nedaug, 1989 m. buvo per 400. 

Lenkijoje pokario laikotarpiu ilgai nebuvo pripažįstama tautinių 
mažumų, tvirtinta, kad tesą vien lenkai (pagal 1945 m. dekretą tėra 
viena — lenkų kalba). Vėliau to absurdo atsisakyta. Iš tikrųjų tautines 
mažumas sudarė daugiau negu pusantro milijono žmonių. Tačiau jos 
neturėjo savo atstovų nei seime, nei vykdomojoje valdžioje. 

Prieš karą didelė dabartinės Lenkijos teritorijos dalis priklausė Vokietijai ir ten tada 
vokiečių buvo daugiau kaip 904 visų to ploto gyventojų. Po karo jų liko gal apie milijona. 
Iki Atgimimo neturėjo nei mokyklų, nei draugijų, nei spaudos... 

Po II pas. karo Seinų - Punsko krašte iš pradžių mokyklos tebuvo 
vien lenkiškos. Lietuviai reikalavo gimtosios kalbos pamokų ir vietomis 
patys jas įsivesdavo, bet valdžia tuoj panaikindavo. Tik nuo šeštojo 
dešimtmečio pradžios (apie 1952 m.) buvo leista kai kuriose mokyklose 
mokyti lietuvių kalbos kaip dalyko: Navininkuose, Pristavonysė, 
Vaitakiemyje, Vidūgiriuose, po to vietomis ir kitur. Vėliau imta kitus 
dalykus dėstyti lietuviškai. Pūnske 1956 m. įsteigtas lietuvių licėjus. 
1967 m. šiame krašte veikė 9 lietuviškos pradinės mokyklos, po 
dešimtmečio — 4 aštuonmetės ir 2 pradinės, o 12-oje mokyklų tada 
lietuvių kalbos mokyta tik kaip dalyko. Vėliau mokyklų ir mokinių 
skaičius buvo nepastovus. Dėl lietuviškų mokyklų daug kovota. 
Lietuviškiausios buvo Pūnsko, Navininkų, Pristavonių, Vaitakiemio ir 
Vidūgirių aštuonmetės mokyklos, taip pat Pūnsko licėjus, kuriame 4 metus 
mokėsi baigę 8 klases. Kaip neprivalomo dalyko lietuvių kalbos mokyta 
lenkiškose Aradninkų, Krasnogrūdėos, Smalėnų, Lumbių, Juodėliškių, 
Krasnavo, Seinų (dviejose) ir Suvalkų (vienoje) mokyklose. 

Visur mokytasi iš lenkiškų vadovėlių. Lietuviškais galima buvo 
naudotis tik per lietuvių kalbos pamokas. Lenkų kalba lietuviškose 
mokyklose buvo privaloma nuo II klasės. Jokių nuolaidų lietuviams 
nedaryta, buvo išeinamas tas pats lenkų kalbos kursas kaip ir lenkiškose 
mokyklose. Jokių lengvatų per stojamuosius egzaminus į aukštąsias 
mokyklas. Kai kurie dalykai lietuviškose mokyklose buvo dėstomi 
lenkiškai. Jei klasėje tarp lietuvių buvo bent vienas lenkas, paprastai 
visi dalykai dėstomi lenkiškai. Daugelyje mokyklų, kuriose lietuvių 
kalba tebuvo tik kaip dalykas, ji visaip diskriminuota: ją nustumdavo 
po kitų pamokų, direktorius tikrindavo lankomumą ir džiaugdavosi, 
kad „reiks panaikinti, vaikai nesistemingai lanko“, ragindavo tėvus į 
lietuviškas pamokas neleisti vaikų (esą per sunku) ir pan. 

Pūnsko lietuvių licėjuje mokyta abiem kalbomis: lietuvių ir lenkų. 
Lenkiškai dėstyta istorija, fizinis lavinimas, karinis rengimas. 
Egzaminus galima buvo laikyti abiem kalbomis. Licėjaus bibliotekoje 
buvo apie 30 tūkst. knygų, iš jų 707 lietuviškos (kitų mokyklų 
bibliotekos lietuviškų knygų retai tegaudavo). Licėjų kasmet baigdavo 
po 20—30 absolventų. Iki 1985 m. jų buvo 525. Į aukštąsias mokyklas 
įstojo apie 200 licėjaus abiturientų. Dalis jas baigę dirbo mokslinį 
darbą, 5 apgynė disertacijas. Kasmet iš Pūnsko po 1—3 absolventus 
atvykdavo studijuoti į Vilniaus universitetą, paprastai tik lituanistikos 
ir Žurnalistikos specialybių. Kaip kuriozą galima nurodyti tai, jog 
stojamuosius egzaminus jie laikydavo Varšuvos universitete iš rusų 
kalbos (!). 

Tuoj po karo Lomžos vyskupas panaikino iki tol vartotą lietuvių 
kalbą Pūnsko, Smalėnų ir Seinų bažnyčiose. Bet Punsko klebono 

A. Žievio ir parapijiečių pastangomis pavyko lietuviškas pamaldas 
išlaikyti bent Pūnske. Po klebono mirties ir čia įvedė lenkų kalbą. Nuo 
1957 m. buvo paskirtas kunigas lietuvis, ir tada pamaldos vyko abiem 
kalbomis. Vėliau kurija į Punską skirdavo kunigus lenkus, bet 
mokančius lietuviškai. Jie visokiais būdais stengdavosi didinti lenkų 
kalbos vaidmenį bažnyčioje, rodyti jos „pranašumą“. 

Apie 1960 m. lietuviškos pamaldos buvo Pūnske ir Smalėnuose. 
Kelis dešimtmečius jaustas didelis Lomžos vyskupystės vadovybės 
nepalankumas lietuviams. Seinų parapijoje net išpažinties prieiti 
lietuviškai nebūdavo įmanoma, nors didelę parapijiečių dalį sudarė 
lietuviai. Tos parapijos klebonas vijo iš bažnyčios visus, kurie norėjo 
lietuviškai melstis. Pradėjus šia kalba giedoti šventas giesmes, klebonas 
įjungdavo per garsiakalbį džiazo muziką. Tik Lomžoje vyskupu tapus 
J. Petcui, reikalai ėmė keistis į gerąją pusę. 1983 m. (po keturių 
dešimtmečių atkaklios kovos, ne kartą kreiptasi net į Romos popiežių) 
pagaliau buvo leista sekmadieniais ir per didžiąsias šventes turėti 
lietuviškas pamaldas (deja, labai nepatogiu laiku) toje bažnyčioje, 
kurioje palaidotas didysis lietuvių tautos dainius vyskupas Antanas 
Baranauskas. Prie jo kapo neleido turėti lietuviško užrašo. 1987 m. 
lankydamasis Seinuose šių eilučių autorius negalėjo net gėlių padėti, 
turėjo pasitenkinti pro užrakintas geležines grotas pamatęs lenkišką 
paminklinę lentą. 

Lenkijos lietuviai nuo 1957 m. įkūrė savo visuomeninę kultūros 
draugiją (LVKD). Pirmasis jos pirmininkas buvo J. Maksimavičius, vėliau 
— J. Savickas, A. Skripka, J. Paransevičius. Draugija 1958 m turėjo 479, 
1962 m. — 1000, 1972 m. — 1718 narių. Ją sudarė 48 skyriai, tarp kitų 
miestų ir Suvalkuose, Varšuvoje, Vroclave, Gdanske, Ščecine, Olštyne. 

Nuo 1960 m. Draugija leido žurnaliuką „Aušra“. Per 13 metų jo 
išėjo tik 20 numerių, vėliau imta leisti periodiškiau — kas ketvirtį metų. 
Iki 1990 m. iš viso pasirodė 85 numeriai. Lietuvos jie beveik 
nepasiekdavo. Prieš kelioliką metų bandyta iš skaitytojų aukų leisti 
dar „Varsnas“, bet jas greit likvidavo. Lenkijos leidyklos per 50 metų 
nesugebėjo išleisti savo šalies lietuviams nė vienos lietuviškos knygos, 
išskyrus kelis vadovėlius pradinėms mokykloms. Lenkijos knygynuose 
lietuviškų knygų beveik nebūdavo, taip pat iš Lietuvos laikrasčių ar 
žurnalų. Spaudos kioskuose — vien „Czerwony sztandar“ ir 
„CoBerckaa JiuTBa“. Nebuvo lietuviškų radijo ir televizijos laidų. Taigi 
šiuo atžvilgiu Lenkijos lietuvių (jie sudaro 0,01 G visos lietuvių tautos, 
gyvena etnografinėse savo tautos Žemėse) gyvenimo sąlygų negalima 
nė iš tolo lyginti su tomis, kurias turi lenkai Lietuvoje (sudarantys tik 
0,00570 lenkų tautos, taigi proporcingai dvigubai mažesnę dalį negu 
lietuviai Lenkijoje, be to, gyvena etnografinėje lietuvių Žemėje), kur 

gausu jų spaudos, dosniai remiamos valstybės, knygynai ir kioskai 
užversti iš Lenkijos atvežamos spaudos ir t. t. Visi Seinų -— Punsko 
krašto lietuviai moka lenkų kalbą ir dėl to nekelia jokio triukšmo, — 
ne taip, kaip elgėsi lenkai Lietuvoje, kai vykstant Atgimimui buvo 
paskelbta valstybinė lietuvių kalba. | 

1981 m. Punsko licėjaus 25-mečio proga Lenkijos lietuviai or- 
ganizavo mokslinę lituanistinę konferenciją, kurioje paskaitas skaitė 
mokslininkai iš Varšuvos, Krokuvos, Poznanės, Gdansko, Olštyno, net 
iš Romos. Deja, iš Lietuvos (ir šių eilučių autorius) nuvažiuoti nega- 
lėjome. Sunkiai sekėsi kurti Punske lietuvių kultūros namus. Apie juos 
kalbėta jau nuo 1973 m., bet Lenkijos valdžia darė visokių kliūčių, 
net siūlė vadinti SSSR - Lenkijos draugijos centru ir pan. 

Seinų - Punsko lietuviai garsėja darbštumu ir sumaniu ūki- 
ninkavimu, todėl gyvena pasiturinčiai. Reto ūkininko kieme ne- 
pamatysi traktoriaus, turi javų kombainų. Suvalkų vaivadijoje Punsko 
valsčius (viršaitis lietuvis R. Vitkauskas) pagal žemės įvertinimą yra 
32-oje vietoje (iš 43-jų), tačiau pagal gamybos rezultatus — 14-oje. 
Pirmasis visoje vaivadijoje telefonizavo gyvenvietes, nors tai padaryti 
sąlygos buvo nepalankios — Žmonės gyvena daugiausia vienkiemiuose. 
Entuziasto J. Vainos dėka veikia visuomeninis etnografinis muziejus. 
Šio krašto lietuviai labai mėgsta dainas, tautinius šokius. Pirmasis 
dainų ir šokių ansamblio pasirodymas įvyko jau 1951 m. Plačiai garsėja 
po visą Lenkiją ansambliai „Jotva“, „Ulbonėlės“, kaimo kapela 
„Klumpė“, choras „Dzūkija“, estradinis ansamblis „Punia“, dramos 
būrelis. Čia kas šeštas lietuvis dainuoja, šoka arba groja kokiu 
instrumentu. 

Seinų — Punsko krašte, kaip ir anapus sienos Lietuvoje, lenkų kalba 
— atneštinė, tačiau ji čia visą laiką nepaliaujamai plinta, o lietuvių 
kalba traukiasi (žr. 3 pav.). Lenkijos valdžia tam sudaro palankiausias 
sąlygas. Lenkiškumas visur ir visais atvejais aukštinamas, iškeliamas, 
pabrėžiamas. Punsko miestelyje 8576 gyventojų lietuviai, valsčiuje net 
apie 9070, bet gatvių pavadinimai, įstaigų ir kiti užrašai tėra vien 
lenkiški. Iki 1950 m. čia net viešai kalbėti lietuviškai buvo draudžiama 
(telefonu drausta dar ir 1990 m.). Visa valsčiaus ir kitų įstaigų 
dokumentacija rašyta vien lenkiškai. Lietuvių tautybė dokumentuose 
neatspindėta, negalima buvo įrašyti lietuviškų pavardžių ir vardų 
formos — turi būti vartojama tik sulenkintos, pvz.: Murinas, Šarka, 
Uzdila, Vaina, Valinčius, Valukonis paverčiami į Murzyn, Soroko, 
Uzdzito, Wojna, Wotyniec, Wotukanis ir pan. Čia negalėjo būti, 
pavyzdžiui, Vasili4usko, bet tik Wasilewski (Lietuvoje Vasilevskiai 
nekeičiami Vasiliauskais). Dokumentuose krikštavardžiai irgi rašyti 
tik lenkiškai: Jan, J6zef vietoj Jonas, Juozapas ir t. t. Kai mokytojas 

Ą. Uzdila panorėjo savo dukrytei suteikti Vaivos vardą, pasipriešino 
apskrities vidaus reikalų skyriaus vedėjas. Tik neseniai pavyko 
išsirūpinti, kad lietuviams būtų leidžiama savo vaikus krikštyti 
lietuviškais vardais. 

Oficialiai vartojami vien sulenkinti vietovardžiai. Agufkiai, 
Alksnėnai, Aradninkai, Basiai, Beržiniai, Degūčiai, Didžiūliai, 
Dvarčėnai, Ožkiniai, Ramonai, Valinčiai, Vidūgiriai, Žabariškės 
pavirto į Ogėorki, Olkszniany, Ogrodniki, Bosse, Bieržynie, Deguce, 
Dziedziule, Dworczysko, Oszkinie, Romaniuki, Wolynce, Widugiery, 
Zaboryszki ir pan. Vaizdas — kaip prieš I pas. karą. O koks gražus, 
lietuviškas iš seno buvo Seinų -— Punsko krašto vardynas, net 
mikrotoponimija! Kalbininkė T. Buchienė (Buch) prieš kelis dešimtmečius 
surinko ir leidinio „Onomastica“ XII tome paskelbė Galadusio ežero 
žvejybos vietų pavadinimus. Štai kai kurie iš jų: Ašarinė, B4ndeliškė, 
Bafščinė, Drūskinis, Kaukėliškė, Kūprė, Ožkinė, Plutėlis, Žėkiškė. 

Labiausiai antilietuviškos nuotaikos reiškėsi „Solidarumo“ laikais. 
Nutautimas, ypač ploto pakraščiuose, nepaisant jokių pastangų, 
nepaliaujamai plito. Antai Vižainio apylinkėse lietuvybė, buvusi labai 
stipri (1920 m. parapijos daugumą sudarė lietuviai, kurie reikalavo 
gimtąja kalba pamaldų, bet jos buvo panaikintos), užgeso pokario 
metais, nes daug Žmonių buvo ištremta, nebuvo lietuviškos mokyklos, 
pamaldų. Kreivėnuose, Eišeriškėse, Mašutkinėje, Pakreiviuose dar 
tebėra mokančių lietuviškai, bet šios kalbos jau nebevartojančių. 
Kitame dabartinio lietuviško arealo gale esantis Aradninkų kaimas 
šeštajame dešimtmetyje garsėjo lietuviška veikla, o 1980 m. ten daug 
lietuvių protėvių kalbos jau vengė arba ir visai nebemokėjo. 

Liūdnai dabar atrodo Seinų miestas. Nors jo valsčiuje gyvena daug 
lietuvių, vietos valdžia, priešingai negu Pūnske, vien lenkiška. Vietos 
lenkai (kilę daugiausia iš sulenkėjusių lietuvių) labai antilietuviškai 
nuteikti, pasitaiko šovinistinių išpuolių. Nuolaidesni lietuviai 
valstiečiai, atvykę į Seinūs, dažnai net tarpusavyje stengiasi kalbėti 
lenkiškai, kad nepasirodytų esą „litvinai“ ir „nesugadintų“ apie save 
nuomonės. Dažnai tautybė tapatinama su pilietybe. 

Seinų - Punsko lietuviai kalba dzūkų krašto tarme (nedzūkuoja tik 
šiaurės vakarų kampe apie Budziską, Eglinę), kuri yra natūralus tos 
pačios tarmės Lietuvos Respublikos teritorijoje tęsinys. Jaučiama gana 
stipri lenkų kalbos įtaka. Fonetikoje ji labfausiai prasikiša lenkišku 
minkštojo $ tarimu (labai primena lenkų 4). Lenkiška sakinio 
intonacija negirdima tik labai senų Žmonių kalboje. Vartoja daug 
polonizmų, pvz.: k4jetas 'sąsiuvinys' (1. kajet), kopalni4 "kasykla" 
(kopalnia), majontkas “ūkis, dvaras' ( majątek), okazija 'proga' (okazja), 
peūtras “namo aukštas' (pietro), plecūfkė “karinis pasienio postas' 

(plec6wka), rėčnykas jubiliejus" (rocznik), rėveris “dviratis' (rower), 
viež4 "bokštas" (weža), zddisia "atrodo" (zdaje sie). Punsko lietuvių 
polonizmus ir apskritai slavizmus suregistravo ir paskelbė šios šnektos 
tyrėjas V. Smočinskis (Smoczynski)“. Jis surankiojo ir šio krašto 
germanizmus'. 

Punsko lietuviai nemaža rūpinasi savo kalbos kultūra. „Aušroje“ 
būna kalbos skyrelis, kur daugiausia aiškinama, kaip ir kuo pakeisti 
polonizmus, vertalus ir kitas kalbos negeroves. 

Seinų apylinkės (į rytus nuo Klevį- Vidūgirių - Paliūnų linijos) 
kalbos požiūriu kiek skiriasi nuo likusio ploto: čia nekietinami 
priebalsiai c, dz (tracias "trečias", pradzia “pradžia', kitur tariama 
trūcas, pradzd ir t. t., minkštieji priebalsiai r. š, ž kietinami visame 
plote), geriau išlaikytos iliatyvo formos. Šią šnektą daugiausia tyrė 
M. Hasiukas. 

Už Seinų — Punsko krašto dar tolokai gyvenvietės turi lietuviškos 
(baltiškos) kilmės pavadinimus. Tai — Beržniki, Bolcie, Bondziszki, 
Burniszki, Giby, Gremzdel, Gulbieniszki, Gulbin, Jegliniec, Jegliniszki, 
Kadaryszki, Krejwince, Krucieniszki, Lenkupie, Lizdejki, £ugiele, 
Maszutkinie, Mauda, Pobondzie, Posejnele, Posejny, Poszeszupie, Rowele, 
Skustele, Stankuny, Szeszupka, Szottany, Szypliszki, Szurpity, Udryn, 
Wigry, Wilkupie, Wižajny, Wobaty, Zyrwiny ir daugybė kitų. 

Toliau einant Baltijos jūros link prasideda ištisai lietuviški 
oikonimai. Tai buvusi Mažoji Lietuva (Rytprūsiai). Pateikiame kai 
Kuriuos dabartinius vietovardžius (iš rytų į vakarus): Klajpeda, Skajzgiry, 
Zytkiejmy, Mieruniszki, Motule, Dubeninki, Budwiecie, Rogajny, 
Pluszkiejmy, Jurkiszki, Mažucie, Juchnajcie, Surminy, Metdze, Szarejki, 
Wydminy, Wierciejki, Budry, Wajsznory, Gatwuny, Kiemtawki, 
Warnikajmy, Krelikiejmy, Mottajny, Gierkiny, Korsze, Lankiejmy... 

Lietuvos pasienyje pasitaiko ir labai perdirbtų. Antai Alnai virto Ho/ny 
Wolmera, Alnūkai — ZŽo/ny Majera, Užujuodėlė — Zaczarne ir pan. 

Visame plote, kur tik paplitę lietuviškos (baltiškos) kilmės vie- 
tovardžiai, vietinėje lenkų kalboje gausu lituanizmų (baltizmų), to- 
kių kaip arudy 'aruodai', babotia “senutė, bobutė', bucz “bučius", 
bumbut “augalo pumpuras, bumbulas', cyba “ožka; jauna ištįsu- 
si mergina' (lie. cib4), deszry dešra", gant(a), gantas “trijų sluoksnių 
žvejybos tinklas, gantas", gi! “gylys", jegla “eglė?, klump “klumpė", krum 
"krūmas", kuj 'kūjis', marguč "margutis", pakuly “pakulos", parszuk, 
porszuk “paršiukas", razgini “rezginės", skaptuk “skaptukas"', skrybe!l 
"skrybėlė", sžosta “pelėkautas, slastai' ir kt. 


6 Leidinyje „Studia nad gwarami Biatostocczyzny“ (Warszawa, 1984, p. 184-221). 
7 Paskelbė leidinyje „Zeszyty naukowe universytetu Jogieltofiskiego. Prace języ- 
koznawcze“, zeszyt 84, 1986, p. 35 —45. 

MAŽOJI LIETUVA 


Klaipėdos kraštas 


Buv. Klaipėdos krašte 1944 pab.-—1945 m. pr. vyko įnirtingi mū- 
šiai tarp hitlerinės Vokietijos ir bolševikinės Sov. Sąjungos armijų. 
1944 m. spalio mėn. hitlerininkai buvo išstumti iš didžiosios Klaipė- 
dos krašto dalies, o 1945.1.28 ir iš Klaipėdos miesto. Gyvenvietės ne- 
apsakomai nuniokotos, sunaikinta 6570 Klaipėdos miesto pastatų. 
Daugumą gyventojų pasitraukiantys hitlerininkai evakavo į Vokieti- 
jos gilumą (dalis žuvo besikeldami per apšaudomas Kufšių marias). 
Manoma, kad iš buvusių 154 tūkst. Klaipėdos krašto gyventojų pasi- 
traukė apie 114 tūkstančių. Daug pasitraukusių ilgainiui įsikūrė Va- 
karų Vokietijoje, kiti persikėlė į JAV, Kanadą, Argentiną, Australiją 
ir kitas šalis. Lietuviai įsijungė į bendrą emigrantų kultūrinį gyveni- 
mą. Turėjo savas organizacijas: Mažosios Lietuvos draugiją, Mažosios 
Lietuvos fondą ir kt. Ėmė leisti savą periodinę spaudą („Krivūlė“, 
„Keleivis“, vokiškai „Unsere Stimme“ ir kt.), knygas, atsiminimus, 
rengti lietuviškus sambūrius. Pasirodė ir lingvistinės literatūros. Mi- 
nėtinas J. Užpurvio vokiškas Saūgų šnektos aprašas (su 2 įkalbėtomis 
kasetėmis), išleistas Čikagoje 1990 m. kartu su kitomis dviem auto- 
riaus filologinėmis studijomis. V. Pėteraitis parašė didelę Maž. Lietu- 
vos vandenvardžių monografiją (išleistą tik 1992 m. Lietuvoje). Leis- 
ta ir kitų darbų: su tėviške ryšiai ilgą laiką buvo visai nutrūkę, ir tik 
1987 m. Sov. Sąjungos valdžia pradėjo leisti jiems lankytis Klaipėdoje. 

Karui pasibaigus senųjų Klaipėdos krašto gyventojų bebuvo likę 
gal tik apie 10— 20<S. Nors dalis pasitraukusių dar karo metais bandė 
sugrįžti į namus, tačiau daugelis rado juos užimtus. Grąžinti jiems turtą 
bolševikinė Lietuvos valdžia neturėjo teisės. SSSR generalinio proku- 
roro nurodymu tai daryti buvo leista tik SSSR piliečiams, o klaipėdiš- 
kiai tokie niekada nebuvo. Vengdami kalėjimo ir tremties, dalis mėgi- 
no išvykti į Vokietiją. Dėl visų pergyventų skriaudų ir kančių kai ku- 
rie iki šiol tebekaltina „didžiaiietuvius“, matyt, iš ankstesnio įpročio 
ir dėl nesupratimo, jog Lietuvoje šeimininkavo okupantai. Į ištuštėju- 
sias sodybas buvo keliami žmonės iš kitų rajonų, ypač pietryčių Lietu- 
vos (ir taip aptuštėjusios dėl lenkų repatriacijos), stengiantis ten su- 
daryti tuščią erdvę slavų kolonistams. Kremlius siekė Klaipėdą, kaip 
ir Liepoją, Taliną bei kitus neužšąlančius Baltijos jūros uostus apgy- 
vendinti rusais ir tuo sukurti patikimą imperijos bastioną. 1989 m. Klai- 
pėdos mieste rusai sudarė 28,27 visų gyventojų (prieš karą jų nebu- 
vo), nors vyravo lietuviai (6376). Kituose buv. krašto miestuose ir mies- 

teliuose lietuviai dar labiau įsivyravo: Priekulėje tada jų buvo 9572, 
Šilūtėje — 9370, Rūsnėje - 947, Pagėgiuose — 8770. Klaipėdos kraš- 
to kaip atskiro administracinio vieneto jau nebesudaryta. 

Daug senųjų vietinių gyventojų bolševikai ištrėmė į Sibirą. Likę 
dėl protestantų tikybos dažnai būdavo painiojami su vokiečiais, nors 
jie kalbėjo lietuviškai. Dėl to, taip pat tikėdamiesi išvykti į Vokietiją, 
daugelis ėmė rašytis vokiečiais, juoba kad Vokietijoje turėjo giminių. 
Nusivylę dėl jiems reiškiamo priešiškumo, traktavimo vokiečiais, dau- 
gelis su širdgėla pasitraukė iš protėvių žemės ir išvyko į VFR. Likę 
ilgainiui sumišo su atsikėlėliais ir jau baigia tarp jų ištirpti. Išliko tik 
vienur kitur atskiros autochtonų šeimos, pvz., prie Smalininkų 
(Antšvenčių kaime), Pagėgių (Bitėnuose), taip pat persikėlusių į Kauną 
ar kitus miestus. Bolševikai nuniokojo senuosius klaipėdiškių kultū- 
ros paminklus, jų bažnyčias (kirches), kapines ir pan. 

Senoji klaipėdiškių, kaip patys vadinosi šišion škių (šišion “čia, šioje 
vietoje?, plg. Vilnijos futeišiy pavadinimą), kalba galima sakyti jau bai- 
gia išnykti. Po karo ją intensyviai tyrė kalbininkai V. Grinaveckis, 
E. Grinaveckienė, D. Gargasaitė ir kt., stengėsi sukaupti mokslui rei- 
kalingus duomenis. Kaskart vis sunkiau būdavo rasti tinkamų infor- 
mantų, nes jaunoji karta vietinių senųjų šnektų paprastai nebemoka. 

O tos šnektos labai įdomios. Šiaurinėje krašto dalyje buvo kalba- 
ma žemaitiškai, nors savęs Žemaičiais autochtonai nelaikė. Jiems že- 
maitis iš seno reiškė anapus sienos (carų valdytoje Lietuvoje) gyve- 
nantį lietuvį. Juk Klaipėdos kraštas niekada nepriklausė Žemaičių ku- 
nigaikštystei, anksti buvo pavergtas kryžiuočių. Taigi jie — Žemaičiai 
tik tarmės, bet jokiu būdu ne istorijos ar etnografijos požiūriu. Beje, 
ir tarmės požiūriu ilgainiui atsiskyrė nuo kitų žemaičių. 

Čia vietoj u0, ie taria ilgus siaurus balsius 0, ė, pvz., dėn* “duona, 
pėns “pienas'. Ploto viduryje, apie Priekulę, maždaug taip tariami ir 
bendrinės kalbos 0, ė, pvz., rodo) rodo", dė) "dėti". Taigi abi garsų 
poros sutapo į vieną. Jos gerokai suartėjo ir likusiame klaipėdiškių 
plote, kur vietoj bendrinės kalbos o, ė tariami diftongoidai "0, 'e, ne vi- 
suomet lengvai atskiriami nuo 0, ė, esamų vietoj bendrinės kalbos uo, ie. 

Dvibalsiai ai, ei galūnėse sistemingai vienabalsinami, bet žodžių 
šaknyse nuosekliau tik apie Priekulę. Į šiaurę ir rytus nuo Klaipėdos 
miesto ai >d sutapo su senoviniu d “o" ir abu virto nelabializuotu il- 
guoju balsiu o arba d, pvz., vėks/vėks “vaikas' ir pėns/pdns “ponas". 

Trumpieji balsiai u, i platinami ir tariami o, e bėv'?) “buvo", !ep “li- 
pa'), išskyrus poziciją prieš minkštąjį priebalsį resp. tolesnio skiemens 
priešakinį vokalizmą, kuomet išliko siauri (54 "'k'00 silkė"); siauri buvo 
ir žodžio galūnėse kilę iš akūtinių ilgųjų * Z, "1 (plg. acc. sg. sūnks, škis 
šalia nom. sg. sūn?s “sūnus', akės "akis" ). Nuo tolesnio skiemens pri- 

klausė net balsio e tarimas: prieš skiemenį su priešakine artikuliacija 
jis susiaurėjęs ir virtęs e (pvz., mėd“?s 'medis*), kitur išliko nepakitęs 
(nėš 'neša'). . 

Kirčiuoti a, e paprastai neilginami, pvz., raš“? rašė", mėr“ 'mėtų", 
ėžer“?) 'ežerą". | 

Junginiai an, am, en, em išliko sveiki, tik šiauriniame kampe en, 
em virto en, em: šalia lėnpks "lenkas", /ėmp“ "lempa" tarė lūgks langas", 
sūmnt“Vs samtis". 

Senoviniai šakniniai nosiniai balsiai 4, ę pietinėje ploto dalyje ne- 
susiaurėjo (tariami kaip bendrinėje kalboje), vidurinėje susiaurėjo tik 
antrasis (sprėst“) “spręsti' šalia kas“? “kąsti'), o šiaurinėje — abu 
(sprėst(€ kėst€); tačiau visose trijose dalyse tariama kan "ką", :4n "tą". 

Labai stipri žodžio galo redukcija: murmamaisiais virto nekirčiuo- 
jamose galūnėse ne tik trumpieji, bet ir ilgieji balsiai; jų bemaž visai 
nebegirdėti (tokie pateiktuose pavyzdžiuose rašomi skliausteliuose). 

Konsonantizmas mažiau pakito. Afrikatos č, dž išmestos iš kait- 
meninių skiemenų ploto šiaurinėje dalyje, kitur paprastai išlaikomas 
vadinamasis „Žemaičių garsų dėsnis“, nors ir pasitaiko įvairavimo. Prieš 
priešakinius balsius priebalsiai bemaž neminkštinami (greičiausiai vo- 
kiečių kalbos įtaka), minkšti paprastai pasitaiko tik k, g, I. 

Pietinėje Klaipėdos krašto dalyje kalbama vakarų aukštaičių šnek- 
tomis, tačiau turinčiomis nemaža savitų ypatybių, neretai bendrų su 
klaipėdiškiais žemaičiais. Mat tiek vieni, tiek kiti ilgus šimtmečius buvo 
atskirti nuo lietuvių tautos kamieno ir daugiausia tarpusavyje teben- 
dravo. Ir šiose šnektose sunku atskirti bendrinės kalbos porų u0, ie ir 
0, ė atitikmenis: abiem atvejais dažnai girdime diftongoidus “0, 'e. Pa- 
sitaikydavo vietoj jų (ypač tvirtapradžių 6, ė) ir 0“, ė!, net ou, ėi 
(žm dun“s žmonės", atsikėil“ “atsikėlė"). 

Perdėm žemaičių ir aukštaičių ypatybės sumišusios Kuršių nerijo- 
je, kur dar jaučiama ir vadinamųjų kuršininkų kalbos įtaka (plačiau ją 
aprašė K. Morkūnas ir A. Sabaliauskas „Lietuvių kalbotyros klausi- 
mų“ II tome). 

Klaipėdos krašto lietuvių kalba labai žodinga. Keli įdomesni pavyz- 
džiai: aiūlaukis “pietvakaris (ir vakaris) vėjas", aūlekoms "galvotrūkčiais", 
dag4“derlius", na išas "išgėrimas, vaišės", sėkis "sekluma", ūznius “ūsočius". 

Kalbėdami religine tematika senosios kartos žmonės primaišo daug 
įvairių archaizmų (matyt, gautų iš tebevartojamų senoviškų religinio 
turinio knygų), pvz.: esmū "esu", ės yra", esmė "esame", estė 'esate", 
diūomi 'duodu", diost“duoda', miegmi“miegu', apmigifik 'apgink ma- 
ne', pamišvėsk 'pašvęsk mane", nemidūok “neduok man', aš bėgmi 
tavėspi 'aš bėgu prie tavęs' ir pan. 

Jaučiama didelė vokiečių kalbos įtaka. Dėl jos bemaž išnyko vie- 

tininko linksnis, jį išstūmė konstrukcija į + galininkas, pvz., gyvenu į 
Klaipėdą “gyvenu Klaipėdoje", būk į srūbą “būk troboje'. Vartojama la- 
bai daug leksikos germanizmų. Perdėm vokiška sintaksė. 

SSSR ir VFR vyriausybėms susitarus nuo šeštojo dešimtmečio pa- 
baigos buvo leista Klaipėdos krašto (ir visos Lietuvos) vokiečiams iš- 
vykti į VFR. Tuo pasinaudojo apie 11 tūkst. žmonių. Išvyko ir vokie- 
čiais užsirašę lietuviai. Pasitraukė beveik visi vadinamieji kufšininkai 
iš Kužšių nerijos. Tai įdomi etninė grupė, kurios protėviai buvo atsi- 
kėlę iš Latvijos. Jie kalbėjo Kuržemės latvių tarme, gerokai paveikta 
lietuvių (žemaičių) ir vokiečių kalbų. 

Yra duomenų, kad nuo XIV amžiaus ar net dar anksčiau dėl geres- 
nių žvejybos sąlygų iš Kuršo žvejai pradėjo keltis Baltijos pajūriu to- 
lyn į pietus. 1400 m. jie jau minimi Semboje. Pirmieji persikėlėliai 
greičiausiai buvo senieji kuršiai, pasidavę Ordinui. Jie, matyt, šnekė- 
jo kuršių kalba. Vėliau — nuo XV a. pradžios — emigracija iš Kuršo 
labai padidėjo. Tada persikėlėliai galėjo vartoti jau Kuržemės latvių 
kalbą, išaugusią kuršių substrato pagrindu. Taigi latvių (latgalių) kal- 
bos plitimas Livonijoje persimetė ir į Kryžiuočių valdomą sritį prie 
Baltijos jūros. Nenutrūkstant kėlimuisi kuršių kalba tarp emigrantų 
turėjo ištirpti latvių kalboje. Dialektologijos požiūriu kuršininkų kal- 
bai artimiausios pietvakarių Kuržemės latvių šnektos apie Nycą, Bar- 
tuvą, Kalėtą, Gramzdą, Priekulę. Matyt, iš ten daugiausia buvo atvy- 
kėlių. Taigi kuršininkų (patys save vadina kursnieki) kalba negali būti 
traktuojama kaip tiesioginis kuršių kalbos tęsinys. 


Prasidėjus Kryžiuočių valstybėje reformacijai (XVI amžius) šaltiniuose ne kartą mi- 
nimi kuršiai ir jų kalba. Antai lietuviškoje 1578 m. valdžios gromatoje skaitome (rašyba 
sumoderninta): „Mes priegtam ištyrėm, jog daug kuršių ir lietuvninkų mūsų šio vals- 
čiaus Ragainės ir Tilžės didį deivių alba stabų garbinojimą daro (t.y. labai garbina deives 
arba stabus — Z.Z)“. Paulius Megotas, kuris Abeliui Viliui padėjo išversti į senąją prūsų 
kalbą Liuterio katekizmą, sakėsi mokėjęs kuršių kalbą. Mokėjo ją ir Jonas Bretkūnas, 
kurio raštuose esama tos kalbos elementų. Kunigaikštis Albrechtas 1544 m. ieškojo kur- 
šiškai mokančio kunigo Rusnės bažnyčiai. Nelengva dabar nustatyti, kokia tai buvo kal- 
ba. Senoji kuršių kalba kažin ar galėjo išlikti iki XVI a. pabaigos. Galbūt tada kuršiais 
vadintas senųjų kuršių mišinys su aplatvėjusiais atsikėlėliais iš Kuršo, šnekėjusiais kur- 
šių substrato pagrindu išaugusia latvių kalbos tarme. Tai lyg ir rodytų S. Grunavo (Gru- 
nau) kronikos „Tėve mūsų“ tekstas, laikytas prūsišku, bet iš tikrųjų jis buvo netiksliai užrašy- 
tas latviškai, greičiausiai kuršininkų protėvių kalba. 


Klaipėdos krašte dar atmenami kuršininkai gyveno visu pajūriu ir 
pagal Kuršių marias. Čia daug kur išliko kuršiškų-latviškų vietovar- 
džių, pvz.: Aukštumalai (plg. lie. šukštas + la. mala “krantas'), AŽ- 
purviai (lituanizuotas priešdėlis la. 4z-<aiz-“už' + pūrvs 'plynė'), Der- 
cekliai (derva, la. dafva + ceplis *'krosnis'), Kiėkiai (la. kūkis “kovar- 
nis'), Labrenciškė (pavardė la. Labrencis), Liaunai (la. Jaūns piktas"), 

Muižė (muiža “dvaras'), Nėmirseta (Nemiras + la. sėta “tvora, kie- 
mas, sodyba?), Svežicelė (lietuvių būtų * Švefikelė), Žagatai (la. žagata 
“šarka'),Žag4tpurviai. Autochtonų lietuvių šnektose turima nemaža 
kuršininkų kalbos skolinių, pvz., aka 'eketė' (la. aka 'šulinys'), aūstri- 
nis “šiaurės rytų vėjas' (Austranš), brfdis “sykis, valandėlė" (bridis “t.p.'), 
mžgūna "aguona" (maguone), 6tė plekšnė"? (te “t.p.'), pūkis *velniu- 
kas; kamuolinis žaibas" (pūkis “drakonas, laumė?), pūtis pelėda" (pūce 
"t.p.'), rykas“reikmuo! (riks “t.p.'), sėminis 'šiaurės vakarų vėjas' (sžme- 
nis “t.p.'), šakšinis “pietvakarių vėjas' (saksenis, -inis “t.p.?), šūpynė 
'supuoklė' ($7pdt 'suptis'). Esama ir tos kalbos įtakos lietuvių šnektų 
fonetikai, pvz., kirčiuotų a, e neilginimas, „žadininkiškas“ balsio o ta- 
rimas (4) apie Kafklę ir kt. 

Prieš I pas. karą kuršininkų kalba dar buvo vartojama ne tik Kur- 
šių nerijoje, bet ir Melnragės kaime, Karklės bažnytkaimiuose. Visi 
kuršininkai tada jau buvo dvikalbiai ar net trikalbiai. Savąją kalbą 
daugiausia vartojo tik šeimoje ir žvejodami, o šiaip viešai kalbėjo vo- 
kiškai arba lietuviškai. Žemyno kuršininkai, būdami žemdirbiai, greit 
sulietuvėjo. Liko tik jų pavardės, pvz., Lac ftis ( Ecitis lokytis'), Labren- 
cis (“Laurynas'), Kazragis (kaza 'ožka' + rags “ragas'). Ilgiau išsilaikė 
Kuršių nerijoje, kur visi kuršininkai buvo žvejai. Tačiau jų kalba dėl 
mažo vartotojų skaičiaus (1861 m. nerijoje užregistruota 414 kurši- 
ninkų, 1890 m. jų rasta 358, 0 1957 m. bebuvo vos apie 200, sudarę 53 
šeimas, iš jų 26 gyveno Nidoje), atskirta nuo natūralaus savo kamieno 
Latvijoje, nefiksuojama raštu (net pamaldos kuršininkams buvo lai- 
komos lietuviškai, vėliau — vokiškai), ilgainiui ėmė išsigimti. Patys 
kuršininkai savąją kalbą laikė prasta, tik iš įpročio ją vartojo Žvejoda- 
mi ir šeimose (ypač moterys su vaikais). Antrojo pasaulinio karo są- 
myšiai ir pokario trėmimai ją bemaž visai išnaikino, po to dar šiek 
tiek šios kalbos mokėję Žmonės išvyko į VFR. 

Kalbininkai kuršininkų kalba jau seniai domisi. Dar 1888 m. žino- 
mas vokiečių baltistas A. Becenbergeris išleido apie jų kalbą knygą“. 
1927 m. pasirodė latvių kalbininko J. Plakio studija". Po karo du į VFR 
pasitraukę kuršininkai patys sudarė savo gimtosios kalbos žodyną". 
Vienas iš jų vėliau išleido dar ir kuršininkų etnografinių tekstų rinki- 
nį su vertimu į vokiečių kalbą!!, taip pat vokiečių -kuršininkų žodyną 
su priedais!2. Pastaruoju laiku vokiečių baltistai ėmė šios kalbos liku- 


8 Bezzenberger A. Uber die Sprache der preuBischen Letten. Gėttingen, 1888. 
9 Plakis J. Kursnieku valoda. Riga, 1927. 

10 Kwauka P,Pietsch R. Kurisches Worterbuch. Berlin, 1977. 

1 Pietsch R. Fischerleben auf der Kurischen Nehrung. Berlin, 1982. 

12 Pietsch R. Deutsch-kurisches Wūrterbuch. Lineburg, 1991. 

čius kruopščiai tirti. V.P. Šmidas išleido specialią kolektyvinę studi- 
ją?. F. Hincė (Hinze) paskelbė seriją straipsnių. Tiria ją ir kiti. Deja, 
šiuo metu jau išmiršta paskutinieji žmonės, dar šiek tiek mokėję šią 
kalbą. Iš jų lūpų užrašyti tekstai rodo jau labai sudarkytą kalbą, iš 
esmės kuršininkų —vokiečių kalbų žargoną, kurio struktūra perdėm 
vokiška. Antai turimas net artikelis, daiktavardžiai paprastai būna tos 
giminės, kurią turi vokiški atitikmenys, ir t.t. 

Kuršininkų kalboje daug lituanizmų, pvz., antaki “antakiai, artims 
*'artimas", bedievis, brangs "brangus", dievabaimings,dangun žengims, dir- 
ža 'diržas', dulkes “dulkės"', gandras, greits “greitas", lašini lašiniai", pa- 
kaušis, puiks puikus", sekmines 'Sekminės (šventė)', spanguole, vaisas 
“*vaisius?, zuikis, žaibis “žaibas', žands žandas", žents žentas", žvirblis. 

Be kita ko, iš lietuvių kuršininkai gavo nemaža slavizmų, religinių 
terminų, pvz., apaštals, apiera, griks "nuodėmė", kataliks, krikščūnis 
“*krikščionis"', miests “miestas', neprietelis, spavieda "išpažintis", sūdna 
diena, užgavienis “'užgavėnės", venčavūnė “sutuoktuvės, santuoka', 
Velikas “Velykos", žegnūti “žegnotis, palaiminti', žegnūne "palaiminimas". 

Vartojami lietuviški skaitvardžiai nuo „11“ iki „19“ (vienalik, dvilik, 
trilik... devnūlik). Yra net lietuviškų gramatinių formų, pvz., 
1. sg. cond. būčau, duočau, nūkčau 'prieičiau', pirkčau, 2. pl. duotu- 
mit, varetumit “galėtute". Lietuviška priesaga -ybė išstūmė latvių -iba. 

Fonetikoje irgi ryški lietuvių kalbos įtaka. Turimos afrikatos č, dž 
vietoj latvių š, ž, pvz., zalkči "žalčiai", briedži “briedžiai', gen. pl. 
biču “bičių', sirdžu širdžių". Pasitaiko žemaitiškos tarties elemen- 
tų, pvz.: dieku "dėkui", diel "dėl", driegnas "drėgnas", gieda 'gėda", 
liguonis "ligonis". 

Visa tai neturėtų kelti nuostabos. Kuršininkai daug dešimtmečių 
buvo netekę kontaktų su savo protėviais Latvijoje, nuo jų visai nuto- 
lo. Latvių kalba jiems nebedarė jokios įtakos. Retas iš jų buvo matęs 
latvišką knygą. Pasaulio naujienos juos pasiekdavo per lietuvių ir vo- 
kiečių kalbas. Trečiajame dešimtmetyje ir vėliau jie religiniuose susi- 
rinkimuose melsdavosi lietuviškai, skaitė lietuviškas tikybos knygas. 
Lietuvių kalbą vartojo turguje nuvežę parduoti žuvis į Klaipėdą ar 
Šilutę. Tarp jų buvo nemaža turinčių lietuviškas pavardes, pvz., Jak- 
šys, Kubilius, Naujokas, Rudys, Sakutis, Simonaitis, Toleikis. 


5 Schmid W. P Nehrungskurisch. Stuttgart, 1989. 

Rytprūsiai 


1944 m. vasarą bolševikų kariuomenei artinantis prie Rytprūsių, 
hitlerininkų vadovybė įsakė visiems gyventojams trauktis į vakarus. 
Dauguma pakluso ir atsidūrė Vokietijos gilumoje. Dalis pasitraukusių 
lietuvių vėliau iš ten persikėlė į JAV, Argentiną ar kitas šalis. Tačiau iš 
Rytprūsių išvyko ne visi. Buvo tokių, kurie nespėjo ar nenorėjo keltis. 

Tenykščiai lietuviai tikėjosi, kad po karo kraštas bus prijungtas prie 
Lietuvos ir jie nebebus persekiojami. Tačiau- Stalinas neskyrė jų nuo 
vokiečių. Greit prasidėjo teroras. Tiek vokiečiai, tiek ir lietuviai vie- 
nodai buvo vejami iš gimtųjų namų, be teismo žudomi. Siautėjo ba- 
das. Vyko genocidas. Ieškodami išsigelbėjimo Žmonės bėgo į Lietuvos 
SSR. 1944 m. spalio mėn.-1945 m. pavasarį vakarinėje jos dalyje su- 
sikaupė daugybė elgetaujančių Rytprūsių gyventojų nuo Tilžės, Ra- 
gainės, Gumbinės, Įsrutiės, Labguvos ir kt. vietovių. Tai buvo dau- 
giausia moterys su mažais vaikais ir invalidai seneliai. Dauguma jų 
kalbėjo lietuviškai, bet buvo ir silpnai šią kalbą mokančių, vos supran- 
tančių arba ir visiškai nesuprantančių. Nors bolševikų valdžia draudė, 
bet Lietuvos žmonės stengėsi padėti nelaimingiesiems. Kai kas iš jų 
neteko vilties išgyventi ir paliko savo vaikus auginti pakelyje sutik- 
tiems lietuviams. Ir šie juos augino. Po 40 metų „vokietukai“ ėmė ieš- 
koti savo brolių, seserų, giminių... 

1945—1946 m. beveik visi suaugę Rytprūsių gyventojai buvo išgau- 
dyti, suimti ir išgabenti į Vokietiją, dar didesnis jų skaičius — į Sibirą, 
kur beveik visi žuvo. Pačiuose Rytprūsiuose autochtonų neliko. 

Stalinas dar Teherano konferencijoje (1943.XII.1) kėlė reikalą 
Sov. Sąjungai turėti neužšąlančius Karaliaučiaus (Konigsbergo) ir 
Klaipėdos (Memelio) uostus, kurie esą pastatyti „nuo amžių slavų že- 
mėje“ (Ha HCKOHHO CJaBAHCKOH 3€MJIE). Painiojo Prūsiją su Rusija. 
Potsdamo konferencijoje (1945.VIII.2) Rytprūsiai buvo padalyti SSSR 
ir Lenkijai. Prūsija taip žiauriai nukentėjo todėl, kad jos vardą buvo 
pasisavinęs tikrasis vokiečių militarizmo židinys — Brandenburgas. 

Iki 1946 m. pavasario Rytprūsių šeimininko klausimas Sov. Sąjun- 
goje dar vis nebuvo išspręstas. Yra duomenų, kad Stalinas siūlęs Snieč- 
kui prisijungti juos prie sovietinės Lietuvos (tai natūralu, juoba kad 
prieš pradedant puolimą Rytprūsiuose kariams buvo aiškinama, jog bus 
išvaduojamos senosios lietuvių žemės, kurias vokiečių grobikai engę 
700 metų), bet šis, matyt, pasitaręs su G. Zimanu, A. Guzevičium, 
J. Paleckiu ir kitais „draugais“, atsisakęs. Geografo V. Gudelio atsi- 
minimu, tada buvo net sudaromos Rytprūsių lietuviškų ir vokiškų vie- 
tovardžių kartotekos, braižomi to krašto žemėlapiai, bet greit įsakyta 
darbą nutraukti. Vėliau, N. Chruščiovo atlydžio laikais, Rytprūsių 

klausimas vėl buvo iškilęs (1963—1964 m.), tačiau valdžią paėmus 
L. Brežnevui tuoj nutilta. 

Stalino sprendimu Karaliaučiaus kraštas 1946.IV.7 buvo atiduotas 
Rusijos Federacijai. Keistas sprendimas prijungti prie Rusijos žemes, 
kurios su ja nesisiekia. Nepaisant Mažosios Lietuvos Tarybos protes- 
to (išspausdintas „Vorutoje“, 1992.XII.23), Rytprūsiai tapo Rusijos 
kolonija. Greit imta tą koloniją apgyvendinti rusais, atvežamais iš Smo- 
lensko, Voronežo, Oriolo, Kirovo, Briansko ir kitų sričių. 1946 m. pa- 
baigoje jau buvo perkelta apie 12 tūkst. šeimų. 1988 m. krašte gyveno 
per 800 tūkst. žmonių, daugiausia rusų. 

Taigi nuo 1945 m. Lietuva neteko per 700 metų trukusios kaimy- 
nystės su vokiečiais. Atsidūrė slavų apsuptyje. Kremlius stengėsi žmo- 
nėms įkalti į galvą absurdą, esą Rytprūsiai — tai „nuo amžių slavų 
žemė“. Beje, taip buvo parašyta ir 1953 m. išleistoje Didžiojoje sovie- 
tinėje enciklopedijoje (p. 426). Atsirado disertacijų, kurių autoriai 
stengėsi įrodyti, kad prūsai buvę vos ne rusai. Rašytojo F. Vedino ro- 
mane „Miestas bus!“ (Ryga, 1953) skaitome: „šios žemės priklauso 
mums... rusų Žeme važiuojame... Mes su fašistais atsiskaitėme ir su- 
sigrąžinome savo žemę“. Dar visai neseniai Ragainės (Nemano) rajo- 
no laikraštyje B. Oralbekovas rašė: „Ši žemė nuo seniausių laikų buvo 
slavų, rusų Žemė ir ja vėl teisėtai tapo po Didžiojo Tėvynės karo“ 
(„JlennHeu“, 1988 m. Nr.26). Karaliaučiaus centre pastatytame pa- 
minkle įrašyta pycckuū 20p00. Taip buvo mulkinami atsikėlėliai ir jų 
kaimynai. Iš tikrųjų per amžius Rytprūsiuose niekada nėra buvę nė 
vienos rusiškos gyvenvietės, joks rusų mokslininkas iki II pas. karo 
nėra radęs ko nors rusiška šioje žemėje. 

Kad Rytprūsiai atrodytų rusiškesni, buvo pakeisti vietovardžiai. Ru- 
siški vietų vardai padaryti visur, ne tik vietoj hitlerininkų primestų 
vokiškųjų, bet ir vietoj nuo amžių išlikusių gražių lietuviškų arba prū- 
siškų. Karaliaučius (Konigsberg) tuoj virto Kaliningradu. Ir daug kitų 
vietovių gavo rusiškus bolševikų veikėjų, kariškių, net caro generolų 
pavardžių pavadinimus, perkeltus Rusijos miestų, miestelių ar kaimų 
vardus. Kovose už Karaliaučių žuvo įvairių tautų Žmonių, tarp jų ir 
lietuvių, bet į srities žemėlapį įtraukti vien rusiški pavadinimai. Pa- 
vyzdžiai: D4rkiemis virto Ozersku, Eitkūnai - Černyševskoje, Gastos 
— Slavsku, Gumbinė — Gusevu, Įsrutis — Černiachovsku, Krafūtas — 
Zelenogradsku, Kuršiai - Primorje, Labguva - Polesku, Lazdynai — 
Krasnoznamensku, Palviniūikai — Jantarnu, Piliava — Baltijsku, Ragainė 
— Nemanu, Stūlupėnai — Nesterovu, Tepliuvė — Gvardeisku, Tilžė — 
Sovetsku, Trakėnai - Jasnaja Poliana, Vėluva - Znamensku ir t.t. 

Taigi užkariautojai klastojo ne tik krašto istoriją, bet ir jo geogra- 
fiją. Nepaliko nė vieno lietuviško ar bent baltiško pavadinimo senojo- 

je baltų Žemėje, nors čia pat kaimynystėje buvo sovietinė baltų res- 
publika — Lietuva. Elgtasi taip, lyg rusai būtų čia atradę negyvenamą 
žemę, neturėjusią jokios istorijos, ir tą žemę būtų reikėję pavadinti 
atradėjų vardais. Vargšai Rytprūsių vietovardžiai! Kokių metamorfo- 
zių jie nėra patyrę? Antai Pakriėkius germanizatoriai buvo suvokieti- 
nę į Pokraken, hitlerininkai juos pavertė Weidenau, o stalinistai — Le- 
ninskoje. Atitinkamai Šilėnai virto Schillehnen —> Schillenfeld > Po- 
bedino ir t.t. 

Stalinistai nepaisė jokio kultūrinio paveldo. Viso pasaulio baltis- 
tams žinomi Pabdai virto Romanovo, Kristijono Donelaičio Tolrminkie- 
mis — Čistyje Prudy ir t.t. Ar gali būti didesnis lietuvių tautos ir ap- 
skritai dorų pasaulio žmonių įžeidimas? 

Rusiškais buvo keičiami net vandenvardžiai (labai retas atvejis pa- 
saulio istorijoje!): A/smarės virto Vislinskijzaliv, Alnė - Lana, Ameita 
— Stogovka, Gilija — Matrosovka, Nemunfnas — Zlaja, Romintė — 
Krasnaja, Skirvytė — Severnaja ir t.t. 

Taip buvo naikinami šimtmečiais čia gyvenusių Žmonių pėdsakai. 
Kraštas tapo dvasine dykviete, pūliuojančia žaizda lietuvių širdyse. Ir 
visa tai padarė ne kryžiuočiai ar kitokie grobikai, bet „vyresnieji bro- 
liai“, savo elgesiu toli pralenkę hitlerininkus. Pastarieji 1938 m. iš 2 087 
Rytprūsių vietovardžių buvo suvokietinę tik 1 183 (56,770). Stalino 
rusifikatoriai jokių sentimentų neturėjo. Jie nepaliko net šio šimtme- 
čio pradžios lietuvių kultūros centrų — Tilžės ir Ragainės — pavadini- 
mų, kurių neberasi žemėlapiuose. 

„Vyresniojo brolio“ pavyzdžiu bent kiek pasekė ir lenkai, kurie „sa- 
vo“ Rytprūsių dalyje taip pat daug baltiško vardyno pakeitė lenkišku. 
Plg. metamorfozę: Degūčiai > Degucie > Makėw, Galviečiai > Gal- 
wiece > Duža Wies, Kiekskiemiai > Kiekskiejmy —> Zielonka, Pluškie- 
miai > Pluszkiejmy —> Placka... 

Nyku dabar baltų kilmės žmogui senojoje prūsų ir lietuvių Žemėje. 
Bolševikai ją pavertė ištisa karine baze ir visiškai apleido. Reikia ste- 
bėtis, kaip. pavyko taip nuniokoti žydintį kraštą. Anksčiau ši žemė mai-- 
tino Vokietiją, buvo jos aruodas. Turėjo modernią sausinimo bei drė- 
kinimo sistemą — vieną iš geriausių Europoje, kuri naujiesiems gy- 
ventojams pasirodė nereikalinga. Erozija ir pelkės įsivyravo Rytprū- 
siuose. Galima valandomis važiuoti per kraštą ir nematyti žmoniškes- 
nio ūkininkavimo žymių: ištrypti, apleisti dirvonai, apgriuvusios tuš- 
čios sodybos, sulaukėję sodai, bruzgynais užžėlusi dirbama žemė. Ge- 
riausias pavyzdys, ką duoda „brandusis socializmas“! Užsieniečiams 
šis kraštas buvo uždarytas, žurnalistams -— „terra incognita“. 

Karaliaučiaus pilis, beveik nenukentėjusi karo metais, buvo išsprog- 

dinta, paskui visai nugriauta. Vietoj jos dabar stovi architektūros 
monstras — srities vykdomojo komiteto pastatas. Ragainės XIII a. pi- 
lis susprogdinta 1975 m. sukant kažkokį filmą, riogso tik jos apgriuvu- 
sios sienos. Jokio užrašo su mūsų raštijos pradininko Mažvydo vardu 
čia nėra. Sugriautos, susprogdintos ne tik pilys, bet ir bažnyčios. Ne- 
bėra tų Karali4učiaus, Labguvos, Gumbinės, Ragainės, Tilžės bažny- 
čių, kuriose kažkada triūsė didieji lietuvių raštijos kūrėjai J. Bretkū- 
nas, B. Vilentas, M. Mažvydas ir kt., kuriose dar 1944 m. buvo laiko- 
mos lietuviškos pamaldos. Dalis bažnyčių teberiogso suniokotos. 
Pabėtų bažnyčia buvo paversta trąšų, Valtarkiemio — įrankių, Vėlu- 
vos, Tepliuvos, Katniavos — kitokiais sandėliais. 

Daug kultūros paminklų nukentėjo dėl paprasčiausio aplaidumo, 
atsikėlusių gyventojų nenoro domėtis šio krašto istorija. Suarti pilia- 
kalniai, išvartalioti paminkliniai akmenys, bareljefai, sunaikinti jų už- 
rašai. Iš hitlerininkų laikų išlikusi rodyklė į Kristijono Donelaičio gim- 
tuosius Lazdynėliūs buvo sunaikinta, pačiuose Lazdynėliuose 
(dab. Višniovka) Donelaičio sodybos vieta paversta šiukšlynu, žemė 
išrausta ir dilgėlėmis apaugusi. Tolminkiemyje Donelaičio bažnyčią 
vėliau atstatė entuziastai iš Lietuvos, pavertė ją muziejumi — vienin- 
tele lietuviškumo žyme visoje srityje. Tolminkiemį išgelbėjo pasauli- 
nės šlovės Donelaičio vardas. 

Spaudžia širdį važiuojant išniekintų šventyklų kraštu. Nebėra čia 
nė vienos lietuviškos mokyklos, nė vieno lietuviško vaikų darželio. Vis- 
kas vien rusiška. Atsikėlėliai nejaučia, kad gyvena ant baltiškos kultū- 
ros griuvėsių. Visa Kaliningrado sritis — tai absurdas, bolševikų nusi- 
kaltimas, ne mažesnis už Katynę. 

Nukankinta ir Rytprūsių lietuvių kalba. Jos, tiesą sakant, nebėra. 
Šio krašto gyventojų tąsa — į vakarus pasitraukę lietuviai — išblaškyti 
po visą pasaulį ir nebesudaro kompaktiško kolektyvo. Vienas kitas iš 
Rytprūsių kilęs Žmogus gyvena Lietuvoje, daugiausia tokių palikuo- 
nys, jau nebemokantys savo protėvių tarmės. Prieš šimtmetį ir anks- 
čiau iš Rytprūsių į artimesnes žemaičių apylinkes (Žemaičių Naumiestį 
ir kitur) atsikėlusių vadinamųjų lietuvininkų kalba dabar jau stipriai 
sužemaitėjusi, nors joje dar galima įžiūrėti F. Kuršaičio gramatikoje 
aprašytos kalbos elementų. 

Dėl viso to buvusių Rytprūsių lietuvių tarmių rekonstrukcija šian- 
dien gali būti tik apytikrė, pateikianti patį bendriausią vaizdą. Deta- 
lių, matyt, jau niekuomet nebeatkursime. Daugiausia remiamės 
A. Becenbergerio (Bezzenberger), A. Doričiaus, J. Gerulio (Gerullis), 
Chr. Stango, A. Salio, V. Fenclau (Fenzlau) darytais užrašais bei jų atlik- 
tais tyrimais, taip pat Rytų Prūsijos lietuviškais tarminiais tekstais (pvz., 
K. Jurkšaičio, K. Kapelerio), kitomis šio krašto kalbos nuotrupomis. 

Po Melno taikos (1422 m.) Kryžiuočių valstybėje, virtusioje Prūsi- 
jos kunigaikštyste (vėliau karalyste), gyvenę lietuviai net septynis šimt- 
mečius išbuvo atplėšti nuo savo tautos kamieno — Lietuvos. Valstybės 
sienos atskirti, jie galėjo bendrauti tik tarpusavyje, todėl nutolo nuo 
kitų lietuvių. Jų kalboje atsirado specifinių bruožų, iš kurių ryškiau- 
sias — labai didelė vokiečių kalbos įtaka. 

Tarminė diferencija čia buvo mažesnė negu Lietuvos valstybėje, 
beje, ir plotas daug mažesnis. Šiauriniame jo smaigalyje pagal Kuišių 
marias iki Karklės miestelio (dab. Mysovka) žmonės kalbėjo žemai- 
tiškai (žr. 4 pav.), bent afrikatų požiūriu aiškiai skyrėsi nuo aukštai- 
čių, čia buvo tariama, pvz., trėts "trečias", s(4tei 'stačiai', su /4uleis “su 

4 pav. Mažosios Lietuvos tarmės: 

a — žemaičių aukštaičių riba (pagal afrikatas), b —vakarų aukštaičių šiaurinės 
(striukių) ir pietinės (baltsermėgių) patarmių riba, c — plotas, kuriame 4u, 4i, ei >4, 
e, d - Prūsijos kunigaikštystės (karalystės) siena 

jaučiais", ket “kenčia"', gaidei“ gaidžiai", graūdei“graudžiai", širdei šir- 
džiai", meldė “meldžiu', kentė "kenčiu". Žemaitybių atsiradimą, kaip 
if kitur, daugeliu atvejų reikia aiškinti kuršių substratu. 

Visame likusiame Rytprūsių plote vartota vakarų aukštaičių tar- 
mė, artima mūsų pietiniams vakarų aukštaičiams (kauniškiams). Ši 
tarmė pasižymėjo archajiškumu, kurį lėmė nuo amžių kaimynystė su 
archajišką kalbos pobūdį turėjusiais vakarų baltais — prūsais. Grei- 
čiausiai būta šiai tarmei ir substratinio prūsų (kuršių?) kalbos povei- 
kio, kurio reliktais reikėtų laikyti ploto dalyje 0 ir uo (resp. su jais 
koreliuojančių ė ir ie) sutapimą, fakultatyvišką vienaskaitos vardinin- 
ko galūnės -as trumpinimą (vyrs // vyras), turėtą ir pietinėje ploto da- 
lyje. Buvo taip pat leksikos prūsizmų. 

Šiai tarmei ilgainiui lemta buvo atlikti labai didelį vaidmenį lietu- 
vių kalbos istorijoje. Tai mūsų senųjų rašytojų Jono Bretkūno, Jono 
Rėzos, pirmosios gramatikos autoriaus Danieliaus Kleino, lietuvių lite- 
ratūros klasiko Kristijono Donelaičio ir didžiojo lituanisto Frydricho Kur- 
šaičio tarmė. Iš jos eina mūsų dabartinės bendrinės kalbos ištakos! 

Mažosios Lietuvos vakarų aukštaičiai sudarė dvi ryškias patarmes: 
šiaurinę ir pietinę. Pirmoji patarmė pasižymėjo trumpųjų balsių išme- 
timu ir ilgųjų redukcija nekirčiuotose galūnėse, o antroji išlaikė svei- 
ką senovinį galūnių vokalizmą. Taigi formos vilkas, dirba, myli pieti- 
nėje patarmėje išliko kokios buvusios, o šiaurinėje virto vilks, dirb, 
mfl. Atitinkamai iš pralietuvių gen. sg. * vilkū, * dūonūs, *s4uEs, 3 praet. 
* dirba, * mirė išsirutuliojo pietinėje patarmėje vilko, duonos, sd4ulės, 
dirbo, mirė, o šiaurinėje — vilka, dionas, s4ules, dirba, mire. Šiauri- 
nės patarmės atstovus dėl žodžio galo trumpinimo, kaip jie patys sa- 
kydavo striūkinimo, imta vadinti striūkiais. Pietinei patarmei vadinti 
dialektologai vartoja ba/tsermėgių vardą. Tai ne kalbinis, bet etno- 
grafinis terminas. Mat XIX a. vietomis šiuo vardu buvo pravardžiuo- 
jami patarmės Žmonės, dėvintys šviesų apdarą, pilkas nedažytas vilnų 
sermė gas. 

Daugelis striūkių, išskyrus šiaurinę dalį arčiau Nemuno (žr. 4 pav.), 
monoftongizavo tvirtapradžius dvibalsius du, 4i, či ir vietoj jų, tarė 
ilguosius balsius d, ė, pvz., šūkštai 'Šūukštai", dūkrs "daiktas", pavėkslai 
"pavėikslai". Dar didesniamę plote buvo vienabalsinamas dvibalsis a/ 
priesagoje -4ifis (tariama -ūtis), pvz., Kuršūris “Kurššitis" (iš čia vok. 
Kurschat). 

Arčiau žemaičių gyvenę striukiai dvibalsino ilguosius balsius 0, ė, ver- 
tė juos uo, ie, taigi tarė, pvz. 2 puons *'ponas", tieus tėvas". Čia 0/ė> U0, Ie 
visai sutapo su senaisiais uo, /e, pvz., dūona, piens 'pienas'.Tokius striu- 
kius žmonės paprastai vadindavo tilžėnais (nuo Tilžės miesto pavadini- 
mo), o nesuplakusius 0, ėsu uo, ie vadindavo ragainėnais (nuo Ragainės). 

Visose nurodytose šnektose — ne tik striukių, bet ir baltsermėgių 
plote — yra buvę daug smulkių kitokių ypatybių: fonetinių, morfologi- 
nių ir leksikos. Tačiau joms išryškinti, ypač nurodyti jų paplitimui, la- 
bai trūksta duomenų. | 

Dabar vad. Kaliningrado srityje gyvena apie 40 tūkstančių lietu- 
vių, daugiausia pokarinių naujakurių. Pagal oficialią statistiką 1979 m. 
Karaliaučiaus mieste lietuvių buvo — 3 475 (1990 m. 3 537), Tilžėje — 
2132(2 326), Ragainėje — 2 099 (1 940), Įsrutyjė — 1 348, Gastų (Slav- 
sko) rajone — 1 464 (2 316), Lazdynų (Krasnoznamensko) rajone — 
864 (1 504), Stalupėnų (Nesterovo) rajone — 651 (1 154). Pasienyje 
su Lietuva jie sudaro net apie trečdalį visų gyventojų. Tai lietuviai — 
daugiausia buvę tremtiniai, kuriems neleido gyventi Lietuvos SSR ir 
kurie stengėsi įsikurti bent netoli Lietuvos. Tarp jų — ir buvę partiza- 
nai, šių palikuonys. Tam tikra dalis — pabėgę iš Lietuvos nusikaltę 
sovietiniai aktyvistai, buvę stribai, šiaip visokie „laimės ieškotojai“. 
Pastarieji greit surusėdavo. 

Lietuvos SSR valdžia šio krašto lietuviais nesirūpino; šie tautiečiai 
buvo palikti likimo valiai. Lietuviškų mokyklų po karo ten nebuvo, 
taip pat lietuviškų vaikų darželių, jokios lietuviškos spaudos. Vietos 
vadovybė visą laiką trukdė bet kokį lietuvių kultūrinį darbą, vien sklei- 
dė demagogiją apie „tautų draugystę“. Nepaisant visų tenykščių lietu- 
vių pastangų (pvz., buv. rezistencijos dalyvio S. Bubulo) iki Atgimimo 
net lietuvių kalbos pamokų rusiškose mokyklose nepavyko įvesti, nors 
buvo mokyklų (pvz., Gastų —Slavsko raj.), kur lietuviai sudarė iki pu- 
sės mokinių. 

Lietuvos SSR švietimo ministerija prašymams paremti tenykščių 
lietuvių iniciatyvą buvo kurčia. Iš Tilžės ir kitų artimesnių vietovių 
apie tūkstantį lietuvių mokinių kasdien važinėdavo mokytis anapus 
Nemuno į Lietuvą arba gyvendavo Lietuvoje internatuose. Taip pat 
žmonės sekmadieniais ir švenčių dienomis važiuodavo anapus Nemuno 
melstis, nes Rytprūsiuose neliko nei bažnyčių, nei lietuviškų pamaldų. 

"Toks likimas ištiko žemę, kurioje išleista pirmoji lietuviška knyga 
(1547 m.), pirmoji gramatika (1653), pirmą kartą į lietuvių kalbą iš- 
versta Biblija (1590), pasirodė pirmoji lietuviška grožinės literatūros 
knyga (Ezopo pasakėčios, 1706), įsteigtas pirmas universitetinis lie- 
tuvių kalbos seminaras (mūsiškai — lietuvių kalbos katedra, 1718), 
išėjo pirmas mokslinis darbas apie lietuvių kalbą (1747), įsteigta pir- 
moji lietuviška mokytojų seminarija (1811), pasirodė pirmieji lietu- 
viški eilėraščiai ir buvo sukurtas pasaulinio garso šedevras — K. Do- 
nelaičio „Metai“ (išspausdinti 1818), pasirodė pirmas periodinis lei- 
dinys lietuvių kalba (1822), anksčiausiai pradėta rinkti lietuvių tauto- 
saka ir išėjo pirmasis lietuvių liaudies dainų (ten surinktų) rinkinys 

(1825), išleistas pirmasis tautinis lietuvių laikraštis („Aušra“ 1883), 
įsteigtas pirmasis lietuvių etnografinis muziejus (1905) ir t.t. Ten vaikš- 
čiojo Martynas Mažvydas, Jonas Bretkūnas, Danielius Kleinas, Liud- 
vikas Rėza, Kristijonas Donelaitis, Imanuelis Kantas, Vydūnas, Jur- 
gis Zauerveinas (Sauerwein), Enzys Jagomastas... Ten formavosi da- 
bartinės lietuvių kultūros užuomazgos. Be Mažosios Lietuvos nebūtų 
ir Didžiosios. Ir į visa tai bolševikiniams Lietuvos vadovams buvo nu- 
sispjaut. LKP veiklos dėka net ne visi lietuviai inteligentai žinojo, kas 
Lietuvai buvo Karaliaučius, Tilžė, Įsrutis ir kiti centrai. Geriau paži- 
nome Karpatus, Krymą, Tianšanį negu Rytprūsius. Mažoji Lietuva li- 
ko tik istorijos ir literatūros vadovėliuose, vieno kito lietuvio šviesuo- 
lio sąmonėje, jo atmintyje (1983 m. neoficialiai pasirodė V. Šilo ir 
H. Samboros knygelė „Po Mažąją Lietuvą“), apie kurią nedaug tenu- 
tuokė aukštąsias mokyklas baigę specialistai. Atsakomybę už visa tai 
turi prisiimti LKP veikėjai, palaiminę ne tik Vilniaus krašto lenkini- 
mą, bet ir Mažosios Lietuvos rusinimą. 

LIETUVIŲ KALBA UŽ ETNOGRAFINĖS 
LIETUVOS RIBŲ 


Latvijoje ir kitose SSSR respublikose 


Po II pas. karo lietuviai kėlėsi į artimesnes Latvijos vietoves apie 
Subačių, Aknystą, Ukrūs, Rūbą ir kitur. Vieni bėgo nuo valdžios rep- 
resijų, kiti ieškojo geresnių gyvenimo sąlygų (pelningesnių darbadie- 
nių). Užimdavo ištuštėjusius ūkius. Infiltracijos būta gana žymios. Vyko 
ir į miestus, ypač Rygą. Pagal oficialius duomenis Latvijoje 1959 m. 
gyveno 32 400 lietuvių, 1970 m. — 40 600, 1979 m. - 37 800, 1989 m. 
- 34 600. Jie sudarė apie 1,5-1,3 7 visų Latvijos gyventojų. Dau- 
giausia lietuvių buvo Saldaus rajono Vadakstyjė — 38 Yo visų gyvento- 
jų, Liepojos raj. Kalėtose — 37,1 Z ir Gramzdė — 33,17. Rygoje apie 
1960 m. gyveno per 8 000 lietuvių, 1979 m. jų užsirašė 6 777. 

Po karo Latvijoje bolševikai uždarė visas iki tol buvusias lietuviš- 
kas mokyklas, visas organizacijas, panaikino lietuvių spaudą. Nepali- 
ko net lietuviškų klasių, nors Latvijoje buvo 41 kaimas, kur lietuviai 
sudarė nuo 100 iki 30 Z6 visų gyventojų. 1948 m. liovėsi veikusi Rygos 
lietuvių gimnazija. Lietuvių kalba išliko tik bažnyčiose: Rygoje, Lie- 
pojoje, Aknystojė, Subačiuje, Eglainėje (Eglaitėje), Grendzojė, Mėčdi- 
ne, Gryvojė, Laukesojė, Indricoje ir kt. Iš tikrųjų visi Latvijos lietu- 
viai buvo dvikalbiai ar net trikalbiai. 1979 m. latviškai iš jų gerai mo- 
kėjo 57,6 9o, rusiškai — 46,9 Co. 

Ypač sparčiai nyko Latvijos senbuviai lietuviai. 1925 m. pakrašti- 
nėse vietovėse prie Lietuvos dar buvo per 7 000 senųjų gyventojų, mo- 
kėjusių lietuviškai. 1980 m. tokių beliko vos apie 150, iš jų maždaug 
50 gyveno Daugpilio pietinėse apylinkėse, po 10—20 apie Subačių, 
Aknfstą, Nčretas, po 2-6 - Ciskodo, Kraslavos, Skyroniį, Ūkrų, Va- 
dakstičs apylinkėse. Jų skaičius tirpte tirpo. Šių lietuvių kalbą dau- 
giausia tyrė K Garšva, taip pat E. Grinaveckienė, A Vidugiris, K Eig- 
minas, A. Butkus ir kt. Jų šnektos paprastai sudaro Lietuvoje esamų 
tarmių tęsinį. Tai (einant iš vakarų į rytus) Žemaičiai telšiškiai, vakarų 
aukštaičiai šiauliškiai, rytų aukštaičiai panevėžiškiai, kupiškėnai, ute- 
niškiai ir vilniškiai. 

Dabar iš Latvijos lietuvių senbuvių šnektų geriausiai išliko Daug- 
pilio apylinkėse (tarp Gryvos, Laukesos, Kufcumo, Mėdino, Raudų, 
Grendzos), o bene pati įdomiausia — Uodegėnuose. Apie Daugpilį 
vietinių lietuvių šnektoje gražiai išlaikyti sudurtinių žodžių jungiamieji 
balsiai, pvz., sta/atiesė staltiesė", šOtnavotė 'šunvotė", viešiakelis *vieš- 

kelis', raudonagalvis “raudonviršis grybas', mūs/amirė “musmirė", 
difonakubilis 'duonkubilis", nugarūkaulis 'nugarkaulis'. Kiti įdomesni 
jų vartojami žodžiai: 4tbalsis aidas", Aūšriniai vartai "Aušros vartai", 
čidudė "sloga", dangstys (> dungščys) "stogas", dėšera "dešra", drignė 
*vaivorykštė", 2172 "siūlas", gimtinis kraštas tėvynė", gyvė 'gyvenimas", 
griaūzmas “griaustinis", grinčia "troba", gūdas "rusas", juoksmas “juo- 
kas', kasūlis kastuvas', kavūolis '*numirėlis', kėltuva "gyvuliai", kūoki- 
nė “gegužinė", /akštas "laiškas", /ietūvinykas "lietuvis", /iūkis "kelio vin- 
gis', pavardfs pavardė', purpuliai “snargliai', sa/4 'kaimas', skambėnti 
“skambinti? (priesaga-ent/ plačiai vartojama vietoj-/nti), sūpeklės “sū- 
puoklės', vain/ūkas “vainikas", Žibainis žaibas", žibakftė “žibutė". 

Jaučiama didelė latvių kalbos įtaka, pvz., a:2/41dė "užleido", aižmiršti 
*'užmiršti' (latvių 2iz-“už-'), 4pgabalas “sritis, apylinkė" (la. apgabals), 
blakus “šalia' (blakus), braukali6ti“važinėti" (braūkalat), niomirė "nu- 
mirė' (la. nuo-nu-'), pūsė "pasas" (pase), saldužyti 'sulaužyti" (la. sa- 
“su-'), stūris "kampas, kertė' (sturis; plg. apliūk stūrį vėda 'apgaudinė- 
ja' —- la. apvest ap sturi 'apgauti'). Gausu ir slavybių, tokių kaip raz- 
važiavo 'išvažinėjo", razdalfti 'išsidalyti' ir t. t. 

Uodegėnai — Kraslavos raj. Ūdrių apyl. vietovė, apie 40 km į šiau- 
rės rytus nuo Daugpilio, 60 km nuo Lietuvos. Iki XIX a. vidurio Uo- 
degėnų lietuvių šnekta dar nebuvo izoliuota, o jungėsi su visu lietuvių 
kalbos masyvu. Antai Kraslavos kapinių paminkluose skaitome lietu- 
viškas pavardes: Girdo, Ilgins, Ipaocyno, Eawžel, Pietkun, Surwilo, Sza- 
kels, Illakeno, Trušelis ir kt. 1925 m. Uodegėnuose lietuviškai dar kal- 
bėjo apie 300 žmonių, o 1986 m. šią kalbą temokėjo vos keli seneliai. 

Šnektoje, kaip ir kitose aplinkinėse, dzūkuojama (abiem ypatybė- 
mis), neminkštinami priebalsiai prieš priešakinį vokalizmą (kaip lat- 
vių kalboje), sporadiškai painiojami š, ž ir s, z priebalsiai (latviskai 
"latviškai", mėgžti'megzti'...). Ypač įdomi leksika, pvz., bubūtis *vaba- 
las", ežgys “ežys', inkštfs "inkstas", kalniniai "kailiniai", karpinfkas *vo- 
ras', Jietūvninkas "lietuvis" (čia vartojama priesaga -ininkas, ne -iny- 
kas!), lipetiškė.“peteliškė", J6va “plautai', pėrniait “pernai', rūgštėlis 
'rūgštynė", s4panas “sapnas', suvaivoti susirgti", fūlė "karvė be ragų", 
Žagarė “žagrė", Žibintiejis “balana"', žulvitis žilvitis". 

Ciskodo apylinkėse — tolimiausioje Latgalos lietuvių šnektoje (net 
apie 110 km nuo Lietuvos), kur 1851 m. lietuviškai kalbėjo apie 
300—400 žmonių, 1977 m. susikalbėti lietuviškai buvo įmanoma tik 
maždaug su 40 senelių, o 1986 m. tokių beliko 2, kiti prisiminė vos 
vieną kitą lietuvišką žodį ar frazę. 

Estijoje pagal oficialius duomenis 1979 m. gyveno 2 568 lietu- 
viai, iš jų 1 106 Taline. Daugiausia pokariniai atsikėlėliai. 

Gudijoje gyventojų surašymai lietuvių užfiksuodavo po 7-8,4 

tūkst., iš jų daugiausia etnografinėse Lietuvos žemėse. Bet šia statis- 
tika pasitikėti negalima, nes lietuviai būdavo verčiami rašytis gudais, 
rusais ar net lenkais, kad tik jų būtų mažiau. Ir iš tikrųjų jie sparčiai 
mažėjo. Išnyko daugelis dar prieš I pas. karą persikėlėlių iš Lietuvos 
kaimų. Didžiausiame iš jų — Malkavoje (Mogiliovo sr.) dabar be- 
liko vos apie 20 mokančių lietuvių kalbą žmonių. Dar 1956 m. jų 
ten buvo per 200. 

RusijosFederacijoje pagal oficialius duomenis 1959 m. 
buvo net 108 600 lietuvių (daugiausia tremtinių), tačiau 1970 m. jų 
terasta 76 700. Sumažėjo, nes tremtinių dalis išvyko. 1989 m. užfik- 
suota 70 400. Skaičiai ir čia negali būti tikslūs, nes konjunktūros su- 
metimais dalis lietuvių rašėsi rusais. Apie 36 Yo iš jų gimtąja kalba jau 
laikė rusų kalbą. Daug lietuvių moterų dokumentuose užrašytos vy- 
riškomis pavardėmis, raštininkai nemokėjo skirti -ienių ar -aičių. 

Iš 1863 m. sukilimo tremtinių geriausiai išliko Čiornaja Padinos (Sa- 
ratovo srityje) lietuviai. Jiems teko pergyventi klaikių laikų. Bolševi- 
kų barbarai jų statytą bažnyčią apie 1940 m. sugriovė, vargonus sulau- 
žė, varpus sudaužė. Tada kapinėse buvo verčiami lietuviški antkapiai. 
Liautasi krikštyti vaikus. Lietuviai vėl buvo tremiami, šįkart jau į Si- 
birą ar Kazachijos stepes. Daug jų žuvo II pas. karo metu. 1963 m. 
prof. B. Larinas organizavo Lietuvos kalbininkų ekspediciją į Čiorna- 
ja Padiną. Tirta tos vietovės lietuvių kalba, užrašyta apie 150 liaudies 
dainų, surinkta nemaža etnografinių duomenų. Tada rasta apie 40 lie- 
tuvių šeimų, kuriose per 90 asmenų dar gerai lietuviškai kalbėjo ir 
apie 30 silpnokai. Jų kalbą aprašė A. Vidugiris „LTSR Mokslų akade- 
mijos darbuose“ (A serija, 1965 m., t. 1). Dabar Saratovo stepėse be- 
liko gal apie 60 lietuvių, iš jų Čiornaja Padinoje —- maždaug 50. Sene- 
liai gerai lietuviškai tebemoka, vidurinioji karta tik šiek tiek, vaikai 
— sunkiai bekalba. 

Iš didžiausios Sibire lietuviškos salos Vengerovo rajone beliko tik 
menki likučiai. Baisogalos ir Šeduvos kaimų nebėra, jie sunaikinti 
1972 m. stambinant gyvenvietę. Lietuvių bažnyčią Vengerove bolševi- 
kai nugriovė, likusioje dalyje įrengė polikliniką. Už 40 km esančiame 
Menšikovo kaime dar liko apie 20 lietuvių, iš kurių pusė temoka lie- 
tuviškai. Seniau ten apylinkėse būta apie 10 lietuviškų kaimų. 

Kitose SSSR respublikose lietuvių gyveno apie 20—30 tūkstančių. 
Daugiausia Kazachijoje (tremtiniai, 1979 m. ten jų dar buvo 11 tūkst.) 
ir Ukrainoje (1979 m. apie 9 700 lietuvių). 

Niekur už Lietuvos ribų Sov. Sąjungoje nebuvo nė vienos lietuviš- 
kos mokyklos, nė vieno lietuviško vaikų darželio, jokios lietuviškos 
organizacijos, jokios spaudos. 

Už buv. SSSR ribų 


Antrajam pasauliniam karui baigiantis, gelbėdamiesi nuo bolševi- 
kų teroro, iš Lietuvos pasitraukė didžioji mūsų šviesuomenės dalis. 
Tai buvo daugiausia inteligentiškų profesijų asmenys, išaugę ir išsi- 
mokslinę Nepriklausomoje Lietuvoje vakarietiškos kultūros dvasia. 
Tarp jų Žymieji poetai J. Aistis, B. Brazdžionis, K. Bradūnas, J .Kėkš- 
tas, E Kirša, Liūnė Sutema (Z. Nagytė-Katiliškienė), J. Mekas, H. Na- 
gys, A. Nyka-Niliūnas, H. Radauskas, S. Santvaras, V. Šlaitas, J. Šva- 
baitė-Gylienė, J. Tysliava, M. Vaitkus, dramaturgai V. Alantas, 
A. Landsbergis, K. Ostrauskas, A. Škėma, Vydūnas (V. Storasta), be- 
letristai K. Almenas, P. Andriušis, K. Barėnas (Barauskas), A. Baro- 
nas, L. Dovydėnas, J. Gliauda, M. Katiliškis, J.V. Kaupas, J. Kralikaus- 
kas, V. Krėvė-Mickevičius, N. Mazalaitė, P Orintaitė, J. Savickis, 
I. Šeinius, J. Švaistas-Balčiūnas, V. Tamulaitis, A. Vaičiulaitis ir kiti, 
iš viso net apie 100 rašytojų. Pasitraukė daug žymių visuomenės vei- 
kėjų, garsių mokslininkų, tarp kurių minėtini didieji lituanistai M. ir 
V. Biržiškos, V. Maciūnas, kalbininkai P. Skardžius, A. Salys, P. Joni- 
kas, K. Alminauskis (Alminas), L. Dambrauskas (Dambriūnas) ir kt. 
Visa tai labai susilpnino tautos mentalitetą bolševikų valdomoje Lie- 
tuvoje, kur teko jį iš naujo kurti. 

Dėl vykstančio karo daugumai pabėgėlių teko apsistoti Vokietijoje, 
retam pavyko išbėgti per Baltiją į Skandinavų kraštus. Stengtasi telk- 
tis arčiau Lietuvos, nes tikėtasi greit grįžti. Bene daugiausia apsigyve- 
no Berlyne, Dresdene, Miunchene, Vienoje. Bombarduojant Vokieti- 
jos miestus lietuviai daugiausia dirbo fabrikuose. Po Vokietijos kapi- 
tuliacijos jie stengėsi ištrūkti iš bolševikams perleistų sričių į Vakarus. 
Atsisakė grįžti į okupuotą Lietuvą ir gavo perkeltų asmenų (Displaced 
Persons, sutrumpintai DP — iš čia pavadinimas dipūkai) statusą. 
1946 m. DP stovyklose užregistruoti 57 495 lietuviai (amerikiečių oku- 
pacinėje zonoje 30 543, britų — 24 555, prancūzų — 2 387), dar per 
3 600 gyveno ne stovyklose, taigi iš viso į Lietuvą negrįžo apie 60 000 
pabėgėlių. Tarp jų buvo apie 400 profesorių, per 500 studentų, 1 700 
mokytojų, 350 kunigų ir klierikų, apie 200 gydytojų, 350 teisininkų, 400 
inžinierių. Dauguma gyveno lietuviams skirtose stovyklose, rečiau ben- 
drose, paprastai su latviais ar estais. DP stovyklas nuolat lankė SSSR 
agitatoriai, kurie nesėkmingai įtikinėjo pabėgėlius grįžti į Lietuvą. 

Pasitraukę į Vokietiją lietuviai inteligentai stengėsi ten atkurti Lie- 
tuvos Respublikoje veikusias organizacijas, steigė mokymo ir švieti- 
mo įstaigas. Veikė nemaža draugijų, chorų, ansamblių, baleto ir vaidi- 
nimo grupių, net opera (1947 m. pastatė „Sevilijos kirpėją“). Buvo 
organizuojami lietuviški vakarai. Stovyklose leido sienlaikraščius, šapi- 

rografu, rotatoriumi ir net spaustuvinius leidinius. 1946 m. Vokietijo- 
je ėjo 197 įvairūs lietuviški periodiniai leidiniai ir leidinėliai. 1947 m. 
pasirodė metraštis „Tremtis“ (red. B. Brazdžionis). Veikė knygų lei- 
dyklos. Per 3 metus išleistos 775 knygos ir knygelės, daugiausia groži- 
nės literatūros. Iš kalbinių darbų minėtini A. Salio „Lietuvių kalbos 
tarmių“ II papildytas leidimas (Tūbingen, 1946), V. Pėteraičio „Lie- 
tuviškai angliškas žodynas“ (Monachium, 1948), V. Gailiaus „Vokiš- 
kai lietuviškas žodynas“ (Tūbingen, 1948). 

Ypač daug dėmesio skirta švietimui. 1946 m. įkurtame Baltijos uni- 
versitete Hamburge (1947 m. perkeltas į netolimą Pineburgą) veikė 8 
fakultetai, tarp jų Filosofijos-Filologijos skyrius. Panaudotos Vytauto 
Didžiojo universiteto laboratorijos ir knygos, išvežtos hitlerininkų į 
Vokietiją. Tuo pačiu metu prie Tiubingeno universiteto veikė Baltų 
kalbų skyrius, kuriam vadovavo profesoriai A. Salys ir P. Skardžius. 
Įvairiose Vokietijos vietose buvo steigiamos lietuviškos techninės mo- 
kyklos. 1946 m. Kemptene įsteigti Aukštieji technikos kursai (dėstė 
prof. S. Kolupaila ir kt.), Freiburge — Taikomosios dailės institutas 
(vadovas V.K. Jonynas), Flensburge — Lietuvių jūrų mokykla (rengė 
šturmanus, mechanikus). Buvę VDU darbuotojai Ansbache, Hanove- 
ryje ir kitur įsteigė aukštesniąsias prekybininkų mokyklas. 1947 m. vei- 
kė 26 lietuviškos gimnazijos, 14 progimnazijų, 5 profesinės ir 112 pra- 
džios mokyklų. Rūpintasi suaugusiųjų švietimu. 1946 m. pavasarį 
Viurcburge buvo įkurtas Suaugusių švietimo institutas, DP stovyklose 
veikė vad. liaudies universitetai. Nuo 1945 m. vasaros Detmolde buvo 
organizuojami vaikų darželių auklėtojų rengimo kursai (vadovė 
V. Sruogienė). 

Taigi lietuvių inteligentų veikla, nepaisant sunkių sąlygų, buvo įspūdinga. 
Bet jie skaudžiai pergyveno Tėvynės praradimą. Vyresnio amžiaus asmenys 
prašydavo jaunesniųjų bent po mirties parvežti pelenus į Lietuvą. 

DP stovyklos tebuvo laikinas prieglobstis. Vakarų šalių vyriausybės 
stengėsi pabėgėlius įdarbinti. Pradžią padarė Didžioji Britanija, kuri 
jau 1946 m. paskelbė verbuojanti 1 000 pabaltijiečių darbui į ligoni- 
nes ir sanatorijas. Išvyko apie 4 000 lietuvių. Greit Belgija ėmė kviesti 
darbininkus į anglies kasyklas. Iš šių abiejų kraštų, taip pat tiesiai iš 
Vokietijos vėliau lietuviai vyko į Kanadą ir kitas šalis. JAV masiškai 
pradėjo įsileisti nuo 1948 m. Iki 1950 m. ten išvyko net apie 28 000 
lietuvių. JAV lengviau buvo įsikurti, nes padėjo gausūs senieji emig- 
rantai. Vokietijoje liko tik apie 7 550 pabėgėlių. Ir anapus Atlanto iš 
pradžių naujiesiems atvykėliams teko vien vargą vargti. Anksčiau gar- 
sūs Lietuvoje rašytojai, dailininkai, mokslininkai turėjo pradėti gyve- 
nimą iš naujo — nuo kiemsargio, indų plovėjo, statybų ar fabrikų dar- 
bininko. Praėjo keliolika metų kol jie išbrido iš vargo, įleido šaknis 

naujoje žemėje, padoriau įsikūrė. Auklėjo vaikus lietuviška dvasia ir 
vis dairėsi į Tėvynę, iš kurios ateidavo vien siaubą keliančios Žinios. 

Nuvykę į JAV naujieji ateiviai (jų nereikėtų vadinti emigrantais, 
nes išvyko iš Lietuvos ne savo noru) įsiliejo į senąją lietuvių emigraci- 
ją, labai pagyvino jos veiklą, daug kur perėmė laikraščių redakcijas, 
kartais ir nesutarė su senaisiais emigrantais, kūrė naujas organizaci- 
jas. Pagal oficialius duomenis JAV 1950 m. gyveno 397 590 lietuvių, iš 
jų 147 765 buvo gimę Lietuvoje. Iš viso lietuvių kilmės žmonių tada 
JAV priskaičiuodavo per 800 000. Po dviejų dešimtmečių, t.y. 1970 m., 
užregistruota 292 820 lietuvių, mokančių lietuvių kalbą. 1980 m. už- 
fiksuoti 339 438 asmenys, kurių abu tėvai buvo lietuvių kilmės, ir 
403 438 mišrios kilmės. Taigi JAV lietuvių kilmės dabar iš viso turėtų 
būti arti 1 milijono žmonių, iš kurių bent trečdalis dar šiek tiek moka 
lietuviškai. Daugiausia lietuvių gyvena Čikagoje ir didžiuosiuose At- 
lanto vandenyno pakrančių miestuose. 1975 m. Čikagoje jų buvo apiė 
55 tūkst., Niujorke — 33 tūkst., Filadelfijoje —12,5 tūkst., Bostone ir 
Detroite — po 10 tūkst., Vusteryje — 8,2 tūkst., Klyvlende — 7,7 tūkst., 
Baltimorėje ir Pitsburge — po 6,4 tūkst. Vėliau, ypač vyresnio am- 
žiaus Žmonės, ėmė keltis į Kaliforniją prie Ramiojo vandenyno (San- 
ta Monica, Hot Springs...), kur ištisus metus šiltas klimatas, taip pat į 
kurortinę Floridą. 

JAV lietuviai turėjo daug organizacijų, jungiančių ne tik to krašto, 
bet ir viso pasaulio lietuvius. Iš tokių ypač minėtina Pasaulio lietuvių 
bendruomenė (PLB), apėmusi net 19 pasaulio šalių, 4 kontinentus. 
Čikagoje leido žurnalą „Pasaulio lietuvis“, be kita ko, talpinusį ir kal- 
bos kultūros skyrių. JAV buvo sukoncentruotos svarbiausios lietuvių 
organizacijos, siekusios Tėvynės išlaisvinimo. Tai — Amerikos lietu- 
vių taryba (sutrumpintai ALT, Altas) — bendra kovos dėl Lietuvos 
laisvės organizacija, Bendrasis Amerikos lietuvių fondas (BALF, Bal- 
fas) — šalpos institucija, Vyriausiasis Lietuvos išlaisvinimo komitetas 
(VLIK, Vlikas, įsteigtas 1943 m.) — kovos dėl Lietuvos nepriklauso- 
mybės atkūrimo centras ir kt. 

Užsienyje gyvenantys lietuviai negalėjo suprasti, kaip pusiau lauki- 
nės Afrikos tautelės, neturėjusios nuovokos apie valstybę ir demokra- 
tiją, tampa laisvos, o toks senas ir kultūringas kraštas kaip Lietuva 
dingo iš pasaulio žemėlapio, kodėl prasidėjo Lietuvai naktis be auš- 
ros. Jie kėlė balsą prieš tą didžiąją neteisybę, juoba kad bolševikų 
valdoma Lietuva buvo bebalsė. Nevaržomas Lietuvos balsas skambė- 
jo vien iš lietuvių išeivių lūpų. Išeiname, kad bylotumėm laisvam pa- 
sauliui apie mūsų tautos likimą (F. Kirša). Ir toji byla buvo plačiai sklei- 
džiama. Ji gaivino ir pačių lietuvių savimonę, be to, ne tik užsienyje, 
bet ir okupuotoje Lietuvoje, kad ir kaip slopinamą. 

Galingai skambėjo kvietimas nenuleisti rankų, kovoti dėl Tautos 
išlaisvinimo: Šaukiu aš tautą GPU užguitą (B. Brazdžionis). Jį išgirdo 
net Sibiro platybėse: 

tai mus prie Tomsko pasivijo 

keli Brazdžionio sakiniai (B. Kašelionis). 

Dėl nenuilstamos išeivių lietuvių, latvių ir estų veiklos buvusios ne- 
priklausomos Baltijos valstybės išlaikė savo atstovybes JAV, VFR, Pran- 
cūzijoje, Kanadoje, misijas Didžiojoje Britanijoje, Kolumbijoje, Aust- 
ralijoje, Vatikane... Įvairiose šalyse veikė net 25 Nepriklausomosios 
Lietuvos diplomatai. 

Apsigyvenę JAV lietuviai išeiviai leido vaikus į mokslą, stengėsi, 
kad išaugtų nauja tvirtų kovotojų dėl Tėvynės karta. Patys nenuleido 
rankų, siekė ateinančioms kartoms perduoti tautos kultūrinį paliki- 
mą, įamžinti Lietuvos vardą. Ir darė stebuklus. Raskite kitų tautų iš- 
eivius, kurie būtų išleidę 37 tomų enciklopediją, neturėdami po ranka 
šaltinių. O kur dar šešiatomė lituanistinė enciklopedija anglų kalba 
(Encyclopedia Lituanica, 1970—1978), V. Biržiškos „Aleksandrynas“ 
(I-III, 1960—1965), Br. Kviklio „Mūsų Lietuva“ (I-IV, 1964-1968) 
ir „Lietuviškos bažnyčios“ (I - VI, 1980-1987), K. Ališausko ir A. Ruk- 
šos „Kovos dėl Lietuvos nepriklausomybės“ (I-III, 1981-1982), P. Če- 
pėno „Naujųjų laikų Lietuvos istorija“ (I-II, 1977-1986), daugybė 
A. Šapokos, J. Matuso, Z. Ivinskio, J. Puzino, K. Avižonio, V. Maciū- 
no, P Rabikausko, M. Gimbutienės, J. Girniaus, J. Griniaus, A. Ma- 
ceinos, K. Pakšto, S. Kolupailos ir kitų autorių didžiai reikšmingų dar- 
bų, kalbininkų P Skardžiaus, A. Salio, P. Joniko, L. Dambriūno vei- 
kalai. Ištisa biblioteka! | 

1951 m. buvo įsteigtas Lituanistikos institutas (pirmininkas P. Jo- 
nikas, vėliau J. Balys ir kt.), turintis ir kalbos skyrių, atlikęs svarbų 
organizuojamąjį lituanistikos tyrimo ir leidybos darbą. Be kita ko, iki 
1981 m. pasirodė 4 „Lituanistikos darbų“ ir 7 suvažiavimų darbų to- 
-mai. Čikagoje veikė Lituanistikos tyrimo ir studijų centras, kurio su- 
dėtyje buvo Pasaulio lietuvių archyvas ir kitos įstaigos, Romoje — Lie- 
tuvių katalikų mokslų akademija. Lietuviai mokslininkai aktyviai da- 
lyvavo Baltų studijų puoselėjimo draugijos, kuri leidžia anglų kalba 
„Baltistikos studijų žurnalą“ (Journal of Baltic studies), veikloje. 

Nuo 1969 m. kas ketveri metai buvo organizuojami Pasaulio lietu- 
vių mokslo ir kūrybos simpoziumai, į kuriuos suvažiuodavo moksli- 
ninkai iš viso pasaulio (1985 m. Čikagoje pirmą kartą dalyvavo ir Lie- 
tuvos atstovas — šių eilučių autorius). 

Ir apie visą šią veiklą veltui ieškotume kokių nors užuominų tada 
Lietuvoje išleistose enciklopedijose. Iki 1988 m. Lietuvos bibliotekų 
atviruose fonduose tebuvo mažiau negu 5 76 visų išeivijos leidinių. 

Kremlius atkakliai mūrijo sieną tarp Lietuvos ir išeivijos, iki 1988 m. 
išeiviją vien juodino, kurstė jai priešiškumą, tuo metodiškai ir apgal- 
votai skaldė lietuvių tautos jėgas. Kremliui talkino tiek Lietuvos bol- 
ševikai, tiek ir užsienio „pažangieji“ (bimbininkai — nuo vadeivos 
A. Bimbos pavardės). Atsirado dvi lietuvių literatūros: Lietuvoje ir 
išeivijoje. Ilgą laiką nieko nenorėjo viena apie kitą girdėti (lipdė vie- 
niems „buržuazinių nacionalistų“, kitiems — „maskolbernių“ etike- 
tes), Čikagoje buvo rašoma tik išeivijos literatūros istorija („Lietuvių 
literatūra svetur“, 1968), o Vilniuje — vien bolševikinės Lietuvos. 

Emigracijoje aštuntajame dešimtmetyje buvo leidžiama apie 50 lie- 
tuviškų periodinių leidinių. Vien Čikagoje ėjo du dienraščiai, keli sa- 
vaitraščiai, žurnalai, kitokie leidiniai. Jų kalba — gana marga. Dauge- 
lis laikėsi Nepriklausomoje Lietuvoje nusistovėjusių normų. Tačiau 
vieną kitą JAV lietuvių laikraštį redagavo iš senų laikų užsilikę labai 
konservatyvūs redaktoriai. Tokių laikraščių kalba priminė buvusią prieš 
I pas. karą: labai padrika, be paprasčiausių taisyklių rašyba, gausu 
amerikonizmų, sakiniai be jokių sintaksės dėsnių. Tai paskutiniai gyvi 
Amerikos lietuvių ankstyvosios spaudos likučiai. Antai laikraštyje 
„Saulė“, išeidavusiame „kas utarninka ir petnyczia“, ne tik vartojama 
„prieštvaninė“ rašyba (sz *š', cz “€, a 'ą',e 'ę, ė', i į, u “ų, ū'; rašė 
siuns "siųs", pažinsta “pažįsta", in “į', intaria "įtaria", sanžinė “sąžinė'...), 
nežmoniška skyryba (kablelis prieš kad nerašomas), begalės barbariz- 
mų (zerkolas, policijantas 'policininkas', mislinau “maniau'...) ir šiaip 
bendrinei kalbai neįprastų žodžių bei formų (ligonbutis "ligoninė", Io- 
šikas "artistas", eroplanas "lėktuvas", pagelba pagalba", pašelpa “pašal- 
pa', teip "taip", Dievop...), bet ir pati kalbos sandara perdėm žargoniš- 
ka, gausu nelietuviškų sakinių konstrukcijų (tokių kaip ant šio svieto 
"šiame pasaulyje'...) ir nepaprastai daug angliškų vertalų, vietomis iš- 
tisai pažodžiui verčiamos anglų kalbos frazės, net terminai, pvz., ak- 
torius krutamuose paveiksluose “kino aktorius'. 

Panašus vaizdas susidaro ir pavarčius Čikagoje dar 1960 m. leistą 
„Lietuvių liaudies dienraštį“, kurio kalba tada buvo bene pati pras- 
čiausia iš visos JAV lietuvių spaudos. Čia rašoma: atombomba, apgy- 
nos ministras "krašto apsaugos...', bombanešis, elgkis, stengkimės, ypa- 
ta "asmuo", kanuolė “patranka, kolonialis jungas “kolonijinis...?, gen. 
sg. krokodiliaus, nelaisvis "belaisvis", numaskuoti 'demaskuoti", perfiu- 
mas, prekė "kaina", personalis, skaitlinė “skaimuo", surašas “sąrašas! ir 
pan. Begalės slaviškų barbarizmų. 

Tačiau daugumos periodinių leidinių ir knygų kalba buvo visai žmo- 
niška, nors ir neišvengė tam tikrų specifinių bruožų, amerikonizmų. 
Ji bus atskirai aptarta. 

Amerikos lietuvių kultūrinis gyvenimas buvo dinamiškas: turėjo gau- 
sią saviveiklą, chorus, ansamblius, vaidybos, sporto ir kitokius kolek- 
tyvus. Visa tai paprastai spietėsi prie lietuviškų parapijų (1966 m. to- 
kių buvo 120, darbavosi apie 600 lietuvių kilmės kunigų ir vienuolių) 
bažnyčių, kurios atliko ir tam tikras kultūros centrų funkcijas. Prie 
bažnyčių buvo sporto salės, susirinkimų, pobūvių būstai ir t.t. Dides- 
nėse lietuvių sankaupose turėta lietuviškų radijo valandėlių (steigtos 
jau nuo 1927 m.). Užsienyje radijo stočių, kurios transliuotų laidas 
lietuvių kalba, buvo net apie 30, iš jų daugiausia JAV. 

Nuo 1951 m. buvo pradėtos „Amerikos balso“ transliacijos į Lietu- 
vą. Jų kalba buvo palyginti gera. Daugelio diktorių tartis pavyzdinga, 
retai pasitaikydavo kirčio klaidų, sintaksės ar žodyno netaisyklingu- 
mų. Be kita ko, „Amerikos balsas“ prisidėjo ir prie JAV lietuvių var- 
totų naujadarų išplitimo pačioje Lietuvoje, pvz., skaidrė vietoj diapo- 
zityvo (įtraukta į 1972 m. „Dabartinės lietuvių kalbos žodyną“). 

Buvusios parapijų mokyklos naujųjų išeivių nebetenkino. Jie siekė 
lituanistinio mokymo. Nuo 1949 m. ėmė steigti specialias šeštadieni- 
nes mokyklas. Vėliau tokių atsirado Kanadoje, Pietų Amerikos šalyse 
ir kitur. Joms teko rašyti vadovėlius, nes bolševikų okupuotoje Lietu- 
voje leidžiami buvo perdėm ideologizuoti. 1960 m. įsteigta Sietlo 
taryba perėmė į savo rankas rūpinimąsi šeštadieninėmis mokyklomis: 
ne tik parengė gerus vadovėlius, bet ir programas, pratimų rinkinius, 
kitus mokymo reikmenis. Šeštadieninių mokyklų ir mokinių skaičius 
nebuvo pastovus. Aukščiausias pakilimas pasiektas septintajame de- 
šimtmetyje: JAV daugiausia jų buvo 1966/1967 mokslo metais — net 
53, o daugiausia mokinių turėta 1968/1969 m.m. — 3217. Vėliau mo- 
kyklų ir mokinių skaičius ėmė mažėti, bet nuo devintojo dešimtmečio 
stabilizavosi apie 20 mokyklų ir apie 1000 mokinių. 

Atsirado net aukštesniųjų lituanistinių mokyklų. Nuo 1958 m. Či- 
kagoje mokytojams parengti imta organizuoti kursus, kurie 1960 m. 
paversti Pedagoginiu institutu. Jam daug jėgų ir energijos atidavė 
D. Velička, A. Dundulis, J.A. Račkauskas ir kiti entuziastai. Be kita 
ko, čia buvo skaitomas ir lietuvių kalbos kultūros kursas (kun. J. Vaiš- 
nys). Nuo 1984 m. Ilinojaus universitete Čikagoje įsteigta Lituanisti- 
kos katedra (vedėjas prof. B. Vaškelis), kurios tikslas — ruošti aukš- 
tos kvalifikacijos lituanistus. 

Nepaisant visų šių pastangų, JAV lietuviai pamažu nutauto. Išlai- 
kyti išeivių lietuvybę ne taip paprasta. Svetur gyvenantiems žmonėms 
asimiliacija yra neišvengiamas dalykas. Išeiviai — dvikalbiai žmonės. 
Jų gimtoji kalba neteko socialinės atramos. Ją palaiko tik šeima, ben- 
druomenių susibūrimai, įvairūs renginiai, spauda. Nutautimas lėtes- 
nis ten, kur bendruomenė kompaktiška, pvz., Čikagoje. Kur gyvena 

tik vienas kitas lietuvis, nutautimas spartėja. Senoji karta paprastai 
išlaiko gimtąją kalbą. Jeigu šeima lietuviška (abu tėvai lietuviai), ma- 
ži vaikai puikiai kalba lietuviškai. Kūdikystėje jie būna vienakalbiai: 
tėvų gimtoji kalba ir jiems yra gimtoji. Vietinės (anglų) kalbos jie pra- 
moksta kieme. Pradėjusių lankyti svetimą mokyklą vaikų akyse anglų 
kalbos prestižas labai išauga, o gimtoji kalba ima prarasti socialinę 
vertę. Neretai prie to prisideda ir patys tėvai, kurie, norėdami padėti 
vaikams geriau susikurti šviesesnę ateitį, stengiasi su jais kalbėti nebe 
gimtąja, bet vietine kalba, patys dar pakankamai jos neišmokę. Ta- 
čiau lietuviškose šeimose vaikai su tėvais vis dėlto dažniau kalba lie- 
tuviškai, nors su broliais ir seserimis — jau angliškai. Kadangi daug 
tėvų vaikus leidžia į šeštadienines mokyklas, skatina dalyvauti ben- 
draamžių tautiečių visuomeninėje veikloje, tai dvikalbystės žala kiek 
pristabdoma. Šiokį tokį vaidmenį bus suvaidinę nuo 1973 m. Vilniaus 
universitete organizuoti vasaros lituanistiniai kursai, kuriais pasinau- 
dojo (1983 m. anketos duomenimis) 18 76 išeivių jaunimo. 

Vis dėlto net išeivių bendruomenės komunikacijos sferose anglų 
kalba tolydžio stūmė lietuvių kalbą. 1983 m anketos duomenimis, 52,5 
66 lietuvių išeivių jaunimo su bendraamžiais lietuviais dažniau šnekė- 
jo vietine krašto kalba negu lietuviškai, 30 76 — vienodai abiem kal- 
bom ir 16 76 — dažniau arba vien lietuviškai. Net 71 Ziš jų tarpusavy- 
je susirašinėjo krašto, o ne lietuvių kalba. 

Tais atvejais, kai išeivio šeima mišri, vaikai dažnai lietuvių kalbos 
visai nebeišmoksta. Retai pasitaiko, kad už lietuvio ištekėjusi svetim- 
-tautė ar lietuvaitę vedęs nelietuvis išmoktų savo sutuoktinio kalbą, 
nors tokių atvejų būna. Kartais tokie sutuoktiniai net įsijungia į lietu- 
višką veiklą ir atneša nemaža naudos (pvz., prof. R. Sealy, muzikas 
V. O'Brien ir kt.). Bet tai — išimtys. 

Pirmajai išeivių kartai (ji dabar vargu ar sudaro 10 6 visų JAV lie- 
tuvių) gimtoji kalba apskritai nepraranda prioriteto, lieka pagrindinė 
kalba, o vietinė kalba — šalutinė. Antrajai išeivių kartai kalbų vaid- 
muo pasikeičia vietomis: gimtoji jau tampa šalutinė, nykstanti. Tarp 
trečiosios ir ketvirtosios kartos išeivių daug tokių, kurie lietuviškai 
net nebesupranta, nors širdyje ir jaučiasi esą lietuviai. Tokie kartais iš 
naujo mokosi protėvių kalbos. Dabar vyresnioji dar nenutautusių lie- 
tuvių karta paprastai šneka abiem kalbom (kad ir su akcentu), o jau- 
nimas labiau linkęs prie svetimos kalbos, nes lietuviškai moka silpniau, 
kartais tik supranta. Retas iš jų skaito lietuviškas knygas, todėl žody- 
nas skurdus, tematiškai ribotas (šeima, saviveikla, bendruomenė...). 

Kalba negali normaliai gyvuoti kitakalbėje aplinkoje, neturint gyvo 
ryšio su protėvių žeme. Iš Tėvynės atsinešta kalba greit kinta, yra la- 
bai veikiama vietinės kalbos. Susirūpinę naujomis sąlygomis kalbos 


140 


kultūra kalbininkai 1950 m. atkūrė Nepriklausomoje Lietuvoje veiku- 
sią Lietuvių kalbos draugiją (LKD). Iniciatorius — P Skardžius. Veik- 
liausias buvo Čikagos skyrius, vadovaujamas P. Joniko. Jis ėmėsi ini- 
ciatyvos 1958 m. atgaivinti prieš karą Lietuvoje leistą „Gimtąją kal- 
bą“ (GK). Porą metų ją redagavo P Jonikas, vėliau L. Dambriūnas. Į 
redakcinę komisiją įėjo A. Salys, P Skardžius. Bendradarbiavo dar 
P. Būtėnas, J.M. Laurinaitis, S. Barzdukas, J. Vaišnys, V. Maciūnas, 
D. Velička ir kiti (iš viso apie 40 asmenų). Nuo 1965 m. beveik viską 
darė vienas L. Dambriūnas. Jis prirašydavo didžiąją numerio dalį. Kal- 
bos taisymuose ir rekomendacijose atsispindėjo jo požiūris, kuris daž- 
nai kirtosi su kitų kalbininkų nuomone. 1968 m. redaktorius atsisvei- 
kino su skaitytojais, nes leidinys savo tikslo nepasiekiąs. Iš viso išėjo 
40 numerių (kai kurie suporinti), apimančių 672 puslapius. Prenume- 
ravo lietuviai ne tik iš JAV, bet ir Kanados, Brazilijos, Vokietijos, net 
Australijos. GK pasiekdavo Lenkiją, deja, nepasiekdavo Lietuvos. 

GK buvo skiriama daugiausia spaudos darbuotojams. Stengtasi ten- 
kinti aktualiausius išeivijos kalbinius poreikius. Antai aiškinta, kaip 
versti į lietuvių kalbą vieną ar kitą anglišką žodį, posakį. Buvo apta- 
riami tarptautinių žodžių reikšmės neatitikimai lietuvių ir anglų kal- 
bose (romanas, novelė, poema...). Stengtasi stabdyti smarkiai plūstan- 
tį į išeivijos lietuvių kalbą angliškų skolinių srautą, pvz., disapoint- 
mentas “nusivylimas", įrekorduotas 'įgarsintas, įrašytas į plokštelę" ir t. 
t. P Skardžius ir kiti sudarinėjo kai kurių sričių (pvz., teisės, bibliote- 
kininkystės, technikos, medicinos) terminus arba juos aptarinėjo. Ne- 
maža rūpintasi bažnytine kalba, nes tai daryti Lietuvoje tada buvo 
sunkiai įmanoma. Tikslinta viena kita poterių frazė, diskutuota dėl 
veiksmažodžio tikėti vartojimo su linksniais ir prielinksniais. Dažna 
leidinio tema — lietuviškų vardų ir pavardžių rašymas. Raginta, kad 
moterys vartotų moterišką pavardės formą (ne Irena Kuras ir pan.). 
Bendradarbių žvilgsniai nuolat krypo į Lietuvą, sektas jos lingvistinis 
gyvenimas. Su apgailestavimu, pašaipa ir nerimu buvo reaguojama į 
Lietuvoje vykusius visuomenės ir kalbos procesus. Džiaugsmingai su- 
tikta 1961'm. pradėjusi Lietuvoje eiti „Kalbos kultūra“, vėliau — „Mūsų 
kalba“. 

Nustojus leisti „Gimtąją kalbą“, tikėtasi naujo žurnalo iš Pedagogi- 
nio instituto arba šeštadieninių mokyklų. Bet to neįvyko. Todėl vie- 
nas iš aktyviausių lietuvių kalbos puoselėtojų išeivijoje kun. J. Vaiš- 
nys savo redaguojamuose „Laiškuose lietuviams“ 1970 m. įvedė kal- 
bos skyrelį, kurio patarėju iš pradžių buvo P Jonikas. Iš ten spausdin- 
tų taisymų bei rekomendacijų susidarė 1985 m. pasirodžiusi J. Vaiš- 
nio knyga „Praktinė lietuvių kalbos vartosena“ (šiek tiek sekė vilniš- 
kiais „Kalbos praktikos patarimais“). 

Maždaug prieš 10 metų kalbos skyrelį įsivedė ir „Pasaulio lietuvis“, 
kartais kalbos praktikos klausimais straipsnių pasirodo taip pat ki- 
tuose išeivių periodiniuose leidiniuose. Nemažą vaidmenį atliko ir 
1950 m pasirodęs S. Barzduko, J.M. Laurinaičio ir P Skardžiaus „Lie- 
tuvių kalbos vadovas“. 1962 m. buvo išleistas „išbolševikintas“ vilniš- 
kis „Dabartinės lietuvių kalbos žodynas“ (Vilniuje pasirodęs 1954 m.). 
Dar minėtinas 1988 m. išėjęs naujas rašybos vadovėlis. Nemažą prak- 
tinę reikšmę turėjo ir tebeturi L. Dambriūno, A. Klimo ir V. Šmolsty- 
go (Schmalstieg) angliškas lietuvių kalbos vadovėlis (1966 m., vėliau 
kartotas), taip pat lietuviškos radijo valandėlės. 

JAV lietuvių kalbą daugiausia tyrė A. Margiris (1956 m. išleido an- 
gliškų skolinių žodyną), L. Pažūsis (apgynė disertaciją, paskelbė daug 
straipsnių), R. Plioplytė (rašo disertaciją), O. Glemžienė (apgynė di- 
sertaciją). Domėjosi ir šių eilučių autorius. 

Amerikoje augusi karta lietuviškai kalba su aiškiu anglišku akcen- 
tu, kuriam būdinga nekirčiuotų skiemenų kiekybinė ir kokybinė vo- 
kalizmo redukcija, balsių delabializacija, vyraujantis tvirtapradis jų ta- 
rimas, angliška frazės intonacija, nepakankamas kietųjų ir minkštųjų 
priebalsių skyrimas (beveik vienodai taria ši4udo ir š4udo, Idužiu ir 
Išužu...), stipri sprogstamųjų (ypač žodžio pradžioje) aspiracija ir an- 
gliška r tartis. Jų kalboje įsigali produktyvieji žodžių kaitybos tipai, 
painiojamos kai kurios formos. Verčiamasi skurdoku žodynu, įterpi- 
nėjami angliški žodžiai, net ištisos frazės. 

Bemaž visi JAV lietuviai vartoja daug anglų kalbos skolinių. 
O. Glemžienė jų priregistravo (su hibridais ir vertalais) apie 2 200. 
Pavyzdžiai jau buvo nurodyti „Lietuvių kalbos istorijos“ V tome (p. 
260—261). Pateikiamas dar žiupsnis: 4/vė plentas" (Aighwajp), amuniši- 
nas “ginkluotė' (amunition), aplikeišinas “pareiškimas' (application), 
baderis “rūpestis' (bother) , basas 'autobusas' (buss), bėdrūmas 'mie- 
gamasis' (bedroom), beibė 'kūdikis* (baby), bėtauzė "pirtis" (bathhou- 
se), bildingas “pastatas' (building), bilius “įstatymo projektas' (bi//, 
byricai“pupos' (beans), blėkas "kvartalas" (block), bosas 'šeimininkas, 
prižiūrėtojas? (boss), bėilyti *virti' (boil), bridžius “tiltas' (bridge), 
brūšius 'šepetys' (brush), būkyperis "buhalteris" (bookkeeper), būkšto- 
ris 'knygynas' (book-store), būrdė “gimimo diena' (birthday), čėnčius 
"grąža, smulkūs pinigai" (change), čėkbukė “čekių knygelė? (check bo- 
ok), čyfas viršininkas" (chief), čik ak4untas “einamoji sąskaita" (check 
account), čikinas “viščiukas" (chicken), distriktas “rajonas' (district), 
dišė "indas" (dish), dormitėrija “bendrabutis? (dormitory), drėsė *suk- 
nelė' (dress), drilius “grąžtas? (drilh, drinksas “stiklinė vyno ar kito 
gėrimo" (drink), drūkštoris “vaistinė? (drugstore), džėkis kvailys" (jac- 
kass), džėla “kalėjimas? (/a//)), džėnitorius “kiemsargis' (janitor), 

dženvarius 'sausio mėnuo" (January), džėtas 'reaktyvinis lėktuvas! (je), 
džiūgas “ąsotis' (jug), džidrdžė “teisėjas? (judge), džiūsas 'sultys' (jui- 
ce), egzilis “ištrėmimas" (exi/e), ėmė kumpis"? (ham), efikečis "nosinė" 
(handkerchief), feisas “veidas' (face), flūjeris lakūnas' (flier), fūlyti 
"kvailioti? (f00/), gademūoti "keikti" (goddamn), gesalfnas “benzinas' 
(gasoline), grėpsai “vynuogės (grapes), indži6jyti linksmintis? (enjop), 
ifūkamas 'pajamos' (income), k4utas švarkas" (coal), kčbas “taksi (cab), 
keisas “byla' (case), kičinas “virtuvė? (kitchin), kisyti "bučiuoti" (kiss), 
kiūkamberis “agurkas" (cucumber), k6rnai “kukurūzai! (corns), kreizius 
"kvailys" (crazy), krymas "grietinė" (cream), kūkas 'virėjas" (cook), Idibe- 
lis šmeižtas" (J/beh), magazinas “žurnalas' (magazine), maineris “an- 
gliakasys' (miner), m4rketas “turgus' (markef), mūrderis žmogžudys" 
(murderer), niursė “medicinos sesuo' (nurse), Grinčius “apelsinas" 
(orange), patėdos “bulvės? (potato), peiperis “laikraštis (paper), 
peivmentas "šaligatvis" (pavement), peūteris 'dažytojas' (painter), re- 
ketičrius 'šantažistas' (racketeer), rūfas 'stogas' (roof), sabvė "metro" 
(subway), sasidžius "dešra" (sausage), sėnvičius 'sumuštinis' (sandwich), 
siūtas “kostiumas? (suit), sk4iskreperis 'dangoraižis' (skyscraper), 
smdilyti 'šypsotis' (smile), smokyti "rūkyti" (smoke), spfdas greitis" 
(speed), spfkyti "kalbėti" (speak), strytas "gatvė" (street), štoras 'par- 
duotuvė' (store), t4ipraiteris “rašomoji mašinėlė" (fypwriter), (dizas 
'žaislas' (foys), trėfikas “eismas" (traffic), treinas “traukinys? (train), 
trėkas “'sunkvežimis' (truck), vašyti plauti" (wasA). 

Atsirado daug žodžių-hibridų, pvz., gatvėkaris "tramvajus" (street- 
car), apartameftinis nžmas “daugiabutis namas' (apartment house), 
gasolino stotis degalinė" (gasoline station), fūostinis rekėrderis 'mag- 
netofonas' (fape recorder), turėti trūbelį atsirasti sunkumams! (Aave 
troubles), būti Ieit “vėluoti (be Jate) ir kt. 

Labai įsigalėjo angliški vertalai, pvz., da/žas“sodas' (garden), ugnis 
"gaisras" (fire), aliėjus "nafta" (o//), artistas "dailininkas" (artist), popie- 
rius "laikraštis" (paper), kl4usti "prašyti" (ask), žiūrėti ieškoti? (Jook), 
vandėnpuolis "krioklys" (waterfall), minkštas gėrimas “nealkoholinis 
gėrimas' (soft drink), pag4uti šaltį 'persišaldyti' (catch cold), irnti 
drąsos 'drįsti, būti drąsiam" (fake courage), šeštadienį nebūs mokfklos 
“... nebus pamokų" (no schoo)) ir pan. 

Neretai galima išgirsti (iš silpniau lietuvių kalbą mokančių) tiesiog 
anglų ir lietuvių kalbų mišinį, pvz., /abai įdomus approach (po- 
žiūris); bet ten su b urbs (priemiesčiai); gimnazijoje turėjo tokią 
career day(profesinio orientavimo dieną); w e ! I, nesu labai su re 
(na, nesu labai tikras); norėjau būti daktare, bet I don't think I 
can handle iit(...nemanau , kad įstengsiu). Toks kalbų mišinys ir 
dvikalbystė — laidas kalbinei interferencijai. Net į aplinkinių ameri- 

kiečių kalbą patenka lietuviškų žodžių. Literatūroje nurodomas veiks- 
mažodis shwump “lėtai, su pasigardžiavimu traukti pypkės dūmus" iš 
lie. švanpti “t. p.' (L. Pažūsis „Mūsų kalba“, 1982, Nr.5, p. 41). 

Pakito JAV lietuvių vardai ir pavardės. Kadangi anglų kalbos alfa- 
bete nėra č, š, Ž, ū, ė, 3, €, į, ų raidžių, tai Skučas neretai virsta Skucu, 
Šimkus — Simkumi, Žukas - Zuku, Mokūnas —Mokunu ir pan. No- 
rint išlaikyti tartį būtų rašoma Skuchas, Shimkus...Dėl to vietoj Jan- 
kus parašoma Yankus, vietoj Jukna — Yukna, nes anglų j rodo afrikatą 
dž. Visa tai gerokai komplikavo pavardžių rašymą ir tarimą. 

Siekdami savo pavardėmis pritapti prie amerikiečių, mūsų emig- 
rantai iš seno jas trumpino, pvz., Skirmantas >Skirmant, Urbo- 
nas> Urbon, Lakavičius—>Lack, Rušinskas—> Rush, Stankū- 
nas>Stan. Neretai ir šiaip „suamerikonindavo“, pvz., Butvila >-But- 
well, Girskis>Girch, Norvaiša >Norwich. Kartais net versdavo į an- 
glų kalbą, pvz., Kalvelis—>Smith, Vilkas —>Wolf. Tačiau tarp naujųjų 
išeivių tokie atvejai reti. 

Dažniau angliškai rašomi vardai, pvz., Antanas—>Anthony, Jo- 
nas>John, Jurgis >George, Kazys>Charley, Pranas >Frank, Mary- 
tė—>Mary, Ona >Ann. Pasitaiko, kad pavardė išlieka lietuviška, bet var- 
das keičiamas, pvz., Joseph Klimas, Charles Grinius, Mary Stankus. Kar- 
tais vartojami dvejopi vardai ir pavardės: Jonas Jutkevičius ir John Jutt. 

Kanadoje lietuvių yra apie 30 tūkstančių. Daugiausia gyvena 
Monrealyje, Toronte, Londone, Vankuveryje. Jie gerai tvarkosi. Vei- 
kia 8 lietuviškos parapijos. Leidžiami „Tėviškės žiburiai“ (Torontas), 
„Nepriklausomoji Lietuva“ (Monrealis). 

Iš Pietų Amerikos šalių daugiausia lietuvių gyvena 
Brazilijoje. Nurodyti tikslaus skaičiaus neįmanoma. 1951 m. ofi- 
cialiai užregistruoti 44 803 lietuviai. Dabar jų yra apie 50 tūkstančių. 
Lietuvių kilmės Brazilijos gyventojų priskaičiuojama net 100—150 
tūkst., tarp jų yra ir aukštas valstybės pareigas užimančių asmenų, bet 
jie protėvių kalbos jau nebemoka. Daugiausia lietuvių gyvena San Pau- 
lo (Sao Paul) mieste ir apylinkėse. Vila Zelinos rajono pirmieji euro- 
piečiai gyventojai buvo emigrantai iš Lietuvos. Rajono centre — Lie- 
tuvos vardu pavadinta aikštė (Praca de Republica Lituana), joje pa- 
statytas Lietuvos nepriklausomybės paminklas. Čia yra Šv. Juozapo 
bažnyčia, kurioje pamaldos laikomos lietuvių ir portugalų kalbomis 
(klebonas J. Šeškevičius). 

Pokario išeiviai (1947—1950 m.) įnešė nemaža lietuviškos dvasios, 
tam tikro sujudimo. Kai kurie iš jų atsidūrė tolimose Amazonės džiun- 
glėse: misionieriai A. Bendoraitis, K. Bėkštas, sudaręs indėnams tu- 
kanams alfabetą, kūręs jų raštiją. 

Brazilijos lietuviai gana sparčiai nutausta, daugelis nesidomi Lie- 
tuva. Išeivių vaikai paprastai dar supranta tėvų kalbą, nors retas be- 
šneka lietuviškai. Nėra savų mokyklų. Maža lietuvių inteligentų. 

Brazilijoje gyvenančių lietuvių kalbą aprašė M. Gumbrevičiūtė 
(„Kalbotyra“, 1973 m., t. 25(3)). Joje labai gausu portugališkų skoli- 
nių. Pavyzdžiai: b 0 m, taip geriau (portugališkai bom 'ką gi"), čau! “su- 
diev' (tchau), labai du r a s pragyvenimas (duro “sunkus'), jam su 
frigadu negerai (frigado 'kepenys'), jis i šgastavo tiek daug pi- 
nigų (gastar 'išleisti"), aš tik padarysiu ka fezinjo ireisim (cafėzin- 
ho 'kavutė'), šitas kolarinjus man nepatinka (colarinho “apykak- 
lė?), namai pastatyti iškonkreto (concreto 'gelžbetonis'), tą valan- 
dą nėramovimento (movimento 'eismas'), n a u, aš nenoriu (n40 
ne"), jau viskąi špintavo (pintar "dažyti'), valgykiteprezuntos, 
labai gardu (presunto 'kumpis'), jis geria re medijų (remėdio “vais- 
tas'), s i m, aš buvau (sim “taip'), manosobrinjelė labai graži (sob- 
rinha dukterėčia"), tai tiesiog una beleza (una beleza “nuosta- 
bu'), čia naktį daug va gabundų atsiranda (vagabundo “valkata'), 
mūsų želaderas labai geras (geladeira šaldytuvas"). 

Gausu semantinių skolinių, pvz., iimsim autobusą “važiuosime auto- 
busu? (pagar 'imti" ir “važiuoti'). Neretai šnekėdami lietuviškai įmaišo 
ištisas portugališkas frazes, pvz.,n au fa z mal, gali eiti vienas (n4o 
faz ma! “tai neturi reikšmės'). 

Argentinoje lietuvių apie 35—40 tūkst., iš jų po II pas. karo 
atsikėlė 7,5 tūkst. Taigi vyrauja prieškariniai emigrantai. Daugiausia 
gyvena Buenos Aires, Beriso, Kordobos, Pasarijo ir Santa Fė mies- 
tuose. Buenos Aires mieste yra atskira lietuvių parapija, sava bažny- 
čia, 1928 m. pastatytas Lietuvių centras, šeštadieninė mokykla. Ar- 
gentinos lietuviai turi savų ansamblių, šokių ratelių. Leidžiamas „Ar- 
gentinos lietuvių balsas“ (nuo 1927 m.). Tačiau ir Čia greit nutausta- 
ma. Jaunimas jau retai bekalba lietuviškai. Panašiai kaip ir Brazilijos 
lietuviai, vartoja daug vietos kalbos (ispanų, artimos portugalų kal- 
bai) skolinių. 

Kitose Pietų Amerikos šalyse lietuvių nedaug. Urugvajuje gy- 
vena apie 2—5 tūkstančius, daugiausia prieškariniai emigrantai, be- 
veik visi įsikūrę Montevideo mieste. Jų kalba iš esmės nesiskiria nuo 
Argentinos ar Brazilijos lietuvių kalbos. 

Venesueloje prieš karą lietuvių beveik nebuvo. Po II pas. 
karo atvyko apie 2 tūkst., bet vėliau daugelis persikėlė kitur. Į 
Kolumbiją (prieš karą beveik nebuvo) 1948—1950 m atvyko apie 
pusę tūkstančio lietuvių, bet dalis greit išvyko. 

Iš DP stovyklų Vokietijoje nuo 1947 m. lietuviai ėmė vykti į tolimą- 
ją Australiją. Ten atsidūrė apie 10 tūkst.(1983 m. duom.), iš ku- 

rių didesnė pusė nuolatinai apsigyveno, kiti ieškojo kur geriau, per 
250 išvyko į Naująją Zelandiją. Australijoje daugiausia lietuvių susi- 
būrė didesniuose miestuose: Adelaidėje, Melburne, Sidnyje, Perte, 
Brisbane ir kitur. Jie tapo palyginti veiklūs. Turi įvairių lietuviškų or- 
ganizacijų, chorų, vaidybos ir tautinių šokių grupių. Yra savaitgalio 
lituanistinių mokyklų. Leido kelis laikraščius. Svarbiausi — „Australi- 
jos lietuvis“ (nuo 1948 m.), „Tėviškės aidai“ (Melburne), „Mūsų pa- 
stogė“ (Adelaidėje). Šešios radijo stotys transliuoja lietuviškas valan- 
dėles. Jaunimas daugiau šneka angliškai, tačiau senoji karta tvirtai 
laikosi lietuviškų papročių. 

Ištuštėjus DP stovykloms, Vokietijoje liko tik keli tūkstan- 
čiai lietuvių. 1954 m. jų buvo 7 550. Nuo 1957 m. į VFR ėmė keltis 
buv. Klaipėdos krašto ir apskritai Lietuvos vokiečiai. Su jais atvyko 
nemaža lietuvių. 1959 m. VFR lietuvių gyveno apie 10 tūkstančių. Be- 
veik visi jie mokėjo lietuvių kalbą, net 61 7 jaunimo sakėsi (1983 m. 
anketos duomenimis) dažniau vartoją lietuvių negu vokiečių kalbą. 
Iki 1979 m. leistas „Nemuno kraštas“ (nuo 1964 m redagavo A. Anys). 
Prasidėjus emigracijai į užjūrį, dauguma lietuviškų mokyklų užsidarė. 
P. Zundės vadovaujama Vokietijos lietuvių bendruomenės valdyba 
1950 m. įsteigė Dypholce (Diepholz) bendrą visai Vokietijai lietuvių 
gimnaziją, kurią pavadino Vasario 16-osios vardu. 1953 m. buvo nu- 
pirkta Renhotfo pilis su 5 ha parku prie Hiutenfeldo (Hūttenfeld), kur 
ir perkėlė tą gimnaziją. Ji tebeveikia ir dabar. Tai šiuo metu vieninte- 
lė lietuviška gimnazija visoje išeivijoje (iki 1969 m. buvo 3). Iš pra- 
džių joje mokėsi vien Vokietijoje gyvenančių lietuvių vaikai, vėliau 
ėmė važiuoti iš viso pasaulio. Jie gerai išmoksta lietuvių kalbą ir po 
kelerių metų tampa sąmoningais lietuviais. Dėstoma lietuviškai ir 
vokiškai. Ilgametis direktorius A. Šmitas. 

Miunchene veikia „Laisvosios Europos“ radijo stotis, kurios lietu- 
viškų laidų, 1984 m. perkeltų iš „Laisvės“ radijo (įkurto 1975 m.), klau- 
sėsi ir tebesiklauso visa Lietuva. Laidų redakcijoje dirba žinomi vi- 
suomenės veikėjai K. Girnius, J. Jurašas ir kt. 

Didžiojoje Britanijoje 1959 m gyveno apie 16 tūkst. 
lietuvių. Vėliau jų skaičius mažėjo. Dabar kažin ar bėra 10 tūkst. Jau- 
nimas daugiausia kalba angliškai, su retu galima lietuviškai susikalbė- 
ti. Londone nuo 1947 m. leidžiamas savaitraštis „Europos lietuvis“. 
Prancūzijoje lietuvių apie 1,5 tūkst. (Paryžiuje 350). Tarp jų 
buvo garsių žmonių: profesorius A.J. Greimas, dailininkai Z. Mikšys 
(ilgą laiką universitete dėstęs lietuvių kalbą), V. Kasiulis ir kt. 
Belgijoje anglies kasyklų darbams iš DP stovyklų buvo atvykę 
apie 2,5 tūkst. lietuvių, bet dauguma greit grįžo atgal į Vokietiją arba 
išvyko į kitas šalis. 1954 m. beliko apie 200. Kelis kartus per metus 

jiems laikė pamaldas lietuviškai iš Paryžiaus atvykstantis kunigas J. Pet- 
rošius. Italijoje baigiantis II pas. karui buvo per 1 000 lietuvių 
(daugiausia karo belaisvių). Nesant sąlygų įsikurti, daugelis iš Italijos 
išvyko, liko apie 200, tarp jų žymūs mokslininkai ir visuomenės veikė- 
jai Z. Ivinskis, P Rabikauskas, A. Liuima ir kt. Nuo 1940 m. Vatika- 
no radijas transliuoja lietuviškas laidas. 

Lietuvos pašonėje —- Lenkijoje gyvena daug pokario metais iš 
Lietuvos repatrijavusių žmonių (net per 200 tūkst.). Didžioji jų dalis 
"vartojo vad. Lietuvos lenkų (polszczyzna litewska) kalbą arba šnekėjo 
lenkų —- gudų kalbiniu mišiniu („po-prostu“). Jie ilgą laiką skyrėsi nuo 
kitų lenkų. Pasirodė tos kalbos aprašų ir tekstų!*- 

Šių eilučių autorius 1967 m. iš vilniečių persikėlėlių lūpų užrašė 
lituanizmus dziaszry, kumpiak, pakuly, pakulnica, parsiuk, rojst, smiš- 
ga, wikswa, semantinį skolinį žywiody "gyvuliai", užfiksavo gomurinio n 
(n) tarimą prieš K, g ir lietuvišką przyjechawszy tipo dalyvių vartoji- 
mą. Dalis jų dar mokėjo lietuvių kalbą. Buvo ir save laikančių lietu- 
viais, kurie su skaudama širdimi vyko iš Lietuvos dėl susiklosčiusių 
sunkių gyvenimo sąlygų, bėgo nuo Stalino teroro. 

Dabar vien Varšuvoje gyvena apie 1 tūkst. lietuvių. Jų siela — Var- 
šuvos universiteto profesorius B. Makauskas (punskietis). Niekieno 
neremiami Lenkijos lietuviai nepajėgė išleisti savo periodinio leidi- 
nio, pasirodė tik keli trumpalaikiai ar vienkartiniai. Prenumeruoja 
punskiečių „Aušrą“. 

Po visą pasaulį pasklidę mūsų išeiviai savo kultūriniu įnašu pratur- 
tino tuos kraštus, kuriuose gyvena. Kitaip susiklosčius istorinėms są- 
lygoms jų potencialas būtų atitekęs Lietuvais. 


14 Svarbiausi: Zdaniukiewicz AA. Gwara Lopatowszczyzny. Wroclaw -— War- 
szawa- Krak6w-— Gdansk, 1972 (Lopatiškės, 8 km nuo Turgėlių), Bielikowicz 
S. Wincuk gada. Olsztyn, 1975. 

15 Lietuvių diasporos (svetur gyvenančios tautos dalies) problema plačiai nagrinėjama 
A. Adomėno (slapyvardė Van Reenan) veikale „Lithuanian Diaspora: Kūnigsberg to 
Chicago“, išleistame 1990 m. Čikagoje. 

DVIKALBYSTĖ 


Lietuvių kalbos vartojimo sferos siaurėjimas 


Toji sfera sparčiai siaurėjo ne tik už Lietuvos ribų, bet ir pačioje 
Lietuvoje. Bolševikai visur slopino tautines kalbas, siaurino jų varto- 
jimą. Tam panaudojo administracinį aparatą. Šalį taip suskirstė, kad 
vietinės kalbos nyktų. Moldavijai (Moldovai) artima Besarabija buvo 
prijungta prie Ukrainos. Karaliaučiaus sritis (neturinti jokio ryšio su 
Rusija) — prie RSFSR. Pačioje Rusijos Federacijoje gyveno apie 5 
milijonus ukrainiečių, bet neturėjo nė vienos savos mokyklos. Mask- 
voje gyveno 0,5 mln. Kazanės totorių, bet nė vienos jų mokyklos. Vi- 
sose RSFSR autonominėse respublikose tautinių mokyklų neliko. Vi- 
soje Sov. Sąjungoje tautinės kalbos imtos vis mažiau vartoti valstybi- 
nėse įstaigose, ūkinių organų darbe, pasitarimuose, įvairių kultūrinių 
renginių metu, leidyboje, radijo ir televizijos laidose, kine. Iki mini- 
mumo sumažėjo vaikų darželių, bendrojo lavinimo mokyklų (nekal- 
bant apie aukštąsias) gimtąja kalba. Rezultatas — labai spartus mažų- 
jų tautų ir jų kalbų nykimas. 1929 m. SSSR buvo 194 tautos, o 1989 m. 
beliko tik 101. Per 60 bolševikinio valdymo metų išnyko net 93 tautos. 
Tai didelis praradimas viso pasaulio mastu. Žuvo nepakartojami tau- 
tosakos ir kitokie dvasinės kultūros lobiai. Pasaulis tapo skurdesnis. 


Labai nukentėjo tiurkų šeimos kalbomis šnekančios tautos. Kazachijoje 1989 m. ka- 
zachai besudarė 40 X visų gyventojų, Baškirijoje baškirai —- 23,4 X, Buriatijoje buriatai 
— 22 X, o Chakasijoje chakasai — vos 12,3 4. Ir kur jų nemažės, jeigu pasiektas toks 
„laimėjimas“, jog Kirgizijos (ten kirgizai sudarė 52 3) sostinėje Frunzėje į vienintelę 
mokyklą, kurioje dar buvo mokoma kirgizų kalba, tėvai nebenorėjo savo vaikų leisti! 

Ne mažiau nukentėjo ir ugrų-finų kalbomis šnekančios tautos. Estų skaičius Estijoje 
sumažėjo 30 X: jų 1940 m. buvo 90 4,0 1989 m. - jau 62 G. Mariai 1989 m. savo krašte 
besudarė 43 46 (ten 48 G rusų), mordviai —- 33 X (rusų 61 2), udmurtai - 31 4 (rusų 
59 4), komiai - 23 X (rusų 58 X), karelai - tik 10 X (rusų net 74 4). Ir išlaikę protė- 
vių tautybę anaiptol ne visi šnekėjo savo gimtosiomis kalbomis. Tik 70 2 udmurtų ir 
komių savo tautos kalbą surašymo metu laikė gimtąja, o mordvių — 67 X. Karelams po 
II pas. karo nebuvo leidžiama net savo vaikų pavadinti kareliškais vardais. Jų 52 X rašėsi 
laiką rusų kalbą savo gimtąja (prigąsdinti net iki 96 X*!). Anksčiau visos šios tautos 
turėjo savas mokyklas, vėliau tik klases, dar vėliau jų kalbos liko vien kaip dėstoma- 
sis dalykas, ir tai ne visur. Beišnykstančių ingrų, arba ižorų (jų tėvynė - apie Sankt 
Peterburgą), Spalio perversmo metu buvo dar apie 200 tūkstančių. 1947-1950 m. 
beveik visus Stalinas ištrėmė į Sibirą. Vėliau dalis vyko į Estiją ar Kareliją. Dabar jų 
beliko gal ne daugiau kaip 20 tūkst., be to, jaunimas beveik nebemoka protėvių kal- 
bos. Žmonės jos atsižada, nes sudaromos tokios sąlygos, jog gimtoji kalba tik trukdo 
gyventi. Praktiškai išnyko votų tauta. Šeštojo dešimtmečio pradžioje dar buvo pora 
dešimčių senukų, kurie namuose šnekėjo savo kalba. Šiandien visame pasaulyje yra 
gal kokios 4—6 šią kalbą mokančios senutės. 

Baigia išnykti tolimosios šiaurės Sibiro tautos ir kalbos. Paminėsime bent „didžią- 
sias“. Savo tautinėje apygardoje 1989 m. evenkai besudarė 24,2 4, koriakai — 19,1 66, 
nencai - 12,7 X, čiukčiai — 10,9 X, chantai ir mansiai (jų bendra apygarda) —- 4,5 G ir 
2,5 4. Čiukčių nykimą rodo kad ir tokie skaičiai: iš čiukčiais užsirašiusių 1959 m. gimtąją 
kalbą dar vartojo 93,9 4, 1970 m. - jau 81,6 4, o 1979 m. - tik 78,3 X. Atitinkami 
nanajų procentai: 86,3 4, 69,1 Z ir 55,8 X, o nivchų (Amūro žemupyje) - 76,3 X, 49,5 
G ir 30,6 X. Iš aleutų 1979 m. jau vos 17,7 4 gimtąja kalba belaikė aleutų kalbą. Jauni- 
mas paprastai nebemokėjo. 

Labai liūdnas vaizdas ir lietuvių artimiausių kaimynų krašte — Gudijoje, kur gudų 
kalbą bevartojo 20 4 visų gyventojų. Ja nebuvo dėstoma jokioje aukštojoje mokykloje, 
net technikumuose, o paprastose mokyklose — vien provincijoje. Miestuose prakalbinti 
žmogų šia kalba buvo laikoma netaktu, gėdingu dalyku. Pertvarkos pradžioje atidarius 
vienoje Minsko mokykloje vienintelę paralelinę gudišką klasę (greta rusiškų) tuoj imta 
skelbti visam pasauliui: Gudijos sostinėje jau esanti gudiška mokykla! 

Pagaliau mūsų broliai latviai prieš karą savo tėvynėje sudarė apie 80 X, 0 1989 m. - 
jau vos 52 G. 


Lietuviai — tai lašas bolševikų imperijos vandenyse. Jie sudarė vos 
1 To visų SSSR gyventojų. Suprantama, ir lietuvių laukė imperijoje 
ištirpusių tautų likimas. Praradusi valstybingumą lietuvių tauta liko 
be jokios apsaugos. Lietuvių kalba neteko valstybinės kalbos statuso. 
Liautasi ją vartoti diplomatijoje, armijoje, po to valdymo srityse. Pri- 
verstinė emigracija, trėmimai, lageriai ir kitoks genocidas beveik treč- 
daliu sumažino lietuviškai kalbančių skaičių. 

Lietuvių kalbos išstūmimas iš viešojo gyvenimo prasidėjo nuo par- 
tinių ir valdžios sferų. Vyko jau pirmaisiais pokario metais. Greit jos 
vaidmuo mažėjo ir tarpžinybiniame susirašinėjime, daugelio įstaigų 
raštinėse, paskui apėmė gamybos, transporto sritis, buitinį aptarnavi- 
mą... Lietuvis lietuviui raštus vietinėse įstaigose dažnai turėjo rašyti 
nebelietuviškai. Siekdami įtikti aukštesniam viršininkui, partiniai biu- 
rokratai buvo pasiryžę išsižadėti net savo motinos, tapti „religinges- 
niais už patį popiežių“. Pagaliau Vilniuje liko bene vienintelė Grąžtų 
gamykla, savo raštvedybą tvarkiusi lietuvių kalba. Prieita iki to, jog, 
visai išnyko lietuviški blankai, pašto perlaidos, orderiai ir t. t. Pra- 
puolė lengvosios, chemijos, maisto pramonės ir kitokių gaminių lietu- 
viškos etiketės. Dažnai jose iš viso neliko pė vienos lotyniško alfabeto 
raidės. Nusipirkęs Lietuvoje pagamintą televizorių ar magnetofoną, 
nerasi jame ne tik lietuviškų užrašų, bet ir jokių paaiškinimų šia kal- 
ba, išskyrus pavadinimą. Lietuvių kalba buvo išstumiama iš daugelio 
pramonės įmonių, ypač sąjunginio pavaldumo. Vilniaus gamyklose, 
fabrikuose lietuviškai darbo metu prabilti kartais būdavo net nepato- 
gu. LKP Vilniaus miesto Lenino rajono komitetas išmetė kaip nerei- 
kalingą vienintelę rašomąją mašinėlę lotyniškais rašmenimis. 

Dalis respublikos vadovaujančių asmenų, net sveikatos apsaugos, 
aptarnavimo sferose, buvo atvykėliai ir nesuprato lietuviškai, nors 

išgyveno čia po 20 ir daugiau metų. Dažnai neišmoko net lietuviškai 
pasisveikinti. Daugelyje įstaigų iš viso lietuviškai nebuvo įmanoma su- 
sikalbėti. Ypač Vilniuje, Klaipėdoje. Čia net poliklinikose ne visada 
pasisekdavo. Registratorės paprastai kalbėjo rusiškai, ne visi gydyto- 
jai lietuviškai suprato. Taigi jie negalėjo kaip reikiant atlikti savo pa- 
reigų, ypač tais atvejais, kai susikalbėti reikėdavo greitai ir tiksliai. 
Tas pat prekyboje, pašte, aerodrome. Geležinkelis visai atsisakė lie- 
tuvių kalbos. Ne tik Vilniuje, Klaipėdoje, bet ir kituose miestuose ka- 
sininkės retai kuri mokėjo lietuviškai. Vilniuje net taksi ne visuomet 
galėjai iškviesti lietuviškai. Parduotuvėse tavęs neišgirs, jeigu kreip- 
sies šia kalba. Vargo iš provincijos atvykę senosios kartos žmonės (ku- 
rių net apie 40 76 rusiškai beveik arba ir visai nemokėjo), bet niekas jų 
nepaisė, lyg būtų antraeiliai piliečiai. Dar „nacionalistais“ išvadindavo! 

Siaurėjo lietuvių kalbos vaidmuo respublikos spaudoje. Lietuviškų 
laikraščių procentas mažėjo. Lietuviškos knygos bibliotekose ir kny- 
gynuose besudarė tik dalį visų knygų. Lietuvis, kurį domino šiuolaiki- 
nė pasaulio literatūra, nebegalėjo lietuvių kalba išsiversti. Radijo ir 
televizijos laidose lietuvių kalbos vaidmuo neproporcingai sumažėjo. 
Žiūrovai beveik nematė filmų, dubliuotų lietuvių kalba, labai retai 
pasirodydavo lietuviški subtitrai. 

Lietuvių kalba pamažu traukėsi net iš mokyklų. Per paskutinius 8 
metus prieš Atgimimą lietuviškų mokyklų respublikoje sumažėjo 2,4 
66 (1980 m. sudarė 84,6 6, o 1988 m. - 82,8 <). Nelietuviškose mo- 
kyklose nuolat buvo mažinamas lietuvių kalbos pamokų skaičius (net 
trigubai! ), neliko baigiamojo egzamino, pačią šią discipliną imta trak- 
tuoti kaip fakultatyvią, nenori — gali nesimokyti. Vilniaus inžineri- 
niame statybos institute lietuvių kalbai skirtas valandas mažino net 
1988 m (vykstant pertvarkai!), o Vilniaus pedagoginiame institute tada 
atsisakyta stojamojo konkursinio lietuvių kalbos egzamino (mokytojams! ). 
Visa tai rodo įsisiūbavusio nihilistinio požiūrio į lietuvių kalbą mastus. 

Lietuvių kalba buvo sparčiai stumiama iš mokslo sferų. Daugelio 
gamtos ir tiksliųjų mokslų veikalų lietuviškai beveik visai neberašyta. 
Vis mažiau ja bebuvo rašoma vadovėlių. Dėl viso to sustojo augęs moks- 
linis lietuvių kalbos stilius, nuskurdo terminija, o tai savo ruožtu ska- 
tino daugelį mokslininkų eiti lengviausiu keliu — iš viso neberašyti 
lietuviškai mokslinių darbų. 


Rusifikacija 
Stumiamos iš viešosios vartosenos lietuvių kalbos vietą užėmė rusų 


kalba. Teko jai užleisti vis daugiau sferų. Bolševikų valdžia viską da- 
rė, kad rusų kalba plistų, sąmoningai stiprino jos pozicijas visose gy- 

venimo srityse. Ir tai vyko ne vien Lietuvoje, bet visoje Sov. Sąjungo- 
je. Rusų kalbai proteguoti buvo steigiamos specialios leidyklos, insti- 
tutai ir spaudos organai. Viso to, žinoma, neturėjo vietinės kalbos. 
Bet koks šiam procesui priešinimasis būtų tuoj apšaukiamas „nacio- 
nalizmu“. Rusifikacija tapo intensyvesnė negu carų laikais. Ko carizmas 
nepadarė per šimtmečius, stalinistai pasiekė per kelis dešimtmečius. 

Jie naudojo visas įmanomas priemones, net keitė alfabetą. Stalinas įvedė rusišką abė- 
cėlę azerbaidžaniečiams, balkarams, baškirams, karakalpakams, kazachams, kirgizams, 
kumykams, nogajams, totoriams, turkmenams, uzbekams... Azerbaidžano gyventojai, vos 
spėję šiek tiek priprasti prie 1929 m. vietoj arabiško raidyno įvesto lotyniško alfabeto, 
kai 1940 m. per Stalino malonę gavo mokytis rašyti savo gimtosios kalbos Žodžius rusiš- 
komis raidėmis. Lietuvoje keisti keturių šimtmečių tradicijas turinčio alfabeto rusifika- 
toriai vis dėlto nedrįso. Atbaidė karti carizmo patirtis. 


SSSR respublikos virto rusiškai kalbančiomis visuomenėmis. Tasai 
procesas vyko neva „savaime“, „natūraliai“. Rusifikacija buvo priden- 
giama „tautų išlaisvinimo“, „jų teisių gynimo“ ir „kovos už liaudies 
gerovę“ skraistėmis. Esą SSSR kaip niekada tautos suklestėjusios. Bu- 
vo žudoma tauta, jos kalba ir kultūra skelbiant „laisvę“, tautų ir kalbų 
„lygybę“. Vabzdžių rūšies išnykimą vadindavo ekologine nelaime, o 
kalbos mirtį — „internacionalizmu“! 

Koks begali būti didesnis Žmogaus apiplėšimas kaip atimti jo pro- 
tėvių kalbą?! Juk kartu su ja išnyksta legendos, tautosaka, pasaulio 
įvaizdis, tautinė gyvenimo filosofija. Gimtoji kalba sieja žmones su 
kraštu, jo istorija, liaudies tradicijomis, papročiais, kūryba. Ji yra tar- 
si oras kiekvienai tautai. Jos žūtis — amžinas skausmo randas pasau- 
lio tautų bendrijos veide. 

Bolševikai, maišydami tautas, siekė jėga sukurti naują naciją — „ta- 
rybinę liaudį“. Ją sukūrus nebereikėsią nei sąjunginių, nei autonomi- 
nių respublikų. Išgalvota „tarybinė tauta“ turėjo šnekėti „tarybine kal- 
ba“, o tokia, suprantama, buvo rusų kalba. Į kitas kalbas imta žiūrėti 
kaip į „pračjusį tarpsnį“, kurį per „suartėjimą“ (dvikalbystę) reikią 
trinti iš „brandaus socializmo“ visuomenės sąmonės. Nebus kalbos — 
nebus ir tautos. Žmonės lieka, o tautos nėra. Kur nors Afrikoje tai vadin- 
tų etnocidu, o SSSR — „sparčiu ėjimu į vieną tarybinę naciją“. Neatsitik- 
tinai užsienyje visi SSSR gyventojai dažnai būdavo vadinami rusais. 

Bolševikai visais būdais stengėsi įdiegti mintį apie rusų kalbos pra- 
našumą. Ji atverianti „plačias galimybes“, esanti „antroji gimtoji kal- 
ba“ ir t. t. Suprantama, rusų kalba nėra nei blogesnė, nei geresnė už 
kitas kalbas, bet jai buvo suteikta specifinė negarbinga funkcija. Kar- 
tu buvo kuriama ruso, kaip „vyresniojo brolio“, samprata. Ugdomas 
rusiškai kalbančių besaikis didžiavimasis savo kalba ir nekreipimas 
dėmesio į kitas SSSR kalbas, net jų niekinimas, pratinimas verstis vi- 

sais atvejais vien rusų kalba. „Vyresniojo brolio“ kultas išugdė ruso są- 
monėje valdančios tautos kompleksą, arogantišką laikymąsi vietos kalbų 
ir kultūrų atžvilgiu, žodžiu, bolševikams pavyko rusus apkrėsti šovinizmo 
bacilomis ir imperiniu svaiguliu, iš kurio nelengva bus išsikapstyti. 

Rusifikacija buvo vykdoma garbinant dvikalbystę. Skubėta nerusus 
mokyti rusų kalbos, visai nesistengiant, kad rusai mokytųsi respubli- 
kų kalbų. Dvikalbius imta laikyti „pilnavertėmis asmenybėmis“ (tai 
turėtų įžeisti vienakalbius rusus!). Imta dvikalbystę dirbtinai forsuo- 
ti, kad rusakalbiai visur jaustųsi kaip namie. Buvo buriami specialūs 
mokslininkų kolektyvai „dvikalbystės problemoms“ nagrinėti (būta to- 
kių ir Lietuvoje). Skatintas J. Dešerijevo lingvistinis „lysenkizmas“. 
Oficiali dvikalbystė visur tyliai buvo sukama į rusišką vienkalbystę. Iš 
tikrųjų dvikalbystė tebuvo priemonė rusifikuoti SSSR. 

Rusų kalba visuotinai išplito partinėse ir valdžios sferose. Kartu 
tos sferos persiėmė viskuo, kas rusiška. Funkcionieriai atsisakydavo 
gimtosios kalbos... vardan savo vaikų ir vaikaičių „šviesios ateities“. 
Atrodė, lyg rusų kalba būtų jų gimtoji. Net laidojamiems „lengvos 
žemelės“ būdavo linkima rusiškai. Ši kalba tapo LKP CK ir Lietuvos 
TSR Ministrų Tarybos oficialia kalba. Posėdžiai, pasitarimai, susira- 
šinėjimas vyko daugiausia rusiškai. Pakako kokiame susirinkime da- 
lyvauti bent vienam nelietuviui, ir būdavo kalbama rusiškai. Dažnai 
taip atsitikdavo net dalyvaujant vien lietuviams. Taigi rusų kalba Lie- 
tuvoje tapo pagrindinė, o lietuvių — šalutinė. Aukštąja valdžia sekė 
žemesnės įstaigos. Kaip sakoma, žuvis gedo nuo galvos. Buvo kartoja- 
mas Žečpospolitos laikų scenarijus, tik šįkart vietoj lenkų kalbos bru- 
kama rusiškoji. Mokykla ir šiaip propaganda atsidūrė keblioje padė- 
tyje. Lietuvių nutautinimą XVIII- XIX a. reikėjo traktuoti kaip di- 
džiai reakcingą reiškinį, bet tą patį mūsų dienomis vykstantį procesą 
— jau aiškinti kaip pažangų! 

Greit rusų kalba visuotinai įsigalėjo tarpžinybiniuose susirašinėji- 
muose, raštinėse. Sparčiai plito gamybos sferoje, transporte, buitinių 
patarnavimų srityje: parduotuvėse, pašte, poliklinikoje ir t. t. Techni- 
nė dokumentacija — vien rusiška. Net gimimo liudijimai ir pieno pri- 
statymo knygelės buvo rusiškos! Tarpmiestinių traukinių (pvz., Vil- 
nius-— Mažeikiai) lentelės ant vagonų — rusų kalba. Stotyse praneši- 
nėjama rusiškai. Važiuoji per Lietuvą lyg per Rusiją. Net prasidėjus 
pertvarkai atvykusią iš JAV į Lietuvą žymią mokslininkę prof. M. Gim- 
butienę vizų skyriaus darbuotoja Vilniuje dar vis mokė (1988. IX.1), 
kad reikia kalbėti rusiškai: „Ar nežinot, į kokį kraštą atvažiavot? Ar 
nežinot, kas čia šeimininkas?“ 

Ši kalba visur viešai skambėjo. Tiek kaip šnekamoji, tiek ir raštu. 
1980 m. Lietuvoje rusiškai buvo leidžiami 22 laikraščiai, 27 žurnalai 

ir biuleteniai. Rusiškus variantus turėjo „Komjaunimo tiesa“, „Vaka- 
rinės naujienos“, „Tarybinė Klaipėda“ ir kt. Knygynuose ir bibliote- 
kose — aiški rusiškų leidinių persvara. Radijo ir televizijos rusiškoms 
laidoms skirtų valandų skaičius buvo neproporcingas rusų gyventojų 
skaičiui. Du televizijos kanalai transliavo Maskvos laidas, o trečiuoju 
— lietuviškuoju — kanalu rusiškos laidos sudarė 35 7o. 

Rusų kalba nesulaikomai brovėsi ir į mokyklą. Rusiškų mokyklų 
Lietuvoje vis daugėjo (1980 m. sudarė 12,8 70, 1988 m. — 15,8 70). 
Daugiausia jų buvo Klaipėdoje, Zarasuose (per trečdalį), Vilniuje, Ne- 
menčinėje, Eišiškėse, Švenčionyse (apie pusę), Šalčininkuose, Pabra- 
dėje (per du trečdalius), Turmante (visos). Lietuviškose mokyklose 
nuolat daugėjo rusų kalbos pamokų, o rusiškose mokyklose lietuvių 
kalbos vis mažėjo (1980 m. santykis 47:17, be to, rusų kalbos du egza- 
minai, o lietuvių kalbos nė vieno). Gausėjo klasių su sustiprintu rusų 
kalbos mokymu. Buvo atkakliai rekomenduojama per fizikos, biologi- 
jos, chemijos pamokas greta lietuviškų terminų vartoti ir rusiškus. 
J. Žiugždos gramatikos įvade rašoma: „Lietuvių kalbos gramatikos mo- 
kėjimas ypač palengvina rusų kalbos mokymąsi“. Aukštosiose mokyk- 
lose įsteigta daug grupių su dėstomąja rusų kalba. „Iš viršaus“ plaukė 
raginimai lietuviškose grupėse kuo daugiau disciplinų dėstyti rusiš- 
kai. Ko nespėdavo surusinti mokykla, tai padarydavo armija, plėši- 
niai, BAM'as ir kitos „internacionalizmą“ skleidusios institucijos. 

Daugelis mokslo sričių buvo visai ar beveik surusintos, ypač tikslie- 
ji 1r gamtos mokslai, karyba, diplomatija, visuomeninės disciplinos... 
1985 m. Lietuvoje rusiškai išleista mokslinė literatūra sudarė apie 60 
Co, o fizikos, matematikos, biologijos, kai kurie technikos dalykai — 
net 75 So. „Lietuvos fizikos rinkinys“, „Lietuvos matematikos rinki- 
nys“, „Lietuvos TSR MA darbų“ B ir C serijos — ištisai rusiškos. Visų 
specialybių mokslininkai buvo priversti disertacijas rašyti rusiškai. Net 
lituanistai! Mokslo centrų visokios ataskaitos — vien rusiškos. Vado- 
vų apsileidimas ir tingumas padarė tai, kad rusiškos ataskaitos buvo 
rašomos net Žemutinėse grandyse, kurių rašiniai už įstaigos ribų neiš- 
eidavo (atseit lengviau vadovui suvestinėje apibendrinti). Daugelio 
mokslo sričių lietuviškai tebuvo leidžiama tik mokslo populiarinamoji 
literatūra. 

Visaip proteguotos mišrios vedybos, liaupsintos Tatjanų ir Vytautų 
santuokos, kurių vis daugėjo. 1959 m. mišrios šeimos Lietuvoje suda- 
rė 5,9 76, 1979 m. - 11,3 6, 1987 m. — jau 18 S. Laimei jose vyravo 
kitų tautybių Žmonės (ukrainiečiai, gudai, latviai), lietuviai įėjo tik į 7 
Co. Beje, mišrios šeimos nebuvo patvarios, apie pusę greit iširdavo. 

Lietuvių tauta tapo dvika! bė. Oficialiais statistikos duomeni- 
mis, 1970 m. rusų kalbą gerai mokėjo 34,8 To visų lietuvių, skaičiuo- 

jant atskirai jaunimą — 61 76. 1979 m. bendras gerai mokančių pro- 
centas išaugo iki 52,4: miestuose pasiekė 63 76, kaimuose — 40 Go. 
Vėliau procentas labai greit augo. Devintojo dešimtmečio pabaigoje 
laisvai rusiškai kalbančių jaunuolių (16—25 m. amžiaus) buvo net 90 
2; (Vilniuje — apie 95 76). Šios kalbos mokėjimas ir vartojimas Lietu- 
voje tapo socialine būtinybe. 

Visą tą rusifikaciją reikėjo „moksliškai“ pateisinti. Stalinistai mė- 
go pačią brutaliausią niekšybę pavadinti „moksline būtinybe“. Todėl 
ir sukūrė vadinamą tautų bei kalbų „susiliejimo“ teoriją, pagal kurią 
atseit komunizmo epochoje išnyks tautų skirtumai, komunistinė vi- 
suomenė sudarys vieną „tautą“ su bendra kultūra ir kalba. Buvo de- 
klaruojamas greitas kalbinių skirtumų tarp tautų išnykimas ir tautinių 
kalbų susiliejimas. Ši teorija nebuvo atmesta ir po to, kai demaskavo 
bei pasmerkė Stalino kultą. Filosofai ją toliau rutuliojo (ir Lietuvo- 
je), juokindami kalbininkus. Iš tikrųjų kalbos gali viena į kitą „įsilie- 
ti“, o ne „susilieti“. 

Šia teorija imta pateisinti kalbų asimiliaciją (rusifikaciją), o kas 
pasisakydavo prieš ją — tas „nacionalistas“. Mokslininkai, reika- 
lavę spręsti realias (tikrąsias) dvikalbystės problemas, buvo igno- 
ruojami arba kaltinami nacionalistinių nuotaikų kurstymu, ekstre- 
mizmu. 

Kalbų „susiliejimo“ teorija iš tikrųjų skelbė lėtos mirties nuospren- 
dį tautinėms kalboms. Juk tai „per kunkuliavimą į išgaravimą“, arba 
„didelė žuvis praryja mažą žuvį“. Ji skatino abejingumą viskam, kas 
tautiška — savo gimtajai kalbai, istorijai, kultūrai. Koks skirtumas, 
kuria kalba šnekėsi, jeigu ateityje vis tiek bus viena kalba, viena „ta- 
rybinė“ nacija. Tai — tautos marinimo metodika. 

Bolševikinė Lietuvos „valdžia“ uoliai talkino rusifikacijai. Nomen- 
klatūrininkai dėl karjeros puolė prie „perspektyvesnės“ kalbos. Nesu- 
vokė, kad tautinė kalba — tai visos žmonijos dvasinė vertybė, ir nėra 
baisesnio vaizdo, kaip matyti lėtą tautos ir kalbos mirtį. Rašytojas 
R. Granauskas į klausimą, kas jam buvo baisiausia, atsakė: „Atsibusti 
naktį ir su siaubu galvoti, ar anūkas dar mokės perskaityti, ką senelis 
lietuviškai rašė, ar nebemokės“ (Pergalė, 1989, Nr.6). 

Intensyvėjantis tautų išsivadavimas kituose kontinentuose, ypač Af- 
rikoje, vertė rusifikatorius pasitempti ir skubėti. 1979 m. Taškente buvo 
sušaukta speciali sąjunginė konferencija rusų kalbos kaip „tarybinės 
tautos“ kalbos reikalams aptarti. Pirmininkavo ir pagrindinį prancši- 
mą skaitė pagarsėjęs Uzbekijos despotas Š. Rašidovas. Konferenciją 
sveikino L. Brežnevas. Buvo priimtos precedento neturinčios rezoliu- 
cijos, kurių net anais laikais viešai nedrįsta skelbti. Rusų kalbai ir ru- 
sistams suteikta daug visokių privilegijų. 

Lietuvoje rusų kalbai mokyti imta sudarinėti inkubatorių sąlygas. 
Švietimo ministerija išleido net 7 nutarimus, skirtus rusų kalbos mo- 
kymui gerinti. Akių dūmimo tikslais buvo paskelbti ir du nutarimai 
neva lietuvių kalbos mokymui gerinti. Rusų kalbą imta mokyti suma- 
žintose grupėse (buvo perskiriamos klasės), o lietuvių kalbą mokė po 
senovei. Nuo 1983 m. mokytojams rusistams lietuviškose mokyklose 
imta mokėti 15 Yo priedą prie atlyginimo (lituanistai tokio priedo ne- 
gaudavo). Beveik visose mokyklose buvo įrengti rusų kalbos kabine- 
tai su lingvofonine technika. Praktiškai jos visos virto mokyklomis su 
sustiprintu rusų kalbos mokymu. Nuo 1979 m. Lietuvoje mokytojams 
rusistams pradėta leisti specialų žurnalą rusų kalba. Jo tiražas dvigu- 
bai viršijo „Mūsų kalbą“ ir „Kalbos kultūrą“ (pastarųjų redaktoriai 
dirbo be atlyginimo, autoriai negaudavo honoraro). Per lietuvių lite- 
ratūros pamokas būdavo dėstoma ir rusų literatūra. 

Pagaliau rusifikatoriai tiek suįžūlėjo, kad įvedė rusų kalbos moky- 
mą į vaikų darželius. Imta brukti dvikalbystę kūdikiams, dar neįgudu- 
sicms gerai susikalbėti gimtąja kalba, savo vardo dorai neištariantiems, 
kad tik greičiau šie nustotų skirti, kas sava ir kas svetima. Dar netu- 
rintys gimtosios kalbos jausmo vaikai buvo stumiami į stichinės dvi- 
kalbystės ir kalbinio išsigimimo liūną, verčiami laužyti liežuvį tariant 
svetimos kalbos garsus. Ignoruota psichologų, pedagogų ir kalbotyros 
specialistų, net keturių respublikos Mokslinių tarybų neigiamos nuo- 
monės apie ankstyvos dvikalbystės žalą vaiko psichikai ir gimtosios 
kalbos formavimuisi. Tokia dvikalbystė iš tikrųjų sulaiko vaiko natū- 
ralų veržimąsi prie aplinkos pažinimo, apkrauna jo atmintį svetimos 
kalbos sąvokomis, kurios savo turiniu dažnai nesutampa su esamomis 
vaiko gimtojoje kalboje. Vaiko mąstymas visuomet formuojasi ne ant- 
rąja, bet pirmąja (gimtąja) kalba. Pagaliau rusifikatoriai pažeidė ati- 
tinkamus SSSR konstitucijos ir liaudies švietimo įstatymo straipsnius 
dėl savanoriško antrosios SSSR kalbos mokymosi. Nebuvo atsiklausta 
tėvų nuomonės, nepaisyta jų priekaištų ir protestų. Žinoma, rusiškuose 
darželiuose funkcionieriai nė nemanė įvesti lietuvių kalbos pamokų. 

1988 m. įvyko antroji Taškento konferencija — SSSR MA Literatū- 
ros ir kalbos skyriaus išvažiuojamoji sesija — jau vykstant pertvarkai. 
Šįkart rusifikatoriai rekomendavo kiekvienoje respublikoje paskelbti 
rusų kalbą (greta vietinės kalbos) valstybine. Panašių rekomendacijų 
viešai neskelbė net caras. 

Dėl viso to, kas pasakyta, lietuvių kalba, kaip ir kitų SSSR respub- 
likų kalbos, buvo nustumta į antraeilės „vietinės“ kalbos rangą. Atsi- 
rado nepasitikėjimo gimtąja kalba kompleksas. Ji neteko prestižo. Net 
tarp inteligentų. Antai rašytojas S. Kondrotas buvo pradėjęs skųstis, 
esą lietuvių kalba tesanti kaimo kalba, netinkanti moderniai literatū- 

rai. Gyvenime įsivyravo nuostata, jog „su lietuvių kalba toli nenueisi“. 
Ne vienas jaunuolis, baigdamas vidurinę mokyklą, nujautė, kad lietuvių 
kalba ir literatūra daugiau jam nebebus reikalinga. Kukliausias lietuvio 
noras ginti gimtąją kalbą sukeldavo kitakalbių įniršį. Į prabilusį lietuviš- 
kai neretai būdavo šnairuojama. Prieš kalbant kartais net tekdavo atsi- 
prašyti, jog kalbėsiąs lietuviškai. Neretai pasigirsdavo ir labai piktų bal- 
sų: „ar negali kalbėti žmoniškai?!“, „A TBOero co6aubero a35IKa He 
IMOHHMAaJO“ (tavo šuniškos kalbos nesuprantu) ir pan. 

Lietuvių kalba savo Tėvynėje atsidūrė Pelenės vietoje. Valdžios įstai- 
gos priminė caro laikų „pravlenijas“, kada jos kartu su dvaru ir kiebo- 
nija be gailesčio gesino lietuvišką savimonę. Šnekėkite sau lietuviš- 
kai... namuose. Ir lietuvių kalba pritilo, vis labiau gūžėsi ir, springda- 
ma nuoskaudos ašaromis, pamažu traukėsi į šeimą, buitį, siaurą arti- 
mųjų ratą. Tapo tremtinė pačioje Lietuvoje. 

Tačiau visa tai neišėjo į naudą ir rusų kalbai, kurią „naujakrikščiai“ 
Lietuvoje visaip darkė. Ne iš piktos valios, o todėl, kad dorai jos ne- 
mokėjo. Rusiškai šnekėdami lietuviai negalėjo išvengti stiprios savo 
gimtosios kalbos įtakos. Ypač tai buvo ryšku jų tartyje, lietuviškame 
akcente. Išlaikydavo nekirčiuotų skiemenų kokybę, be kita ko, nekir- 
čiuotas balsis o dažnai nevirsavo a, kaip reikalavo rusų kalbos bendri- 
nė tartis. Balsis 64 buvo tariamas panašiai kaip lietuvių i arba su šiuo 
visai sutapatinamas. Vietoj rusų 3 tartas lietuvių ė balsis. Išnykdavo 
priebalsinės geminatos. Lietuviškai minkštino priebalsius. Išlikdavo 
minkštieji š, ž (ww, wc) prieš priešakinius balsius. Minkštieji , d netu- 
rėjo afrikatų požymio. Kirčiuotos galūnės neretai būdavo tariamos su 
lietuvių tvirtagale priegaide. Interferencija buvo tokia didelė, kad iš 
Leningrado (Sankt Peterburgo) atvykęs dirbti į Vilnių kalbininkas 
I. Cukermanas sėkmingai tyrė lietuvių kalbos fonetiką stebėdamas uni- 
versiteto studentų daromas rusų kalbos tarties klaidas. 

Taigi lietuvių lūpose ėmė įsigalėti ne taisyklinga, bet, pasakytume, 
„darkyta“ rusų kalba. Tokia ji funkcionavo ne tik Lietuvoje, bet ir 
kitose SSSR respublikose. Kiekvienoje vis kitokia. Formavosi saviti 
regioniniai (Kaukazo, Vidurinės Azijos, Estijos...) rusų kalbos varian- 
tai, neretai gerokai skirtingi. Primesta kitoms tautoms kaip „tautų ben- 
dravimo priemonė“, rusų kalba išsklido dideliuose svetimuose plo- 
tuose, prarado tautinį savitumą ir virto savo gimtąją kalbą pamiršu- 
sių, O „didžiosios“ dorai neišmokusių puskalbe. 

Lietuvoje tarp atvykusių rusakalbių įsigalėjo nemaža leksikos litu- 
anizmų. Dalis jų pateko net į grožinę ir mokslinę literatūrą, pvz., 6ypac, 
WUIONnuKUuC, Wanmuwioc (Donelaičio „Metų“ vertime), aykcun, 
OuvionuC, KAYMNG, MUAGC, nympa (Žemaitės raštų vertime), Jaūka, 
KaKKAEC, Cymapmune (folkloristikos literatūroje). 

Dvikalbystės padariniai 


Nepalyginti labiau už rusų kalbą nukentėjo lietuvių kalba. Daug 
lietuvių ją bemokėjo prasčiau negu rusų. Normali lietuvių kalbos rai- 
da buvo sutrikdyta. Jeigu dvikalbystė labai išplinta ir trunka ilgesnį 
laiką, gimtosios kalbos savitumas visada ima sparčiai blankti, jos vidi- 
nė sandara iškrypsta. Tamsiosios jėgos sąmoningai stengėsi padaryti 
lietuvių kalbą panašesnę į rusų kalbą. Kartu buvo siekiama, kad rusų 
kalbos įtaka Lietuvoje būtų vertinama teigiamai, laikoma „pagirtinu 
dalyku“. Esą ji turtinanti lietuvių kalbą! Prie tokios minties buvo pra- 
tinami net kalbininkai. Rašantiems kalbos kultūros klausimais neva- 
lia buvo nurodyti lietuvių kalbos darkymo tikrosios priežasties. Ru- 
sizmų negalėjo vadinti rusizmais. Kalbininkai turėjo kalbėti miglotai, 
užuominomis rašyti apie „kitų kalbų“ įtaką. Puse lūpų prasitardavo 
esą rusų kalbos turtinamoje lietuvių kalboje „dar pasitaiko“ negero- 
vių. Iš tikrųjų tų „pasitaiko“ taip grėsmingai daugėjo, kad greit užgo- 
žė normaliąją kalbą, destabilizavo jos struktūrą. Po truputį lietuvių 
kalba virto krealizuota puskalbe, taigi suluošintu „brandaus socializ- 
mo“ produktu, kokios buvo ir kitų SSSR tautų kalbos. 

Bedvasiam Žmogui net ir nereikėjo normalios kalbos. Juk kalba — 
tai sielos veidrodis. Nyksta tauta — nyksta ir kalba. Maišyta kalba 
temdo žmogaus sąmonę (Vydūnas), todėl pradėta nebejausti, kad šne- 
kama netaisyklingai. 

Stichinės nereguliuojamos dvikalbystės pražūtingi padariniai reiš- 
kėsi visuose lietuvių kalbos kloduose. Labiau rusų kalbos paveiktų 
žmonių tartyje atsirado rusiškas akcentas. Jis sklido iš susirinkimų tri- 
būnų, televizijos ekranų, per radiją, kartais net iš teatrų scenų. Ausį 
rėžė ilgojo balsio o nekirčiuotuose skiemenyse virtimas a (kaip rusų 
kalboje), ypač svetimos kilmės žodžiuose, pvz., kamun izmas, kampėtas 
ir pan. Plito rusiškas SiČiuojų trumpųjų balsių u, / Įlginimas, pet ga- 
lūnėse, tarimas sunku “sunkū", gražus “gražūs', geri 'geri', akis "akis" 
(ir net sunkū, gražūs, £ery, akis)... Tarptautiniuose žodžiuose vietoj € 
imta tarti rusų balsį 3, pvz., 3goistas (3g0istas), 3gz4minas, akranas, 
atika, raktorius, gen>zė, mbtras, kilomoras, kibern>tika. Pasitaikyda- 
vo dantinis 2 pozicijoje prieš gomurinius priebalsius k, 2 (pvz., Žo- 
džiuose feūka, dangūs), kur lietuviai iš seno tarė aiškų gomurinį A. 
Tokių ir panašių tarties normos kraipymų buvo girdėti nuolat ir visur. 

Lietuvių kalbą užplūdo rusiškos leksikos srautas. Nespėjusi atsi- 
kratyti feodalizmo laikų cūdų, žipuskų, čeverykų, mūsų gimtoji kalba 
aplipo spravkėmis (pažyma), pragūlais (pravaikšta), zajavlėnijomis (pa- 
reiškimas) ir t. t. Į pirmąją klasę atėję vaikai painiodavo lietuviškus ir 
rusiškus žodžius. Jų gimtosios kalbos žodžių atsarga mažėjo. Iškilo 

reali kalbinio išsigimimo grėsmė. Tačiau rašomojoje kalboje visa tai 
nedaug teatsispindėjo, nes ją nuo svetimybių apvalydavo redaktoriai. 

Pateikiame žiupsnį pačių būdingiausių šnekamosios kalbos rusiz- 
mų, kartais įsiverždavusių ir į rašomąją kalbą. Jie — iš įvairių gyveni- 
mo sričių: 

Maistas: palendvic4 "nugarinė" (nonendeuua), sirnikas “varškė- 
tis? (cbipKuK), saliankė “šiupininė" (conanka), tušonkė “troškinta mė- 
sa' (mywėčuka), zapekankė 'apkepas"' (3anekanka), zeicas “slėgtainis" 
(3e10ų), zrūzai *vyniotiniai' (3pa304); koržikas “plokštainis, cukrinu- 
kas? (kopacuk), pončka “spurga' (nonuuK), prišnikas “tešlainis' 
(npanuk), suškė “traškutis' (cywka), k4mbala “plekšnė" (kam6ana), mi- 
nogė, minogė “nėgė" (munoea), mdiva 'smulkiažvynė stinta' (wožea), 
salak4 “strimėlė" (canaka), sėsas padažas" (coyc), sėkas 'sultys' (cok), 
zakuskė 'užkandis' ( 3akycka).... 

Apdaras,apavas: kalsėnai “apatinės kelnės' (Kanbcones), 
kolg6tkės “pėdkelnės' (kone0mku), kūrtkė “striukė, puspaltis' 
(Kypmka), plūvkės “maudymosi kelnaitės' (naaeku), šubė "kailiniai" 
(wy6a); primierkė “pamatavimas, prisimatavimas' (npumepka), 
kablūkas “bato kulnas? (kaGnyk), nabGika “avalynės pakala' (1a60ūka), 
tūpkės “šlepčtės" (manku)... 

Namųapyvok a(virtuvė, indai, rakandai...): baklžgė, baklaška 
“gertuvė? (6Gakna2a, Gaknaxcka), čdinikas “arbatinukas" (waūnuk), 
čech6las “užvalkalas' (wex0n), krūnas 'čiaupas' (kpan), liustra 'siety- 
nas, šviestuvas' (1x0Cmpa), narai "gultai" (mapu), raskladuškė, rask- 
Jadūškė 'sudedamoji lovelė' (packnadywka), sumkė, surakė "krepšys" 
(cymka), sundūkas 'skrynelė" (cyndyk), štėpselis *'kištukas, jungiklis" 
(wmencenc), štėros 'užuolaidos" (wmopa), zažig4Ika “žiebtuvėlis' 
(3axuzanka)... 

Gamykla,remontas ir pan.: atviortk4 'atsuktuvas' 
(omeėpmka), dūčikas “daviklis? (Jamuuk), gaikė, gaikė *veržlė" (eaūka), 
klšpanas *vožtuvas' (knanan), pribėras *prietaisas' (npu6op), stanokas 
"staklės" (cmanok), svarščikas suvirintojas" (ceapiguK), šestefnė 'krum- 
pliaratis? (wecmepna), šiberis 'sklendė' (wu6Gep), zakliopkė “eniedė" 
(3aknėnka), sklūdas *'sandėlis' (ckna0), strūžkos "drožlės" (cmpyxcku), 
sušilka 'džiovykla' (cywunka), štūbelis 'rietuvė' (umaGene); nariūdas 
"paskyra" (napaJ), podrišdčikas "rangovas" (nopaduuK), smenė 'pamai- 
na' (cwena), sortirdvščikas “rūšiuotojas" (copmuposiųuk), stavka, stūvkė 
"tarifas, atlyginimas' (cmaeka), ud4rnikas 'spartuolis'" (ydapnuk), za- 
Jjavkė, zajūvkė "paraiška" (3aaeka); praršbas “darbų vykdytojas? 
(npopa6), staliarka “medžio darbai' (cmonapka), stoika, stoikė “sto- 
vas, statramstis'? (cmoūka), stroikė, stroikė 'statyba' (cmpoūka), štu- 
katurka "tinkavimas" (wmykamypka)... 

Transportas: grūzčikas“krovikas' (27y3wK), gruzovikas “sunk- 
vežimis' (epy306uK), kūzavas “kėbulas' (ky306), samasvėlas *'savivar- 
tis? (camocean), stajanka, sta/4nkė “stovėjimo aikštelė" (cmoanka), šinė 
'ratlankis; padanga' (wwxa), t6rmozas stabdis" (mopmo3)... 

Medicina: grelka 'šildyklė' (epenka), nasilkos “neštuvai" 
(Kocunku), špricas 'švirkštas" (wnpuų), ukėlas "injekcija? (ykon), Žgūias 
*varžtas, timpa' (Xeym)... 

Sportas: gėlas "įvartis" (201), chokėjas "ledo ritulys' (xokkel), 
$4iba "ritulys" (waiž6a)... 

Kariuomenė: kombšūtas "bataliono, baterijos vadas' (kow6am), 
sviazistas ryšininkas" (cea3ucm), vojenkėmas “karinis komisaras' 
(60enkom), zampolitas “vado pavaduotojas politiniams reikalams' 
(3amnonum), zastava "užkarda" (33cmaea)... 

Administracija: dežurkė “budėjimas' (Jexcypka), lineika 
“(pionierių) rikiuotė" (nuneška), načalnikas 'viršininkas" (kauanoKuK), 
prosročka “termino praleidimas, vėlavimas' (npocpoxwka), sprūvočni- 
kas 'žinynas' (cnpaeownuk), zboras “sueiga" (c60p)... 

Raštinė: p4pkė 'aplankas' (nanka), skrepkė sąvaržėlė" 
(ckpenka), svodkė, svodkė “suvestinė? (ceodka), šarikas "tušinukas" 
(wapuk), šternpelis 'antspaudas' (uwmemneno)... 

Įvairūs kitokios reikšmės daiktavardžiai: 
nach šlas “akiplėša' (maxas), nišnė, niankė auklė" (naKa, nanoKa), 
skriagė “šykštuolis' (ckpaea), stiliagė 'dabita, puošeiva' (cmunaea), 
šaikė "gauja" (msaūka); galiorka “paskutinė eilė, galerija' (2a2ėpka), 
kabakas “smuklė' (ka6ax), svalkė 'sąvartynas' (ceanka), šalūšas 'pala- 
pinė' (uanau), talkučka “sendaikčių turgavietė' (monxkyuka); chlėmas 
"šlamštas" (x2am), nakleikė “lipdukas' (nakneūka), norka 'audinė" 
(nopKa), pričioska 'sušukavimas" (npuuėcka), soska “žindukas' (cocka), 
$čytas 'skydas' (ugum); petiletkė 'penkmetis' (namunemka), rūbčikas 
“randelis' (py6wuK), samadelkė “savo darbo daiktas' (cawodenka), 
skidkė “nuolaida (ckuoka), skladkė, sklšdkė “susimetimas, susidėji- 
mas (pirkti dovanai, alkoholiniams gėrimams) (cksa0xka)... 

Būdvardžiai: skrorūnnas "kuklus" (ckpomnosū), smiūtnas “liūd- 
nas' (cMymuuū), spakainas “ramus? (cnokoūnuu), šikafnas “puošnus, 
prašmatnus' (wukapnuū), šurnnas "triukšmingas" (WyMnwU)... 

Veiksmažodžiai: (iš)bazaryti 'iššvaistyti, išdalyti, išparda- 
vinėti' (pa3-6a3apume), bronirūoti rezervuoti" (6poHuposamo), grūzyti 
'krauti' (2py3umo), sortirdoti 'rūšiuoti' (copmupoeame) ir t. t. 

Šių svetimybių tarimas, kirčiavimas ir priegaidės gerokai įvairavo. 
Antai šalia dežurka, gaikė, grelkė, nakleikė, norkė, skrepkė, staliarka, 
sumk4, sušilką, suškė, svalkė, zakliopkė buvo sakoma ir dežu/ka, gaika, 
grelka, nakleika, nofka, skrėpka, staliafka, surnūka, sušilka, sūška, svalka, 

zakliopka (nepaisoma Sosiūro —Fortunatovo dėsnio), net dežūrka 
(dežūrka), g4ika, grėlka (grielka), naklčika, n6rka, skriepka, staliarka, 
sūmka (sūmka), sušilka (sušflka), sūška, svdlka, zakli6pka ir pan. 

Grįžę iš armijos vyrai paprastai nebežinodavo, kaip lietuviškai pa- 
sakyti poma, HapAD, KapayA, cmapiwuuna, 3anac, omeyn ir kt. Taip 
pat ilgiau padirbėjęs rusakalbėje gamykloje darbininkas nebemokėjo 
lietuviškai parašyti za/av/enijos dė! pragūlo. Jų visų kalbą „puošė“ ar- 
tikelių dažnumo rusiški keiksmažodžiai. 

Panašius į rusiškus žodžius imta tapatinti, suteikti jiems rusišką for- 
mą. Antai ikrai (greičiausiai ne skolinys) dėl rusų wxpa buvo suvokia- 
mas kaip vienaskaitinis daiktavardis ir virto /kr4. Tas pat atsitiko su 
polonizmu k4rpis, kurio daugiskaitos formos ėmė nykti dėl rusų vie- 
naskaitinio atitikmens xapn (perka k4rpį vietoj k4rpius). 

Šnekamojoje kalboje ėmė rastis beveik arba ir visai neadaptuotų ru- 
siškų žodžių, tiesiog šios kalbos intarpų, pvz., dav ši kifskkliūšką 
ir bus g ėla s 'nesnausk, kirsk ritmušą ir bus įvartis' (0a6aū, Kknrowka, 
20A), kor Oče, aš nieko nenoriu “trumpai drūtai a.n.n.? (Kopoue), 
spėrinam, kad prašfi što priniali'deramės, kad prašysies pri- 
imamas' (ChOpuM, wrmo npuKanu), n U pošl i namo “na, eikime į na- 
mus' (Ky, nownu),pr ėčem, jispr šv dos nesako “tarp kitko, jis teisy- 
bės n.' (6npouem, npaed0a) ir t. t. Tai būdinga ir kitoms SSSR tautų kal- 
boms. Pavyzdžiui, klausantis jakuto (net inteligento), beveik nebereikia 
žodyno, čia „natūraliai“ inkrustuojami ne tik rusiški žodžiai, bet ištisos 
frazės. Nenuostabu — juk Jakutsko universitete viskas rusiškai. 

Lietuviškus žodžius ilgainiui imta vartoti rusiškai, t.y. ne ta reikš- 
me, kurią jie iš tikrųjų turi, bet tokia, kokią turi tų žodžių atitikmenys 
rusų kalboje. "Tuo būdu daiktavardis eilė gavo 'keleto", "keliolikos", 'gru- 
pės', “daugelio' reikšmes, nes tokias reikšmes turi rusų kalbos atitik- 
muo p30. Imta sakyti, pvz., kad buvo apdovanota e//ė mokytojų (tarsi 
išrikiuotų vienas po kito), kad pagyrimo raštus gavo vis4 eilė darbi- 
ninkų, nes rusai sako pa0 yvHTeNeA, ųenbtū pa0 paoounx. 

Daiktavardis pusė gavo “ypatybės", 'savybės" reikšmę, nes tokią turi 
rusiškas atitikmuo cmopona. Imta šnekėti apie žmogaus gerąsias ir 
blogąsias pusės (lyg jis būtų padalytas!), charakterizuoti jį iš teigia- 
mos ar neigiamos pūsės, nes rusai sako C n0o10MUMmenbHOU HIM 
OMpUuųameNnbKHOU CMODOKuU. 

Žodis statyba dėl rusiško atitikmens cmpoumenbcm6o imtas vartoti ir 
vietoj kūrimo, formavimo : atsirado socializmo statyba, kultūros statyba, 
pasakydavo net medžiagos reikalingos kaulų ir dantų statybai (!). 

Iš čia bulvių saugyklos (vietoj sandėlių), prekybos tinklai (vietoj 
įstaigų), laikraščių mėdžiagos (vietoj publikacijų), gamybos priemo- 
nės (vietoj įrenginių), taikos sargyba (vietoj sžugojimo) ir t. t. 

Užuot vartoję priemonės įnagininką (derlių nuėmė komb4žinu), lie- 
tuviai rusų kalbos pavyzdžiu ėmė kaišioti nereikalingą žodį pa44/ba, 
pvz., derlių nuėmė kombaino pag4/ba (npu nomouu KomGauna) ir pan. 

Rusiškai imta vartoti ne tik daiktavardžius, bet ir kitas kalbos da- 
lis. Būdvardžiai 4pskritas, 4ukštas, didelis, gilūs, minkštas, nūosavas, 
pastovūs pilnas, priešakinis, turtingas ir daug kitų gavo iki tol neturė- 
tas rusiškas reikšmes. Sakyta 4pskritas (iš tikrųjų visiškas) kvailys, ga- 
vome 4ukštą (iš tikrųjų gėrą, gaūsų) derlių, atvyko 4ukštas (turimas 
galvoje garbingas) svečias, nes rusų kalboje čia visur sakoma 66icokuū. 
Lietuvis aukštą bulvių derlių supras nebent kaip aukšto ūgio bulvie- 
nojus. Kurioziškai atrodytų „aukštas“ žemaūgis svečias. 

Dėl rusų 6016w0e cnacHGo atsirado didelis ačiū vietoj Jabai 
(širdingai) ačiū. Vietoj didelio liūdesio imta sakyti 2//ūs liūdesys, nes 
to reikalavo rusiškas atitikmuo e7y60Ka3 ckop6Gs. Iš čia ir minkštas (vie- 
toj švelnūs) nusileidimas, niosavas (vietoj sžvas) vardas, pastoviai (vie- 
toj nuolat) ko nors trūkti, pi/nu (vietoj vis)) pajėgumu dirbti, priešakinė 
(vietoj pažang:) idėja, turtingas (vietoj gčras, puikūs) derlius ir t. t. 

Ypač ėmė rusėti veiksmažodis. Naujas rusiškas reikšmes gavo ini, 
kovoti, rišti, s4ugoti, sėkti, statyti, stovėti, stebėti, šaūkti, tarn4uti, 
valdyti, vėsti ir daug kitų veiksmažodžių. Tai matyti kad ir iš šių pa- 
vyzdžių: priimti vaistus “gerti, vartoti v.' (npuKuMamo AEKAPCTBO), 
nuirnti bausmę “panaikinti b.' (chamc Haka3aHHe), kovoti už kadrų 
pastovumą “siekti k. pastovumo! (60pombcc3 3a...), filmo herojų surišti 
su aplinka“ ... susieti...? (c62306am6), traktorių s4ugoti po stogu “... 
laikyti ...? (xXpaxumo), toliau sėka parašas “... yra ...? (c2e0yem) , statyti 
klausimą “klausti" (cmaeume Bonpoc), stebėti naujas sodybas “... ma- 
tyti ...? (na6A0Jameo),, stovėti įskaitoje “būti...? (cmoame), šaūkti Petru 
“... vadinti ...? (384m+b), tarnduti pavyzdžiu "būti...? (cayxcumoc), nevaldfti 
sakinio 'nemokėti...' (neena0emo), vėsti aiškinamąjį darbą dirbti..." 
(eecmu), vaikai blogai savė vėda elgiasi" (ce6a eedym) ir t. t. Dar plg. 
pasakymą diotas atvejis “šis a? (Jann c1yvah). 

Klausantis gydytojų kalbos susidarydavo įspūdis, lyg jie stengtųsi 
mus ne apsaugoti nuo ligų, o „perspėti ligą“, „pračiuopti pulsą“, dia- 
betikus „išjungti“ iš saldumynų ir pan. 

Net tarptautiniai žodžiai gavo rusams įprastas reikšmes, pvz., me- 
chanizatorių 4rmi/ja, mokslinių jėgų mobilizūcija ir pan. 

Ypač kalbą susino atvejai, kuomet vietoj dviejų ar kelių skirtin- 
goms sąvokoms reikšti žodžių dėl rusų kalbos įtakos įsigalėjo vienas 
kuris. Užuot sakius mėgstu knygą imta ją mylėti, nes rusai ir čia varto- 
ja 2x06ume. Lietuviams iš seno mėgti ir mylėti buvo ne tas pat. 

Supainiota mokėtiir žin6ti, naudotiir vart6ti, sėdėti ir tupėti, sūltys 
ir sulė, davinfs ir duomuo, sudėtis ir sįstatas, kadangi šiais žodžiais 

reiškiamos sąvokos rusų kalboje neskiriamos arba jų reikšmės kitaip 
pasiskirsto. Tokių pavyzdžių galima būtų nurodyti labai daug. Dėl ru- 
sų kalbos poveikio ilgainiui pradėjo daintūoti ne tik žmogus, bet ir 
gaidys, net lakštingala, kuri anksčiau tik suokė. Užuot sakęs m4ukis 
pirštines, aūkis batus, jūoskis diržą, užsisėk sijoną, apsivilk paltą lie- 
tuvis ėmė visais atvejais viską ant savęs dėti (dėkis pirštines, batus... kaip 
kepurę, kurią iš seno tikrai dėjosi ant galvos), nes taip sako rusai. 

Imta rusiškus žodžius pamorfemiui versti į lietuvių kalbą. Užuot 
apsipifkti atsirado apsiprėkinti, nes rusai sako omoeapueameca. To- 
dėlimta sakyti apdėtas mokestis 'išperkamasis mokestis" (Kan0xMeHKnbiU 
naamėx), įmonės apginkliūotos įrengimais *... aprūpintos ...' 
(060pyJ08annwe), apšd4udytas “parako ragavęs, visko matęs" 
(06cmpenannoū), atidirbtas tepalas “panaudotas? (ompa6omaunbū), 
atkr4uti prekes “pasiųsti, išsiųsti" (omepy3umė), atlėisti vyną “patduo- 
ti! (omnycmume), atsiliepimas apie darbą “įvertinimas, recenzija" 
(om306), atstovėti prieš centrą “nenusileisti centrui? (omcmoame), 
įnėšti pataisą 'pasiūlyti' (6necmu), įsisšvinti pamoką 'išmokti" 
(yceoum+), išeiginė diena "nedarbo" (exx0JK0ū xEHb), taip išeina *va- 
dinasi, taigi' (exxo0Jum), išieškėtas žmogus "tobulas" (u3uckannoa), 
išlaikytas vyras “taktiškas, švelnus? (6x40epxXcannoū), išlėisti produkci- 
ją "pagaminti" (eunyckamo), išstatyti kandidatą "pasiūlyti" 
(evvcmaeumo), išstėtisusirinkime “tarti žodį" (ebscmynumo), iššaūkian- 
tis elgesys "įžūlus" (e4346ea»0u4UuU), išvėsti iš komiteto "atleisti" 
(eveecmu), išžiūrėti bylą "išnagrinėti" (paccwompeme), nusiirūti nuo 
pamokų "išeiti, pabėgti' (chamcca), nusiplduti “dingti? (cmemocca), 
pašvėsti 'skirti" (noceemumoe), pavėsti 'apgauti" (nodeecmu), pėrgin- 
kluol(i pramonę “pertvarkyti' (nepe600pyxXumo), pravefsti nutarimą 
"sužlugdyti" (nposanumo), prilčisti mintį “tarti, manyti" (Jonyckamo), 
sudirbti mechanizmui “pradėti veikti" (cpa60mame) ir t. t. 

Labai įsigalėjo nelietuviška priešdėlių vartosena: 

ap-: apjūngti “sujungti'" (068e0uxume), apmokėti skolą “sumokėti 
s.' (onaamumo), apmokymas "mokymas" (06ywenue), apvičnyti *su- 
vienyti" (063e0unumo), apv4ndeninti “aprūpinti vandeniu' (06609- 
Hum)... 

at:atlieti “nulieti (omaume), atmifti išnykti" (ommepemo), atpenėti 
"nupenėti' (omkopmume), atredagūoti “suredaguoti' (ompedakmupo- 
6am+), atremontūoti suremontuoti" (Ompemonmuposamo)... 

iš-:išsisakyti “pasisakyti'" (6wucka3ameca), išskirti “paskirti 
(ec:0e1umo)... 

nu-: nudrūskinti "pašalinti druską" (06ecconum+), nukefksminti 'pa- 
daryti nekenksmingą" (06e36pedume), nuriebalinti “pašalinti riebalus" 
(06e3x-upumo)... 

pra-:praanalizūoti "išanalizuoti" (npoananu3uposamo), prabalsūoti 
"nubalsuoti' (npoe010c06ame), pragarsėti "išgarsėti" (npocnaeumoca), 
pramatyti “numatyti' (npe0euJemo), praskambėti “nuskambėti" 
(npo36y4amo)... | 

su-: sudalyv4uti “padalyvauti, pasirodyti" (coyuacmeoeame), sutėpti 
mechanizmą “patepti m.' (cwa3ame)... 

už-: užmanyti*sumanyti'" (340ymame), užpildyti sifoną “pripildyti s.? 
(3anonnumo), Užskaita "įskaita" (3a4ėm), užvėžti prekių “atvežti p. 
(346ecmu)... 

Rusiškai prisigaminta sangrąžinių formų, kurias imta nelietuviškai 
vartoti, pvz.: namas parsidūoda '... parduodamas' (npodaemca), nege- 
rai g4unasi“... išėjo" (nonywaemca), mes raūdamės kieme “... esame...? 
(naxoJuMcA), knyga lengvai skaitosi “... skaitoma' (uumaemca), jis 
sp4usdinasi žurnale *... skelbia kūrinius...' (newamaemca), paveikslas 
gerai Žiūrisi “... daro įspūdį, atrodo? (cmompumca) ir t. t. 

Surusėjo sintaksė, sakinių konstrukcijos. Imta nelietuviškai vartoti 
žodžių formas ir sintaksinius modelius, reikšti jais ne tai, ką jie iš tik- 
rųjų reiškė. Taigi kalbos vėžys įsimetė ir į sakinio struktūrą, ardė ją iš 
vidaus. Kalba darėsi netiksli. Virto puskalbe, kurioje lietuviški žodžiai 
būdavo sudėliojami kaip rusų kalboje. Žmonės ėmė šnekėti nebemąs- 
tydami, tarsi versdami iš rusų kalbos. Nyko gimtosios kalbos jausmas. 
Nemokančiam rusiškai kartais net suprasti darydavosi sunku. Redak- 
toriui tekdavo nomenklatūrininko parašytą sakinį pirma išversti min- 
tyje į rusų kalbą, tik paskui taisyklingai lietuviškai tą patį pasakyti. 

Rusiškai imta vartoti linksnių formas. Kadangi rusai neturi šauks- 
mininko, tai ir lietuvių kalboje jo imta vengti. Atstojo vardininkas, 
pvz.,pardavėjas, būk mandagus su pirkėjais (vietoj pardavėjau), 
draugas Jonas, prašom į tribūną (vietoj drauge Jonai) ir pan. 
Rusai mėnesio dienai nurodyti sako, pvz., ne€p8020 Mag, 60CbM020 
MapTa, tai ir lietuviai ėmė sakyti gegužės pirmo “gegužės pirma", ko- 
vo aštunto "kovo aštunta', nors žodis diena lietuvių kalboje yra mote- 
riškosios giminės. Užuot dėkoję sveči4ms, ėmėme dėkoti svečiūs, nes 
rusai čia vartoja galininką. Vietoj dosnus pinigų žmonės ėmė sakyti 
dosnus pinigais, nes taip sako rusai. Beje, pastaroji kalbos yda pavel- 
dėta dar iš caro laikų, tik dabar labai įsitvirtino. 

Visuotinai įsigalėjo daugybė nelietuviškų vietininko vartojimo at- 
vejų, nuo kurių Nepriklausomybės laikais dar nespėta apsivalyti. Pa- 
vyzdžiai: pasitarimas aukštamė Jfgyje“... aukšto lygmens", principe su- 
tinku 'iš principo...', komanda tokiojė sudėtyjė *... tokios sudėties", 
esmė famė, kad “esmė ta...? ir t. t. Įsigalėjo daugybė verstinių posakių 
su vietininku, pvz., paros bėgyje “per parą' (6 meuenue cyTKH), kamė 
kaltas “kuo nusikalto' (6wėw BHHOoBaT), pagrindė vaikai 'daugiausia 

vaikai' (6 oc406e xeTH), šiandien pardavimė “š. parduodama' (6 
npodaxxe), to pasėkojė įvyksta avarijų “todėl...? (6c2e0cmeuu), tokiojė 
redūkcijoje nutarimo nepriimsime “taip suredaguoto ..' (6 makou 
pedakyuu), nedarbo rezultatė “dėl nedarbo' (6 pe3yx6mame 
6e3pa6oTHIBI), pamokų nebus s4ryšyje su minėjimu “... dėl minėji- 
mo' (6 cea3u Cc), namas geramė stovyje “namas geras' (6 XODPOMOM 
cocmoanuu) ir t. t. 

Įsigalėjo rusiškos prielinksninės konstrukcijos, su kuriomis nemaža 
kovota Nepriklausomoje Lietuvoje, pvz.: 

su ant: gyvenu ant būto “nuomoju butą' (12 Keapmupe), imam ant 
apmokymo 'apmokymui' (na 06yuenue), ant dien "šiomis dienomis" 
(na Onax), dirba ant dviejų etatų “dviem etatais' (ka Oeyx uwmamax), 
mokosi ant inžinieriaus *... inžinieriumi" (wa unxcunepa), žaidžia ant 
kičmo 'kieme" (na 060pe), griežia ant smuiko“... smuiku" (na ckpunke), 
dirba ant savės “savarankiškai'" (na ce62), ant kiek didelis “koks d.' 
(14 CckOoAbKO)... 

su pas: teiraukis pas vedėją “... vedėjo" (y 3aeedyrowe20), pas manė 
yra draugas “aš turiu draugą' (y mena), viršininkas pas save '... savo 
kabinete? (y ce6a), pas k4 yra klausimų “kas nori paklausti? (y K020), 
pas jį nesigauna “jam nesiseka' (y He20 He NojnyvaeTCa)... 

su prie : prie progos pasakysiu “radęs progą ...' (npu cayuae), prie 
gripo reikia gulėti “sergant gripu...' (npu epunne), prie kė aš čia 'kuo 
aš čia dėtas?" (npu ueMm TYT a)... 

su už: laikyti už kvailį “...kvailiu' (34 Jypaka), planas už metūs 
“metų p.' (32 200), sėsk už vairo “prie v.' (34 pynėm), rezoliuciją pri- 
ėmė už pagrindą *... kaip p.' (34 ocno6y)... 

Įsitvirtino verstinės rusiškos žodžių samplaikos. Imta kaišioti žode- 
lius fa/, taip tais atvejais, kur rusai juos vartotų, nors lietuvių kalboje 
jie visai nereikalingi, — lietuviai tą patį pasako kitaip, pvz.: kas tai 
negera atsitiko 'kažkas' (wm0-mo), išvyko iš kokios taivietos “tam tikros" 
(Kako20 mo MecTa), mes kur taiklydome “kažkur! (29e-mo), taip vadina- 
mas susibėgimas "vadinamasis" (mak na3ueaeM—iU). Dar plg. samplaikas 
kažkas tai, kažkoks tai, kažkur taivietoj kažkas, kažkoks, kažkur. 

Sparčiai gausėjo frazeologizmų-vertalų, pvz.: aukščiaū stovintis *vy- 
resnysis' (euecmoaiyguU), ilgas rūblis “geras uždarbis" (Anunbiū pyoa), 
rodomėsis pirštas “smilius' (yka3amenbKwuū naneų), suskaičiūotos 
minbtės "labai trumpas laikas' (cwumannose MuKymo), Ogniai pavojinga 
"gaisro pavojus' (oeneonacno), kaip nekeista “labai keista? (kak nu 
cmpanno), kaip taisfklė “paprastai, visada' (kak npaeuno), drabūžis 
prie veido “tinka' (k nuųy), spausdinti po aAtrašte “pavadinus' (n00 
3aena6uem), atidaryti būrną 'išsižioti'" (omkpuumb pom), dūoti apie savė 
Žin0ti“reikštis, pasireikšti" (Jame 0 ce6a 3xame), įvėstikamuolį į žaidi- 

mą “įspirti k. į aikštę' (66ecmu May 6 uepy), šaltai atsinėšti į darbą 
“abejingai žiūrėti" (xo0200w0 omnecmuco), kalba eina "kalbama" (peuo 
u0ėm), iš to sčka "galima daryti išvadą' (u3 moeo cnedyem), d4r ir d4r 
kartą "nuolat" (ewė u ew4ė pa3), mėtai iš mėtų "kasmet" (u3 200a 8 
200), stefkas lietūviškai “lietuviškas sterkas' (valgio pavadinimas, plg. 
CMmepK NO AUMOSCKU) ir t. t. 

Įsigalėjo rusiškos sintaksės modeliai. Tikslo aplinkybės šalutiniuo- 
se sakiniuose vietoj lietuvių iš seno vartotų tariamosios nuosakos for- 
mų įsigalėjo bendratis, kurią tokiuose sakiniuose vartoja rusai, pvz., 
užuot sakę lietuviškai kad pasiektume gerą gyvenimą, turime 
daug dirbti, imta sakyti rusų kalbos pavyzdžiu kad pasiekti... (plg. umoGu 
Oocmuuo). Tik ir girdime kad pradėti, kad išklausyti, kad padaryti ir t. 
t. vietoj kad (aš) pradėčiau ..., (tu) pradėtumei.., (jis, jie...) pradėtų... Ši 
nelietuviška konstrukcija labai įsigalėjo. Imta ją vartoti net tais atvejais, 
kur lietuviškai galima pasakyti daug paprasčiau, be šalutinio sakinio, pvz., 
vietoj svetimo griozdo atėjau, kad pakeisti tave turėtume sakyti papras- 
tai atėjau tavęs pakeisti, kaip iš seno lietuviai sakydavo. 

Prijungiamuosius sąlygos sakinius imta rusiškai vartoti gretinimui 
reikšti, pvz., jei pernai dirbome penkiese, Lai šiemet tik dviese (ecnu... 
mo). Lietuviškai daug aiškiau galime pasakyti be to gretinimo: per- 
nai dirbome penkiese, o šiemet dviese. Formalus gretinimas čia vi- 
sai nereikalingas. Konstrukciją /ėK gu)... tai iš seno lietuviai vartojo 
priešpriešai (pvz., jei Būga kalbos istorikas, tai Jablonskis prakti- 
kas), o ne gretinimui reikšti. Dar labiau sakinys sudarkomas, kai 
prie je/(gu) rusų kalbos pavyzdžiu atsiranda bendratis vietoj taria- 
mosios nuosakos, pvz., jeigu sa ky ti (=sakytume) tiesą, tai mums 
nesiseka. Iš seno mūsų protėviai tą patį pasakydavo daug paprasčiau 
ir aiškiau: /iesą sakant (pasakius), mums nesiseka. 

Tokios ir panašios sintaksinės konstrukcijos labai sužalojo lietuvių 
kalbą, ypač šnekamąją. Rašomoji buvo labiau saugoma daugybės re- 
daktorių. 

“ Suniokota, žargoniška šnekamoji kalba išplito tarp inteligentų. Dau- 
28 rašė rusiškai, kalbėjo pusiau rusiškai, net per radiją ir televiziją. 

argonas apėmė statybininkus, prekybininkus, medikus, buitinių pa- 
slaugų darbuotojus ir kitų specialybių Žmones. Būsimajam inteligen- 
tui nebuvo kur lietuvių kalbos dorai išmokti, nes aukštojoje mokyklo- 
je jam paskaitas skaitė žargonu, o vadovėliai — rusiški. 


Pavyzdžiui pateikiamas A. Rosino užrašytas paskaitos būsimiesiems inžinieriams frag- 
mentas: Apmokymo problemoj, reiškia, pirmoj eilėj kažkur atsistoja mokymo turinys. 
Buvo pravesta anketa studentų tarpe, kuri kažkur, reiškia, parodė, kad pas juos nekyla 
noras mokytis. Kame reikalas, kad pas studentus nėra naro mokytis? Į šitą Klausimą, 

reiškia, turime, kaip dešimt metų atgal, su visu rimtumu atsinešti. Su juo, reiškia, 
tampriai surišti inžinieriaus prestižo klausimai, kurie šiandien atvirai statomi. Mes 
nenuilstamai kovosime už studentų žinių ir inžinieriaus prestižo lygį, kad glaustais 
terminais likviduoti šituos klausimus (Pergalė, 1990, Nr.5, p. 184). 


Gavęs diplomą jaunas specialistas kalbėjo ir rašė taip, kaip išmoko 
studijuodamas. Tuo būdu Lietuvoje sparčiai daugėjo aukštąjį mokslą 
baigusių kalbos mažaraščių, kuriems norint Žmoniškai šnekėti reikėtų 
mokytis lietuvių kaip svetimos kalbos. Juo mokytesnis, juo labiau ter- 
šė savo gimtąją kalbą. Susidarė tradicija visai į ją nekreipti dėmesio. 
Buvo prarastas atsakomybės gimtajai kalbai jausmas. Įsiveisė abejin- 
gumo vėžys. 

Dvikalbystės pirmūnai — partinė ir valdžios nomenklatūra. Bijoda- 
mi nors per plauką nutolti nuo „nuleistų“ iš viršaus instrukcijų raidės, 
funkcionieriai viską pažodžiui vertė iš „didžiosios“ kalbos. Juo aukš- 
tesnis viršininkas, juo prastesnė jo kalba. Kai kurie vos įstengdavo 
suregzti sakinį, kalbėjo lyg pažodžiui versdami į lietuvių kalbą. Kar- 
tą paklausus vienos įstaigos vadovo, kodėl jo pasirašytų įsakymų 
kalba staiga pasidarė žargoniška, o po kelių savaičių vėl netikėtai 
pagerėjo, rimtai buvo paaiškinta, kad tomis savaitėmis atostogavo 
sekretorė. 

Funkcionieriaus pasakytą ar parašytą kalbą prieš skelbiant tekdavo 
sekretorei ar redaktoriams išversti į taisyklingą kalbą. Ne visuomet 
tai būdavo lengva daryti dėl žargono minties neaiškumo. Pasitaikyda- 
vo „ambicingų“ aukštų pareigūnų, net ministrų, neleidusių savo „ge- 
nialios“ kalbos „gadinti“. Taip žargonas braudavosi ir į rašomąją kal- 
bą, atverdavo vartus žemesnio rango kalbos gadintojams. Sovietinėje 
visuomenėje viskas priklausė nuo partijos ir valdžios funkcionierių, 
tapusių tariamaisiais kalbėjimo lyderiais. Jų vartojamas žargonas pras- 
tuomenės akyse tapo prestižine kalba. Tai ir buvo baisiausia. Toji „pres- 
tižinė“ kalba nuodijo „plačiųjų liaudies masių“ kalbinę nuovoką. 
Žargonybės iš „aukštų“ sferų plito į „apačią“, pasiekdavo kaimą 
— lietuvių kalbos gyvybės šaltinį. Pataisius kaimietį, dažnai būda- 
vo išgirstama: „vaikeli, taigi per radiją ponai taip sako“. Gal tik 
trečdalis lietuvių bebuvo išlaikę sveiką arba bent apysveikę savo 
gimtąją kalbą. 

Tik gimęs vaikas atsidurdavo tokioje terpėje, kurioje vietoj grynos, 
gyvos kalbos vyravo puskalbė. Ji smelkdavosi į kalbančiojo sąmonę, 
tapdavo sava. Esant svetimam gyvenimo būdui ir nelietuviškai mąsty- 
senai, sovietinės puskalbės visai pakako viršūnėms susikalbėti su „£Y- 
vąja darbo jėga“. 

Mokykla buvo bejėgė kovoti su plintančiu kalbos maru. Apdarkyta 
kalba skambėjo visur: gatvėje, autobuse, parduotuvėje, įstaigoje, susi- 

rinkime, pagaliau šeimoje ir net pačioje mokykloje pertraukų metu!“ 
ar per kitų dalykų pamokas. Pora pirmųjų pokario dešimtmečių jauni- 
mą daugiausia mokė dvidešimtmečiai mokytojėliai, patys tremčių ir 
gaisrų metais ne ką teišmokę. Apie 1977 m. maždaug kas ketvirtas 
lietuvių kalbos ir literatūros mokytojas dar nebuvo baigęs aukštojo 
mokslo. Akmenės, Biržų, Kelmės, Lazdijų, Mažeikių, Molėtų, Šalči- 
ninkų, Šilutės, Zarasų, Kapsuko (Marijampolės) rajonuose tokių mo- 
kytojų buvo per 40 Yo. Mokyklų vadovybė gimtajai kalbai nedaug te- 
skyrė dėmesio, palikdavo ją globoti labiausiai ujamiems mokytojams 
lituanistams. Argi galėjo šie per pamoką pataisyti tai, ką per kitas 
sugriaudavo nelituanistinių dalykų mokytojai? Pastarieji patys juk tik 
vaikystėje tebuvo šiek tiek mokęsi taisyklingos kalbos, o aukštojoje 
mokykloje niekas jos nemokė, jie neturėjo jokių kalbos kultūros pa- 
skaitų ar pratybų, niekas būsimųjų pedagogų neskatino rūpintis savo 
gimtąja kalba. Todėl dauguma mokytojų kalbėjo netaisyklingai, kiti 
tiesiog žargonu. Tokios kalbos iš jų mokėsi ir mokiniai. 

Koridoriuose, kabinetuose buvo daugybė šūkių, stendų, plakatų, bet 
tik retas skirtas kalbos kultūrai. Daugelis mokyklinių vadovėlių versti 
iš rusų kalbos, anaiptol ne taisyklinga kalba. Visur ir visuomet skatin- 
ta dvikalbystė, šlovinta „tautų draugystė“. Antai sintaksės vadovėlyje 
mokinys skaitė J. Žiugždos žodžius: „Lietuvių kalba pagal rusų kalbos 
pavyzdžius praturtėjo ir naujais žodžiais arba senų žodžių naujomis reikš- 
mėmis... Rusų kalbos mokymasis, jos įsisavinimas atveria mums didžiau- 
sius Žmonijos kultūros lobynus“. Ir tai lietuvių kalbos vadovėlyje! 

Su pragaištingais dvikalbystės padariniais kaip įmanydami kovojo 
kalbininkai. Platesnė visuomenė ir rašytojai apie kalbos darkymą vie- 
šai prašneko tik maždaug nuo 1987 m., o kalbininkai tyliai veikė visą 
laiką. Jie stengėsi, kad rusų kalbos įtaka lietuvių kalbai būtų kuo ma- 
žiau žalinga. Tačiau jų pastangos daugeliu atvejų likdavo bergždžios, 
daug kam atrodė beviltiškos, nes priminė avarinę tarnybą prie pra- 
laužtos užtvankos, kai bandoma pirštais ją užkišti. Veiklą trukdė, kon- 
troliavo „partija ir vyriausybė“. Siekė visaip kalbininkų darbą šioje 
srityje apriboti, kad neįgytų platesnio užmojo. Tuoj įžiūrėdavo „na- 
cionalizmo“ apraiškas. Net kalbos sekcijos prie Kraštotyros draugijos 
tapo krislu stagnatorių akyse, o „Mūsų kalba“ — vos ne pogrindžio 
leidiniu, kurio redakcijai ideologinių auklių nestigo. Kalbininkai nors 
ir nepajėgė sulaikyti kalbos teršalų srauto, bet dirbo didžiai prasmin- 
gą darbą ir šiek tiek pristabdė kalbos darkymo stichiją, gerokai apma- 
žino teršalus bent jau rašomojoje kalboje. 


16 Moksleivių žargono pavyzdžių pateikė V. Drotvinas leidinyje „Lietuvių kalba mokyk- 
loje“. Vilnius, 1986. T.2. 

BENDRINĖS KALBOS UGDYMAS 


Rašomoji ir šnekamoji kalba 


Dėl nereguliuojamos dvikalbystės lietuvių kalbos normali raida bu- 
vo sutrikdyta. Jos kitimo tempai labai paspartėjo. Ypač taip atsitiko su 
šnekamąja kalba, kurios pokyčiai ėjo ne tobulėjimo, bet degradacijos 
linkme. Rašomosios kalbos greitesnį kitimą ir degradavimą prilaikė nor- 
minamieji veikalai, gramatikos, žodynai, mokykla, apskritai visa spau- 
da, grožinė ir kitokia literatūra. Vis didėjo properša tarp kalbininkų 
teikiamo kalbos idealo ir visuomenės vartojamos, ypač šnekamosios kal- 
bos. Pastarosios būklė darėsi panaši į tą, kuri buvo prieš 100 metų. Bar- 
barizmų, svetimybių ir nelietuviškų konstrukcijų vartojimu nusmukta 
net žemiau ano meto lygmens. Iš esmės pažeistas kalbos kodas. Tuo 
tarpu rašomosios kalbos būklė išliko geresnė. Ją nuo darkytojų apsau- 
gojo redaktoriai ir stilistai. Atkakliomis kalbininkų, leidyklų ir kitų 
spaudos darbuotojų, ypač patyrusių vertėjų (A. Dambrausko, V. Petraus- 
ko, D. Urbo...), taip pat pažangiosios šviesuomenės pastangomis pavyko 
ne tik išsaugoti tai, kas buvo pasiekta prieš karą, bet ir toliau rašomąją 
kalbą tvarkyti, norminti, tobulinti. 

Vienas iš pirmųjų to darbo ėmėsi J. Balčikonis. Greit įsijungė kiti 
kalbininkai, jaunoji pokarinių lituanistų karta. Jų pastangos ir triūsas ne- 
nuėjo veltui. Rašomoji kalba ilgainiui ne tik nebeprastėjo, bet kai kuriais 
atvejais ir tobulėjo. Tai buvo „socializmo epochos“ paradoksas: redakto- 
rių suredaguotų veikalų kalba tapdavo net geresnė negu prieš karą, o gyve- 
nime viešai vartojama šnekamoji kalba sparčiai degradavo. Sakydavome: 
įjunk televizorių — ir Jablonskis karste apsivers! Susidarė įprotis bendri- 
nės kalbos normas ir taisykles atsiminti tik sėdint prie rašomojo stalo, o 
kalbant jos būdavo pamirštamos. 

Didėjantis rašomosios ir šnekamosios kalbos atotrūkis darėsi akivaiz- 
dus jau nuo šeštojo dešimtmečio. Vienas iš pirmųjų tai pastebėjo J. Ka- 
belka „Literatūroje ir mene“ (1957.1II.2). Kalbininkai matė pražūtingą 
kalbos būklę, bet praktiškai padėti galėjo tik rašomajai kalbai, o šneka- 
mosios degradavimo stichijos suvaldyti esant nekontroliuojamai dvikal- 
bystei buvo neįmanoma. 

Pokario metais didėjo miestų kalbos vaidmuo. Šie labai išaugo. 
Vilnius tapo Lietuvos sostinė ir pagrindinis kultūros židinys. Vilniečių 
šnekamosios kalbos įtaka darėsi reikšminga visai Lietuvai, nors anaip- 
tol ne visuomet teigiama. Pati Vilniaus gyventojų sudėtis labai pakito. 
Lenkų okupacijos metais atsiųsti iš Lenkijos valdininkai ir inteligentai 
grįžo į tėvynę. Daug gyventojų žydų hitlerininkų buvo išžudyti. Įvai- 

rių tautybių Žmonės išvyko į Vakarus arba buvo ištremti į Rytus. Į 
ištuštėjusį Vilniaus miestą plūdo ateiviai iš kitų SSSR respublikų, bet 
daug kėlėsi ir iš įvairių Lietuvos vietų. Sostinė nepaliaujamai lietuvė- 
jo, nors lėtokai. Devintojo dešimtmečio pabaigoje lietuviai jau sudarė 
žymią gyventojų daugumą. 

Įvairiatarmiai miestiečiai viešai stengėsi šnekėti bendrine kalba. Tar- 
mių liekanos jų kalboje mišo, pynėsi tarpusavyje ir pamažu niveliavosi. 
Vyko visų didžiųjų miestų kalbai būdingi procesai. Formavosi savita miesto 
kalbinė sistema, nevienalytė, su daugybe nukrypimų, gretiminių formų, 
neretai priklausančių nuo kalbančio asmens išsilavinimo, ypač tėvų ar 
senelių tarmės, net nuo amžiaus, lyties. Toji vilniečių kalba šiek tiek sky- 
rėsi nuo Kaune, Klaipėdoje, Šiauliuose ar Panevėžyje vartotos kalbos. 
Kiekviena iš jų turėjo savitų bruožų. 

Vilniaus miesto kalba daugiausia domėjosi ir ją tyrė L. Grumadienė, 
taip pat A. Pakerys ir kai kurie kiti kalbininkai. Paaiškėjo, jog vilniečių 
tarčiai darėsi vis labiau būdinga ilginti kirčiuotus trumpuosius J, /balsius 
(nevienodu mastu), trumpinti nekirčiuotus ilguosius balsius (4, ę, y, / 
prilygo trumpiesiems), savitai tarti uo, /e (lyg ir artinant prie o, £). Pažy- 
mėtina bendra tendencija laipsniškai mažinti trumpųjų ir ilgųjų balsių 
priešpriešą. Dėl didelės rusų kalbos įtakos, ypač jaunimo kalboje, imta 
net žargoniškai ilginti O,/kirčiuotose galūnėse (sunku "'sunkū!, graži “graži 

— to nebuvo jokioje tarmėje!), atsirado ir kitų rusiškos tarties ypatybių. 
Prozodijoje ėmė įsivyrauti koloninis kirtis, kuris išklibino Sosiūro-For- 
tunatovo dėsnio padarinius, o tai sukėlė acc. pl. gahvas'galvas' tipo hiper- 
normalizmus. Maždaug penktadalį žodžių daugelis vilniečių kirčiavo ne 
pagal bendrinės kalbos normas. Intensyvėjo polinkis į priegaidžių nive- 
liaciją. Gramatinėje sistemoje įsigalėjo analitinės konstrukcijos, tokios 
kaip atvažiavo su autobusū a. autobusu", /abiai gčras'geresnis', privefsti 
savė “prisiversti', ka/ mama paliėps“mamai paliepus' ir pan. Leksika buvo 
stipriai atmiešta svetimybių, daugiausia rusizmų. 


Bendrinė kalba ir tarmės 


Pokario laikotarpiu lietuvių kalboje vyko labai sudėtingi bendri- 
nės kalbos ir tarmių sąveikos procesai. Juos nelengva ištirti, juo la- 
biau aprašyti. Bendrinės kalbos vartojimo sfera, lyginant su tarmė- 
mis, pastebimai plito. Tai daugiausia lėmė mokykla, kurioje gautus 
bendrinės kalbos įgūdžius vėliau įtvirtindavo spauda, radijas, televizi- 
ja, teatras, meno saviveikla ir kultūrinis bei visuomeninis gyvenimas. 
Padaugėjo mokyklų. Jose dirbo vis daugiau aukštąjį mokslą baigusių 

lituanistų. Mokiniai iš mažens buvo pratinami taisyklingai tarti ben- 
drinės kalbos garsus, vartoti normines formas. Labai išplito spauda, 
pasiekė nuošaliausius kampelius. Sunku buvo rasti šeimą, kuri nepre- 
numeruotų laikraščio ar neturėtų namuose knygų. Elektrifikavus kai- 
mą, prie bendrinės kalbos normų įtvirtinimo daug prisidėjo radijas. 
Per jį bendrinė kalba skambėjo visur: namuose, įstaigose, darbe, klu- 
buose-skaityklose, aikštėse, autobusuose... Nuo 1957 m. dar prisidėjo 
televizija. Masiška tapo saviveikla. Be bendrinės kalbos neapsieidavo 
nei saviveiklininkai, nei žiūrovai. Visų rūšių susirinkimai, pasitari- 
mai, minėjimai ne tik mieste, bet ir kaime paprastai vykdavo bendrine 
kalba. 

Įvykdžius kolektyvizaciją, stambiam ūkiui reikėjo daug specialistų, 
kurie sudarė naująją kaimo inteligentiją. Tie specialistai dažniausiai bū- 
davo nevietiniai. Įvairiatarmiai stengdavosi kalbėti bendrine kalba arba 
bent vartoti kuo daugiau jos elementų. Kaimo inteligentijos pavyzdys 
traukė valstiečius, kurie sąmoningai ar nesąmoningai mėgdžiojo inteli- 
gentus, stengėsi kalbėti taip, kaip specialistai. Be to, įvairios paskaitos, 
tobulinimosi kursai dar labiau populiarino bendrinę kalbą. Pagerėjęs 
susisiekimas labiau suartino Žmones, tuo pačiu padidino tarmių mišimą 
ir bendrinės kalbos įsigalėjimą. 

Tarmės ėmė nykti sparčiau negu prieš karą. Tą procesą ypač greiti- 
no kolektyvizacija, sukėlusi žmonių mišimą. Kalbininkai rūpinosi lai- 
ku užfiksuoti mokslui svarbius tarmių duomenis, kurie taip pat turėjo 
reikšmės bendrinei kalbai tobulinti. Universitete stengtasi išugdyti tar- 
mių tyrėjų kadrus, nes prieškario dialektologų beveik neliko. Iš vyres- 
niosios kartos daugiausia šioje srityje dirbo J. Senkus ir E. Mikalaus- 
kaitė. Jiems talkino leningradietis B. Larinas, tapęs Lietuvos SSR aka- 
demiku. Į tarmių tyrimą anksti įsitraukė pokario lituanistai J. Alek- 
sandravičius ir Z. Zinkevičius, greit po jų — V. Grinaveckis, E. Grina- 
veckienė, A. Jonaitytė, J. Kardelytė, K. Morkūnas, A. Vidugiris. Kiek 
vėliau aktyviu tarmių tyrėju tapo A. Girdenis, subūręs grupę jaunų dia- 
lektologų. Reikšmingas ir J. Lipskienės, B. Rokaitės-Vanagienės, J. Šu- 
kio, Ž. Urbanavičiūtės-Markevičienės, V. Vitkausko indėlis. Minėtini 
dar J. Bilevičiaus, J. Bukančio, B. Jasiūnaitės, G. Kačiuškienės, O. Ko- 
sienės, J. Pabrėžos ir kt. darbai. Dialektologijos klausimais taip pat 
rašė V. Eidukaitienė, D. Gargasaitė, K. Garšva, A. Jakulis, I. Jašins- 
kaitė, M. Kindurytė-Sivickienė, S. Krinickaitė, M. Razmukaitė, A. Ro- 
sinas, B. Stundžia, B. Savukynas, O. Sedelskytė, J. Šliavas, o iš prieš- 
karinės kartos asmenų — J. Dovydaitis ir J. Tarvydas. Taigi tarmės bu- 
vo tiriamos intensyviai. 

Mokslų akademijoje tą darbą vykdė Lietuvių kalbos ir literatūros 
instituto Kalbos istorijos ir dialektologijos skyrius (ilgą laiką vadintas 

sektoriumi). Čia į pirmą vietą iškilo Lietuvių kalbos atlaso sudary- 
mas. 1951 m. buvo išleista atlasui duomenų rinkimo programa (370 
klausimų; 1954 m. pasirodė platesnė instrukcija) ir iš esmės pradė- 
tas pačių duomenų rinkimas. Darbui vadovavo J. Senkus, po jo kurį 
laiką E. Grinaveckienė, vėliau K. Morkūnas. Buvo organizuojamos 
specialios ekspedicijos. Duomenis yra rinkę net apie 600 žmonių. 
Kartu buvo kaupiami žodžiai didžiajam Žodynui, pildomos vardyno 
kartotekos, didinami tautosakos lobiai. Sudaryta apie 700 tūkst. la- 
pelių atlaso kartoteka, kurioje surinkti lietuvių kalbos pavyzdžiai iš 
daugiau negu 700 vietovių, nutolusių viena nuo kitos per 10-12 km 
ir apėmusių visą Lietuvą. Ekspedicijos dalyviai išlandžiojo lietuvių 
kalbos nuošaliausias vietas. Ieškojo kalbos reliktų nutautintose Vil- 
nijos vietovėse, Gudijoje, Lenkijoje (Seinų — Punsko krašte). Daugiau- 
sia ekspedicijų suorganizavo pats Lietuvių kalbos ir literatūros insti- 
tutas, dalį aukštosios mokyklos, ypač Vilniaus universitetas ir Vil- 
niaus pedagoginis institutas. Atlaso duomenų rinkimo ir apskritai 
tarmių tyrimo eigai aptarti buvo rengiami specialūs dialektologų pa- 
sitarimai, konferencijos. 

Duomenis kaupti iš esmės buvo baigta 1966 m. Vėliau jie tikslinti 
ir kartografuoti. Sudaryta ir 1970 m. išleista didoka tarmių chresto- 
matija:. Paties atlaso pirmasis tomas! pasirodė 1977 m., antrasis!? — 
1982m., trečiojo, skirto morfologijai, spausdinimas labai užsitęsė, o 
ketvirtasis (sintaksė) — teberašomas. Nuo 1978 m. talkinta Europos 
kalbų atlaso (centras Olandijoje) sudarymui. 

Universitete dialektologai tęsė prieš karą pradėtą atskirų lietuvių 
kalbos šnektų tyrimą. Siekta aprėpti visą Lietuvą. Į darbą įtraukti stu- 
dentai. Vadovavo daugiausia šių eilučių autorius, kuris 1966 m. išlei- 
do apibendrinamo pobūdžio veikalą. Kartu su A. Girdeniu sudarė 
naują lietuvių kalbos tarmių klasifikaciją. Sukūrus eksperimentinės 
fonetikos laboratoriją, A. Girdenis su savo grupe ėmėsi detalaus tar- 
mių garsyno bei fonologijos, taip pat prozodijos tyrimo. Padaryta daug. 


17 Lietuvių kalbos tarmės. Chrestomatija / Sudarė E. Grinaveckienė, A. Jonaitytė, 
K. Morkūnas, B. Vanagienė, A. Vidugiris. Redagavo E. Grinaveckienė, K. Mor- 
kūnas.Vilnius, 1970. 

14 Lietuvių kalbos atlasas. T. I: Leksika. Tomo autoriai: E. Grinaveckienė, A. Jonai- 
tytė, J. Lipskienė, K. Morkūnas, M. Razmukaitė, B. Vanagienė, A. Vidugiris. 
Redakcinė kolegija: E. Grinaveckienė, A. Jonaitytė, K. Morkūnas (ats.redak- 
torius), A. Vidugiris, Z. Zinkevičius.Vilnius, 1977. 

19 Lietuvių kalbos atlasas. T. 2: Fonetika. (autoriai ir redakcinė kolegija — tie patys, 
tik be M. Razmukaitės). Vilnius, 1982. 

20 ZinkevičiusZ. Lietuvių dialektologija. Lyginamoji tarmių fonetika ir 
morfologija (su 75 žemėlapiais). Vilnius, 1966. 

Visų tų darbų rezultatas — gana gerai ištirta ir aprašyta daugelis 
lietuvių kalbos šnektų. Žemaičių tarmę daugiausia tyrė A. Girdenis ir 
V. Grinaveckis, be to, dar J. Aleksandravičius, J. Bukantis, J. Pabrė- 
ža, A. Rosinas, B. Rokaitė-Vanagienė, V. Vitkauskas ir kt. Rytų aukš- 
taičių tarmės pagrindiniai tyrėjai — J. Kardelytė, K. Morkūnas, 
K. Garšva, J. Šukys, Ž. Urbanavičiūtė-Markevičienė, A. Vidugiris ir 
kt. Lietuvių šnektų Gudijoje tyrimui ypač daug nusipelnė A. Vidugi- 
ris. Vakarų aukštaičių tarmės duomenų svarbiausi kaupėjai — J. Sen- 
kus, E. Grinaveckienė ir A. Jonaitytė, o pietų aukštaičių tarmės — E. Mi- 
kalauskaitė, B. Savukynas ir kt. Pagrindinis dėmesys skirtas tarmių 
fonetikai ir morfologijai. Jų duomenys buvo daugiausia kaupiami 

ir apibendrinami. Sintaksė nedaug teliesta (J. Šukys, S. Tumėnas ir kt.). 
Tarmių leksika suėjo į didįjį Žodyną. Atskirų šnektų ir jų grupių žody- 
nų leidimo iniciatorius buvo V. Vitkauskas. Pasirodė tik keli tokie 
žodynai. 

Dialektologų darbai išryškino bendrinės kalbos ir tarmių sąveiką 
pokario Lietuvoje. Paaiškėjo, kad intensyvesni darėsi tie procesai, ku- 
rie prasidėjo dar prieš karą ir yra aptarti „Lietuvių kalbos istorijos“ V 
tome (p. 267—271). Bendrinės kalbos prestižas visą laiką didėjo, o 
tarmių — smuko. Tai lėmė stiprų bendrinės kalbos poveikį tarmėms, 
dėl kurio ėmė irti jų sistema. Tasai irimas palietė visus kalbos klodus. 

Tarmių fonetikai bendrinės kalbos poveikis buvo įvairus. Vienos 
ypatybės palyginti greit nyko, kitų būta atsparesnių — jų nelengvai at- 
sikratoma net gerai išmokus bendrinę kalbą. 

Paprastai greičiausiai pakeičiami tie tarmės garsai, kurie turimi 
ne tik tarmėje, bet ir bendrinėje kalboje. Antai šiaurės žemaičiams 
nereikia didelių pastangų tarmės dvibalsius ou, ei keisti bendrinės 
kalbos u0, ie (taigi vietoj douna, pęeins sakyti duona, piens), nes šie 
jiems nėra svetimi, juos turi vietoj bendrinės kalbos ilgųjų balsių 0, ė, 
pvz., kūuoje, “koja", dietę *dėti". Kiek sunkiau šiuo atveju pietų žemai- 
čiams, kurie vietoj bendrinės kalbos uo, ie taria ū, i (duna “duona, 
pins “pienas'), nes čia lengva persistengti ir keisti dvibalsiais m0, ie 
tarmės balsius G, i tuose žodžiuose, kuriuose ir bendrinė kalba turi d, 
T, taigi tarti /zopa "lūpa", truokst trūksta", nekte "nykti", piekrę "pykti" 
ir pan. Senesni ir su bendrine kalba mažiau apsipratę Žmonės, stengda- 
miesi kalbėti iš „gramatikos“, taip neretai ir pasako. Dar sunkiau su- 
vaikyti, kada tarti u0, ie, kada 0, ė tiems Klaipėdos krašto seniesiems 
gyventojams, kurie dvibalsius u0, ie ir balsius 0, ė suplakė į vieną. 

Afrikatas č dž žemaičiai, sekdami bendrine kalba, nesunkiai įsiveda 
vietoj tarmės /, d, nes šios jiems nėra svetimos. Dabar žemaičiai, ypač 
ploto pietuose jaunimas, afrikatas dažnai pasako visais tais atvejais, ku- 
riais jas turi bendrinė kalba. Pasitaiko, žinoma, ir čia persistengimų: avie- 
čes 'avietės', k4čęs katės"... Senovinis f, d || 4 dž santykis geriausiai išlai- 
komas tuose žodžiuose, kurių bendrinė kalba neturi, ypač smulkiuose 
vietovardžiuose (dirvų, pievų ir kt. pavadinimuose) ir šiaip varduose. 

Dzūkuojančiose tarmėse taip pat palyginti nesunkiai vietoj tarmės 
c, dz įprantama vartoti č džarba f, d(prieš tipo vokalizmą. ). Pari- 
biais dabar plačia juosta ištisai vartojamos gretiminės formos: dzūkiš- 


2 Vitkauskas V, Šiaurės rytų dūnininkų šnektų žodynas. Vilnius, 1976, Pet- 
rauskasJ, Vidugiris A. Lazūnų tarmės žodynas. Vilnius, 1985; Nak- 
tinienėG.PaulauskienėA, Vitkauskas V. Druskininkų tarmės 
žodynas. Vilnius, 1988. 

kos ir nedzūkiškos. Pastarosios vis labiau įsigali, ir dzūkavimas pamažu 
traukiasi. Žinoma, neišvengiama ir šiuo atveju tam tikrų persistengimų, 
ypač kalbant su iš kitur atvykusiais žmonėmis, pvz., pasakoma atinešau 
“atsinešiau", atiprašaū atsipraša 7, kolūkiččis 'kolūkietis', tviekėliai 'vi- 
nukai' (vietoj cviekčliai)ir pan. 

Tarmės žmonės nesunkiai įpranta tarti minkštą /vietoj tarmėje su- 
kietėjusio (ir atitinkamai keisti po jo vokalizmą), vartoti an, am, en, 
emvietoj tarmiškų refleksų (pasitaiko hipernormalizmų sankūs 'sun- 
kus', parodė k4mštį“p. kumštį"... ), įsivesti a/,e/vietoj tarmės monof- 
tongų d, č (žemaičiai) ir pan., nes jie turi minkštąjį /, tam tikrais atve- 
jais nepakitusius an, am, en, em, nemonoftongizuotus a/, e/ ir pan. 
Todėl, ypač jaunimo kalboje, labai dažnai vartojamos gretiminės for- 
mos, pvz., /ūdas || Jėdas, pūntis || p4ntis, va-ks || vaiks. Norminės for- 
mos vis labiau įsigali, ypač plotų pakraščiuose, kur neretai tarminę 
galima išgirsti tik iš senelių. 

Galūnių redukcija — kiek sunkiau nugalima tarmės ypatybė. Ge- 
riau apsipratę su bendrine kalba asmenys vis dėlto išmoksta taisyklin- 
gai tarti sveikas galūnes, nors tai ir ne visiems lengvai pavyksta. 

Pastebėta, kad intensyviau nyksta tokios fonetinės ypatybės, kurios 
turimos kirčiuotoje žodžio pozicijoje. Mat jos labiausiai pastebimos, 
dėl tojų atkakliau vengiama. Ypač greit atprantama tarmiško tarimo 
tų žodžių, kurie dažniau girdimi per radiją ar televiziją, viešuose susi- 
rinkimuose, skaitomi spaudoje. Kas kita specifiniai tarmių žodžiai, 
neturimi bendrinėje kalboje. Jų tarminė tartis išlieka labai ilgai, net 
jaunimo kalboje. 

Kirčio atitraukimas žemaičiams (iš dalies ir pažemaitės aukštai- 
čiams) nėra didelė kliūtis pereinant prie bendrinės kalbos, nes iš šalu- 
tinio kirčio galūnėje ir priegaidžių palyginti nesunkiai suvokiama ben- 
drinės kalbos kirčio vieta. Kas kita aukštaičiams. Neturėdami šaluti- 
nio galūnės kirčio ir nelengvai skirdami kirčiuotų monoftongų bei u0, 
1e priegaides, jie dažnai nebegali suvaikyti, kur kirtis atitrauktas ir kur 
senovinis. Kalbėdami bendrine kalba, jie paprastai arba kirčiuoja tar- 
miškai, arba be pastebimo dėsningumo vartoja abejaip kirčiuojamas 
formas. 

Tačiau sunkiausia tarmės atstovams išmokti ir vartoti tuos bendri- 
nės kalbos garsus, kurių tarmėje nėra. Jų tarimo jie turi mokytis kaip 
svetimos kalbos garsų. Mokyklose į šią aplinkybę dažniausiai nepa- 
kankamai kreipiama dėmesio, todėl, sakysim, žemaičiai ir dalis rytų 
lietuvių visai neišmoksta taisyklingai tarti bendrinės kalbos ilgojo bal- 
sio O: pirmieji jį keičia savo uo, antrieji taria neįtemptą su aatspalviu. 

Labai sunkiai pasiduoda bendrinės kalbos įtakai tarmės balsių il- 
gumo sistema. Kalbėdami bendrine kalba, tarmės atstovai trumpuo- 

sius kirčiuotus balsius paprastai ilgina taip, kaip jie būna ilginami tar- 
mėje. Analogiškai elgiasi ir su nekirčiuotais ilgaisiais: juos taria tokio 
ilgumo, kokį turi tarmė. Žemaičiai, grąžindami tarmės atitrauktą kirtį 
į galūnę, paprastai vokalizmo pailgėjimą išlaiko (taria saus4, tvark4, 
plg. tarmės sausa, tvarka, bendrinės kalbos sausa, tvarka). Išlieka ir 
pailgėjimai, atsiradę dėl šalutinių kirčių pokirtiniuose skiemenyse. Net 
gerai išmokusių bendrinę kalbą Žmonių tartyje visos šios ypatybės ne- 
išnyksta, jų be specialaus treniravimosi (mokyklose mažai teprakti- 
kuojamo) neįmanoma atsikratyti. 

Išmokę bendrinę kalbą tarmės žmonės ilguosius balsius ir dvibal- 
sius paprastai taria su tarmės priegaide. Bendrinės kalbos resp. pieti- 
nės vakarų aukštaičių dalies priegaidėjimo galima sakyti neišmoksta- 
ma. Tam reikėtų labai treniruotis. 

Tarmės morfologija ir sintaksė bendrinės kalbos įtakai pasiduoda 
iš lėto. Rytų lietuviai nelengvai atpranta nuo iliatyvo (vidaus einamojo 
vietininko). Sunku įprasti vartoti prielinksnius su kitais linksniais, pa- 
keisti tarmiškas konstrukcijas bei frazeologizmus bendrinės kalbos ati- 
tikmenimis. Lėtai nyksta bendratys su -t/e, -tina/ir kt., tokie pasaky- 
mai kaip prieg miški “prie miško', aūt tvora/“ant tvoros', žemaitiškas 
būtasis dažninis laikas ir kt. Ypač painiojamos linksnių formos. Kal- 
bėdami bendrine kalba, tarmės atstovai, net ir jaunimas, šalia mokyk- 
loje išmoktų norminių formų kaip gretimines paprastai vartoja ir tar- 
miškąsias. Kiek greičiau atsikrato didžiųjų, akivaizdžių skirtybių, o 
smulkūs nesutapimai, ypač jei jie kalboje reti, išlieka labai ilgai. 

Kiek lengviau negu kaitybos atsisakoma tarmiškos žodžių darybos 
elementų. 

Dėl bendrinės kalbos įtakos sparčiausiai kinta tarmių žodynas. Daž- 
nai girdėdami bendrinę kalbą, tarmiškai kalbantys nejučiomis pasii- 
ma jos žodžius ir posakius. Ypač greit prigyja specialūs terminai, pvz.: 
agitpūnktas, brigada, fėrma, klūbas, komb4inas, komitėtas, mitingas, 
partėrgas, pirmininkas, rajonas, skaitykla, soclenktynės, šėfas, trak- 
toristas ir kt. Greit įsivyravo naujadarai darbūdienis, gyvėnvietė, 
kolūkis, kolūkičtis, peūkmetis, saviveikla ir daug kitų. Visi naujai į 
tarmę patekę bendrinės kalbos žodžiai menkai teadaptuojami, papras- 
tai išlaiko bendrinės kalbos fonetines ypatybes, pvz., pietų žemaičiai 
taria paguoda šalia seno savo žodžio gūštis, '"guostis". 

Kartu su senąja karta nyksta daugelis barbarizmų, pvz., žbrozas, 
cvičkas, čėsas, dziegorius, gromata, ličkarstva, mėlnyčia, mūk, viečnas 
ir pan. Juos pakeičia bendrinės kalbos atitikmenys pavčikslas, vinis, 
laikas, laikrodis, knyga, v4istas, malūnas, kančia, 4mžinas. 

Ne visus tarmę turinčiuosius bendrinės kalbos įtaka vienodai vei- 
kia. Jai greičiausiai pasiduoda jaunimas, kuris paprastai aktyviau 

reiškiasi visuomenės kultūriniame gyvenime, todėl daugiau ir susiduria 
su bendrine kalba. Vis dėlto, matyt, < kmiamas vaidmuo tenka mokyklai. 

Tarmių, kurios labai skiriasi nuo bendrinės kalbos (žemaičių, iš 
dalies ir rytų aukštaičių), plote mokyklą baigusieji ir mokiniai daž- 
niausia tampa „dvikalbiai“: su savo tarmės žmonėmis ir namiškiais jie 
kalba tarmiškai, su bendrinės kalbos ir kitų tarmių — kalba ar bent 
stengiasi kalbėti bendrine kalba, kuri, be to, dar vartojama reiškiant 
mintis raštu. Ir vienu, ir kitu atveju jų kalba nėra gryna. Kalbėdami 
tarmiškai, jie kartais (nesistemingai) šį bei tą įmaišo iš bendrinės kal- 
bos, o jų bendrinė kalba (ypač šnekamoji) paprastai turi labai daug 
tarmės elementų. Šių dienų žemaičio ir aukštaičio „bendrinė kalba“ 
anaipto) nėra tas pats. Tai skirtingos bendrinės kalbos atmainos, išau- 
gusios ant tarminio Žemaičių ir aukštaičių pagrindo. 

Tie iš kaimo kilę jaunuoliai, kurie baigė aukštuosius mokslus ir 
šiaip kalba tik bendrine kalba, paprastai savo gimtosios tarmės ilgą 
laiką arba ir niekuomet nepamiršta. 

Tarmių, kurios nedaug tesiskiria nuo bendrinės kalbos (vakarų, iš 
dalies pietų aukštaičių), plote ryškesnio „dvikalbiškumo“, žinoma, nė- 
ra. Juk vietomis čia net pats skirstymas į kalbėjimą tarmiškai ir ben- 
drine kalba turi daugiau teorinę negu praktinę reikšmę. Mokyklą bai- 
gusio vaiko kalbai šiame krašte buvo ir tebėra būdingos labai gausios 
įvairių sričių gretybės: dvejopas (tarmiškas ir norminis) tam tikrų gar- 
sų tarimas, dvejopos morfologinės formos, gausūs žodyno dubletai. Pa- 
prastai kalbėdamas su tarmės atstovu, jis vartoja vienas iš tų gretybių 
(tarmybes), kalbėdamas su bendrinės kalbos atstovu, — kitas (normi- 
nes formas). Kai kurios tarminės ypatybės ir šių jaunuolių kalboje la- 
bai sunkiai pakeičiamos bendrinės kalbos norma. Iš tokių, pavyzdžiui, 
minėtinas tvirtapradžių /, u +r, /, m, n pirmojo dėmens ilginimas 
(pirmas... kūit... ). Nors tarmė ir labai artima bendrinei kalbai, vis 
dėlto jos skirtumai, kad ir gretiminių formų pavidalu, išlieka ilgai. 
Juos lengva pastebėti ir aukštąjį mokslą baigusių jaunuolių kalboje. 

Iš senesnės kartos Žmonių labiau bendrinės kalbos įtakos paliečia- 
mi tie, kurie ilgesnį laiką važinėjo, gyveno dideliuose miestuose arba 
kurie aktyviau dalyvauja visuomeniniame gyvenime, dirba administra- 
cinį darbą, žodžiu, daugiau susiduria su bendrine kalba. Jeigu šeimoje 
yra vaikų, kalbančių bendrine kalba, tai ir tėvai dažnai būna labiau 
paliesti jos įtakos. Šiaip dauguma senesnių kaimo žmonių tradicinę 
tarmę išlaiko geriau negu jaunimas. Ypač tai pasakytina apie senesnio 
amžiaus moteris, kurios, būdamos sėslesnės, neretai mažiau už vyrus 
būna paliestos svetimų įtakų. 

Iš viso to, kas pasakyta, matyti, jog ne tik bendrinė kalba veikia 
tarmes, bet ir tarmės savaip veikia bendrinę kalbą. 

Vyksta intensyvi sąveika ne tik tarp bendrinės kalbos ir tarmių, bet 
ir tarp atskirų tarmių. Labiausiai tarmės viena kitą veikia, jeigu jų plo- 
tai susisiekia. Svarbiausias šios įtakos veiksnys — kitatarmių žmonių 
apsigyvenimas tarmės plote. Ypač didelį vaidmenį atlieka santuokos, 
kai tuokiasi ne vienos tarmės atstovai. Mišrios šeimos — pagrindinė 
tarmių mišimo priežastis. Pagaliau tarmės žmonės retai susiduria su 
gryna bendrine kalba. Dažniausiai tai būna kiekviename krašte mūsų 
inteligentų savaip perdirbti jos variantai su gausiomis gimtosios tar- 
mės priemaišomis (ypač tarties), kuriomis kitų irgi užsikrečiama. 

Tarmių tarpusavio sąveika irgi pirmiausia reiškiasi žodyno srityje. 
Dėl fonetinės sistemos artumo žodžių skolinimo faktai ne visuomet 
lengvai nustatomi. Jie akivaizdūs tik tuo atveju, kai paskolintas žodis 
išlaiko tarmės skolintojos fonetines ypatybes. Antai vakarų aukštaičių 
šiauliškių Šakynos šnektos formos p/dtei plačiai", stėc“stačias?, trėc 
"trečias" šalia atitinkamų tarmės veldinių p/ače;, stačes, trėčes yra aiš- 
kūs skoliniai iš kaimynų žemaičių, plg. kuršėniškių p/ėtė, stac ,trėc. 

Vienos tarmės poveikis kitai vietomis būna toks stiprus, kad palie- 
čia net fleksiją — patį patvariausią kalbos elementą. Pavyzdžiui, 
Šakynos šnektoje sakoma daržiūkuo 'daržiuke", plg. kuršėniškių že- 
maičių £a/niūkuo 'kalniuke' (aukštaičių forma būtų * £a/niūko/je]). 

Tarmių tarpusavio sąveika — labai sudėtingas, tačiau nedaug tyri- 
nėtas procesas. Ta pati tarmė viename pakraštyje gali būti veikiama 
gretimos tarmės, kitame, priešingai, pati veikia kaimynę. Tai matyti 
kad ir iš abejų pagrindinių lietuvių kalbos tarmių — aukštaičių ir že- 
maičių tarpusavio sąveikos. Pietų Žemaičių pakraščiai sparčiai aukš- 
taitėja, O pačioje šiaurėje, priešingai, aukštaičiai įsigyja daug Žemai- 
tybių. 

Suprantamas dalykas, jog intensyviausiai tarmių ypatybės maišosi 
jų pakraščiuose. Kiekviena izofona paprastai svyruoja tam tikru ruožu, 
kuriame vartojamos gretiminės formos, o juo labiau svyruoja tarmės 
riba, kurią sudaro ne viena izofona, bet toliau ar arčiau viena nuo kitos 
nutolusių izofonų pluoštas. Tarmių paribiais tam tikrame plote susi- 
formuoja savotiškos pereinamosios zonos, kurioms būdingi įvairių kal- 
bos klodų heterogeniniai (nevienodos kilmės) dubletai su labiau įsiga- 
linčiomis tai vienomis, tai kitomis ypatybėmis. 

Dėl tarmių tarpusavio sąveikos, kaip ir bendrinės kalbos įtakos, 
dialektologinė kalbos diferenciacija vis mažėja, kitaip sakant, tarmi- 
nės ypatybės nyksta, yra niveliuojamos. 

Dvikalbystės sukelta darkyta, žargoną primenanti kalba plinta ir 
tarp tarmiškai kalbančių žmonių. Paprastai jos griebiamasi šnekant 
oficialiai, su svetimu žmogumi. Tuo atveju valstiečio kalba netenka 
ekspresyvumo, gyvumo, taiklumo. Atsiranda vos ne laikraštinis stilius 

su gausiomis svetimybėmis. Kaip minėta, kaimo inteligentai dažnai 
vartoja standartines publicistinio stiliaus sakinių konstrukcijas, ku- 
riomis užkrečia ir valstiečius. Kaimo Žmogus nenori būti prastesnis už 
mokytą, todėl pamėgdžioja jo kalbą. Ima jau nebe p/dutišičną, kifsti 
rugiūs, bet kovoja už aukštus pašarų gamybos rodikliūs, už 4ukštus 
derliūs. 

Pokario metais daugelyje valdžios įstaigų dirbo rusai, iš kurių kal- 
bos valstiečiai gavo visokius predsedūtelius, zamestitelius, selsovietūs 
(apylinkė), učestkavūs (milicijos įgaliotinis), ščetavodūs (sąskaitinin- 
kas), padachodnūs nalogūs (pajamų mokestis), strachaukas (draudi- 
mas) ir t. t. 

Tarmėms pražūtingą smūgį kirto penktojo dešimtmečio nelaimės, 
ypač ūkininkų trėmimas ir kolektyvizacija. Netekę žemės ūkininkai 
bėgo į miestus. Ilgainiui ne tik jie, bet ir likę kaime virto besaikio 
darbo ir rublio vergais. Nebebuvo laiko nei su vaikais pašnekėti, o jei 
ir pašnekėdavo, tai apie ką? Išnyko natūrali terpė, kurioje gyvavo ir 
klestėjo tarmės. Senosios kaimo kultūros šaknys buvo pakirstos. Da- 
bar kaimuose daug kur gerai tarmiškai kalba gal tik apie pusę Žmonių. 
Senka pagrindinis kalbos gaivinimo šaltinis — gyvoji kalba, tarmės. 
Vėlesnė karta mažai begali juo pasinaudoti. Kaimui ateina laikas mo- 
kytis kalbos iš knygų, vadovėlių. 

Yrant tarmių sistemai, sunku gimtąją tarmę panaudoti mokant ben- 
drinės kalbos. Tokia metodika niekuomet Lietuvoje nebuvo sukurta. 
Visą laiką mokyta lyg tarmiškai šnekantis vaikas bendrinę kalbą jau 
mokėtų. 


Pavyzdžiui, rytų lietuvio vaikui mokytojas tvirtina, kad žodyje Opė reikią rašyti 
trumpąją u balsę, nes ji „tariama trumpai“, o Žodyje skaitys reikią rašyti ilgąją y, nes 
ši „tariama ilgai“. Bet juk mokinys pats taria ūpė, rašis. Mokytojas moko mokinį 
pačiam sau meluoti. Buvo raginimų tarminėje aplinkoje mokant bendrinės kalbos 
remtis tarme (J. Aleksandravičius, A. Girdenis, V. Grinaveckis, Z. Zinkevičius ir 
kt.), bet ne bendrine kalba. Deja, tie raginimai platesnio atgarsio tarp mokytojų 
nesulaukė. Veikė susiformavęs neteisingas menkinamasis požiūris į tarmes. 


Daug Žmonių nesuvokia, kokią reikšmę tarmė turi bendrinės kal- 
bos ugdymui, jos turtinimui. Iš tikrųjų svarbu, kad suartėdamos su 
bendrine kalba tarmės atiduotų savus neišsenkamus reikšminius, in- 
tonacinius, ekspresinius niuansus. To galima pasiekti ne kovojant su 
tarmėmis (kaip daro nemaža mokytojų), bet jas puoselėjant. Gerai 
gimtąją tarmę išlaikiusį Žmogų iš mažens išsiugdytas kalbos jausmas 
apsaugo nuo žargonybių, kalbos teršalų. Prie mokančio tarmę sun- 
kiau limpa įvairios kalbos negerovės. Tarmės suteikia bendrinei kal- 
bai gyvumo, neleidžia jai sušablonėti, įsigalėti joje negyviems štam- 
pams, dirbtinoms konstrukcijoms, apskritai kalbai atrofuotis. Kas 

nutraukia ryšius su tarme, tas netenka imuniteto kalbos blogybėms. 
Mūsų bendrinė kalba tebėra palyginti jauna ir negali misti vien savo 
pačios syvais. Tarmės yra išsaugojusios didžiausius lobius. Taigi daž- 
nai be pagrindo vengiama šnekėti tarmiškai. Reikia bijoti ne tarmiš- 
kos, bet „televizoriškos“ kalbos. 

Tarmės tebėra ir dar ilgai bus svarbus bendrinės kalbos normų tik- 
rinimo šaltinis, nes kai kurie žodžiai, ypač jų reišmės, bendrinėje kal- 
boje neretai iškraipomi. Antai rytų aukštaičių žodį abūojas "piktas, 
nedoras, blogas" inteligentai ėmė netaisyklingai vartoti reikšme 'abe- 
jingas"', iš tarmių gauto žodžio tūlas 'dažnas' reikšmę jie pakeitė į 'kaž- 
koks", o būdvardį tiėsmukas “tiesus, nesulinkęs; teisingas, doras' ėmė ne- 
taisyklingai kirčiuoti t/esmūkas ir dėl rusų npaAMOnUKeUKbiu davė nesamą 
reikšmę “primityvus, vienpusis, sustabarėjęs'. Tik remdamiesi tarmėmis 
galime nustatyti tikrąją žodžių reikšmę ir taisyklingą jų vartojimą. 

Neturintys gimtosios tarmės rašytojai dažnai rašo blankia, negyva 
kalba. Jie neteisingai vertina bendrinės kalbos liaudines ištakas. Kaip 
minėta, S. Kondrotas piktinosi, kad lietuvių kalba esanti perdėm „kai- 
miška“, dėl to ja sunku esą rašytojui verstis. Kalbininkai tokio netei- 
singo kaltinimo akivaizdoje elgėsi santūriai (A. Girdenis, P. Kniūkšta, 
A. Rosinas, B. Stundžia ir kt.) ir nesileido įtraukiami į absurdišką dis- 
kusiją. 

Kai kurie rašytojai „kaimiškais“ kalbos lobiais labai sėkmingai nau- 
dojasi. Antai R. Granauskas virtuoziškai sulydė žemaičių tarmės „per- 
liukus“ su bendrinės kalbos raiškos priemonėmis, plg. jo veiksmažo- 
džius čiupnotis, gūkčioti, kėplioti, kliūkinti, knapoti, mūkčiėti, nu- 
gvaizdėti, prisikufkti (aukso), sliūkinti, užsikverhpti, vomauti... Gra- 
nausko knygos „Gyvenimas po klevu“ kalba labai gyva, sodri ir spal- 
vinga. Aukštaičių krašto dvasia atsispindi poetų A. Miškinio, P. Sir- 
vio, J. Strielkūno eilėse, dzūkų tarmė — A. Žukausko, S. Gedos, o že- 
maičių tarmė — M. Martinaičio ir kitų autorių kūryboje. Vykusiai pa- 
naudotais dialektizmais prisodrinti J. Baltušio raštai („Parduotose va- 
sarose“ net 586 rytų aukštaičių kupiškėnų tarmės žodžiai! ). 


Kalbos kultūra 


Kaimo išdraskymas, pirmosios lietuviškoje dirvoje išaugusios inte- 
ligentijos sunaikinimas bei išblaškymas po pasaulį, nereguliuojama dvi- 
kalbystė ir vartojimo sferos siaurinimas, mokyklose pamokų skaičiaus 
mažinimas, dvasios vertybių nupiginimas — visa tai sukėlė didelį lie- 
tuvių kalbos nuosmukį. Jeigu visuomenės gyvenimas deformuotas, iš- 
sigimęs — argi gali būti kitokia kalba? Tačiau lietuvių kalba, atlaikiusi 

kryžiuočių kalaviją, iškentusi lenkinimą, knygnešių išnešiota, nega- 
lėjo lengvai pasiduoti. Buvo kas ja rūpinasi. Bet susidarė paradoksali 
būklė. Lietuvoje ėmė sparčiai kilti kalbos mokslas. Baltistika įgijo 
sąjunginį ir pasaulinį garsą. Tuo pačiu metu lietuvių kalba nyko, de- 
gradavo. Kalbininkai ir pažangioji šviesuomenė beviltiškai stengėsi 
sulaikyti jos gedimo procesą, bent jį pristabdyti. Pastangų dėta labai 
daug. Kalbos kultūros klausimais prirašyta begalės. Rašė J. Abaravi- 
čius, V. Alekna, V. Ambrazas, A. Balašaitis, B. Balčienė, J. Balčiko- 
nis, J. Balkevičius, J. ir D. Barauskaitės, P. Bikulčienė, G. Daugėla, 
V. Būda, A. Churginas, B. Dobrovolskis, L. ir V. Drotvinai, Z. Du- 
mašiūtė, K. Eigminas, I. Ermanytė, P. Gailiūnas, K. Gaivenis, M. Ger- 
vė, A. Girdenis, V. Grabauskas, Č. Grenda, N. Grigas, V. Grinavec- 
kis, E. Grinaveckienė, E. Jakaitienė, A. Jonaitytė, Z. Jonikaitė, J. Ka- 
belka, B. Kalinauskas, J. Kareckaitė, A. Kaulakienė, J. Kazlauskas, 
S. Keinys, S. Kėzytė, J. Klimavičius, P Kniūkšta, J. Kruopas, A. Ku- 
činskaitė, L. Kuodys, K. Kuzavinis, J. Kvederaitis, V. Labutis, A. Lai- 
gonaitė, D. Levinas, A. Lyberis, J. Lipskienė, D. Lukšys, A. Masaitis, 
V. Mažiulis, E. Mikalauskaitė, R. Miliūnaitė, R. Mironas, A. Mont- 
vilienė, K. Morkūnas, K. Pakalka, A. Pakerys, J. Palionis, J. Paulaus- 
kas, A. Paulauskienė, J. Pikčilingis, A. Piročkinas, A. Pupkis, A. Ra- 
simavičius, M. Razmukaitė, A. Rosinas, A. Ružė, A. Sabaliauskas, 
B. Savukynas, J. Senkus, V. Sirtautas, N. Sližienė, B. Stundžia, J. Šu- 
kys, D. Tarvydaitė, B. Tolutienė, K. Ulvydas, V. Urbutis, V. Vaitkevi- 
čiūtė, A. Valeckienė, E. Valiulytė, R. Venckutė, A. Venclova, E. Vis- 
kanta, V. Vitkauskas, K. Vosylytė, Z. Zinkevičius, K. Žievys, A. Žir- 
gulys, K. Župerka...Anaiptol dar ne visi čia paminėti. Tačiau visiškas 
valdžios nesirūpinimas lietuvių kalbos ateitimi, susitaikymas su jos 
išnykimu „komunizmo epochoje“ visas tas pastangas vertė niekais. 

Pirmaisiais dviem pokario dešimtmečiais dėl valdžios trukdy- 
mo nebuvo jokio organizuoto kalbos kultūros darbo. Neatgaivinta 
nei Lietuvių kalbos draugija, nei jos organas — „Gimtoji kalba“. 
Viešai nebuvo galima svarstyti aktualiųjų bendrinės kalbos klausi- 
mų. Tik J. Balčikonis retkarčiais iškeldavo spaudoje pasitaikančius 
trūkumus. Bet jam tuoj „duodavo atkirtį“ valdžios inspiruoti ar pri- 
versti asmenys. 

1954 m. pagaliau pasirodė seniai žadėtas, ilgą laiką sudarinėtas, 
pokario metais visai subolševikintas bendrinės kalbos žodynas, pa- 
vadintas „Dabartinės lietuvių kalbos žodynu“ (II papildytas leidimas 
1972 m.). Nuo 1957 m. per radiją imta transliuoti valandėles „Tai- 
syklingai kalbėkime ir rašykime“, ilgainiui gavusias „Mūsų kalbos“ 
pavadinimą. Joms vadovavo K. Ulvydas. Tos valandėlės ilgainiui ta- 
po vienintelė mūsų visuomenės kalbinio išprusimo mokykla. Nuo 

1977 m. pabaigos tam reikalui imta naudotis ir televizija (laida „Mū- 
sų kalba“). 

1957-1979 m išleistas J. Jablonskio „Rinktinių raštų“dvitomis (pa- 
rengė J. Palionis), prisidėjęs prie visuomenės domėjimosi aktualiaisiais kal- 
bos klausimais, ypač prie J. Jablonskio idėjų populiarinimo, vėliau labai 
intensyviai vykdyto A. Piročkino. 1958—1962 m. pasirodė K Būgos „Rink- 
tiniai raštai“ — trys dideli tomai su atskira rodyklių knyga (parengė Z. Zin- 
kevičius), aktualūs ne tik kalbos mokslui, bet ir praktikai. Dar minėtinas 
po poros dešimtmečių A. Pupkio rūpesčiu pasirodęs J. Balčikonio „Rink- 
tinių raštų“ dvitomis (1978 —1982). Visa tai — lietuvių kalbotyros klasika. 
Jos išleidimas savaime orientavo visuomenę į dabarties kalbos reikalus. 
Emė po truputį rodytis daugiau kalbinės literatūros, praktinių kalbos klau- 
simų nagrinėjimo. 

Tačiau visa tai daugiausia prisidėjo vien prie rašomosios kalbos 
gerinimo. Šnekamėji kalba plečiantis dvikalbystei darėsi nebesuval- 
doma. Ją nuo irimo apsaugoti galėjo tik beatodairiškos dvikalbystės 
pažabojimas, kalbos kultūros kurso įvedimas aukštosiose mokyklose 
ir kitos radikalios priemonės, apie kurias to meto Lietuvos valdžia 
nė negalvojo, nes jai terūpėjo vienintelis tikslas — „komunizmo su- 
kūrimas“. Viskas turėjo būti skiriama šiam tikslui. Taigi ir lietuvių 
kalba turėjo būti aukojama „komunizmo reikalui“. Baisią ateitį su- 
vokę žmonės ir lituanistinės įstaigos nedaug ką tegalėjo padaryti. Vis 
dėlto darė viską, ką pajėgė. 

Nuo 1961 m Lietuvių kalbos ir literatūros institutas ėmė leisti 
„Kalbos kultūrą“, o po kelerių metų atsirado Universiteto ir Krašto- 
tyros draugijos leidžiama „Mūsų kalba“. Šie du palyginti nedideli 
leidinėliai turėjo svarbią reikšmę ir sudarė ištisą epochą lietuvių ben- 
drinės kalbos istorijoje. 

„Kalbos kultūros“ kasmet pasirodydavo po 2 sąsiuvinius (maždaug 
3—5 spaudos lankų). Leidinys nebuvo prenumeruojamas, bet pardavi- 
nėjamas knygynuose. Tiražas iš pradžių siekė 8— 10 tūkst., vėliau ma- 
žėjo, kol pagaliau teliko 4 tūkstančiai egzempliorių. Rašė daugiausia 
Lietuvių kalbos ir literatūros instituto bendradarbiai, taip pat aukštų- 
jų mokyklų dėstytojai ir šiaip asmenys. Atsakomasis redaktorius — 
K. Ulvydas. Jam talkino V.Ambrazas, V. Drotvinas, K. Gaivenis, 
P. Kniūkšta (vėliau ištisai į šį darbą įsitraukė), J. Pikčilingis ir kiti 
kalbininkai. Buvo spausdinami ne tik populiarūs straipsniai ir straips- 
neliai praktiniais kalbos klausimais, bet taip pat teorinio pobūdžio 
nedideli darbai. Turėjo kiek akademinį pobūdį. Daug prisidėjo prie 
lietuvių bendrinės, ypač rašomosios, kalbos kultūros puoselėjimo. 

„Mūsų kalba“ orentavosi daugiau į praktinį kalbos klaidų taisymą, 
lingvistinį visuomenės švietimą ir kalbininkų veiklos Lietuvoje at- 

spindėjimą. Šiam leidinėliui pradžią davė vadinamosios lietuvių kal- 
bos sekcijos, kurios kūrėsi prie Kraštotyros draugijos, oficialiai tada 
vadintos Lietuvos TSR paminklų apsaugos ir kraštotyros draugija. Mat 
nepavykus (valdžiai neleidus) atkurti Lietuvių kalbos draugijos, 
1967 m. kilo sumanymas prie Kraštotyros draugijos rajonų skyrių steigti 
lietuvių kalbos sekcijas. Iniciatyvos ėmėsi J. Balkevičius, vėliau dar- 
bui vadovavo A. Pupkis. Pirmoji sekcija buvo įsteigta Vilniuje 1967 m. 
gruodžio mėnesį. Vilniečiai kalbininkai ir kalbos reikalais susirūpi- 
nusi miesto šviesuomenė rinkdavosi kiekvieno mėnesio pirmąjį pir- 
madienį į Universiteto kolonų salę (vėliau pavadintą Mažąja aula) ir 
čia aptardavo kurią nors vieną iš kalbos negerovių sritį ar diskutuoda- 
vo aktualiais kalbos klausimais. Greit rotaprintu imta leisti „Lietuvių 
kalbos sekcijos sąsiuvinius“. Juose buvo skelbiami tų pasitarimų re- 
zultatai. Tokių sąsiuvinių, nuo vieno iki kelių dešimčių puslapių dy- 
džio, iš viso pasirodė 23. Paskutinysis gavo „Mūsų kalbos“ pavadini- 
„mą ir tuo davė pradžią nuo 1971 m. leistam periodiniam leidinėliui. 
Redagavo A. Pupkis. Ilgainiui issirūpinta prenumerata. Iš pradžių per 
metus pasirodydavo po 9 numerius maždaug 2—5 spaudos lankų apim- 
ties, vėliau nusistovėjo 6 kiek didesni metiniai numeriai. Dauguma tų 
numerių, kaip ir ankstesni rotaprintiniai sąsiuviniai, buvo teminiai. 
Tiražas svyravo, bet vis didėjo: iš pradžių tebuvo 2 000, vėliau pasiekė 
5 000 egzempliorių ir net viršijo (vienas numeris 9 000). Valdžia, kad 
ir nenoromis, leidinėlį toleravo, tik redaktorių visaip „auklėjo“. Buvo 
norima „Mūsų kalbą“ sujungti su „Kalbos kultūra“, esą dviejų leidinių 
per daug. Tačiau „Mūsų kalbai“ pavyko išsilaikyti iki pat Atgimimo. 

Lietuvių kalbos sekcijos, kurių greit prisisteigė visuose rajonuose, 
ir „Mūsų kalba“ išjudino nemažą visuomenės dalį, didino domėjimąsi 
gimtąja kalba. Į sekcijų veiklą įsitraukė įvairių profesijų žmonės. Ra- 
dosi pasišventusių gimtosios kalbos puoselėjimo entuziastų. Buvo rū- 
pinamasi visu tuo, kas susiję su kalba. Taisyti viešieji skelbimai, afišos, 
iškabos. Kelta aikštėn kalbos klaidos. Aptarinėta grožinė ir mokslinė 
literatūra, periodika, vertimai, redagavimai. Rūpintasi bendrinės kal- 
bos tartimi, kirčiavimu, gramatikos dalykais, ypač sintakse ir stilisti- 
Ka, taip pat žodynu, tarptautiniais žodžiais, terminais, tikriniais var- 
dais... Atskiri „Mūsų kalbos“ sąsiuviniai buvo skiriami raštininkų, bui- 
ties darbuotojų, prekybininkų, statybininkų, ekonomistų, geologų, fi- 
losofų, bibliotekininkų, muzikų ir kitų profesijų kalbai. Daug dėmesio 
skirta žurnalistikai, aukštajai ir vidurinei mokyklai, vadovėliams. Ap- 
tarta kalbos būklė atskiruose rajonuose (pvz., Ukmergės, Vilkaviškio). 
Populiarinti kalbos mokslo laimėjimai. 

Visuomenei buvo perskaityta daugybė paskaitų kalbos kultūros 
klausimais. Rajonuose organizuotos gimtosios kalbos dienos. Vyks- 

tančiose moksleivių literatų olimpiadose išsirūpintos premijos už kal- 
bos rašinius. Visam sekcijų darbui koordinuoti 1970 m. įkurta Komi- 
sija, kuri rūpinosi ir kalbinės medžiagos, ypač vardyno, rinkimu, talki- 
no Lietuvių kalbos ir literatūros institutui. Žodžiu, buvo sukeltas ne- 
mažas sąjūdis, kuriuo stengtasi bent iš dalies kompensuoti tą žalą, ku- 
rią lietuvių kalbai darė destruktyvus valdžios elgesys. 

Ilgainiui pasirodė nemaža visuomenei skirtų kalbinių leidinių. Nuo 
1971 m. pradėta leisti lingvistinio švietimo seriją, kurios pirmoji kny- 
ga pavadinta „Vardai ir žodžiai“. Tos serijos leidinių parengimui vado- 
vavo B. Savukynas. Iki Atgimimo išėjo 6 knygos. Dar minėtina „Moks- 
lo“ leidyklos serija „Kalba ir žmonės“ (B. Medekšaitės iniciatyva), 
kurios pasirodė net per 20 didesnių ir mažesnių knygelių. Didelį pa- 
sisekimą turėjo šiaip jau atskirų asmenų, ypač A. Sabaliausko, para- 
šytos populiarios kalbotyros knygos. Periodinėje spaudoje buvo įsteig- 
ta daug kalbos skyrelių. Būdavo skelbiama labai daug (vien 1986 m. 
apie 670) įvairių straipsnių ir straipsnelių, skirtų kalbos kultūrai ar 
su ja susijusių. 

Keliant kalbos, ypač rašomosios, kultūrą svarbų vaidmenį atliko 
J. Pikčilingio „Lietuvių kalbos stilistika“, kurios I tomas pasirodė 
1971 m., II — 1975 m. Šiuo veikalu sukurta mokslinė lietuvių kalbos 
stilistika. Iš jo mokėsi lituanistai, žurnalistai ir visi tie asmenys, kurių 
darbas buvo susijęs su spauda. J. Pikčilingis išugdė jaunų stilistų kar- 
tą, kurios įtaka tvarkant bendrinę kalbą jaučiama ir dabar. 

Valdžia stengėsi kylantį kalbos puoselėtojų sąjūdį panaudoti pro- 
pagandos tikslams. Esą tai partijos ir vyriausybės „nenuilstamo rūpi- 
nimosi“ rezultatas. Pasirodė propagandinių ir pusiau propagandinių 
straipsnių, taip pat rinkinys „Lietuvių kalba tarybiniais metais“ (1967), 
kuriame sudėti šiaip jau vertingų duomenų turintys straipsniai. 

Gausėjant spaudoje įvairių kalbinių taisymų, visokių rekomendaci- 
jų, darėsi aktualu turėti tokį jų sąvadą, iš kurio kalbos vartotojas galėtų 
lengvai sužinoti, ar vartotinas bendrinėje kalboje jam rūpimas žodis, 
frazė, sintaksinė konstrukcija. Pirmasis toks bandymas — V. Grabaus- 
ko parengtas svarbesnių klaidų taisymo rinkinys2. Pasirodė admi- 
nistracijos ir raštinių darbuotojams skirta atitinkama knygelė? (vė- 
liau kartota). Greit tokio pobūdžio leidinių daugėjo“. Didžiausią 


= Trumpas kalbos vadovas (Svarbesnių klaidų taisymas)/Parengė V. Grabauskas, 


redagavo A. Šoblinskas. Vilnius, 1972 m. (rotaprintu išleido Švietimo ministerijos 
Mokyklų mokslinio tyrimo institutas). 

23 Trumpas dokumentų įforminimo ir rašybos žinynas. Vilnius, 1970 (parengta 
J. Žemaičio iniciatyva, išleido Ministrų Tarybos Reikalų valdyba) . 


24 Pvz, Piročkinas A. Teisininkų kalbos kultūra. Vilnius, 1980 (rotaprintinis 
Universiteto leidinys). 

reikšmę turėjo knyga „Kalbos praktikos patarimai“, pasirodžiusi 
1976 m. (II leidimas 1985 m.). Ją parengė A Pupkis. Jam talkino V. La- 
butis, A. Paulauskienė, J. Šukys, J. Žemaitis. Vietovardžių sąrašą pa- 
rengė A. Vanagas. Iškilusius prieštaravimus tarp atskirų autorių deri- 
no ir visą knygą redagavo V. Ambrazas, A. Kučinskaitė, J. Pikčilingis, 
Z. Zinkevičius (vyriausiasis redaktorius) ir A. Žirgulys. Ši knyga — 
tai pokario metų lietuvių kalbos praktikos kompendiumas, nubrėžęs 
ryškią gairę kalbos kultūros darbo baruose. 

Visą kalbos puoselėjimo darbo patirtį teoriškai apibendrino A. Pup- 
kis knygoje „Kalbos kultūros pagrindai“ (1980) — pirmajame tokios 
rūšies veikale ne tik Lietuvoje, bet ir visoje Sov. Sąjungoje. 

Iš pateiktų duomenų matyti, kad bendrinės kalbos reikalais rūpin- 
tasi daug. Raštų kalbos kultūros klausimais knygų susikaupė didoka 
rietuvė. Turėjome bene gausiausią (išskyrus nebent rusistinę) šios sri- 
ties literatūrą visoje Sov. Sąjungoje. Bet tai kėlė vien rašomosios kal- 
bos kultūrą. Šnekamoji kalba visą laiką sparčiai degradavo. Taisyklin- 
gai ar maždaug taisyklingai lietuviškai kalbančių žmonių mažėjo. Iš 
inteligentų tokie tebuvo lituanistai, leidyklų ir periodinės spaudos re- 
daktoriai bei stilistai, nemaža kunigų ir dalis žurnalistų, gal koks šim- 
tas rašytojų. Kiti vertėsi žargonu arba artėjo prie jo, kaip ir daugelis 
paprastų žmonių. Kaimuose taisyklingai lietuviškai, žinoma, tarmiš- 
kai, kalbėjo tik mažiau sovietizacijos paliesta senoji karta. Jaunimo 
kalba ir čia jau buvo gerokai paveikta žargono. 


Norminimo teoriniai pagrindai 


Praktiniame kalbos kultūros darbe, kaip ir prieš karą, naudotasi 
įvairiais kriterijais. Tebebuvo gaji senoji /jablonskinė tradicija, pagal 
kurią bendrinės kalbos pagrindą sudaranti liaudies kalba. Šiai kryp- 
čiai atstovavo J. Balčikonis. Jis buvo nuolat puolamas partinių ideolo- 
gų. Nors šie kartais pasitelkdavo (ne be tam tikros prievartos) ir vieną 
kitą kalbininką, kurie kritikuodavo kai kuriuos nebūtinus Balčikonio 
taisymus (pvz., prašai—>prūšom, prašyčiau; noriai>su n6ru; 
laikotarpis >laikūtarpis, laiktarpis; gafidras>g0žas, gužūtis; pirmfn—> 
įpriekįir kt.), tačiau visuomenės akyse Balčikonio autoritetas nuo to 
tik kilo, ir tai stiprino jablonskinę tradiciją, kuri tapo net populiaresnė 
negu tarp pasitraukusių į užsienį lietuvių. Šio principo niekuomet ne- 
atsisakyta. Juo daugiausia ir buvo remiamasi praktiniuose taisymuose. 
Atrenkant bendrinės kalbos faktus, ypač tvarkant tartį, kirčiavimą, 
žodžių kaitymą ir darybą, taip pat sintaksę, visą laiką daugiausia buvo 
„Sijojama“ iš liaudies kalbos išvedamų dėsningumų bei tos kalbos po- 

linkių „sietu“. Tačiau taip pat siekta, kad liaudies kalba nebūtų beato- 
dairiškai kopijuojama. Jaustas kitų kriterijų poreikis ir stengtasi jais 
naudotis. 

Kalbos norminimo darbą labai trukdė partokratija su savo ideolo- 
giniais reikalavimais. 1959 m. gegužės 5 d. Universiteto kolonų salėje 
buvo sušauktas pasitarimas, kuriame dalyvavo Universiteto, Pedago- 
ginio instituto, Mokslų akademijos, Rašytojų sąjungos ir leidyklų kal- 
bininkai. Smarkiai kritikuotas J. Balčikonis ir jo propaguojamas liau- 
dinis bendrinės kalbos principas. Reikalauta įteisinti tokius kalbos 
faktus, kurie prieštarauja jablonskinei mokyklai. Panašių „forumų“ bu- 
vo ir daugiau. Jie trukdė normalų kalbos kultūros darbą. 

Jaunoji lituanistų karta, kaip ir prieš karą, šalia liaudinio principo 
kėlė ir kitus kriterijus. Tais klausimais rašė J. Palionis, A. Piročkinas, 
A. Pupkis, A. Girdenis, A. Rosinas, V. Vitkauskas, vėliau R. Miliūnaitė 
ir kiti. Nemaža diskutuota. Labai pasigesta visuomeninės institucijos, 
tokios kaip prieškarinė Lietuvių kalbos draugija, kuri rūpintųsi ben- 
drinės kalbos norminimu, svarstytų kriterijų atranką, teiktų rekomen- 
dacijas. 

Mokslų akademijos Lietuvių kalbos ir literatūros institute įsteig- 
tam bendrinės kalbos skyriui (oficialiai vadintam Dabartinės lietuvių 

literatūrinės kalbos sektoriumi) buvo iškeltas uždavinys parengti di- 
džiąją lietuvių kalbos gramatiką. Ją rašė ne tik Instituto darbuotojai, 
bet ir Universiteto, Pedagoginio instituto dėstytojai. Darbui vadovavo 
K. Ulvydas. Stengtasi sukurti tokią gramatiką, kuri apibendrintų visus 
ankstesnius lietuvių kalbos struktūros tyrimus. Tai turėjo būti deskrip- 
tyvinė norminamoji gramatika. Ją rengiant paskelbta ne maža straips- 
nių, konferencijose skaityta daug pranešimų. Dirbo 22 kalbininkai be- 
veik 20 metų. Svarbiausi autoriai — V. Ambrazas, N. Sližienė, K. UL- 
vydas, V. Urbutis, A. Valeckienė, E. Valiulytė ir kt. To darbo rezulta- 
tas — trys dideli tomai (2 545 didelio formato puslapiai), pasirodę 
1965—1976 m. Nepaisant spaudoje keltų tos gramatikos trūkumų (pvz., 
kad nepakankamai aiškiai atriboti bendrinės kalbos ir tarmių duome- 
nys, painiojami sinchroninis ir diachroninis aspektai ir kt.), ji iš tikrų- 
jų turėjo svarbią tiek mokslinę — kaip didžiausia ir išsamiausia iš visų 
iki tol pasirodžiusių gramatikų, tiek ir praktinę reikšmę — atliko ne- 
mažą bendrinės kalbos norminamąjį, stabilizuojamąjį vaidmenį. Moks- 
lui ne mažiau vertinga ir 1985 m. rusiškai pasirodžiusi vienatomė gra- 
matika“, parašyta kiek mažesnio kolektyvo, kuriam vadovavo 
V. Ambrazas. 

Visi šie norminamieji darbai vertė kalbininkus peržiūrėti anksčiau 
keltus bendrinės kalbos norminimo principus, ieškoti naujų. Iš prieš- 
karinių „Gimtosios kalbos“ kriterijų ypač akcentuota kalbos 
grynumoirtaisyklingumosvarba. Šalia funkcinio tikslin- 
gumo naujausių kalbos krypčių įtakoje atsiradosistemingumo 
kriterijus. Raginta siekti kalboss t a bilu mo (tradiciškumo, normų 
pastovumo),ekonomiškumo(pirmenybę teikti trumpesniam va- 
riantui ar konstrukcijai), distinktyvumo(ypač terminologijoje: 
viena reikšmė — viena raiška)ir aišku mo(vengti to, kas kalbą daro 
miglotą), atrenkant variantus raginta žiūrėtijųpaplitimobeivar- 
tojimo dažnumo. Šiuos ir kitus norminimo kriterijus (neretai skirtin- 
gai vadinamus) buvo stengiamasi taikyti ne pavieniui, bet kompleksiš- 
kai, žiūrint svarstomo kalbos reiškinio prigimties (morfologinė for- 
ma, sintaksinė konstrukcija, terminas, vietovardis...), kartais kaitalio- 
jant pačių kriterijų hierarchiją. Vis labiau vengta staigaus normų keiti- 
mo, norėta tai daryti laipsniškai, per variantus. 

1961 m. prie Mokslų akademijos buvo įsteigta Lietuvių kalbos ko- 
misija, vadovaujama J. Žiugždos. Veikė iki 1970 m. Daugiausia svars- 
tė tikrinių vardų rašymą. Darbo produktyvumu nepasižymėjo. 1976 m. 
sudaryta nauja komisija, kuri su pertraukomis veikė iki pat Atgimimo. 
Jos sudėtis atnaujinta 1984 ir 1987 m. Iš pradžių vadovavo K. Korsa- 

kas, nuo 1984 m. J. Palionis, vėliau — A. Vanagas. Be kalbininkų, joje 
dalyvavo įvairūs valdžios skirti funkcionieriai. Kurį laiką pastarieji 
net sudarė daugumą (per 62“) ir gerokai trukdė Komisijos darbui. 
Svarstant radikalesnę reformą, neretai bėgdavo skųstis į LKP Centro 
Komitetą. Kiekvienas mažmožis turėjo būti derinamas su šia įstaiga. 
Tačiau nepaisant visų tų sunkumų, Komisijai pavyko atlikti pozityvų 
darbą, kurio rezultatai atsispindės toliau pateikiamoje bendrinės kal- 
bos rašybos, tarties, kirčiavimo, morfologijos, sintaksės, stilistikos, lek- 
sikos, ypač terminų, vardyno, tvarkymo apžvalgoje. 


Rašyba 


Prieš karą Lietuvos Respublikoje rašybos kaip reikiant sutvarkyti 
nepavyko. Tai aptarta „Lietuvių kalbos istorijos“ V tome (p. 274—276). 
Buvo užkonservuota vadinamoji /ablonskinė rašyba, kuri praktikoje 
kiek svyravo. Vienybės siekimo tikslais tuoj po karo išleistas rašybos 
žodynas“ — pirmasis lituanistikos istorijoje. Jis buvo parengtas anks- 
čiau. Sudarė A. Kalnius, kuris pats parašė didžiąją teksto dalį. Sky- 
riaus apie tarmes autorius — J. Tarvydas, vardyno skyriaus — M. Jur- 
kynas. Bet tikrųjų autorių pavardės „ideologiniais sumetimais“ leidinyje 
nebuvo nurodytos. Šis darbas — tai savotiška lietuvių kalbos 
enciklopedija, kurioje aprašyta ne tik rašyba su skyryba, bet taip pat 
kirčiavimas, linksnių, prielinksnių, įvairių kalbos dalių ir formų var- 
tojimas, net tarmės, vardynas. Pačiame žodyne pateikta apie 30 tūks- 
tančių pagrindinių bendrinių ir apie 5 tūkstančius tikrinių žodžių. Ve- 
dinius palikta pasidaryti pačiam skaitytojui. Visi pateiktieji žodžiai 
sukirčiuoti, nurodytos pagrindinės formos. Šis reikšmingas veikalas 
šiek tiek stabilizavo buvusius rašybos svyravimus, prisidėjo prie toles- 
nio bendrinės kalbos normų įtvirtinimo. 

Tačiau jam pasirodžius rašybos bėdos anaiptol! neišnyko. Šiais klau- 
simais ir toliau daug ginčytasi. Šaukta specialių pasitarimų, konferen- 
cijų. Spaudoje paskelbta daugybė straipsnių. Rašybos ir skyrybos klau- 
simais rašė V. Ambrazas, J. Balčikonis, A. Bartkus, J. Beržinis, V. Bū- 
da, P. Butkus, A. Churginas, T. Čyžas, V. Drotvinas, Z. Dumašiūtė, 
P Gailiūnas, M. Gervė, P Giniūnas, A. Graželis, I. Jašinskaitė, K. Ju- 
rėnas, J. Kabelka, B. Kalinauskas, A. Kalnius, G. Kirvaitis, P. Kniūkš- 
ta, L. Kuodys, K. Kuzavinis, V. Labutis, D. Levinas, J. Macaitis, A. Pa- 
kerys, J. Palionis, J. Paulauskas, A. Ronkus, A. Sabaliauskas, J. Sen- 


?9 Lietuvių kalbos rašybos žodynas/Redagavo K. Gasparavičius, K. Ulvydas ir 
A. Žirgulys. Kaunas, 1948. 

kus, N. Sližienė, J. Šimkus, J. Šukys, K. Ulvydas, V. Vaitkevičiūtė, 
A. Žirgulys, J. Žiugžda ir kt. 

Kaip ir prieš karą, bene daugiausia ginčytasi dėl joto rašymo žodžių 
šaknyse po priebalsių p, 6: piauti, spiauti, biaurus ar pjauti, spjauti, 
bjaurus ?Tai įsisenėjusi diskusija. Jai prielaidą sudarė tai, kad nykda- 
mas tarp priebalsių ir užpakalinio vokalizmo jotas (neskiemeninis 7) 
šaknyse po lūpinių priebalsių traukėsi nenoromis. Po p, bjį išlaikė 
bemaž visos tarmės. Tariant p? b'(p'4ut/, s'p'šuti, b'aurūs) pastebėta 
tik vietomis pietų aukštaičių tarmės pakraščiuose apie Drūskininkus, 
Marcinkėnis. Taip kartais pasakydavo ir kitur rašybos p/auti, spiauti, 
biaurus suklaidinti mokyklinio amžiaus vaikai. Jotą pirmasis pradėjo 
po p. bnerašyti F. Kuršaitis. Juo pasekė J. Jablonskis, J. Balčikonis. 
Kadangi čia jotas yra ne antrinės kilmės, bet iš senovės paveldėtas, 
tebetariamas visoje Lietuvoje, tai daug kalbininkų (K. Būga, P. Skar- 
džius ir kt.) reikalavo jį rašyti. Toks reikalavimas buvo visą laiką at- 
kaklus, kol pagaliau 1974 m. Kalbos komisija joto rašymą įteisino ir 
nuo to laiko rašome pjauti, spjauti, bjaurus ir t. t. 

Buvo siūloma rašyti jotą ir žodžio pradžioje prieš /e (//eva, jiešmas 
vietoj /eva, iešmas), nes jį čia tarią visi lietuviai. Tačiau toks tarimas, 
be abejonės, yra naujas, antrinis, todėl vengiant per didelės reformos 
įteisinti čia joto atsisakyta. : 

Sunkiau sekėsi tvarkyti joto rašybą tarptautiniuose žodžiuose. Kai 
kas siūlė vietoj amoniakas, cianas rašyti amonijakas, cijanas ir t.t. Ta- 
čiau kiti tam nepritarė. Viena, tokia rašyba ardo lotyniško originalo 
vaizdą. Antra vertus, ji susijusi su tartimi, nes dar ne visų tokios rūšies 
žodžių tarimas pakankamai sunormintas, plg. biblioteka, kiėskas ar 
biblijoteka, kijoskas? Ilgainiui vis labiau linkta svetimžodžiuose jotą 
palikti tik prieš lietuviškas priesagas, t. y. rašyti varijuoti (bet varian- 
tas), muziejinis, idėjiškas ir t. t. 

Pokario metais kurį laiką buvo keliamas reikalavimas rašyti iš kil- 
mės su £ žodžius 4ukštas, slūoksnis, baikštūs ir kt. Plg. augėsnis, 
sliogas, baigūs, taigi turėtume rašyti ir augštas, sluogsnis, baigštus. 
Tačiau ilgainiui paliktas šių žodžių rašymas iš tarimo (nepaisant kil- 
mės), kaip ir mėšlas, lūšta, krislas, ždislas (iš *mėž-slas, *lūž-sta, *krit- 
slas, “Žaid-slas) ir t. t. 

Nemaža keblumų sudarė vienskiemenių būsimojo laiko trečiojo as- 
mens formų rašyba ir tarimas. Normos nustatymą sunkino vokalizmo 
ū, y || u, i svyravimas pietinių vakarų aukštaičių (suvalkiečių) šnekto- 
se, kuriomis buvo remiama bendrinės kalbos tartis, lėmusi ir rašybą. 
Po ilgų ginčų 1977 m. Kalbos komisija pagaliau nutarė, kad dviskie- 
menių veiksmažodžių, kurių bendratis baigiasi -fti, -(i)ūti, būsimojo 
laiko trečiojo asmens formoje rašoma ir tariama /arba u, pvZ.: gyti — 

gis, Ifti - Iis, būti — būs, džiūti - džiūsir t. t. (2 išimtys: siūti, — siūs, 
vyti — vys), ovisi kiti dviskiemeniai veiksmažodžiai (nepaisant šak- 
nies priegaidės) būsimojo laiko trečiojo asmens vienskiemenėje for- 
moje išlaiko bendraties vokalizmą, pvz.: dygti — dfgs, rūgti - rūgs, 
bykšti — bIfkš, dūkti —- dūks, bristi - bris, sprūkti - sprūks ir t. t. 

Ypač daug vargta su svetimų vardų ir apskritai svetimų tikrinių 
žodžių rašyba. Prieš karą iš kitų lotyniškus rašmenis vartojančių kalbų 
gautus vardus daugiausia buvo stengiamasi pateikti išlaikant jų origi- 
nalų rašymą. Po karo vis labiau ėmė įsigalėti tokių vardų lietuviška 
perraša. Tai buvo mums primestas reiškinys, nes tada visa informacija 
į Lietuvą plaukė per rusų kalbą. Nuo tiesioginės užsienio informacijos 
buvome atskirti. Iš rusų rašto nebuvo įmanoma nustatyti vardų origi- 
nalaus rašymo. Iš rusiškos perrašos ir imta masiškai gamintis lietuviš- 
kus atitikmenis. Taigi nueita lengviausiu keliu. Perraša greit įsigalėjo 
periodinėje spaudoje, iš kurios buvo perkelta ir į platesnę literatūrą, 
net mokslinę, tapo, galima sakyti, visuotinė. Tuo nutolta nuo užsienio 
lietuvių praktikos. Jie vartojo svetimų vardų originalų rašymą. Be lie- 
tuvių, perrašos keliu pasuko latviai, tačiau estai dėl Suomijos kaimy- 
nystės ir suomių kalbos artumo pajėgė atsispirti šiai „ligai“ ir vartojo 
svetimų vardų originalią rašybą. 

Ilgainiui perraša susidūrė su nemažais sunkumais. Įsitikinta, kad 
sulietuvinamos formos netiksliai atspindi tikrąjį vardų tarimą, kuris 
kartais, beje, būna nelengvai išaiškinamas ar net apskritai nežinomas. 
Neretas atvejis, kai tas pats vardas vis kitaip būdavo perrašomas. 
Nuosekliai suvienodinti perrašos pasirodė neįmanoma. Juo toliau, juo 
labiau painiotasi. Pagaliau kitose šalyse, išskyrus Latviją, taip nedaro- 
ma. Visoms toms bėdoms spręsti 1961 m. CK nurodymu prie Mokslų 
akademijos ir buvo sudaryta anksčiau minėtoji Lietuvių kalbos komi- 
sija, vadovaujama J. Žiugždos. Per bemaž 10 metų ši posėdžiavo tik 13 
kartų. Nieko pozityvaus nenuveikė. Daugiau padarė Vyriausioji encik- 
lopedijų redakcija, kurioje veikė perrašos grupė. Po daugelio metų dar- 
bo ši grupė parengė ir išleido tam reikalui specialų leidinį", kuriame 
pateikė gana išsamias taisykles, reglamentuojančias iš įvairių kalbų 
(ne tik iš rusų) lietuvišką perrašą ir tų vardų gramatinimą. 

Tačiau nepaisant visų pastangų perrašos neperspektyvumas darėsi 
vis akivaizdesnis. Todėl nemaža kalbininkų nuolat kėlė reikalą grįžti 
prie originaliosios svetimų vardų rašybos. Daugelis reikalavo origina- 
lų vardų rašymą nurodyti skliausteliuose, ypač mokslo veikaluose. Tas 
reikalas visu griežtumu iškilo 1977 m. atnaujintoje Komisijoje, vado- 


*7 Nelietuviškų tikrinių vardų rašymas „Lietuviškojoje tarybinėje enciklopedijoje“. 
Vilnius, 1986. 

vaujamoje K. Korsako. Imta vis labiau orientuotis į originalias vardų 
formas. Prieš tokį orientavimąsi piestu stojo komisijos nariai funkcio- 
nieriai. Kilus diskusijai, prieita prie kompromiso: mokslinėje litera- 
tūroje siūlyta vartoti originalo rašybą, o populiariojoje — perrašą. Nors 
prieš šį siūlymą balsavo tik vienas komisijos narys (G. Žimanas), ta- 
čiau nutarimas nebuvo valdžios patvirtintas ir pati Komisijos veikla 
nutraukta. Po ketverių metų atnaujintoje Komisijoje buvo vėl tęsiami 
debatai. Šįkart (1985 m.) balsuota vieningai. Susilaikė tik „Tiesos“ 
laikraščio atstovas (A. Laurinčiukas). Tačiau nutarimas vis tiek neįsi- 
galiojo, o Komisijos veikla vėl buvo nutraukta. Originalo formų rašy- 
ba įteisinta tik prasidėjus Atgimimui (1988 m.). 

Per visus tuos svarstymus nuo kitų svetimų vardų buvo stengiamasi 
atskirti vadinamuosius tradicinius, kurių sulietuvintos formos jau se- 
niai įsigalėjo ir jų keisti niekas nesiūlė. Be didesnių problemų nekėlu- 
sių krikštavardžių, kitų populiarių asmenvardžių ir geografinių vardų, 
turime gana daug įvairiai aplietuvintų antikos vardų, mus pasiekusių 
per tarpininkus. Daugiausia juos tyrė J. Dumčius. Buvo siūlymų kai 
kuriuos iš tokių vardų, bent mažiau žinomų, artinti prie lotyniškų ir 
graikiškų originalų. Bet tai tik didino dubletų skaičių. Kaip reikiant 
visų tokių vardų norminimo bei rašymo nespėta sutvarkyti. 

Dėl kitų tradicinių vardų rašybos ir tarimo ginčų nekilo. Iš Dniep- 
ras||Dnepras tipo dubletų įsigalėjo antrieji variantai, taigi paprastai 
rašyta Dnepras, Dnestras, Gneznas, Aleksejus, Sergejus, net Sovetskas 
(šalia sovietai). 

Kurį laiką ginčus kėlė Čekoslovakijos sostinės pavadinimas: Praha 
ar Praga? Kartu diskutuotas ir bendrinis žodis AOmoras — jOmoras. Įsi- 
galėjo abiejų tarimas ir rašymas su A, taigi Praha, humoras. Be kita ko, 
taip atsitiko greičiausiai dėl to, kad J. Žiugžda juos paskelbė esant „bur- 
žuaziniais“, o jo teikiami variantai su g resp. / esą „komunistiniai“ (!). 

R. Mironas apie 1970 m. siūlė vietoj senovės indų Vedos, Mahabha- 
rata, Ramajana, Šiva, Indra vartoti vyriškosios giminės formas (tokias 
turėjo sanskritas), taigi rašyti ir sakyti Vėdai, Mahabharatas, Ramaja- 
nas, Šivas, Indras. Kaip ir galima buvo tikėtis, siūlymui nepritarta, nes 
nenorėta nutolti nuo Vakarų Europos ir tarpinių kalbų tradicijos. 

Ne tik perrašos, bet ir originalo rašybos šalininkai siekė svetimų 
vardų gramatinimo, juos linksniavo. Išimčių daryta tik moterų pavar- 
dėms ir tiems asmenvardžiams bei vietovardžiams, kurie baigiasi kir- 
čiuotu balsiu, pvz.: Visi, Hugo, Baku (vartojant perrašą), Debussy, Meil- 
let (originalo rašybą). Dėl gramatinimo principų ginčytasi. Vieni siūlė 
dėti lietuviškas galūnes ir tais atvejais, kai svetimi vardai baigiasi gar- 
sais, sutampančiais su lietuviška vardininko galūne ar bent ją prime- 
nančiais, kiti šiuo atveju siūlė tuos garsus paversti galūne, pvz., 

pavardę Zhomasvieni siūlė gramatinti į Zomasas (Thomasas), kiti — į 
Tomas (Thomas). 

Mažiau ginčytasi dėl pačių galūnių, kuriais atvejais tą ar kitą varto- 
ti. Originalo rašybos šalininkai pageidavo tam tikrais atvejais galūnę 
rašyti po apostrofo, pvz., Chateaubriand'as, Saussure 'as ir pan. Apskri- 
tai šie visi dalykai buvo gerokai aptvarkyti. 

Iš kitų rašybos problemų dar buvo nemaža diskutuojama dėl žo- 
džių rašymo drauge ar skyrium, taip pat dėl didžiųjų raidžių vartoji- 
mo. Vis labiau linkta žodžių samplaikas, sutrumpėjus bent vienam na- 
riui (kuris atskirai negali būti vartojamas, likus tik vienam kirčiui), 
rašyti vienu žodžiu, pvz., d4rkart, galbūt, kaipmat, pernelyg, žūtbūt. 

Didžiųjų raidžių vartojimą komplikavo ideologiniai prietarai, dėl 
kurių prieita iki absurdo, pvz., rašyta dievasšalia Dzeusas, reikalauta 
katalikų šventes rašyti mažąja, o visas kitas (net kitų religijų) — di- 
džiąja raide ir pan. 

Rimtų ginčų objektu tapo didžiųjų raidžių vartojimas sudėtiniuose 
pavadinimuose, ypač įvardijant įstaigas, įmones, organizacijas. Linkta 
didžiąja raide rašyti tik pirmąjį narį, pvz.: Vyriausioji geodezijos val- 
dyba, Lietuvos respublikinė kino filmų nuomojimo kontora, Alytaus 
medvilnės kombinatas ir pan. Taip daryta ir įvardijant padalinius, pvz., 
Vilniaus valstybinio universiteto Filologijos fakultetas. 

Sunkiau sekėsi tvarkyti skyrybą, kuri nepasižymėjo nuoseklumu ir 
buvo gana prieštaringa.Trukdė ydinga tendencija (einanti iš rusų kal- 
binės praktikos) sakinio struktūras reikšti skyrybos ženklais. Kalbi- 
ninkų siūlomą skyrybos prastinimą, pavyzdžiui, neskirti kableliais iš- 
plėstinių dalyvinių aplinkybių, blokavo Kalbos komisijoje funkcionie- 
riai, net Švietimo ministerijos atstovas ( A. Rimkus), motyvuodamas 
tuo, kad esą bus pakenkta rusų skyrybos mokymui (!). Todėl skyryba 
liko svyruojanti, nepakankamai reglamentuota. 

Nepaisant trukdymų, kalbininkai visą laiką stengėsi ne tik rašybą 
bei skyrybą tvarkyti, bet ir jos mokyti. 1956 m. pasirodė specialiai mo- 
kyklai skirtas rašybos Žodynas“, vėliau ne sykį kartotas ir perdirbinė- 
tas. Išleista nemaža rašybos mokomųjų knygų, pedagoginėje spaudoje 
paskelbta daug metodinių straipsnių. Lietuvių kalbos ir literatūros ins- 
tituto darbuotojai parengė ir 1976 m. išleido platų rašybos sąvadą?, 
kuris iš pat pradžių nepatiko „aukštoms instancijoms“ ir jo platinimas 
buvo sustabdytas. Antrasis pataisytas leidimas pasirodė tik prasidėjus 
Atgimimui — 1989 m. 

Rašyba — amžina lituanistų bėda. Tokia ji yra todėl, kad kiekvie- 


* GrigasN, Lyberis A Lietuvių kalbos rašybos žodynas mokykloms. Kaunas, 1956. 
*? Rašyba ir skyryba / Parengė N. Sližienė ir A Valeckienė. Vilnius, 1976. 

nas lietuvis tariasi ją išmanąs. Niekas nenori nusileisti, derintis prie 
kitų. Dėl to kalbininkams ir būna taip sunku ją tvarkyti. Duok, Dieve, 
kad ateities kartoms geriau sektųsi. 


Fonetika ir kirčiavimas 


Prieš karą prof. A. Salio pradėtas Vytauto Didžiojo universitete mo- 
dernus lietuvių kalbos fonetikos tyrimas nutrūko. Iš naujo po karo 
šioje srityje imta dirbti tik po septintojo dešimtmečio pradžios, kai 
išaugo jauna fonetikų karta, baigusi aspirantūrą Maskvos ir Leningra- 
do universitetuose. Į darbą tada įsitraukė ne tik lituanistai, bet ir kitų 
kalbų specialistai, ėmę gretinti lietuvių kalbos ir tų kalbų fonetikos 
reiškinius. Universitete ir Pedagoginiame institute buvo įsteigtos eks- 
perimentinės fonetikos laboratorijos. Imta leisti „Eksperimentinės fo- 
netikos ir kalbos psichologijos kolokviumo medžiagą“ 
(1964—1974 m.), kitus šios srities leidinius. 

Universitete šioje srityje daugiausia dirbo A. Girdenis ir prie jo 
susispietęs jaunimas. Pedagoginiame institute — pirmojo lietuvių kal- 
bos fonetikos vadovėlio aukštajai mokyklai* autorius A. Pakerys, taip 
pat B. Svecevičius ir kiti — beveik tik užsienio kalbų specialistai. 
Lietuvių fonetikos klausimais daugiausia rašė lituanistai P. Bikulčie- 
nė, J. Bukantis, K. Garšva, A. Girdenis, G. Kačiuškienė, J. Kazlaus- 
kas, R. Kliukienė, O. Kosienė, A. Laigonaitė, E. Mikalauskaitė, A. Pa- 
kerys, A. Pupkis, J. Statkevičienė, V. Vaitkevičiūtė, rusistė T. Plaku- 
nova, įvairių užsienio kalbų specialistai L. Anusienė, J. Dambrauskai- 
tė-Urbelienė, G. Daugirdaitė, V. Karosienė, I. Kubilienė, V. Pukelis, 
M. Strimaitienė, B. Svecevičius, A. Tekorius, Z. Zapereckaitė-Talan- 
dienė, net matematikės R. Merkytė, V. Žilinskienė. 

Fonologijos problemų tyrimą Lietuvoje pradėjo J. Kazlauskas, to- 
liau šį darbą rutuliojo A. Girdenis“. Bene daugiausia buvo ginčijamasi 
dėl požiūrio į u0, ie, kuriuos jau N. Trubeckojus ir P. Trostas traktavo 
kaip ilguosius balsius. Ir dabar dauguma kalbininkų juos laiko mono- 
fonemomis, o ne dviejų fonemų junginiu. 

Įsitraukta ir į tarmių fonologijos tyrimą. Be kita ko, nemaža ginčy- 
tasi dėl rytų aukštaičių tarmės priegaidžių. J. Kazlauskas jų buvimą iš 
viso neigė. Iš pradžių tokios nuomonės laikėsi ir A. Girdenis, tik vė- 
liau gerai ištyręs ir atlikęs eksperimentus savo nuomonę diametraliai 
pakeitė. Skirtumas tarp akūto ir cirkumflekso iš tikrųjų yra gerokai 

= Pakerys A. Lietuvių bendrinės kalbos fonetika. Vilnius, 1986. 


Girdenis A. Fonologija. Vilnius, 1981. 

niveliuotas didelėje vidurio ir rytų Lietuvos dalyje, tačiau visai neiš- 
nykęs. 

Fonetikų darbai skatino domėjimąsi bendrinės kalbos tarties pro- 
blemomis, apskritai pavyzdinga tartimi. Ji nebuvo galutinai nusistovė- 
jusi, nemaža svyravo, kai kurios tarties tendencijos kėlė rūpestį. Ilgus 
uždarus balsius i (y, į), ė, 0, č(ų) nekirčiuotoje pozicijoje buvo linksta- 
ma trumpinti, 0 4, ę raidėmis žymimus atviruosius balsius toje pozici- 
joje daugelis bendrine kalba šnekančių žmonių, net radijo diktoriai ir 
scenos aktoriai, dažnai tarė bemaž kaip trumpuosius a, e, tik šiek tiek 
uždaresnius. 

Tvirtapradžius 0, /+ r, /, m, njunginius daug bendrine kalba šne- 
kančių lietuvių taria su pailgintu pirmuoju dėmeniu. Tai atspindi tar- 
minę tartį, nors daugelis tarmių turi pailgintus O, /, tačiau neprilygs- 
tančius ilgiesiems Z, y balsiams (rytų aukštaičiai — trumpesnius už 
atviro skiemens kirčiuotus O, /), išskyrus didelę dalį pietinių vakarų 
aukštaičių ir bemaž visus pietų auštaičius, kurie taria kū/ti“kūlti", pf/t/ 
“pilti? ir t.t., su tokiais pat G, i kaip žodžiuose dūmas, vyras. Iš šių 
tarmių, šiaip jau artimų bendrinei kalbai, kilę kalbininkai (J. Kabel- 
ka, J. Kazlauskas ir kt.) pageidavo tokį tarimą įteisinti kaip norminį, 
bet nemaža kitų kalbininkų tam priešinosi. 

Buvo ir daugiau nesutarimų, iš kurių ypač minėtini kai kurie svetimų 
bei tarptautinių žodžių tarties dalykai. Antai buvo siūloma skirti tarp- 
tautinių žodžių trumpąjį e balsį nuo po kirčiu nepailgėjusio elietuviš- 
kuose žodžiuose (esą svetimžodžiuose prieš e neminkštėją priebalsiai) 
ir net laikyti jį atskira fonema, bet ir tam daug kas nepritarė. Panašiai 
buvo ginčijamasi ir dėl svetimųjų Žodžių trumpojo 0(/2) traktavimo. 

Iš konsonantizmo dalykų, kaip jau buvo užsiminta, nemaža ginčy- 
tasi dėl joto tarimo ar netarimo tarptautiniuose žodžiuose, tokiuose 
kaip abiturientas, akvariumas, bibliografija, dialogas, kioskas, me- 
lioracija, socializmas ir t.t. Siūlyta norminiu tarimu laikyti abituri- 
jentas, akvarijumas, biblijografija, dijalėgas, kijoskas, melijorūcija, so- 
cijalizmas ir t.t. (nors jotas čia nerašomas). Kiti buvo linkę joto to- 
kiuose žodžiuose netarti. Dar kiti ieškojo kompromiso: siūlė jotą tarti 
tik kai kuriuose iš šių Žodžių arba palikti dvejopą tarties normą. 

Svyruota dar dėl priebalsio / kieto ar minkšto tarimo kai kuriuose 
svetimos kilmės žodžiuose prieš užpakalinį tolesnio skiemens balsį, 
pvz.: 4ltas, filmas, kultūra, p4ltas, pūlsas, pūltas, vdlsas, vardai Alfon- 
sas, Izėlda, Vd4ldas ir kt. Vieni reikalavo tokiems žodžiams nedaryti 
išimties ir taikyti tą pačią taisyklę kaip lietuviškiems, taigi juos tarti su 
kietuoju / kiti reikalavo išlaikyti mums svetimą originalo kalbos 
minkštumą, bent jau kai kuriems iš šių žodžių (4/Tas, v4/5as...), o kitų 
minkštąjį /toleruoti tik profesionalų kalboje (pd/sas, pūltas...). 

Visais šiais klausimais ir dabar dar kartais tebesiginčijama. 

Daugiausia rūpesčių kėlė kirčiavimas. Jis labai svyravo. Įsigalėjo 
atskiri žodžiai su netaisyklingu, žargonišku kirčiu. Bėdų buvo tiek daug, 
kad kilo reikalas iš pagrindų tirti lietuvių kalbos kirčiavimo sistemą, 
naujai ją tvarkyti. Pirmoji to darbo ėmėsi A. Laigonaitė, kuri parengė 
kirčiavimo vadovėlį, vėliau ne sykį kartotą ir tobulintą. Greit į darbą 
įsitraukė A. Pakerys. Jis parašė mokslinį lietuvių kirčiavimo veika- 
14*. Tarptautinių žodžių kirčiavimą bene daugiausia tvarkė K. Kuza- 
vinis. Bendrinės kalbos kirčiavimo normų istoriją tyrė A. Vidžiūnas. 
Įvairiais kirčiavimo klausimais dar yra rašę: J. Balčikonis, N. Grigas, 
A. Girdenis, I. Jašinskaitė, P Kniūkšta, A. Kučinskaitė, L. Kuodys, 
D. Levinas, A. Lyberis, V. Mažiulis, E. Mikalauskaitė, J. Mikulevičius, 
R. Mironas, K. Morkūnas, J. Paulauskas, A. Pupkis, A. Ružė, J. Sen- 
kus, V. Sirtautas, B. Stundžia, V. Vaitkevičiūtė, A. Valeckienė, R. Venc- 
kutė, V. Vitkauskas, A. Žirgulys ir kt. 

Prieškarinė kirčiavimo patirtis buvo reglamentuota jau minėtame 
„Lietuvių kalbos rašybos žodyne“ (1948). Vėliau kai kurių žodžių kir- 
čiavimas ne kartą peržiūrimas ir tikslinamas rašant „Dabartinės lietu- 
vių kalbos žodyną“ (1954), ypač rengiant jo II leidimą (1972). Buvo 
palikta daug kirčio variantų. Juos suvienodinti nelengvai sekėsi. Vė- 
liausias bandymas — V. Vitkausko knyga, kurioje normintas ne tik kir- 
čiavimas, bet ir apskritai lietuvių bendrinės kalbos tartis. 

Nepaisant visų pastangų, kirčiavimas ir dabar tebėra viena iš pačių 
silpniausių mūsų bendrinės kalbos ugdymo grandžių. Sunkiai sekasi 
įtvirtinti tokias taisyklingas formas kaip 4/škus, 4udra, kibiras, Ifgus, 
6da, proga, rūšis, siela, kurių vietoje plinta antriniai variantai aiškūs, 
audra, kibiras, lygūs, oda, proga, rūšis, siela. Miestuose įsigali daugybė 
tvirtagališkai kirčiuojamų žodžių vietoj senojo tvirtapradžio kirčio, 
pvz.: aidas aidas", gaida, acc. sg.gaidą "gidą", gleivės “glčivės', kainė, 
acc. sg. kainą, "kaina", raišas“rišas', šalmas šalmas", teisė teisė", vaistas 
*vaistas", vaišės vaišės", vaizdas "vaizdas", vergas *vėrgas", Žaislas žiis- 
las' ir kt. Iš miestų toks kirčiavimas plinta ir į kaimus. 

Per radiją ir televiziją dažnai girdim žargoniškai kirčiuojant 4tsto- 
vai 'atstovai', k4/bininkas “kalbiniūkas", klausimų 'kliusimų", /ėšį lėšų", 
medžiaga 'mėdžiaga', moterį 'mėterų', papročiuose “papročiuosė", s3- 
jungė 'sąjunga", tošis “tėšis', visuomėniškas *visūomeniškas" ir daug vi- 
sokių kitokių kirčiavimo kraipymų, net netaisyklingai kirčiuojant mies- 
tų vardus, pvz., A/ftus 'Alytūs', Kl4ipėda Klaipėda", Platėliai Plate- 
liai", Prienai, "Prienai", Varėna "Varėna" ir kt. 

Laigonaitė A. Literatūrinės lietuvių kalbos kirčiavimas. Vilnius, 1959. 
Pakerys A. Lietuvių bendrinės kalbos prozodija. Vilnius, 1982. 
Vitkauskas V. Lietuvių kalbos tarties žodynas. Vilnius, 1985. 

Ypač išplito nenorminis svetimų bei tarptautinių žodžių kirčiavi- 
mas, pvz.: alkoholis "alkoholis", an4/ogas 'analogas', architektas “ar- 
chitėktas', žspektas 'aspėktas"', tomas 'atomas", autėbusas “autobūsas", 
biūdžetas “biudžėtas', cėmentas 'cementas', dialogas 'dialogas', dėcen- 
tas'docentas', dokūmentas'dokumentas', ekėlogas “ekologas", filolo- 
gas filologas", fi/ėsofas filosofas", instrė.mentas “instrumentas"', kabine- 
tas “'kabinėtas', komitetas 'komitėtas', k6nkursas konkūrsas', mėtodas 
"metodas", par/ldmentas parlamentas", procesas 'procėsas', produktas 
*prodūktas", projektas “'projėktas', reg/ūmentas *“reglamentas", rėmontas 
"remontas", sdbjektas 'subjėktas", testamentas "testamentas" ir t.t. 

Didelė yda, griaunanti bendrinės kalbos kirčiavimo sistemos pa- 
grindus, yra Sosiūro-Fortunatovo dėsnio laužymas, kirčiavimas žargo- 
niškai aparatūra “aparatūra", mokfkla "mokykla", vičta 'vieta"', acc. pl. 
faktus “"faktūs"', problėmas “problemas", regionus 'regionūs' ir t.t. Tokį 
kirčiavimą visi smerkė, tačiau taip kirčiuojant galima išgirsti dažnai. 
Kebliau šį dėsnį taikyti svetimos kilmės tikriniams vardams, kurių 
tarimas tuo būdu nutolsta nuo kitose kalbose esamo. Tačiau dabar vis 
dažniau girdime Praha, Rom4 ir kt. vietoj lietuvių kalbos sistemai prieš- 
taraujančių Praha, Roma ir pan. 

Nemaža rūpesčių kėlė ir tebekelia dariųjų priesagų vedinių kirčia- 
vimas. Ėmus masiškai darytis naujus žodžius, įsigalėjo nevienodas tos 
pačios rūšies žodžių kirčiavimas. Iš seno buvo tendencija kirčiuoti 
vedinio šaknį, jeigu pamatinis žodis baritonas (šaknies kirčio), ir at- 
virkščiai, kirčiuoti priesagą — jeigu oksitonas (galūnės kirčio). Tačiau 
toji tendencija jau seniai sujaukta. Pasitaiko nemaža dvejopai kirčiuo- 
jamų žodžių. Jau prieš karą buvo bandyta tą įvairovę tvarkyti, bendri- 
nėje kalboje vedinių kirčiavimą norminti. Bet tai sunkiai sekėsi. Po 
karo nevienodumų dar padaugėjo. Antai būdvardžių -/nis vedinių da- 
bar turime nepaprastai daug ir jie anaiptol ne visi paiso nurodytos 
taisyklės. Jau iš anksčiau kirčiuota, pvz.: bulvinis, drobinis, kanapinis, 
medinis, mėnesinis, pavasarinis, užpakalinis, nors šie žodžiai padaryti 
iš baritoninių daiktavardžių. Pagal tokius vėliau imta sakyti i ir autorinis, 
dizelinis, fanerinis, įžanginis, respublikinis, visuomeninis, nNOIs pama- 
tiniai žodžiai reikalautų ne priesagos kirčio. 

Panašiai ir su priesaga -/ninkas, kurios vedinių kirčiavimas ilgai 
priklausė nuo pamatinių žodžių, tačiau dabar ir jis jau gerokai sujauk- 
tas, pvz., kirčiuojama : dailininkas, aūtrininkas, daižininkas, deširūti- 
ninkas, gaisrininkas, krepšininkas, Ižiškininkas, mėsininkas, pirminin- 
kas, piftininkas, pulkininkas, skolininkas, viršininkas, nors šių žodžių 
darybinį pamatą sudaro oksitonai. 

Visa tai, kaip ir nevienodos daugelio kitų vardažodžio ir veiksma- 
žodžio priesaginių vedinių kirčiavimas, kelia nemaža rūpesčių mūsų 

akcentologams. Stengiamasi jį aptvarkyti, sureglamentuoti, bent jau 
išryškinti atskirų tipų svarbiausias kirčiavimo tendencijas. Tas pat ir 
su priešdėlių dariniais, sudurtiniais žodžiais. 

Dabar turime daug dvejopai kirčiuojamų net pirminės darybos (ne 
išvestinių) žodžių. Tačiau teikti pirmenybę vienam ar kitam iš esamų 
dubletų paprastai neskubama. Ilgokai abu toleruojami. Laukiama, ko! 
pats gyvenimas padarys atranką. Dabartinės lietuvių kalbos žodyno I 
leidime buvo palikti dubletai, pvz.: 4idas || aidas, diškus || aiškūs, 4ud- 
ra || audra, baltioti || baltuoti, deivė || deivė, g4rsinti || garsinti, giūta- 
ras || gintaras, kaltė || kaltė, k4ndis || kandis, kibiras || kibiras, kr4utu- 
vė || krautūvė, gus || lygūs, netvarka || netvarka, 6da || oda, pinklės || 
piūklės, prėga || proga, priekalas || priekšlas, rūšis || rūšis, s4ulėtas || 
saulėtas, siela || siela, smūlkus || smulkūs, sėtus || sotūs, šėškus || 
šeškūs, šv4nkus || švankūs, t4nkus || tankūs, trūputis || trupdtis, vdis- 
kus || vaiskūs, v4išinti || vaišinti, viltis || viltis, ž4isti || Žaisti ir kt. 

Antrajame leidime tokių dubletų skaičius gerokai sumažintas, pa- 
likti tik kai kurie, pvz.: 4idas || aidas, 4udra || audra,baltūoti || baltuo- 
ti, deivė || deivė, prėga || proga, trūputis || trupūtis, ždisti || Žaisti ir kt. 
Neskubėta naikinti net kai kurių gramatinių formų kirčiavimo nevie- 
nodumų. Antai nepritarta kaip per ankstyvam A. Laigonaitės siūlymui 
visuomet galūnėje kirčiuoti esamojo laiko veikiamųjų dalyvių vardi- 
ninkus su - 45, pl.-ą, kadangi daugelis lietuvių dalį jų tebekirčiuoja se- 
noviškai šaknyje, pvz., r4šąs, rašą. 

Taisyklingai kirčiuoti turėtų išmokyti mokykla. Tačiau ji šio už- 
davinio nepajėgia atlikti, nes patys mokytojai nemoka gerai kirčiuo- 
ti. Išskyrus lituanistus, visi kiti pedagogai kirčiuoja prastai, niekais 
verčia tai, ko išmoko lietuvių kalbos mokytojai. Prisideda ir žargo- 
niška, ypač miestuose, aplinkos kalba. Dėl to mokykla neišmoko ne 
tik kirčiavimo, bet ir taisyklingos tarties. Mokiniai prastai skiria il- 
guosius balsius nuo trumpųjų, ypač nekirčiuotus, netaisyklingai taria 
dvibalsius ir pan. Beje, J. Žiugždos gramatikoje tebuvo tik minima- 
lios pastabos apie tartį, visas dėmesys sukoncentruotas rašybos mo- 
kymui. 

Kalbininkai dėl viso to sielojosi. Jau 1951 m. Mokslų akademijos 
Lietuvių kalbos institutas sušaukė konferenciją tarties ir kirčiavimo 
klausimais. Ir vėliau buvo daug visokių pasitarimų. Imta organizuoti 
skaitovų konkursus, įvairias „olimpiadas“. A. Pakerys su A. Pupkiu 
parengė ir išleido bendrinės kalbos tarties plokšteles su tekstais ir me- 
todinėmis pastabomis (1968). Tačiau visa tai nedaug tepadėjo: trūko 
svarbiausio — geros mokytojų ir aplinkos kalbos. Esminis persilauži- 
mas, žinoma, būtų pasiektas tik tuo atveju, jeigu taisyklingos kalbos 


196 


būtų buvę mokomi visi būsimieji inteligentai, ypač pedagogai, ne 
vien lituanistai. Tačiau apie tai bolševikams valdant ir svajoti nebu- 
vo galima. 

Svarbų vaidmenį mokant visuomenę taisyklingos tarties ir kirčiavi- 
mo turėtų atlikti radijas, televizija. Iš eterio sklindantis žodis pasiekia 
kiekvieną šeimą, daugybę žmonių. Tačiau tasai žodis dažnai tariamas 
netaisyklingai, todėl ne vien moko, bet ir klaidina klausytojus. Taisyk- 
lingiausia būna diktorių tartis (ir apskritai jų kalba), nors jos gerinimu 
nedaug tesirūpinta, net nuolatinio kalbos kultūros seminaro diktoriai 
neturėjo. Prasčiau kalba laidų vedėjai, komentatoriai ir reporteriai. 
Nors tą darbą dirba Universitetą baigę Žurnalistai, bet jie irgi bendri- 
nės kalbos deramai neišmoksta, ir vėliau nedaug tesirūpina jos gerini- 
mu. Visai prastai šneka iš šalies kviečiami žmonės, įvairūs specialis- 
tai. Jų kalba dažnai būna tiesiog žargonas, nekalbant apie baisų kirčia- 
vimą. Laidų vedėjai nepajėgia kiekvieno šnekėtojo parengti ir sukon- 
troliuoti, juoba kad šie neretai tarpusavyje kalba geriau, bet į mikrofo- 
ną — jau „valdiškai“, laikraštinėmis griozdiškomis frazėmis, nelietu- 
viškai taria Žodžius, Žargoniškai juos kirčiuoja (kaip jų viršininkai). 
Dėl to dažnai piktinamasi prasta radijo ir televizijos kalba, smerkia- 
mas gimtosios kalbos darkymas. Bet visa tai tik atspindi sunkią lietu- 
vių kalbos būklę. 

Visame pasaulyje tobuliausia bendrinė tartis skamba teatre. Visais 
laikais teatras buvo didžiausias bendrinės kalbos saugotojas ir puose- 
lėtojas, tarties normų diegėjas, jų propaguotojas. Lietuvių scenos kalba 
nusistovėjo dar Nepriklausomoje Lietuvoje. Karo ir okupacijų metais 
tartimi rūpinosi žymūs mūsų vyresniosios kartos aktoriai ir režisieriai 
J. Siparis, J. Rudzinskas, J. Miltinis, P Pinkauskaitė, E. Bindokaitė, 
S. Jukna, M. Mironaitė ir kt. Jų darbą vėliau tęsė S. Nosevičiūtė, 
B. Babkauskas, H. Kurauskas, A. Masiulis, R. Adomaitis, V. Dumša, 
D. Kazragytė ir kt. Apie septintąjį dešimtmetį scenos kalba buvo pa- 
siekusi gana aukštą lygmenį. Pasirodė apibendrinamų darbų“. Tačiau 
visuotinio kalbos degradavimo sąlygomis ir scenos kalba ėmė prastėti. 
Galima išgirsti net tokių tarties klaidų, kurios taisomos pradžios mo- 
kykloje. Bene daugiausia Žžargono pasitaikydavo Jaunimo teatre. Net 
folklorinių ansamblių repertuare būdavo didelių tarties ir kirčiavimo 
klaidų. Ir kur jų nebus, jeigu Vilniaus kultūros mokykloje lietuvių kal- 
bos pamokų buvo nuolat mažinama; į tą mokyklą priimdavo net gavu- 
sius iš lietuvių kalbos dvejetus. 


35  NosevičiūtėS. Raiškusis žodis. Vilnius, 1964. 

Morfologija 


Jos griaučiai įtvirtinti dar prieš karą. Tikslinti reikia tik detales. 
Didelę reikšmę turi teorinių klausimų aiškinimas, atskirų formų rai- 
dos gvildenimas ir jų vietos dabartinėje kalbos sistemoje nustatymas. 
J. Paulauskas dar šeštajame dešimtmetyje ištyrė veiksmažodžių prieš- 
dėlius (Literatūra ir kalba, III 301 —453). K. Ulvydas paskelbė seriją 
straipsnių apie lietuvių kalbos prieveiksmius (Lietuvių kalbotyros klau- 
simų VI, IX, XV tomuose ir kitur). Šių eilučių autorius nagrinėjo įvar- 
džiuotinių būdvardžių susidarymą“, o A. Valeckienė — jų reikšmes 
bei vartojimą (Literatūra ir kalba, II 159—328).V. Mažiulis ėmėsi skait- 
vardžių, J. Kazlauskas — daiktavardžių linksniavimo, vėliau P Kniūkšta 
— priesagos - nis būdvardžių“, A. Rosinas* ir L. Palmaitis — įvar- 
džių, o A. Valeckienė — bevardės giminės* ir su ja susijusių įvairių 
kitų dalykų tyrimo. Veiksmažodį nagrinėjo: Z. Dumašiūtė (esamąjį lai- 
ką), A. Jakulis (būsimąjį laiką), A. Jakulienė (sangrąžines formas), 
E. Jakaitienė (priesagas), P. Gailiūnas ir G. Čepaitienė (tariamąją nuo- 
saką), N. Sližienė (sudurtines formas) ir kiti. Nekaitomąsias kalbos 
dalis, be K. Ulvydo, tyrė E. Valiulytė (prielinksnius), J. Žukauskaitė 
(jungtukus), V. Labutis (dalelytes), J. Jašinskaitė (jaustukus, ištiktu- 
kus). Įvairias kaitybos problemas nagrinėjo ir apibendrinamo pobū- 
džio darbų parašė A. Paulauskienė“. Svarbų vaidmenį atliko jos kartu 
su E. Jakaitiene ir A. Laigonaite išleistas morfologijos vadovėlis aukš- 
tųjų mokyklų lituanistams“, taip pat su D. Tarvydaite parašyta prakti- 
nė knyga apie bendrinės kalbos formų svyravimąs. Įvairiais morfolo- 
gijos klausimais dar rašė V. Ambrazas, J. Balčikonis, P Bernadišienė, 
V. Būda, B. Dobrovolskis, V. Drotvinas, N. Grigas, V. Grinaveckis, 
A. Jonaitytė, Z. Jonikaitė, J. Kabelka, J. Karaciejus, S. Kėzytė, J. Kli- 


* ZinkevičiusZ. Lietuvių kalbos įvardžiuotinių būdvardžių istorijos bruožai. 


Vilnius, 1957. 

37 KniūkštaP Priesagos -/2/s būdvardžiai. Daryba, reikšmės, gramatiniai 
sinonimai. Vilnius, 1976. 

3 Rosinas A. Lietuvių bendrinės kalbos įvardžių semantinė struktūra. Vilnius, 

1984, taip pat jo. Baltų kalbų įvardžiai. Vilnius, 1988. 

Valeckienė A. Lietuvių kalbos gramatinė sistema. Giminės kategorija. Vilnius, 

1984. 

* Paulauskienė A. Dabartinės lietuvių kalbos veiksmažodis. Vilnius, 1971; 
taip pat jos. Gramatinės lietuvių kalbos veiksmažodžio kategorijos. Vilnius, 
1979; taip pat jos. Lietuvių kalbos morfologijos apybraiža. Kaunas, 1983; 
taip pat jos. Gramatinės lietuvių kalbos vardažodžių kategorijos. Vilnius, 1989. 

* JakaitienėE, LaigonaitėA, Paulauskienė A. Lietuvių kalbos 

morfologija. Vilnius, 1976. 

PaulauskienėA, Tarvydaitė D. Gramatikos normos ir dabartinė 

vartosena. Kaunas, 1986. 

mavičius, J. Kruopas, A. Kučinskaitė, A. Laigonaitė, Ch. Lemchenas, 
D. Levinas, D. Lukšys, J. Palionis, A. Sabaliauskas, J. Senkus, V. Sir- 
tautas, J. Šukys, K. Vosylytė, K. Žievys, A. Žirgulys, V. Žulys ir kt. 

Didelis normų reglamentavimo darbas buvo atliktas rašant morfo- 
logijai skirtus Akademinės gramatikos tomus (I 1965, II 1971). Ne- 
maža ginčų kėlė bevardės giminės, veiksmažodžių III asmens ir veiks- 
lo traktavimas dabartinėje lietuvių kalbos sistemoje. Bet tai iš esmės 
buvo teoriniai ginčai, tik iš dalies susiję su kalbos praktika. 

Pokario metais lietuvių kalbos gramatinėje sistemoje apskritai vy- 
ko procesai, prasidėję ankstesnėse epochose. Iš jų svarbiausi — dvi- 
skaitos ir siekinio nykimas, konkurencija tarp ilgųjų (šakojė, akyjė, 
sūkame, sūkate...—- palaikomų gramatikos, mokyklų, spaudos) ir trum- 
pujų (šakoj, akf, sūkam, sūkal...- būdingesnių šnekamajai kalbai) for- 
mų, taip pat daugiskaitos naudininkų su -s (vyrams, šakoms... — ypač 
rašomojoje kalboje) ir be jo (vyram, šakom... —- būdingesnių šnekama- 
jai kalbai), varžėsi taip pat esamojo laiko džiūva || džiūna || džiūsta 
tipo ir kai kurios kitos formos. Nebuvo stengiamasi nei šių procesų 
greitinti, nei pristabdyti. Leista gretimybėms konkuruoti, laukta natū- 
ralios atrankos. 


Sintaksė ir stilistika 


Sintaksė prieš karą buvo mažiau sunorminta, labiau svyravo. Poka- 
rio metais sintaksinę struktūrą ėmė veikti rusų kalba. Todėl šios srities 
mokslinis tyrimas buvo labiau susijęs su kalbos praktika, siekimu atsi- 
spirti svetimai įtakai. Prirašyta daug darbų, kuriuose ištirta linksnių 
vartosena (T. Bulygina, A. Laigonaitė, A. Rasimavičius ir kiti), prie- 
linksninės konstrukcijos (E. Valiulytė, J. Kilius...), įvairių veiksmažo- 
džio formų (P. Bernadišienė, E. Dumašiūtė, P. Gailiūnas, E. Geniušie- 
nė, I. Musteikienė, A. Paulauskienė, N. Sližienė...) ir kalbos dalių 
(V. Labutis, L. Valeika, J. Žukauskaitė...) sintaksinės funkcijos ,išana- 
lizuotos sakinio dalys ir įvairios konstrukcijos (J. Kareckaitė-Statke- 
vičienė, L. Katkuvienė, E. Oginskienė, A. Piročkinas, A. Ružė...), taip 
pat frazeologizmai (Z. Jonikaitė, B. Kalinauskas, L. Kitkauskienė, 
L. Kudirkienė, K. Vosylytė...). 

Apibendrinamo pobūdžio mokomąjį veikalą parašė J. Balkevičius“, 
vėliau — V. Sirtautas su Č. Grenda“. Didelę reikšmę turėjo Akademi- 
nės gramatikos III tomo, skirto sintaksei, parengimas. Tam darbui va- 

“ Balkevičius J. Lietuvių kalbos sintaksė. Vilnius, 1963. 


SirtautasV, Grenda Č. Lietuvių kalbos sintaksė. Vilnius, 1988. 

dovavo K. Ulvydas. Daug prisidėjo V. Ambrazas ir A. Valeckienė. Ra- 
šė nemažas kolektyvas. Veikalas pasirodė 1976 m. Tai daugiau negu 
1 000 didelio formato puslapių turinti knyga, kurioje susisteminti visi 
iki tol atlikti lietuvių kalbos sintaksės tyrimai. 

Istorinės sintaksės srityje daug dirbo V. Ambrazas, vienintelis šios 
srities tyrėjas. Jis parašė du reikšmingus veikalus iš dalyvių sintak- 
sės“. Laikytinas lietuvių (ir baltų) istorinės sintaksės mokslo kūrėju. 

Kalbos praktikos reikalui iš sintaksės bene daugiausia vertingų dar- 
bų parašė J. Šukys“. Įvairiais su praktika, kartais ir teorija, susijusiais 
sintaksės klausimais dar rašė J. Barauskaitė, J. Balčikonis, P. Bikul- 
čienė, T. Buchienė, V. Būda, M. Čaikauskas, L. Drotvinas, J. Elzbutas, 
I. Ermanytė, V. Grabauskas, D. Juodelytė, J. Kabelka, S. Kėzytė, J. Kli- 
mavičius, J. Kruopas, A. Kučinskaitė, D. Lukšys, K. Musteikis, J. Pa- 
lionis, J. Paulauskas, J. Pikčilingis, A. Rosinas, J. Senkus, K. Žievys, 
A. Žirgulys, K. Župerka ir kt. 

Be pokyčių, susijusių su rusų kalbos interferencija, lietuvių kalbos 
sintaksinėje struktūroje vyksta ir savi, natūralios raidos procesai. Links- 
nius po truputį iš vartosenos stumia prielinksninės konstrukcijos, pvz., 
vietoj aukso Žiedas, palik man, dirbo visą dieną, mirė badu, siuvo ada- 
ta, stovėjo kalne vis dažniau sakoma Žiedas iš aukso, palik dėl manęs, 
dirbo per visą dieną, mirė iš bado, siuvo su adata, stovėjo ant kalno ir 
pan. Kitimas netolygus: vienais atvejais naujosios konstrukcijos greit 
įsigali, kitais atvejais stipriai laikosi ir senosios, vyksta lėta konkuren- 
cija. Dirbtinai šis procesas irgi nebuvo nei skatinamas, nei prilaiko- 
mas, nebent jį stimuliavo rusų kalbos įtaka. Gausėjo visokių kitokių 
analitinių konstrukcijų, pvz., imta sakyti (ne be rusų kalbos interfe- 
rencijos) /abiau derlingas, mažiau švelnus vietoj derlingesnis, nešvel- 
nesnis. Formavosi net pseudoartikelis (pastebėtas anksčiau), pvz., /y 
vaikų — begalės; to darbo - ligi ausų; jam nesisekė su tais kombainais 
ir pan. 

Linksnių vartosenoje ryškėja anksčiau prasidėję pokyčiai, dabar su- 
intensyvėję, dažnai irgi ne be rusų kalbos įtakos. Siaurėja kai kurių 
linksnių reikšmės. Laiko vardininką iš vartosenos stumia galininkas, 
pvz., vietoj dainavau kas rytas vakarėlis imama sakyti kas 
rytą vakarėlį. Būvio vardininką užgožia įnagininkas, pvz., žmogelis 
tapokaraliu s—>karaliumi. Nyksta dalies kilmininkas, pvz., sk/ido 
* Ambrazas V. Lietuvių kalbos dalyvių istorinė sintaksė. Vilnius, 1979. AM6 - 
pa3acB. Cpasnumencnuū CunmaKcucC npuvacmuU Ganmuūckux A3uUK06. Buns- 
moc, 1990. 

Šukys J. Taisyklingai vartokime linksnius. Kaunas, 1976; taip patjo. Prie- 
linksnių vartojimas. Kaunas, 1978. taip pat jo. Linksnių ir prielinksnių var- 
tojimas. Kaunas, 1984 (abu pirmieji darbai vienoje knygoje). 

įvairiausių gan dų—>įvairiausi gandai. Nederinamojo pažymi- 
nio kilmininką stumia priesagos -/nis būdvardžiai: sidabro auskarai > 
sidabriniai auskarai, atomo energija — atominė energija. Siaurėja pa- 
vadinimo kilmininko vartojimas, pvz., Nemuno upė—> upė Nemunas, 
„Tiesos“ laikraštis laikraštis „Tiesa“ .Vadinamąjį laiko pobūvio ga- 
lininką pakeičia naudininkas( išeik valandėlę > valandėlei), o vietoj 
laiko vietininko įsivyrauja galininkas (jis nakty/—> naktį vaikšto). Nyks- 
ta kreipinio šauksmininkas (pardavėjau > pardavėjas, būk mandagus 
su pirkėjais), imama nebejausti kreipinio vardininko šiurkštumo. 

Plinta veikiamojo dalyvio vartosena tais atvejais, kur labiau tinka 
neveikiamasis (paprastai įvardžiuotinis) dalyvis, pvz.,apibendrinama- 
sis—> apibendrinantis pokalbis, dezinfekuojamasis—> dezinfekuojantis 
skystis, įspėjamasis > įspėjantis Ženklas. 

Daugėja dviem žodžiais reiškiamų sąvokų. Antai vietoj paveikti, 
įsakyti, užjausti, derėtis įsigali konstrukcijos daryti poveikį, duoti įsa- 
kymą, reikšti užuojautą, vesti derybas ir pan. Dar plg. priimti nutarimą 
(nutarti), daryti priekaištą (prikišti), didinti paršelių gamybą (dau- 
giau auginti paršelių) ir pan. 

Tokiose konstrukcijose įsivyrauja veiksmažodiniai daiktavardžiai, 
jų sparčiai gausėja, pvz.: duoti įvertinimą (įvertinti), įnešti pataisymų 
(pataisyti), nelengvas plano sudarymas (nelengva planą sudaryti), pra- 
sidėjo valymas (pradėta valyti), atliekamas mašinos paleidimas (maši- 
na paleidžiama), įvyko dviratininko susidūrimas su mašina (dvirati- 
ninkas susidūrė su mašina) ir t.t. Ypač daugėja konstrukcijų su veiks- 
mažodžiais atlikti, daryti, išreikšti, pasiekti, vykdyti ir kitais, kurie 
valdo veiksmažodinius daiktavardžius, žyminčius veiksmų ar jų rezul- 
tatų pavadinimą, pvz.: a//ikti gydymą (gydyti), atlieka medžių apmata- 
vimą (pamatuoja medžius), išreikšti papeikimą (papeikti), pasiekti lai- 
mėjimą (laimėti), vykdyti ieškojimus (ieškoti), vykdo grūdinių kultū- 
ry sėjimą (sėja grūdus), buvo padarytas naujaspriėjimas prie Že- 
mės ūkiov e di m o politikos (naujai prieita prie Ž.ū. politikos). La- 
biausiai šios ir panašios konstrukcijos įsivyrauja mokslininkų, publi- 
cistų kalboje, matyt, tiek dėl rusų kalbos įtakos, tiek siekiant kalbą 
„intelektualinti“, tariamai „sumokslinti“. Lietuvių kalbos sakinio šer- 
dį iš seno sudarė veiksmažodis. Masiškas jo formų keitimas veiksma- 
žodiniais daiktavardžiais ar jų junginiais stumia kalbą į stilistinį išsi- 
gimimą. 

Plinta tikslo, arba paskirties, naudininko su bendratimi vartojimo 
sfera. Šalia tokių pasakymų kaip tinklas žuvims gaudyti atsiranda ir 
disertacija kandidato laipsniui įgyti, draugija jaunimui šelpti, urna bal- 
sams skaičiuoti, dirbtuvė batams taisytivietoj kandidato laipsnio di- 
sertacija, jaunimo šalpos draugija, balsų skaičiavimo urna, batų dirb- 

tuvė (taisykla)ir pan. Besaikį naudininko su bendratimi konstrukcijos 
plitimą kritikavo J. Balčikonis. 

Gausėja padalyvio konstrukcijų. Imta padalyviui suteikti pažymi- 
nio funkciją, pvz.: darbas kuriant kolūkius (kolūkių kūrimo darbas), 
vaistas gydant kepenų susirgimus (kepenų ligoms gydyti), toks auklėji- 
mas yra kliūtis formuojant mokinių pasaulėžiūrą (mokinių pasaulė- 
Žiūrai formuoti). Ypač įsigali konstrukcija esant +naudininkas, pvz., 
vanduo užšąla esant Žemesnei temperatūrai (kai žemesnė (emperatū- 
ra). Plinta ir analogiškos pusdalyvių, taip pat dalyvių konstrukcijos, 
vartojamos aplinkybei ir aplinkybiniam pažyminiui reikšti. 

Nyksta netiesioginė nuosaka — vadinamoji dalyvinė kalba. Prieš 
karą ji buvo plačiai vartojama ne tik grožinėje literatūroje, bet ir pub- 
licistikoje. Iš kito asmens sužinotą, pasakotą ar kitokiu būdu patirtą 
veiksmą lietuviai iš seno reiškė ne asmenuojamomis veiksmažodžio 
formomis, bet dalyviais, pvz., sako, ten miškas b u v ę S; girdėjau, po- 
nasatvažiuosiąs.Tą patį galime pasakyti ir veiksmažodžio for- 
momis, pvz., sako, ten miškas bu v 0; girdėjau, kad ponas 
atvažiuos. Kadangi rusai teturi vien antrąjį raiškos būdą, tai ir 
lietuvių kalboje jis po karo ėmė labai įsigalėti, o netiesioginė nuosaka 
buvo bemaž visai išstumta iš vartosenos. 

Atsirado šiaip įvairių lietuvių kalbai nebūdingų naujų pasakymų, 
pvz., (ne)priklausomai nuo ko, sutinkamai su kuo vietoj iš seno varto- 
tų remiantis kuo (nepaisant ko), dėl ko ir pan. Juos tiesiogiai ar netie- 
siogiai stimuliavo rusų kalba. 

Nyko bejungtukiai sakiniai, apskritai sujungiamieji sakiniai turi ten- 
denciją virsti prijungiamaisiais. 

Sakiniai tapo įmantresni, padrikesni, sujaukti. Tai oficialiosios tuš- 
čiakalbės — šnekėjimo desemantizuotais „brandaus socializmo“ žo- 
džiais ir frazėmis — rezultatas, sujaukto žmonių mąstymo pasekmė. 
Plito stereotipiniai pasakymai, boševikinės formulės: afsivėrė plačios 
galimybės, didžioji rusų tauta, broliškosios respublikos, hitleriniai gro- 
bikai, kruvinasis imperializmas, tėvas ir mokytojas (drg. Stalinas) ir 
t.t. Įsigalėjo štampai, vartojami negalvojant. 

Visa tai lėmė stilistikos bėdas. Lietuvių kalbą išsekino, nuskurdino 
tuščiažodžiavimas, kalbos glaustumo stoka, iš rusų kalbos verčiami 
ideologiniai pasakymai ir visoks absurdas. 

Šeštojo dešimtmečio pabaigoje pradėjo formuotis nauja lietuvių kal- 
botyros šaka — lingvistinė stilistika. Jos pradininkas ir kūrėjas — J. Pik- 
čilingis. Jis parašė daugybę šios srities straipsnių, studijų, iš kurių svar- 
biausias darbas — dviejų tomų „Lietuvių kalbos stilistika“ 
(1971-1975). Tais klausimais dar rašė J. Abaravičius, J. Barauskaitė, 

A. Bitinienė, N. Bražėnienė, B. Kalinauskas, A. Šoblinskas, A. Žirgu- 
lys, K. Župerka ir kiti. 
Vertimo teorines problemas nagrinėjo K. Ambrasas-Sasnavae. 


Leksika 


Leksikos srityje dirbta labai daug. Svarbiausias darbas — didžiojo 
Žodyno leidimas, pradėtas prieš karą Nepriklausomoje Lietuvoje (žr. 
„Lietuvių kalbos istorijos“ V tomą, p. 286— 287) ir tęstas karo metu 
(VI tomas, p. 36). Iš pat pradžių po karo Lietuvių kalbos institute buvo 
likę tik B.Vosylytė, E. Samaniūtė ir P Razmukas. Greit atsirado J.Bal- 
čikonis, praleidęs frontą tėviškėje (Ramygaloje). Nuo 1945.V.1 jis pa- 
skirtas Instituto direktoriumi. Žodyno kartotekų tada neturėta, jos bu- 
vo paslėptos bažnyčių rūsiuose Kaune ir Salantuose. Mokslų akademi- 
jos vadovybė kartotekų ieškojimą pavedė J. Bulavui ir J. Balčikoniui. 
Dalis (vardynas) greit aptikta Kaune. Didžiąją kartotekų dalį (a—n 
raides) išsaugojo Salantų klebonas A. Simaitis bažnyčios bokšto rūsy- 
je (20 dėžių). Likusi dalis (0— ž raidės) buvo rasta tik 1948 m. birželio 
mėnesį Šv. Antano bažnyčios rūsyje Kaune (Žaliakalnyje). Iš viso tada 
Žodyno kartotekas sudarė apie 1 600 000 lapelių (ir 700 000 vardyno 
kortelių). Tai — neįkainojamas lietuvių tautos turtas, drąsių Žmonių 
išgelbėtas nuo sunaikinimo (gudų žodyno kartoteka karo metu Minske 
sudegė). 

Frontui artėjant „Spindulio“ spaustuvė buvo spėjusi surinkti nema- 
žą Žodyno II tomo dalį (33 spaudos lankus). Į tą tomą sudėti c- f 
raidėmis prasidedantys žodžiai. Jis pasirodė 1947 m. ir tuoj sukėlė 
bolševikų ideologų nepasitenkinimą. G. Zimanas, J. Žiugžda ir kt. 
griežtai kritikavo redakciją už gyvosios kalbos pavyzdžių „perteklių“, 
apolitiškumą, bolševikinės spaudos pavyzdžių stoką ir kitas „nuodė- 
mes“. Prasidėjo susirinkimai, svarstymai, pasipylė grėsmingos recen- 
zijos. 1948 m. buvo pertvarkyta redakcija. Sudaryta nauja (B. Larino ir 
kitų iniciatyva) Žodyno rašymo instrukcija. Nepakėlęs viso to triukš- 
mo 1952 m. iš redakcijos pasitraukė J. Balčikonis — svarbiausias Žo- 
dyno rengėjas, įkvėpėjas ir siela. 

Net dvejų metų prireikė J. Balčikonio parengto III tomo „taisy- 
mui“. Šis tomas (4—A raidės) pasirodė tik po 9 metų (1956). Jis buvo 
kimšte prikimštas pavyzdžių iš ideologinės (Markso, Lenino, Stali- 
no...) literatūros ir propagandinės spaudos („Tiesos“ ir kitų laikraš- 


* Ambrasas K.-Sasnava. Vertimo mokslas. Vilnius, 1978, to paties 


aut. Vertimo tyrinėjimai. Vilnius, 1984. 

čių), kurie buvo dedami tuoj pat po antraštinio žodžio, nepaisant chro- 
nologijos. Tekste mirgėjo santrumpos tsp (tarybinė spauda) ir trš (tary- 
binio laikotarpio raštai). Padaugėjo tarptautinių žodžių. Pagausėjo ir 
skolinių nusakymo klaidų, pvz., žodžiai gričkas, grivina, gromata lai- 
kyti rusų kalbos skoliniais, grebėsta/vadinti slavizmu, gobtūras kil- 
dintas iš lenkų kaptur, o gūtvė, g4zas net nelaikyti skoliniais. Pripai- 
niota F. Kuršaičio ė || /e tipo dubletų. Priešdėlinius veiksmažodžius 
nuo III tomo imta dėti viename straipsnyje su nepriešdėliniais, bet iš 
jų padaryti veiksmažodiniai daiktavardžiai (su priesagomis -/mas, 
-ymas, -ėjas, -tojas, -ikas... ) iškelti atskirai. 

Menkaverčių kalbos pavyzdžių ideologijos sumetimais į Žodyną 
daugiausia buvo kraunama iki 1959 m. (IV ir V tomai). Dėl perdėto 
laikraščių kalbos „vertinimo“ buvo įteisintos net kai kurios kalbos 
klaidos, pvz., iš k4!no 'iš anksto", išnaudotojiškas, įžymūnas 'žymūnas' 
ir kt. Vėliau bolševikinių ideologų „globa“ sumažėjo. Žodyno rašymas 
ėmė grįžti į normalesnes vėžes. Redakcijai teko visaip suktis, apsi- 
drausti santrumpomis bažn. (bažnytinis žodis), burŽ. (vartojamas bur- 
žuazinės santvarkos reiškiniams Žymėti), psn. (pasenęs, nebevartoja- 
mas žodis, posakis ar sakinys) ir pan., kad tik galėtų daugiau sudėti 
autentiškų gyvosios kalbos turtų. 

Nuo VII tomo imta labiau gilintis į tarmes, tikslinti pavyzdžių trans- 
ponavimą. Visą laiką pagrindinis dėmesys buvo skiriamas kalbos fak- 
tų autentiškumui. Darbo sėkmę lėmė vis didėjusi kartoteka, kuri ilgai- 
niui išaugo iki 4 milijonų lapelių (vardyno kartoteka pasiekė 1,5 mln., 
tautosakos — apie 1 mln. vienetų). Daug žodžių po karo surinko 
V. Alekna, J. Aleksandravičius, V. Aliulis, R. Bagvilaitė, K Bajerčius, 
V. Būda, J. Čiuta, A. Dilys, J. Dovydaitis, D. Gargasaitė, K. Garšva, 
A. Girdenis, Č. Grenda, V. ir E. Grinaveckiai, J. Gurskytė-Lipskienė, 
J. Kardelytė, A. Kaulakienė, J. Kirvelis, P Kniūkšta, G. Kudirkaitė, 
L. Kuodys, D. Lukšys, E. Mikalauskaitė, J. Pabrėža, B. Palekas, A Pup- 
kis, K. Račiūnas, M. Razmukaitė, B. Rokaitė-Vanagienė, A. Ruzgas, 
O. Sedelskytė, J. Senkus, V. Sirtautas, E. Skaudvilaitė, J. Šukys, M. Un- 
tulis, Ž. Urbanavičiūtė-Markevičienė, D. Urbas, S. Valentas, E. Valiu- 
lytė, J. Vasiliauskas, R. Venckutė, A. Vidugiris, J. Žagrakalys ir kiti 
žymesni žodžių rinkėjai. 

Didelėmis redakcijos (vadovavo K. Ulvydas, vėliau J. Kruopas) pa- 
stangomis Žodyno tomai ėmė rodytis reguliariau, maždaug kas 2-3 
metai. Dirbo pasišventėliai, iš kurių minėtini A. Balašaitis, K. Eigmi- 
nas, I. Ermanytė, N. Grigas, Z. Jonikaitė, S. Kėzytė, J. Klimavičius, 
H. Kubilius, A. Kučinskaitė, A. Lyberis, K. Pakalka, J. Paulauskas, 
V. Vitkauskas, B. ir K. Vosylytės ir kt. Iki Atgimimo išleista 14 tomų 

(dviejų pirmųjų pasirodė antrieji leidimai), kuriuose sukaupta per 
pustrečio šimto tūkstančių žodžių (iki šraidės). 

Didžiojo Žodyno turtais plačiai naudojasi ne tik kalbininkai, bet ir 
kitų mokslo šakų tyrėjai tiek Lietuvoje, tiek ir užsienyje. Jis turi didelę 
reikšmę ne tik leksikos studijoms, bet ir gramatikai, dialektologijai, 
kalbos istorijai, apskritai baltistikai, net slavistikai, visai indoeuro- 
peistikai. Iš jo kartotekų išaugo specialūs lietuvių kalbos žodynai: 
J. Paulausko frazeologinis (1977) ir sisteminis (1987), A. Lyberio si- 
nonimų (1961, 1980), K. Vosylytės palyginimų (1985), I. Ermanytės 
antonimų (1985) ir kt. Parašytos ir apgintos disertacijos (pvz., A. Ku- 
činskaitės, A. Lyberio, Z. Jonikaitės, S. Kėzytės). 

7 pav. Didžiojo „Lietuvių kalbos žodyno“ tomai 


Be didžiojo Žodyno, dar buvo parengtas ir 1954 m. išleistas ben- 
drinės kalbos praktikai skirtas „Dabartinės lietuvių kalbos žodynas“. 
Jo tekstą rašė N. Grigas ir A. Lyberis, parengiamąjį bei redakcinį dar- 
bą atliko A. Kučinskaitė, kiti tik tobulino. Jame sudėta apie 45 tūkst. 
žodžių, gana daug iš tarmių (nuorodos aukšt., ryt., vak., dz., Žem. ). 
„Ideologinio saugumo“ sumetimais prikaišiota nemažai citatų iš Sta- 
lino, Lenino ir kitų bolševikų raštų. 1972 m. pasirodė II leidimas, tu- 
rintis per 60 tūkst. žodžių. Šiame padaugėjo priešdėlinių darinių, įvai- 
rių terminų, tarminės leksikos, tačiau iki minimumo sumažinta „ideo- 
logija“, kuri jau nebestelbė kalbinės informacijos. 

Leksikografijos darbas vykdytas ir kitomis kryptimis. Išleista daug 
dvikalbių žodynų, kurių poreikio vis nespėta tenkinti. Gausiausiai bu- 
vo leidžiami rusų — lietuvių (J. Barono su V. Galiniu, Ch. Lemcheno, 
ypač keturtomis kartu su J. Kardelyte, J. Macaičiu, A. Mankevičiene) 
ir lietuvių —rusų (B. Sereiskio, V. Kosuchino, A. Lyberio ir kt.) kalbų 
žodynai. Reikšmingi anglų — lietuvių (V. Baravyko, A. Laučkos, B. Pie- 
sarsko, E. Stasiulevičiūtės ir kt.) ir lietuvių —anglų (B. Piesarsko, 

B. Svecevičiaus), prancūzų —lietuvių (B. Juškienės, M. Katilienės, 
K. Kaziūnienės) ir lietuvių - prancūzų (I. Karsavinos, S. Kairiūkšty- 
tės), vokiečių - lietuvių (D. Šlapoberskio ir kt.), italų — lietuvių (V. Pet- 
rausko), lenkų - lietuvių (J. Talmanto, V. Vaitkevičiūtės) ir kiti žody- 
nai. Baltistikai ypač svarbus latvių — lietuvių (J. Balkevičiaus ir J. Ka- 
belkos) ir lietuvių — latvių (A. Buojatės ir V. Subatnieko, išleistas Ry- 
goje, redagavo J. Balkevičius) kalbų žodynai. 

Pasirodė nemaža svarbių leksikos tyrimų, iš kurių ypač minėtinos 
V. Urbučio monografijos „Žodžių darybos teorija“ (1978) ir „Baltų eti- 
mologijos etiudai“ (1981), E. Jakaitienės knygos „Lietuvių kalbos lek- 
sikologija“ (1980) ir „Leksikos semantika“ (1988), A. Sabaliausko vei- 
kalas „Lietuvių kalbos leksika“ (1990). Įvairiais leksikos klausimais 
dar rašė I. Adomavičiūtė, D. Aleknaitė, K. Aleksynas, E. Briedytė, V. Bū- 
da, K. Gaivenis, S. Girniūnienė, A. Gudavičius, J. Kabelka, B. Kalinaus- 
kas, S. Keinys, J. Klimavičius, V. Kostelnickis, K. Kuzavinis, J. Laučiū- 
tė, J. Lipskienė, D. Lukšys, K. Masiliūnas, K. Papečkys, A. Rybelis, 
G. Rosinienė, M. Švabaitė, A. Valeckienė, A. Vilutytė, V. Žulys ir kiti. 

Pokario metais lietuvių kalbos leksika sparčiai kito. Tai matyti pa- 
lyginus kad ir „Dabartinės lietuvių kalbos žodyno“ I ir II leidimus. 
Kitimas vyko trimis kryptimis: nyko nebereikalingi žodžiai, atsirasda- 
vo daug naujų ir pakito senųjų reikšmė. 

Pasikeitus santvarkai daug senas sąvokas reiškusių žodžių traukėsi 
iš aktyvios vartosenos, ilgainiui virto istorizmais. Tai žodžiai, reiškę 
administracinį skirstymą: apskritis, valsčius, seniūnija, bažnftkaimis, 
parapija..., senąsias įstaigas ir institucijas: se/mas, departameūtas, 
nuovada, policija, savivaldybė, apskritičs ligoninė, gimnazija, d4žrbo 
birža, lig6nių kasd..., pareigūnus: afūstolis, būrmistras, nūovados vifši- 
ninkas, policininkas, pūskarininkis, seniūnas, taikos teisėjas, valdi- 
nifikas, virsšditis..., senąją žemės valdą: dvaras (dvariniūkas), grytėlnin- 
kas, kampiniūkas, kumetynas (kūmetis), samdins, sklypininkas, ūki- 
ninkas, ūkvaizdis, valūkininkas, varžftynės..., kapitalistinę ekonomi- 
ką, pramonę, prekybą: fabrikaftas, įmonininkas, litas, palūkanos, 
pirklys, vėkselis, vefslininkas..., bažnytines sąvokas: atlaidai, Kalėdos, 
kapelionas, pasninkas, Sekminės, (kunigų) seminūrija, Velfkos, 
Vėlinės, vienuolynas (vienuolis)..., senovinę buitį (ir anksčiau spar- 
čiai nykę žodžiai): dūminė pirkia, nąginės, pribuvėja (be specialaus 
mokslo akušerė), f4msta (kaip įvardis), vyžos, Žagrė... Stiprėjant nu- 
tautinimui ir plečiantis tariamajam „internacionalizmui“ iš vartose- 
nos buvo gujami žodžiai tauta, tautiškūmas, tautinė savimonė, tautinė 
savivoka, tautinis Ugdymas ir kt. Cenzūra braukė iš Lietuvos istorijos 
veikalų žodžius g0das, maskėlis, Žydėlis, lyg jų lietuvių kalboje nebūtų 
buvę (apie lietuvį galėjai ką nori bloga pasakyti, bet apie rusą — ne). 

Pokario laikotarpiu išpopuliarėjo kai kurie anksčiau tik retkarčiais 
vartoti žodžiai, tapę bolševikinio leksikono „aukso fondu“: (darbo) 
brigada, Cefūtro Komitėtas, darbiniūkų klūsė, komjaunimas (komjau- 
nuolis), komisariūtas (komisaras), kontrrevoliūcija, litfondas, 
marksizmas (marksistas), peūkmetis, pioničrius, plėnumas, pčilsio na- 
mai, proletariūtas (proletaras), Raudonoji armija (raudonarmičtis), so- 
cializmas, socialistinė revoliūcija, soclenktfnės... Išliko ir daugybė 
prieškarinių naujadarų, pvz., aA(pelnis, aūtpilas, bangėlaužis, dirvėty- 
ra, dujėmatis, imtūvas, įrenginys, laivyba, matmuo, matuoklė, prūka- 
Jas, priemoka, savimoka, telkinys, upėtyra, vamzdynas ir t. t. 

Naujų žodžių atsirado labai daug. Tai matyti kad ir palyginus prieš- 
karinius žodynus su aštuntajame - devintajame dešimtmečiais pasiro- 
džiusiais. Antai didžiojo Žodyno I tome (išėjusiame 1941 m.) dar ne- 
buvo daugiau negu šimto vien raide a prasidedančių, o vėliau visuoti- 
nai vartotų žodžių, tokių kaip aūtkainis, antraeilininkas, aAtskrydis, 
aftstatas, afitvertė, apdaila, apsuptis, atmend, 4 tskyrininkas, atskyris, 
augalininkystė, aukštūkrosnininkas... Nauji ar bent pokario metais la- 
bai išpopuliarėję Žodžiai daugiausia reiškė pakitusį gyvenimą, su juo 
susijusias sąvokas, įvairias institucijas (a), svetimą ideologiją (b), ki- 
tokius santykius (c), buvo susiję su Žemės ūkio pertvarkymu bei kolek- 
tyvizacija (d), nelietuvišku švietimu ir kultūriniu darbu (e), šiaip viso- 
kius naujus reiškinius (f), pvz.: 

a) draugovė (draugovininkas), įslaptinti (duomenis), iškėlti (depu- 
tatą), pažym, peūkmetis, priesakai (pvz., deputatui), profs4j/unga, 
(visa)sįjunginis, tarprespublikinis, komitėtas (iš pradžių buvo ir pi/- 
domėsis k-tas, pildkėmas, veikiantysis k-tas)..., 

b) 4lkirtis, klasinis (antklasinis, neklasinis...), ygiava, pogrindis („Prie- 
kale“ dar palėpė, palėpės spauda, palėpės darbas), savieiga, savikritika..., 

c) aūtkainis, afitproduktis, aūtvertė...gamyfbos žymūnas, įkainis 
(įkdinoti), išdirbis (išdirbio ndrma), išradyba (išradfbinė veiklą), 
kainėdara, kolektyvinė sutartis, plūno vifšijimas, pravaikšta, socialisti- 
nio d4rbo pirmūnas, spartuolis (iki 1948 m. ud4rnikas< ydapnuk), 
viršndrminis d4rbas..., 

d) darbaūdienis, gyvėnvietė, kolūkis (iki 1949 m. kolchėzas < 
KOAXx03), paruošos..., 

e) antrameči4uti, klūbas-skaitykla, kultūros namai, neakivaizdinin- 
kas, renginys, saviveikla, septynmėtė mokykla, vaikų daržėlis..., 

Daklūvietė, amatininkfstė, apdailą, apsuptis, atmeną, atrankinis, iŠei- 
ga, ištuoka, kėlininkas (kelių tiesėjas, taisytojas), kraštičtis, me- 
džiagotyra, moterų konsultacija, nedarbingūmo Iapėlis, paraišką, 
pėdkelnės, prisiskaitėlis, savigynos imtfnių federūcija, sraigtasparnis 
(malūnsparnis, helikopteris), sfatfbvietė, suriūkti (telefono numerį), 

talpyklė (vandens rezervuaras), tėrpė (aplinka egzistuoti), visureigis 
(automobilis), Žemietija (žemiečių draugija), ženklūs (žymus)... 

Nauji žodžiai daryti pasinaudojant įprastiniais žodžių darybos būdais: 
su priesagomis (pirm-ūnas : pirmas, natid-menos : naud-6ti... ), priešdė- 
liais (af-s/uoksnis: slūoksnis, į-kainis : kėina...), galūnėmis (paruos-os : 
paruošti...) arsuduriant žodžius (pasaulė-jauta : pas4ulis + jaūsti...). 

Labai padaugėjo vedinių su priesagomis -/nis, -ininkas, -ingas, -ietis, 
-yba, -ybė, -ystė, -iškas, -tojas, -umas, -uolis, -uotė ir kt. Jų gausėjimą 
dažnu atveju stimuliavo rusų kalba, nes naujadarus paprastai darytasi 
pagal rusų kalbos modelį. Antai populiari priesaga -/ninkas lietuviui 
priminė rusų -4uK, todėl su šia priesaga atsirado daug žodžių, kurie 
rusų kalboje turi -(4)uK, pvz.: vyz04KuK—>kojininkas "kojinių mezgė- 
jas', 2a2epnuK—>stovyklininkas “stovyklos gyventojas', onbumnuK 
—>bafidymininkas “kas daro bandymus", nuueeuK—> maistininkas “mais- 
to pramonės darbininkas', npou36e00CmeennuK—> gamybininkas, 
npoeyabuųuK—>pravaikštinifūkas, ma»xcen06ecHhuK—>sunkiasvorininkas ir 
t. t. Ši priesaga pasidarė labai populiari. Dar plg. 4rklininkas, dirvėže- 
mininkas, kėlininkas, paūkštininkas, pavičnininkas (e0unonuunuK), 
saviveiklininkas ir t. t. Ji ėmė stumti iš vartosenos kitų priesagų vedi- 
nius (geležinkeličtis> geležinkelininkas...) ir kitokius darinius 
(krosnius>krosnininkas, laiškanešfs—>14iškininkas... , dažnai vartota 
vietoj atitinkamų svetimų priesagų (pvz., -/erius, -istas ir kt.): brigadi- 
ninkas, fin4nsininkas, fūtbolininkas, komb4inininkas, milicininkas, mo- 
tociklininkas, parašiūtininkas, telefonininkas, traktorininkas... Atsira- 
do net Ait/erininkas, mičiūrininkas, trockininkas ir pan. 

Priesaga -uofe imta vartoti ten, kur rusai turi -06ka, pvz., formuluotė 
(dopmynuposKa), grupuotė (2pynnuposka), treniruotė (MmpenuposKa)... 

Plėtėsi priesagos -ysfė vartojimas dėl rusų -0cmb, -cmao ir kt. įta- 
kos, pvz., bepinigystė (6e30enexcnocmo), bevaldystė (6Ge3e1acmue), ma- 
Žametstė (Manonemcmeo), pilnavaldfstė (nonnoenacmue)... Dar plg. 
antrametfstė "mokymasis toje pačioje klasėje antrus metus", Zikvidatorfstė 
“tam tikra menševikinė srovė", patvaldfstė “neribota monarcho valdžia". 
Prisidaryta vedinių iš žodžių, jau turinčių -/ninkas ir kitas priesagas, 
pvz., augalininkystė, avininkystė, daržininkfstė, gėlininkfstė, malū- 
nininkfstė, pievininkfstė, puodininkfstė, žvėrininkfstė ir kt. 

Labai dari tapo priesaga -umas, vartota darantis būdvardinius daik- 
tavardžius, žyminčius abstrakčias daiktų ypatybes, atsietas sąvokas. Ji 
dėliota ir prie būdvardžių su priesagomis -/škas, -ingas, pvz., amati- 
ninkiškūmas (amatinifūkiškas), kolektyviškūmas (: kolektfviškas), lygia- 
teisiškūmas (: lygiateisiškas), novatoriškūmas (: novštoriškas), prisitai- 
kėliškūmas (: prisit4ikėliškas), kryptingūmas (: kryptingas), rūgštingūmas 
(rūgštingas), teismingūmnas (: teismingas)... 

Sparčiai plėtėsi priesagos -/etisvartojimo sfera. Iš seno reiškusi kurios 
nors vietos gyventojus (kauničtis, panevėžičtis... ), ši priesaga ne tik stūmė 
paraleliai vartojamą -iškis (kauniškis, panevėžiškis...), bet imta vartoti 
darantis žodžius, turinčius priklausomybės ar darbo vietos reikšmę, pvz., 
ansambličtis(: ansėmblis), kolūkičtis (: kolūkis), partičtis (:pėrtija), prof- 
sąjungičtis (: profs4junga), raudonarmičtis (: Raudonoji £rmija, plg. 
KpacHoapmeeų), švietimičtis “švietimo darbuotojas" (plg. npoceeweneų), 
čiurlioničtis "Čiurlionio vidurinės mokyklos mokinys", /aunimičtis Jau- 
nimo teatro artistas", kibirkštičtis („Kibirkštis“), žalgiričtis („Žalgiris“), 
tiesičtis („Tiesa“), literatūrmeničtis („Literatūra ir menas“). Atsirado net 
Jeniničtis, stachanovičtis, staliničtis ir kraštičtis, Žemičtis (plg. 3eMasK). 
Dar plg. australičtis, braziličtis, kiničtis, vietoj australas, brazilas, kinas. 

Panašiai plito ir kitos nurodytos priesagos. Imta painioti kai kurių varto- 
jimą. Pvz., vietoj jungiklis, krautūvas, skiediklis, tirpiklis imta sakyti jungėjas, 
krovėjas, skiedėjas, tifpintojas, nors priesagos -ė/as, -(!Jojaslietuvių kalboje iš 
seno reiškė ir tegali reikšti asmenį, plg. s/uvėjas, teisėjas, dažytojas. 

Naujų būdvardžių daryboje pati produktyviausia tapo priesaga -/nis. 
Jos vartojimą stimuliavo rusų -K64ū, pvz., afdm/nė energija (amomnaa 
aHeprua) fabrikinis apmokymas (ba6puunoe o6Gyuenne) kolūkinė ga- 
myba (KOnx03H0e IPOH3BOXCTBO), si/osinis pašaras (cunO0CHbiūi KopM), 
tėvyninė gamyba (omewecmeennoe MpOH3BOACTBO) ir kt. Lyginant su 
prieškariniais laikais, šių būdvardžių labai padaugėjo. Dar plg. Ait/eriniai 
grobikai, komunistinis auklėjimas, kritinis realizmas, mičiurininė biolo- 
gija, plėšininės žemės, politėchninis mokymas, proletšrinis internaciona- 
lizmas, smulkiaburžudzinės partijos, socialistinis lenktyniavimas, ūkis- 
kaitinė įmonė, Žirginis sportas. Sakyta net mokytojinis, rašytojinis laik-- 
raštis vietoj m6kytojų, rašftojų laikraštis. Ši priesaga labai konkuravo su 
-iškas būdvardžiais (politiškas || politinis, geografiškas || geografinis... )ir 
nederinamojo pažyminio kilmininku (aukso || auksinis žiedas...). 

Priešdėlinė daryba taip pat buvo veikiama rusų kalbos įtakos. Naujai 
sudaryti ar tik išpopuliarėję žodžiai (turėti ir anksčiau) anaiptol ne visi 
buvo kalbai reikalingi, nes kartais dubliuodavo jau turėtuosius. Pavyzdžiai: 

ap-: apvažiūvimas (06e30) “lankstas", apžiūra (ocwomp)... 

at(a)-: atūskaita (omwėm), štspaudas (omnewamoK), alžymė 
(ommemka)... 

Į-: įdėklas (eknadbuu), įklija (ekneūka)... 

iš-: išblaivinti (ewumpe3eumo), išskyros (ebtdenenue), išviros (eeapka) 
nuoviros'... 

pa, po: palaipsniui (nocmenenno) laipsniškai", paraiška (3a26ka), 
pšruošos (3a20m06ku), pasodybinis sklypas (nodycade6nvū yyacTOK) 
“sodybinis s.', balso pastdtymas ( nocmanoska TOnN0ca) "b. suformavi- 
mas', porinkiminis (nocne86460pH eu)... 

per-: perdenginys (nepekpvimue), pčrlinkis (nepeeuo), pėrmoka 
(nepenaama), pėržiūra (npocmomp)... 

pra-:prūkalas (npo6oūnuk) Skylamušys', prastova (npocmoū), pra- 
vaikšta (npozyn)... 

pri(e)-: priekaba (npuyen), priestatas (npucmpoūka), prisitdikėlis 
(npucnoco6neneų), priverstinis (npuKydumenbKuU))... 

už-: užakinis (340u4bū) "neakivaizdinis", užūštrinti (340Cmpume) “su- 
stiprinti, pabrėžti', užk/asinis darbas (eneknaccnaa pa6oTa), Ožpilas 
(3anueKa) antpilas"... 

Atsirado daug naujų žodžių su priešdėliais ant-, iki-, virs-: 

aftkainis (uaųenka), antklasinis (uadknacco800U), aftstatas (na)- 
cmpoūka), antžeminis (nad3eMKoĖ )... 

ikikapitalistinis (Ookanumanucmuueckuū), ikimarksistinis (OoMapK- 
cucmuveckuū), ikimokfklinis (Joukonbnbū), ikirevolikcinis (Jopee0-- 
suouuonKbiū), ikišaukiamasis (Oonpu3vienuK), ikitarybinis (Oocosemckuū), 
ikiteisminis (Oocyde6hwū)... 

viršetūtinis (ceepxumamubU), viršgalingas (ceepxmoWKHbū) didžiau- 
sio pajėgumo", viršlimitinis (ceepxnuMumKbU), viršpelnis (ceepxnpuGbiAo) 
'antpelnis', viršplaninis (ceepxnanosbi), viršsąmatinis (0c6€PpxCMemnnU)... 

Anksčiau ant, iki, virš tebuvo prielinksniai. Retai priešdėliu teeidavo 
ant. Išskyrus prieveiksminės kilmės būdvardį ikišiolinis (ligšiolinis) ir 
bemaž nebevartotą lenkų vertalą ikiJaikinis "laikinas" lietuviai su ik/- prieš- 
dėlinių darinių neturėjo. Sakė prieškarinis, priešmokfklinis, priešpietinis 
(traukinys), prieššventinis (išpardavimas) ir t. t. Pokario metais prieš- 
imta vartoti daugiausia tik kaip rusų npomu6o- atitikmenį: priešchėminė 
gynyba (npomueoxumuvecKaa O6opoHa), priešdūjinis (npomueo2ea3066ū), 
priešgaisrinis (npomueonoxmapKbū), prieštuberkuliėzinis (npomueo- 
myoepkyAė3nuU) ir t. t. Atitinkamai imta sakyti ir vakcina pries gripą 
"gripo vakcina", skiepai prieštuberkuliozę “tuberkuliozės skiepai, s. nuo 
tuberkuliozės". Dar plg. vertalą priešpastatyti (npomueonocmaeumo) 'su- 
priešinti'. Nevartotas ir priešdėlis virs-. J. Jablonskis vifšvalandžius keitė 
aftvalandžiais. Rusų kalbos įtakoje pokario metais šie žodeliai virto da- 
riais priešdėliais. 

Labai padaugėjo sudurtinių žodžių, kurie irgi buvo daromi nusižiūrint 
į rusiškus atitikmenis, pvz., darbūdienis (mpy0oJeno), siauražinfbinis 
(y3k06e00Mcmeennwū), sienlaikraštis (cmenea3ema), ūkiskaita 
(x03pacuem) ir daug kitų. Ypač įsigalėjo dūriniai su bendra- (o6i4e-, c0-), 
daugia- (MHO20-), sava-, savi- (camo-), smulkia- (menko-), visą- (8ce-): 

bendrakomšndinis (06u4ekomanduū), bendrali4udinis (06we- 
KapoJnviū), bendranacionalinis (oGusenauuonanbnunū), bendras4funginis 
(06uecomo3nbū), bendravalstybinis (06uee0cy0apcmeennbū), ben- 
dražmėogiškas (oGiyeuenoseueckuū), bendraaūtoris (coaemop), bendra- 
atsakovis (coomeemuuK)... 

daugiaaūkštis (m40203mMa>xCKbtū), daugiabūtis (MHozoK6apmupuouū), 
daugianacionalinis (MKoeonauuoKanoKbū), daugiareikšmis (MhO2O- 
3naunbū), daugiastaklininkas (muozocmanounuK), daugiašeimis (MHO2O- 
cemelūnbiu), daugiatiražis laikraštis (M4o2omupaxcnaa Ta3eTa), daugia- 
tūkstantinis (M4O20MucauKbiū), daugvaldfstė (Mno2081acmue)... 

savaeigis (camodeuxywuica), savieiga (camomėk), savikritika 
(CaMOKpuMmuKa),, savistovus (camwocmoamenbnulū), savitikslis (camoyene), 
savivartis (camoc6an), saviveikla (cawodeamenbKoCmo)... 

smulkiaburžuazinis (menk06ypXcya3KbU), smulkiadvarė bajorija 
(MEAKONOMECMHOe XABOPAHCTBO), smulkiagrūdis (MenK03epKucmuU), 
smulkiaprėkis (menkomosapuoū), smulkiasavininkiškas (MeAKOxO- 
aaucmeeKHbU)... 

visa4pimantis (6ceo6seMAIMI4UU, eceoxeamvueaijuU), visalidudinis 
(ecenapoduvū), visanūgalintis (ecenoGexJamwuuu), visapas4ulinis 
(6ceMupKbU), visas4junginis (6Gcecomo3KbU)... 

Net lotyniški (graikiški) dėmenys paprastai būdavo ten, kur juos var- 
tojo rusai, pvz.: 

antialkohėlinis (anmuankoeoncnbiū), antidemokratinis (aumuJe- 
MOKpamuueckuU), antikarinis (axmueoennbiū), antikomunistinis (akmu - 
KOMMYKUCMuUGeCKUuU), antilišudinis (aumunapodmuū), antireliginis 
(anmupenueuūnbu), antitarfbinis (aumucosemckuū)... 

autobdzė (aemo6a3a), autoinspėkcija (aamouncnekyua), autokrautūvas 
(aemoepy3uuK), autolenktnės (a8moeonKu), automašinė (a60momauwuna), 
autoparduotūvė (aemonaexa), autotraukinys (a8monoe30)... 

kontrpasiūlymas (kohmpnpednoxmenue), kontrpriemonė (KoKmpmepa), 
kontrpuolimas (Kohmpkacmynnenue), kontrsmūgis (Kohmpydap), kon- 
trveržlė (konmpaeaūka), kontržvalgyba (koumppa3ee0ka)... 

proamerikinis (npoamepuKaKcKuU), profašistas (npobauucm), pro- 
imperialistinis (npouMnepuanucmuvecKuU)... 

pseudomėnas (nceedouckyccm6o), pseudomėkslas (ncee00nayka), 
pseudopatriėtas (ncee0onampuom), pseudorevolilcinis (ncee00pe - 
GONIOUUOKKGU)... 

subnioma (cy6apendJa), subranga (cy6nodpao), subsskaita (cyocuem)... 

ultragarsas (ynmpa36yK), ultramadingas (ynbmpamoOnuū), ultrareak- 
cionierius (YAbmpapeakųuonep), ultratrumpabafgis (yabrMmpakopomKO80A- 
KOGbU)... 

Prisigaminta šiaip jau visokių hibridų pagal rusiškus modelius, pvz., 
acronūotrauka (aepocteMKa), aerouostas (aeponopm), elektropjūklinin- 
kas (32eKmponuncijuK), elektrosuvirintojas (3aeKmpoceapijuK), elekt- 
rovežis (a2eKmpoe03), fotojūosta ((domonnenka), komjaunimas (anksčiau 
komsomėlas < komcomoa), kolūkis (vietoj kolchėzas < Kon1x03), medse- 
suo (Me0cecmpa, plg. medicinos sesuo+—-MeduųuKcKan cecmpa 'gai- 

lestingoji sesuo?'),partmokyklė (napmukona), partsusirinkimas 
(napmco6panue), partšvietimas (napmnpoceewjenue), profs4junga 
(npobcomw3), soclenktynės (coųcopeenosanue), specdrabūžiai 
(cneyodex0a), specparuošimas (cneynoJeomoska), specskfrius 
(cneuom0en), specvaldfba (cneuynpaenenue), šviesoforas (ceemodop)... 
Dar plg, agitkolektyvas (azumkonneKmuė), agitpūnktas (azumnynkm), agil- 
brigadą (azum6pueada), partaktfvas (napmakmus), partbilietas 
(napm6Gunem), partbiūras (napm6Giopo), partgrūpė (napmepynna), partka- 
binėtas (napkaGunem), partkėmas (napmkam), partorgas (napmope), par- 
torganizdcija (napmopeanuzayuua), politbiūras (nonum6Giopo), profko- 
mitėtas (npobkomumem), proforientūvimas (npodopuenmuposanue), 
raikėmas (paūkom), speckūrsas (cneykypc), specseminėras (cneų- 
CEMUHap)... 

Čia priskirtini ir tokie griozdai kaip Lietkoops4j/unga (Iumkooncoio3) 
“Lietuvos vartotojų kooperatyvų sąjunga", Lietprammontažas (/Iumnpon- 
MoKmaxC) "Lietuvos pramonės įmonių montavimo trestas', Vyrlie(žemūk- 
tiekimas ([aaenumcencxo3Cha6) “Vyriausioji Lietuvos žemės ūkio tieki- 
mo valdyba'. 

Pamėgdžiotas net grafinis rusiškų atitikmenų vaizdas, plg. a/askaitinis- 
rinkiminis susirinkimas (omuwėmno-6e6460pH0e co6panne), Istėrijos-fi- 
Jolėgijos fakultetas (Hcmopuko-bunonozuueckuū bakynsTeT), kultiūros- 
švietimo darbas (Ky16mMypKOo-npoceemumencKas paGoTa), kvadrštinis- 
lizdinis (kea0pamno-2ne30060ū), marksizmas-leninizmas (MapKCU3M - 
NEKUKU3M), mašinų-trūktorių stotis (MauuKO-mMpaKkmopKaa CTAHUNA )... 

Pakito žodžių reikšmė, paprastai stimuliuojama rusų kalbos ir, žino- 
ma, komunistinės ideologijos. Antai žodis audinys, anksčiau reiškęs 'iš- 
austą medžiagą; bi0l vienodas funkcijas atliekančių ląstelinių grupę", dėl 
mKahb įtakos virto literatūriniu terminu, pvz., mėninis (poėtinis, stilisti- 
nis) audinys. Tokiu terminu tapo ir braižas, reiškęs “brėžį, ruožą; rašyse- 
ną', pvz., individualūs (kūrybinis, literatūrinis) braižas. Plg. rusų nouepk. 

Lygiai taip apžiūra "priežiūra" dėl ocwomp ėmė reikšti “saviveiklos ar 
kariuomenės patikrinimą", brigada "kariuomenės dalinys? dėl 6pueada — 
"kolektyvą, atliekantį gamybinius ar visuomeninius uždavinius" (pvz., 
agitūtorių b., komunistinio d4rbo b.), daržėlis “gėlynas prie namų" ir 
Jopšėlis 'demin. /opšfs'dėl Jemckuū ca0 ir acau — mažų vaikų auklėji- 
mo įstaigą", /2rma “amerikietiškas ir apskritai kapitalistinis ūkis? dėl bepma 
— *specialą gyvulininkystės ir paukštininkystės šaką kolchoze bei sov- 
choze', grandis “metalinis žiedas" dėl 36e40 — “organizacinį vienetą", judėji- 
mas (nuo judėti) dėl Jauocenue — “visuomeninį sąjūdį" (antikarinis, dar- 
binifikų, demokratinis, novžtorių, revoliūcinis ir kitokie judėjimai), knyg- 
nešys "slaptas knygų gabentojas per sieną? dėl kuueonowa — “knygų, pro- 
pagandinės literatūros platintoją', pa/ydovas “kas lydi, lydėtojas' dėl 

cnymnuK — "aplink Žemę ir kitas planetas skriejantį dangaus kūną", pa- 
reiškimas (nuo parčikšti) dėl 3aaenenue — "prašymą", pioničrius “naujo 
didelio darbo pradininkas; inžinerijos dalinio karys? dėl nuonep - “ko- 
munistinės vaikų organizacijos narį', rodiklis kartelė vežimui valdyti; 
grąžulas' dėl noka3ameno — "kokios nors veiklos rezultatų išraišką", spar- 
tuolis 'spartus žmogus" dėl ydapmuK — "išdirbio normą viršijantį žmogų", 
statyba dėl cmpoumenccmeo — “kūrimą (pvz., komunizmo statyba), žinios 
dėl 31axue — 'mokslą' ir t. t. 

Ypač pakito veiksmažodžių reikšmės: dėl rusų 0ce0umo, oceausamo 
lietuviai pradėjo masiškai viską įs/s4vinti: lėšas, maistą, modernią techni- 
ką, naujus traktorių modelius, net trąšas, užsienio kalbas; dėl o22acumo 
pradėjo (pa)g4rsinti deklaracijas, laiškus, nuomones, nutarimus, pareiš- 
kimus, pavardes, projektus, skelbimus ir t. t. Dėl 3240cmpumo ėmėme 
užašstrinti ne tik baslį (mietą), pieštuką, bet ir klausimą (plg. 320cmpumo 
eonpoc). Rusų kalba stimuliavo įdiegti (“sodinti' “padaryti, kad įsigalė- 
tų", plg. s4edpume), kovoti (6opomcca), vykdyti (vykdo bilietį pardavimą 
— npOU360JUMm npodaxXy Gunemos), vystyti (vysto greitį —- pa36u6aem 
CKOpOCTb) ir daugybę kitų žodžių reikšmės kitimą ar bent kitokį — lietu- 
vių kalbos požiūriu nežmonišką — stilistinį vartojimą. 

Žodžių semantiką labai keitė komunistinė ideologija, žinoma, per ru- 
sų kalbą. Antai bižoŽė seniau neturėjo Kynax “pasiturinčio ūkininko" (žo- 
dis — rusų kalbos tiurkizmas) reikšmės. Ją gavo prasidėjus ideologinei ir 
fizinei kovai prieš ūkininkus. Šis žodis išpopuliarėjo prievartinės kolek- 
tyvizacijos laikais. Tada atsirado ir buožija, buažfnė, būožvaikis, išbūažin- 
ti (nubuožinti), buoži4uti ir kt. Vėliau visi tie žodžiai tapo nebelabai 
reikalingi. 

Žodis draigas “artimas žmogus? buvo dirbtinai, net drastiškai įvestas 
vietoj kreipinio ponas (beprecedentinis atvejis, kai valdžia nustatinėja 
kalbos normą!), gavusio neigiamą atspalvį 'išnaudotojas, dykūnas' ir ofi- 
cialiai vartoto vien kreipiantis į užsienietį. Tačiau liaudis poną ėmė taiky- 
ti ir naujam sovietiniam išnaudotojui (kai //4udies tarnaivirto pėnais) 
įvardyti, pvz.: ponų parduotūvė “specparduotuvė", ponų pirtis ir pan. Pir- 
mykštė žodžio draūgas reikšmė ilgainiui ėmė devalvuotis, nubluko. Tai 
vedė prie tokių nesąmonių, kaip draugas direktorius nedraugiškai barė 
draugą mokytoją arba į Sibirą buvo išvežtas draugas Petraitis. Atitinka- 
mai ir vietoj kreipinių poni4, panėlė stengtasi (nesėkmingai) įvesti draūgę. 
Plg. atitinkamus rusų kalbos žodžių mogapuių, 20cnodun, e0cnoxca reikš- 
mės pakitimus. 

Žodelį sudičvideologai stengėsi pakeisti dirbtiniu viso gčro, nepai- 
sydami labai gilaus sud/eveuropinio kultūros fono, plg. pranc. adieu, it. 
addio, isp. adios, an. Good-bye, srb. 36620 ir kt. Dar plg. r. cnacudo 
(<cnacu B02), la. paldies (<palidz Dievs) ačiū". Žinoma, naujasis viso 

gčrovisais atvejais atstoti senojo sudičvnegalėjo. Pasitaikydavo kuriozų, 
kai prie kapo atsisveikinant su mirusiu komunistu linkėdavo viso gčro. 

Bažnytinės kalbos žodis š/ovė dėl rusų c2a6a gavo naują ideologizuotą 
atspalvį, pvz., Šlovė tarybiniams didvyriams! Šlovė Stalinui! Šlovė Partijai! 

Vietoj sovičtai, Sovietų Sį/junga, santrumpos SSSR jau nuo 1940 m. 
vidurio buvo stengiamasi įdiegti tarfbas, Tarybų Sįjungą, TSRS, kurie ir 
anksčiau kartais pasitaikydavo, bet neturėjo oficialaus statuso. Plg. V. Ma- 
jakovskio eilėraščio to meto lietuvišką pavadinimą „Apie sovietišką pasą/. 
Tuo būdu buvo pakeista žodžio taryba reikšmė: iš tam tikro koleginių 
organų pavadinimo (pvz., mokytojų taryba, universiteto taryba) jis tapo 
bolševikinio tipo diktatūros įprasminimu. Tuo iškraipyta tikrovė. Juk, 
sakysim, Aukščiausioji Taryba (prieš tai Lietuvoje oficialiai vadinta 
Aukščiausiuoju Sovietu) iš tikrųjų nebuvo nei taryba, nei kuo nors į ją 
panaši (niekas su nieku joje nesitarė, tik vykdė CK nurodymus). Rusų 
kalbos žodis coeem, kaip specifinis bolševikinės valdžios reiškinys, į 
pasaulio kalbas šiaip jau nebuvo verčiamas, išskyrus vieną kitą sateli- 
tinį kraštą. 

Vietoj tautavis labiau ėmė įsigalėti //žudis. Anksčiau Lietuvoje pasta- 
rasis žodis vartotas, rodos, tik šiaurės rytų tarmėse ir reiškė 'paprastus 
darbo žmones, valstiečius". Lietuvos pietryčiuose turėta forma /iaudžia 
*'minia, būrys'. Bolševikmečiu žodis //4udis visuotinai įsigalėjo ir gavo 
labai plačią (plg. rusų 3700) reišmę “tauta, žmonės, masės, visi šalies gyven- 
tojai'. Kaišiotas kur reikia ir kur nereikia: /4udies švietimas, li4udies teismas, 
Li4udies artistas, li4udies ūkis, Li4udies Komisarų Taryba... Atsirado net tau- 
tologija džrbo li4udis (kokia gali būti kitokia?) Visai išstūmė Žodį fautd. 

Nepaprastai išsiplėtė tėvynės reikšmė — pasidarė nebeaprėpiama: p/a- 
čioji tarybinė tėvynė! 

Visai devalvuotas žodis šveūtas. Dėl rusų ceamoe 0en0, ceamaa 
06a3anH0cCmb atsirado ir šventas reikalas, šventa pareiga... Religine pras- 
me švefitas tapo vien prietaro sinonimu. 

Siaurėjo žodžių bėrnas, merga, pūsbernis, pismergė reikšmės. Tapo 
beveik nebevartojami samdiniams vadinti. 

Buvo labai ideologizuotos žodžių bažnftininkas (plg. r. ųepko8KuK), 
darbiniūkas, frontas (ideologinis f, ūkinės statfbos £ ...), keliaklupsči4uti 
(Ku3KONOKAOKKUUamo), nemirtingas, nukrypimas, pėrlinkis (pėrlenkimas), 
puolimas, rūmai, Spalis, stebūklas, šeima, tamsfbininkas (Mpako6ec), 
tikybininkas ir daugelio kitų reikšmės. Dar plg. amerikiniai (angliškieji) 
karo kūrstytojai, vokiškieji grobikai, neofašistai, sociališdavikai 
(coųuannpedamenu), pogromininkai. 

Vietoj Kalėdų Senėlio atsirado Sčnis Šaltis (IĮe0 Mopos) ir pan. Ide- 
ologiškai konotuota daugybė kitų žodžių, net tokių kaip /nstrūkcija, 
laimėjimas, pasitarimas, penkminūtė, pėsėdis, propag4nda, pūvantis ka- 
pitalizmas (o kaip kvepia!), rinkimai, susirinkimas, šviesūs rytėjus, 

vizitūcija, Centrinės statistikos valdybos pranešimas, komjaunu6lio 
s4žinė... 

Susiklostė saviti nauji žodžių vartojimo laukai, pvz., kritika iš apačios 
(iš viršaūs, iš dešinės, iš kairės...), vystyti (!) kritiką ir savikritiką, už- 
gnišužti kritiką, principinė kritika, kritikos ugnis ir t. t. 

Susiformavo savitas komunistinis leksikonas su kitokia semantika. 
Daugelį sąvokų imta reikšti ne tais žodžiais kaip įprasta, o savitai, suktai, 
pvz., bažnyčia virto kū/to pastatu, butas —- gyvenamtūoju plėtu, darbas — 
darbinė veiklė (plg. komunistinis dėrbas), duona — dūoniniu maisto pro- 
dukto, inteligentas - nepatikimu, nemėkančiu gyvėnti žmogumi, net ka- 
pitalizmo liekana, minkštakūniū, kalba — bendravimo priemone, karvė 
— stambiūoju raguočiū, kiemas — teritorija, rugiai —- Žieminė kultūra, 
žmogus — gyvėja darbo jėga ir pan. 

Prekybininkas, privatininkas, saviniūkas, viršininkas gavo visai kitokį 
emocinį atspalvį. Antai prekybininkas neteko buvusio pagarbaus vertini- 
mo, prie jo lipo atsainumas (abejingumas) pirkėjui, šiurkštumas, nesąži- 
ningumas (deficitas po prekystaliu! ), suktumas, kyšininkavimas, apskri- 
tai „sugebėjimas gyventi“; vifšininkas — tai išdidus, nedraugiškas, prieka- 
bus, kupinas kitam paniekos, karjeristas, apsidraudėlis... 

Tačiau žmonės (liaudis) bolševikų santvarkos realijas suprato kitaip, 
negu jos buvo oficialiai traktuojamos, be jokių ideologinių priemaišų, 
realiai, žmoniškąja prasme, pvz., aktyvistas — tai tauškalius, rėksnys, ple- 
pūnas, broliška pag4/Iba (arba išvadavimas) — tai okupacija, broliškos 
taūtos — bolševikų imperijos kolonijos, darbinis žuklėjimas — priversti- 
nis paauglių trynimasis gamyklose, internacionalizmas — rusifikacija, ru- 
siškasis šovinizmas, K/as/ų kova — imperialistinės teorijos ir praktikos 
„skaldyk ir valdyk“ bolševikinis variantas (genocidas), kolūkinė Idimė — 
naujoji baudžiava, komunistinio d4rbo pirmūnas — tuščiažodis akių dū- 
mėjas, //4udies gynėjas — liaudies naikintojas, propagandistas — nuobo- 
dus tauškalius, rinkimai — balsavimas už jau paskirtus, ne visai rimtas 
suaugusių Žmonių žaidimas, statistika — akių dūmimas, tarfbų valdžia — 
Kremliaus (kompartijos aparato, rusiškųjų šovinistų) valdžia ir pan. Žo- 
dis socialistinis virto nebuvimo sinonimu, pvz., socialistinis teisėti mas 
— teisėtumo nebuvimas, socialistinė demokratija — visiškas demokra- 
tijos nebuvimas ir t. t. Žodžiai /disvė, tiesė, žmogiškūmas ėmė reikšti kaž- 
ką neaiškaus, galų gale nebereiškė nieko. 

Su religijos paniekinimu išnyko leksika, bylojanti apie žmogaus dvasi- 
nį gyvenimą. Apie jį žmonės nebemokėjo kalbėti, jis apskritai nebebuvo 
įvardijamas. Išnyko pasaulinės filosofijos leksikonas. Žodžiai gailestingas, 
gailestingū mas tapo nebemadingi, nyko iš apyvartos, nes represijų metu 
valdžia neleido kitam padėti, jo gailėtis, priglausti ar bent atjausti. Tas pat 

su žodžiu teisingūmas. Jo nebeliko. Gal pusė tautos buvo išmokyta vogti, 
bet vagių nebuvo - oficialiai vadinti grobstytojais, tempikais, nešikais, 
net vežikais. Girtuokliai tapo alkoholikais, perėjūnai — skrajūnais, val- 
katavimas — gastroJėmis ir t. t. Tai sąstingio melo žodynas. Pravartu būtų 
tokį sudaryti ir išleisti! 

Žmonės ėmė daugiausia bendrauti raštais, pareiškimais, pažymomis, 
ataskaitomis — jos tapo kasdienė net kaimo žmonių pokalbių tema. Visa 
tai tolino žmogų nuo normalios buities. Menkėjo žodžių atsargos. Merdė- 
jo sinonimika. Žodis tapo bedvasio ritualo įrankiu, o ne originalios bui- 
ties išraiška. 

Lietuvių kalbos leksiką visiškai atskiedė vertalai iš rusų kalbos. Atgijo 
tokie (rusiški, lenkiški), kurių prieš karą nespėta išguiti iš vartosenos. 
Dabar jie ėmė vėl įsigalėti, ypač šnekamojoje kalboje, brovėsi ir į rašomą- 
ją. Pavyzdžiai: atsinėšti “kreipti dėmesį į ką nors' (rimtai aisineša į darbą: 
omnocumca), išnėštisprendimą “paskelbti s.'(ebt4ecmu), gavosi negerai 
"išėjo, pasidarė n.' (nonyuunoco), gerbūvis gerovė" (6G1ae0cocmoanue), kas 
liččia prekybą “apie prekybą'(4mo Kacaemca), nekuris “kai kuris" 
(hekomopuu), neužilgo "netrukus" (1. niezadkugo ), 6balsis šūkis" (1. ogtos), 
jis raūdasi pas savė “yra savo kabinete? (naxodumca y ce6a), komisija 
sėkančios sudėties “tokia komisija" (c2e0yr0wuee0 cocmaea), skaitūu, kad 
to pakanka “manau, kad...(cwurnauo), talpintistraipsnį žurnale “spausdin- 
ti...? (nomMecmumo), vienGk tačiau" (1. jednak)ir kt. 

Šalia šių atsirado didžiausia daugybė visai naujų vertalų. Šnekamojoje 
kalboje jų tiesiog knibždėte knibždėjo. Pavyzdžiai nurodyti p. 160—161. 
Kalbininkai prieš juos kovojo, redaktoriai taisė, todėl rašomojoje kalboje 
pasirodydavo tik atsitiktinai. Buvo toleruojami tokie verstiniai žodžiai, 
kuriuos galima būtų (labai norint) pateisinti lietuvių kalbos žodžių dary- 
bos dėsniais, bet kurie tiems dėsniams neprieštaravo. Tai daugiausia įvai- 
rių sričių terminai ir šiaip terminologizuoti žodžiai. Įvairiomis progomis 
jų nemaža jau minėjome. Dar pateiksime tokių, kurių kilmė anksčiau ne- 
buvo išryškinta: aAtkainis (nauenka), antklasinis (unadKnacco8KLū), ant- 
rametystė (emopoeo0uwnocmo), afistkrydis (nanėm), aūtstatas (na0- 
cmpoūka), atėdirbis (ompa6omka), atsirašinėti (omnucveamoca), 
bangolaužis (eonnope3), beplaniškūmas (6e3nnauogocmo), eiliškūmas 
(ouepėdnocmo), gamybiniai sdntykiai (npOu3800CMeeKKbie OMHOWMWEKUA), 
greitaeigis (Gucmpoxo0), įgyvėndinti priemones (0CyW4ecmaumo MepO- 
npuamua), išdirbis (ev:paGomka), išskirtinūmas (uCKAIO4UmenbKHOCMb), 
kapitaliniai įdėjimai (kanumanbuvie en09KeHus), narfstė (anencmeo), pri- 
dedamiėji vertė (npuGaeounaa cmoumocmo), priesvoris (hpu6ec), suvirin- 
tojas (ceapiguk), taikūs sdmbūvis (MupKoe cocyuecmeosanue), tėvyninis 
(omewecmeennbū), ūkiskaita (x03pacuem), vandėnmatis (6000mep), vi- 
dutiniokas (cpe0naK), vienareikšmis (0o0K03naunnū), visuomeninis 

maitinimas (O0igecmeenKoe numauue), visureigis (ee30ex00), ŽĖmsemė 
(3eMnEVepNANKA).... 

Čia priklauso ir kalbotyros terminas /iferatūrinė kalbė 
(aumepamypHbtu A3bK), šeštajame dešimtmetyje pakeitęs Lietuvoje var- 
totą bendrinę kalbą (daugiausia J. Kruopo, J. Palionio, K. Ulvydo ir kt. 
pastangomis). Tačiau dalis senosios kartos kalbininkų (J. Balčikonis, 
E. Mikalauskaitė...) to nedarė, taip pat sunkiai prie Ziteratūrinės kalbės 
priprato provincijos mokytojai. Dėl nepatogumo (orientacijos į grožinės 
literatūros kalbą, bendrinės šnekamosios kalbos ignoravimo ir kt.) termi- 
nas Žiteratūrinė kalbą apie 1970 m. vėlimtas keisti bendrinė kalba, o lite- 
ratūrinė kalba liko tik literatūros (grožinės ir kitokios) kalbai vadinti. 
Taip dabar šiuos terminus vartoja daugelis lituanistų. 

Nemaža naujų žodžių buvo prisidaryta tik kiek nusižiūrėjus į rusiškus 
atitikmenis, bet jų pamorfemiui neverčiant. Tokių sąsaja su rusiškais žo- 
džiais nėra akivaizdi, tai visai geri lietuvių kalbos terminai, pvz., štskyris 
(pa3pa0), štskyrininkas (pa3padKuK), baigtis (ucx00), bendražygis 
(copamnuKk), dešrėlinė (cocucownaa), dirvėžemininkas (n0u8068e0), 
naftotiekis (nedmenpoeoo), poslinkis (cd8ue), prekystalis (npunaska), pri- 
siskaitėlis (nauėmuuk), šuoliškūmas (ckaukoo6pa3nocmb), Užmojis 
(pa3max), veisinys (pa3600Ka) ir kt. 

Senieji barbarizmai, vartoti prieš karą, bolševikams valdant šnekamo- 
joje kalboje labai išpopuliarėjo, pasakytume, įgavo naujų jėgų. Daugelis jų 
pro redaktorių užtvarą kartais prasiverždavo ir į rašomąją kalbą, pvz., 
baranka, basanoškės “basutės', biednas, bliūdas, bujėti, bulkūtė, gas- 
padėrius, gryčia, kaččrga, kalničrius, karčemė, kolioti, (iš)mierė, išmis- 
Jas, plėmas, rasoda, rėdfti, retėži(u)s, rubūškė, rūžavas, sosiska, štukė, 
terioti, vyšniavas, Ženytis ir kt. Tačiau tokių žodžių Žmonės kalbėdami, 
juo labiau rašydami, vengė, nes jautė juos esant nevartotinas svetimybės. 
„Kalbos praktikos patarimų“ II leidime (1985 m.) nepateikiami kaip ne- 
beaktualūs, pvz., budilnikas, čėrka, dvoika, gūzikas, kriaūčius, masli6nkos, 
smetonė ir kiti panašūs. Bet buitinėje kalboje jie klestėjo. Maža to, jų 
skaičių labai padidino nauji rusizmai, plūstantys dėl dvikalbystės. Tai ap- 
tarta p.155-—158. 

Ne tik leidinių redaktoriai, bet ir gerai rusų kalbą mokantys autoriai 
naujuosius rusizmus nesunkiai skyrė nuo savų žodžių ir rašydami jų veng- 
davo, pavartodavo tik skubėdami ar per aplaidumą nepaieškoję lietuviško 
atitikmens. O tų atitikmenų lietuvių kalboje nestigo. Antai svetimybę bied- 
niokas (6e0naK) galima pakeisti kad ir šiais kur kas vaizdingesniais ir 
įvairius tos sąvokos niuansus išreiškiančiais žodžiais: bėdžius, betuftis, 
grynas, netuftėlis, nuskufdėlis, pavargėlis, pavirpėlis, skurdčiva, skufde- 
na, skufdžius, skursnė, sunfkėlis, vargdičnis, vargeta, vargšas, varguolis... 

Dėl viso to rašomojoje kalboje rusizmų buvo vartojama nepalyginti 

mažiau negu šnekamojoje. Jie tesudarė vos 176 visos rašomosios kalbos 
leksikos (visi slavizmai tesiekė 1,57, germanizmai — 0,570). 

Daugiau negu aptartų žodžių buvo vartojama vadinamųjų tarptautinių, 
t. y. tokių, kurie paplitę daugelyje kalbų. V. Žilinskienės teigimu, iš daž- 
niausiai raštuose vartotų 1 000 žodžių tarptautiniai sudarė net 180, o 
šiaip jau tikrųjų skolinių tebuvo vos 5. 

Tarptautinių žodžių tvarkymu nemaža rūpintasi. Leisti jų žodynai: 
1951 m. pasirodė verstinis (redaguotas Ch. Lemcheno), 0 1985 m — ori- 
ginalus (ats. red. V. Kvietkauskas). Šių žodžių tvarkymo klausimais rašė 
V. Būda, K Kuzavinis, A. Valeckienė, R. Venckutė ir kt. 

Tarptautiniai žodžiai irgi daugiausia plūdo iš rusų kalbos, labiausiai 
įsigalėjo tie, kuriuos vartoja rusai, pvz.: agrotėchnika (aepomexnuKa), au- 
toavarija (aemoa6apua), buldozeris (6Gyne003ep), deficitas (Oedbuyum), 
ekskavatorius (3Kckaeamop), eskalatorius (3ckanamop), fakultatyvas 
(dakynomamuė), insūlias (uncynom), komfortas (komgbopm), kosmondutas 
(KOCMOKaGm nuo 1961 m.), mikrofilmas (mukpodunbm), mikrorajonas 
(MuKpopauon), radiolokatorius (paduonokamop), reaktorius (peakmop), 
redakcinė kolėgija (pedakųuonnaa KkonneeuA), skrėperis (ckpenep), 
subtitras (cy6mump), šleifas (wuneūb), televizorius (meneeu3op), tro- 
leibūsas (mponneu6yc), turbogeneratorius (myp6oeenepamop)... Jei kurį 
tarptautinį Žodį vartoja rusai, paprastai būdavo įsivedamas ir į lietuvių 
kalbą, nors tam reikalui čia turėtas savas žodis, pvz., deputatas (Oenymam) 
atsirado šalia lietuviško atstovas. Rusai eenepanbKbiū cekpemapo trum- 
pina į eexceK, ir lietuvių kalboje šalia generalinio sekret6riaus atsirado 
gensėkas. Įsigalėdavo tokie tarties variantai, kuriuos turi rusų kalba, pvz., 
Žėstas (xcecm) šalia gėsto (pranc. geste). Net kirtis priderinamas prie ru- 
sų kalbos, pvz., //mitas (numum), plg. an. Timit). 

Dėl rusų kalbos įtakos įsigalėjo pavadinimas Suvičnytyjų Nacijų Or- 
ganizūcija (Opaanuzauus O6sedunennux Hayuuū) vietoj užsienio lietu- 
vių vartoto Jungtinės Taūtos (an. United Nations). Dar plg. plėnumas 
(nnenym) vietoj užsienio lietuvių p//natis, plenūrinis posėdis (naenapuoe 
3acenaHHe) — vietoj p//natiės posėdžio ir kt. 

Apskritai svetimi žodžiai gerokai stūmė iš vartosenos lietuvišką leksi- 
ką, plg. naudojimas>eksploatūcija, taisymas> remontas, gabčni- 
mas> transportas, skaičiavimas kalkuliacija ir t. t. Kalbotyroje įsigalėjo 
dialektizmas, germanizmas, polonizmas, rus(ic)izmas, slavizmas 
(Ouanekmu3M, 2EPMAHU3M, NONOHUZM, DYCUŲUIM, CAA6U3M) Šalia tarmybė, 
germanfbė, lenkybė, rusfbė, slavfbė. Imta sakyti vičtiniai, teritoriniai 
dialėktai (Mecmnbe, MepPUMOpUaAbKBe Ouanekmu) vietoj įprasto ter- 
mino tarmė. Buvo atsiradę net k/ūsiniai dialektai (knaccnwe Ouanekmos) 
— miglotos prasmės ideologinis prasimanymas. 

Svetimi žodžiai plito ne tik inteligentų, mokslinėje kalboje (techninė- 

je literatūroje sudarė apie 20—40 Co visos leksikos), bet darėsi populiarūs 
ir kasdienėje buitinėje, net kaimiečių kalboje. Anketų duomenys rodo, 
kad jaunoji karta žodžius aktyvūs, deficitas, eksperimentas, limitiioti, ra- 
diacija, remontas ir kai kuriuos kitus vartojo net dažniau negu lietuviškus 
atitikmenis veiklūs, trūkumas, bafidymas, rib6ti, spinduliūvimas, (pa)taisy- 
mas. Plg. moralėvietoj dora (dorovė), nacionalinisvietoj tautinis ir pan. 
Imta viską formūoti, organizioti, realiziūoti, nuolat girdėti sakant (ad- 
ministracijos) apardtas, (valdžios) Organai, (įstaigų) mechanizmas, jų po- 
tencialas, (Žmogiškasis) faktorius ir t. t. Plg. rusų annapam, opeants, 
MEXAKU3M, NOMeKųUuaa, (uenoseueckuU) bakmop. 

Gyvenimo blogybes ir aiškesnę mintį imta dangstyti biurokratinėmis 
sąvokomis, reiškiamomis svetimais žodžiais, kad tik nereikėtų jų vadinti 
tikrais, visiems suprantamais vardais. Radijas ir televizija nuolat pratino 
prie vis naujų nelengvai suprantamų žodžių. 

Dėl to visuomenėje natūraliai kildavo nepasitenkinimas. Pasigirsdavo 
balsų, reikalaujančių mažinti tarptautinių žodžių ir šiaip jau svetimybių 
vartojimą. Raginta keisti juos lietuviškais ten, kur galima lengvai išsivers- 
ti, o tarptautinius žodžius palikti daugiau mokslo kalbai. Antra vertus, į 
tarptautinius ir šiaip iš Vakarų kilusius žodžius buvo žiūrima ir kaip į tam 
tikrą atsvarą rusizmams. 

Patys tarptautiniai žodžiai buvo labai įvairios kilmės, tik į lietuvių 
kalbą patekę (ne vien pokario metais, bet ir anksčiau) daugiausia per rusų 
kalbą. Daugeliui iš jų pradžią davė antikinės lotynų ir graikų kalbos. Ki- 
tiems — naujosios kalbos: anglų (biznis, mitingas... ), vokiečių (jūnkeris, 
k4ncleris...), prancūzų (kabinėtas, suvenfras...), ispanų (silosas, td4ngo...), 
italų (fižsko, rizika...), olandų (fake/džas, vimpelas... ), net tolimosios ara- 
bų (4z/mutas, tarifas... ), persų ((šachas, tafta...), japonų (kamikadzė...) 
kinų (/a/fiinas...), Amerikos indėnų (šokolidas... ), sanskritas (svastika...) 
ir kitos. 

Tarptautiniai žodžiai susiję su terminais (iki pusės jų — įvairių sričių 
terminai). Terminologija būna visur sąmoningai ir net organizuotai tvar- 
koma. Rūpintasi ja ir Lietuvoje. 1952 m. Mokslų akademijos Lietuvių 
kalbos ir literatūros institute buvo įsteigta terminologijos komisija (vado- 
vas J. Kruopas). Vėliau nuo 1971 m. prie Mokslų akademijos Prezidiu- 
mo veikė Terminologijos taryba (vadovas V. Mažiulis). Praktinį termino- 
logijos tvarkymo darbą daugiausia atliko 3—5 žmonių Terminologijos gru- 
pė Lietuvių kalbos ir literatūros institute, vadovaujama K. Gaivenio. Vei- 
kė apie 30 atskirų sričių terminologijos komisijų. Buvo organizuojami 
pasitarimai, konferencijos. Nuo 1954 m. imta leisti terminų žodynus. Pa- 
sirodė bibliotekininkystės-ir bibliografijos (I. Kisino 1956), botanikos 
(J. Dagio 1965), chemijos (K. Daukšo 1960), ekonomikos (K. Meškaus- 
ko, A. Poviliūno ir kt. 1966), farmacijos (J. Vosyliaus 1970), filosofijos 

(A. Katiliaus, J. Mažylio 1968), fizikos (P. Brazdžiūno 1958), geologijos 
(V. Gudelio 1956), informatikos (A. Trečiokaitės 1969), literatūros 
(J. Petronio, V. Vanago, A. Zalatoriaus 1962), medicinos (A. Nečiūno 
1962, V. Širkienės, J. Šukio 1966, autorių kolektyvo 1970, J. Starkaus, 
A. Šuopio 1971, S. Pavilonio 1980), melioracijos (J. Čeičio 1960, R. Kel- 
bauskienės, J. Kazėno 1971), meteorologijos (M. Mikalajūno 1966), mu- 
zikos (A. Krutulio 1960, 1975), sporto (V. Steponaičio ir kt. 1959, V. Sle- 
džiaus 1970, V. Šaliamoraitės 1970, R. Marcinauskienės 1970), techni- 
kos (A. Novodvorskio 1959, V. Kairio, A. Kaminsko ir kt. 1971), teisės 
(A. Žiurlio 1954), tekstilės (A. Jurevičiaus, A. Čižo 1962), žemės ūkio 
(V. Anskaičio, M. Kilo 1971) ir kitų sričių žodynai. Iš viso iki Atgimimo 
jų buvo išleista net per 70. Tačiau jų poveikis mokslo ir technikos kalbai 
nebuvo didelis. Dauguma tų žodynų skirta mažoms žmonių grupėms, įvai- 
rioms žinyboms. Išliekamąją vertę turi tik apie 20 stambesnių žodynų. 

Kalbotyros terminų (enciklopedinio pobūdžio) žodynui medžiaga 
buvo spausdinama „Mūsų kalboje“ (a — i raidės). Praktinis šios sri- 
ties žodynas pasirodė tik Atgimimo metu-— 1990 m. Autoriai — K. Gai- 
venis ir S. Keinys. 

Įvairių sričių terminijos Žodynus sudarinėjo ir apskritai terminais rū- 
pinosi tų sričių specialistai. Be anksčiau minėtų asmenų, nemaža savo 
sričių terminologijos klausimais rašė: bibliotekininkystė ir bibliografija 
— A. Biliūnas, T. Čyžas, K. Papečkys; dailė — V. Kairiūkštis, J. Umbra- 
sas; ekonomika — A. Buračas, A. Žilėnas; filosofija ir psichologija — 
B. Kalvaitis, I. Zaksas; fizika — N. Gastilienė; hidroenergetika — J. Bur- 
neikis, J. Jablonskis, A Kęsminas, M. Lašinskas; kalbotyra — A. Balašai- 
tis, V. Bartusevičius, V. Būda, V. Drotvinas, J. Senkus, V. Urbutis, K. Žie- 
vys; matematika — P Rumšas, Z. Žemaitis; medicina — N. Indrašius, V. La- 
šas, V. Nečiūnas, P Šivickis, A. Šuminas, A. Vaitilavičius, J. Valatka; miš- 
kininkystė — V. Albavičiūtė, K. Narbutas; muzika — S. Yla, A. Venckus; 
pedagogika — L. Jovaiša; sodininkystė — N. Grigas, A. Urbonas; teatras 
— V. Vitkauskas; teisė — J. Bulavas, P Danisevičius, K. Jablonskis, P Pa- 
karklis; žemdirbystė — A. Merkysir kt. Ypač daug žmonių rašė įvairiais 
technikos terminų klausimais: A. Ambrazevičius, A. Arlauskas, A. Bak- 
šys, J. Baltrušaitis, R. Bansevičius, A. Čižas, V. Dauknys, J. Derukas, P Ei- 
dukevičius, G. Gimbutis, L. Gudelis, A. Janickis, P Jankus, G. Jasinevi- 
čienė, A. Juodis, V. Jurėnas, A. Jurevičius, R. Juškevičius, A. Kerpaus- 
kas, S. Kytra, V. Makarevičius, S. Masiokas, K. Masiokienė, J. Mockus, 
R. Montvila, A. Nemūra, V. Nešukaitis, M. Paulauskas, A. Pavaras, 
N. Plungienė, K. Ragulskis, M. Remišauskas, L. Skarevičiūtė, A. Slan- 
čiauskas, R. Speičys, V. Sriubas, G. Staniūnienė, J. Stasiulevičius, B. Stul- 
pinas, J. Talmantas, M. Tamonis, L. Veržbolauskas, J. Vidmantas, S. Za- 
reckas, J. Zdanys, V. Žiugžda, A. Žukauskas... Tačiau pati technikos kal- 

ba dėl to negerėjo: inžinieriai vartojo beveik kas antrą netikusį terminą ar 
netaisyklingą pasakymą. 

Kalbininkai paprastai įvairių sričių specialistus konsultuodavo, pri- 
žiūrėdavo terminų tvarkymo darbą. Daug rašė teoriniais terminų darybos 
klausimais. Ypač daug dirbo K. Gaivenis, S. Keinys, J. Klimavičius, 
A Kaulakienė, P Kniūkšta ir kt. Minėtina S. Keinio knygelė „Terminolo- 
gijos abėcėlė“ (1980), reikšmingi jo, K Gaivenio ir J. Klimavičiaus straips- 
niai leidinyje „Lietuvių terminologija“ (Lietuvių kalbotyros klausimai, 
XVI tomas, 1975 m.). 

Pokario metų terminai savo kilme ir daryba — labai įvairūs: skoliniai, 
hibridai, tarptautinė leksika, įvairiausi naujadarai. Ypač daug vartota vers- 
tinių terminų, tokių kaip aptartis (02060pka), nusipelnęs mėno veikėjas 
(3acayCeHKnbi Oeamenb ucckycmea), pčrjungiklis (nepeknrowameno), 
pčrtraukiklis (npepueamenob), tarpžinfbinis (mexcJy6e00McCMmBennuU), 
teisėtvarka (npaeonopadox;), vienvaldystė (edunoenacmue). Plito sovieti- 
niai trumpiniai: agitkolektyvas (aeumkonnekmus), politskfrius 
(nonumomJen), pramkombinūtas (npoMKOMGOUKam), pramprekfba 
(npommope), proforgas (npobope), specfondas (cneydonO), vietkėmas 
(MecmKOM). 

Tarp daugybės naujų žodžių nemaža buvo ir mokamai, pagal lietuvių 
kalbos žodžių darybos dėsnius sudarytų, pvz.: apdailė, blaivykla, būrlen- 
tė, išmilžis, niūostata, pažyma, pėdkelnės, (knygos) priešlapis, riedlentė, 
savigynos imtynės, savilaidžiai žurndlai, skraidfklė, statfbvietė, (vandens) 
talpykla, tušinūkas, virsmas... 

Kai kurių galima nurodyti net atsiradimo metus ir autorių: degalinė — 
1974 m., greitkelis - 1974 m., (žemės) palydovas — 1961 m., šienainis — 
K. Gaivenis 1968 m., šratinūkas — F. Jukna 1965 m., taisyklė — V. Gri- 
naveckis 1965 m., vardfnos — 1961 m. 

Gerai sudaryti terminai paprastai greit paplisdavo, išstumdavo iš vartose- 
nos netinkamus, pvz., aūtverŽlė išstūmė kontrvefŽžk (konmpeaūka), skaidrė 
(gauta iš JAV lietuvių) - d/apazityvą, vairiotojas — šferį, variklis (pasitai- 
kydavo jau prieš karą) — motorąir pan. Tačiau kai kurie netaisyklingos dary- 
bos terminai tvirtai laikėsi ir nelengva buvo jų atsikratyti, pvz., laidų ve- 
dantis, dėmių išėmėjas (anketos duomenimis, vartojo 8976 apklaustųjų), 
autopakrovėjas (vietoj autokrautūvas;8176), nuskaūsminimas (65796) ir kt. 

Iš gramatikos terminijos minėtinas mušriū/ų dvibalsių pakeitimas miš- 
riaisiais dvigarsiais, formaliai žiūrint lyg ir pateisinamas (balsis +prie- 
balsis), bet sudaręs daug nepatogumų formuluojant fonetinius dėsnius. 


Laikantis šio pakeitimo, vietoj vieno termino dvibalsiai (gryniesiams ir mišrie- 
siems galioja tie patys dėsniai) tenka vartoti kelis, sakyti dvibalsiai ir mišrieji dvigar- 
siai. Todėl kalbos istorikai mišriųjų dvigarsių termino vengia, paprastai laikosi jab- 
lonskinės sampratos: dvibalsiai=grynieji +mišrieji. 

Rusų pavyzdžiu buvo įsivesti terminai /iežūvio priešakiniai resp. už- 
pakaliniai priebalsiai (nepeOKea3biuKBe, 3A0HeAI6UKBIe CO2AACHbLE). Ap- 
skritai kalbotyros terminija pokario metais sekė rusiškąja (ši savo ruožtu 
mėgdžiojo angliškąją), pvz., aktualiėji sakinio skaidė — akmyanbnoe 
w1eHeKue npedn0MeKUA (actual division of the sentence), atvirkštinis 
Žodynas — 06pamnbū ca06apb (inverse dictionary), dažnūmų žodynas — 
4acCmomubiū CA060p6 (freguency word-book). 

Dėlideologinių sumetimų A. Salio panininkų (iš ponas!)šnektą imta 
vadinti Žadininkais (nuo Žodis). 

Vardynas. Prieš karą nespėta jo sutvarkyti. Buvo paveldėtos kartote- 
kos (bene tvarkingiausia pavardžių) ir gausūs medžiagos rinkiniai, ku- 
riuos sudarė pagal administracinį skirstymą sudėlioti lapai su onomasti- 
kos duomenimis. Po karo ilgą laiką, net daugiau negu dešimtmetį, vardy- 
nu nesirūpinta. 1958 m pasirodė geografo S. Tarvydo (1930— 1975) kny- 
gelė „Lietuvos vietovardžiai“, atkreipusi visuomenės ir valdžios dėmesį į 
vardyno reikalus. Tada Mokslų akademijos Lietuvių kalbos ir literatūros 
institute buvo įkurta vardyno grupė, kuri tęsė prieš karą pradėtą darbą: 
toliau kaupė onomastikos turtus, tvarkė kartotekas. Pirmosiose ekspedi- 
cijose buvo surinkti duomenys iš Vilniaus ir Klaipėdos kraštų, kuriuos 
prieš karą spėta tik apgraibomis ištirti. Vėliau imta rinkti vardyną ir iš 
kitur. Iki 1970 m. patikrinta bei patikslinta vien vietovardžių apie 150 
tūkstančių. Po to buvo organizuotos ekspedicijos į Širvintų (1976), Uk- 
mergės (1977), Molėtų (1978), Utenos (1979), Kėdainių (1980), Prienų 
(1981), Alytaus (1982), Pasvalio (1983) ir kt. rajonus. Talkino aukštosios 
mokyklos, Kraštotyros draugija, visuomenė. 

Ištirta daugybė naujų vardyno ir apskritai lietuvių kalbos faktų. Antai 
Alovės, Daūgų, Valkiniūkų ruože ir vietomis apie Kėddinius aptikta mo- 
terų pavardžių priesaga -uonė, senų Žmonių vartojama šalia įprastinės 
-uvienė, pvz., Rimikuonė || Rimkuvienė (Rimkaus žmona), Stafkuonė || 
Stafkuvienė (Starkaus ž.). Pasako ir mčistruonė “meistro Žmona, meist- 
rienė'. 

Svarbiausia, kad vardyno kartotekos išaugo bemaž iki dviejų milijonų 
lapelių: vietovardžių iš gyvosios kalbos apie 500 tūkst., iš rašytinių šalti- 
nių — 300 tūkst., asmenvardžių (pavardžių) atitinkamai 500 ir 200 tūkst. 
Taigi atsirado tvirtas pamatas ne tik onomastikos studijoms, bet ir prakti- 
niam vardyno tvarkymui. 

Asmenvardžiųtyrimas iš pradžių buvo menkas, vėliau išsiju- 
dinta. J. Dumčius analizavo antikinius graikų ir lotynų kilmės vardus (re- 
zultatus paskelbė 1957-1958 m. Universiteto Istorijos-filologijos f-to 
Mokslo darbų III ir IV tomuose), pateikė rekomendacijų, kaip juos tvar- 
kyti. J. Jurkėnas tyrė senąją tautinę lietuvių antroponimiją („Kalbotyra“ 
XIII, XV, XXII 2, XXVI 3, XXIX 2, XXXIV 2, XXXV 2irkt.). Rašė tais 

klausimais ir kiti autoriai. Po ilgų diskusijų buvo atstatyta autentiška 
K. Sirvydo pavardės forma (vietoj lenkiškos tarties paveiktos Širvydas). 
Šių eilučių autorius ištyrė Vilniaus lietuvių asmenvardžius XVII a. pra- 
džioje pagal Šv. Jono bažnyčios 1602-1615 m. sutuoktuvių ir 
1611-1616 m. krikšto re knygas“. M. Ramonienė aprašė var- 
dus ir pavardes 1795 m. Žemaičių vyskupystės krikšto metrikų sąvade 
(„Kalbotyra“ XXXVI 1). M. Maciejauskienė gilinosi į lietuvių pavardžių 
formavimosi procesą“. A. Butkus tyrė pravardes („Baltistica“ XVI ir III 
2 priedas, „Kalbotyra“ XXXIX I, „Kalbos kultūra“ 46, „Mūsų kalba“ 
1982, Nr. 3 ir kt.). 

Šie ir kiti darbai rengė dirvą dideliam pavardžių žodynui, kuris buvo 
sudarinėjamas Lietuvių kalbos ir literatūros institute ir 1985— 1989 m. 
išleistas dviem tomais*. Tai per 1 500 puslapių veikalas, kuriame sure- 
gistruota apie 50—55 tūkst. skirtingų pavardžių. Jos lingvistiškai apdoro- 
tos, nurodyti paplitimo statistiniai ir geografiniai duomenys. Laikytinas 
vienu iš svarbiųjų pokario metais lietuvių onomastikos darbų, atliktų va- 
dovaujant A. Vanagui. Jame pavardžių kilmė aiškinama tik lingvistiškai, 
ignoruojami jų pakaitos procesai, slavizacija ar germanizacija. Tai nema- 
Žas šio žodyno trūkumas. Paaiškėjo, kad net 7076 dabartinių lietuviškų 
pavardžių turi kitų kalbų elementų. 

Praktikos reikalui reikšmingi gausūs A. Vanago ir kitų autorių straips- 
niai apie lietuvių vardus ir pavardes, taip pat K. Kuzavinio ir B. Savukyno 
etimologinis vardų žodynas, ne kartą leistas (1971, 1979, 1987)5:, 

Tėvai, rinkdami vaikui vardą, pokario metais vis labiau ėmė orientuo- 
tis į senąją (tautinę) lietuvių antroponimiją. Be to, nuo aštuntojo dešimt- 
mečio Lietuvoje populiarėjo tradiciniai krikščioniški vardai, tokie kaip 
Aūdrius, Pėtras, Jonas, Povilas, Tomas, Ona, Marija, Viktorija. Atsirado 
daug dirbtinių vardų: Ąžuolas, Audriūnas, Teisūtis, Žydrūnas, Nėrija, 
Ugnė, Žibuoklė... Netrūko ir įmantrių, neretai kilusių per nesusipratimą: 
Aidanas, Aldūras, Arsenas, Eldoradas, Neilus, Anolrta, Gitana, Jandra, 
Luana... Apskritai vardų mados neretai kito — ne tik miestuose, bet ir 
kaimuose. 

Prieš karą pradėtas pavardžių tvarkymas nutrūko. Apie jo tęsimą ir 
kalbos negalėjo būti. Suslavintas pavardes pavyko atlietuvinti tik nedau- 
geliui lietuvių. Atvirkščiai, jos vėl buvo naujai slavinamos, paprastai rusi- 

Zinkevičius Z. Lietuvių antroponimika. Vilnius, 1977. 
49 


Jos veikalas pasirodė jau nepriklausomoje Lietuvoje: Maciejauskienė V. 
Lietuvių pavardžių susidarymas XIII -XVIII a. Vilnius, 1991. 

30 Lietuvių pavardžių žodynas. Vilnius, 1985. T. 1 (A-K); Vilnius, 1989. T. 2 (L-Ž). 
Autoriai: A.Vanagas, V.Maciejauskienė, M.Razmukaitė. Ats.red. A.Vanagas. 
Paskutinis leidimas: KuzavinisK, Savukynas B. Lietuvių vardų kil- 
mės žodynas. Vilnius, 1987. 

namos, ypač rytuose už Lietuvos SSR ribų, bet pasitaikydavo ir Lietuvoje. 
Antai Alfonsas Kundratas 1945 m. Žasliuose išduotame gimimo pažymė- 
jime buvo paverstas A/fons Kondratov, o jo motina įrašyta Emilija Kon- 
dratova ( „Atgimimas“, 1990, Nr. 7). Tai anaiptol ne vienintelis pavyzdys. 
Lietuvos SSR Aukščiausiosios Tarybos Prezidiumo 1985.V.29 nutarimu 
šalia vardo ir pavardės buvo įteisinti tėvavardžiai — svetimas lietuvių 
vardynui elementas. Imta sakyti ne tik Pėtro sūnūs, Zigmo duktė (rašyta 
Petro s., Zigmo d.), bet ir Petrovičius, Zigmėvna, ypač kalbant rusiškai. 
Taigi vykdyta Rašidovo „ideologija“. 

Vietovardžiustirti vertė pats gyvenimas. Reikėjo nustatyti au- 
tentiškus visų gyvenviečių (prieš karą nespėta aprėpti) pavadinimus. Pir- 
miausia — baigti rinkti žemės vardyną. 1960 m. buvo išleista nauja „In- 
strukcija vietovardžių rinkėjams“ (sudarė B. Savukynas). Toponimai bu- 
vo renkami ir dialektologinių ekspedicijų metu. 

Moksliniu požiūriu labai svarbu ištirti seniausiąjį Lietuvos vardyno 
sluoksnį — hidronimiją. Juo domisi indoeuropeistai, nes tai vienas iš ar- 
chajiškiausių indoeuropiečių vardyno klodų, kurio susidarymas siekia tuos 
tou. nus laikus, kada indoeuropiečių kalbos dar menkai tebuvo viena nuo 
kitos nutolusios. 

Tai matyti kad ir iš upių vardų A/antas (Minijos intakas) ir A/ant4 (Virintos 
intakas), turinčių atitikmenų kitose šalyse: A/antia, Alonta Vokietijoje, A/ento Ita- 
lijoje, O/ucza< “Alanti4 Dnestro baseine ir kt. Tie vardai genetiškai susiję su apeliatyvu 
alėti pamažu sunktis, varvėti', taigi juos reikia suprasti kaip „alančias“, „tekančias“ upes. 


Hidronimai davė pradžią daugeliui mūsų oikonimų (gyvenviečių pa- 
vadinimų) ir kitų Žemės vardų. Plg. miestelio vardą A/anta, tarmiškai 
tariamą A/unta (kaip rank4> runk4). Todėl neištyrus hidronimų sunku 
tirti likusį vardyną. 

Jau šeštajame dešimtmetyje B. Savukynas ėmė analizuoti ežerų var- 
dus. Rezultatus skelbė „Lietuvių kalbotyros klausimuose“ (t. III- VIII). 
Lietuvių kalbos ir literatūros institutas 1963 m. išleido hidronimų žody- 
ną (vardai sukirčiuoti, tiksli lokalizacija)*2. Tuo padarė lietuvių hidroni- 
mus prieinamus tyrėjams. Sistemingai hidronimiją tyrė A. Vanagas. Per 
maždaug porą dešimtmečių jis parašė ir paskelbė garsiąją savo trilogiją“ 
ir daugybę straipsnių, tuo plačiu mastu atnaujino tuoj po I pasaulinio karo 
K. Būgos pradėtą upių ir ežerų vardų tyrimą ir iš esmės sukūrė lietuvių 


*2 Lietuvos TSR upių ir ežerų vardynas / Sudarė B. Savukynas, A. Vanagas, V. Vit- 


kauskas, K. Vosylytė, I. Ermanytė. Redagavo E. Grinaveckienė ir J. Senkus. 
Vilnius, 1963. 

Vanagas A Lietuvos TSR hidronimų daryba.Vilnius, 1970; Lietuvių hidro- 
nimų semantika // Lietuvių kalbotyros klausimai. T. 21 (1981 m.). P 4-153; 
taip pat jo.Lietuvių hidronimų etimologinis žodynas. Vilnius, 1981. 

hidronimijos mokslą. Įvairius hidronimijos klausimus yra lietę ir kiti au- 
toriai, pvz., F. Daubaras nagrinėjo sen. prūsų vandenvardžius. 

Gyvenviečių pavadinimų tyrimu ir tvarkymu pokario metais iš pra- 
džių beveik nesirūpinta. 1949 m. pasirodžiusiame administraciniame są- 
vade“ buvo daug netikslumų, nesunormintų ar net iškraipytų vietovar- 
džių. Po dešimties metų pakartotas leidimas“ jau kiek patvarkytas, bet ir 
jame liko tarminių, net neautentiškų formų, šiaip visokių netikslumų. 
Vėliau imtasi iš esmės tvarkyti gyvenviečių pavadinimus. Daugiausia nu- 
veikė vardyno grupė Lietuvių kalbos ir literatūros institute, vadovaujama 
A. Vanago. Buvo laikomasi prieškarinės „Gimtosios kalbos“ bei žymiųjų 
kalbininkų (P. Skardžiaus, A. Salio, P Joniko ir kt.) pradėtos vietovar- 
džių norminimo tradicijos. Stengtasi pagrįsti ją teoriškai, aptarti tarminių 
formų transponavimo į bendrinę kalbą principus. Tačiau vietovardžių nor- 
minimas buvo gerokai atsilikęs nuo bendrinės kalbos tvarkymo. Prieš 
karą nespėta įtvirtinti kai kurių pavadinimų sunormintų formų, todėl įsi- 
galėjo tarminiai jų atitikmenys, pvz., A/unta, Geldžiai, Malaišiai, Nedzingė, 
Pūmpėnai. Juos pakeisti bendrinės kalbos atitikmenimis A/anta, Gelėžiai, 
Maleišiai, Nedingė, Pžmpėnai darėsi Vis sunkiau. 

Šeštajame dešimtmetyje kilo diskusijų dėl kai kurių gyvenviečių pava- 
dinimų autentiškumo. J. Balčikonis reikalavo vartoti Galia, Kriavas, 
Mžišiagala, Naūgardas, (upė) Vilnia vietoj įsigalėjusių antrinės kilmės 
variantų Alšėnai, Krėva, Maišiogala, Naugardūkas, Vilnėlė. Kadangi Bal- 
čikonio siūlomos formos yra paimtos iš gyvosios kalbos ir jų tikrumas 
nekėlė abejonių, tai daugelis kalbininkų tam pritarė. Tačiau nekalbinin- 
kai buvo įpratę prie įsigalėjusių, iš esmės iškraipytų formų, todėl priešta- 
ravo keitimui, o kai kas (pvz., istorikas J. Jurginis) net bandė jas pateisin- 
ti (diskusija „Tiesoje“, „Literatūroje ir mene“, „Tarybiniame mokytoju- 
je“). Dar spaudoje ginčytasi dėl Neringos || Nerijos pavadinimo (V. Gu- 
delis, V. Mažiulis ir kt.). 

Oikonimijos tvarkymui didelę reikšmę turėjo aštuntajame dešimtme- 
tyje išleistas naujas išsamus dviejų dalių sąvadas, sutrumpintai vadintas 
„Žinynu““. Jame pateikta net apie 25 tūkst. sunormintų ir sukirčiuotų 
gyvenviečių pavadinimų. Tą darbą atliko Lietuvių kalbos ir literatūros 
institutas, daugiausia triūso įdėjo A. Vanagas. Antrojoje dalyje oikonimai 
pateikti alfabeto tvarka, taigi labai patogų naudotis. 

Praktinėje vartosenoje, net oficialiai kalbant per radiją ar televiziją, 
vietovardžiai ir toliau buvo nemažai kraipomi. Ypač svyravo jų kirčiavi- 


34 Lietuvos TSR administracinis-teritorinis padalinimas. Vilnius, 1949. 

2 Lietuvos TSR administracinis-teritorinis suskirstymas. Vilnius, 1959. 
Lietuvos TSR administracinio-teritorinio suskirstymo žinynas / Parengė Z.No- 
reika ir V. Stravinskas. Vilnius, 1974-1976. T. 1-2 

mas. Painiavą dažnai lėmė gyventojų migracija, nes naujakuriai paprastai 
vietų vardus ima kirčiuoti savaip, pagal savo krašto panašių vietovardžių 
modelį. Suprantama, išmokyti taisyklingai kirčiuoti visus Lietuvos gyve- 
namųjų vietų pavadinimus sunku. Todėl ne kartą buvo keliamas reikalas 
visur, kur tik įmanoma (sąrašuose, iškabose, kelių rodyklėse, žemėlapiuose, 
spaudoje), vietovardžius rašyti sukirčiuotus, kad žmonės taisyklingai juos 
tartų ir jų nedarkytų. Įvairiais vietovardžių klausimais spaudoje buvo daug 
prirašyta. Be minėtų asmenų, dar rašė I. Ermanytė, V. Grinaveckis, A. Jo- 
naitytė, Z. Jonikaitė, J. Jurkštas, K. Kuzavinis, V. Maciejauskienė, K. Pa- 
kalka, A. Pakerys, Z. Rabačiauskaitė, A. Rosinas, J. Senkus, V. Sirtautas, 
I. Steponavičienė, J. Šukys, A. Vidugiris, V. Vitkauskas, K. Vosylytė, 
Z. Zinkevičius ir kt. 

Labai daug žalos lietuvių vardynui, ypač oikonimijai, pridarė bolševi- 
kų valdžia su savo ideologija. Buvo masiškai keičiami gyvenviečių pava- 
dinimai. Antai 1955 m. Marij4mpolė paversta Kapsuku. Labai stengtasi 
„ideologiškai stiprius“ vardus duoti steigiamiems kolchozams (kolū- 
kiams). Gal tik apie trečdaliui jų palikti senieji kaimų ar kitų vietovių 
pavadinimai. Dauguma gavo bolševikinius vardus, nieko bendra neturin- 
čius su lietuvių oikonimija. Juose stengtasi įamžinti bolševikų veikėjus, 
pvz., Lėninovardą gavo net apie 26 (įskaitant ir tokius pavadinimus kaip 
Lėnino keliū), Marfčių Melnik4ičių atsirado berods 14, Černiachėvskių 
— 12, Ždžnovų - 11, Mičiūrinų - 10, Kšrolių P6žėlų — 9, Čiapūjevų, 
Dzeržinskių, Kalininų, Kirovų, Suvėrovų — Sir t. t. Iš lietuvių rašytojų 
mėgta vadinti Jū/iaus JanGnio, Žemaitės (rodos, po 10), Salomėjos Ne- 
riės (7) vardais. Vartoti šiaip jau ideologiškai tinkami vardai, pvz., Pėrga- 
Jės (net apie 20), (Komunizmo ir kitokios) Aūšros (14), Gegužės Pirmo- 
sios (13), Švyturiai(12), (Tarfbiniai) Artėjai, Vienfbės (rodos, po 10), 
Naujieji gyvenimai (9), Bolševikai, Jaunosios gvardijos, Laisvės, Parfžiaus 
komūnos, (Didieji, Raudonieji...) Spaliai (po 8), Atžalynai, Raud6nosios 
Žvaigždės, Taikos (po 7), Pažangos (6), Tarfbų Lietuvos (5), Pirmūnai 
(4), Komunarai, Kovo 8-osios (po 3), Spartuėliai (2), Auksinės vdrpos, 
Bendrieji darbai, Laisvosios žemės, Tičsos... Vartoti net šūkiai: Už taiką 
(tokių berods 12), Į komunizmą, Į Idimę, Į šviesią šteit;, Pirmyn į ko- 
munizmą... Pasitaikydavo istorijai prieštaraujančių nesąmonių, pvz., Že- 
maičių krašte atsirado Dainava. Buvo ir keistų pavadinimų, pvz., LKP 60 
mečio kolūkis. Jų žmonės nemokėdavo net ištarti. 

Vietovės buvo krikštijamos pagal tą patį, pasakytume, idiotišką prin- 
cipą, kaip ir Kaliningrado srities (Rytprūsių) miestai, gyvenvietės. Kurio- 
zas: gyvena Žmogus kaime, turinčiame lietuvišką pavadinimą, o paklaus- 
tas, kur važiuoja, sako: į Čiapajevą, į Bolševiką, į Šviesą ar pan. Tai — 
gimtojo krašto vietovių nominacijos svetimkūniai, griaunantys mūsų kal- 
bos tradiciją. Lietuviai niekada vietovių nevadino pavardėmis ar šūkiais. 

Maža to, bolševikų valdymo metais Lietuvoje dingo daugiau negu 
3 000 savų lietuviškų oikonimų (apie 1076)?7. Išnykus kaimams, vienkie- 
miams, girininkijoms, numelioravus laukus, nebeliko daugybės buvusių 
jų vardų. Nušluoti nuo Žemės paviršiaus šimtmečius tvėrę mūsų kalbos 
paminklai. Labiausiai šiuo atžvilgiu nukentėjo Kauno, Panevėžio, Rokiš- 
kio, Šiaulių, Ukmergės, Utenos, Zarasų ir kt. rajonai. Tie vardai liko tik 
Lietuvių kalbos ir literatūros instituto kartotekose. Tai ne tas pat, kas 
natūralus jų funkcionavimas kalboje. Lyg nuskendę varpai skamba iš po 
žemės. Dingusių pavadinimų vietą užėmė biurokratų primesta banali ide- 
ologiška nomenklatūra, neturinti Lietuvoje jokių istorinių šaknų. 

Miestuose ir miesteliuose buvo pakeisti gatvių pavadinimai. Antai sos- 
tinėje Vilniuje nebeliko seniausių Piliės, Didžiosios, Vokiečių, Šv. Jono 
ir kt. gatvių. Gedimino mieste nebebuvo Gedimino gatvės. Kaitaliota jų 
vardus be atodairos. Tufgaus gatvė virto Tankistų, vėliau Jegėrovo, po to 
vėl Tankistų ir pan. Iš maždaug 650 Vilniaus miesto gatvėvardžių vos 28 
išliko senieji?š. Lietuvos miestuose nebeliko istorijos. 

Buvo taip pat pakeisti kultūros ir švietimo įstaigų, įvairių institucijų 
pavadinimai. Antai Vilniaus universitetasvirto Vilniaus Darbo raudono- 
sios vėliavos ir Tautų draugystės ordinų valstybiniu V. Kapsuko universi- 
tetu. Tikra biurokratizmo „kantata“ kvailybei! (A. Rosinas). Prie viso to 
dar reikia pridėti rajoninių laikraščių pavadinimų mozaiką: „Lenino vė- 
liava“ (Širvintos), „Lenino priesakai“ (Šalčininkai), „Lenino keliu“ (Ute- 
na), „Leniniečių balsas“ (Tauragė), „Leninietis“ (Šiauliai) arba „Komu- 
nizmo aušra“ (Radviliškis), „Komunizmo švyturys“ (Telšiai), „Komunis- 
tinis darbas“ (Šilutė), „Komunistinis žodis“ (Kelmė), „Į komunizmą“ 
(Kaišiadorys)... Tikri bolševikinės nomenklatūros šedevrai. 


Funkcinės kalbos atmainos 


Po karo toliau plėtojosi skirtingos bendrinės kalbos atmainos (stiliai), 
kurių užuomazgų būta ankstesnėse epochose. Ypačstipri jų diferenciacija 
vyko tarpukario laikotarpiu Nepriklausomoje Lietuvoje. Laisvės neteki- 
mas tą procesą kiek pristabdė. Kai kurių sričių kalba ėmė merdėti (kary- 
ba, diplomatija, religija...), kitų buvo persunkta svetimos ideologijos (fi- 
losofija, visuomeniniai mokslai...). Bene daugiausia pokario laikotarpiu 
*7 Juos paanalizavo M. Razmukaitė straipsnyje „Ką byloja išnykę kaimų vardai“ 
(„Kalbos kultūra“. 1991, 61). 

38 Gatvių vardus ir kitus sostinės vietovardžius tyrė J. Jurkštas. Žr. jo knygelę 


„Vilniaus vietovardžiai“ (Vilnius, 1985) ir straipsnius Lietuvos TSR Mokslų aka- 
demijos darbų A serijos II tome (1978 m.), „Kalbos kultūroje“ 1976, 30. 

išryškėjo publicistinė, beletristinė, mokslinė ir kanceliarinė atmainos. Žar- 
gonas visas jas gerokai niveliavo. 

Labiausiai išsiskyrė publicistinė kalba. Bolševikai vertė visus Žmones 
įsitraukti į propagandinį darbą, taigi artino juos prie žurnalistikos. Tuo 
pačiu plėtė publicistikos rėmus. Įvairiatarmių Žmonių įsitraukimas at- 
miešė publicistikos kalbą tarmybėmis ir įvairiais neįprastais kalbos ele- 
mentais. Daugiausia blogybių atsirado kaip tik šioje kalbos atmainoje. Ją 
labai veikė dvikalbystė. Čia pirmiausia iškilo aikštėn rusų kalbos stimu- 
liuojamos svetimos, lietuvių kalbai neįprastos tendencijos. Labiau negu 
kitose atmainose išplito padalyvinės ir pusdalyvinės konstrukcijos. Pir- 
mosios imtos vartoti veiklos sričiai reikšti, pvz.,vykdant partijos 
nutarimus, įdiegta daug naujovių; keliant kaimokultūrą, 
svarbų vaidmenį atliko spauda, ir pan. Išplito ir atitinkamos pusdalyvi- 
nės konstrukcijos, pvz., tarybiniai žmonės daug nuveikė, kurdami 
komunistinį rytojų. Tokios konstrukcijos vartotos ir vietoj pada- 
lyvinių. Apskritai gerokai niveliuotas pusdalyvių ir padalyvių vartojimas, 
plg. statybininkai įtemptai padirbėjo, statydami naują fermą 
||starantnaują fermą. 

Publicistinėje kalboje labiau negu kokioje kitoje išplito žodžių jungi- 
niai, sudaryti iš tranzityvinio veiksmažodžio ir veiksmažodinio daikta- 
vardžio. Tai įvyko tais atvejais, kai reiškiamai minčiai pakanka tik veiks- 
mažodžio, pvz., duoli nurodymą (=nurodyti), prisiimti įsipareigojimą 
(=įsipareigoti)ir t. t. Žodžiu, daiktavardinės konstrukcijos publicistinė- 
je kalboje ėmė visai užgožti veiksmažodį. Šios ir kitos negerovės iš publi- 
cistinės kalbos brovėsi į beletristiką, taip pat šnekamąją kalbą. 

Beletristinę kalbą kūrė didelis bolševikinių ar subolševikintų rašytojų 
būrys. Kitokių beveik nebuvo įsileidžiama. Vyresniosios kartos, iš Ne- 
priklausomos Lietuvos atėjusių garsių rašytojų A. Žukausko-Vienuolio, 
V. Mykolaičio-Putino, B. Sruogos, A. Miškinio, J. Paukštelio ir kt. balsas 
buvo pritildomas. Kai kurie greit prisitaikė prie naujų sąlygų, pvz., J. Bal- 
tušis, P. Cvirka, S. Nėris, T. Tilvytis, A. Venclova ir kt. Išaugo nauja - jau 
tarybinių rašytojų karta: J. Avyžius, A. Bieliauskas, Just. Marcinkevičius, 
E. Mieželaitis, V. Petkevičius, V. Reimeris, M. Sluckis... Dalis rašytojų lai- 
kėsi liaudinės kalbos tradicijų: J. Avyžius, J. Baltušis, P Cvirka, R. Gra- 
nauskas, J. Paukštelis, K. Saja, I. Simonaitytė, A. Žukauskas-Vienuolis ir 
kt. Jų kalba — sodri, kupina ekspresyvių žodžių ir posakių, kartais net 
atmiešta tarminėmis ypatybėmis. Antai R. Granauskas gausiai vartojo raiš- 
kius veiksmažodžius. Gražūs, liaudiški jo frazeologizmai, pvz., pačsti širdį, 
sudėti bliiostą, nė iš pėdos ir pan. A. Žukausko kalbai būdingi leksikos 
okazionalizmai: sapnai gyvamiegiai, marvėjas “marių vėjas", naujavarpė 
duona, nešvariaburnystė, promedis '<senovės medis", šunrimis “prastas ri- 
mas'... Raiškos priemonių intelektualizacija būdinga E. Mieželaičiui. Jis 

vartojo daug tarptautinių žodžių, specialių terminų. S. Gedos poezijai bū- 
dingos originalios metaforos: /edynų skiauterės, rugiagėlių bedugnės, 
skambantis vanduo, smėlio lūpos... 

Dalis rašytojų jau nebeturėjo tarmės (prieš karą tokių beveik nebuvo), 
iš esmės tai „miestų“ rašytojai: A. Baltakis, A. Bieliauskas, A. Maldonis, 
E. Matuzevičius, V. Petkevičius, V. Reimeris, M. Sluckis ir kt: Jie stengė- 
si originaliau vartoti bendrinės kalbos raiškos priemones. 

Mokslo kalba gana sparčiai plėtojosi, bet kartu pergyveno gilią krizę. 
Jaunoji mokslininkų karta buvo priversta savo veikalus daugiausia rašyti 
rusiškai, todėl lietuviškos mokslo kalbos net nebuvo kaip reikiant per- 
pratusi, apskritai nelabai ja tesidomėjo. Jų kalbos klaidas ištaisydavo 
leidyklų redaktoriai. Svarbi sudėtinė mokslo kalbos dalis — terminija, 
tačiau ji plėtojosi vienapusiškai. Nors buvo leidžiama palyginti daug ter- 
minų Žodynų, bet daugumos juose esamų terminų kalboje nevartota, liko 
tik žodynuose. Mokslo kalbos sintaksė nepasižymėjo taisyklingumu. Vy- 
ravo sunkios daiktavardinės konstrukcijos, ilgi sudėtiniai, ypač prijungia- 
mieji, sakiniai. Taip pat ryškėjo polinkis į pasyvines konstrukcijas, išplės- 
tinius vientisinius sakinius. Daugelyje mokslo sričių, ypač medicinos ir 
techninių disciplinų, įsigalėjo žargonas. Detaliau apibūdinti atskirų moks- 
lo šakų kalbos nė neįmanoma, nes nėra specialių jos tyrimų. Bene dau- 
giausia šiais klausimais rašė A Bitinienė“. 

Kanceliarinė kalba, paveldėta iš tarpukario, buvo labai atmiešta rusiš- 
kais vertalais. Daugelį valdžios dokumentų ir juridinių aktų tiesiog vertė, 
kitus sudarinėjo rusų kalba parašytų tekstų pavyzdžiu. Įsigalėjo daugybė 
verstinių štampų, pvz., sprendimą nuimti nuo kontrolės 'nekontroliuoti", 
vesti aiškinamąjį darbą 'aiškinti', nešti personalinę atsakomybę “pačiam 
atsakyti" ir pan. Išnyko mandagūs kreipiniai ponas, Jo Ekscelencija, Jo 
MagnitficeAcija, nyko net žodis prašymas (pakeistas pareiškimu) ir kiti 
panašūs. Įvairiose instrukcijose, ataskaitose ir pan. įsitvirtino tuščiažo- 
džiavimas, aptakios ir nedaug tesakančios frazės (meistriškai ištobulin- 
tos rusų kalboje), pompastika. Į madą įėjo akių dūmimas, išsisukinėjimas, 
išpūsti sakiniai, tokie kaip įpareįgoti parduotuvės vedėją operatyviai spręsti 
reikalingų prekių atvežimą į parduotuvę, arba svarbiausiu uždaviniu lai- 
kyti konkrečių priemonių įgyvendinimą ir pan. Nors ir buvo išleista rašti- 
nei specialių žinynų (1970, 1980 m. ir kt.), prirašyta nemaža straipsnių 
„Tarybų darbe“, „Kalbos kultūroje“, „Mūsų kalboje“ ir kitur, tačiau kan- 
celiarinė kalba beveik negerėjo. 


3 Bitinienė A. Mokslinis stilius. Vilnius, 1988. 

KALBOS PUOSELĖTOJAI IR TYRĖJAI 


Lituanistikos padėtis po karo 


Lituanistikos, kaip apskritai mokslo, padėtis iš pradžių buvo baisi. 
Slėgė ne tik ekonominiai pokario sunkumai (maisto kortelės, nekūre- 
namos universiteto auditorijos...), fizinė ir dvasinė priespauda (areš- 
tai, žudynės, deportacija, visuotinis melas...), bet ypač tai, kad, pasi- 
traukus į Vakarus žymiesiems kalbininkams, Lietuvoje kalbotyros ne- 
liko. Tačiau laikraščiuose ir ano meto vadovų kalbose skambėjo vien 
šūkiai apie „dar neregėtą lituanistikos suklestėjimą“. Aukštųjų mo- 
kyklų dėstytojai buvo nuolat priversti kartoti studentams šią „tiesą“, 
plūsti „buržuazinius“ kalbininkus, įrodinėti būsimiesiems lituanistams, 
kad prieš karą nebuvo rūpinamasi lietuvių kalba, nors visa toji propa- 
ganda prieštaravo sveikam protui: pakako palyginti bet kokį 1918 ir 
1939 m. lietuvišką tekstą, kad matytum, kokia tada buvo padaryta pa- 
žanga. Protestuoti prieš melą esant totalitarinei valdymo sistemai at- 
rodė beprasmiška. Vis dėlto protestų buvo, net studentų. 

Lituanistams skaudu buvo matyti, kaip nuo pat pirmųjų pokario 
metų lietuvių kalba stumiama iš viešojo gyvenimo, kaip ji degraduoja, 
išsigimsta. Bet jos gelbėti — nevalia. Tuoj apšauks „nacionalistu“. Sta- 
lino „apaštalų“ akyse kiekvienas lituanistas, ypač nepartinis, atrodė 
jau ir „nacionalistas“. Ši etikėtė buvo klijuojama be atodairos. „Na- 
cionalizmo baubas“ lituanistikai pridarė bene daugiausia žalos. 

Oficialiai SSSR lingvistikos padangę tada gaubė „naujasis sovieti- 
nis kalbos mokslas“, trumpai vadintas marizmu (nuo jo kūrėjo N. Mar- 
ro pavardės). Tai buvo valdiška kalbotyros teorija, labiau primenanti 
„lingvistinę tikybą“ negu mokslą. 

N. Marras buvo SSSR kalbininkas, Kaukazo kalbų žinovas, vienas iš gruzinų kalboty- 
ros pradininkų, plačiai Žinomas ir kaip archeologas. Gimė 1864 m. Kutaisyje. Tėvas ško- 
tas, motina gruzinė. 1888 m. baigė Peterburgo universiteto Rytų fakultetą. Nuo 1900 m. 
ten pat dėstė. 1909 m. išrinktas akademiku. Labai iškilo po Spalio perversmo, kai iš Ru- 
sijos pasitraukė Žymiausi lingvistikos specialistai. Bendrosios kalbotyros srityje Marras 
buvo diletantas. Sukūrė vadinamąją jefetinę teoriją, kuria bandė įrodyti gruzinų ir kitų 
Kaukazo kalbų giminystę su semitų kalbomis. Vėliau ją išplėtojo į visuotinę kalbotyros 
teoriją — „naująjį kalbos mokslą“. Pagal Marrą, kalboje atsispindi ne tautos istorija, bet 
tik pasiektas ekonominės ir visuomeninės raidos laipsnis. Pritaikęs marksizmo termino- 
logiją, Marras kalbą paskelbė klasiniu reiškiniu, vadinamąja antstatine kategorija. Ji esanti 
atitinkamos visuomeninės formacijos klasinio pobūdžio antstatas, skirtingas kintant toms 
formacijoms. Realios esančios tik atskirų visuomenės klasių kalbos. Bendra tautinė kal- 
ba — tai fikcija (!). Visų pasaulio kalbų raida esanti vieninga: kalbos nuolat kryžminasi, 
jos ir gimsta besikryžmindamos, vykstant „revoliuciniams sprogimams“. Šitaip Marras 
kalbos supratimą apvertė aukštyn kojomis. Postulavo bendrą visoms pasaulio kalboms 

glotogoninę koncepciją, pagal kurią kalbos išriedėjusios iš vadinamosios „rankų kalbos“ 
(gestų) ir keturių pirmykščių garsų kompleksų, tariamųjų magiškų elementų sa/, ber, jon, 
roš. Neigė kalbų giminystę, jų šeimas, apskritai genealoginę kalbų klasifikaciją. Žodį pro- 
kalbė paskelbė odioziniu. Lyginamoji kalbotyra maristams tebuvo „buržuazinis moks- 
las“, nesuderinamas su marksizmu. Iš esmės kovota prieš viso pasaulio kalbotyrą. Tačiau 
pačiame marizme jokio kalbos mokslo iš tikrųjų nebuvo. Neturėta nė kalbų tyrimo meto- 
dikos, tikslių lingvistinės analizės būdų. Remiamas komunistų partijos, marizmas buvo 
paskelbtas oficialiu kalbotyros mokslu visoje Sovietų Sąjungoje ir tapo visiems kalbinin- 
kams privalomas. Pasisakęs prieš Marrą bematant atsidurdavo „kur baltos meškos“. 


Lietuvoje marizmas nespėjo kaip reikiant įsigalėti. Nors jau 1940 m. 
buvo įsakyta jo laikytis dėstant kalbotyros disciplinaš, bet niekas to 
nepaisė, nes šio „mokslo“ tada dar nepažino. Jo įdiegimu rimčiau bu- 
vo susirūpinta tik po karo. Reikalauta kuo gausiau cituoti „genialiuo- 
sius“ Marro raštus. Tikrų maristų Lietuvoje neatsirado, išskyrus dėl 
karjeros tokiais apsišaukusius (pvz., V. Kostelnickį, R. Mironą). „Pa- 
žangūs“ Žmonės, žinoma, nėrėsi iš kailio keldami į padanges „genia- 
liojo Marro nuopelnus“. Tie patys asmenys vėliau (po 1950 m.) su ne 
mažesniu uolumu keikė Marrą ir garbino dar didesnį „kalbotyros 
korifėjų“ — Staliną. Ypač brutaliai marizmas buvo peršamas 
1949—1950 m., rengiantis triumfališkam Marro jubiliejui Maskvoje. 
Tačiau šiam „mokslui“ esant pačiame triumfo zenite, staiga... lyg per- 
kūnas iš giedro dangaus įvyko lingvistinė diskusija „Pravdoje“ (pra- 
dėta gruzinų kalbininko A. Čikobavos 1950.V.9) ir netikėtai Stalino 
vardu pasirodęs straipsnis (1950.V1.20), vėliau su nedideliu papildy- 
mu išleistas atskira knygele „Marksizmas ir kalbotyros klausimai“, vi- 
siškai pasmerkęs marizmą ir tapęs bent dešimtmečiui SSSR kalboty- 
ros ir apskritai mokslo šventraščiu. 

Taip 1950 m. baigėsi marizmo era, viešpatavusi SSSR nuo 1925 m, 
Lietuvoje iš esmės tik nuo 1944 m. pabaigos iki 1950 m. vidurio. Pra- 
sidėjo grįžimas prie tradicinės kalbotyros. Kaip ir galima buvo tikėtis, 
toji akcija greit nukrypo ideologine vaga: imta propaguoti ne tradici- 
nę kalbotyrą, bet Stalino „genialiąsias idėjas“. Jų tada buvo mokomi 
visi: ir studentai, ir darbininkai, ir valstiečiai, net medicinos darbuo- 
tojai. Neapsieita be demagogijos, nieku dėtų Žmonių apšaukimo „ma- 
ristais“ (nukentėjo doc. J. Kruopas)“. 

Lituanistai pokario metais buvo orientuojami vien į mokslinį lie- 
tuvių kalbos tyrimą. Baisios kalbinės tikrovės jie turėjo „nematyti“. 
Bet ir mokslinį darbą dirbančius stropiai prižiūrėjo bolševizmo ideo- 
logai. Greit lituanistai savo kailiu gavo įsitikinti, kad bolševikams rū- 


“9 Plačiau apie pirmųjų pokario metų kalbininkų vargus ir marizmą žr. šių eilučių au- 
toriaus straipsnius „Atsigręžus į praeitį“ (Literatūra ir menas, 1988.XI.19) ir „Prieš 
40 metų “ (Lituanistica, 1990.Nr. 4, p. 77-81). 

pėjo visai ne lietuvių kalbos mokslas, bet tik jo propaganda. „Rūpini- 
masis“ lituanistais iš pat pradžių reiškėsi vien nuolatiniu barimu už 
„nacionalizmą“ ir visokių priekabių ieškojimu. Reikėdavo išklausyti 
absurdiškiausių priekaištų. Vilniaus universiteto lietuvių kalbos ka- 
tedrą nuo 1950 m. imta „valyti nuo nepageidaujamų elementų“. Siautė- 
jo partorgai ir komsorgai. Iš katedros išgujo abu teorines kalbines dis- 
ciplinas pajėgius skaityti J. Kruopą ir J. Senkų (kiti tebuvo kalbos prak- 
tikai, atėję iš vidurinių mokyklų ar Žodyno redakcijos), juos apšmei- 
žė, iškoneveikė, dvasiškai suluošino. Tai buvo beveik mirtinas smūgis 
katedrai. Bet ji bolševikams nerūpėjo. Verskitės kaip išmanote! Ir rei- 
kėjo verstis. Šių eilučių autoriui teko dėstyti discipliną, kurios pats 
studijuodamas nebuvo klausęs. Nuo visiško kracho tada išgelbėjo per- 
sikėlę iš Kauno (panaikinus Vytauto Didžiojo universitetą) K. Ulvy- 
"das ir J. Kabelka. Norėta susidoroti ir su prof. J. Balčikoniu. Panašiai 
lituanistai buvo „auklėjami“ visur ir bemaž visą laiką. Absurdas, de- 
magogija liejosi per kraštus. 

Visų skriaudų ir patirtų nuoskaudų vargu ar bus įmanoma kada nors atskleisti, nes 
prasidėjus Atgimimui pasistengta sunaikinti nusikaltimų pėdsakus. 1979 m. ryšium su 
Vilniaus universiteto jubiliejumi vartydamas archyve dokumentus J. Kruopo byloje šios 
knygos autorius matė Rektoriui rašytą šmeižikišką raštą nuplėšto vyniojamo popieriaus 
skiautelėje. 1988 m. rudenį to rašto ten jau nebebuvo. Protokolų knygose (kurių nespėjo 
sunaikinti) dažnai trūksta lapų... 


Persekiojami ir ujami lituanistai savo autoritetą stalinistų akyse 
galėjo pakelti tik dažnai cituodami Stalino ir kitų „klasikų“ raštus. Ir 
tų citatų tada buvo prikaišiota mokslo darbuose ir šiaip straipsniuose 
be jokio saiko, nors jos ten atrodė „nei į tvorą, nei į mietą“. 

Mokomąjį lituanistikos darbą Universitete trukdė nuolatiniai paskai- 
tų tikrinimai, visokie svarstymai, atliekami nekompetentingų komisijų. 


Kas tik tada lituanistų netikrino: ekonomistai, fizikai, matematikai... tik ne patys li- 
tuanistai. Ir visi „mokė“. Šios knygos autorius politinės ekonomijos profesoriaus (MA 
tikrojo nario!) buvo baramas Mokslinės tarybos posėdyje už tai, kad paskaitoje nagrinė- 
jo iliatyvo formas. Jas esą vartojęs savo raštuose A Smetona, todėl jų tyrimas esanti ide- 
ologinė klaida. Trūkstą politinio budrumo! Liepta iliatyvų nebetirti. Panašiai buvo „mo- 
koma“ visur. Suprantama, teko „mokytojams“ dėkoti... ir toliau dirbti. Kitaip šiandien 
neturėtume lietuvių kalbotyros, Vilnius nebūtų tapęs baltistikos centru. Lituanistų tikri- 
nimas taip labai buvo įsismelkęs į bolševikų sąmonę, jog net prasidėjus Gorbačiovo per- 
tvarkai jo neatsisakyta. Universitete 1986 m. organizuotas bene pats gėdingiausias „Žy- 
gis“ prieš lituanistus, iš piršto išlaužus kaltinimus, švaistantis papeikimais (kurių vėliau 
atšaukti „pamiršo“ ). Įpročio galia. 


Mokslui labai trukdė vadinamasis „visuomeninis darbas“. Kiekvie- 
nas lituanistas buvo apkraunamas nereikalingomis pareigomis: profe- 
soriai būdavo proforgais, agitatoriais, spaudos platintojais ir t. t. Bu- 
vo sukurta ištisa sistema mokslo darbui trukdyti. Nemaža žalos litu- 

anistikai pridarė ir neigiamas požiūris į tautos, kartu ir kalbos, istori- 
ją. Diachroninė kalbotyra ilgą laiką buvo nemadinga. Dirbti mokslinį 
darbą kalbos istorijos srityje laikyta tiesiog nusikaltimu. Niekam ne- 
rūpėjo, kad lituanistika kaip mokslas išsirutuliojo būtent iš istorinės 
kalbotyros, kad dėl savo archajiškumo lietuvių kalba garsėjo visame 
pasaulyje. Persekiodami kalbos istorikus bolševikai griebdavosi de- 
magogijos, absurdiškų „ideologinių argumentų“. Esą kalbos istorikai 
neapsieiną be senųjų raštų, o šie religinio turinio, taigi kenkią ateis- 
tinei propagandai. Net diplominių darbų temos iš istorinės kalboty- 
ros ilgą laiką buvo visaip varžomos, stalinistų kontroliuojamos. Lai- 
mei, tie „sargai“ nebuvo kompetentingi, prastai orientavosi kalboty- 
ros dalykuose, todėl pavykdavo žalą šiek tiek sumažinti. 

Moksliniam darbui kenkė ir knygų uždarymas į specfondus. Daug 
lituanistinės literatūros buvo tiesiog sunaikinta. Kitų knygų skaity- 
mas labai apribotas. Ir ne vien specfondu. Vilniaus universitete (ne 
tik jame) kurį laiką buvo atskiri katalogai, neprieinami kiekvienam 
dėstytojui ar studentui. Tapo oficialiai negaunama (tik slaptomis) vi- 
sa prieškarinė lituanistinė literatūra, be kurios nebuvo įmanoma išsi- 
versti. Emigracijoje atsidūrusių kalbininkų neleista net minėti, nekal- 
bant jau apie jų veikalų citavimą. Tai vertė anonimiškai dėstyti sveti- 
mas mintis, taigi iš esmės plagijuoti. Tikrieji autoriai atlaidžiai pikti- 
nosi, nes suprato, kas dėl to kaltas. 

Lituanistika (baltistika) kaip mokslas yra tarptautinė disciplina. 
Užsienio mokslininkų indėlis ir po karo ilgą laiką viršijo tą, kurį įneš- 
davo lietuviai. Tačiau Lietuvoje užsieninė literatūra buvo neprieina- 
ma. Tuo būdu lietuvių kalbininkų būklė buvo sunkesnė negu užsienio 
lituanistų (baltistų), kurie lengvai gaudavo lietuvių darbus. Lietuvoje ne- 
retai tekdavo atradinėti tai, kas užsienyje jau seniai būdavo Žinoma. 

Nepaisydami visų tų trukdymų lituanistai dirbo mokslinį darbą. Net 
labai intensyviai. Jiems reikėjo daug dirbti, nes buvo kalbotyros ma- 
žamoksliai. Mokytojų neturėjo — jie buvo pasitraukę į Vakarus gelbė- 
damiesi nuo Stalino teroro. Ejo gandai, kad J. Gerulį sušaudė. Sovie- 
tų Sąjungos mokslo centruose tebuvo du specialistai, kurių mokslinė 
veikla šiek tiek susijusi su lituanistika: Maskvoje — M. Petersonas ir 
Leningrade — B. Larinas. Pirmasis palaikė artimus ryšius su J. Balči- 
koniu, važiuodavo atostogauti į Lietuvą. Tai buvo blaivaus proto moks- 
lininkas, protestavęs prieš Marro „naująjį kalbos mokslą“ ir dėl to 
nukentėjęs. Deja, jis tada jau buvo paliegęs, greit sunki liga jį pri- 
kaustė prie lovos. Mirė 1962 m. Kuo nors tiesiogiai padėti lietuvių 
kalbininkams jis negalėjo. B. Larinas — kiek jaunesnis ir energinges- 
nis. Irgi nukentėjęs nuo maristų. Jo ryšiai su Lietuva buvo artimesni. 
Išrinktas LTSR MA nariu. Stengėsi prisidėti prie didžiojo Žodyno nau- 

jos instrukcijos rengimo, Lietuvių kalbos atlaso darbo organizavimo, 
vadovavo disertacijoms, jas oponuodavo. Bet visa tai galėjo daryti tik 
atotrūkiais nuo pagrindinio savo darbo Leningrado universitete (ten 
buvo Filologijos fakulteto dekanas). Mirė 1964 m. 

Rygoje dirbo garsus baltistikos specialistas J. Endzelynas. Deja, jį 
bolševikai greit nušalino nuo pareigų (1950 m.). Lietuvių kalbininkai 
galėjo pasinaudoti tik jo moksliniais darbais, kurie lituanistinėms stu- 
dijoms iš tikrųjų buvo labai naudingi. 

Užsienyje tada buvo daug žymių lietuvių kalbos tyrėjų, aukštos kva- 
lifikacijos specialistų, pvz., Norvegijoje Chr. Stangas — baltų kalbų 
lyginamosios gramatikos ir kitų didžiai vertingų veikalų autorius, Va- 
karų Vokietijoje E. Frenkelis — lietuvių kalbos etimologinio žodyno 
autorius ir kt. Bet jie lietuviams buvo nepasiekiami. Net jų darbų tik 
vienas kitas egzempliorius patekdavo į Lietuvą, ypač pirmuoju poka- 
rio dešimtmečiu, kada jų labiausiai čia reikėjo. 

Taigi po karo lituanistikos ir baltistikos studijuoti nebuvo pas ką. 
Pagalbos iš niekur negalėjai laukti. Beliko viena išeitis — mokytis pa- 
čiam, pasitikėti savo jėgomis ir Dievo pagalba. Šitaip dirbant buvo 
pasiekta labai daug. Išaugo gabaus jaunimo. Lituanistu tapti daug kam 
atrodė paties Dievo įsakyta. Juk lituanistikoje glūdėjo tautos gyvas- 
tis. Instinktyviai gabesniuosius traukė tautos savigyna. Bet kliudė bol- 
ševikinė atranka: mandatinės komisijos ir t. t. Dar griežtesnė toji at- 
ranka buvo stojantiems į aspirantūrą. Pasitaikydavo, kad kelias minu- 
tes prieš stojamąjį egzaminą jaunuoliui būdavo pareiškiama, jog eg- 
zamino laikyti neleista (taip atsitiko ir šių eilučių autoriui). 

Lituanistų ugdymui trukdė netikę mokymo planai, sudaryti kopi- 
juojant rusistų planus. Specialybės disciplinos buvo sukaišiotos į pla- 
ne likusias nuo „nepajudinamų“ sovietinių „mokslų“ skyles. Univer- 
sitetas iš tikrųjų siekė „gaminti“ ne aukštos kvalifikacijos lituanistus, 
bet amatininkus mokytojus, be lituanistinės erudicijos, be kūrybinės 
iniaciatyvos. Dėl viso to jaunieji pokario kalbininkai buvo vien sava- 
moksliai. Norėdami tapti tikrais kalbininkais, jie buvo priversti šalia 
planinių studijų atsidėję patys savarankiškai mokytis, studijuoti ling- 
vistinę literatūrą. Labai pravertė prieš karą Vytauto Didžiojo univer- 
sitete gerai sukomplektuotas lyginamosios kalbotyros knygų didelis 
rinkinys, perkeltas į Vilniaus universitetą. Tai buvo neišsenkamas šal- 
tinis istorinės kalbotyros studijoms. Vėliau pradėjo į Lietuvą patekti 
naujesnės lingvistinės literatūros. Tokios knygos eidavo iš rankų į ran- 
kas. Aišku, be vadovų aklai studijuojant nemaža klaidžiota, dirbta ne- 
racionaliai. Bet entuziazmas nugalėjo. Jaunieji kalbininkai veržėsi į 
mokslines konferencijas Maskvoje, Leningrade ir kituose centruose, 
paskui vadinamosiose socialistinėse šalyse, kur tik buvo įmanoma. 

Dalyvavo mokslinėse diskusijose. Įniko į konkrečių dialektologijos, 
kalbos istorijos, vėliau ir sinchroninės kalbotyros problemų tyrimą. 
Rašė straipsnius, disertacijas, monografijas. 

Maždaug nuo septintojo dešimtmečio vidurio lituanistika ėmė tvir- 
tai stotis ant kojų. Padėjo ir toji aplinkybė, kad kalbotyra, lyginant su 
literatūra, nebuvo „ideologinė disciplina“, todėl bolševikai kalbinin- 
kams šiek tiek nuolaidžiavo, nepriimtą į literatūros aspirantūrą jau- 
nuolį kartais patys nukreipdavo į kalbos katedrą. Lietuvių kalbos ty- 
rėjai greit ėmė garsėti savo darbais. Vilnių pradėta vadinti pasauliniu 
lituanistikos (baltistikos) centru. 

Susiformavo du pagrindiniai lietuvių kalbos tyrimo židiniai: 1) 
Mokslų akademijoje Lietuvių kalbos ir literatūros institutas ir 2) Vil- 
niaus universitete lituanistinės kalbinės katedros. 

Mokslų akademijoje Lietuvių kalbos instituto veikla po karo buvo 
atnaujinta 1945 m., bet nuo 1952 m. tą Institutą prijungė prie Lietu- 
vių literatūros instituto, vadovaujamo K. Korsako. Tuo buvo padaryta 
daug žalos. Jungtinis institutas visą laiką vos vegetavo. Jį nustelbė be- 
siplečiantys fizikos, chemijos, matematikos ir kitų mokslų institutai 
(naudingi pramoniniam ir kariniam SSSR potencialui), kurie nepa- 
prastai išaugo. Lituanistikos mokslo (kalbos ir literatūros) darbuoto- 
jų lyginamasis svoris Mokslų akademijoje sumažėjo nuo 1575 (1956 m.) 
iki 575 (1986 m.). Tačiau pasiaukojamu darbu buvo pasiekta nemaža. 
Iki Atgimimo instituto kalbininkai parengė ir išleido 7076 didžiojo 
Žodyno, visą Akademinę gramatiką, didžiąją Lietuvių kalbos atlaso 
dalį, gerokai aptvarkė vardyną. Dėl menko finansavimo sukaupti kal- 
bos lobiai institute negalėjo būti saugiai laikomi. Atsitiktinis gaisras 
būtų sunaikinęs neįkainojamus dvasinius tautos lobius. Kalbos prak- 
tika rūpintis sąlygų nesudaryta. Neturėta net atskiro kalbos kultūros 
skyriaus, bet užtat buvo įsteigta socialinės lingvistikos grupė, kuri pri- 
valėjo tirti kalbų kontaktus ir dvikalbystės plitimą Lietuvoje. Atskirų 
instituto kalbininkų indėlis bus aptartas kalbant apie juos. 

Vilniaus universitete lietuvių kalbos tyrimas tolydžio stiprėjo. Pa- 
naikinus Vytauto Didžiojo universitetą Kaune (1950 m.), lituanisti- 
nių kadrų rengimas buvo sukoncentruotas vien Vilniuje (Kaunas liko 
technokratų miestu). Dėl mokslinio darbo atskyrimo nuo mokomojo 
mokslininkams dirbti aukštojoje mokykloje buvo sunku. Lėšų mokslo 
darbui aukštosios mokyklos gaudavo keliasdešimt kartų mažiau negu 
Vakaruose (50 kartų lyginant su JAV). Vis dėlto Universiteto lituanistai 
kalbininkai (nuo 1973 m. veikė atskiros Lietuvių kalbos ir Baltų filologi- 
jos katedros) padarė stebėtinai daug, ypač istorinės kalbotyros, dialekto- 
logijos ir baltistikos srityse. Šį tą nuveikė ir kitų aukštųjų mokyklų dėsty- 
tojai. Visi tie darbai bus aptarti kalbant apie atskirus kalbininkus. 

Nuo septintojo dešimtmečio lietuvių kalbą imta tirti plačiu baltis- 
tikos, net indoeuropeistikos aspektu. Vilniuje formavosi stipri baltis- 
tikos mokykla. 1965 m. pradėta leisti tarptautinį tęstinį leidinį „Bal- 
tistica“, kuriame bendradarbiavo ir užsienio baltistai. Nuo 1964 m. 
organizuotos baltistų konferencijos. Oficialiai jos vadintos sąjunginė- 
mis, bet iš tikrųjų buvo tarptautinės. Keturios pirmosios įvyko Vilniu- 
je, penktoji — Rygoje, po to vėl perkeltos į Vilnių. Jose, kaip ir „Bal- 
tisticos“ leidinyje, vyravo lietuvių kalbos tematika, bemaž vien istori- 
nė (diachroninė) kalbotyra. Latvių kalbai pranešimus ir straipsnius 
daugiausia skyrė kalbininkai latviai, vienas kitas užsienietis, iš lietu- 
vių — J. Kabelka, J. Balkevičius, V. Urbutis ir dar vienas kitas. Prū- 
sistikos srityje daugiausia dirbo V. Mažiulis (ilgametis Baltų filo- 
logijos katedros vedėjas), vėliau įsijungė L. Palmaitis, F. Dauba- 
ras, G. Blažienė (tyrė Sembos vietovardžius), Z. Dūdaitė ir kt., o 
iš nelietuvių — V. Toporovas, V. Šmolstygas (Schmalstieg), Dž. Le- 
vinas ir kt. Jotvingių problematiką plačiausiai rutuliojo ukrainie- 
tis A. Nepokupnas, be to, B. Savukynas, A. Vanagas (hidronimi- 
ka), Z. Zinkevičius ir kt. Vilniečiai baltistai atstovaudavo kitų spe- 
cialybių kalbininkams tarptautiniuose forumuose, vadovavo baltų 
— slavų kalbinių ryšių komisijai prie Tarptautinio Slavistų komite- 
to (K. Korsakas, V. Mažiulis). 

Organizuota nemaža kalbinių ekspedicijų. Daugiausia jų surengė 
Lietuvių kalbos ir literatūros institutas, taip pat aukštosios mokyklos, 
Kraštotyros draugija ir kitos visuomeninės organizacijos (pvz., V. Ma- 
čiekaus vadovaujama „Ramuva“). Vyko kompleksinės ekspedicijos kar- 
tu su tautosakininkais, etnografais, istorikais. Apie jas nemaža rašė 
ano meto spauda, sukaupti kalbos turtai būdavo aptarinėjami „Kal- 
botyroje“, „Mūsų kalboje“ ir kituose leidiniuose. Tuo reikalu suorga- 
nizuotos net specialios konferencijos. Lietuvių kalbos, jos istorijos pro- 
blemos svarstytos ir ne kalbininkų konferencijose, pvz., bibliotekinin- 
kų „Mažvydo skaitymuose“ (J. Tumelio rūpesčiu nuo 1985 m.). Kalbi- 
ninkai stengėsi savo studijoms panaudoti turtingus tautosakos fon- 
dus, nuo 1955 m. pradėtus sisteminti, vėliau ir skelbti. Visa tai plėtė 
akiratį, į mokslinę apyvartą įtraukta daug naujų duomenų. 

Universitete ir kitose aukštosiose mokyklose į lituanistikos darbą 
buvo įtraukta ir kitų kalbų specialistų. Jie rašė disertacijas iš gretina- 
mosios lietuvių ir savo specialybės kalbų gramatikos, kuriose iškelda- 
vo lituanistams įdomių dalykų, ypač iš sinchronijos. Su rusų kalba dau- 
giausia lietuvių kalbą gretino E. Galnaitytė, K. ir I. Musteikiai, J. Elz- 
butas, V. Jovaišas, O. Olekienė, J. Rozga, V. Stašaitienė, G. Šarka, 
J. Zaikauskienė. Lietuvos rusų, ypač senųjų persikėlėlių sentikių, kalbą 
ir jos lituanizmus tyrė M. Kindurytė-Sivickienė, V. Nemčenka ir dar 

vienas kitas rusistas. Senosios Lietuvos valstybės raštinių slavišką kal- 
bą tyrė L. Sudavičienė, Z. Daunienė, E. Marčenka ir kt., tačiau vie- 
našališkai, neišryškino joje esamų lituanizmų, pačią kalbą traktavo 
vien kaip „senąją baltarusių“. Lietuvos lenkų kalba liko bemaž už- 
miršta, šiek tiek ja domėjosi tik lituanistai ir Lenkijos kalbininkai, o 
patys Lietuvos lenkai polonistai savo gimtąja kalba visiškai nesido- 
mėjo, jų nepavyko į tiriamąjį darbą įtraukti (šių eilučių autorius ne 
sykį veltui bandė tai daryti). 

Daugiausia lietuvių kalba buvo gretinama su anglų kalba. Tą dar- 
bą dirbo R. Aprijaskytė-Valdšteinienė, N. Bražėnienė, V. Motiejūnie- 
nė, B. Piesarskas, A. Pilka, V. Pukelis, G. Rosinienė, I. Steponavičiū- 
tė, M. Strimaitienė, B. Svecevičius, D. Širvinskaitė-Tekorienė, L. Va- 
leika ir kt. Iš vokiečių ir lietuvių kalbų gretintojų minėtini G. Ast- 
ramskaitė, D. Kalendienė, J. Kilius, o V. Balaišis ieškojo gilesnių is- 
torinių baltų ir germanų kalbų ryšių. Lituanistikos dalykų savo dar- 
buose iš akių neišleido žymus romanistas D. Čebelis, taip pat 
J. Dambrauskaitė-Urbelienė ir kt. Su lituanistika savo darbą siejo 
net klasikinės filologijos specialistai, daugiausia J. Dumčius, 
B. Kazlauskas, L. Valkūnas, E. Ulčinaitė, J. Tijūnėlytė-Šimkauskie- 
nė, S. Narbutas. 

Lingvistinių veikalų leidyba iš pradžių buvo menka, iki šeštojo de- 
šimtmečio (Chruščiovo epochos) jos galima sakyti visai nebuvo. Pasi- 
taikydavo tik proginių leidinių ar straipsnių. 1947 m. minint lietuviš- 
kos knygos 400 metų jubiliejų pasirodė puošnus Mažvydo katekizmo 
leidinys su kalbiniais komentarais, taip pat vertingas straipsnių rinki- 
jimu siekė propagandinių tikslų. Šių eilučių autoriui girdint vienas 
funkcionierius tvirtino, jog kitų 400 metų jubiliejaus lietuvių kalba 
tikrai jau nebesulauksianti. Kalbininkai į tą jubiliejų ir jo renginius 
žiūrėjo rimtai, stengėsi jais pasinaudoti kuo didesniam lietuvių kal- 
bos propagavimui, jos tyrimui suaktyvinti. | 

Šeštuoju dešimtmečiu (prasidėjus atlydžiui) ir vėliau nemaža nu- 
veikta leidžiant lietuvių kalbos mokslo palikimą. 1958— 1962 m. išleisti 
K. Būgos „Rinktiniai raštai“ — trys dideli tomai su atskira rodyklių 
bei priedų knyga (parengė Z. Zinkevičius), 1957-1959 m. — J. Jab- 
lonskio „Rinktinių raštų“ dvitomis (parengė J. Palionis). 1970 m. pa- 
sirodė K. Jauniaus kalbinių darbų rinkinys su įvadu ir paaiškinimais 
(parengė V. Drotvinas ir V. Grinaveckis), o 1978-1982 m. - J. Balči- 
konio „Rinktinių raštų“ dvitomis (sudarė A. Pupkis). Taip pat rūpin- 
tasi moksliniu senųjų tekstų publikavimu. Buvo parengta ir išleista 
pirmoji lietuvių kalbos gramatika (abiejų D. Kleino knygų fotokopi- 
jos su vertimais ir paaiškinimais, 1957 m.), S. M. Slavočinskio 1646 m. 

giesmynas (J. Lebedys, 1958), Prūsijos valdžios lietuviškieji įsakai 
(P. Pakarklis, 1960), didelė senųjų tekstų chrestomatija (redaguota 
K. Korsako ir J.Lebedžio, 1957), XVII-XVIII a. smulkiosios tautosa- 
kos rinkinys (J.Lebedys, 1956) ir kt. Perspausdinti vėlesni tekstai, taip 
pat tautosakos rinkiniai, reikalingi kalbos mokslui, pvz., D. Poš- 
kos (V. Laurynaitis ir D.Urbas, 1959) raštai, A.Juškos (A.Mockus, 
1954-1955), L.Rėzos (J. Jurginio ir B. Kmito, 1958, A.Jovaišo, 
1964) liaudies dainos, išleistas sutartinių tritomis (Z. Slaviūnas, 
1958— 1959) ir kt. 

Minėtini „Lituanistinės bibliotekos“ leidiniai, kuriuose paskelbti 
"M. Mažvydo (naujai atrasto katekizmo egzemplioriaus fotokopija, 
1974), Pil. Ruigio (1986), S. Stanevičiaus (1967), M. Valančiaus (du 
tomai, 1970), S. Daukanto (3 knygos, 1976 ir 1984), A. Baranausko 
(dvitomis, 1970), V. Ažukalnio-Zagurskio (1968), A. Tatarės (1987) ir 
kitų autorių tekstai. Bolševikinės priespaudos ir totalitarinės valdžios 
sąlygomis tai padaryti nebuvo lengva. Siekiant išvengti konflikto su 
cenzūra teko griebtis teksto kupiūrų ir tam tikrų „kosmetinių“ pro- 
cedūrų. 

Šeštajame dešimtmetyje pasirodė pirmosios kalbinės monografi- 
jos. Vėliau jų vis daugėjo. Jos bus aptartos kalbant apie autorius. 

Straipsnių lietuvių kalbos mokslo klausimais buvo spausdinama ne 
tik „Baltisticoje“(iki Atgimimo išėjo 25 tomai, kiekvienas po du są- 
siuvinius), bet ir „Lietuvių kalbotyros klausimuose“ (ėjo nuo 1957 m., 
28 tomai), „Kalbotyroje“ (nuo 1958 m., 40 tomų), „Literatūroje ir kal- 
boje“ (nuo 1956 m., 20 t.), retkarčiais „LTSR Mokslų akademijos dar- 
bų“ A serijos knygose, „Kraštotyroje“ ir kituose periodiniuose ar pu- 
siau periodiniuose leidiniuose, taip pat kalbos praktikai skirtuose „Kal- 
bos kultūroje“ ir „Mūsų kalboje“. 

Dar minėtini gausūs mokslo populiarinimo leidiniai, ypač A. Sa- 
baliausko knygelės „Žodžiai keliauja“, „Žodžiai pasakoja“ ir kitos, 
kai kurių pasirodė net antrieji leidimai, buvo verčiamos į kitas kalbas. 
Tokie leidiniai ne tik populiarino lietuvių kalbos mokslą, bet ir plėtė 
žmonių akiratį, supažindino su tautos praeitimi (to negalėjo tokiu mas- 
tu daryti istorikai), kėlė lietuvių savigarbą, rodė domėjimąsi lietuvių 
kalba plačiajame pasaulyje. 

Atskirai minėtini vadovėliai aukštųjų mokyklų studentams, parengti 
ir išleisti pirmą kartą lituanistikos istorijoje, kaip antai sintaksės 
(J. Balkevičius, 1963 m.), stilistikos (2 dalys, J. Pikčilingis, 1971-1975), 
morfologijos (E. Jakaitienė, A. Laigonaitė, A. Paulauskienė, 1976), lie- 
tuvių kalbos dėstymo metodikos (P. Gailiūnas, 1977), dialektologijos 
(Z. Zinkevičius, 1978), leksikologijos (E. Jakaitienė, 1980), istorinės 
gramatikos (2 dalys, Z. Zinkevičius, 1980-1981), kalbos kultūros 


238 


(A. Pupkis, 1980), fonologijos (A. Girdenis, 1981), baltų filologijos 
įvado (J. Kabelka, 1982), fonetikos (A. Pakerys, 1986) ir kt.€! 

Visa tai rodo kalbos mokslo pažangą bolševikams valdant. Patys 
bolševikai mėgo kalbėti apie tarybinės lietuvių kalbotyros laimėjimus 
(pagrįstai), apie tos kalbotyros tarptautinį prestižą, bet kartu stengėsi 
„nepastebėti“, kad visa tai pasiekta saujelės žmonių pasiaukojamu dar- 
bu, kurį bolševikai tik trukdė. Besigrožėdami kalbotyros veikalų pil- 
nomis lentynomis, jie suktai tvirtino, esą lietuvių bendrinė kalba jų 
valdžios metais tapusi tobulesnė, esą ji klestinti. Bet tai — apgaulė. 
Greta mokslo suklestėjimo iš tikrųjų vyko visuotinė lietuvių kalbos 
erozija, jos sunykimas, kurio, beje, bolševikai ir siekė. Tai bene tiks- 
liausiai nusakė V. Ambrazas „Literatūroje ir mene“ (1988.VII.30): 
„Dabartinė lietuvių kalbos būklė iš tiesų paradoksali. Dar niekada 
neturėjom tiek gerų žodynų, gramatikų, kalbotyros darbų, tiek kalbos 
praktikos patarimų ir patarėjų. Niekada neturėjom tokio gausaus kal- 
bininkų būrio, visos armijos redaktorių ir stilistų. Ir niekada dar mū- 
sų kalbos kasdieninė vartosena nebuvo taip žemai smukusi“. 


Vyresnioji kalbininkų karta 


Tokių kalbininkų, kurie baigė mokslus dar prieš karą ir savo veiklą 
pradėjo Nepriklausomoje Lietuvoje, buvo likę nedaug. Didžioji dalis 
pasitraukė į Vakarus. Likusiems dirbti bolševikai visaip trukdė. Dau- 
gelis buvo tiesiog persekiojami. Bet jaunieji lituanistai juos gerbė. Apie 
visus juos jau kalbėta Lietuvių kalbos istorijos V tome. Čia nekarto- 
jant bus kiek plačiau aptarti tik tie jų darbai, kuriuos nuveikė bolševi- 
kų valdomoje Lietuvoje. 

Juozas Balčikonis (1885-1969). Prieškarinė veikla ap- 
žvelgta V tome (p. 314—317). Po karo tapo savotišku lietuvių kalbos 
patriarchu. Buvo bendrinės kalbos ugdymo jablonskinės mokyklos tę- 
sėjas, ištikimiausias Jablonskio tradicijų propaguotojas, jo priesakų 
vykdytojas, liaudinio kalbos pamato bendrinėje kalboje karščiausias 
gynėjas. Kad ir kaip bolševikų kritikuotas, šių savo pažiūrų neatsisa- 
kė. Represijų išvengė. Net buvo išrinktas akademiku (1946 m.). Ta- 
čiau jo veikla stalinistų buvo visaip varžoma, grasinta net susidoroji- 
mu. Tuoj po karo Balčikonis vadovavo Vilniaus universiteto lietuvių 


“1 Lituanistinė kalbinė literatūra buvo registruojama leidinyje Lietuvių kalbotyra (3 
knygos, 1944-1960, 1961-1964 ir 1965 —1968 m. darbai) ir Tarybų Lietuvos visuo- 
menės mokslų referatų rinkiniuose rusų kalba — Lituanistika v SSSR ir Lituanis- 
tika za rubežom. 

kalbos katedrai (iki 1950 m.) ir buvo MA Lietuvių kalbos instituto 
direktorius (iki 1952 m.). Universitete dėstė ir vėliau (iki pensijos). 
Visą laiką studentams skiepijo gimtosios kalbos meilę, kalė į galvą pa- 
garbą liaudies kalbai, pratino suvokti, kas kalboje taisyklinga, natūralu, 
o kas tėra kalbos darkymo padaras. Atkakliai ir be kompromisų kovojo 
prieš visokias kalbos šiukšles, netaisyklingas konstrukcijas ir t. t. 

Mokslo srityje daug nusipelnė lietuvių leksikografijai. Visas savo 
jėgas skyrė didžiajam Žodynui, su kuriuo savo gyvenimą buvo susiejęs 
nuo 1930 m. Žodžių rinkimas — tai jo svarbiausioji aistra. Net nuša- 
lintas (1954 m.) nuo Žodyno vyriausiojo redaktoriaus pareigų, vis tiek 
nesiliovė rinkęs žodžius, toliau dirbęs Žodyno labui iki pat mirties. Jo 
iniciatyva buvo sukaupta labai daug lietuvių kalbos turto, kelis kartus 
padidėjo kartotekos. Visi, kam teko su Balčikoniu bendrauti, jį prisi- 
mena su lapeliais rankoje, raginantį užrašyti įdomesnį pasakymą. Pri- 
sidėjo prie „Dabartinės lietuvių kalbos žodyno“ sudarymo (1954 m.). 
Tyrė ir tikrinius žodžius. Jam labai rūpėjo vietovardžių autentišku- 
mas. Su kitais redagavo D. Kleino lietuvių kalbos gramatikų vertimą 
(1957). Savo iniciatyva išvertė į lietuvių kalbą J. Otrembskio (Otrębs- 
ki) gramatiką, kurios vertimas, deja, nebuvo išleistas. 

Kaip ir prieš karą, daug taisyklinga kalba vertė knygų jaunimui, 
stengėsi parūpinti kalbos požiūriu geros lektūros. Labai vertino tau- 
tosaką ir ją kaupė. Po mirties 1972 m. buvo išleistos jo užrašytos Drus- 
kininkų apylinkių liaudies dainos. Svarbi ir jo pedagoginė veikla. Dau- 
guma dabartinių lietuvių kalbininkų buvo Balčikonio mokiniai. 

Jonas Kruopas(1908—1975). Kalbininko darbą pradėjęs dar 
Nepriklausomoje Lietuvoje (žr. V t., p. 324—326), veiklą labai išplė- 
tojo bolševikams valdant. Tuoj po karo su P. Pakarkliu ieškojo nusiaub- 
tuose Karaliaučiaus archyvuose lituanistinių leidinių, nemaža jų iš- 
gelbėjo nuo sunaikinimo. 1947 m. redagavo puošnų jubiliejinį „Pir- 
mosios lietuviškos knygos“ leidinį. 1945—1951 m. dėstė Vilniaus uni- 
versitete (kurį laiką ir Pedagoginiame institute) lituanistines discipli- 
nas, daugiausia rašomosios kalbos istoriją, fonetiką, akcentologiją. Bu- 
vo lietuvių kalbos katedros vedėjas. Bolševikų įnirtingai persekiotas. 
1951 m. pašalintas iš Universiteto. Nuo tada perėjo dirbti į Lietuvių 
kalbos (dar savarankišką) institutą, kur jau anksčiau buvo dirbęs. 
1955—1964 m. ėjo Lietuvių kalbos ir literatūros instituto direktoriaus 
pavaduotojo pareigas. Nuo 1961 m. iki mirties vadovavo Žodyno re- 
dakcijai. Tada pasirodė VI - X tomai ir I-II tomų II leidimas. Vienas 
iš „Dabartinės lietuvių kalbos žodyno“ redaktorių (1954, 1972). Tyrė 
lietuvių rašomosios kalbos istoriją. Parašė straipsnių apie Petkevičiaus 
„Katekizmo“ leksiką, Mažvydo raštų slavizmus, Daukšos „Katekizmo“ 
kalbą, S. Daukanto leksikografinius darbus, K. Būgos nuopelnus lie- 

tuvių kalbos mokslui ir kt. Redagavo „Pirmosios lietuvių kalbos gra- 
matikos“ leidinį (1957). 

Vėliau įsitraukė į lietuvių kalbos leksikografijos istorijos tyrimą: 
paskelbė straipsnių apie S. Daukanto, L. Ivinskio, S. Groso, M. Ake- 
laičio, D. Sutkevičiaus, J. Miliausko-Miglovaros, A. Kašarausko, 
K. Drąsutavičiaus ir kt. žodynus. Planavo parašyti lietuvių leksikog- 
rafijos istoriją, bet nespėjo. Buvo Terminologijos komisijos prie LTSR 
Mokslų akademijos pirmininkas. Rūpinosi bendrine kalba, rašė žo- 
džių darybos, morfologijos, linksnių vartojimo ir.kt. klausimais. Pasi- 
žymėjo ir kaip geras lituanistinio darbo organizatorius. Daug energi- 
jos atidavė kolektyviniams darbams, lituanistinių įstaigų stiprinimui, 
tyrinėtojų ugdymui ir t. t. 

Juozas Sefnkus(1907-1970). Prieš karą nedaug tespėjęs pa- 
sireikšti (žr. V t., p. 324), daugiausia dirbo jau bolševikams valdant ir 
sunkiomis sąlygomis. Iš pradžių dėstė Vilniaus universitete (dialekto- 
logiją ir kt. disciplinas). 1951 m. bolševikų išvarytas iš Universiteto, 
iki pat mirties dirbo Lietuvių kalbos (vėliau ir literatūros) institute. 
Daugiausia reiškėsi kaip dialektologas. Jis buvo vienas iš pirmųjų po- 
kario metais tarmių tyrėjų. Reikšmingi jo darbai apie kapsų —zanavy- 
kų, taip pat Lazūnų šnektą. Vienas iš „Lietuvių kalbos atlaso“ rengi- 
mo organizatorių. Tyrė ir onomastiką, dalyvavo rašant „Lietuvos TSR 
upių ir ežerų vardyną“ (1963). Prisidėjo prie didžiojo Žodyno redaga- 
vimo (I ir II tomų II leidimo). Aktyvus žodžių rinkėjas. Paskelbė ne- 
maža straipsnių įvairiais kalbos kultūros klausimais. 

Jonas Kabėlka(1914—1986). Kaip kalbininkas pradėjo dirbti 
dar prieš karą (žr. V t., p. 326—327). Po karo iki 1946 m. mokytojavo 
Marijampolės gimanazijoje. Nuo 1946 m. dirbo Kauno, o nuo 1950 m. 
— Vilniaus universitete. Lygiagrečiai buvo „Minties“ leidyklos redak- 
torius, 1957—1965 m. — vyriausiojo redaktoriaus pavaduotojas. Do- 
mėjosi lietuvių kalbos istorijos problemomis. Tyrė Donelaičio leksi- 
ką. Išleido šio lietuvių literatūros klasiko žodyną su jo kalbos, ypač 
leksikos, aptarimu (1964). Rašė apie B. Vilentą (su J. Lebedžiu), 
A. Augstkalnį, J. Endzelyną, R. Trautmaną. Paskelbė straipsnių kal- 
bos kultūros klausimais. J. Kabelka buvo plataus profilio kalbininkas 
baltistas. Parengė ir išleido latvių kalbos vadovėlį (1975), latvių kal- 
bos žodyną (1977, kartu su J. Balkevičiumi), „Baltų filologijos įvadą“ 
(1982). Prisidėjo prie didelių kolektyvinių darbų: buvo didžiojo Žody- 
no III - VI tomų ir „Dabartinės lietuvių kalbos žodyno“ (1954) redak- 
torių kolegijų narys. 

Elzbieta Mikalausk4itė(1899-1970). Jau pasireišku- 
si kaip kalbininkė Nepriklausomojoje Lietuvoje (žr. V t., p. 321), po 
karo visą laiką iki mirties dirbo Vilniaus pedagoginiame institute, dėstė 


io. 1216 241 


bendrinės kalbos fonetiką, dialektologiją, istorinę gramatiką. Daug 
nusipelnė rengdama gerus mokytojus lituanistus. Į mokslo tiriamąjį dar- 
bą palyginti nedaug tejsijungė. Šiek tiek prisidėjo prie „Lietuvių kalbos 
atlaso“ rengimo, jo programos sudarymo. Po mirties jos mokinio A. Pa- 
kerio rūpesčiu buvo išleistas jos fonetikos tyrimų rinkinys (1975). 

Kazys Ulvydas (gimė 1910). Bene daugiausia iš vyresnio- 
sios kartos kalbininkų nuveikė kalbos kultūros srityje. Prieš karą kaip 
kalbininkas buvo vos pradėjęs reikštis (V t. , p. 326). 1942-1949 m. 
dėstė Kauno (kurį laiką buvo prodekanas ir dekanas), 1949—1956 m. 
Vilniaus (Lietuvių kalbos katedros vedėjas) universitetuose. Prisidė- 
jo prie „Lietuvių kalbos rašybos žodyno“ (1948) išleidimo. Nuo 1951 m. 
lygiagrečiai dirbo Mokslų akademijos Lietuvių kalbos (vėliau ir lite- 
ratūros) institute, į kurį nuo 1956 m. visai perėjo dirbti. Buvo direk- 
toriaus pavaduotojas, Žodyno III-V ir XII - XV tomų vyriausiasis re- 
daktorius, „Dabartinės lietuvių kalbos žodyno“ redakcijos narys. Ke- 
liolika metų vadovavo „Lietuvių kalbos gramatikos“ (I-III t.) rengi- 
mui. Subūrė šio veikalo autorių kolektyvą, parašė skyrių apie prie- 
veiksmius, redagavo visą šios gramatikos tekstą. 

K. Ulvydas daugiausia buvo įsitraukęs į prieveiksmių tyrimą, išryš- 
kino prieveiksmėjimo (adverbializacijos) procesą lietuvių kalboje. 
Daug rašė bendrinės kalbos praktikos klausimais, redagavo „Kalbos 
kultūrą“. Jam vienodai rūpėjo kalbos mokslas ir praktika. 

Prisidėjo prie teorinių bendrinės kalbos kodifikacijos klausimų 
sprendimo. Tapo vienu iš svarbiausių autoritetų nustatant bendrinės 
kalbos normas. Rūpinosi bendrinės kalbos ugdymu dvikalbystės sąly- 
gomis. Rašė įvairiais morfologijos, sintaksės, terminologijos tvarky- 
mo klausimais ir kt. Nuo 1957 m. beveik tris dešimtmečius vedė kal- 
bos valandėlę per radiją. 1972 m. išrinktas Mokslų akademijos nariu 
korespondentu. 

Antanas Lyberis(gimė 1909 m.). Prieš karą daugiausia buvo 
žinomas kaip leksikografas, dirbo didžiojo Žodyno redakcijoje (V t., 
p. 327). Po karo iki 1947 m. mokytojavo, buvo gimnazijos direktorius. 
Nuo 1947 m. grįžo į Žodyno redakciją. Čia išdirbo kelis dešimtme- 
čius. Daug prisidėjo prie „Dabartinės lietuvių kalbos žodyno“ (1954, 
1972) parengimo. 1961 m. išleido „Lietuvių kalbos sinonimų žodyną“ (II 
leid. 1981), 0 1962 m. - „Lietuvių —rusų kalbų žodyną“ (II leid. 1971). 
Rašė įvairiais leksikos, terminologijos, kalbos kultūros klausimais. 

Iš „Lietuvių kalbos istorijos“ V tome aptartų kalbininkų ir kalbos 
mėgėjų po karo Lietuvoje gyveno ir šiek tiek dirbo dar šie (nurodomi 
V tomo puslapiai, kur jie plačiau aptarti): 

Juozas Labokas(1905—1949, p. 322) — sirgo džiova, mirė 
bolševikų tardytojo sumuštas. 

Matas Untulis(Untūlis, 1889—1952, p. 328) - rinko žodžius 
didžiajam Žodynui, nužudytas neaiškiomis aplinkybėmis. 

Jonas Baronas (1873-1952, p. 327) — po mirties buvo iš- 
leistas jo 2 tomų „Rusų- lietuvių kalbų žodynas“ (1967). 

Jurgis Talmantas (1894-1955, p. 320) — išleido „Len- 
kų- lietuvių kalbų žodyną“ (1955), šiaip jau kalbinėje veikloje po ka- 
ro nebepasireiškė. 

Juozas Lazauskas (1892-1970, p. 330) — kaip kalbinin- 
kas bemaž nebedirbo. 

Napalys Grigas (1896-1972, p. 328) — dirbo iš pradžių lkeidyklo- 
je, nuo 1947 m. didžiojo Žodyno redakcijoje, prisidėjo prie „Dabartinės lie- 
tuvių kalbos žodyno“ (1954) parengimo, žuvo eismo nelaimėje. 

Bronė Vosylyftė (1897-1972, p. 328) — dirbo didžiojo Žo- 
dyno redakcijoje iki pensijos (1961 m.). 

Benjaminas Sereiskis(1895-1972, p. 328—329) - dir- 
bo kaip redaktorius, 1947 m. išleido lietuvių kalbos vadovėlį rusams, 
1948 m. — savo prieškarinio lietuvių — rusų Žodyno sutrumpintą va- 
riantą. 

Stasys Dabūšis(1898—1974, p. 329) — 1941 m. buvo bolše- 
vikų ištremtas, grįžęs kaip kalbininkas beveik nebepasireiškė. 

Leonas Kuodys (1902-1975, p.329) — po karo apie jį 
kaip kalbininką palyginti mažai tebuvo girdėti. 

Zigmantas Kuzmickis(1898—-1976, p. 330) — dėstė Kau- 
no universitete, vėliau — Politechnikos institute. 

Juozas Žiugžda (1893-1979, p. 331) — persikvalifikavo į 
bolševikams vergiškai paklusnų istoriką, ėjo atsakingas pareigas: švie- 
timo komisaras (1944—1948), Vilniaus universiteto profesorius (nuo 
1945), akademikas ir MA viceprezidentas (nuo 1946), Istorijos insti- 
tuto direktorius (nuo 1948) ir kt. Nuo lituanistikos visai nutolo, jo 
gramatika (jau be antrojo autoriaus J. Ambraškos pavardės) ir toliau 
buvo leidžiama, bet kitų pertvarkyta ir redaguojama (pirmoji dalis 
1946— 1969 m. pasirodė net 18 kartų, o antroji dalis 1945—1964 m. — 
17 kartų). 

Alfonsas Kalnius (1907-1981, p. 324) — daug prisidėjo 
prie „Lietuvių kalbos rašybos žodyno“ (1948 m.) parengimo, redaga- 
vo Žemaitės raštus. 

Aleksandras Žirgulys(1909-1986, p. 330—-331) - dir- 
bo kaip grožinės literatūros redaktorius, tapo žymiu tekstologu, reda- 
gavo Lazdynų Pelėdos, Žemaitės, Vaižganto, P. Višinskio, M. Katkaus, 
G. Petkevičaitės-Bitės, V. Mykolaičio-Putino ir kitų literatūros klasi- 
kų raštus, išleido D. Poškos „Mužiką“ (1947). Kartu su K. Gasparavi- 
čiumi (1908-1983) parengė „Lietuvių kalbos rašybos žodyno“ (1948) 

skyrius apie rašybą ir skyrybą. Prisidėjo prie „Kalbos praktikos pata- 
rimų“ (1976, 1985) redagavimo. Rašė kalbos kultūros klausimais. 

Eduardas Viskanta (gimė 1902 m., p. 329-330) —- dėstė 
Kauno universitete, 1951 m. buvo bolševikų areštuotas, 1955 m. rea- 
bilituotas, kaip kalbininkas mažai tesireiškė. 

Po karo dirbo šie vyresniosios kartos kalbininkai ir kalbos mėgėjai 
(prieš karą nespėję ryškiau pasireikšti ir todėl V tome neaptarti): 

Zuzana Jonikaitė. Gimė 1902 m. Yliuosė, Alsėdžių apyl. 
1923 m. baigė Telšių gimnaziją, 1937 m. — Vytauto Didžiojo universi- 
tetą. Nuo 1923 m. mokytojavo Rietavo, Kauno, Švėkšnos, Sedos, Tel- 
šių gimnazijose. Po karo iš pradžių mokytojavo, o nuo 1949 m. dirbo 
didžiojo Žodyno redakcijoje. Apgynė kandidato disertaciją (1963, apie 
Žodyno frazeologizmus). Prisidėjo prie Lietuvių kalbos atlaso duo- 
menų rinkimo. Rašė įvairiais kalbos klausimais. Mirė 1981 m. 

Chackelis Lemchenas. Gimė 1904 m. Papilėje, Akme- 
nės raj. 1936 m. baigė Vytauto Didžiojo universiteto Humanitarinių 
mokslų fakultetą. 1924-1941 m. dėstė lietuvių kalbą ir literatūrą Uk- 
mergės, Šiaulių ir Kauno gimnazijose. Tyrė lietuvių kalbos įtaką Lie- 
tuvos žydų kalbai, to darbo rezultatus paskelbė jau po karo (1970). 
1941 —1945 m. buvo kalintas Kauno gete ir Dachau koncentracijos sto- 
vykloje. Pasibaigus karui nuo 1949 m. iki pensijos dirbo „Minties“ (vė- 
liau — „Mokslo“) leidykloje redaktoriumi. Tapo žymiu leksikografu, 
žodynų redaktoriumi. Sudarė ir išleido kelis rusų — lietuvių kalbų žo- 
dynus, iš kurių svarbiausi pasirodė 1949 (II leid. 1955), 1982- 1983 ir 
1985 (bendraautoris) metais. Išvertė (su kitais) ir redagavo tarptauti- 
nių žodžių žodyną (1951, 1969). Redagavo daugelio mokslo sričių ter- 
minų žodynus, taip pat „Lietuvių kalbos gramatiką“. Rašė kalbos kul- 
tūros klausimais. 

Julija Žukauskditė. Gimė 1906 m. Tukume (Latvija). 
1925 m. baigusi Panevėžio mokytojų seminariją, iki karo dirbo įvai- 
riose mokyklose. Buvo pradėjusi studijuoti lituanistiką Vytauto Di- 
džiojo universitete, bet studijas baigė jau po karo — 1946 m. Vilniaus 
universitete. Nuo 1947 m. iki pensijos (1972) dėstė Vilniaus universi- 
tete. Tyrė lietuvių kalbos jungtukus, paskelbė šia tema straipsnių. Ap- 
gynė kandidato disertaciją (1962). Prisidėjo prie „Lietuvių kalbos gra- 
matikos“ rengimo. Su J. Palioniu sudarė ir išleido Jono Bretkūno 
„Rinktinius raštus“ (1983). Paskelbė straipsnių iš lietuvių kalbos dės- 
tymo metodikos. Rašė kalbos kultūros klausimais. 

Bronius Kalinauskas. Gimė 1908 m. Mergūtrakyje, Ma- 
rijampolės raj. 1936 m. baigęs Kauno Vytauto Didžiojo universitetą, 
mokytojavo Kybartų, Raseinių, Rokiškio gimnazijose, Telšių mokyto- 
jų seminarijoje. Po karo kurį laiką (1947—1953) dirbo Klaipėdos moky- 

tojų institute, o nuo 1953 m. iki pensijos — Vilniaus pedagoginiame 
institute; buvo Lietuvių kalbos katedros vedėjas, fakulteto dekanas. 
Apgynė kandidato disertaciją (1963). Tyrė Žemaitės raštų frazeologi- 
ją. Dirbo kaip patyręs sintaksės specialistas, išleido mokomųjų knygų 
apie žodžių junginius, šnekamosios kalbos frazeologiją ir kt. Prisidėjo 
prie didžiojo Žodyno rengimo. Rašė kalbos kultūros klausimais. 

Ričardas Mironas. Gimė 1908 m. Zaisane (Kazachstane, 
kur tėvai tuomet buvo išvykę). 1933 m. baigė Vytauto Didžiojo uni- 
versitete klasikinę filologiją. 1933-1936 m. studijavo Paryžiaus uni- 
versitete sanskritą ir lyginamąją kalbotyrą. Grįžęs į Lietuvą mokyto- 
javo. Įsivėlė į nevaisingą diskusiją praktiniais kalbos klausimais. Po- 
kario metais dirbo Kauno (1944-1949), Vilniaus (1950—1954 ir 
1956-1979) ir Černovcų (Ukraina, 1954—1955) universitetuose, Klai- 
pėdos mokytojų (1949 —1950) ir Vilniaus pedagoginiame (1950-1954) 
institutuose. Dėstė nelituanistines disciplinas (kalbotyros įvadą, sansk- 
ritą, lyginamąją indoeuropiečių gramatiką...), tose srityse dirbo ir 
mokslinį darbą, siedamas jį su lituanistika. Mirė 1979 m. Vilniuje. 

Dominykas Urfbas. Gimė 1908 m. Švšininkuose, Panevė- 
žio raj. Baigęs Panevėžio mokytojų seminariją, dirbo įvairiose įstai- 
gose, kurį laiką mokytojavo, taisė „Sakalo“ leidinių kalbą. 1935 m. 
baigė Vytauto Didžiojo universiteto Humanitarinių mokslų fakultetą. 
Daug vertė grožinės literatūros kūrinių. Po karo 1946—1949 m. dirbo 
Lietuvių kalbos institute (Žodyno redakcijoje), vėliau visą laiką iki 
pensijos — „Vagos“ leidykloje. Tapo vienu iš geriausių vertėjų, redak- 
torių, tekstologų. Prisidėjo prie D. Poškos, S. Daukanto, L. Jucevi- 
čiaus, M. Valančiaus, Žemaitės, Lazdynų Pelėdos, G. Petkevičaitės- 
Bitės raštų rengimo spaudai. Rašė įvairiais vertimo, kalbos kultūros 
klausimais. Sudarinėjo Mažvydo raštų žodyną. 

Petronėlė Bernadišienė. Gimė 1910 m. Geišiuosė, Jur- 
barko raj. Baigusi Jurbarko gimnaziją, studijavo lituanistiką Vytauto 
Didžiojo universitete, po to nuo 1933 m. mokytojavo Panevėžyje, Vil- 
niuje, Utenoje. Po karo — nuo 1946 m. iki pensijos (1980) — dirbo 
Vilniaus pedagoginiame institute, dėstė akcentologiją ir kitas discip- 
linas. Tyrė sangrąžinių veiksmažodžių reikšmes ir vartojimą. Ta tema 
apgynė kandidatinę disertaciją (1962), parašė skyrių Akademinei gra- 
matikai. Daug prisidėjo prie lietuvių kalbos mokytojų vidurinėms mo- 
kykloms rengimo. Parašė mokomąją knygą „Lietuvių bendrinės kal- 
bos kirčiavimo pagrindai“ (išleista 1973). 

Domas Lukšys. Gimė 1912 m prie Subačiaus. Baigęs gim- 
naziją Panevėžyje, studijavo Kauno universitete — iš pradžių Huma- 
nitarinių, paskui Teisės mokslų fakultetuose. Baigęs mokslus dirbo 
teismo įstaigose, vėliau mokytojavo vidurinėse mokyklose. Po karo 


245 


tapo aktyviu didžiojo Žodyno talkininku. Vien iš gyvosios kalbos su- 
rinko daugiau negu 2 tūkst. žodžių. Nuo 1962 m. perėjo dirbti į Žody- 
no redakciją. Su kitais rašė VIII tomą ir I-II tomų antrajį leidimą. 
Prisidėjo prie „Dabartinės lietuvių kalbos žodyno“ II leidimo paren- 
gimo. Įvairiuose leidiniuose paskelbė vertingų straipsnių kalbos kul- 
tūros klausimais. 

Pranas Gailiūnas. Gimė 1913 m. Katiliuose, Šakių raj. 
1939 m. baigė Vytauto Didžiojo universitetą. Mokytojavo Raseiniuo- 
se, Eržvilke, Švėkšnoje. Po karo 1949—1958 m. dirbo Švietimo minis- 
terijoje (inspektorius, skyriaus viršininkas). Nuo 1959 m. iki pat mir- 
ties — Vilniaus universitete. Tyrė tariamosios nuosakos formų varto- 
jimą. Ta tema apgyrtė kandidato disertaciją (1965), parašė skyrių Aka- 
deminei gramatikai. Daug nuveikė lietuvių kalbos dėstymo metodi- 
kos srityje, paskelbė straipsnių, išleido pirmąjį šios disciplinos vado- 
vėlį aukštųjų mokyklų studentams (1977). Patobulino J. Žiugždos va- 
dovėlį vidurinėms mokykloms. Mirė 1977 m. 

Antanė Kučinskaitė. Gimė 1915 m Plikiuosė, Vabalninko 
apyl. 1933 m. baigusi Kauno mokytojų seminariją, mokytojavo Kau- 
no, Leipalingio, Linkuvos, Šiaulių gimnazijose. 1940 m. baigė Vytau- 
to Didžiojo universitetą. Po karo nuo 1945 m. dirbo Lietuvių kalbos 
(ir literatūros) institute. Tris dešimtmečius rašė ir redagavo didįjį Žo- 
dyną, patirtį apibendrino 1959 m. apgintoje kandidato disertacijoje. 
Žodyno kartotekai surinko keliolika tūkstančių žodžių. Daug prisidė- 
jo prie „Dabartinės lietuvių kalbos žodyno“ (1954). Tačiau bolševikai 
1974 m. Kučinskaitę privertė pasitraukti iš instituto. Bet ji ir toliau 
dirbo kalbos kultūros darbą. Parašė knygelę „Lietuvių kalbos etike- 
tas“ (1985, II leid. 1990 m). Prisidėjo prie „Kalbos praktikos patari- 
mų“ rengimo (1976, 1985). Paskelbė straipsnių leksikos, terminologi- 
jos ir kita tematika. Rašė aktualiais bendrinės kalbos klausimais. 

Lietuvių kalbos mokslui vertingų darbų parašė vyresniosios kartos 
literatūros istorikai. Iš jų ypač minėtini: 

Jurgis Lebedys(1913-1970). Kalbininkams svarbūs jo vei- 
kalai bei mokslinės publikacijos: „Simonas Stanevičius“ (1955), „Smul- 
kioji lietuvių tautosaka XVII-XVIII a.“ (1956), S. M. Slavočinskio 
„Giesmės tikėjimui katolickam priderančios“ (1958), „Mikalojus 
Daukša“ (1963), S. Stanevičiaus „Raštai“ (1967), „Lituanistikos ba- 
ruose“ (I-II, 1972), „Lietuvių kalba XVII - XVIII a. viešajame gyve- 
nime“ (1976) ir kt. 

Meilė Lukšienė (gimė 1913 m.). Veikaluose „Lietuvos švie- 
timo istorijos bruožai XIX a. pirmojoje pusėje“ (1970), „Demokra- 
tinė ugdymo mintis Lietuvoje. XVIII a. antroji- XIX a. pirmoji pusė“ 
(1985) ir daugybėje straipsnių paskelbė reikšmingų duomenų 

XVIII-XIX a. kalbinei situacijai Lietuvoje, kovai su polonizacija ir 
rusifikacija išryškinti. 

Lituanistikai nusipelnė taip pat nemaža mokytojų, šiaip kultūros 
darbuotojų. Iš jų labiausiai minėtini: 

Juozas Tarvydas(1900-1973) — 1941 m buvo ištremtas į 
Sibirą, grįžęs nedaug tegalėjo reikštis. Geras tarmių specialistas, ypač 
puikus gimtosios Kulių šnektos mokovas. Tyrė J. Pabrėžos raštų kal- 
bą. Talkino kitiems kalbininkams. 

Kazimieras Masiliūnas (1902-1973) — tyrė I. Simo- 
naitytės raštų kalbą, šia tema paskelbė straipsnių. 

Kajetonas Žievys (1902-1966) — rašė mokymo ir kalbos 
kultūros klausimais, gramatikos pedagoginėms mokykloms autorius. 

Juozas Budzinskis(1903-1986) —- žymus pedagogas, lie- 
tuvių kalbos dėstymo vidurinėms ir aukštosioms mokykloms metodi- 
kos specialistas, vadovėlių autorius, daug prisidėjo prie lietuvių kal- 
bos mokytojų vidurinėms mokykloms rengimo. 

Kazimieras Akčlis (1903-1988) — pedagogas, redakto- 
rius, kraštotyrininkas. 

Jurgis Dovydaitis (gimė 1907) - liaudies kalbos turtų rin- 
kėjas, vien Žodyno kartoteką praturtinęs apie 20 tūkst. lapelių. 

Viktoras Alekna (gimė 1915 m.) — sudarė Salomėjos Nė- 
ries poezijos dažnumų žodyną (paskelbtas 1980 m. tęstinio leidinio 
„Literatūra ir kalba“ XVI tome), rašė kalbos kultūros klausimais. 


Pokario kalbininkai 


Jų prisiauginta daug. Aptariama tik veikla iki Atgimimo. Būrėsi 
prie svarbiausių lituanistikos centrų. 


Mokslų akademijos Lietuvių kalbos ir 
literatūros institutas 


Jonas Paulauskas. Gimė 1923 m. Jurbarke. Ten 1941 m. 
baigė gimnaziją. 1945—1949 m. studijavo Kauno, 1949—1950 m. Vil- 
niaus universitetuose. Po to visą laiką dirbo Lietuvių kalbos ir litera- 
tūros institute. Rašė ir redagavo didijį Žodyną. Tapo vienu iš labiau- 
siai patyrusių leksikografų. Išleido frazeologinį (1977) ir sisteminį 
(1987) žodynus. Tai buvo pirmieji tokio pobūdžio žodynai lietuvių kal- 
botyroje. Reiškėsi ir kitose srityse. Vertinga jo monografija „Veiks- 
mažodžių priešdėlių funkcijos dabartinėje lietuvių literatūrinėje kal- 
boje“, paskelbta „Literatūros ir kalbos“ III tome. Prisidėjo prie Aka- 

deminės gramatikos rašymo. Kaupė duomenis „Lietuvių kalbos atla- 
sui“. Rašė kalbos kultūros klausimais. 

Adelė Valeckienė. Gimė 1925 m. Skapiškyje. Mokėsi Ku- 
piškio gimnazijoje, po to studijavo lituanistiką Vilniaus universitete. 
Baigusi studijas (1951) visą laiką dirbo Lietuvių kalbos ir literatūros 
institute. Apgynė kandidatinę (1958) ir daktarinę (1983) disertacijas. 
Daugiausia tyrė įvairias lietuvių kalbos morfologijos problemas. Svar- 
biausi jos veikalai: „Dabartinės lietuvių kalbos įvardžiuotinių būdvar- 
džių vartojimas“ (plati studija „Literatūros ir kalbos“ II tome, 1957) 
ir „Lietuvių kalbos gramatinė sistema. Giminės kategorija“ (1984). 
Įvairiais kalbos istorijos ir sinchronijos klausimais paskelbė daug ver- 
tingų straipsnių. Prisidėjo prie didžiojo Žodyno (IV ir V tomų) ir ypač 
Akademinės gramatikos (parašė nemažą teksto dalį, redagavo) pa- 
rengimo. Redagavo „Lietuvių kalbos rašybą ir skyrybą“ (1976, 1989). 
Rašė įvairiais kalbos kultūros klausimais. 

Elena Grinaveckienė. Gimė 1928 m. Jurbarke. Ten bai- 
gusi gimnaziją, studijavo lituanistiką Vilniaus universitete 
(1947-1952), po to visą laiką dirbo Lietuvių kalbos ir literatūros ins- 
titute. 1961 — 1966 m. vadovavo Kalbos istorijos ir dialektologijos sky- 
riui. Viena iš labiausiai įgudusių dialektologių. Tyrė daugelį tarmių, 
labiausiai savo gimtąją Jurbarko šnektą. Dialektologijos klausimais 
paskelbė daug straipsnių ir didesnių studijų. Svarbus jos indėlis ren- 
giant „Lietuvių kalbos atlasą“. Prisidėjo prie tarmių chrestomatijos 
(1970) sudarymo. Tyrė lietuvių šnektas už Lietuvos ribų (Gudijoje, 
Latvijoje). Domėjosi bendrinės kalbos ir tarmių sąveika, kontaktais 
su slavų kalbomis. Kartu su Minsko kalbininkėmis ištyrė lietuvių kal- 
bos įtaką gudų tarmėms. Buvo Minske išleisto penkiatomio vakarinių 
gudų šnektų žodyno (1979 — 1986) redakcinės kolegijos narė, nustati- 
nėjo to žodyno lituanizmus. Reiškėsi ir kitose kalbotyros srityse, daly- 
vavo kolektyviniuose darbuose. „Lietuvos TSR upių ir ežerų vardy- 
no“ (1963) atsakomoji redaktorė. Aktyvi didžiojo Žodyno duomenų 
rinkėja, užrašė per 20 tūkst. žodžių. Paskelbė nemaža straipsnių kal- 
bos kultūros klausimais. 

Algirdas Sabaliauskas. Lietuvių kalbotyros Nestoras, 
leksikos tyrėjas ir lingvistikos populiarintojas. Gimė 1929 m. Ma- 
rijimpolėje. Čia baigęs gimnaziją (1948), studijavo lituanistiką Vil- 
niaus universitete (baigė 1953 m.). Po to visą laiką dirbo Lietuvių kal- 
bos ir literatūros institute. Apgynė kandidato (1958) ir daktaro (1976) 
disertacijas. Daug nuveikė tirdamas lietuvių kalbos žodžių istoriją. Šia 
tema paskelbė daugybę straipsnių ir didesnių studijų. Visus tuos duo- 
menis apibendrino monografijoje „Lietuvių kalbos leksika“ (1990). 
Tyrė ir kai kurias morfologijos problemas (pvz., atematinius veiksmažo- 

džius). Antroji jo darbo sritis, kuriai skyrė daug laiko ir energijos, buvo 
lietuvių kalbos ir apskritai baltų kalbų tyrimo istorija. Ir šia tema paskel- 
bė daugybę straipsnių ir mažų straipsnelių. Viską apibendrino dvitomėje 
monografijoje „Lietuvių kalbos tyrinėjimo istorija“ (1979— 1982)“. Ją gra- 
žiai papildo knygelė „Baltų kalbų tyrinėjimai“ (1986). 

A. Sabaliauskas taip pat yra žymiausias lietuvių kalbotyros popu- 
liarintojas. Paskelbė daugybę mokslo populiarinamųjų straipsnių ir iš- 
leido didelį visuomenės susidomėjimą sukėlusias knygeles „Žodžiai 
keliauja“ (1962), „Žodžiai pasakoja“ (1965), „Žodžiai atgyja“ (1967, 
1980, angliškas vertimas 1973), „Šimtas kalbos mįslių“ (1970), „Kaip 
tyrinėta lietuvių kalba“ (1984), „Mes baltai“ (1986, angliškas varian- 
tas 1993). Prisidėjo prie kolektyvinių darbų parengimo ir redagavimo. 
Rašė ir kalbos kultūros klausimais. 

Kazys Morkūnas. Gimė 1929 m. Piliakalnyje (prie Kulniš- 
kių, netoli Gėlvonų), Ukmergės raj. Baigęs Ukmergėje gimnaziją, stu- 
dijavo lituanistiką Vilniaus universitete, po to visą laiką nuo 1954 m. 
dirbo Lietuvių kalbos ir literatūros institute. Nuo 1966 m. vadovauja 
Kalbos istorijos ir dialektologijos skyriui, kurio svarbiausias darbas 
buvo „Lietuvių kalbos atlaso“ rengimas. Šio darbo organizavimui ir 
vykdymui paskyrė daugiausia energijos. Talkino Europos kalbų atlaso 
(centras Olandijoje) duomenų kaupimui. Tapo vienu iš žymiausių dia- 
lektologų. Tyrė rytų aukštaičių tarmę, ypač gimtąją Gėlvonų šnektą. 
Domėjosi istorine dialektologija, ypač rytų aukštaičio K. Sirvydo raš- 
tais, kurių kalbos analizei paskyrė ne vieną straipsnį. Kartu su E. Gri- 
naveckiene redagavo lietuvių kalbos tarmių chrestomatiją (1970). Iš- 
leido populiarią knygelę „Pažintis su lietuvių kalbos tarmėmis“ (1980). 

Aloizas Vidūgiris. Žymiausias rytinių lietuvių kalbos ploto 
pakraščių šnektų tyrėjas. Gimė 1928 m. Gakūnuose (dab. Tautvilai, 
Kafsakiškio apyl. Panevėžio raj.). Baigęs Subačiaus gimnaziją, studi- 
javo lituanistiką Vilniaus pedagoginiame institute. Po to nuo 1954 m. 
visą laiką dirbo Lietuvių kalbos ir literatūros institute. Labai gerai 
ištyrė unikalią Zietelos šnektą, paskelbė apie ją daug straipsnių. Gai- 
la, kad iki šiol visi tie straipsniai neišleisti viena knyga. Drauge su 
J. Petrausku 1985 m. parūpino kitos unikalios pakraštinės šnektos — 
Lazūnų — žodyną. Rašė apie daugelį pietryčių Lietuvos ir Gudijos 
lietuvių beišnykstančių šnektų šnektelių. Tyrė Čiornaja Padinos (Sa- 
ratovo srityje, Rusija) tremtinių kalbos likučius. Apskritai nykstančių 
šnektų tyrimas — Vidugirio aistra. Rinko tų šnektų onomastiką. Taip 
pat rašė apie savo gimtojo krašto (Karsakiškio) šnektą. Daug prisidė- 
jo prie „Lietuvių kalbos atlaso“ rengimo. Drauge su kitais sudarė lie- 


64 Šiuo veikalu teko daug pasinaudoti aptariant lietuvių kalbos tyrėjų veiklą. 

tuvių kalbos tarmių chrestomatiją (1970). Rašė kalbos kultūros klau- 
simais. 

Vytautas Ambrazas. Žymiausias istorinės sintaksės spe- 
cialistas. Gimė 1930 m. Kaune. Baigęs gimnaziją, 1946 m. pradėjo stu- 
dijuoti lituanistiką Kauno universitete, bet greit buvo bolševikų paša- 
lintas. Leido jam studijuoti tik neakivaizdiniu būdu Vilniaus pedago- 
giniame institute, kurį baigė 1952 m. (jau stacionare). Po to mokyto- 
javo Kaišiadoryse. Nuo 1953 m. visą laiką dirbo Lietuvių kalbos ir li- 
teratūros institute. Apgynė kandidato (1958) ir daktaro (1980) diser- 
tacijas. 

V. Ambrazas daug metų tyrė lietuvių kalbos dalyvių sintaksę. Šia 
tema paskelbė nemaža straipsnių lingvistinėje Lietuvos ir užsienio 
spaudoje. 1979 m. išėjo jo knyga „Lietuvių kalbos dalyvių istorinė sin- 
taksė“, o 1990 m. — rusų kalba „Baltų kalbų dalyvių lyginamoji sin- 
taksė“ (CpaBHHTenbHBIKĖ CHHTaKCHC KNnpHyacTHH GaJITHHCKHX 
83bIKOB). Abiejuose veikaluose nušviesta sudėtinga lietuvių ir kitų 
baltų kalbų dalyvių sintaksinės sistemos raida nuo seniausių lingvisti- 
ne analize pasiekiamų laikų iki mūsų dienų. Išvados reikšmingos in- 
doeuropiečių kalbų sintaksės rekonstrukcijai. 

V. Ambrazas — vienas iš pagrindinių Akademinės gramatikos au- 
torių, daug prisidėjo prie jos redagavimo. Organizavo iš esmės naujo 
šios gramatikos varianto rusų kalba parengimą (1985). Paskelbė daug 
straipsnių įvairiais kalbos kultūros klausimais. Prisidėjo prie „Kalbos 
kultūros“ leidimo. Drauge su kitais redagavo „Kalbos praktikos pata- 
rimus“ (1976, 1985). 

Kazys Pakalka. Gimė 1930 m. Jūodalaukyje, Ignalinos raj. 
Baigęs Vilniuje gimnaziją, studijavo lituanistiką Universitete, po to 
(nuo 1953) keletą metų dėstė Pedagoginiame institute, vėliau tobuli- 
nosi aspirantūroje ir visą laiką dirbo Lietuvių kalbos ir literatūros ins- 
titute. Rašė bei redagavo didįjį Žodyną. Tapo įgudusiu leksikografu. 
Tyrė K. Sirvydo žodyną. Ta tematika apgynė kandidato disertaciją 
(1964), 1979 m. išleido fotografuotinį 1642 m. žodyno tekstą kartu su 
lietuviškų Žodžių rodykle, sudaryta remiantis visais Sirvydo žodynų 
leidimais, ir plačiu įvadiniu straipsniu apie šį lietuvių leksikografijos 
paminklą. K. Pakalka rašė įvairiais kitais leksikografijos ir kalbos kul- 
tūros klausimais. 

Pranas Kniūkšta. Gimė 1933 m. Barzdžiuosė, Kretingos 
raj. Baigęs Salantų gimnaziją, studijavo lituanistiką Vilniaus universi- 
tete. Po to mokytojavo Dievėniškėse (Šalčininkų raj.), dirbo Eišiškių 
raj. švietimo skyriuje. 1971 m. apgynė kandidato disertaciją. Išleido 
monografiją „Priesagos -inis būdvardžiai“ (1976). Prisidėjo prie Aka- 
deminės gramatikos rašymo, knygos „Lietuvių kalbos rašyba ir skyry- 

ba“ (1976, 1989) parengimo. Domėjosi sociolingvistikos problemomis. 
Labai daug rašo kalbos kultūros klausimais. Minėtina jo knygelė „Ra- 
šytojas ir žodis“ (1981). Turėdamas gerą gimtosios kalbos jausmą, vy- 
kusiai kovoja su bendrinėje kalboje plintančiomis negerovėmis. 

Aleksandras Vanagas. Žymiausias pokario metais lie- 
tuvių kalbos vardyno specialistas. Gimė 1934 m. Buivėnuose, Kupiš- 
kio raj. Mokėsi Subačiaus gimnazijoje, po to studijavo lituanistiką Vil- 
niaus universitete. Baigęs studijas, nuo 1959 m. visą laiką dirbo Lie- 
tuvių kalbos ir literatūros institute. Apgynė kandidato (1966) ir dak- 
taro (1983) disertacijas. 

A. Vanagas — labai produktyvus kalbininkas. 1970 m. pasirodė jo 
veikalas „Lietuvos TSR hidronimų daryba“. 1981 m. išėjo „Lietuvių 
hidronimų etimologinis žodynas“. Tais pačiais metais „Lietuvių kal- 
botyros klausimuose“ (XXI t.) buvo išspausdinta plati studija „Lietu- 
vos TSR hidronimų semantika“. Šie trys darbai sudaro trilogiją apie 
lietuvių hidronimus, kurioje jie visais atžvilgiais moksliškai ištirti. Be 
to, A. Vanagas anksčiau su kitais buvo parašęs „Lietuvos TSR upių ir 
ežerų vardyną“ (1963). Kartu su gudų kalbininku M. Birila išleido 
Minske gudų kalba knygelę „Lietuvių elementai gudų onomastikoje“ 
(1968). Su Instituto vardyno grupės darbuotojais patikrino ir sukir- 
čiavo vietovardžius „Lietuvos TSR administracinio-teritorinio suskirs- 
tymo žinynui“ (I-II, 1974-1976). Vadovavo daugeliui ekspedicijų, 
kuriose buvo renkami vietovardžiai. 

A. Vanagas tyrė ir asmenvardžius. Su V. Maciejauskiene ir M. Raz- 
mukaite parengė dviejų tomų pavardžių žodyną (1985— 1989). Įvai- 
riais onomastikos klausimais paskelbė daugybę straipsnių Lietuvoje 
ir už jos ribų. Skaitė pranešimų tarptautinėse konferencijose. Tarp- 
tautinio onomastikos komiteto narys (1966). Šio komiteto leidinyje 
„Onoma“ (Leuven) skelbė lietuvių onomastikos bibliografiją. Įvairiais 
onomastikos klausimais paskelbė populiarių straipsnių visuomenei, 
taip pat knygeles „Mūsų vardai ir pavardės“ (1982) ir „Lietuvių van- 
denvardžiai“ (1988). 

Vytautas Vitkauskas. Gimė 1935 m. Kuršėnuose. Bai- 
gęs gimnaziją, studijavo lituanistiką Vilniaus universitete. Po to nuo 
1958 m visą laiką dirbo Lietuvių kalbos ir literatūros institute. Apgy- 
nė kandidato disertaciją (1975). Tapo žymiu leksikografu ir dialekto- 
logu. Tarminių žodynų Lietuvoje pradininkas. Išleido „Šiaurės rytų 
dūnininkų šnektų žodyną“ (1976), o kartu su G. Naktiniene ir A. Pau- 
lauskiene — „Druskininkų žodyną“ (1988). Daugiausia tyrė savo gim- 
tąją Kuršėnų, taip pat kitas pietų žemaičių šnektas. Prisidėjo prie „Lie- 
tuvių kalbos atlaso“ sudarymo. Kaip leksikografas daug dirbo didžio- 
jo Žodyno labui, vienas iš jo redaktorių. Aistringas žodžių rinkėjas, 

užrašė apie 30 tūkst. lapelių. Dirbo ir kitose srityse. Vienas iš „Lietu- 
vos TSR upių ir ežerų vardyno“ (1963) autorių. Daug rašė kalbos kul- 
tūros klausimais. Ypač rūpinasi teatro kalba, tarties kultūra, kirčiavi- 
mu. Išleido „Lietuvių kalbos tarties žodyną“ (1985), knygeles „Juozas 
Balčikonis“ (1985), „Liaudies kalbos grožis“ (1981) ir kt. 

Simas Karaliūnas. Gimė 1936 m Vaineikiuose, Joniškio 
raj. Baigęs Joniškio gimnaziją, studijavo lituanistiką Vilniaus univer- 
sitete, po to nuo 1962 m. visą laiką dirbo Lietuvių kalbos ir literatū- 
ros institute. Apgynė kandidato (1967) ir daktaro (1986) disertacijas. 
Tyrė baltų ir slavų kalbinių ryšių problemas. Ta tematika paskelbė stu- 
diją „Lietuvių kalbotyros klausimų“ X tome. Gilinosi į etimologijos, 
lietuvių kalbos žodžių (ypač veiksmažodžių) šaknų ryšius su kitų in- 
doeuropiečių kalbų atitikmenimis. Tais klausimais paskelbė straips- 
nių SSSR ir užsienio lingvistinėje spaudoje. 1987 m. išleido monogra- 
fiją „Baltų kalbų struktūrų bendrybės ir jų kilmė“. Išvertė į lietuvių 
kalbą E. Frenkelio (Fraenke!) knygą „Baltų kalbos“ (1969). Paskelbė 
ir populiarių straipsnių kalbotyros klausimais. 

Jonas Klimavičius. Gimė 1938 m. Gerūliškėje, Marijam- 
polės raj. Baigęs Pilviškių gimnaziją, studijavo Vilniaus pedagoginia- 
me institute. Po to visą laiką dirbo Lietuvių kalbos ir literatūros insti- 
tute, iš pradžių didžiojo Žodyno redakcijoje, vėliau perėjo į termino- 
logijos sritį. Paskelbė vertingų straipsnių iš lietuvių kalbos istorijos, 
leksikologijos, terminologijos. Daug rašė kalbos kultūros klausimais, 
rūpinosi lietuvių kalbos ateitimi. Turi gerą kalbos jausmą, pasižymi 
įtikinama argumentacija. 

Kaip matyti iš pateiktos apžvalgos, Lietuvių kalbos ir literatūros 
institute buvo dirbami labai svarbūs didžiojo Žodyno, „Lietuvių kal- 
bos gramatikos“ ir „Lietuvių kalbos atlaso“ rengimo darbai. Juos at- 
liekant išsiauginta gerų leksikografų, gramatikos tyrėjų, dialektologų, 
kurių daugelis yra paskelbę ir kitų sričių tiriamojo pobūdžio darbų, 
reiškėsi kalbos kultūros srityje. Minėtini dar šie: 

Iš leksikografų: 

Antanas Balašaitis (gimė 1931 m.) — tyrė lietuvių kal- 
botyros terminų istoriją, išleido knygelę „Žodžiai ir žodynai“ (1984), 
rašė kalbos kultūros klausimais. 

Kazimieras Eigminas (gimė 1929 m.) — aiškino nelietu- 
viškų žodžių kilmę, iš lotynų kalbos išvertė D. Kleino gramatiką (ver- 
timas paskelbtas leidinyje „Pirmoji lietuvių kalbos gramatika“ 1957), 
tyrė 1737 m. „Universitas lingvarum Litvaniae“, parengė puikų šio kal- 
bos paminklo leidinį (išleistas 1981 m.), rašė onomastikos, kalbos is- 
torijos, kalbos kultūros klausimais. 

Irena Ermanftė (gimė 1937 m.) — viena iš „Lietuvos TSR 

upių ir ežerų vardyno“ autorių, išleido „Lietuvių kalbos antonimų žo- 
dyną“ (1985), prisidėjo prie duomenų kaupimo „Lietuvių kalbos atla- 
sui“, rašė toponimikos ir kalbos kultūros klausimais. 

Sofija Kėzytė (gimė 1929 m.) — rašė įvairiais leksikografi- 
jos ir kalbos kultūros klausimais. 

Klementina Vosylytė(gimė 1938 m.) — tyrė lietuvių kal- 
bos frazeologizmus, 1985 m. išleido monografiją „Lietuvių kalbos pa- 
lyginimų žodynas“, rašė kalbos kultūros klausimais. 

Dar minėtini leksikografai: Z. Babickienė, O. Kažukauskaitė, 
H. Kubilius, I. Latvytė, M. Lenkevičiūtė-Norkaitienė (tyrė priesagas 
-iškis, -ietis ir kt.), A. Pribušauskaitė, D. Rimantaitė, V. Simonaitytė- 
Rudaitienė (tyrė leksikos naujadarus), G. Savičiūtė-Naktinienė 
(„Druskininkų tarmės žodyno“ bendraautorė), D. Skurkaitė (tyrė lie- 
piamosios nuosakos formų istoriją), E. Strazdaitė, R. Šepetytė-Pet- 
rokienė (nagrinėjo būdvardžių semantiką), Z. Šimėnaitė, B. Tolutie- 
nė (Juškų žodyno istorijos tyrėja), V. Traškienė, T. Valiuvienė, R. Va- 
ranavičienė. 

Terminologijos srityje pagrindinį darbą dirbo: 

Kazimieras Gaivėnis (gimė 1934 m.) — labiausiai paty- 
ręs pokario metų terminologijos specialistas, rašė ir aktualiais kalbos 
kultūros klausimais, išleido knygelę „Margas žodžių pasaulis“ (1987). 

Stasys Keinys (gimė 1936 m.) — daug nusipelnęs lietuvių 
terminologijai, nagrinėjęs ir teorinius terminų darybos klausimus, iš- 
leido knygelę „Terminologijos abėcėlė“ (1980), rašė kalbos kultūros 
klausimais. 

Dar minėtina: Angelė Kaulakienė (paskelbė vertingų straipsnių kal- 
bos kultūros klausimais) ir Auksė Montvilienė (buitinės terminologi- 
jos tyrėja). 

Onomastikos srityje, be A. Vanago, daugiausia dirbo: 

Vitalija Maciejauskienė (gimė 1945 m.) — „Lietuvių 
pavardžių žodyno“ bendraautorė, daug prisidėjo prie onomastikos duo- 
menų kaupimo, parengė monografiją „Lietuvių pavardžių susidary- 
mas XIII - XVIII a.“ (pasirodė 1991 m.), paskelbė keliasdešimt straips- 
nių apie lietuvių pavardes, apskritai onomastiką. 

Marija Razmukaitė (gimė 1941 m.) — „Lietuvių pavar- 
džių žodyno“ bendraautorė, prisidėjo prie „Lietuvių kalbos atla- 
so“ rengimo, rašė įvairiais onomastikos ir kalbos kultūros klausi- 
mais. 

Akademinės gramatikosbei dabartinės kalbos tyrėjai: 

Nijolė Sližienė (gimė 1932 m.) - tyrė sudurtines veiksma- 
žodžių formas, taip pat jų valentingumą; yra viena iš „Lietuvių kalbos 
rašybos ir skyrybos“ (1976, 1989) autorių, paskelbė straipsnių bendri- 

nės kalbos, jos rašybos norminimo tematika, tyrė veiksmažodžių jun- 
glumą, rašė kalbos kultūros klausimais. 

Elena Valiulytė (gimė 1933 m.) — tyrė prielinksnius, rašė 
kalbos kultūros klausimais. 

Zelma Mėta Dumašiūtė (gimė 1924 m.) — paskelbė 
straipsnių veiksmažodžio vartosenos klausimais, prisidėjo prie „Lietuvių 
kalbos rašybos ir skyrybos“ (1976), rašė kalbos kultūros klausimais. 

Irena Jašinskaitė (gimė 1933 m.) — tyrė ištiktukus, išlei- 
do knygelę „Lietuvių kalbos ištiktukai“ (1975), aprašė gimtąją Biržų 
šnektą, prisidėjo prie duomenų „Lietuvių kalbos atlasui“ kaupimo. 

Stasė Krinickaitė (gimė 1951 m.) — nagrinėjo teorinius 
tranzityvumo klausimus, išleido knygelę „Kalbų raiškos savitumas“ 
(1984), rašė kalbos kultūros tematika. 

ElenaOginskienė (gimė 1934 m.) — tyrė neigimo reiškimą. 

Iš dialektologų minėtini dar šie: 

AldonaJonaitytė(gimė 1928 m.) — ištyrė gimtąją Šakynos 
šnektą, buvo labai aktyvi „Lietuvių kalbos atlaso“ duomenų kaupėja, 
viena iš tarmių chrestomatijos (1970) sudarytojų, rašė lingvistinės ge- 
ografijos, tarmių kontaktų ir niveliacijos, šiaip įvairiais dialektologi- 
jos klausimais. į 

Birutė Rokaitė-Vanagienė (gimė 1934 m.) — Mosėdžio 
šnektos tyrėja, viena iš tarmių chrestomatijos (1970) sudarytojų, parengė 
spaudai M. Valančiaus (1972), S. Daukanto (1976) ir kt. tekstus. 

Janina Gurskytė-Lipskienė (gimė 1926 m.) — tyrė fra- 
zeologizmus, išleido knygą „Lietuvių kalbos somatiniai posakiai“ 
(1979), rašė įvairiais dialektologijos ir kalbos kultūros klausimais. 

Kazimieras Garšva (gimė 1950 m.) — tyrė rytų aukštai- 
čių panevėžiškių tarmės fonologijos problemas, lietuvių šnektas Lat- 
vijoje, socialinės lingvistikos ir dvikalbystės klausimus, rašė kalbos kul- 
tūros tematika. 

Laima Grūmadienė (gimė 1952 m.) — tyrė Vilniaus mies- 
to lietuvių kalbą, rašė socialinės lingvistikos klausimais. 

Ona Vaičiulytė-Romančiaūk (gimė 1958 m.) — socio- 
lingvistiniu aspektu tyrė Gervėčių šnektą. 

Kalbos istorijos srityje, be A. Sabaliausko, S. Kara- 
liūno, V. Ambrazo ir kitų anksčiau minėtų kalbininkų, Institute 
dar dirbo: 

Dalia Gargasaitė (gimė 1938 m.) — tyrė dviskaitos istori- 
ją, rašė apie Plikių šnektos (prie Klaipėdos) galūnę -ai ir kt. 

Juozas Karaciėjus (gimė 1948 m.) — tyrė lietuvių kalbos 
XVI-XVIII a. socialinius terminus, rašė kitais lietuvių kalbotyros 
klausimais. 

Saulius Ambrazas (gimė 1957 m.) — tyrė senųjų raštų daik- 
tavardžių darybą, stengėsi rekonstruoti pirminį jos modelį. 


Vilniaus universiteto lituanistinės katedros 


Jonas Balkčvičius. Žymus lietuvių kalbos sintaksės spe- 
cialistas. Gimė 1923 m. Gudėliuose, netoli Pandėlio. Baigęs Kauno 
gimnaziją ir mokytojų seminariją, mokytojavo Neretojė (Latvija), 
Alizavoje ir Kaune. Po to studijavo lituanistiką Kauno universitete, 
kurį baigė 1949 m. Dirbo Kauno pedagoginės mokyklos direktoriaus 
pavaduotoju (1949—1956). Tobulinosi Vilniaus universiteto aspiran- 
tūroje. Nuo 1960 m. perėjo dirbti į Universitetą. 1964-1979 m. buvo 
(Istorijos ir) Filologijos fakulteto prodekanas, 1979 —1984 — Filologi- 
jos fakulteto dekanas. 1963 m. išleido „Dabartinės lietuvių kalbos sin- 
taksę“. Paskelbė nemaža straipsnių įvairiais sintaksės klausimais. La- 
biausiai gilinosi į predikatines konstrukcijas. Dirbo ir latvistikos sri- 
tyje. Redagavo latvių kalbininkų V. Subatnieko ir A. Buojatės (Bojate) 
parengtą lietuvių — latvių kalbų žodyną, išleistą Rygoje 1964 m. Kartu 
su J. Kabelka parengė ir 1977 m. išleido latvių — lietuvių kalbų žody- 
ną. Rašė kalbos kultūros klausimais. Lituanistinės veiklos organiza- 
torius. Jo iniciatyva buvo įkurtos lietuvių kalbos sekcijos prie Krašto- 
tyros draugijos. 

Jonas Palidočnis. Svarbiausias lietuvių bendrinės rašomosios 
kalbos istorijos tyrėjas. Gimė 1924 m. Mišiškėse (netoli Punios), Aly- 
taus raj. Baigęs Prienų gimnaziją (1941), studijavo lituanistiką Vil- 
niaus universitete. Nuo 1951 m. visą laiką dėstė Universitete, dau- 
giausia rašomosios (literatūrinės) kalbos istoriją. 1953-— 1959 m. buvo 
Lietuvių kalbos katedros vedėjas, 1957-1961 m. Istorijos ir filologi- 
jos fakulteto, o 1970-1973 m. — Filologijos fakulteto dekanas. Apgy- 
nė kandidato (1953) ir daktaro (1968) disertacijas. 1967 m. išleido mo- 
nografiją „Lietuvių literatūrinė kalba XVI-XVII a.“, 1979 m. - „Lie- 
tuvių literatūrinės kalbos istorija“. Paskelbė daug straipsnių įvairiais 
rašomosios kalbos istorijos klausimais. Kartu su T. Buchiene tyrė 
D. Kleino gramatikas. Su J. Lebedžiu aprašė 1962 m. O. Matusevičiū- 
tės rastą seniausią lietuvišką poterių tekstą. Ištyrė „Gramatices Lit- 
vanicae“ ir „Contiones Litvanicae“ rankraščius, kai kuriuos kitus se- 
nuosius tekstus. Su J. Žukauskaite sudarė Jono Bretkūno „Rinktinius 
raštus“ (1983). Parengė J. Jablonskio raštų dvitomį (1957-1959). 
Aukštųjų mokyklų studentams parūpino kalbotyros įvado vadovėlį 
(1985). Rašė apie J. Jablonskį ir kitus lietuvių kalbos puoselėtojus bei 
tyrėjus, išleido knygelę apie rusų kalbininkų indėlį į lituanistiką 
(1963 m., su A. Sabaliausku 1990 m. išplėtė į rytų slavų kalbininkų 

lituanistinės veiklos apžvalgą). Rūpinosi aktualiais kalbos kultūros 
klausimais, paskelbė ta tema nemaža straipsnių. 

Zigmas Zinkčvičius“. Žymus dialektologas ir lietuvių kal- 
bos istorikas. Gimė 1925 m. Juodausiuose, Ukmergės raj. Baigęs Uk- 
mergės gimnaziją, studijavo lituanistiką Vilniaus universitete, kartu 
dirbo lietuvių kalbos katedroje laborantu. 1950 m. baigusiam studijas 
bolševikai neleido tobulintis aspirantūroje. Buvo paliktas dėstoma- 
jam darbui, bet nuolat trukdyta dirbti. Liautasi, kai apgynė kandidato 
(1955) ir ypač daktaro (1967) disertacijas, nors dar ir 1972 m. jo kan- 
didatūrai į Mokslų akademijos narius korespondentus buvo pasiprie- 
šinta. Išrinktas tik prasidėjus pertvarkai (1987), greit po to ir tikruoju 
akademiku (1990). 1956-1968 m. ėjo Istorijos ir filologijos fakulteto 
prodekano pareigas. 1973—1988 m. Lietuvių kalbos, 1988-1990 m. — 
Baltų filologijos katedrų vedėjas. Labai produktyvus kalbininkas. Pa- 
rašė keliolika monografijų ir per 500 straipsnių įvairiais lietuvių ir 
baltų kalbotyros klausimais. 

Daugiausia dirbo dialektologijos ir kalbos istorijos srityse. 1966 m. 
„pasirodė jo monografija „Lietuvių dialektologija“, kurioje pirmą sykį 
sistemiškai apibendrintos lietuvių kalbos tarmių fonetinės ir gramati- 
nės ypatybės. Kartu su A. Girdeniu sudarė naują tarmių klasifikaciją 
(1966). Parašė dialektologijos vadovėlį aukštosioms mokykloms (1978). 
Prisidėjo prie „Lietuvių kalbos atlaso“ redagavimo. Tyrė senųjų raštų 
kalbą, parašė studijas apie M. Mažvydo, K. Sirvydo, M. Petkevičiaus, 
S. M. Slavočinskio ir kitų autorių raštus, kuriose lokalizavo tų auto- 
rių gimtąsias šnektas. Paskelbė kelis nežinomus lietuviškus tekstus. 
Atskiromis knygomis išėjo kalbos istorijos darbai: „Lietuvių kalbos 
įvardžiuotinių būdvardžių istorijos bruožai“ (1957, rusiškas variantas 
paskelbtas 1958), „Iš lietuvių istorinės akcentologijos. 1605 m. kate- 
kizmo kirčiavimas“ (1975), „Istorinė lietuvių kalbos gramatika“ (2 da- 
lys, 1980— 1981) ir kt. Tyrė vardyno raidą, išleido monografiją „Lietu- 
vių antroponimika. Vilniaus lietuvių asmenvardžiai XVII a. pradžio- 
je“ (1977). Nagrinėjo lietuvių ir kitų baltų etnogenezės problemas, 
paskelbė V. Zinovo rastą įtariamą jotvingių kalbos rankraštinį žody- 
nėlį (1983). Rašė apie lietuvių ir kitų baltų kalbų žymiausius tyrėjus, 
daugiausia K. Būgą, kurio mokslinį palikimą surinko ir išleido trimis 
tomais (su atskira rodyklių knyga, 1958— 1962). Visų šių ir kitų darbų 
apibendrinimas — baigiama leisti „Lietuvių kalbos istorija“, kurios 
šeštąjį tomą dabar skaitytojas laiko savo rankose. 

Kiti Z. Zinkevičiaus darbai: buvo „Kalbos praktikos patarimų“ 
(1976, 1985) vyriausiasis redaktorius, organizavo pirmųjų lietuvių kal- 


8 Skyrelį parašė V. Ambrazas. 

botyros vadovėlių aukštosioms mokykloms parengimą bei leidimą (per 
20 knygų), prisidėjo ir prie vadovėlių vidurinėms mokykloms rašymo, 
paskelbė populiarių kalbotyros straipsnių ir kelias knygeles. Z. Zin- 
kevičių savo nariu išrinko: Švedijos karališkoji humanitarinių mokslų 
akademija (Kungl. Vitterhets Historie och Antikvitets Akademien, 
1982), Norvegijos mokslų akademija (1991), Lietuvių katalikų moks- 
lų akademija (1991). Latvijos universitetas jam suteikė garbės dakta- 
ro vardą (1991). 

Vytautas Mažiūlis. Žymus prūsų kalbos ir baltistikos spe- 
cialistas. Gimė 1926 m. Rokėnuose, netoli Dusetų. Baigęs Rokiškio 
gimnaziją, 1947-1952 m. studijavo Vilniaus universitete klasikinę fi- 
lologiją. 1951—1952 m. dirbo Lietuvių kalbos ir literatūros institute. 
1952-1955 m. tobulinosi Maskvos universiteto aspirantūroje. Nuo 
1955 m. dėstė Vilniaus universitete (1958—1960 m. kartu dirbo ir Lie- 
tuvių kalbos ir literatūros institute). 1968—1973 m. buvo Lietuvių kal- 
bos, o 1973-1988 m. — Baltų filologijos katedros vedėjas. Apgynė 
kandidato (1956) ir daktaro (1969) disertacijas. 1972 m. išrinktas Lie- 
tuvos TSR Mokslų akademijos nariu korespondentu, o 1976 m. - tik- 
ruoju akademiku. 1970 m. išleido monografiją „Baltų ir kitų indocu- 
ropiečių kalbų santykiai (deklinacija)“, kurioje baltų morfologijos, iš 
dalies ir fonetikos, raidą aiškino ne tradiciškai, kitaip negu buvo pri- 
imta. Įvairiais istorinės fonetikos, morfologijos ir žodžių etimologijos 
klausimais paskelbė daug straipsnių. Ypač plati jo veikla prūsistikos 
srityje. Išleido „Prūsų kalbos paminklų“ du tomus (1966, 1981). Rašo 
prūsų kalbos etimologijos žodyną (I tomas pasirodė 1988 m., numato- 
mi dar keturi). Paskelbė nemaža straipsnių prūsistikos tema. Tyrė baltų 
ir slavų senuosius santykius. Iš sinchroninės kalbotyros darbų minėti- 
nas skaitvardžio skyrius Akademinėje gramatikoje. Visuomenei išlei- 
do knygelę „Pasaulio kalbos“ (1958) ir platesnį jos variantą „Pasaulio 
tautų kalbos“ (1979). Dalyvavo daugelyje sąjunginių ir tarptautinių 
suvažiavimų. Nuo 1970 m. buvo leidinio „Baltistica“ atsakingasis re- 
daktorius, įvairių redakcijų Lietuvoje ir užsienyje narys. Mainco (Vo- 
kietija) mokslo ir literatūros akademijos narys korespondentas (1976), 
Latvijos universiteto garbės daktaras (1991). 

Juozas Pikčilingis. Lietuvių kalbinės stilistikos pradinin- 
kas. Gimė 1926 m. Joniškiuose, Šakių raj. Baigęs Šakių gimnaziją, stu- 
dijavo lituanistiką Kauno (iki panaikinimo) ir Vilniaus universitetuo- 
se. Nuo 1954 m. iki mirties dirbo Vilniaus universiteto Lietuvių kal- 
bos katedroje. 1959—1968 m. buvo katedros vedėjas, 1973-1979 m. 
— Filologijos fakulteto dekanas. Apgynė kandidato (1956) ir daktaro 
(1981) disertacijas. Išleido dviejų dalių veikalą „Lietuvių kalbos sti- 
listika“ (1971 —1975), mažesnės apimties knygas „Žodžio aiškumas ir 

tikslumas“ (1965), „Žodžių vartojimas perkeltine prasme. Tropai“ 
(1967), „Leksinė ir gramatinė sinonimika“ (vieną skyrių parašė K. Žu- 
perka; 1969), „Lietuvių kalbos stilistinė sintaksė. Kalbos figūros“ 
(1969), „Kas yra stilius“ (1971) ir kt. Paskelbė daugybę straipsnių įvai- 
riais stilistikos ir kalbos kultūros klausimais. Entuziastingas kalbinės 
stilistikos mokslo populiarintojas. Pirmasis Universitete pradėjo skai- 
tyti šią discipliną. Išugdė nemaža stilistikos specialistų. Vidurinių mo- 
kyklų IX-XI klasių vadovėlio (1971, vėliau kartotas) bendraautoris. 
Prisidėjo prie Akademinės gramatikos parengimo. Mirė 1991 m. 

Adelė Laigon4itė. Daugiausia dirbo bendrinės kalbos ak- 
centologijos srityje. Gimė 1926 m. Cisavojė, Marijampolės raj. Baigu- 
si gimnaziją Kaune, studijavo lituanistiką Kauno ir Vilniaus universi- 
tetuose. Nuo 1953 m. iki pensijos dirbo Vilniaus universiteto Lietu- 
vių kalbos katedroje. Išleido kelis bendrinės kalbos kirčiavimo vado- 
vėlius (1970, 1978 ir kt.) vidurinėms ir aukštosioms mokykloms, taip 
pat visuomenei. Rašė ir teoriniais akcentologijos klausimais, tyrė prie- 
gaides. Reikšmingi jos darbai morfologijos srityje, vietininko linksnio 
tyrimai. Morfologijos vadovėlio aukštosioms mokykloms (1976) ben- 
draautorė. Prisidėjo prie Akademinės gramatikos, taip pat duomenų 
„Lietuvių kalbos atlasui“ kaupimo. Rašė kalbos kultūros klausimais. 

Vincas Urbūtis. Žymus etimologijos ir žodžių darybos spe- 
cialistas. Gimė 1929 m. Petraičiuose, Mažeikių raj. Baigęs Viekšnių 
gimnaziją, studijavo lituanistiką Vilniaus universitete. Nuo 1954 m. 
visą laiką dirbo Universiteto Lietuvių kalbos ir Baltų filologijos (nuo 
1973) katedrose. Apgynė kandidato (1956) ir daktaro (1971) diserta- 
cijas. Parašė daiktavardžių darybos skyrių Akademinei gramatikai (iš- 
samiausias to tomo skyrius). 1978 m. išleido monografiją „Žodžių da- 
rybos teorija“ — pirmą tokio pobūdžio veikalą lietuvių kalbotyroje. 
Paskelbė daugybę gerai argumentuotų lietuvių ir kitų baltų kalbų eti- 
mologijų. 1981 m. pasirodė jo rinktinių etimologijų knyga „Baltų eti- 
mologijos etiudai“. Tyrė gudų kalbos lituanizmus, lietuvių kalbos sla- 
vizmus. -Rašė leksikografijos istorijos klausimais (apie K. Sirvydo, XVII 
a. Mažosios Lietuvos ir latvių kalbos žodynus). Domėjosi glotochro- 
nologijos (leksikos statistikos) metodu, apskaičiavo lietuvių ir latvių 
kalbų išsiskyrimo laiką (patvirtino tradicinę pažiūrą). Rašė ir termi- 
nologijos, taip pat kalbos kultūros klausimais. 

Jonas Kazlšduskas. Žymus istorinės gramatikos tyrėjas, nau- 
jų kalbotyros metodų Lietuvoje pradininkas. Gimė 1930 m. Matičšio- 
nių kaime, Prienų raj. Baigęs Prienų gimnaziją, studijavo lituanistiką 
Vilniaus universitete. Nuo 1957 m. iki mirties dėstė Universitete. 
1962-1964 m. buvo Istorijos ir filologijos fakulteto prodekanas, 
1968—1970 m. — Filologijos fakulteto dekanas. Apgynė kandidato 

(1958) ir daktaro (1967) disertacijas. Tyrė lietuvių kalbos morfologi- 
nės struktūros raidą. 1968 m. išleido veikalą „Lietuvių kalbos istorinė 
gramatika“. Pirmasis Lietuvoje susidomėjo baltų kalbų fonologijos pro- 
blemomis, analizavo lietuvių kalbos fonemas, bandė sudaryti jų in- 
ventorių, ėmė taikyti vidinės rekonstrukcijos metodą. Pradėjo skaity- 
ti fonologijos kursą. J. Kazlauskui buvo būdinga mokslinė drąsa, drą- 
sios hipotezės. Dalis jų nepasitvirtino. Tačiau jis gerokai išjudino lie- 
tuvių kalbos tyrėjus, šiaip jau ramų lituanistikos mokslą. Daugiausia 
jo rūpesčiu buvo įsteigtas „Baltisticos“ leidinys (1965), imta organi- 
zuoti baltistų konferencijas. Mirė 1970 m. galutinai neišaiškintomis 
aplinkybėmis. 

Arnoldas Pirėdočkinas. Jono Jablonskio veiklos tyrėjas. 
Gimė 1931 m. Pašventyjė, Jurbarko raj. Baigęs Šilutės gimnaziją, stu- 
dijavo lituanistiką Vilniaus universitete. Po to 1955—1960 m. moky- 
tojavo Puvėčiuose (Varėnos raj.) ir Gaūrėje (Tauragės raj.). Buvo mo- 
kyklų direktorius. 1960—1963 m. tobulinosi Vilniaus universiteto as- 
pirantūroje. Nuo 1963 m. visą laiką dirbo Lietuvių kalbos katedroje. 
1971—1972 m. stažavosi Čekoslovakijoje (daugiausia Brno universi- 
tete). Apgynė kandidato (1965) ir daktaro (1987) disertacijas. Svar- 
biausi veikalai: „Prie bendrinės kalbos ištakų“ (1977) ir „J. Jablons- 
kis — bendrinės kalbos puoselėtojas“ (1978). Be to, Jablonskio tema- 
tika dar išleido knygas: „Jono Jablonskio gramatiniai taisymai“ (1976), 
„Jono Jablonskio laiškai“ (1985), „Jono Jablonskio kalbos taisymai“ 
(1986) ir keletą mažesnių knygelių, parašė daugybę straipsnių. Kaupė 
duomenis dabartinės bendrinės kalbos užuomazgoms XIX a. pirmo- 
joje pusėje nušviesti. Nagrinėjo šiaip įvairius lietuvių kalbos ir jos is- 
torijos klausimus. Nemaža rašė kalbos kultūros tematika, išleido spe- 
cialų vadovėlį teisininkams (1980 m. rotaprintu), jau Atgimimo metu 
pasirodė jo „Administracinės kalbos kultūra“ (1990). Rūpinosi stu- 
dentų ir jaunų lituanistų moksliniu darbu, išleido knygą „Jaunam litu- 
anistui“ (1990). 1973 m. pasirodė jo parašytas čekų kalbos vadovėlis 
(rotaprintu). 

Vitas Labūtis. Žymus sintaksės specialistas. Gimė 1932 m. 
Liūliškyje, Marijampolės raj. Baigęs Marijampolės gimnaziją, studi- 
javo lituanistiką Vilniaus universitete. Po to 1957-1966 m. dirbo Lie- 
tuvių kalbos ir literatūros institute, o nuo 1966 m. visą laiką dėstė 
Vilniaus universitete (iš pradžių Kauno vakariniame fakultete). Apgy- 
nė kandidato disertaciją (1965). Tyrė daugiausia sintaksinius žodžių 
junginius. Šia tematika paskelbė nemaža straipsnių, didesnių studijų. 
Nagrinėjo ir dalelytes, jų vartojimą. Prisidėjo prie Akademinės gra- 
matikos parengimo. Daug rašė kalbos kultūros klausimais. Vienas iš 
„Kalbos praktikos patarimų“ (1976, 1985) autorių. 

Adomas Šoblinskas. Gimė 1932 m. Naūsodėje, Mažeikių 
raj. Baigęs lituanistiką Vilniaus universitete (1961), dirbo Mokyklų 
tyrimo institute, o nuo 1973 m. iki mirties — Vilniaus universitete. 
Apgynė kandidato disertaciją (1968). Tyrė stilistikos ir lietuvių kalbos 
dėstymo metodikos problemas. Šiais klausimais parašė straipsnių ir 
keletą studijų, kurios pasirodė atskirais leidiniais. Didžiausias darbas 
— „Lietuvių kalbos didaktika“ (1987). Mirė 1990 m. 

Kazimieras Juozas Ambrasas-Sasnava. Gimė 
1934 m. Surgūčiuose (Marijampolės raj.). Baigęs mokslus Vilniaus uni- 
versitete (1957), 1959—1967 m. dirbo įvairių žurnalų redakcijose. Nuo 
1967 m. dėstė universitete. Filologijos mokslų kandidatas (1972). Gi- 
linosi į vertimo teorijos klausimus. Svarbesni mokslo darbai: „Leksi- 
niai lietuvių kalbos substitutai“ (1976, rotaprintas), „Vertimo moks- 
las“ (1978), „Vertimo tyrinėjimai“ (1984). 

Aldona Paul4uskienė. Žymi bendrinės kalbos morfolo- 
gijos tyrėja. Gimė 1935 m. Pėcelonyse, Alytaus raj. Baigusi Alytuje 
gimnaziją, studijavo lituanistiką Vilniaus universitete. Po to 
1959—1961 m. dirbo iš pradžių Lietuvių kalbos ir literatūros institu- 
te, paskui buvo Respublikinio mokslinės-techninės informacijos ir pro- 
pagandos instituto redaktorė. Nuo 1961 m. tobulinosi ir dirbo Uni- 
versitete, visą laiką Lietuvių kalbos katedroje. Apgynė kandidato 
(1965) ir daktaro (1981) disertacijas. Svarbiausi jos veikalai: „Grama- 
tinės lietuvių kalbos veiksmažodžio kategorijos“ (1979), „Lietuvių kal- 
bos morfologijos apybraiža“ (1983), „Gramatinės lietuvių kalbos var- 
dažodžių kategorijos“ (1989). Parašė nemaža straipsnių, didesnių stu- 
dijų. Reikšmingos jos išleistos mokomosios knygos , ypač „Dabartinės 
lietuvių kalbos veiksmažodis“ (1971). Kartu su E. Jakaitiene ir A. Lai- 
gonaite parašė studentams vadovėlį „Lietuvių kalbos morfologija“ 
(1976). Su D. Tarvydaite išleido knygą „Gramatikos normos ir dabar- 
tinė vartosena“ (1986), su G. Naktiniene ir V. Vitkausku — „Druski- 
ninkų tarmės žodyną“ (1988). Daug rašė kalbos kultūros klausimais, 
prisidėjo prie „Mūsų kalbos“ leidimo, viena iš „Kalbos praktikos pa- 
tarimų“ (1976, 1985) autorių. 

Aleksas Girdėnis. Žymus dialektologas, fonologas, kal- 
bos istorikas. Gimė 1937 m. Tryškiuose, Telšių raj. Baigęs Mažeikių 
gimnaziją, 1957— 1962 m. studijavo lituanistiką Vilniaus universitete. 
Po to visą laiką dirbo Universitete. Nuo 1973 m. vadovavo eksperi- 
mentinės fonetikos laboratorijai. 1984—1989 m. buvo Filologijos fa- 
kulteto dekanas. Apgynė kandidato (1967) ir daktaro (1983) diserta- 
cijas. Vienas iš pagrindinių Žemaičių tarmės, ypač jos šiaurės vakarų 
dalies, tyrėjų. Daug prisidėjo prie kitų tarmių tyrimo. Kartu su Z. Zin- 

kevičiumi sudarė naują lietuvių kalbos tarmių klasifikaciją. Gilinosi į 
istorinę dialektologiją. Ištyrė „Živato“ (1759) kalbą. 

A. Girdenis yra vienas iš žymiųjų eksperimentinės fonetikos spe- 
cialistų. Kalbos tyrimui plačiai naudoja tiksliųjų mokslų metodus. Ana- 
lizuoja bendrinės kalbos ir tarmių garsyną, fonologinę sistemą. Į dar- 
bą įtraukė studentus, subūrė Respublikinį jaunųjų kalbininkų semi- 
narą, jam vadovavo. 1981 m. išleido reikšmingą veikalą „Fonologija“, 
kuriuo padėjo pagrindus lietuvių fonologų mokyklai. Paskelbė daug 
straipsnių ir studijų įvairiais sinchroninės ir diachroninės lingvistikos klau- 
simais. Sprendė teorines bendrinės kalbos norminimo problemas, rašė 
kalbos kultūros tematika, buvo mokyklinių vadovėlių bendraautoris. Nuo 
1971 m redagavo tęstinio leidinio „Kalbotyra“ lituanistinę seriją. 

Regina Venckutė. Gimė 1945 m Šaukėnuose. Baigusi Kel- 
mės gimnaziją, studijavo lituanistiką Vilniaus universitete. Po to dir- 
bo mokytoja Plungėje. Tobulinosi Maskvos universiteto aspirantūro- 
je. Apgynė kandidato disertaciją (1971). Tyrė lietuvių kalbos balsių 
kaitą. Rašė įvairiais kalbotyros ir kalbos kultūros klausimais. 

Aldonas Pūpkis. Vienas iš žymiausių pokario metais ben- 
drinės kalbos ugdytojų. Gimė 1939 m. Kazlų Rūdojė. Ten baigęs gim- 
naziją, studijavo lituanistiką Vilniaus universitete (1957-1962), po 
to tobulinosi aspirantūroje Leningrade. Specializavosi eksperimenti- 
nės fonetikos srityje. Grįžęs į Vilnių, visą laiką dirbo Universitete. Iš 
pradžių vadovavo eksperimentinės fonetikos laboratorijai, apgynė kan- 
didato disertaciją (1967). Vėliau ėmė gilintis į kalbos kultūros proble- 
mas, ir šioje srityje jo nuopelnai yra patys didžiausi. 1980 m. išleido 
knygą „Kalbos kultūros pagrindai“ — oficialiai kaip vadovėlį aukštųjų 
mokyklų studentams, bet iš tikrųjų labai vertingą originalų kalbos kul- 
tūros teorinį veikalą. Parašė daugybę straipsnių įvairiais bendrinės 
kalbos teorijos ir praktikos klausimais. Sudarė „Kalbos praktikos pa- 
tarimus“ (1976, 1985). 

Esant labai nepalankioms sąlygoms, A. Pupkis įstengė sukelti ne- 
mažą kalbos kultūros sąjūdį, visuomenės susirūpinimą gimtąja kalba, 
jos taisyklingumu. Vadovavo Kraštotyros draugijos kalbos sekcijų veik- 
lai. Redagavo „Mūsų kalbą“. Dalyvavo praktiniams kalbos klausimams 
skirtose radijo ir televizijos laidose. Universitete skaitė kalbos kultūros 
kursą. Sudarė J. Balčikonio „Rinktinių raštų“ dvitomį (1978 — 1982). Ap- 
skritai A. Pupkio veikla buvo labai reikalinga ir naudinga ugdant ben- 
drinę kalbą pokario Lietuvoje, keliant jos kultūrą, saugant ją nuo dar 
didesnių iškraipymų, ypač pražūtingų dvikalbystės padarinių. 

Evalda Jakšitienė. Bendrinės kalbos morfologijos tyrėja. 
Gimė 1940 m. Zarasuose. Baigusi Ignalinos gimnaziją, studijavo litu- 
anistiką Vilniaus universitete, po to jame dėstė. Apgynė kandidato 

(1968) ir daktaro (1988) disertacijas. Svarbiausi darbai: „Lietuvių kal- 
bos leksikologija“ (1980), „Leksinė semantika“ (1988). Kartu su 
A. Laigonaite ir A. Paulauskiene išleido „Lietuvių kalbos morfologi- 
ją“ (1976). Paskelbė vertingų straipsnių bei studijų žodžių darybos ir 
leksikologijos tematika. Rašė kalbos kultūros klausimais. 

Bonifacas Stūndžia. Gimė 1952 m. Daunėriuose, Ute- 
nos raj. Baigęs Tauragnų gimnaziją, studijavo klasikinę filologiją ir 
lituanistiką Vilniaus universitete, vėliau jame visą laiką dirbo. Apgy- 
nė kandidato disertaciją (1981). Tyrė baltų kalbų daiktavardžių.ka- 
mienų gretybes, vėliau įsitraukė į tų kalbų akcentologijos problemas, 
lietuvių kirčiavimo istorijos tyrimą. Rašė įvairiais dialektologijos, ling- 
vistikos teorijos, kalbos istorijos ir kultūros klausimais, paskelbė ver- 
tingų recenzijų. 

Mykolas Letas Palmšitis. Gimė 1944 m. Leningrade. 
Studijavo Leningrado universiteto Rytų kalbų fakultete. Po to dirbo 
Lietuvoje (Mokslų akademijos bibliotekoje, Enciklopedijų redakcijo- 
je) ir tobulinosi Vilniaus universiteto aspirantūroje. 1975—1979 m. gy- 
veno Tbilisyje (Gruzija), nuo 1980 m. — vėl Lietuvoje. Tyrė lietuvių ir 
kitų baltų kalbų asmeninių įvardžių istoriją. Vėliau ėmė gilintis į in- 
doeuropeistikos ir borealinės (nostratinės) lingvistikos problemas. 
1979 m. Tbilisyje išleido veikalą rusų kalba „Indoeuropiečių kalbų apo- 
fonija ir deklinacinių modelių raida diachroniniu - tipologiniu aspek- 
tu“. Parašė anglų kalba aukštutinės svanų kalbos gramatiką (su Ch. Gu- 
džedžianiu), prisidėjo prie tos kalbos žodyno sudarymo (išleista JAV ). 
Įsitraukė į prūsistikos studijas, siekė atgaivinti senovės prūsų kalbą. 
Svarbiausias šios srities darbas — „Prūsų kalba 1“ (Vilnius, 1989). Tai 
pirmasis lietuviškas prūsų kalbos gramatikos aprašymas, turintis ori- 
ginalių interpretacijų. 

Arvydas Vidžiūnas. Gimė 1962 m. Valenčiūnuose, Šakių 
raj. Baigęs Šakių gimnaziją, studijavo lituanistiką Vilniaus universite- 
te, po to jame dėstė. Apgynė kandidato disertaciją (1991). Tyrė kir- 
čiavimo kodifikacijos istoriją. Ta tematika paskelbė vertingų straips- 
nių. Rašė kalbos kultūros klausimais, dalyvavo daugelyje radijo ir te- 
levizijos laidų. 


Kauno vakarinio fakulteto darbuotojai: 


Vladas Žulys. Gimė 1928 m. Dirvoniškyje, Utenos raj. 
1946 m. baigė Utenos gimnaziją. Buvo areštuotas ir kalintas Norilsko 
lageriuose (1946—1951). Grįžęs mokytojavo Vilkaviškio rajone, po to 
studijavo Vilniaus universitete. Nuo 1965 m. visą laiką dirbo Vakari- 
niame fakultete Kaune. 1970 m. gynė kandidato disertaciją, už kurią 

Mokslinė taryba pripažino daktaro laipsnį, bet Maskvos biurokratai 
nepatvirtino (buvęs lageriuose!). Teisybė atstatyta tik po 20 metų ne- 
priklausomoje Lietuvoje. Tyrė Jono Rėzos parengto „Psaltero Dovy- 
do“ leksiką, ta tema paskelbė vertingų straipsnių. Rašė įvairiais lietu- 
vių kalbos istorijos, taip pat sinchroninės gramatikos klausimais, gili- 
nosi į bendrinės kalbos norminimo, kalbos kultūros problemas. 

Albertas Rūžė. Gimė 1936 m Svirkančiuose, Akmenės raj. 
Baigęs Viekšnių gimnaziją, studijavo lituanistiką Vilniaus universite- 
te. Po to dirbo Lietuvių kalbos ir literatūros institute, o nuo 1977 m. 
perėjo į Vilniaus universiteto Vakarinį fakultetą Kaune. Apgynė kan- 
didato disertaciją (1978). Tyrė lietuvių kalbos sintaksės problemas, 
daugiausia nagrinėjo laiko konstrukcijas. Prisidėjo prie Akademinės 
gramatikos parengimo. Paskelbė straipsnių kalbos kultūros klausimais. 
Išleido mokomąją knygą „Lietuvių kalbos rašyba“ (1985). 

Juozas Abaravičius. Gimė 1934 m Geistėniuose, Ignali- 
nos raj. Baigęs lituanistiką Vilniaus universitete, keletą metų moky- 
tojavo Trakų rajone, paskui perėjo į Kauno vakarinį fakultetą. Tyrė 
Juozo Baltušio kalbos stilių. Apgynė kandidato disertaciją (1987). Pa- 
skelbė straipsnių stilistikos klausimais. 

Alvydas Būtkus (gimė 1950 m.) — lietuvių pravardžių tyrė- 
jas. Apie jas paskelbė vertingų straipsnių. Rašė įvairiais onomastikos, 
taip pat kalbos kultūros klausimais. Aktyvus ekspedicijų dalyvis ir or- 
ganizatorius. Domėjosi latvistika. Kartu su A. Sarkaniu išleido lietu- 
vių— latvių kalbų vadovą (1987). 

Vilniaus universiteto nelituanistinių katedrų kalbininkai, palikę ryš- 
kesnių pėdsakų lituanistikoje: 

Valerijus Čekmonas. Gimė 1937 m. Zavalioje, Čerkasų 
sr. (Ukraina). Studijavo Černovcų universitete, bet bolševikai jam ne- 
leido studijų baigti. Atvažiavo į Lietuvą ir dirbo kaimo mokytoju. Ge- 
rai išmoko lietuvių kalbą, susidomėjo lituanistika. Studijas baigė Ros- 
tovo prie Dono universitete (1964). Po to 1965-1979 m. dirbo Mins- 
ke, MA Kalbotyros institute, o nuo 1979 m. — Vilniaus universitete. 
Nuo 1989 m. slavistikos katedros vedėjas. Apgynė kandidato (1969) 
ir daktaro (1982) disertacijas. Paskelbė straipsnių įvairiais baltistikos, 
baltų ir slavų kalbinių ryšių, lietuvių kalbos istorinės gramatikos klau- 
simais. Lituanistikos problemas lietė ir slavistikos darbuose, iš kurių 
ypač minčtina monografija (rusų kalba) „Praslavų kalbos istorinės fo- 
netikos tyrimai“ (1979). 

MarijaKindurytė-Sivickienė. Gimė 1925 m. Mšlka- 
voje — lietuvių persikėlėlių kaime Gudijoje, Mstislavlio raj. Studijavo 
rusistiką Minsko universitete. Baigusi studijas nuo 1951 m. visą laiką 
dirbo Vilniaus universiteto Rusų kalbos (nuo 1989 m. Slavų filologi- 

jos) katedroje. Apgynė kandidato disertaciją (1956). Paskelbė straips- 
nių apie gimtąją Malkavos lietuvių šnektą, lituanizmus Lietuvos rusų 
senbuvių kalboje, nagrinėjo kalbų kontaktų klausimus. 

Lionginas Pažūsis. Gimė 1940 m. Kaišiadoryse. Studija- 
vo Vilniaus universitete anglistiką. Po to jame dėstė. Tyrė JAV lietu- 
vių kalbą. Paskelbė darbų apie angliškus skolinius. Rašė bilingvizmo 
klausimais. 

Laimutis Valeika. Gimė 1937 m. Vareikiuose, Ukmergės 
raj. Studijavo Vilniaus universitetę anglistiką, po to jame dėstė. Ap- 
gynė kandidato (1972) ir daktaro (1978) disertacijas. Tyrė lietuvių kal- 
bos sintaksės problemas. Tais klausimais paskelbė vertingų darbų. Sin- 
taksę tiria ir jo mokinės Aušra Janulienė, Lolita Jaramaitytė. 

Ema Chamitova-Geniušienė. Gimė 1938 m. Korsakove 
(Amūro sritis). Studijavo Leningrado universitete anglistiką. Apgynė 
kandidato (1972) ir daktaro (1984) disertacijas. Nuo 1963 m. dirbo Vil- 
niaus universitete. Analizavo naujaisiais metodais lietuvių kalbos veiks- 
mažodžius. Svarbiausias darbas — „Refleksyvų tipologija“ (The Typo- 
logy of Reflexives, 1987). Rašė apie veiksmažodžių gramatines katego- 
rijas, sintaksę ir semantiką lietuvių, latvių, prūsų, anglų ir kitose kalbo- 
se, nagrinėjo kalbų tipologijos ir teksto lingvistikos problemas. 

Lituanistikos klausimus vienaip ar kitaip dar yra lietę, juos tyrę šie 
Vilniaus universiteto kalbininkai (lituanistai ir kitų specialybių): An- 
tanas Antanovičius (1910-1980, kanceliarinės LDK kalbos lietuviški 
elementai), Rūta Buivydienė (giminystės pavadinimai, kalbos kultū- 
ra), Dalia Eigirdienė (tekstilės terminai), Elzė Galnaitytė (veiksma- 
žodžių veikslai, prisidėjo prie Akademinės gramatikos parengimo), 
Stasė Girniūnienė (Maž. Lietuvos XVI - XVIII a. germanizmai), Lai- 
ma Katkuvienė (beasmeniai sakiniai), Janina Jakelaitytė (latvistika, 
kalbos kultūra), Birutė Jasiūnaitė (rytų aukštaičių, šiaurės žemaičių 
tarmės), Artūras Judžentis (senųjų raštų sintaksė), Genovaitė Kačiuš- 
kienė (šiaurės panevėžiškių tarmė), Jonas Kilius (prielinksnių varto- 
jimas), Genovaitė Kiškienė (Maž. Lietuvos XVIII a. pavardės), Otili- 
ja Kosienė (rytų aukštaičių uteniškių tarmė), Vladimiras Kostelnickis 
(1892-1983, rusų kalbos skoliniai), Alfonsas Laučka (1680 m. kate- 
kizmo rankraštinis žodynėlis ir kt.), Laimutis Laužikas (sintaksė), Al- 
gimantas Litvinas (slavizmų adaptacija lietuvių tarmėse), Olegas Po- 
liakovas (F. Fortunatovo indėlis į lituanistiką, istorinė morfologija), 
Meilė Ramonienė (Žemaičių vyskupystės 1795 m. krikšto metrikų są- 
vado asmenvardžiai), Irena Remenytė (šiaurės žemaičių prozodija), 
Gražina Rosinienė (zoonimai), Irena Ručinskaitė (šiaurės panevėžiš- 
kių fonetika), Erika Sausvardė (etimologija, latvistika), Irena Stepo- 
navičienė (1941—1979, lietuviški vietovardžiai kryžiuočių šaltiniuo- 

se), Giedrius Subačius (S. Daukanto, K. K. Daukšos žodynai), Dalia 
Tekorienė (bevardė būdvardžių giminė), Sergejus Temčinas (veiks- 
mažodžių na ir sta kamienai), Vida Žilinskienė (žodžių ir formų var- 
tojimo dažnumas) ir kt. 


Vilniaus pedagoginis institutas 


Vladas Grinavėckis. Žymus žemaičių tarmės tyrėjas. Gi- 
mė 1925 m. Šiaūduvoje, Šilalės raj. Baigęs Šilalės gimnaziją, studijavo 
lituanistiką Vilniaus universitete. Nuo 1955 m. visą laiką dirbo Vil- 
niaus pedagoginiame institute, 1963 —1966 m. vadovavo Lietuvių kal- 
bos katedrai. Apgynė kandidato (1956) ir daktaro (1970) diserataci- 
jas. Daugiausia tyrė Žemaičių tarmės (ypač savo gimtosios šnektos) 
fonetiką. Iškėlė nemaža hipotezių, dėl kurių buvo daug ginčytasi. Svar- 
biausias jo veikalas „Žemaičių tarmių istorija (fonetika)“ pasirodė 
1973 m. Lietuvių ir užsienio lingvistinėje spaudoje paskelbė daugybę 
straipsnių įvairiais dialektologijos klausimais. Juose nagrinėjo tiek tar- 
mių sinchronijos, tiek ir diachronijos problemas. Kartu su V. Drotvi- 
nu išleido knygą „Kalbininkas Kazimieras Jaunius“ (1970), išvertė pa- 
grindinius Jauniaus dialektologinius darbus ir juos aptarė. Rašė lietu- 
vių kalbos dėstymo metodikos, ypač panaudojant gimtąją mokinių tar- 
mę, klausimais. Rūpinosi bendrinės kalbos ugdymo, jos tobulinimo 
reikalais, paskelbė straipsnių kalbos kultūros tematika. Rašė vieto- 
vardžių norminimo klausimais. 

Kazys Kuzavinis. Gimė 1927 m. Mitošiūnuose, Anykščių 
raj. Baigęs Kupiškio gimnaziją, studijavo Vilniaus universitete klasi- 
kinę filologiją, po to tobulinosi Lietuvių kalbos katedros aspirantūro- 
je. Nuo 1955 m. visą laiką dirbo Vilniaus pedagoginiame institute. Ty- 
rė baltų etnonimus, iškėlė ir pagrindė mintį, kad Lietuvos vardui pra- 
džią davė Lietavos (suslavinta Liet4uka) upė. Rašė bendrinės kalbos 
kirčiavimo klausimais. Su B. Savukynu parengė etimologinį lietuvių 
vardų žodyną (1971 m., ne kartą leistą). Išleido populiarią knygelę 
„Prūsų kalba“ (1964), lotynų — lietuvių kalbų žodyną (1955). Lietuvių 
kalbos vadovėlio specialiosioms vidurinėms mokykloms (1982), kelių 
lotynų kalbos vadovėlių bendraautoris. Išvertė į lietuvių kalbą A. Me- 
jė (Meillet) knygelę „Lyginamasis metodas istorinėje kalbotyro- 
je“ (1956). 

Vincentas Drotvinas. Gimė 1929 m. Stakiuosė, Jurbar- 
ko raj. Baigęs Betygalos gimnaziją, studijavo lituanistiką Vilniaus pe- 
dagoginiame institute, po to tobulinosi Vilniaus universiteto aspiran- 
tūroje. Nuo 1962 m. visą laiką dirbo Vilniaus pedagoginiame institu- 
te, buvo šio instituto prorektorius, Lietuvių kalbos katedros vedėjas. 

Apgynė kandidato disertaciją (1967). Tyrė senųjų raštų sudurtinius 
daiktavardžius, lietuviškus Prūsijos XVII a. žodynus, rašė kalbos isto- 
rijos klausimais. 1987 m. paskelbė rankraštinį XVII a. vokiečių —lie- 
tuvių kalbų žodyną „Lexicon Lithuanicum“ (fotokopija, teksto trans- 
literacija, žodžių registras ir kt.). Išleido populiarią knygelę „Augus- 
tas Šleicheris lituanistas“ (1979). Paskelbė archyvinių duomenų apie 
kai kuriuos lietuvių kalbininkus (K. Būgą, A. Ugenskį, J. Gilių). Rašė 
lietuvių kalbos kultūros ir mokymo klausimais. 

Antanas Rasimavičius. Gimė 1929 m. Seirijuose. Bai- 
gęs Seirijų gimnaziją, studijavo lituanistiką Vilniaus pedagoginiame 
institute, po to tobulinosi Vilniaus universiteto aspirantūroje. Nuo 
1962 m. visą laiką dirbo Vilniaus pedagoginiame institute, buvo Lie- 
tuvių kalbos katedros vedėjas, fakulteto dekanas. Apgynė kandidato 
disertaciją (1965). Paskelbė straipsnių apie junginių su įnagininku var- 
tojimą, rašė stilistikos ir kalbos kultūros klausimais. 

aneta Urbanavičiūtė-Markėvičienė. Gimė 
1939 m. Vidiškiuose, Ukmergės raj. Baigusi Ukmergės pedagoginę mo- 
kyklą, studijavo lituanistiką Vilniaus pedagoginiame institute, po to 
tobulinosi Vilniaus universiteto aspirantūroje. Nuo 1964 m. visą laiką 
dirbo Vilniaus pedagoginiame institute. Apgynė kandidatinę diserta- 
ciją (1970). Tyrė priebalsių palatalizaciją lietuvių tarmėse, to proceso 
atspindžius senesniuose raštuose. Tais klausimais paskelbė vertingų 
straipsnių. Rašė kalbos kultūros tematika. Vertė grožinę literatūrą iš 
hindų kalbos, kurią gerai moka. 

Antanas Pakerys. Žymus lietuvių kalbos fonetikos tyrėjas. 
Gimė 1940 m. Eivėniuose, Zarasų raj. Baigęs Dusetų gimnaziją, stu- 
dijavo Vilniaus pedagoginiame institute, kurį baigė 1964 m. Po to vi- 
są laiką dirbo tame pačiame institute. Apgynė kandidato (1968) ir 
daktaro (1983) disertacijas. Svarbiausi darbai iki Atgimimo: „Lietu- 
vių bendrinės kalbos prozodija“ (1982), „Lietuvių bendrinės kalbos 
fonetika“ (1986), „Lietuvių bendrinės kalbos fonetikos pratybos“ 
(1978). Paskelbė daug straipsnių fonetikos ir kirčiavimo, taip pat kal- 
bos mokymo metodikos klausimais. Rašė ir kalbos kultūros tematika. 
Išleido E. Mikalauskaitės kalbinį palikimą (1975). Tęstinio leidinio 
„Eksperimentinės fonetikos ir kalbos psichologijos kolokviumo me- 
džiaga“ redaktorius (1970-1976). 

Dar minėtini: Irena Adomavičiūtė-Cekmonienė (polonizmai), Pet- 
ronėlė Bikulčienė (skatinamųjų sakinių intonacija), Leonardas Drot- 
vinas (1924-1983, senųjų raštų sintaksė), Gintautas Akelaitis (sin- 
taksiniai įterpiniai), Gražina Akelaitienė (morfologija), Mykolas Čai- 
kauskas (veiksmažodžių junginiai su prielinksniais an!, be, iš, prie), 
Liuda Kadžytė-Kuzavinienė (dėstymo metodika, vadovėlio ir mo- 


266 


komųjų knygų autorė), Jadvyga Kareckaitė-Statkevičienė (viena- 
rūšės sakinio dalys, parašė skyrių Akademinei gramatikai), Vera 
Mauricaitė (akcentinis žodžių šliejimas), Stasys Skrodenis (lietu- 
vių ir finų santykiai). 


Šiaulių pedagoginis institutas 


Vytautas Sirtautas. Žymus sintaksės specialistas. Gimė 
1921 m. Aukštašlynyje, Raseinių raj. Baigęs gimnaziją, 1943—1945 m. 
mokytojavo, vėliau studijavo pedagogiką ir lituanistiką Vilniaus uni- 
versitete. 1950-1956 m. dirbo Klaipėdos mokytojų institute. Nuo 
1956 m. persikėlė į Šiaulius ir ten visą laiką dėstė Institute. Apgynė 
kandidato disertaciją (1969). Tyrė įvairias sintaksės problemas. Kartu 
su Č. Grenda išleido sintaksės vadovėlį pedagoginiams institutams 
(1988). Paskelbė studijų ir straipsnių įvairiais lietuvių kalbotyros klau- 
simais, rūpinosi kalbos kultūra, lietuvių kalbos mokymu, leido moko- 
mąją literatūrą („Kalbotyros pagrindai“ 1983, „Kaip tirti kalbą“ 
1981 ir kt.). 

Juozas Jurkėnas. Senųjų dvikamienių asmenvardžių tyrė- 
jas. Gimė 1929 m. Bostone (JAV). Baigęs Pandėlio gimnaziją, studija- 
vo rusistiką Šiaulių pedagoginiame institute, vėliau iki 1983 m. jame 
dirbo, po to persikėlė į Vilniaus pedagoginį institutą. Apgynė kandi- 
dato (1966) ir daktaro (1980) disertacijas iš lietuvių istorinės antro- 
ponimikos. Paskelbė šia tematika reikšmingų straipsnių lietuvių ir ki- 
tų šalių lingvistiniuose leidiniuose. 

Česlovas Grenda. Gimė 1931 m. Baigęs Žaslių gimnaziją, 
studijavo lituanistiką Vilniaus universitete, po to dirbo mokytoju Šilu- 
voje. Nuo 1964 m. persikėlė į Šiaulių pedagoginį institutą. Tyrė jungi- 
nius su veiksmažodžio bendratimi, kitas veiksmažodines konstrukci- 
jas. Ta tematika paskelbė straipsnių. Aprašė savo gimtąją Palomenės 
šnektą. Su V. Sirtautu išleido sintaksės vadovėlį (1988). 

Juozas Pabrėža. Gimė 1955 m. Baigęs lituanistiką Vilniaus 
universitete, dirbo Šiaulių pedagoginiame institute. Apgynė kandida- 
to disertaciją (1984). Tyrė žemaičių tarmės kirčiavimo istoriją. Ta te- 
matika paskelbė vertingų straipsnių. Rašė ir kitais, daugiausia dialek- 
tologijos, klausimais. 

Dar minėtini: Janina Barauskaitė (daiktavardžių stilistika), Vilija 
Daunytė (daiktavardžio kamienų koreliacija), Aloyzas Gudavičius (sis- 
teminis žodynas), Giedrė Kudirkaitė-Čepaitienė (tariamosios nuosa- 
kos formų istorija, prisidėjo prie didžiojo Žodyno rašymo), Monika 
Kuosienė (1926-1978, morfologija), Algirdas Malakauskas (sintak- 
sė, kalbos kultūra), Danguolė Mikulėnienė (metatonija), Stasys Tu- 

mėnas (analitinės konstrukcijos šiaurės Lietuvos tarmėse), Skirman- 
tas Valentas (kalbos, ypač sintaksės, rekonstrukcijos problemos). 


Konservatorijos fakultetai Klaipėdoje 


Antanas Jakūlis. Gimė 1939 m. Panemūnyje, Rokiškio raj. 
Baigęs Pandėlio gimnaziją, studijavo lituanistiką Vilniaus universite- 
te. Nuo 1971 m. visą laiką dirbo Klaipėdos fakultetuose. Apgynė kan- 
didato disertaciją (1967). Tyrė veiksmažodžio būsimojo laiko formų 
istoriją. Ta tema paskelbė straipsnių. Vėliau įsitraukė į „Knygos no- 
bažnystės“ kalbos tyrimą, bet to darbo nebaigė, spėjo paskelbti tik 
keletą straipsnių. Rašė ir kalbos istorijos, dialektologijos klausimais. 
Mirė 1984 m. 

Audronė Jakulienė-Kaukienė. Gimė 1941 m. Kau- 
ne. Baigusi gimnaziją, studijavo lituanistiką Vilniaus universitete, pas- 
kui tobulinosi aspirantūroje. Nuo 1971 m. visą laiką dirbo Klaipėdos 
fakultetuose. Tyrė sangrąžinių veiksmažodžių istoriją. Šia tema apgy- 
nė kandidato disertaciją (1968), paskelbė vertingų straipsnių. Vėliau 
gilinosi į šakninių o kamieno veiksmažodžių istoriją, paskelbė šia te- 
ma straipsnių ir jau nepriklausomoje Lietuvoje apgynė daktaro diser- 
taciją (1991). 

Dar minėtini: Albinas Druktenis (sintaksė), Jonas Bukantis (pietų 
žemaičių varniškių fonetika ir prozodija), Janina Janavičienė (Žemai- 
čių Naumiesčio lietuvininkų kalba), Dalia Kiseliūnaitė-Konstantino- 
va (šakniniai o kamieno veiksmažodžiai), Algirdas Ruškys (socialinė 
frazeologija), Laimutė Servaitė (sudurtinių veiksmažodžių formų varto- 
jimas), Halina Siaurukienė („Knygos nobažnystės“ giesmyno skoliniai). 


Kitos įstaigos 


Albertas R6sinas. Gimė 1938 m. Pajuodupyjė, Kelmės raj. 
Baigė Šiukėnų gimnaziją, po to studijavo lituanistiką Vilniaus uni- 
versitete, kurį baigęs buvo pasiųstas į Rygą tobulintis Latvijos univer- 
siteto aspirantūroje. Bolševikų persekiojamas aspirantūros negalėjo 
baigti. Grįžusiam į Vilnių neleido dirbti Universitete, teko įsidarbinti 
Vilniaus inžineriniame statybos institute, kur mokė lietuvių kalbos ne- 
lietuvius studentus, net ir po to, kai apgynė kandidato (1968) ir dak- 
taro (1985) disertacijas. Tik prasidėjus Atgimimui 1989 m. galėjo dirbti 
Universitete (nuo 1990 m. Baltų filologijos katedros vedėjas). Dau- 
giausia tyrė baltų kalbų įvardžius. 1988 m. išleido monografiją „Baltų 
kalbų įvardžiai“. Paskelbė nemaža straipsnių Lietuvos, Latvijos ir Va- 
karų šalių lingvistinėje spaudoje lietuvių dialektologijos, kalbos isto- 

rijos ir kitais klausimais. Tyrė ir kalbos sinchronijos problemas. Rašė 
prūsistikos klausimais. Tai plataus profilio kalbininkas baltistas. Ne- 
svetimi jam ir bendrinės kalbos ugdymo bei norminimo reikalai. 

Bronys Savukynas. Gimė 1930 m. Čivonysė, Lazdijų raj. 
Baigęs Lėipalingio gimnaziją, studijavo lituanistiką Vilniaus universi- 
tete. Po to dirbo Lietuvių kalbos ir literatūros institute, Knygų rū- 
muose, įvairiose redakcijose. Paskelbė vertingą studiją apie Lietuvos 
ežerų vardų kilmę („Lietuvių kalbotyros klausimuose“, gaila, nebaig- 
ta), straipsnių įvairiais vietovardžių klausimais, taip pat apie jotvin- 
gių kalbos reliktus. Buvo vienas iš „Lietuvos TSR upių ir ežerų vardy- 
no“ (1963) autorių. Su K. Kuzaviniu parengė „Lietuvių vardų etimo- 
loginį žodyną“ (1971 ir vėlesnius papildytus leidimus). Organizavo ir 
redagavo seriją vertingų populiarių kalbotyros leidinių: „Vardai ir žo- 
džiai“ (1971), „Žodžiai ir žmonės“ (1974), „Žmonės ir kalba“ (1977), 
„Kalba ir mintis“ (1980) ir kt. 

Valerija Vaitkevičiūtė. Eksperimentinės fonetikos 
specialistė. Gimė 1929 m. Kunigiškiuose, Vilkaviškio raj. Baigusi gim- 
naziją, studijavo lituanistiką Vilniaus universitete, po to tobulinosi 
aspirantūroje Leningrade. Dirbo iš pradžių Lietuvių kalbos ir litera- 
tūros institute, vėliau (nuo 1970 m.) konservatorijoje. Parašė Akade- 
minei gramatikai fonetikos skyrių. Paskelbė straipsnių ir platesnių stu- 
dijų įvairiais fonetikos klausimais. Išleido lenkų — lietuvių kalbų žody- 
ną (1964, platesnį variantą 1979). Rašė ir kalbos kultūros tematika. 

Jadvyga Kardelytė. Gimė 1929 m. LinAkmenyse, Ignalinos 
raj. Baigusi Vilniuje gimnaziją, studijavo lituanistiką Universitete. Nuo 
1956 m. jame dėstė. 1961 m. apgynė kandidato disertaciją, tačiau už 
rūpinimąsi palaikyti lietuvybę Gudijoje ir pietryčių Lietuvoje bolševi- 
kai neleido toliau dirbti Universitete. Nuo 1962 m dirbo „Minties“ 
(vėliau „Mokslo“) leidykloje redaktore. Į Universitetą galėjo grįžti 
tik Lietuvai atgavus nepriklausomybę. Parašė vertingų straipsnių lie- 
tuvių dialektologijos klausimais, ypač apie gimtąją Liūkmenų šnektą. 
Išleido monografiją „Gervėčių tarmė“ (1975). Kaip „Mokslo“ leidyk- 
los redaktorė, suredagavo daug svarbių lituanistikos mokslo ir kalbos 
praktikos leidinių. 

Vytautas Būda. Gimė 1928 m. Salantuosė. Baigęs gimnazi- 
ją, studijavo lituanistiką Vilniaus universitete. Po to dirbo „Eltoje“ 
(1954-1971), vėliau visą laiką Vilniaus inžineriniame statybos insti- 
tute. Tyrė prijungiamuosius sakinius, kitus sintaksės dalykus. Paskel- 
bė šios srities straipsnių. Išleido monografiją „Lietuvių kalbos prijun- 
giamieji sakiniai. Tyrimo istorija“ (1987). Daug rašė kalbos kultūros, 
terminologijos ir kitais klausimais. Parūpino mokomosios literatūros 
būsimiems inžinieriams. Pasižymėjo ir kaip vertėjas. 

Jonas Šukys. Gimė 1935 m. Miežiškiuose, prie Panevėžio. Bai- 
gė lituanistiką Vilniaus pedagoginiame institute (1957), po to dirbo 
Lietuvių kalbos ir literatūros institute (1957—1964), Radijo ir televi- 
zijos komitete redaktoriumi (1964— 1968), dėstė Vilniaus universite- 
to Kauno vakariniame fakultete (1968-1972), dirbo žurnalo „Mūsų 
žodis“ redakcijoje (1972-1987), Mokytojų tobulinimosi institute (nuo 
1987). Apgynė kandidato disertaciją (1967). Tyrė tarmių (daugiausia 
panevėžiškių) sintaksę. Įsitraukė į kalbos kultūros darbą. Vienas iš 
„Kalbos praktikos patarimų“ autorių (1976, 1985). Parašė vertingų 
praktikos reikalams skirtų knygelių, iš kurių svarbiausios „Taisyklin- 
gai vartokime linksnius“ (1976), „Prielinksnių vartojimas“ (1978), 
„Linksnių ir prielinksnių vartojimas“ (1984). 

Juozas Šliavas. Gimė 1930 m. Rimkūnuose, Linkuvos apyl. 
Baigęs Linkuvos gimnaziją (1949), mokytojavo Žeimėlyje, kartu ne- 
akivaizdiniu būdu studijavo anglistiką Vilniaus pedagoginiame insti- 
tute (baigė 1956 m.). Įsitraukė į kraštotyros veiklą. Susidomėjo žiem- 
galių kalbos reliktais. Ėmė gilintis į lituanistikos problemas. Savaran- 
kiškai studijuodamas lingvistinę literatūrą, konsultuodamasis su spe- 
cialistais, tapo geru dialektologu ir lietuvių kalbos istorijos žinovu. 
Tyrė žiemgalių ir lietuvių kalbų ryšius, ta tematika paskelbė straips- 
nių, daugiausia kraštotyros leidiniuose. Sukaupė daug vertingų kal- 
bos duomenų, savarankiškai darė išvadas. Domėjosi lietuvių mitolo- 
gija. Deja, netikėtai 1979 m. žuvo gaisro metu neaiškiomis aplinkybė- 
mis. Liko 20 rankraštinių knygų, kurias sudaro medžiagos rinkiniai, 
galutinai neapdoroti straipsniai bei studijos ne tik lietuvių kalbos, bet 
ir mitologijos, etnografijos, tautosakos ir kitais klausimais, taip pat 
grožinė kūryba. Po mirties išleista tik viena knyga — „Žeimelio apy- 
linkės“ (1985). 

Juozas Aleksandravičius(gimė 1920 m.) - ištyrė gim- 
tąją Kretingos šnektą (ta tema apgynė kandidato disertaciją), rašė lie- 
tuvių kalbos mokymo klausimais, išleido vadovėlių nelietuviams vidu- 
rinėse ir aukštosiose mokyklose. 

Dar minėtini: Zita Alaunienė (kalbos mokymo problemos), Bronė 
Balčienė (predikatiniai junginiai, kalbos kultūra), Dalia Barauskaitė 
(leksikologija), Marija Baužytė-Motiejūnienė (Pelesos šnekta), Nijo- 
lė Čižikienė (kalbos norminimo istorija), Bronius Dobrovolskis (dės- 
tymo metodika, vadovėlių autorius), Leonas Gedvilas (1930- 1983, 
dėstymo metodika, vadovėlių autorius), Danutė Girdenienė (žodžių 
tvarka sakinyje), Jonas Jurkštas (Vilniaus vietovardžiai), L. Kašėtaitė 
(teismo pavadinimų istorija), Lilija Kudirkienė (lietuvių ir latvių kal- 
bų frazeologizmai), Juozas Kundrotas (kalbos kultūra), Lolita Kur- 

klinskaitė (pigmentų pavadinimai), Jonas Kvederaitis (kalbos kultūra 
ir metodika, knygelė „Vieningas kalbos ugdymas mokykloje“, 1961), 
Dovydas Levinas (kalbos kultūra), Rita Miliūnaitė (bendrinės kalbos 
norminimas), A. Miliūtė-Chomičenkienė (baltų —slavų —tocharų lek- 
sikos gretybės), Pranas Naujokaitis (1905 —1976, kalbos dėstymo me- 
todika), Emilija Orvidienė (1908-1978, vadovėlio nelietuviams auto- 
rė), Zofija Rabačiauskaitė (prielinksniniai vietovardžiai), Aušrelė Ra- 
dzevičiūtė (medžių pavadinimai), Ona Sedelskytė (1928—1970, De- 
beikių šnekta), Vytautas Šernas (kalbos mokymas dvikalbystės sąly- 
gomis), Jakovas Trafimovas (kalbos kitimas esant dvikalbystei), Rita 
Urniežiūtė (kalbos kultūra), Regina Vensaitė (dvikalbystės problemos). 

Iš kalbos lobių kaupėjų, be anksčiau nurodytų, dar minėtini Juozas 
Bilevičius (Pašvitinio šnektos žodyno 8 ir tekstų 2 rankraštiniai to- 
mai) ir Jonas Ruzas (surinko kalbos duomenis iš daugiau negu 700 
Panevėžio krašto kaimų ir vienkiemių). 


LITUANISTIKA IR BALTISTIKA 
UŽ LIETUVOS RIBŲ 


Antrasis pasaulinis karas moksliniam lietuvių kalbos tyrimui pri- 
darė daug žalos. Buvo išsklaidytos kalbininkų jėgos ne tik Lietuvoje, 
bet ir užsienyje. Pristabdytas vaisingas darbas. Pokario metais norma- 
liam mokslo plėtojimuisi trukdė bolševikų daromos kliūtys užsienio 
kalbininkams bendrauti su esančiais Lietuvoje, kurie buvo izoliuoti, 
ypač nuo vadinamųjų kapitalistinių šalių. Tačiau nepaisant dirbtinų 
kliūčių lituanistika užsienyje toliau tarpo, labiausiai tuose kraštuose, 
kur ji turėjo senas tradicijas. Radosi lituanistų ir ten, kur anksčiau jų 
nebuvo. Tai vyko nepaisant to, kad lyginamoji indoeuropiečių kalbo- 
tyra, pagimdžiusi lituanistikos mokslą, jau nebeatliko tokio vaidmens 
pasauliniame kalbos moksle, kokį turėjo anksčiau. 

Latvijoje po karo kurį laiką dar darbavosi didysis baltistas 
Janis Endzelynas (Endzelins), daug nusipelnęs lituanistikai 
(žr. V t., p.:332—333). Bet jis buvo likęs vienišas, daugelis jo mokinių 
pasitraukė į Vakarus. Bolševikai Endzelyno veiklą visaip varžė, 1950 m. 
ji pašalino iš darbo Rygos universitete. Pasirodė tik anksčiau vykdytų 
darbų rezultatai, iš kurių svarbiausias — knyga „Baltų kalbų garsai ir 
formos“ (Baltu valodu skanas un formas, 1948). Ši knyga jauniems 
lietuvių kalbininkams tada, nesant lietuviškai parašytos istorinės gra- 
matikos, tapo vadovėliu. Ją išvertė į lietuvių kalbą Vilniaus universi- 
teto studentai, vertimą redagavo J. Kabelka (1957). Onomastikos ty- 
rėjams vertingas po karo pradėtas leisti Endzelyno veikalas „Latvijos 
TSR vietovardžiai“ (Latvijas PSR vietvardi), kurio pirmasis tomas pa- 
sirodė 1956 m., antrasis — jau po autoriaus mirties — 1961 m. Deja, 
šis reikšmingas darbas nebaigtas, tėra išleisti a—0 raidėmis praside- 
dantys vietovardžiai. 

Endzelynas mirė 1961 m. Jam pagerbti Latvijoje ir užsieny pasiro- 
dė specialių leidinių, kuriuose buvo nemaža ir lituanistikos straips- 
nių. Taip pat mokslinėse konferencijose, organizuotose Endzelynui 
atminti, dalyvaudavo lietuvių kalbininkai, buvo svarstomos ir litua- 
nistinės temos. 

Iš pokario jaunų latvių kalbininkų daugiausia lituanistikos srityje 
dirbo Reinis Bertulis (Bėrtulis), baigęs Vilniaus universitete 
aspirantūrą, tobulai išmokęs lietuvių kalbą. Jis tyrė latvių ir lietuvių 
kalbų leksikos semantinę raidą, paskelbė šia tema vertingų straips- 
nių. Abiejų kalbų leksikos bendrybes ir latvių kalbos Įituanizmus dar 
tyrė Mirdza Brencė, studijas baigusi irgi Vilniaus universitete. 

Vėliau prie jų prisidėjo Peteris Vanagas (Vanags), taip pat 
Vilniaus universiteto absolventas, kuris tyrė baltų kalbų 7 kamieno 
būdvardžių istoriją. 

Lituanistams svarbūs ir latvistikos tyrimai, kuriuose pasitaiko lie- 
tuvių kalbos mokslui reikšmingų pastabų, lyginimo elementų ir pan. 
Tokių nemaža yra Martos Rudzytės (Rudzite, dialektologija ir kalbos 
istorija), Arturo Uozuolo (Ozols, kalbos istorija, folkloras), Valijos 
Dambės (onomastika), Konstantino Karulio (etimologija), Dainos 
Zemzarės (leksikografijos istorija), Silvijos Ragės (Rage, ryšiai su fi- 
nais), Laimduoto Ceplyčio (Ceplitis, eksperimentinė fonetika), Oja- 
ro Bušo (kuršių kalba), Tamaros Puorytės (Porite, lietuviškų vardų 
ortografija), Ainos Blinkenos (rašomosios kalbos istorija), Laimutės 
Baluodės (Balode, hidronimija), Rasmos Gryslės (Grisle, Endzelyno 
ir Būgos ryšiai) darbuose, taip pat dialektologų Eltfydos Šmitės, Kriš- 
janio Ancyčio (Ancitis), Benitos Laumanės, Antono Breidako ir kitų 
latvių kalbininkų tyrinėjimuose. Gerą lietuvių — latvių kalbų žodyną 
išleido Apolonija Buojatė (Bojate) ir Valteris Subatniekas (1964, re- 
dagavo Jonas Balkevičius). 

Estijoje, pasitraukus Pėteriui Arumai (Arumaa, apie jį V t., 
p. 333) į Švediją, lituanistų neliko. Su Lietuvos kalbininkais artimus 
ryšius palaikė Žymiausias estų ugrofinistas Paulius Aristė 
(1905-1990), kuris domėjosi senaisiais baltų ir Pabaltijo finų santy- 
kiais, ne vieną straipsnį paskelbė lietuvių lingvistinėje spaudoje. Bal- 
tų ir finų kalbų ryšius praeityje ir naujaisiais laikais tyrė taip pat 
L. Vaba. 

Rusijoje iš pradžių po karo lituanistų nebuvo, išskyrus F. For- 
tunatovo lingvistinės mokyklos palikuonis M. Petersoną ir B. Lariną, 
apie kuriuos kalbėta anksčiau (p. 231—232). Mokslinį darbą paraly- 
žiavo nelemtasis marizmas (p.228—229). Naujos kartos lituanistų ėmė 
rastis tik nuo šeštojo dešimtmečio. Susiklostė keli centrai. Iš jų svar- 
biausias Maskvoje. Šio ištakos ėjo iš M. Petersono ir žymaus sla- 
visto S. Bernšteino. Jie abu išugdė būrelį lyginamosios kalbotyros spe- 
cialistų. Michailas Petersonas, kad ir sunkiai sirgdamas, 1955 m. išlei- 
do rusų kalbininkams skirtą lietuvių kalbos vadovėlį, kurį redagavo 
J. Balčikonis. Deja, dėl Maskvos spaustuvės biurokratų kaltės jame 
liko daug korektūros klaidų ir šiaip netikslumų. Žymiausias iš jauno- 
sios kartos maskviškių lituanistų - V. Toporovas. Su jo darbais pravar- 
tu iš arčiau susipažinti. 

Vladimiras Toporovas gimė 1928 m. Maskvoje. Studi- 
javo slavistiką, tobulinosi aspirantūroje. Po to visą laiką dirbo Slavis- 
tikos (vėliau imta vadinti Slavistikos ir balkanistikos) institute. Tai 
didelės erudicijos, plačių interesų ir labai produktyvus mokslininkas. 

Tyrė slavų, baltų, senovės indų, hetitų, tocharų, graikų, lotynų, Jeni- 
sejaus baseino ir kitas kalbas, mitologiją, folklorą, gilinosi į semioti- 
ką, specialiąsias lingvistikos disciplinas. Jo publikacijų sąrašą sudaro 
apie tūkstantis pozicijų, paskelbtų keliolikos šalių spaudoje. Ypač iš- 
garsėjo kartu su O. Trubačiovu parašytu veikalu „Aukštutinės Pad- 
neprės hidronimų lingvistinė analizė“ (JinHrBucTHYecKHū aHaJiH3 
rHIpoHHMOB BepxHero I[MoxnenpoB*a, 1962). Šioje knygoje iškėlė 
aikštėn daugybę baltiškos kilmės hidronimų, išplėtė jų ribą tolyn į ry- 
tus ir pietryčius, anapus Pripetės. Padarė išvadą, kad baltai yra turėję 
tiesioginių kontaktų su iranėnais. Įtikimai parodė, jog rytuose baltai 
iš savo gyvenviečių ne pasitraukė į vakarus, kaip manė K. Būga, bet 
slavų buvo pamažu asimiliuoti. 

Baltų toponimikos rytuose klausimais vėliau V. Toporovas paskel- 
bė ne vieną straipsnį, rašė apie atskirų vietovardžių kilmę, jų ryšį su 
kitų kalbų vardynu. Analizavo įvairias kitas baltistikos ir lituanistikos 
problemas. Įdomios jo pažiūros į baltų veiksmažodžio istoriją, pabrė- 
Žiančios šios kalbos dalies archajiškumą. Tirdamas baltų ir slavų kal- 
bų giminystę, Toporovas iškėlė mintį, kad slavų prokalbė susiformavo 
"iš periferinių baltiško tipo dialektų. Pažymėtini jo atlikti lietuvių tau- 
tosakos ir mitologijos tyrimai. 

Toporovas taip pat yra vienas iš žymiausių senovės prūsų kalbos 
specialistų. Jis nuo 1975 m. leidžia kapitalinį veikalą „Prūsų kalba. 
Žodynas“(Ilpycckuūi a351K. CnoBapb), kurio pasirodė jau 5 tomai 
(a-—-/raidėmis prasidedantys žodžiai, taigi tik įpusėta). 

Palaikė draugiškus ryšius su lietuvių kalbininkais. Šių eilučių auto- 
rius turėjo laimės bendrauti su juo nuo 1955 m. Lietuvai tapus nepri- 
klausomai, Toporovas kartu su žmona Tatjana Jelizarenkova — žymia 
indologe — laiške šių eilučių autoriui 1991.IX.5 rašė: „Šiomis džiaugs- 
mingomis dienomis priimkite mūsų karštus, iš širdies gelmių plaukian- 
čius sveikinimus. Ištisą pusamžį mes gyvenom slegiami sunkios kaltės 
Lietuvai ir jos tautai ir visą laiką tikėjomės, kad teisingumas nugalės. 
Dabar ši našta nuo sielos nupuolė, ir mes džiaugiamės, kad lemtingos 
permainos pas Jus ir pas mus pasirodė esančios glaudžiai susietos. 
Kad ir kaip būtų sunku, svarbiausias dalykas padarytas, ir pastarojo 
meto įvykiai duos istorijai svarbią didžios dorovės pamoką. Mes lai- 
mingi, kad buvome jos liudytojai“. 

Toporovo bendradarbis ir kelių knygų bendraautoris 
Viačeslavas Ivanovas gimė 1929 m. Maskvoje. Studijavo 
anglistiką, po to tobulinosi aspirantūroje. Įsitraukė į lyginamosios kal- 
botyros tyrimus, studijavo hetitų kalbą. Dirbo iš pradžių Maskvos uni- 
versitete, paskui (bolševikų pašalintas ir varžomas) kitose įstaigose, o 
nuo 1961 m. — Slavistikos institute. Tapo žymiausiu Sov. Sąjungos heti- 

tologu ir vienu iš žymiausių indoeuropeistų. Gilinosi į įvairius kitus 
lingvistikos dalykus, taip pat semiotikos, taikomosios kalbotyros, net 
mitologijos, tautosakos, literatūrologijos klausimus. Kartu su gruzinų 
kalbininku T. Gamkrelidze išleido didelį dviejų tomų veikalą „Indo- 
europiečių kalba ir indoeuropiečiai“ (HHnxoeBponeūckHi a3LIK H 
HHAOCBPOIEAIJI, 1984). 

V. Ivanovas lituanistika domėjosi visą laiką. Beje, ir daktarinę di- 
sertaciją gynė Vilniaus universitete (1980). Parašė nemaža straipsnių 
lituanistikos ir baltistikos tematika. Mums svarbios jo monografijos 
„Bendroji indoeuropiečių, praslavų ir anatolų kalbų sistema“ 
(O6u;enHxoeBponeKcKaa, IMpacAaBAHCKaa H aHaTo/nHHCKaAA 
83bIKOBbIe CHCTEMBI, 1965) ir „Slavų, baltų ir ankstyvasis balkanų 
veiksmažodis. Indoeuropiečių ištakos“ (CnaBaHcKkuū, GanTHHCKHĖ 
H paHHeGa/IKaHCKHA rAaron. HHxoeBponeūcKHe HcCTOKH, 1981). 
Jose išdėstė įdomias savo pažiūras į lietuvių kalbos veiksmažodžio 
struktūros raidą ir kitus mūsų istorinės gramatikos klausimus. Rašė 
apie baltų kalbų sintaksinės struktūros rekonstrukciją, įvairius leksi- 
kos dalykus, tyrė baltų ir lietuvių mitologiją. 

Olegas Trubačiovas, su kuriuo nemaža bendradarbiavo 
V. Toporovas, yra Žymiausias rusų etimologijos specialistas. Gimė 
1930 m. Stalingrade (Volgogradas, Caricynas). Baigęs Dnepropetrov- 
sko universitetą, persikėlė gyventi į Maskvą. Dirbo iš pradžių Slavis- 
tikos, vėliau Rusų kalbos institute (buvo jo direktorius). Trubačiovo 
veikaluose, nekalbant apie su Toporovu parašytą garsiąją knygą „Aukš- 
tutinės Padneprės hidronimų lingvistinė analizė“ (1962) ir jo vieno 
baigtą jos tęsinį „Dešiniojo kranto Ukrainos upių vardai“ (Ha3Banna 
pek I[lpaBo6epexHoū YkpaHHbI, 1968), labai svarbią vietą užima 
baltų kalbų duomenys, jų tyrimas. Baltistams reikšmingos O. Truba- 
čiovo monografijos apie slavų giminystės terminus (1959), naminių 
gyvulių pavadinimų kilmę (1960), amatų terminologiją (1966) ir kt. 
Trubačiovo redaguojamame tęstiniame leidinyje „Etimologija“ 
(B3THMONOrHa, nuo 1963 m.) paskelbta vertingų lituanistams straipsnių. 

Iš Maskvos baltistų minėtini dar: Tamara Bulygina- 
Šmeliova - tyrė morfologinę lietuvių bendrinės kalbos žodžio 
struktūrą, veiksmažodžių asmenavimo sistemą; Vladislavas 
Ilič-Svityčius(1934—1966, anksti tragiškai miręs gabus lingvis- 
tas, pagarsėjęs nostratinių kalbų teorija) — tyrė lietuvių vardažodžių 
kirčiavimo sistemos raidą; Jurijus Stepanovas (tobulai iš- 
moko lietuvių kalbą) — gilinosi į baltų kalbų veiksmažodį, jo veikslų 
bei rūšių kilmę, tranzityvumo —intranzityvumo priešpriešos atsiradi- 
mąirkt; Vladimiras Žuravliovas tyrė baltų-slavų kalbi- 
nę giminystę, mitologijos raidą ir kt.; Tamara Sudnik - lietu- 

vių ir gudų paribio šnektų, jų kontaktų tyrėja, Lidija Nevskaja 
analizavo baltų geografinę terminologiją (bendrinius žodžius); 
MargaritaLekomcevapaskelbė straipsnių apie baltų kalbų 
ryšius su kitomis kalbomis; Vladimiras Dybo - baltų ir slavų 
akcentologijos tyrėjas; Vida Michalčenk a (Šiaulių pedagogi- 
nio instituto auklėtinė, persikėlusi į Maskvą) dirbo gretinamosios lie- 
tuvių ir rusų kalbų gramatikos srityje, tyrė dvikalbystę ir kt. Baltisti- 
kos bei lituanistikos problemomis dar domėjosi: R. Agejeva (baltų hid- 
ronimija), A. Avksentjeva (baltų —slavų senieji ryšiai), T. Civjanas (ti- 
pologinės bendrybės), šiek tiek reiškėsi E. Chelimskis, E. Čerepano- 
va, I. Dobrodomovas, D. Edelmanas, B. Gornungas, E. Kazimianecas, 
G. Klimovas, M. Nereckaja, V. Oriolas, O. Širokovas, Ž. Varbotas, 
G. Venediktovas ir kt. 

Lituanistams bei baltistams reikšmingi slavistikos instituto leidi- 
niai: „Slavų kalbotyros klausimai“ (BonpochI cnaBaHcKOro 
g3bIK03HaHHA, ėjo nuo 1954 iki 1963 m., 7 knygos), „Baltų -—slavų rin- 
kinys“ (banTo-c1aB4HcKHH c6opHHK, 1972), „Baltų —slavų tyrimai“ 
(BanTo-c1aB4HCKHME HCCJIExOBAHHA, eina nuo 1974 m., iki Atgimi- 
mo pasirodė apie 10 knygų) ir kt. Institutas organizavo mokslines kon- 
ferencijas, skirtas baltų —slavų problemoms (1978, 1983 ir kt.). 

Leningrade (dab. Sankt Peterburge) iš pradžių po karo litu- 
anistika domėjosi tik Borisas Larinas ir Sofija Gruzdeva (1914-1971, 
lietuvių kilmės, tyrė bendrinės lietuvių kalbos dalyvių sintaksines funk- 
cijas). Vėliau estafetę perėmė Jurijus Otkupščikovas, žy- 
miausias Leningrado lituanistas bei baltistas. Jis gimė 1924 m. Kaza- 
nėje. Ten universitete studijavo klasikinę filologiją, po to tobulinosi 
aspirantūroje Leningrade. Nuo 1953 m. ten ir gyveno, dirbo universi- 
tete. Jo moksliniai interesai vis labiau krypo į indoeuropeistiką bei 
baltistiką: tobulai išmoko lietuvių kalbą, savo veikaluose gausiai ope- 
ravo lietuvių kalbos duomenimis. Pasižymėjo kaip geras etimologas, 
įdomiai aiškino žodžių agnūs, gurbas, karstas, ragana ir kt. kilmę. Ty- 
rė lietuvių kalbos slavizmus ir slavų kalbų lituanizmus (baltizmus). Rašė 
baltų —slavų santykių, sintaksės, bilingvizmo ir kitais klausimais. Jo 
žmona — Vilniaus universiteto auklėtinė Jūratė Laučiūtė, kuri 
tyrė baltų kalbų skolinius slavų kalbose, išleido jų specialų žodyną (1982). 

Baltistikos klausimais dar domėjosi I. Cukermanas (fonetika, kurį 
laiką dirbo Vilniaus universitete), A. Desnickaja (ryšiai su albanų ir 
kt. kalbomis), L. Hercenbergas (akcentologija), taip pat A. Ivanovas, 
N. Kazanskis (ir V. Maniukaitė-Kazanskienė), J. Kostiučenka, A. Sy- 
tovas ir kt. 

Rostoveprie Donolituanistikos bei baltistikos klausimais 
rašė AleksejusSavčenk a(1912-1987), kuris bendradarbia- 

vo Lietuvos lingvistinėje spaudoje, dalyvavo baltistų konferencijose 
Vilniuje. Į baltistikos problemas gilinosi ir Savčenkos mokiniai V. Jo-. 
fė, V. Procenka ir kt. 

Iš Rusijos kalbininkų, kurie domėjosi ir rašė lituanistikos bei bal- 
tistikos klausimais, dar minėtini: Emilija Balalykina (būdvardžių da- 
ryba), Natalija Batožok (Briansko srities baltizmai), T. Chazagerovas 
(istorinė akcentologija), Fiodoras Gordejevas (Pavolgio finų baltiz- 
mai), V. Jailenka (baltų antroponimai Naugardo įrašuose), V. Kovalis 
(frazeologizmai), K. Krasuchinas (veiksmažodžio fleksija), S. Procho- 
rova (sintaksės baltizmai), L. Saradževa (ryšiai su armėnų kalba), Bo- 
risas Serebrenikovas (ryšiai su finais) ir kt. 

Ukrainoje lituanistikos bei baltistikos užuomazgos siekia tar- 
pukario laikus. Šios srities problemomis domėjosi žymusis ukrainie- 
čių kalbininkas Leonidas Bulachovskis (1888— 1961, žr. V t., p. 334), 
kuris ir pokario metais paskelbė vertingą straipsnį iš baltų —slavų ak- 
centologijos. L. Bulachovskio tradiciją labai sėkmingai tęsė 
AnatolijusNepokupnas, Žymiausias ukrainiečių baltistas. 
Jis gimė 1932 m. Poltavoje. Baigęs Kijevo universitetą, tobulinosi as- 
pirantūroje. Nuo 1961 m. visą laiką dirbo Ukrainos MA Kalbotyros 
institute. Kandidato (1965) ir daktaro (1976) disertacijas apgynė Vil- 
niuje. Gerai išmoko lietuvių kalbą. 1964 m. išleistame veikale „Area- 
liniai baltų —slavų kalbinių santykių aspektai“ (ApeaibHbIe acrneKTBI 
GaJITO-cCJ1aBAHCKHX A3bIKOBbIX OTHOLIJEHHH) nagrinėjo Lietuvos rusiš- 
kų šnektų santykius su lietuvių kalba, baltų ir slavų kalbų įnagininko 
vartosenos ypatybes, veiksmažodžių, reiškiančių “pjauti' ir "kirsti", lek- 
sinius bei semantinius ypatumus ir įvairius kitus dalykus. 1976 m. pa- 
sirodė jo antra reikšminga monografija „Baltų -—šiaurės slavų kalbi- 
niai ryšiai“ (baJrTO-ceBepocNaBAHCKHe A3BIKOBbIe CB43H), kurioje 
tiriamos baltų ir šiaurinių slavų kalbų bendrybės, baltų skoliniai jose 
ir kt. Nepokupnas paskelbė nemaža straipsnių įvairiais baltistikos (dau- 
giausia leksikos) klausimais. Daug rašė apie jotvingių kalbą, jos relik- 
tus. Vertė į ukrainiečių kalbą lietuvių grožinę literatūrą. Minėtina Uk- 
rainos visuomenei skirta knyga „Slavų giminaičiai baltai“ (banTiūckki 
poxusi c10B'aH, 1979), išleista ir lietuviškai (1983). 

Be Nepokupno, baltų kalbomis dar domėjosi ukrainiečių kalbinin- 
kai L. Gumeckaja, J. Dzendzelevskis, O. Tkačenka, V. Skliarenka, 
A. Zaleskis ir kt. 

Lituanistikos bei baltistikos klausimus lietė ir mūsų artimiausi ry- 
tų kaimynai — gudų kalbininkai: Viktoras Martynovas, Adamas Su- 
prunas ir kt. Jie išaiškino daug gudų kalbos lituanizmų, ypač pakrašti- 
nėse prie Lietuvos šnektose. Pažymėtinas Juzefos Mackevič, Jevgeni- 
jos Romanovič, Jadvygos Kovalčuk ir kt. darbas, atliktas bendradar- 

biaujant su E. Grinaveckiene. Lietuvių ir gudų kalbinius kontaktus 
tyrė Fiodoras Klimčukas, Viačeslavas Vereničius ir kt. Buvo tiriami 
taip pat senosios LDK kanceliarinės kalbos lituanizmai. Reikšmingi 
šios srities Aleksandro Vežbovskio (Veržbovskio, 1924—1974), moks- 
lus baigusio Vilniuje ir gerai išmokusio lietuvių kalbą, tyrimai. Dar 
nurodytini Aleksandro Bulykos darbai. Baltų onomastika domėjosi 
Mikalojus Birila (antroponimija), J. Katonova (hidronimija), nemaža 
reikšmingų duomenų pateikė Vadimas Žučkevičius (toponimika). II- 
gą laiką (iki 1979 m.) Minske dirbo Valerijus Čekmonas ir jo žmona 
Irena Adomavičiūtė. 

Daug lituanistikos srityje nuveikta kaimynų šalyje —- Lenkijoje, 
kur formavosi trys tyrimo centrai. Pirmiausia ėmė reikštis 
Poznanėsuniversitetas (lietuvių kalbos kursas jame buvo pradė- 
tas skaityti jau 1919 m.). Tai susiję su žymaus lituanisto J. Otrembskio 
persikėlimu iš Vilniaus. Su jo veikla pravartu detaliau susipažinti. 

Žymiausias lenkų lituanistas J anas Otrembskis(Otrębski) 
gimė 1889 m. Pilicoje, Kelcų vaivadijoje. Baigęs slavistikos studijas 
Varšuvos universitete, tobulinosi lyginamosios kalbotyros srityje Leip- 
cige pas garsiuosius indoeuropeistus K. Brugmaną (Brugmann), 
A. Leskyną (Leskien), fonetistą E. Zyversą (Sievers) ir kt. Dėl prasi- 
dėjusio I pas. karo turėjo grįžti į Lenkiją anksčiau. Nuo 1921 m. buvo 
paskirtas į Vilniaus universitetą. Dėstė lyginamąją kalbotyrą, sanskri- 
tą, lietuvių kalbos istorinę gramatiką. Tyrė Tverečiaus šnektą Ignali- 
nos raj., išleido puikų jos aprašą (tai aptarta Lietuvių kalbos istorijos 
V tome, p. 340). Po karo (1945 m.) išvyko į Lenkiją ir visą laiką dirbo 
Poznanės universitete. 1947 m. jo rūpesčiu ten buvo įsteigta Baltų fi- 
lologijos katedra, veikusi iki 1969 m. Mirė 1971 m. 

Otrembskis buvo gana plataus profilio indoeuropeistas (tyrė bal- 
tų, slavų kalbas, sanskrito, lotynų, hetitų tekstus, įvairias indoeuro- 
peistikos problemas), bet daugiausia dirbo lituanistikos srityje. Svar- 
biausias jo pokario metų veikalas — trijų tomų „Lietuvių kalbos gra- 
matika“ (Gramatyka języka litewskiego). Tai viena iš geriausių mūsų 
kalbos mokslinių gramatikų. Pradėjo ją leisti nuo III tomo, skirto mor- 
fologijai (sinchroninei ir diachroninei), kuris pasirodė 1956 m. Po po- 
ros metų (1958) išleido I tomą, kuriame pateikė platų įvadą (aptarė 
Lietuvos vardą, tarmes, senuosius raštus, santykius su kitomis kalbo- 
mis, bendrinės kalbos susidarymą, svetimų kalbų įtaką, kitus dalykus) 
ir aprašė lietuvių kalbos fonetiką. Žodžių darybai skirtas II tomas bu- 
vo išleistas 1965 m. Ketvirtojo tomo — sintaksės — Otrembskis nebe- 
spėjo parašyti. 

Nagrinėdamas lietuvių kalbos reiškinius, jis labai plačiai operavo 
Tverečiaus šnektos ir Daukšos „Postilės“ (jo anksčiau tirtos) duome- 

nimis. Iš kitų po karo atliktų lituanistinių darbų nurodytina drauge su 
Č. Kudzinovskiu (dalyvaujant S. Kotui) parengta spaudai ir 1958 m. 
išleista S. B. Chilinskio „Biblijos“ dalis — „Naujasis testamentas“, kurį 
sudaro Londone (Britų muziejuje) saugomo rankraščio transliteruo- 
tas tekstas. Otrembskis išleido dviejų dalių senųjų ir tarminių lietu- 
viškų tekstų su komentarais rinkinį (1957—1959), kurio antrąją dalį 
parengė kartu su žmona E. Samaniūte. Paskelbė daugybę straipsnių 
įvairiais lituanistikos — daugiausia istorinės gramatikos — klausimais. 
Rašė apie lietuvių asmenvardžius ir vietovardžius, Vilniaus krašto len- 
kų lituanizmus. Tyrė jotvingių kalbos reliktus. Sukūrė hipotezę, kad 
jotvingių kalba buvusi tarpinė tarp baltų ir slavų kalbų (daugelis tyrė- 
jų su tuo nesutinka). Tvirtino, kad jotvingiai yra padarę didelę įtaką 
lenkų kalbai, ypač rytinėms jos tarmėms. Otrembskis gilinosi ir į bal- 
tų —slavų seniausių kalbinių ryšių problematiką. Jo pažiūros šiuo klau- 
simu labai keitėsi: 1947 m. tvirtino, kad bendros baltų —slavų prokal- 
bės niekada nėra buvę, o 1954 m. skelbė tokią prokalbę tikrai buvus. 

Otrembskis gerai mokėjo lietuvių kalbą, ja rašė straipsnius, skaitė 
paskaitas. Artimai draugavo su J. Balčikoniu. 

Iš Otrembskio mokinių minėtinos dvi lietuvių kalbos mokslui nusi- 
pelniusios kalbininkės: Halina Turska, kuri tyrė lenkų kalbos atsiradi- 
mą pietryčių Lietuvoje, ir Nina Borovska, jauna mirusi labai gabi kal- 
bininkė. Pirmosios darbai aptarti „Lietuvių kalbos istorijos“ V tome 
(p. 235-—237). Antroji prieš karą nespėjo pasireikšti, todėl tenka pora 
žodžių apie ją pasakyti šiame tome. Nina Borovska (Baraus- 
kaitė) buvo kilusi iš Lietuvos, prieš karą gyveno Slavikuose (Šakių r.). 
Baigusi lenkų gimnaziją Kaune, studijavo Kauno ir Vilniaus, o po ka- 
ro — Poznanės universitetuose. Studijas baigė 1950 m, jau pati dirb- 
dama universitete. Tačiau netrukus (1953) mirė, teturėdama vos 31 
metus. Jos darbai paskelbti po mirties. Iš jų svarbiausias — studija 
„Slavų įtaka lietuvių bažnytinei terminologijai pagal K. Sirvydo žody- 
ną“ (Wplywy slowianskie na litewską terminologię košcielną na pod- 
stawie Dictionarium Szyrwida), kurioje, be kita ko, įtikinamai paro- 
dyta, kad seniausi bažnytiniai terminai į lietuvių kalbą yra patekę ne 
iš lenkų kalbos, bet iš rytinių slavų. N. Borovska rašė platesnį darbą 
apie lietuvių senuosius asmenvardžius, bet jo nespėjo baigti. Dalis pa- 
skelbta J. Otrembskio redaguojamo leidinio „Lingua Posnaniensis“ V 
tome (apie Algirdą, T4rvydą). 

Be Otrembskio, Poznanėje dirbo iš Vilniaus persikėlęs Žymus litu- 
anistas ČeslovasKudzinovskis. Jis gimė 1908 m. Vodzilov- 
koje (prie Knišino, Balstogės vaivadijoje). Studijavo lyginamąją kal- 
botyrą Vilniaus universitete ir ugrų-finų kalbas Helsinkyje, Budapeš- 
te. Darbavosi ne tik baltistikos, bet ir ugrofinistikos srityse. Po J. Ot- 

rembskio 1960— 1969 m. vadovavo Poznanės universiteto Baltų filolo- 
gijos katedrai. Didžiąją jo mokslinio palikimo dalį sudaro lituanisti- 
kos darbai. Kaip minėta, jis kartu su Otrembskiu (dalyvaujant S. Ko- 
tui) 1958 m. išleido S. B. Chilinskio „Biblijos“ rankraščio, saugomo 
"Londone, transliteruotą tekstą. Vėliau (1984 m.) vienas išleido ir to 
rankraščio fotokopiją. Sudarė ir 1964 m. atskira knyga paskelbė to 
teksto indeksą, kuriame suregistravo visus žodžius su gramatinėmis 
formomis ir ortografiniais variantais. ČC. Kudzinovskį reikia laikyti to- 
kių indeksų sudarymo lietuvių kalbotyroje pradininku. Be minėto in- 
dekso, jis dar išleido (1977 m.) didelį dviejų tomų M. Daukšos „Posti- 
lės“ indeksą (naudojosi 1929 m. fotografuotinu „Daukšos Postilės“ lei- 
diniu), kuriame pateikė J. Vujeko postilės, iš kurios Daukša vertė, 
lenkiškus atitikmenis. Šie abu C. Kudzinovskio indeksai labai pravers, 
kai bus sudaromas istorinis lietuvių kalbos žodynas. Įvairiais lietuvių 
kalbotyros klausimais paskelbė vertingų straipsnių. Jis lietuviškai kal- 
bėjo taip gerai, tartum ši kalba būtų buvusi jo gimtoji. Mirė 1988 m. 

Iš jaunesnės kartos kalbininkų Poznanės universitete dirbo ir te- 
bedirba MichalasHasiukas, stažavęsis Vilniaus universitete, 
taip pat Rygoje, gerai išmokęs abi baltų kalbas. Daugiausia reiškėsi 
fonologijos srityje, tyrė jotvingių kalbos reliktus. Nusipelnė ir lietuvių 
dialektologijai. 1978 m. išleido knygą „Seinų lietuvių šnektos fonolo- 
gija“ (Fonologia litewskiej gwary sejnefskiej). Paskelbė straipsnių įvai- 
riais lituanistikos bei baltistikos klausimais. 

Dar minėtinas Tadeušas Zdancėvičius (Zdancewicz), 
kuris tyrė Suvalkų krašto lenkų kalbos lituanizmus, rašė baltų toponi- 
mikos klausimais. Vieną kitą reikšmingą lituanistams pastabą rasime 
ir poznaniškio latvisto Stanislovo Kolbuševskio (Kolbuszewski, 
1933— 1986) darbuose. 

Antras Lenkijos lituanistinių studijų centras —- Krokuvosuni- 
versitetas. Jame dirbo iš Vilniaus persikėlęs žymus lietuvių kalbos ty- 
rėjasJanasSafarėčėvičius(Safarewicz), pasireiškęs jau ir prieš 
karą (V t., p. 340—341). Jis gimė 1904 m. Daugpilyje. Baigęs Vilniaus 
gimnaziją, studijavo klasikinę filologiją ir lyginamąją kalbotyrą Ste- 
pono Batoro universitete, po to tobulinosi Paryžiuje vadovaujamas 
A. Mejė (Meillet), Ž. Vandrijeso (J. Vandryes) ir kt. didžiųjų prancū- 
zų indoeuropeistų. Grįžęs į Vilnių, dirbo Universitete. Prieš pat karą 
persikėlė į Krokuvą, kur išgyveno iki mirties (1992 m.). Tapo vienu iš 
žymiausių lenkų klasikinės filologijos specialistu. Išrinktas Lenkijos 
mokslų akademijos nariu korespondentu (1958) ir tikruoju nariu 
(1964). Mums vertingiausi jo darbai yra perspausdinti straipsnių rin- 
kinyje „Kalbotyros studijos“ (Studija językoznawcze, 1967), kuris bu- 
vo išleistas ir angliškai (1974). 

Į lituanistiką Safarevičius įsitraukė anksti. Jo lietuvių kalbos mo- 
kytojas Vilniuje buvo žinomas pedagogas ir istorikas B. Untulis. Safa- 
revičius tyrė lietuvių kalbos veiksmažodžio veikslus, vietovardžių su 
-išk- paplitimą suslavėjusiuose etninės Lietuvos plotuose (nustatė lie- 
tuvių kalbos rytinę ribą senovėje), lietuviškus asmenvardžius lenkų 
kalboje (Kęstutis, Algirdas, Vytautas, Aldonė, Danūtė, Gražind), įvai- 
rius mūsų kalbos istorinės gramatikos klausimus. Gilinosi į baltų —slavų 
giminystės problematiką, priėjo prie išvados, kad galima kalbėti tik 
apie tam tikrą baltų —slavų epochą, bet ne apie bendrą tarpinę pro- 
kalbę. Nusipelnė ir lietuvių senųjų raštų studijoms: išaiškino (1939 m.) 
M. Mažvydo akrostichą eiliuotoje pirmosios lietuviškos knygos pra- 
tarmėje, tuo išsklaidė bet kokias abejones dėl M. Mažvydo autorys- 
tės; vėliau (1946) atrado ir kitą akrostichą Mažvydo „Formoje krikš- 
tymo“. Už nuopelnus lituanistikai Vilniaus universitetas, švęsdamas 
400 metų jubiliejų, Satarevičiui suteikė garbės daktaro vardą. 

Krokuvos universitete profesoriavo žymusis lenkų indoeuropeis- 
tasJežis Kurildovičius(Kurytowicz, 1895-1978), taip pat reiš- 
kęsis baltistikoje bei lituanistikoje. Daug svarbių mums minčių yra jo 
kapitaliniuose veikaluose, ypač po karo pasirodžiusiuose „Apofonija 
indoeuropiečių kalbose“ (Lapophonie en indo-europėen, 1956), „In- 
doeuropiečių kalbų akcentuacija“ (Laccentuation des langues indo- 
europėennes, 1952, II leid. 1958), „Indoeuropiečių kalbų gramatika“ 
(Indogermanische Grammatik, II, 1968), taip pat straipsnių rinkinyje 
„Lingvistinės apybraižos“ (Esąuisses linguistigues, 1960). Kurilovičių 
labai domino baltų kalbų kirčiavimo sistemos raida (ji užima beveik 
pusę „Indoeuropiečių kalbų akcentuacijos“ veikalo). Rašė jis ir lietu- 
vių kalbos istorinės gramatikos klausimais, pvz., apie rytų baltų /e kil- 
mę, daiktavardžių ė kamieno susidarymą, būdvardžių linksniavimo rai- 
dą, įvardžiuotinius būdvardžius, tyrė kai kurių veiksmažodžio formų 
istoriją, taip pat gilinosi į baltų —slavų kalbinės giminystės tematiką. 

Iš jaunesnės, pokarinės kartos lenkų kalbininkų daugiausia litua- 
nistikos srityje nuveikė ir dabar tebedirba Voicechas 
Smočinskis (Smoczynski). Jis gimė 1945 m. Studijavo slavistiką 
Varšuvos universitete, lankė T. Buchienės skaitomas lietuvių kalbos 
paskaitas. Po to tobulinosi Krokuvos universitete, vadovaujamas pro- 
fesorių J. Kurilovičiaus ir J. Safarevičiaus. Šių įtakoje nukrypo į indo- 
europeistiką, ypač baltų kalbotyrą. Šia kryptimi tobulinosi Vilniaus, 
Oslo (pas Chr. S. Stangą) ir Vienos universitetuose. Susidomėjo Puns- 
ko lietuvių šnekta. Ją aprašė ir 1977 m. tą darbą apgynė kaip daktaro 
disertaciją. Tapo pirmuoju lenkų kalbininku, apgynusiu disertaciją iš 
lituanistikos. Apie Punsko šnektą paskelbė šiaip jau nemaža vertingų 
straipsnių. Tyrė ir lietuvių vardyną, rašė antroponimikos klausimais. 

Nagrinėjo lietuviškos kilmės lenkų pavardes, kurių rado ne tik kilusių 
iš senųjų dvikamienių asmenvardžių (pvz., Bargiežto<Bargėla, Kon- 
trym<Ka/žrimas); bet ir iš krikštavardinių trumpinių (Balejko<Baleikė 
: Balys<Bolėslovas), taip pat pravardžių (Barzdo<Barzdė, Oks- 
ztoKAukštu 6lis), net vietovardžių ( Pžsudski iš Piksudy<Pilsudai ir kt.). 
Analizavo ir lietuvių — lenkų kalbų ryšius, ypač lenkų kalbos lituaniz- 
mus, pvz., kieszen<kiščnė, dial. rupiežliwy<rūpeslfvas, guziny<gūžynės 
ir kt. 

Pastaruoju metu V. Smočinskis įsitraukė į prūsų kalbos studijas. 
Nagrinėja prūsų tekstų rašybos santykį su tartimi. Remdamasis vokie- 
čių viduramžių ortografijos ypatumais, jis siūlo kitaip skaityti nemaža 
prūsų kalbos žodžių ir skirtingai negu iki šiol juos etimologizuoti. Smo- 
činskio mintys sudrumstė prūsistikos specialistų rimtį ir sukėlė disku- 
sijų. Priėmus Smočinskio interpretaciją, prūsų kalba darytųsi daug ar- 
timesnė lietuvių kalbai, negu iki šiol manyta. Stengėsi burti prūsų kal- 
bos tyrėjus. Organizavo prūsistų konferenciją ir išleido jos darbus (Col- 
loguium Prutenicum Primum. Warszawa, 1992). 

Apskritai Smočinskis yra plačių interesų lingvistas, gilinasi ir į ben- 
drąsias baltistikos, taip pat baltų ir slavų kalbinių ryšių problemas. Iš 
šių sričių yra paskelbęs reikšmingų darbų, iš kurių ypač minėtinos stu- 
dijos „Baltų leksikos indoeuropietiškieji pamatai“ (Indoeuropejskie 
podstawy slownictwa baltyckiego, 1982), „Baltų kalbos“ (Języki baltyc- 
kie, 1988) ir „Baltų -—slavų studijos I“ (Studia balto —slowianskie, cz. 
I, 1989). Jis siekia sudaryti tokį baltų —slavų žodyną, į kurį įeitų vien 
specifinė (inovacinio pobūdžio) šių kalbų leksika ir būtų atsisakyta (prie- 
šingai negu R. Trautmano žodyne) bendrųjų indoeuropietiškų veldinių. 

Lietuvių kalbą Smočinskis moka puikiai, lietuviškai ne tik skaito, 
bet ir laisvai kalba, rašo. Dažnai atvyksta į Lietuvą, dalyvauja baltistų 
konferencijose, artimai bendrauja su mūsų kalbininkais. Organizavo 
Lenkijoje tarptautinio baltistikos žurnalo „Linguistica Baltica“ leidi- 
mą (1992). 

Baltistikos klausimais nemaža rašė ir Krokuvos kalbininkas 
LešekasBednarčukas, ypač baltų ir Pabaltijo finų kalbinių 
santykių problematika. Tyrė Lietuvos lenkų kalbos (polszczyzna litew- 
ska) lituanizmus. 

Varšuvoje po karo ilgą laiką lituanistų nebuvo. 1957 m. čia iš 
Vilniaus atsikėlė ir pradėjo dirbti Varšuvos universitete Tamara 
Meiksin4itė-Buchienė(Buch). Ji paliko ryškų pėdsaką Len- 
kijos lituanistikoje. Gimė 1923 m. Vitebske.Gimnaziją baigė 1941 m. 
Kaune. Karo metu pasitraukė į SSSR gilumą. Studijavo germanistiką 
Gorkyje (Žemutinis Naugardas). 1945-1948 m. tobulinosi aspirantū- 
roje Leningrade. 1949 —1950 m. dėstė germanistikos dalykus Vilniaus 

universitete, vėliau dirbo Lietuvių kalbos ir literatūros institute. Per- 
sikėlusi gyventi į Lenkiją, 1957—1967 m. Varšuvos universitete dėstė 
germanistikos disciplinas ir lietuvių kalbą. 1968— 1969 m. tobulinosi 
ir skaitė lituanistikos paskaitas iš pradžių Paryžiaus, po to Čikagos 
universitetuose. Mirė 1970 m Haifoje (Izaraelis), kur persikėlė su šei- 
ma gyventi dėl Lenkijoje prasidėjusio antisemitizmo. 

Lituanistika Buchienė susidomėjo dar Vilniuje, dirbdama Lietu- 
vių kalbos ir literatūros institute. Vėliau Varšuvoje lituanistika tapo 
jos pagrindinė mokslinio darbo sritis. 1961 m. išleido monografiją 
„Kristijono Donelaičio kirčiavimas“ (Die Akzentuierung des Chris- 
tian Donelaitis). Prieš tai (dar Vilniuje) tyrė D. Kleino gramatikas, jų 
kirčiavimo sistemą. Tais klausimais paskelbė ne vieną straipsnį. Gyven- 
dama Lenkijoje susidomėjo Punsko lietuvių šnekta. Susidraugavo su Puns- 
ko lietuviais, nuolat pas juos vykdavo. Tyrė jų šnektą, ypač fonetiką, lek- 
siką, vietovardžius. Šiais klausimais paskelbė vertingų straipsnių. 

Paskutinis jos darbas — jau po mirties Haifoje 1974 m. išleista knyga 
„Kristijono Donelaičio fonologija“ (Lithuanian Phonology in Chris- 
tian Donelaitis; rotaprintas), kurią į anglų kalbą išvertė jos vyras Al- 
fredas Buchas. Šioje knygoje nagrinėjama ne tik Kr. Donelaičio, bet 
ir ankstesnių Prūsijos lietuvių gramatikų (K. Sapūno —T. Šulco, 
F V. Hako, Pov. Ruigio, G. Ostermejerio, K. Milkaus ir kt.) fonolo- 
ginė sistema. Apie Prūsijos lietuvių kalbą paskelbė ir daugiau vertin- 
gų darbų. Rūpinosi didžiausio lietuvių kalbos paminklo — Jono Bret- 
kūno „Biblijos“ išleidimu. Deja, ankstyva mirtis sutrukdė šį, kaip ir 
kitus jos planus. 

Po T. Buchienės mirties Varšuvos universitete lituanistinis darbas 
nutrūko, nors lietuvių kalba ir buvo dėstoma (kurį laiką mokė Barbo- 
ra Vileišytė). Intensyviai dirbti suskasta tik Lietuvoje prasidėjus Atgi- 
"'mimui. Tada Varšuvos universitete buvo įsteigta Baltų filologijos ka- 
tedra (1990 m., vadovas V. Smočinskis), imta rengti lituanistikos spe- 
cialybės studentus. 

Lenkijos mokslų akademijos Slavistikos institute Varšuvoje litua- 
nistika ir baltistika domėjosi onomastikos specialistai, ypač tie, kurie 
tyrė Balstogės krašto vietovardžius, nes ten aptikta nemaža jotvingiš- 
kų ir lietuviškų oikonimų. Daugiausia tais klausimais rašė 
Michalas Kondratiūkas, kuris 1985 m išleido knygą „Bal- 
tiški elementai Balstogės regiono toponimijoje ir mikrotoponimijoje“ 
(Elementy baltyckie w toponimii i mikrotoponimii regionu Bialostoc- 
kiego), šia tematika parašė nemaža straipsnių. 1973 ir 1987 m. Bielo- 
vieže buvo organizuotos specialios baltų —slavų konferencijos, kurio- 
se dalyvavo ir kitų šalių specialistai, taip pat iš Lietuvos. 1990 m. M. Kon- 
dratiuko iniciatyva išleisti antrosios Bieloviežo konferencijos darbai. 

Balstogėje nuo 1964 m. leidžiamas specialus baltų —slavų proble- 
matikai skirtas leidinys „Acta Baltico-Slavica“, kurio iki Atgimimo 
pasirodė 18 tomų. 

Įvairiais lituanistikos ir baltistikos klausimais Lenkijoje domėjosi 
Kazimiežas Nitšas (Nitsch, 1874—1957, garsus polonistas), Tadeušas 
Ler-Splavinskis (Lehr-Splawifski, 1891 —1965, žymus slavistas), Ta- 
deušas Milevskis (1906—1966, bendrosios ir indoeuropiečių kalboty- 
ros specialistas), Francišekas Slavskis (gimė 1916, etimologas), taip 
pat minėtini Marta Biolik, Z. Brockis (abu domėjosi prūsų onomasti- 
ka), Stanislavas Dubišas (baltizmais lenkų tarmėse), Irena Dulevičo- 
va (baltų —slavų vokatyvu), Stavislovas Glinka (fonetikos lituanizmais 
Balstogės šnektose), Ana Golombek (Goląbek, lietuvaitė, lituanizmais 
Suvalkų krašto lenkų kalboje), Iryda Grek-Pobisova (Lenkijos rusų 
sentikių baltizmais), H. Gurnovičius (Gėrnowicz, prūsų onomastika), 
Akselis Holviotas (Holvoet, baltų ir slavų kalbiniais ryšiais), Marija 
Janča (Suvalkų krašto folkloro kalba), Lilija Kruk (Balstogės XVI a. 
antroponimija), Marija Lizisova (Lietuvos Statuto baltizmais), Vitol- 
das Mančakas (Mafczak, lietuvių kalbos ryšiais su kitomis kalbomis 
statistikos duomenimis), Antonina Obrembska-Jablonska (Otrębska“ 
Jablonska, Balstogės krašto mikrotoponimija), Irena Savicka (baltų ir 
albanų kalbiniais ryšiais), Elžbieta Smulkova (Lenkijos gudų kalbos 
baltizmais), Bazilijus Tichoniukas (Balstogės krašto XVI a. antropo- 
nimija) ir kt. Veronika Kubicka (Lodzės universitetas) sudarė gana 
išsamią baltų kalbotyros bibliografiją. 

Čekoslovakijoje lituanistika turi senas tradicijas, einan- 
čias dar nuo Augusto Šieiciečio, dirbusio Prahos universitete, laikų, 
taip pat lietuvių kalbą tyrusių čekų kalbininkų Leopoldo Geitlerio 
(1847-1885), Juzefo Zubato (1855—1931) ir kt. Po karo šioje srityje 
dirbo Vaclovas Machekas ir Pavelas Trostas, savo veiklą pradėję dar 
tarpukario laikotarpiu. V aclovas Machekas(1894—1965) bu- 
vo žymus čekų etimologas, slavistas, indoeuropeistas. Savo kapitali- 
niuose veikaluose, tarp jų ir etimologiniame čekų kalbos žodyne (1957, 
II leid. 1968), jis plačiai operavo lietuvių kalbos duomenimis. Parašė 
ir specialiai lituanistikai skirtų straipsnių, kuriuose nagrinėjo atskirų 
lietuvių kalbos žodžių kilmę, veiksmažodžio istorijos problemas ir kt. 
Dar prieš karą, norėdamas geriau išmokti lietuvių kalbą, jis buvo at- 
vykęs į Lietuvą, gyveno Kaune ir Plokščiuose. 

PavelasTrėostas (1907-1987) — plataus profilio kalbinin- 
kas. 1937— 1938 m. studijavo lituanistiką Kauno universitete. Nuo ta- 
da ir įsitraukė į Lietuvių kalbos tyrimo darbą, kurį išplėtojo po karo 
dėstydamas Prahos universitete (nuo 1956 m.). Čekoslovakijos ir kitų 
šalių lingvistiniuose leidiniuose paskelbė vertingų straipsnių įvairiais 


284 


lietuvių kalbotyros, ypač sintaksės, klausimais. Lietuvių kalbos kon- 
strukcijas lygino su slaviškomis, stengėsi išaiškinti jų genezę. Paskel- 
bė vertingų straipsnių ir lietuvių fonologijos, leksikos, toponimikos, 
net poetikos klausimais. Rašė apie lietuvių bendrinės kalbos susida- 
rymą. Gilinosi į baltų —slavų problematiką, senuosius tarpusavio ry- 
šius. Sudarė ir 1956 m išleido lietuvių rašytojų apsakymų (daugiausia 
savo verstų į čekų kalbą) rinktinę. Jį ypač domino Kristijono Donelai- 
čio kūryba, paskelbė apie ją keletą straipsnių. 

Iš jaunesnės kartos čekų kalbininkų pirmiausia minėtinas 
AdolfasĖrhartas (gimė 1926 m.). Jis buvo Brno universiteto 
auklėtinis (V. Macheko mokinys) ir pats visą laiką dirbo šiame uni- 
versitete. Plačių interesų mokslininkas. Lietuvių kalbos pramoko sa- 
varankiškai dar gimnazijoje. Įvairias šios kalbos istorijos problemas 
jis lietė daugelyje savo indoeuropeistikos ir slavistikos straipsnių, taip 
pat monografijoje „Indoeuropiečių kalbų morfologijos studijos“ (Stu- 
dien zur indoeuropaischen Morphologie, 1970), skirtoje labai kom- 
plikuotiems protoindoeuropiečių kalbos klausimams. Rašė baltų —slavų 
problematika, neigė buvus bendrą tarpinę šių kalbų prokalbę. Išleido 
knygą „Baltų kalbos“ (Baltskė jazyky, 1984), kurioje glaustai išdėstė 
pagrindines baltų kalbų ypatybes, fonetinę ir gramatinę struktūrą. Če- 
koslovakijos aukštųjų mokyklų studentams parašė lietuvių kalbos va- 
dovėlį („Litevština“. Praha, 1956). 

JiržisMarvanas, gabus P Trosto mokinys, po tragiško Pra- 
hos pavasario turėjo palikti tėvynę, dirbo užsienio universitetuose, 
ilgiausiai tolimojoje Australijoje (grįžo tik žlugus komunistiniam reži- 
mui). Išleido monografiją „Dabartinės lietuvių kalbos linksniavimas“ 
(Modern Lithuanian Declension, 1978) — novatorišką veikalą, kuria- 
me ištyrė lietuvių kalbos daiktavardžių fleksijos infrastruktūrą. Pa- 
skelbė nemaža straipsnių įvairiais mūsų kalbos gramatikos klausimais, 
nagrinėjo baltų ir slavų kalbų ryšius. 

Dar minėtinas Janas Pėtris (miręs 1989 m.), išleidęs įdomią 
knygą apie L. Geitlerį (1979), kurioje pateikė šio mokslininko litua- 
nistinių darbų analizę. Jis taip pat recenzavo ir reklamavo čekų ling- 
vistinėje spaudoje lietuvių kalbininkų darbus. 

Bulgarijoje daugiausia reiškėsi I vanasDuridanovas 
(gimė 1923 m.), žinomas Balkanų onomastikos tyrėjas, ypač daug nu- 
sipelnęs analizuodamas paleobalkanų kalbų reliktus ir juos lyginda- 
mas su baltų kalbų atitikmenimis. Baltistikai reikšminga jo knyga „Tra- 
kų —dakų studijos. I. Trakų ir dakų —baltų kalbiniai santykiai“ (Thra- 
kisch-dakische Studien. I. Die trakisch- und dakisch-baltischen Sprach- 
beziehungen, 1969), kurioje nagrinėjami trakų ir dakų kalbų toponi- 
mai, etnonimai, antroponimai ir atitinkami bendrinės leksikos ele- 

mentai, užfiksuoti senovės tekstų glosose ar dabartinėse Balkanų pu- 
siasalio kalbose. Aptiko 56 patikimas ir 19 spėjamų trakų ir baltų, 60 
patikimų ir 16 spėjamų dakų ir baltų, 14 trakų, dakų ir baltų bendry- 
bių. Padarė išvadą, kad baltai, trakai ir dakai III tūkstantmetyje prieš 
Kristų gyveno artimoje kaimynystėje. Svarbių baltistikai duomenų yra 
ir jo knygoje „Trakų kalba“ (EaukbT Ha TpakuTe, 1976, vokiškas 
vertimas 1985). Duridanovas taip pat tyrė baltų ir slavų kalbų ryšius, 
ypač su pietiniais slavais, paskelbė įdomių šių kalbų etimologinių ati- 
tikmenų. Palaikė glaudžius santykius su lietuvių kalbininkais. Baltis- 
tika domėjosi ir jo mokiniai. Katina Bončeva apgynė diserta- 
ciją apie bulgarų ir lietuvių kalbų veiksmažodžio laikų sistemą (vado- 
vavo A. Paulauskienė). 

Baltų ir slavų kalbinius ryšius plačiai nagrinėjo žymusis bulgarų 
kalbininkas Vladimiras Georgijevas (1908- 1986). 

Jugoslavijoje daugiausia buvo domėtasi ir tirti senieji bal- 
tų ir slavų kalbiniai ryšiai. Aktyviai reiškėsi Zadaro universiteto (Kro- 
atijoje) profesorius DaliborasBrozovičius, kuris dalyvavo 
dviejose baltistų konferencijose Vilniuje, paskelbė baltistinių straips- 
nių. Žymus slovėnų kalbininkas Francas Bezlajus nagrinėjo 
baltų santykius su slovėnais. Ta tema skaitė paskaitas kalbininkų kon- 
ferecijose Prahoje ir Vilniuje, rašė savo knygoje „Straipsniai apie slo- 
vėnų kalbą“ (Eseji o slovenskem jeziku. Ljubljana, 1967). Baltų kal- 
bų, ypač lietuvių kalbos, duomenų gausu jo kapitaliniame veikale — 
slovėnų kalbos etimologiniame žodyne. 

Rumunijoje pirmasis kalbininkas, aktyviau įsijungęs į litua- 
nistikos studijas, buvo Aritonas Vračiu (1927-1988). Su bal- 
tų kalbomis jis susidūrė studijuodamas Leningrado universitete, kur 
jam lietuvių kalbą dėstė S. Gruzdeva. Klausė B. Larino paskaitų apie 
baltų ir slavų kalbų ryšius. Baigęs studijas nuo 1955 m. dirbo Jasų uni- 
versitete. Tyrė baltų kalbų ryšius su kitomis kalbomis. Baltų ir slavų 
kalbų santykiams skyrė ne vieną straipsnį, liečiami jie ir jo veikale 
„Slavų kalbų lyginamoji gramatika“ (Gramatica comparata a limbilor 
slave, 1971), taip pat kituose darbuose. Gilinosi į baltų ir slavų kalbų 
ryšius su kitomis kalbomis: albanų (1976 m. apie tai rašė kartu su vo- 
kiečių kalbininku K. Šteinke), germanų (1972), ugrų-finų (1976) ir kt. 

Lituanistika po karo susidomėta ir V e ngrijoje. Apie tam tik- 
rus baltų ir vengrų leksikos ryšius, lietuvių ir latvių tautosaką, poetiką 
rašė VilmošasFoitas (Voigt). Vengrams lietuvių kalbos vado- 
vėlį 1985 m. išleido Endrė Bojtaras (Bojtar), kuris ir šiaip daug rašė 
apie Lietuvą ir lietuvius. 

Didžiausios lituanistikos tradicijos iš seno buvo, žinoma, 
Vokietijoje. Prieš karą ji ten klestėjo. Kai kurie žymūs tyrėjai 

aktyviai reiškėsi ir vykstant karui, taip pat pokario metais. Prisiminti- 
ni „Lietuvių kalbos istorijos“ V tome (p. 334—340) aptarti Jurgis Ge- 
rulis (Georg Gerullis, bolševikai nužudė karui baigiantis), Francas 
Špechtas (Specht, mirė 1949 m.), Eduardas Hermanas (mirė 1950 m.), 
Reinholdas Trautmanas (mirė 1951 m.), Ernstas Zitigas (Sittig, mirė 
1955 m.), Ernstas Frenkelis (Fraenkel, mirė 1957 m.) ir kt. Apie juos 
dar bus kalbama aptariant lituanistiką Vakarų Vokietijoje. 

RytųVokietijoje, su kuria lietuvių kalbininkai galėjo kiek 
lengviau susisiekti, buvo likęs tik ViktorasFalkenhanas(Fal- 
kenhahn) — Jono Bretkūno „Biblijos“ tyrėjas. Jis gimė 1903 m. Ka- 
tenhofe (dabar Ščecino vaivadija, Lenkijoje). Vėliau gyveno Rytprū- 
siuose, gimnaziją baigė Tilžėje (dab. Sovetskas). Buvo labai susidrau- 
gavęs su Vydūnu. Studijavo Karaliaučiaus universitete indų filologiją 
ir slavistiką. Lietuvių kalbą mokėjo beveik nuo vaikystės, todėl uni- 
versitete studijuodamas jau ją dėstė. Tyrė J. Bretkūno „Bibliją“, ap- 
skritai visą Bretkūno veiklą. Ta tema 1939 m. apgynė disertaciją, o 
1941 m. išleido knygą „Lietuviškos biblijos vertėjas Jonas Bretkūnas 
irjo talkininkai“ (Die Ubersetzer der litauischen Bibel Johannes Bret- 
ke und seine Helfer). Karui pasibaigus iš pradžių dirbo Hamburgo 
universitete, paskui persikėlė į Berlyną. Kai bolševikai išmūrijo garsiąją 
sieną, Falkenhanas liko rytinėje miesto dalyje. Profesoriavo Humboldtų 
universitete. Be kitų disciplinų, dėstė ir lietuvių kalbą. Mirė 1987 m. 

Jis buvo plataus profilio mokslininkas, domėjosi ne vien kalbotyra, 
bet ir literatūra, menu, kultūra, filosofija. Po karo tapo savotišku bal- 
tistikos patriarchu Rytų Vokietijoje. Vadovavo Tarptautinės baltų —sla- 
vų santykių tyrimo komisijos Vokietijos Demokratinės Respublikos 
sekcijai nuo pat jos įsteigimo (1964). Si sekcija pasižymėjo veiklumu, 
organizuodavo kasmetinius baltistų susitikimus — konferencijas. Fal- 
kenhanas dažnai lankydavosi Lietuvoje. Didesnių mokslo darbų ne- 
beparašė, skelbė straipsnius įvairiais baltistikos klausimais. Rašė iš 
baltistikos istorijos, apie baltų ir slavų kalbų ryšius, nagrinėjo lietuvių 
ir lenkų veiksmažodžių valdymą ir kt. Planavo parengti naują savo 
veikalo apie Bretkūną variantą lietuvių kalba ir išleisti jį Lietuvoje, 
bet to plano neįvykdė. Išvertė į vokiečių kalbą folkloristės B. Kerbe- 
lytės sudarytą lietuviškų pasakų rinkinį (1978). 

Iš jaunosios kartos kalbininkų Rytų Vokietijoje lituanistinę bei bal- 
tistinę veiklą labiausiai plėtojoRaineris Ėkertas(Eckert). Jis 
gimė 1931 m. Hazelyje (dab. Čekoslovakija). Studijavo Maskvos uni- 
versitete slavistiką, vėliau ten pat tobulinosi aspirantūroje. Susidūrė 
su lietuvių kalba bei baltistika. Ne kartą lankėsi Lietuvoje. Baigęs stu- 
dijas nuo 1961 m. dirbo Leipcigo universitete. Be kitų disciplinų, dės- 
tė lietuvių ir latvių kalbas. Nuo 1979 m. persikėlė į Berlyną ir visą 

laiką dirbo VDR mokslų akademijos Centriniame kalbotyros institu- 
te, vadovavo slavistikos, balkanistikos ir ugrofinistikos skyriui. Eker- 
tas — produktyvus kalbininkas ir geras organizatorius. Tyrė įvairius 
baltų ir slavų kalbų morfologijos, leksikos, ypač frazeologijos dalykus. 
Ta tematika paskelbė daug straipsnių Vokietijos, Rusijos, Lietuvos ir 
kitų šalių lingvistinėje spaudoje. Mums vertingos jo studijos apie i iru 
kamieno daiktavardžius, heteroklizę ir ypač jo frazeologijos tyrimai. 
1971 m. išleido knygą „Baltistikos studijos“ (Baltistische Studien). Da- 
lyvavo bemaž visose baltistų konferencijose Vilniuje. Jo iniciatyva vo- 
kiečių slavistų žurnalo „Zeitschrift fūr Slawistik“ atskiri numeriai bū- 
davo skiriami baltistikai. 

Centriniame kalbotyros institute Ekertas subūrė nedidelę, bet veik- 
lią baltistų grupę. Tos grupės narė Elvyra Bukevičiūtė (Vil- 
niaus universiteto auklėtinė, tęsusi studijas VDR, ten ir likusi dirbti) 
tyrė frazeologizmus, rašė lietuvių kalbos fonetikos ir kitais klausimais. 
Frydhelmas Hincė (Hinze) tyrė lietuvių kalbos leksiką, tikri- 
nius žodžius, prūsų toponimiją, Kuršių nerijos gyventojų (kuršininkų) 
kalbą. Buvusi Ekerto studentė Emilija Hammerling (Teišerskytė, ki- 
lusi nuo Raseinių) parašė disertaciją apie lietuvių kalbos nominatyvi- 
nių frazeologizmų variantus. 

Halės universitete lituanistikos srityje dirbo Gertrūda Benzė 
(Bense). Ji kilusi iš Rytprūsių, gimė 1933 m. Pilkalnyje (dab. Dobro- 
volskas). Karo negandų nublokšta į Lietuvą, gerai išmoko lietuvių kal- 
bą. 1953—1957 m. Halės universitete studijavo germanistiką, bendrą- 
ją kalbotyrą ir baltistiką. Baigusi studijas visą laiką dėstė tame pačia- 
me universitete. Paskelbė vertingų straipsnių apie Prūsijos valdžios 
1712—1788 m. lietuviškų įsakų kalbą, padalyvio kilmę, kai kuriuos sin- 
taksės klausimus, lituanistines Halės universiteto tradicijas, aptarė ten 
saugomus lietuviškus rankraščius. 

Baltų toponimiką Rytų Vokietijoje tyrė Hermanas Šalis (Schall, 
1908-1986). Ta tema rašė ir Teodolius Vitkovskis (Witkowski). Vo- 
kiečių kalbos baltizmus nagrinėjo Hansas Holmas Bylfeldas (Bielfeldt). 
Įvairius baltistikos ir lituanistikos klausimus savo darbuose lietė Karlas 
Ameris (1911—1970), B. Baršelis (Barschel), V. Fydleris (Fiedler) ir kt. 

Vakarų Vokietijoje, kaip buvo užsiminta, pokario me- 
tais dar kurį laiką vaisingai dirbo žymieji vyresniosios kartos lituanis- 
tai, aptarti „Lietuvių kalbos istorijos“ V tome. Čia bus suminėti jų tik 
patys svarbiausi pokario darbai. 

ErnstasFrenkelis(Fraenkel) išleido kapitalinį veikalą — 
dviejų tomų „Lietuvių kalbos etimologinį žodyną“ (Litauisches ety- 
mologisches Worterbuch, 1955— 1962, baigtas leisti po autoriaus mir- 
ties), monografiją „Merkelio Petkevičiaus 1598 m. lietuvių katekizmo 

kalbos, ypač sintaksės, tyrimas“ (Sprachliche, besonders syntaktische 
Untersuchung des kalvinistischen litauischen Katechismus des Mel- 
cher Pietkiewicz von 1598; 1947), apibendrinamo pobūdžio knygą „Bal- 
tų kalbos“ (Die baltischen Sprachen, 1950), paskelbė vertingų straips- 
nių istorinės gramatikos, leksikologijos, baltų kalbų ryšių su kitomis 
kalbomis ir kitais klausimais. 

Francas Špechtas(Specht) dar tebesiaučiant karui paskelbė 
garsųjį savo veikalą „Indoeuropiečių linksniavimo kilmė“ (Der Ursp- 
rung der indogermanischen Deklination, 1944), kuriame plačiai ope- 
ravo lietuvių kalbos duomenimis. 

ErichasHofmanasprisidėjo (kartu su Eberhardu Tangliu) 
prie E. Frenkelio lietuvių kalbos etimologinio žodyno sėkmingo bai- 
gimo (tęsė po autoriaus mirties), padėjo rengti spaudai keturtomį Alek- 
sandro Kuršaičio žodyną (apie jį netrukus bus kalbama), rašė apie 
kuršininkus ir jų kalbą (1977). 

Žymusis vyresniosios kartos slavistas MaksasFasmeris (Vas- 
mer, 1886— 1962), šiek tiek reiškęsis lituanistikoje ir prieš karą, savo 
kapitaliniame veikale „Rusų kalbos etimologinis žodynas“, kurį O. Tru- 
bačiovas išvertė į rusų kalbą („3THMONOrHMUecCKHH CJ10BAPb pyCCKOTO 
83bIKa“, I-IV tomai, 1964— 1973), labai gausiai operavo lietuvių kal- 
bos duomenimis (registre net apie 3 tūkst. lietuviškų žodžių!), savo 
pokariniuose straipsniuose irgi lietė įvairius lituanistinius, daugiau- 
sia etimologijos, dalykus. 

M. Fasmerio mokinys, jau pokarinės kartos kalbininkas 
Jurgenas Princas (Prinz) tyrė lietuvių (baltų) vietovardžius, 
jų ryšius su slavų toponimija. Gimė 1918 m. Berlyne. 1956 m. baigęs 
slavistikos, romanistikos ir indoeuropeistikos studijas, drauge su ki- 
tais rengė M. Fasmerio pradėtą didžiulį „Rusų geografinių pavadini- 
mų žodyną“ (Russisches geografisches Namenbuch, I-VII, 
1962-1975). Nuo 1971 m. dėstė Berlyno universitete (Freie Univer- 
sitat Berlin). 1968 m. pasirodė jo reikšmingas veikalas „Baltiškų vie- 
tovardžių slavizacija ir slaviškų baltizacija buvusios Suvalkų guberni- 
jos teritorijoje“ (Die Slavisierung baltischer und die Baltisierung sla- 
vischer Ortsnamen im Gebiet des echemaligen Gouvernements Suwal- 
ki), kuriame išryškino vietovardžių slavinimo ir lietuvinimo dėsningu- 
mus. Tai vienas iš svarbiausių lietuvių toponimikos veikalų, išleistų 
užsienyje. Knygoje „Mėginimas apytikriai nustatyti vietovardžių pa- 
plitimą senojoje rytų slavų teritorijoje“ (Versuch einer orientieren- 
den Bestimmung von Namenraumen in flūhostslavischen Bereich, 
1969), skirtoje rytų slavų vietovardžių riboms išryškinti, liečiami baltų 
substrato, baltiškų priesagų paplitimo ir panašūs klausimai. Rašė J. Prin- 
cas ir kitomis lituanistikos temomis, pvz., iš istorinės akcentologijos. 

Baltų toponimiją, ypač hidronimiją, daug tyrė Volfgangas 
Šmidas (Schmid). Jis gimė 1929 m. Studijavo bendrąją ir indoeu- 
ropiečių kalbotyrą Tiubingeno universitete, po to indoiranėnų filolo- 
giją Londone. Trumpai dirbo Insbruko universitete (Austrija), o nuo 
1965 m. visą laiką buvo Getingeno universiteto profesorius. Daug kartų 
lankėsi Lietuvoje, dalyvavo baltistų konferencijose Vilniuje, artimai 
bendravo su lietuvių kalbininkais. 1963 m. išleido knygą „Baltų ir in- 
doeuropiečių veiksmažodžio studijos“ (Studien zum baltischen und 
indogermanischen Verbum), skirtą veiksmažodžių ė kamieno istori- 
jai. Savo mokytojo Hanso Krajės (Krahe) paveiktas, Šmidas įsitraukė 
į hidronimijos tyrimą. Labiausiai jį domino senoji Europos hidroni- 
mija, kuri gausiai išliko baltų teritorijose. Priėjo prie išvados, kad tos 
hidronimijos paplitimo centrą sudaro būtent baltų teritorija, pirmiausia 
Lietuva. Šiais klausimais paskelbė nemaža vertingų straipsnių. Daug 
dėmesio skyrė prūsų kalbai, be kita ko, nagrinėjo tariamai prūsišką 
Simono Grunavo (Grunau) „Tėve mūsų“ tekstą. Domėjosi Vakarų Vo- 
kietijoje gyvenančių išeivių iš Kuršių nerijos (kuršininkų) kalba. Išlei- 
do apie ją darbų rinkinį su eksperimentinės fonetikos specialistų tyri- 
mais (1989). Austrų lingvistiniame žurnale „Die Sprache“ skelbė 
kruopščiai parengtą baltų kalbotyros bibliografiją. 

Lituanistikai ypač daug nusipelnė Frydrichas Šolcas 
(Scholz). Jis gimė 1928 m. Hamburge. Ten studijavo, buvo E. Frenke- 
lio mokinys. Dirbo Hamburgo, Mainco, nuo 1966 m. visą laiką Miuns- 
terio universitete. Puikiai kalba lietuviškai. Artimai bendrauja su lie- 
tuvių kalbininkais, dalyvauja jų mokslinėse konferencijose. Paskelbė 
įdomų darbą apie lietuvių kalbos vardažodinės sistemos raidos ten- 
dencijas, nagrinėjo daiktavardžių bevardės giminės išnykimą ir to iš- 
nykimo padarinius, tyrė lietuvių tautosaką, rašė apie kuršininkų kal- 
bą ir kt. 1981 m. išleido Pil. Ruigio veikalą „Lietuvių kalbos kilmės, 
būdo ir savybių tyrimas“ (Betrachtung der Littauischen Sprache in 
ihrem Ursprunge, Wesen und Eigenschaften). Prasidėjus Atgimimui, 
1990 m. išėjo jo stambi monografija „Baltijos literatūros. Jų kilmė ir 
raida“ (Die Literaturen des Baltikums. Ihre Entstehung und Entwi- 
cklung), turėjusi didelę informacinę reikšmę Vokietijos visuomenei. 
Apskritai nemaža prisidėjo propaguodamas lietuvių literatūrą. Tačiau 
pats didžiausias Šolco nuopelnas lituanistikai yra jo organizuota Jono 
Bretkūno „Biblijos“ — šio svarbiausio senosios lietuvių raštijos ir kal- 
bos paminklo — publikacija. 

Į lietuvių kalbą Biblija pirmą kartą buvo išversta prieš keturis šimtmečius. Tą darbą 
1579-1590 m. atliko žymusis mūsų senosios religinės raštijos autorius Jonas Bretkūnas. 
Anuomet Biblijos vertimas turėjo nepaprastai didelę reikšmę, stimuliavo bendrinės kal- 
bos formavimąsi. Antai vokiečių Biblija, išversta tame pačiame šimtmetyje Martyno Liute- 

rio, padėjo pamatą dabartinei vokiečių bendrinei kalbai. Taigi Bretkūnas nudirbo milži- 
no darbą. Deja, dėl nepalankiai susiklosčiusių aplinkybių tasai vertimas tada nebuvo iš- 
spausdintas ir neatliko to vaidmens, kokį galėjo atlikti. Vėliau Bretkūno rankraščiu nau- 
dojosi kiti Biblijos vertėjai, O naujaisiais laikais — ir kalbininkai, nes tai pats žymiausias 
mūsų kalbos paminklas. Prieš karą Vytauto Didžiojo universitetas buvo pasigaminęs viso 
rankraščio (5 dideli ir 3 mažesni tomai) fotokopiją. Svajota ją išleisti. Tačiau tam trūko ir 
lėšų, ir jėgų. Užsienio lituanistai taip pat tokiam darbui tada nesiryžo. Po karo Bretkūno 
Bibliją išleisti rengėsi T. Buchienė. Ji tuo reikalu tarėsi su garsiąja „Mouton“ leidykla, 
bet netikėta mirtis jos pastangas pavertė niekais. Lietuvoje okupacijos sąlygomis apie 
didelį ir brangiai kainuojantį leidimą net ir svajoti nebuvo galima. Kliuvo dar ir ideologi- 
niai dalykai — juk tai Biblija! Tepavyko 1983 m. išleisti parinktas vertimo ištraukas kartu 
su kai kuriais kitų Bretkūno raštų fragmentais. Ir tai buvo galima padaryti tik tada, kai 
sužinota, jog vokiečių mokslininkai projektuoja išleisti visą Bretkūno Bibliją. 


Šio milžiniško darbo ėmėsi F. Šolcas kartu su kitu Vokietijos litua- 
nistu — J. Range. Jų projektas — didingas. Visą leidinį turėtų sudaryti 
net trys knygų serijos: 1. fotografuotinis (faksimilinis) viso Bretkūno 
rankraščio tekstas, kurio bus 7 knygos (Naujojo Testamento 2 ran- 
kraštiniai tomai sujungiami į vieną didelę knygą); 2. kritiškas Bretkū- 
no teksto (kiekvieno tomo atskirai) leidimas su moksliniu aparatu ir 
pastabomis; 3. komentarų knygos, kurios atspindės Bretkūno raštų lig- 
šiolinį tyrimą. Šio didžiulio darbo rezultatai pradėjo rodytis tuoj po Atgi- 
mimo. 1991 m. išleista I serijos VI knyga — „Psalteras“, 1992 m. — VII 
knyga „Naujasis Testamentas“. Sparčiai rengiamos ir leidžiamos kitos. 

Antrasis šio projekto vykdytojas Jochenas Rangė gimė 
1941 m. Studijavo Berlyno, Sarajevo ir Miuncheno universitetuose. 
Susidomėjo lituanistika. Atvyko stažuotis į Lietuvą. Vilniaus univer- 
sitete labai gerai išmoko lietuvių kalbą. Grįžęs į Vokietiją, kurį laiką 
dirbo Miunchene, Berlyne, Miunsteryje, o nuo 1983 m. — vėl Miun- 
chene. Propagavo lietuvių kalbą ir kultūrą. Ne kartą lankėsi Lietuvo- 
je, dalyvavo mokslinėse konferencijose, skaitė lietuviškai paskaitas, 
rašė lituanistinius straipsnius. Paskelbė studiją apie kalbinę lietuvių 
liaudies dainų stilistiką, kai kurias žodžių darybos ypatybes baltų ir 
slavų kalbose. 1981 m. Vakarų Vokietijoje išleido lietuvių liaudies pa- 
sakų, išverstų į vokiečių kalbą, rinkinį. F. Šolco pakviestas, entuzias- 
tingai įsijungė į Bretkūno „Biblijos“ parengimo spaudai darbą. 1987 m. 
apgynė disertaciją apie tekstologinį Bretkūno „Naujojo Testamento“ 
vertimo tyrimą, kuri 1992 m. išleista kaip III serijos I knyga. 

Iš Vakarų Vokietijos jaunesnės kartos kalbininkų, dirbusių litua- 
nistikos bei baltistikos srityje, dar plačiau aptartinas Alfredas 
Bamesbergeris (Bammesberger). Jis gimė 1938 m. Miunche- 
ne. Studijavo Miuncheno, Oksfordo (Anglijoje) ir Jeilio (JAV) uni- 
versitetuose. Domėjosi indoeuropeistikos problemomis. Lietuvių kal- 
bos jį mokė L. Baldauf (Jurgutytė). Nuo 1968 m. dirbo Freiburge 

(i. Br.). 1973 m. išleido knygą „Abstraktūs dariniai baltų kalbose“ 
(Abstraktbildungen in den baltischen Sprachen), kurioje tęsė A. Les- 
kyno ir P Skardžiaus diachroninio lietuvių kalbos žodžių darybos ty- 
rimo tradiciją. Lietuvių kalbos duomenimis plačiai operuojama ir jo 
indoeuropeistinėje monografijoje „Laringalinės teorijos studijos“ (Stu- 
dien zur Laryngoltheorie, 1984). Paskelbė vertingų straipsnių, kuriuose 
aiškinama atskirų lietuvių kalbos žodžių (pvz., /4pė, kūnas, tiltas ir 
kt.) kilmė. Rašė mūsų senosios raštijos kalbos ir kitais lituanistikos 
klausimais. | 

Lituanistikos (baltistikos) srityje dar reiškėsi šie vokiečių arba Vo- 
kietijoje dirbę kitataučiai kalbininkai: Alfredas Gateris (Gaters), Editė 
Hauzenberga-Šturma (1901-1983, abu latviai), K. Hešenas (Hees- 
chen), Hansas Krajė (Krahe, 1898—1965, garsus hidronimijos tyrė- 
jas), Renė Lanszwecrt (flamandas), Valteris Porcigas (Porzig, 
1895—1961, šveicarų kilmės indoeuropeistas), Osvaldas Semerenis 
(Szemerėnyj, vengrų kilmės indoeuropeistas), Helmutas Šaleris (Schal- 
ler), Bernfrydas Šleratas (Schlerath), Karlas Horstas Šmitas (Schmidt), 
Robertas Šmit-Brantas (Schmitt-Brandt), E. Verneris (Werner) ir kt. 

Didžiulis įnašas į Vokietijos lituanistiką priklauso Rytų Prūsijos 
lietuviui Aleksandrui Teodorui Kuršaičiui (Kurs- 
chat), žymiojo kalbininko Frydricho Kuršaičio brolvaikiui. Jo per ke- 
lis dešimtmečius sukaupti lietuvių leksikos lobiai buvo išleisti tik po 
karo. A. T. Kuršaitis gimė 1857 m. Kretingalėje, kur tada jo tėvas dir- 
bo mokytoju. Jaunas likęs našlaitis, F. Kuršaičio globojamas, studija- 
vo Karaliaučiaus universitete vokiečių, lietuvių ir klasikines kalbas. 
Po to mokytojavo Tilžės gimnazijoje. 1898—1923 m. buvo Lietuvių li- 
teratūros draugijos pirmininkas, redagavo jos organą „Mitteilungen 
der litauischen literarischen Gesellschaft“. Jau prieš I pas. karą pasi- 
žymėjo lituanistine veikla. Papildė ir parengė spaudai J. S kopo (Schie- 
kopp) lietuvių kalbos gramatikos II leidimą (1901). Išleido „Lietuviš- 
kus skaitinius“ (Litauisches Lesebuch, 1911-1913). Talkino H. Šojui 
(Scheu), leidusiam 1913 m. lietuvių pasakų rinkinį (išvertė į vokiečių 
kalbą ir sudarė žodynėlį). Tačiau svarbiausias A. T. Kuršaičio nuopel- 
nas lituanistikai buvo jo leksikografinė veikla. 

Pirmuosius žodynininko įgūdžius gavo skaitydamas dėdės F. Kur- 
šaičio žodyno korektūrą. Dėdė buvo tikėjęsis pats išleisti didelį lie- 
tuvių —vokiečių kalbų žodyną, tačiau dėl senatvės pasitenkino tik Ryt- 
prūsių lietuvių kalbos leksika. Vėliau tokį didžiulį žodyną planavo Til- 
žės Lietuvių literatūros draugija, vadovaujama A. T. Kuršaičio, bet iš 
tikrųjų to darbo ėmėsi vien pats A. T. Kuršaitis. Jis sukaupė labai daug 
leksikos lobių, bet jų išleisti nespėjo. Mirė 1944 m. Vėliau leidimu 
rūpinosi jo sūnus Arminas Kuršaitis. Žodyną redagavo vokiečių kal- 


292 


bininkai V. Vismanas (Wissmann, 1899-1966) ir E. Hofmanas 
(1895—7), talkino pats Arminas Kuršaitis ir H. Krik (Hertha Krick). 
Tai buvo didelis 4 tomų „Lietuvių —vokiečių žodynas“ (Litauisch-deut- 
sches Worterbuch. Thesaurus linguae Lituanicae), pasirodęs Getin- 
gene 1968—1973 m. Jame sudėta labai daug lietuvių kalbos leksikos. 
A. T. Kuršaitis panaudojo savo dėdės žodynų duomenis, juos gausiai 
papildė naujai sukauptais leksikos turtais, rinktais iš gyvosios kalbos, 
kitų Žodynų, šiaip raštų ir periodinių leidinių. Jis dėjo ir tikrinius var- 
dus. Įmaišė etimologinių ir kitokių pastabų. Žodyno tekstas kirčiuo- 
tas. Mums dabar ypač reikšminga toji šio žodyno leksikos dalis, kuri 
atspindi Prūsijos lietuvių kalbą. Šiaip ar taip šis veikalas gerai papil- 
do didįjį lietuvių kalbos žodyną. 

Be A. T. Kuršaičio, minėtinos dar dvi lietuvių kilmės Vakarų Vo- 
kietijos kalbininkės, nusipelniusios lituanistikai: 

Liucija Jurgutytė-Baldauf (gimusi 1916 m.) — dėstė 
lietuvių kalbą Miuncheno universitete. 1967 m. išleido knygą „Lietu- 
vių kalbos įvardžiuotinių būdvardžių vartojimas“ (Der Gebrauch der 
Pronominalform des Adjektivs im Litauischen). Parašė lietuvių kal- 
bos vadovėlį vokiečių aukštosioms mokykloms (Lehrbuch der litauis- 
chen Sprache fūr den Intensivkurs an der Vestfalischer Wilhelms- Uni- 
versitat Mūnster). Parengė plačią lietuvių lyrikos antologiją („Litau- 
ische Lyrik. Eine Anthologie litauisch-deutsch, 1972). 

Dainė Augustaitytė(Augustaitis, gim. 1931 m.) — 1964 m. 
Miunchene išleido knygą „Lietuvių kalbos fonemų sistema“ (Das li- 
tauische Phonemationssystem). 

Skandinavijos šalyse lietuvių kalbos tyrimas po karo buvo 
gana intensyvus. Didelį darbą atliko žymusis norvegų baltistas, slavis- 
tas ir indoeuropeistas ChristijanasS.Stangas (Christian 
Schweigaard Stang, 1900—1977), daug lituanistikos srityje nuveikęs 
jau prieš karą (žr. V t., p. 341—342). Karo metu jis išleido reikšmingą 
monografiją „Slavų ir baltų kalbų veiksmažodis“ (Das slawische und 
baltische Verbum, 1942), kurioje šių kalbų veiksmažodžio raidą nu- 
švietė bendrame indoeuropeistikos fone. Po karo pasirodė jo kiti ka- 
pitaliniai baltistikos ir slavistikos veikalai, kuriuose yra daug svarbių 
lietuvių kalbos istorijai ir apskritai lituanistikai teiginių. 

1966 m. Stangas paskelbė savo reikšmingiausią veikalą „Baltų kal- 
bų lyginamoji gramatika“ (Vergleichende Grammatik der baltischen 
Sprachen), sudariusį epochinę reikšmę baltistikos ir lituanistikos moks- 
lui. Jame apibendrinti šio didžiojo mokslininko keturių dešimtmečių 
darbo rezultatai. Įvade išryškintos baltų kalbų ypatybės, kuriomis jos 
atsiskyrė nuo kitų indoeuropiečių kalbų, plačiai aptarta baltų ir slavų 
kalbinės giminystės problema. Pagrindinę veikalo dalį sudaro foneti- 

ka ir morfologija. Žodžių darybos ir sintaksės nelietė. Labiausiai gili- 
nosi į tas problemas, dėl kurių mokslininkai diskutavo, pvz., dvibalsio 
ie kilmė, priegaidžių, vardažodžio ir veiksmažodžio kirčiavimo susi- 
formavimas ir kt. 1972 m. pasirodė Stango knyga „Specifiniai leksi- 
niai slavų, baltų ir germanų kalbų atitikmenys“ (Lexikalische Son- 
derūbereinstimmungen zwischen dem Slavischen, Baltischen und Ger- 
manischen), kurioje išanalizuota apie tris šimtus nurodytų kalbų lek- 
sikos atitikmenų. Reikšmingi mums ir Stango slavistikos veikalai, ypač 
monografija „Slavų kalbų kirčiavimas“ (Slavonic Accentuation, 1957, 
II leid. 1965). 

Savo knygose ir gausiuose straipsniuose (svarbiausi 1970 m. išleis- 
ti pakartotinai rinkinyje „Opuscula linguistica“) Stangas vienaip ar 
kitaip palietė bemaž visus lietuvių kalbos istorinės gramatikos klausi- 
mus, sprendė kardinalias baltistikos problemas. Įvertinant didelius jo 
nuopelnus, 70-mečio proga buvo išleistas veikalas „Donum Balticum“, 
kuriame beveik aštuonios dešimtys viso pasaulio kalbininkų, tarp jų 
trylika lietuvių, paskelbė mokslininkui pagerbti skirtus straipsnius. Šį 
vertingą leidinį parūpino latvių kalbininkė Rūkė-Dravinia (Rūke-Dra- 
vina), dirbusi Stokholme. 

Stango tradicijas Norvegijoje tęsė jo mokinys Terjė 
Matiasenas (Mathiassen). Jis gimė 1938 m. Studijavo Oslo uni- 
versitete. Po to tobulinosi Leningrade. 1970 m. apgynė daktaro diser- 
taciją apie indoeuropiečių ilgąjį vokalizmą. Dirbo Oslo universitete. 
Dėstė įvairias slavistikos ir baltistikos disciplinas, taip pat lietuvių kal- 
bą. Baltų kalbų istorinės fonetikos problemas nagrinėjo knygoje „Sla- 
vų ir indoeuropiečių kalbų ilgojo vokalizmo studijos“ (Studien zum 
slavischen und indoeuropaischen Longvokalismus, 1974). Paskelbė ne- 
maža straipsnių įvairiais lietuvių kalbotyros klausimais. Dalyvavo bal- 
tistų konferencijose Vilniuje, palaikė draugiškus ryšius su lietuvių kal- 
bininkais. Rašo lietuvių kalbos vadovėlį aukštosioms mokykloms. 

Švedijoje mirus T. Torbjornsonui (Torbiėrnsson, 1864-1948) 
ir R. Ekblomui (1874 —1959), kurie ypač aktyviai reiškėsi tarpukario 
laikotarpiu (V t., p. 341), daugiausia lituanistikos ir baltistikos srity- 
se dirbo pasitraukę nuo bolševizmo estų ir latvių kalbininkai. Žymu- 
sis estų lituanistas Pėteris Aruma (Arumaa, 1900-1982), prieš 
karą daug nusipelnęs beišnykstančių pakraštinių Rytų Lietuvos šnek- 
tų ir asmeninių įvardžių istorijos tyrimui (V t., p. 333), po karo įsikū- 
rė Švedijoje, dirbo iš pradžių Lundo, vėliau (nuo 1950 m.) visą laiką 
Stokholmo universitete. Tapo žymiu Švedijos slavistu, bet daug dirbo 
ir lituanistikai. Paskelbė vertingų straipsnių iš lietuvių kalbos istori- 
nės gramatikos, kuriuose tyrė balsių kaitą (1957), dalelyčių reikšmę 
linksniavimui (1952), giminės kategorijos raidą (1970) ir kt. Ypač svarbi 

jo studija apie baltų kalbų 4 kamieno būdvardžius („Sur Phistoire des 
adjectifs en -u en balto-slave“), paskelbta tęstinio leidinio „Scando- 
Slavica“ IX tome (1963), kurioje šie būdvardžiai susiejami su atitin- 
kamais išnykusiais slavų kalbose. Nemaža rašė baltų ir slavų seniau- 
sių kalbinių ryšių klausimais. Tą temą lietė ir savo reikšmingame sla- 
vistikos veikale „Praslavų gramatika“ (Urslavische Grammatik, I, 
1964), kur labai plačiai operuojama lietuvių kalbos faktais. P Aruma 
dar yra nagrinėjęs lietuvių liaudies dainų poetiką (1954), joje radęs 
bendrų su rytų slavais bruožų. Jo mokinys Bengtas Orė (Orre) 
tyrė lokalizacijos reikšmę turinčių žodžių tvarką baltų kalbose (Wor- 
folge der baltischen Lakalisationsworter, 1965). 

Švedijoje atsidūrė ir latvė Velta Rūkė-Dravinia (Rūke- 
Dravipa), viena iš gabiausių J. Endzelyno mokinių. Ji gimė 1917 m. 
Valmieroje. 1939 m. baigė baltų filologijos specialybę Latvijos univer- 
sitete ir ten dirbo, tyrė latvių kalbos tarmes ir vietovardžius. Karo 
audros nublokšta į Švediją, studijavo Stokholmo universitete slavisti- 
ką, po to dėstė baltų ir slavų kalbas iš pradžių Lundo, vėliau Stokhol- 
mo universitete. Tapo žymia Švedijos kalbininke, tyrė įvairias baltisti- 
kos, slavistikos ir bendrosios kalbotyros problemas. Kartu su vyru Kar- 
liu Draviniu (Dravinš) išleido vertingas studijas apie latvių kalbos Sten- 
dės šnektą. Mums svarbus jos kapitalinis veikalas „Latvių kalbos de- 
minutyvai“ (Diminutive im Lettischen, 1959), kuriame yra nemaža 
lyginimų su lietuvių kalbos faktais. Lietuvių toponimikos tyrėjams įdo- 
mus jos darbas „Kaugurų vietovardžiai“ (Place Names in Kauguri 
Country, Latvia, 1971). Bendrinės kalbos istorikams naudinga knyga 
„Latvių kalbos normalizacijos procesas“ (The Standartization Process 
in Latvian, 1977), kur, be kita ko, kalbama ir apie latvių kalbos litua- 
nizmus. Rūkė-Dravinia dar paskelbė nemaža vertingų straipsnių, ku- 
riuose nagrinėjami įvairūs lietuvių kalbos klausimai. Įdomūs jos teigi- 
niai apie atskirų priesagų paplitimą baltų kalbų tarmėse, apie lietuvių 
ir latvių kalbų žodžio struktūrą, šių kalbų žodžio pradžios priebalsių 
junginius, apie grikio ir kadagio pavadinimus, baltų kalbų onomasti- 
ką ir kt. Rašė taip pat baltų —slavų kalbinių ryšių problematika ir apie 
Baltijos šalių rusų kalbos tarmių tyrimą. 

Įdomūs jos bendrosios kalbotyros veikalai, ypač knygos „Apie ma- 
žų vaikų kalbos raidą“ (Zur Sprachentwicklung bei Kleinkindern, 
1963), „Daugiakalbiškumas ikimokykliniame amžiuje“ (Mehrsprachig- 
keit im Vorschulalter, 1967), „Kontakto kalba“ (Sprak i kontakt, 1969) 
ir kt. Paskelbė F. Fortunatovo skaitytų lietuvių kalbos paskaitų užra- 
šus, rastus T. Torbjornsono archyve. Reikšmingas jos nuopelnas — minė- 
to rinkinio „Donum Balticum“ išleidimas (1970). V. Rūkė-Dravinia ge- 
rai moka lietuvių kalbą, palaiko ryšius su lietuvių kalbininkais, dalyvauja 
baltistų konferencijose Vilniuje, rašo lietuvių lingvistinėje spaudoje. 

Iš tikrų švedų, ne Baltijos šalių emigrantų, kalbininkų labiausiai 
minėtinas KnutasOlafasFalkas. Jis gimė 1906 m. Studijavo 
Upsalos universitete, kur jo mokytojas buvo žymus švedų lituanistas 
R. Ekblomas. Vėliau studijas tęsė Varšuvos, Krokuvos ir Kauno uni- 
versitetuose. Kaune dėstė švedų kalbą ir studijavo lituanistiką. Nuo 
1941 m. dirbo iš pradžių Upsalos, paskui visą laiką Lundo universite- 
te. Mirė 1990 m. Tyrė baltų ir slavų (daugiausia lenkų) kalbų kontak- 
tus remdamasis onomastikos, ypač hidronimijos, duomenimis. Ver- 
tingiausias jo veikalas — monografija „Vygrių ir Hutos vandenys. To- 
ponimikos studija“ (Wody wigierskie i hucianskie. Studium topomas- 
tyczne, 1941). Tai dviejų dalių darbas, kurio I tome nagrinėjami į ry- 
tus nuo Suvalkų esančios teritorijos vandenvardžiai. Ištyrė apie 600 
hidronimų. Didžioji jų dalis pasirodė esanti nesenos kilmės, antrinės 
lenkiškos nominacijos padaras. Iš senesnių beveik pusė — neabejoti- 
nai baltiški. Antrajame tome paskelbti tiriamąją vietovę liečią doku- 
mentai. Jų publikavimas — didelė Falko paslauga mokslui, nes nema- 
ža tų dokumentų dalis II pas. karo metu buvo sunaikinta. Be šio vei- 
kalo, Falkas paskelbė straipsnių apie Suvalkų krašto hidronimiją. Ap- 
tiko daug jotvingių substrato elementų. Jis vadovavo kompleksinės 
švedų ir lenkų mokslininkų ekspedicijos jotvingių palaikams tirti kal- 
bininkų sekcijai. Labai vertingi jo darbai apie lietuviškų vietovardžių 
ir asmenvardžių slavinimą. Paskelbė įdomių etimologinių sąsajų (pvz., 
r. 0y6 : liet. dūbri). Falko iniciatyva Lundo universitete nuo 1943 m. 
buvo pradėta dėstyti lietuvių kalbą. 

Falkui talkino, braižė žemėlapius lietuvis Georgas Jaugelis 
(gimęs 1915 m.), kuris, be to, rado ir skelbė K. Būgos laiškus T. Torb- 
jornsonui. Minėtinas dar kitas Švedijos lietuvis - Juozas Lingys 
(Lingis), tyręs socialinės reikšmės žodžius senojoje lietuvių kalboje 
(krienas, veldamas, kaimynas). 

Dar minėtini šie Švedijoje dirbę kalbininkai: 

Helgė Dagfinnas Rinholmas(1942-1990, norvegas) 
— Stango mokinys, tobulinęsis Vilniaus universitete ir puikiai išmo- 
kęs lietuvių kalbą. Vadovavo Stokholmo universiteto baltų kalbų sky- 
riui, dėstė lietuvių kalbą, tyrė semantines ir leksikologines struktūras, 
ypač veiksmažodžius su priešdėliais ap-, už-. 

Juzefas Tripucka (Trupučko, kilęs iš Vilniaus krašto) — 
tyrė LDK šaltinių antroponimus, parašė studiją apie savo pavardės 
lietuvišką kilmę. 

Ježis Nalepa, Lundo universitete dirbęs lenkų kalbininkas. 
Jis tyrė jotvingių kalbą, išleido knygą „Jotvingiai“ (Jačwięgowie, 1964), 
paskelbė apie jotvingius ir jų kalbą vertingų straipsnių. 

Larsas-Gunaras Larsonas (Larsson) — tyrė Pabaltijo 
finų baltizmus. 

Baiba Metuzalė-Kangerė (Metuzale-Kangere, latvė) 
— tyrė latvių ir lietuvių kalbų tarptautinius žodžius, Kuršo ir Žemai- 
čių paribio liaudies dainų kalbą ir kt. 

Danijoje po karo lituanistikos srityje reiškėsi žymusis kelto- 
logas ir bendrosios kalbotyros specialistas, glosematikos mokyklos kū- 
rėjas Luis Jėlmslevas (Hjelmslev, 1899—1965), garsėjęs jau ir 
prieš karą (V t., p. 342). Jis 1956 m. paskelbė lietuvių kalbos istorinei 
gramatikai reikšmingą darbą „Latvių lietuvių tarminės fonetikos studi- 
jos“ (Ėtudes de phonėtigue dialectale dans le domaine letto-lituanien), 
kuriame išanalizavo mūsų žemaičių ir latvių latgaliečių (augszemniekų) 
vokalizmo raidą (lie. ė, 0>že. ie, uo; “€, *6>ei, ou /i, ū ir kt.). Nustatė 
tam tikrus tos raidės dėsningumus, išryškino bendras tendencijas. 

Dar minėtini: 

HermanasKiolnas(Kelln) - baltistikos problemas lietė mo- 
nografijoje „Rūšies opozicijos graikų, slavų ir baltų kalbose“ (Opposi- 
tions of Voice in Greek, Slavic and Baltic, 1965) ir kituose darbuose. 

Jensas Elmegardas Rasmusenas (Rasmussen) — 
tyrė baltų kalbų tematinių veiksmažodžių 2. sg. formų kilmę, kitus 
baltistikos dalykus. 

Lituanistų atsirado net Islandijoje. Tai Chr. S. Stango mo- 
kinys JorundasHilmarsonas(Hilmarsson, 1946-1992). Jis 
1971—1972 m. studijas tęsė Vilniaus universitete, gerai išmoko lietu- 
vių kalbą. Domėjosi baltų kalbų ryšiais su kitomis indoeuropiečių kal- 
bomis ir lietuvių kalbos istorinės gramatikos klausimais. Mūsų ling- 
vistinėje spaudoje paskelbė vertingą straipsnį apie veiksmažodžių 2. sg. 
galūnės kilmę. Į islandų kalbą išvertė K. Borutos „Baltaragio malū- 
ną“ (1976). Lietuvai atgavus nepriklausomybę, buvo Lietuvos garbės 
konsulas Islandijoje. 

Suomijoje po karo toliau lituanistikos srityje dirbo E. Niemi- 
nenas (1891 —1962) ir V. Kiparskis (1904-1983), reiškęsi ir anksčiau 
(V t.,,p. 343). Einas Nieminenaspo karo daugiausia tyrė įvai- 
rius baltistikos dalykus, ypač baltų ir slavų kalbų santykius su Pabalti- 
jo finų kalbomis. Šiomis temomis paskelbė vertingų straipsnių, pvz., 
apie suomių kalbos žodžių fakijas (takiainen) "varnalėša", fuulas 'že- 
berklas', kanteJe ryšį su lietuvių kalbos dagys, dūlia, kaūklės ir kt. Pri- 
ėjo prie išvados, kad Pabaltijo finų baltizmai gauti iš kuršių kalbos, 
bet tai abejotina, nes tarp baltizmų esama labai senų, siekiančių lai- 
kus prieš Kristų. Greičiausiai baltizmai buvo gauti įvairiu metu, ir ne 
iš vieno šaltinio. Nieminenas, aptikęs savo mokytojo J. Mikolos (Mik- 
kola) archyve išlikusias dar prieš I pas. karą užrašytas lietuvių liau- 
dies dainas, jas išvertė į vokiečių kalbą ir rūpestingai išleido atskira 
knyga (1949). 


297 


Valentinas Kiparskis (Kiparsky) buvo studijavęs pas 
J. Mikolą, J. Endzelyną, J. Gerulį ir jau prieš karą garsėjo kaip kuršių 
kalbos tyrėjas. Po karo jis dirbo iš pradžių Helsinkio, vėliau Birmin- 
gamo (Anglija), Vakarų Berlyno, o nuo 1963 m. — vėl Helsinkio uni- 
versitetuose. Tai labai plačios erudicijos mokslininkas, pasižymėjęs sla- 
vistikos, baltistikos, germanistikos ir ugrofinistikos darbais. Ypač pla- 
čiai žinoma jo trijų tomų „Rusų kalbos istorinė gramatika“ (Russis- 
che historische Grammatik, 1963 —- 1975). Mums reikšmingi jo gausūs 
straipsniai baltų, germanų ir Pabaltijo finų tarpusavio santykių klau- 
simais. Parašė ir specialiai lituanistinių straipsnių, pvz., apie seniau- 
sius mūsų kalbos slavizmus, germanizmus, apie lituanizmus rusų ben- 
drinėje kalboje, apie priebalsių pir bkaitą lietuvių tarmėse (įžiūrėjo 
finų įtaką) ir kt. Tyrė prūsų kalbos tekstus. 

Stengdamasis tęsti lituanistinę tradiciją Suomijoje, Kiparskis 
1969 m. į Vilniaus universitetą tobulintis atsiuntė savo mokinį Karį 
Liukoneną(Liukkonen), kuris čia gerai išmoko lietuvių kalbą ir 
grižęs į Suomiją dirbo lituanistikos srityje, paskelbė vertingų straips- 
nių, iš kurių ypač minėtinas apie būdvardžių aukščiausiojo laipsnio 
formų kilmę (Scando-Slavica, XXII). 

Baltų skolinius finų kalbose tyrė Žymus suomių kalbininkas 
Lauris Postis, palaikęs ryšius su Vilniaus universiteto baltistais. 
Baltų mitologijos terminus savo veikaluose lietė Suomijoje dirbęs seno- 
sios baltų religijos tyrėjas latvis Haroldas Biezajis (Biezais). 

Olandijoje K. Ūlenbeko ir N. van Veiko (Wijk) pradėtus dar- 
bus po karo tęsė Frederikas Kortlandtas, labai plačių in- 
teresų kalbininkas, tyręs dar armėnų, airių, indėnų ir kitas kalbas. Jis 
Leideno universitete dėstė lietuvių ir latvių kalbas, skaitė baltų kal- 
botyros pagrindų kursą. Palaikė ryšius su lietuvių kalbininkais. Šiaip 
jau bene daugiausia dirbo slavistikos srityje. Mums labai vertingi jo baltų 
akcentologijos tyrimai. Rašė ir baltų fonetikos, morfologijos klausimais. 

Šveicarijoje didžiųjų lietuvių kalbos tyrėjų F. de Sosiūro 
(Saussure) ir M. Nydermano (Niedermann) tradicijas tęsė Janas 
Pėteris Locheris. Baltistikos dalykus jis studijavo ne tik Švei- 
carijoje, bet ir Pensilvanijos universitete Filadelfijoje (JAV), kur jo 
studijoms vadovavo A. Salys ir A. Senas (Senn), taip pat Vilniaus uni- 
versitete, vadovaujamas lietuvių senosios raštijos specialisto J. Lebe- 
džio. Gerai išmoko lietuvių kalbą. Dirbo Nešatelio (Neuchatel) uni- 
versitete. Daugiausia tyrė S. Daukanto raštų kalbą. Paskelbė straips- 
nių apie sąvokas "tauta", 'giminė", "liaudis", atitinkamų žodžių kilmę ir 
semantinę raidą. 

Prancūzijoje po karo lietuvių onomastikos problemas nag- 
rinėjoRaimonas Šmitlėnas(Schmittlein, 1904—1974), reiškę- 

sis ir anksčiau (žr. V t., p. 344). Daugiausia savo straipsnių jis paskel- 
bė žurnale „Revue international d'onomastigue“, kurio buvo vienas 
iš redaktorių. Svarbiausias iš tų straipsnių — studija „Lietuvių vande- 
nų vardai“ (Les noms d'eau de la Lituanie, 1963). Tačiau pats didžiau- 
sias Šmitleno lituanistinis darbas — monografija „Lietuvių toponimi- 
ka“ (Toponymie Lituanienne, 1948). Tai pirmoji planuoto keturtomio 
veikalo „Aisčių tautybės tyrimai“ (Ėtudes sur la nationalitė de Aestii) 
dalis. Visi Šmitleno darbai pasižymi faktinės medžiagos gausumu, įdo- 
mia interpretacija, tačiau juose prasikiša iš anksto įsikalbėta mintis, 
esą didelė dalis lietuviškų vietovardžių turinti būti germaniškos kil- 
mės. Dėl to Šmitlenas buvo ne kartą kritikuotas onomastikos specia- 
listų. 

Baltų kalbų akcentologijai reikšmingi Polio Gardo darbai, 
ypač jo monografija „Kirtis“ (Laccent, 1968). Baltų ir slavų ryšių pro- 
blematiką lietė žymusis vyresnės kartos prancūzų slavistas Andrė 
Vajanas (Vaillant, 1890—1977). Jo kapitaliniame veikale „Slavų 
kalbų lyginamoji gramatika“ (Grammaire comparėe des langues sla- 
ves, I-III, 1950— 1966) yra mūsų istorinei gramatikai vertingų paste- 
bėjimų. Lituanistikos klausimai kartais būdavo užkliudomi ir kitų pran- 
cūzų kalbininkų, vienaip ar kitaip aptariami, diskutuojami. 

Atskirai reikia paminėti Prancūzijoje dirbusį garsųjį lietuvį 
Algirdą Julių Greimą —- semiotikos (reikšmių) mokslo pra- 
dininką. Jis gimė 1917 m. Tuloje (Rusija). Baigęs Marijampolės gim- 
naziją, studijavo Grenoblio (Prancūzija) universitete. Karo metus pra- 
leido Lietuvoje. Pasitraukęs į Vakarus, 1949 m. Sorbonos universitete 
apgynė disertaciją. Po to profesoriavo Aleksandrijos (Egipte), Anka- 
ros ir Stambulo (Turkijoje), taip pat Puatjė (Prancūzija) universite- 
tuose. Nuo 1965 m. gyveno ir dirbo Paryžiuje, skaitė paskaitas įvairių 
šalių žymiausiuose universitetuose. Lankėsi ir Lietuvoje, skaitė pa- 
skaitas Vilniaus universitete. Greimas pranzūziškai parašė pasaulinio 
garso semiotikos veikalų, kurie buvo verčiami į kitas kalbas. Lietuvo- 
je jo straipsnių rinkinys „Semiotika“ išleistas tik 1989 m. Lituanisti- 
kai reikšmingi jo mitologijos darbai, ypač lietuviškai parašyta knyga 
„Apie dievus ir žmones“, kurioje yra senovės lietuvių mitologinių die- 
vybių vardų etimologijų. Mirė 1992 m. Jo paties pageidavimu urna su 
pelenais buvo atvežta ir palaidota Kaune. 

Italijoje buvo tęsiamos prieškarinės baltų kalbų tyrimo tradi- 
cijos. Iš senosios kartos, dar prieškarinių baltistų, daugiausia reiškėsi 
Vitorė Pizanis (Pisani, gimęs 1899 m.) — vienas iš žymiausių 
italų indoeuropeistų, kuris tyrė turbūt visas senąsias indoeuropiečių 
kalbas. Karo metu ir pokaryje išleistuose veikaluose, ypač knygoje „In- 
doeuropiečių glotologija“ (Glottologia indoeuropea, 1943, IV leid. 

1971), plačiai panaudoti lietuvių kalbos faktai. Jis paskelbė straips- 
nių, skirtų įvairioms baltų kalbų, ypač lietuvių kalbos, istorinės gra- 
matikos ir etimologijos problemoms. Aiškino baltų kalbų ryšį su kito- 
mis indoeuropiečių kalbomis italų neolingvistų mokyklos principų dva- 
sia. Tyrė baltų ir Pabaltijo finų kalbų santykius. Pasiūlė vertingų me- 
todologinių pastabų E. Frenkelio etimologiniam žodynui. Rašė baltų 
mitologijos bei senosios religijos klausimais. Bendradarbiavo lietuvių 
lingvistinėje spaudoje. 

Iš jaunesnės kartos pokarinių kalbininkų pirmiausia minėtinas 
Gvidas Mikelinis (Guido Michelini). Jis gimė 1951 m. Par- 
moje. Studijavo Bolonijos universitete, po to specializavosi Pizoje. Su- 
sidomėjo lituanistika. 1975 m. atvyko į Lietuvą ir 8 mėnesius tobuli- 
nosi Vilniaus universitete. Ir vėliau Lietuvoje ne kartą lankėsi, taip 
pat svečiavosi pas Punsko lietuvius. Gerai išmoko lietuvių kalbą. Vil- 
niaus universiteto studentamas skaitė paskaitų ciklą lietuviškai. Šia 
kalba paskelbė vertingų straipsnių. Vilniuje 1981 m. lietuviškai apgy- 
nė disertaciją, jos pagrindu tais pačiais metais Italijoje išleido knygą 
„Teksto lingvistika ir indoeuropiečių prokalbė: pasyvas“ (La Linguis- 
tica Testuale e PIndoeuropeo: II Passivo). Nuo 1977 m. dirbo Milano, 
vėliau Potencos universitetuose, be kitų dalykų, dėstė ir lietuvių kalbą. 

G. Mikelinis rašė įvairiais lituanistikos ir baltistikos klausimais: 
apie indoeuropiečių nazalinių „sufiksų“ likimą baltų kalbose (1977), 
veiksmažodžių diatezę (1980), tariamosios nuosakos formas (1980) ir 
kt. Tyrė S. Vaišnoro „Žemčiūgos teologiškos“ (1600 m.) kalbą. To darbo 
rezultatas — 1991 m. pasirodžiusi monografija „Vieno 1600 m. veika- 
lo vertimas iš lotynų į lietuvių kalbą. Studija apie Žemčiūgos teologiš- 
kos kalbą“ (Le traduzioni dal latino di un volume lituano del 1600. 
Studio sulla lingua della Margarita theologica). Italijos lingvistinėje 
spaudoje informavo apie kalbotyrą Lietuvoje, recenzavo lietuvių kal- 
bininkų darbus. Į italų kalbą išvertė grožinės literatūros kūrinių, be 
kita ko, A. Baranausko „Anykščių šilelį“ (1990), Sibiro lietuvių trem- 
tinių poeziją (1991) ir kt. Mikeliniui talkino žmona Birutė 

indžiūtė-Mikelini, kuri ir pati reiškėsi kaip lituanistė, pa- 
skelbė įdomų straipsnį apie Bretkūno „Postilės“ skolinius. 

Pietras Umbertas Dinis (Dini). Gimė 1960 m. Pietro- 
santoje. Studijavo slavistiką Pizos universitete. Susidomėjo baltų kal- 
bomis, ypač lietuvių kalba. Diplominiam darbui pasirinko lituanistinę 
temą — M. Mažvydo „Giesmės Šv. Ambroziejaus“ (1549) kalbos tyri- 
mą. Išsirūpino stažuotę į Vilniaus universitetą. Čia gerai išmoko lie- 
tuvių kalbą. Vėliau tobulinosi Krokuvoje. Grįžęs į Italiją dirbo Pizos, 
po to Potencos universitetuose. Rašo veikalą apie „Giesmę Šv. Amb- 
roziejaus“. Tyrė ne tik Mažvydo, bet ir Krokuvoje atrasto H. J. Lizi- 

jaus katekizmo rankraštį, parengė spaudai to rankraščio publikaciją. 
Paskelbė straipsnių įvairiais lietuvių ir kitų baltų kalbų istorinės gra- 
matikos klausimais. Ištyrė italų Renesanso autorių raštuose esamus 
duomenis apie baltų gentis ir kalbas. Recenzavo lietuvių kalbininkų 
darbus. Daug vertė grožinės literatūros į italų kalbą. 1989 m. išleido 
penkių lietuvių išeivių poetų antologiją „Žemininkų ilgesys“ (La Nos- 
talgia dei Terrestri). Atgimimui prasidėjus paskelbė itališkai J. Urb- 
šio atsiminimus (La terra strappata. Lituania 1939— 1940, gli anni fatali; 
1990) ir informacinę knygą apie Baltijos šalis „Baltijos žiedas“ (Lanello 
Baltico, 1991), kurioje, be kita ko, nušviečiama kalbotyra Lietuvoje. 

Baltų kalbų leksiką tyrė MarijaTereza Ademolio 
Galjano (Maria Teresa Ademollo Gagliano), kuri paskelbė ver- 
tingų straipsnių apie įnagį reiškiančius žodžius (kilusius iš veiksmažo- 
džio kirsti, 1975), veiksmažodžio p/dutidarinius (1977), žodį kalavijas 
(1977), m4rgas (1983), spalvų pavadinimus (1985), lietuvių —- prūsų lek- 
sikos bendrybes (1991) ir kt. 

Lituanistika dar domėjosi italų kalbininkai Aldas Luidžis Prosdo- 
čimis (Aldo Luigi Prosdocimi, rašė apie žodį ėžeras, redagavo „Studi 
Baltici“ X tomą), Loredana Serafini Amato (ši kalbininkė apgynė di- 
sertaciją apie postpozicijų klasifikavimą senojoje lietuvių kalboje), 
Džankarlas Bolonjezis (Giancarlo Bolonesi, lankėsi Lietuvoje) ir kt. 
Nustojus eiti baltistikai skirtam periodiniam leidiniui „Studi Baltici“ 
(paskutinis X tomas pasirodė 1969 m.), Italijoje nuo 1981 m. eina nau- 
jas tęstinis leidinys „Ponto-Baltica“ (redaguoja C. A. Mastrelli), ku- 
rio iki Atgimimo pasirodė I-III tomai. 

Romoje buvo centras Lietuvių katalikų mokslų akademijos, kuri 
išleido daug lituanistinių darbų, tarp jų ir A. Salio raštus (I-IV to- 
mus, 1979 —1992). Akademijos suvažiavimų darbuose (I- XIII t.), met- 
raščiuose (I-VI t.) ir kituose leidiniuose paskelbta daug lituanistikai 
reikšmingų straipsnių. 

Anglijojeiki karo lituanistinių tradicijų nebuvo. Pokario me- 
tais lituanistika bei baltistika susidomėjo žymus anglų slavistas, Lon- 
dono universiteto profesorius V il jamas Metjusas (Matthews, 
1901-1958). Jis tyrė lietuvių kalbos fonologinę sistemą (1958), kon- 
strukcijas su bevardės giminės neveikiamaisiais dalyviais (1955), se- 
nuosius baltų ir slavų kalbų santykius (1947, 1958). Šiais klausimais 
paskelbė vertingų straipsnių. 

Glazgovo universiteto profesorius Viktoras Holtumas 
(Holttum) ne kartą viešėjo Lietuvoje ir gerai pramoko lietuvių kalbą. 
Jis nagrinėjo senuosius baltų ir slavų kalbų ryšius. Įvairiais aspektais 
tuos ryšius dar tyrė Deividas Gildas (Guild). 

Lituanistikos studijos po karo labai išplito Jungtinėse 

Amerikos Valstijose, ypač dėl gausaus pokario lietuvių in- 
teligentų antplūdžio, kuris čia įnešė „naujos dvasios“. Visi žymiausi 
Nepriklausomos Lietuvos kalbininkai nuo penktojo dešimtmečio pa- 
baigos iš Europos persikėlė į JAV. Iki tol Amerikoje daugiausia reiš- 
kėsi tik šveicarų kilmės kalbininkas Alfredas Sėnas (Senn, 
1899—1978), atvykęs dar 1930 m iš Lietuvos (1921 —1930 m. profeso- 
riavo Kauno universitete, žr. V t., p. 345—346), kuris nuo 1938 m dirbo 
Pensilvanijos universitete Filadelfijoje, kur 1947—1965 m. vadovavo 
Baltų ir slavų filologijos skyriui. Labai produktyvus mokslininkas. Dar 
vykstant karui išleido trumpą lietuvių kalbos aprašymą („Lithuanian 
Language. A Characterization“, 1942), netrukus po to apibendrina- 
mo pobūdžio knygą „Lietuvių dialektologija“ (Lithuanian Dialecto- 
logy, 1945), atsiradusią dar iš Kaune sukauptų duomenų. Vėliau tyrė 
lietuviškus vandenvardžius, kurie buvo užfiksuoti 1948 m. Lietuvoje 
išleistame „Lietuvių kalbos rašybos žodyne“, tačiau ne su visomis jo 
išvadomis dabar galima sutikti. Gilinosi į senuosius baltų kalbų ryšius 
su slavų ir germanų kalbomis. Griežtai neigė buvus tarpinę baltų ir 
slavų prokalbę. Parašė nemaža straipsnių įvairiais kitais lituanistikos 
ir baltistikos klausimais. Užsienio lingvistams išleido vokiškai dviejų 
tomų gerą mokslinį lietuvių kalbos vadovą „Handbuch der litauischen 
Sprache“, kurio pirmąjį tomą (1966) sudaro gramatika, o antrąjį (1957) 
— tekstai su komentarais. 

Tačiau pačiu svarbiausiu A. Seno nuopelnu lituanistikai reikia lai- 
kyti vokiško „Rašomosios lietuvių kalbos žodyno“ (Woėrterbuch der 
litauischen Schiftsprache) leidimą. To darbo pradžia siekė 1924 me- 
tus. Iniciatoriumi buvo žymus senosios kartos šveicarų lituanistas 
M. Nydermanas (Niedermann, 1874— 1954), todėl neretai tasai žody- 
nas vadinamas „Nydermano žodynu“. Iš pradžių jį leido trise: M. Ny- 
dermanas, A. Senas ir F. Brenderis (tada irgi profesoriavęs Kaune). 
Mirus Brenderiui (1938), darbą tęsė dviese. Po karo, baigiant leisti II 
tomą, įsijungė A. Salys. 1954 m. mirė Nydermanas. Paskutinysis penk- 
tasis tomas išėjo 1968 m. Tai labai vertingas Žodynas, pats didžiausias 
iš turimų dvikalbių lietuvių kalbos žodynų. A. Senas buvo vienintelis 
iš jo autorių, dirbęs nuo pat pradžios iki galo. 

Labai reikšminga buvo ir A. Seno pedagoginė veikla. Jo pastangų 
dėka Pensilvanijos universitetas tapo JAV lituanistikos centru. Jame 
profesoriavo A. Salys, V. Krėvė-Mickevičius ir kiti žymūs lietuviai. 

Nepriklausomos Lietuvos kalbininkai, persikėlę gyventi į JAV, li- 
tuanistikos labui nuveikė labai daug, ypač P Skardžius, A. Salys ir P. Jo- 
nikas. Jų veikla aptarta „Lietuvių kalbos istorijos“ V tome 
(p. 299—313), daugiau akcentuojant prieškarinius darbus. Čia bus iš- 
ryškinta tik pokarinė veikla, svarbiausi darbai, atlikti išeivijoje. 

Pranas Skardžius (1899-1975) į JAV atvyko 1949 m. Po 
pasitraukimo iš Lietuvos (1944) kurį laiką gyveno Vokietijoje: dvejus 
metus Getingene, paskui (1946—1949 m.) prie Tiubingeno, ten skaitė 
paskaitas universitete. JAV apsigyveno Klivlende. Duoną pelnė dirb- 
damas fabrike, 14 mėnesių buvo bedarbis. Netekęs vilties gauti tarny- 
bą JAV universitetuose, turėjo persikvalifikuoti. 1956 m. baigė Kliv- 
lendo aukštąją bibliotekininkystės mokyklą. Persikėlė į Vašingtoną, 
įsidarbino Kongreso bibliotekoje. Lituanistiniam darbui sąlygų netu- 
rėjo. Lietuvoje pradėtų mokslo veikalų tęsti nebebuvo įmanoma, nes 
pagrindiniai jų šaltiniai (kartotekos, senieji kalbos paminklai, gyvo- 
sios tarmės) tapo neprieinami. Kaip pats sakėsi, virto „paukščiu 
pakirptais sparnais“. Tačiau nuo lituanistikos nenutolo. Nepalan- 
kiomis sąlygomis, naudodamasis ribotais šaltiniais, lituanistikai pa- 
darė labai daug. 

P. Skardžius išeivijoje išleido 4 knygas, paskelbė per 400 straips- 
nių. Liko ir nespausdintų darbų. Kiek būtų praturtinęs mūsų kalboty- 
rą šis gabus ir labai darbštus mokslininkas, jeigu būtų turėjęs norma- 
lias sąlygas! Nebegalėjo baigti pagrindinio savo darbo, kuriam pra- 
džią padarė karo metais Lietuvoje išleistu veikalu „Lietuvių kalbos 
žodžių daryba“ (1943). Užmojai buvo dideli. Projektavo parašyti kelis 
didelius tarpusavyje susijusius veikalus: istorinę lietuvių kalbos gra- 
matiką (žodžių darybos knyga turėjo sudaryti jos dalį), išsamią rašo- 
mosios kalbos istoriją ir mokslinę sintaksę. Deja, išeivijoje viso to pa- 
daryti nebegalėjo. Neparengė net žadėto „Lietuvių kalbos žodžių da- 
rybos“ papildyto ir patobulinto varianto vokiečių kalba. Nebeįstengė 
tęsti lietuvių kalbos slavizmų studijų, parašyti antrosios jų dalies (pir- 
moji paskelbta 1931 m. „Tautos ir žodžio“ VII tome), kurioje žadėjo 
išnagrinėti lietuvių ir slavų kalbų tarpusavio įtaką, gramatinius skoli- 
nius, jų chronologiją ir kitus dalykus. Šiomis temomis Skardžius įstengė 
paskelbti nemažą straipsnių lietuvių, vokiečių, lenkų ir italų lingvisti- 
nėje spaudoje, kuriuose aptarė specifiškus dalykus, skolinių kirčiavi- 
mą, kai kuriuos slavų lituanizmus (pvz., Oax10, aumuna) ir kt. Nema- 
ža jis rašė lietuvių kalbos istorinės gramatikos klausimais. Minėtinos 
vokiečių lingvistinėje spaudoje paskelbtos studijos apie ė kamieno kil- 
mę (1954), dvikamienių asmenvardžių jungiamuosius balsius (1956), 
šakninius daiktavardžius (1956), dvibalsio ie kilmę (1958) ir kt. 

Skardžiui labai rūpėjo lietuvių kalbos kirčiavimo susiformavimas 
ir raida. Tai buvo susiję su praktikos reikalais, visuomenės mokymu 
taisyklingai kirčiuoti. 1968 m. Čikagoje išleido knygą „Lietuvių kal- 
bos kirčiavimas“, kurioje yra daug istorinės akcentologijos ekskursų. Dar 
nurodytini šia tematika straipsniai „Kirčiavimo dalykai“ (Gimtoji kalba, 
1964), „Lietuvių kalbos kirčiavimo senumas“ (Aidai, 1965) ir kt. 

Su istorine gramatika susijęs vardyno tyrimas, į kurį Skardžius po 
karo buvo gerokai įsitraukęs. Reikšmingiausias šios srities darbas — 
studija apie vandenvardžius su priesaga -nt-, išspausdinta 1973 m. „Li- 
tuanistikos instituto darbų“ III tome (Čikaga). Minėtini straipsniai 
„Aiduose“: „XVI a. lietuvių asmenvardžiai“ (1954), „Lietuvių mito- 
loginiai vardai“ (1954), „Dievas ir Perkūnas“ (1963), „Dėl kai kurių 
mūsų tikrinių vardų aiškinimo“ (1968). Spausdino jų dar „Gimtojoje 
kalboje“, „Drauge“ ir kitur. Vokiečių lingvistinėje spaudoje rašė apie 
tikrinius vardus Radvilė, Ukmergė, Alytūs (kritikavo J. Otrembskio 
hipotezę), apie asmenvardžius su -mant- ir kt. Prieš pat mirtį buvo 
įsitraukęs į senųjų dvikamienių asmenvardžių studijas, deja, žadėto 
stambesnio darbo apie juos nebespėjo parašyti. 

Skardžiui rūpėjo ne vien vidinė (istorinė gramatika), bet ir išorinė lietu- 
vių kalbos raida, susijusi su tautos istorija. Iš šios srities minėtini pokariniai 
straipsniai „Lietuvių kalba, jos susidarymas ir raida“ (Tremties metai, 1947), 
„Lietuvių kalba ir jos senovinė kultūra“ (Aidai, 1947), „M. Mažvydas ir jo 
vaidmuo lietuvių kalbos istorijoje“ (Aidai, 1947) ir kt. 

Jam ypač rūpėjo ištirti lietuvių bendrinės kalbos atsiradimo ir to- 
bulėjimo istoriją. Svarbiausias paskelbtas tų studijų darbas — knyga 
„Ankstyvoji ir dabartinė lietuvių bendrinės kalbos vartosena“, išleista 
Čikagoje 1971 m. Joje kritiškai išanalizavo norminimo ir kalbos kul- 
tūros darbą Lietuvoje prieš karą ir vėliau, bolševikams Lietuvą oku- 
pavus, aptarė rusifikaciją, kalbos ideologizavimą ir kitus būdinguo- 
sius pokario reiškinius. Skardžius atsidėjęs sekė lituanistų darbą oku- 
puotoje Lietuvoje, rašė recenzijas apie kiekvieną svarbesnę kalboty- 
ros knygą. Paskelbė ir apibendrinamo pobūdžio straipsnių: „Tarybi- 
nės kalbotyros teorija ir praktika“ (1956), „Tarybinė kalbotyra Lietu- 
voje“ (1958), „Kalbotyrinis darbas Lietuvoje“ (1962) ir kt. Juose lie- 
tuvių kalbininkų darbai vertinami blaiviai ir teisingai, kritinės pasta- 
bos visuomet buvo geranoriškos. 

Skardžių galima laikyti pokario lituanistikos ir baltistikos metraš- 
tininku, nušvietusiu šios mokslo srities raidą beveik per pusę šimtme- 
čio. Beje, rašė jis ir apie ankstesnius lietuvių kalbos tyrėjus bei puose- 
lėtojus, pvz., A. Baranauską, K. Jaunių, K. Būgą, J. Gerulį, J. Jablons- 
kį, J. Laukaitį, J.M. Laurinaitį, P Meškauską-Germantą, P Joniką, 
J. Balčikonį, nelietuvius J. Bodueną de Kurtenė (Baudouin de Cour- 
tenay), F. Brenderį, J. Endzelyną, M. Fasmerį (Vasmer), E. Frenkelį 
(Fraenkel), E. Hermaną, J. Otrembskį (Otrębski), B. Lariną ir kt. 

Antanas Salys (1902 — 1972) buvo kur kas laimingesnis. Jis 
į JAV atvyko pora metų anksčiau (1947) ir A. Seno (Senn) padedamas 
įsitaisė Pensilvanijos universitete Filadelfijoje. Dėstė baltistikos ir sla- 
vistikos disciplinas. Įsitraukė į amerikiečių lingvistinį gyvenimą, buvo 

įvairių komisijų narys ir t. t. Parašė nemaža straipsnių įvairiais litua- 
nistikos ir baltistikos klausimais lietuvių išeivių, taip pat angliškoje 
JAV lingvistų spaudoje, enciklopedijose ir pan. Dar Vokietijoje gy- 
vendamas 1946 m. Tiubingene išleido antrąjį papildytą „Lietuvių kal- 
bos tarmių“ variantą (pirmasis pasirodė 1935 m. Kaune ), vėliau JAV 
parašė iš esmės naują darbą, kurį išspausdino Lietuvių enciklopedijos 
XV tome (1968). Iš istorinės gramatikos tyrimų labiausiai minėtinas 
1952 m. italų tęstinio leidinio „Studi Baltici“ IX tome paskelbtas 
straipsnis apie šauksmininkus su -ai („The Lithuanian Vocative Sin- 
gular in -ai“). Nemaža nuveikė tirdamas lietuvių kalbos vardyną. Tai 
nebuvo lengva, nes pagrindiniai šaltiniai, iš dalies jo paties sukaupti, 
liko Lietuvoje. Parašė vertingų straipsnių apie senuosius asmenvar- 
džius, tarp jų ir kunigaikščių vardus (Jog4ila, Kęstūtis, Mindaugas, 
Žygimantas...), nagrinėjo lietuviškas krikštavardžių (Jokūbas, JuGza- 
pas, Jūrgis, Kazimieras ir daugkitų) ir pavardžių (Donelditis, Ivinskis, 
Juška...) formas. Aiškino vietovardžių (Karališučius, Kaūnas, 
Kėdžiniai, Klaipėda, Kretingė, Marij4mpolė, Maskva, Vilnius, Nėmu- 
nas...) istoriją. Tęsė Lietuvoje pradėtą Vilniaus krašto ir Rytprūsių 
vietų vardų autentiškų lietuviškų formų nustatymą. Visų tų tyrimų re- 
zultatus panaudojo sudarydamas J. Andriaus 1956 m. JAV išleisto Lie- 
tuvos žemėlapio vardyną, pasirodžiusį ir atskira knygele. Lietuvių ir 
užsienio šalių enciklopedijose paskelbė straipsnių apie senąsias baltų 
gentis, tuos dalykus neretai lietė ir kituose savo darbuose. 

Nuo 1950 m. A Salys įsitraukė į „Nydermano žodyno“ leidimą. Kar- 
tu su A. Senu parengė šio kapitalinio veikalo III - V tomus. Juos pra- 
turtino liaudies kalbos, ypač žemaičių, leksika, sutvarkė kirčiavimą. 
1968 m. baigęs tą darbą, planavo imtis lietuvių kalbos istorinio žody- 
no rašymo. Norėjo išleisti tokį žodyną, kuriame būtų išryškinti XIX a. 
pabaigos ir XX a. pradžios naujadarai. Tai labai svarbu, nes lingvis- 
tams (ypač užsienyje) sunku tuos naujadarus atpažinti, neretai jais 
būna remiamasi net etimologiniuose žodynuose. Norėdamas sukaupti 
duomenų šiam ir kitiems darbams, Salys 1969 m. buvo atvykęs į Lie- 
tuvą. Čia peržiūrinėjo kartotekas ir kitus šaltinius, deja, dėl bolševi- 
kinių biurokratų toji medžiaga nepasiekė JAV. 

Reikšminga ir Salio pedagoginė veikla. Jis kartu su A. Senu išugdė 
ne vieną žymų lituanistą, sėkmingai dirbusį JAV ir kitose šalyse. 

Petras Jonikas (gimė 1906 m.) prieš karą Lietuvoje ne- 
daug tebuvo spėjęs pasireikšti. Į JAV atvyko 1949 m. Iš pradžių vertė- 
si spaudos darbu. 1955—1956 m. studijavo Čikagos universitete bib- 
liotekininkystę, paskui dirbo to universiteto bibliotekoje, o 
1970—1973 m. dėstė lietuvių ir baltų kalbotyros disciplinas. Tyrė lie- 
tuvių bendrinės rašomosios kalbos kilmę. Ta tema paskelbė vertingų 

straipsnių: „Vincas Kudirka ir lietuvių kalba“ (Aidai, 1958), „Tarmės 
ir bendrinė rašyba“ (Donum Balticum, 1970), „Žemaitė ir bendrinė 
kalba“ (Lituanistikos instituto darbai, III, 1973), „Zanavykų šnekta ir 
bendrinė kalba“ (Zanavykija, I, 1978), „Aušra ir mūsų kalba“ (Naujo- 
ji viltis, 1981), „Varpo kova dėl lietuvybės pagrindo — lietuvių kal- 
bos“ (Varpas, 1980—1981) ir kt. 1972 m. išleido knygą „Lietuvių ben- 
drinės rašomosios kalbos kūrimasis antrojoje XIX a. pusėje“, kuriai 
pagrindą sudarė dar karo metais (1942) Lietuvoje apginta disertacija. 

Tačiau Jonikui rūpėjo ne tik bendrinės rašomosios kalbos, bet ir 
apskritai lietuvių kalbos istorija. 1952 m. pasirodė jo platesnei visuo- 
menei skirta knyga „Lietuvių kalbos istorija“. Naujas, iš esmės per- 
dirbtas jos variantas paskelbtas „Lietuvių enciklopedijos“ XV tome 
(1968). Atskirais kalbos istorijos klausimais parašė nemaža straips- 
nių, iš kurių ypač minėtinas „Lietuvių kalba administraciniame ir kul- 
tūriniame gyvenime senojoje Lietuvos valstybėje“ (Aidai, 1981). Ta- 
čiau pats svarbiausias šios srities darbas — monografija „Lietuvių kal- 
ba ir tauta amžių būvyje. Visuomeniniai lietuvių kalbos istorijos bruo- 
žai“, išleista Čikagoje 1987 m. 

Tirdamas visą kalbos istoriją Jonikas negalėjo apeiti vardyno. Jį 
lietė apibendrinamuose veikaluose; parašė ir specialių studijų. Lietu- 
vių pavardžių raidą nagrinėjo straipsniuose „Mūsų pavardės ir jų atsi- 
radimas“ (1954), „Lietuvos studentų pavardės XV-XVIII a. Euro- 
pos universitetuose“ (Lituanistikos instituto darbai, III, 1973) ir kt. 
1951 m. vokiečių lingvistinėje spaudoje paskelbė straipsnį „Dėl lietu- 
vių vietovardžių“ (Zu den litauischen Ortsnamen), kuris gali būti lai- 
komas savotišku lietuvių toponimikos mokslo įvadu. 

Sulaukęs brandaus amžiaus, Jonikas ir toliau darbuojasi lituanisti- 
kos baruose. 

Iš vyresnės kartos JAV lietuvių kalbininkų , dirbusių Nepriklauso- 
moje Lietuvoje, dar minėtini: 

Kazys Alminas (Alminūuskis, 1904-1986) — nuo 1948 m. 
profesoriavo Lojolos universitete Los Anžele, kaupė lietuvių onomas- 
tiką, sudarė labai vertingą 250 tūkst. lapelių kartoteką, taip pat istori- 
nių dokumentų fotokopijų ir Lietuvos valdovų antspaudų rinkinius. 

Leonardas Dambriūnas (Dambrauskas, 1906-1976) 
— tyrė lietuvių kalbos veiksmažodžių veikslus, išleido monografiją „Lie- 
tuvių kalbos veiksmažodžių aspektai“ (1960), angliškai kalbantiems 
parūpino gerą lietuvių kalbos vadovėlį („Introduction to Modern Lit- 
huanian“, 1966, kartu su A. Klimu ir V. Šmolstygu). 

Petras Būtėnas (1896-1980) - įsitraukė į senosios Lietu- 
vos vietovardžių studijas, tačiau rezultatų nedaug tespėjo paskelbti, 
liko medžiagos rinkiniai, rankraščiai. 

Iš jaunesnės, pokarinės kartos JAV lietuvių kalbininkų minėtini: 

Antanas Klimas — tyrė baltų kalbų ryšius su slavų ir ger- 
manų kalbomis, lietuvių onomastiką, rašė ir kitais klausimais. Jis gi- 
mė 1924 m Pėlekonyse, Prienų raj. Studijavo iš pradžių lituanistiką 
Vytauto Didžiojo universitete, o pasitraukęs į Vakarus — kalbotyrą, 
germanistiką ir baltistiką Pabaltijo (Hamburg-Pinneberg) ir Pensil- 
vanijos (JAV ) universitetuose. 1956 m. apgynė daktaro disertaciją. Dir- 
bo iš pradžių Pensilvanijos, o nuo 1957 m. Ročesterio universitetuo- 
se. Vertingi jo straipsniai apie lietuvių kalbos fonemas (1970), žodžių 
darybą, baltų, slavų ir germanų kalbinius ryšius (1970 ir kt.), lietuvių 
pavardes (1981), dalyvius (1991) ir kt. Kartu su L. Dambriūnu ir 
V. Šmolstygu parašė minėtą „Dabartinės lietuvių kalbos įvadą“ (beje, 
1990 m. pasirodė ketvirtasis leidimas), su V. Šmolstygu išleido lietu- 
vių ir anglų kalbų lingvistinių terminų žodynėlį (1971), su S. Barzdu- 
ku — „Lietuvių kalbos žodyną mokyklai ir namams“ (1974). Redaga- 
vo anglų kalba leidžiamą žurnalą „Lituanus“. 

Janina Kanaukaitė-Rėklaitienė (Reklaitis) — nag- 
rinėjo analoginius pakitimus lietuvių kalboje (1973 ir kt.), veiksmažo- 
džių veikslus (1980) ir kitus dalykus, rašė apie kalbotyrą Lietuvoje 
(1985). Ji gimė 1942 m. Kaune. Studijavo iš pradžių Lojolos universi- 
tete Čikagoje, vėliau Berklio universitete Kalifornijoje. 1972 m. Stan- 
fordo universitete apgynė kalbotyros daktaro disertaciją. Dirbo Ilino- 
jaus universitete Čikagoje, be kitų dalykų, dėstė lietuvių kalbą (ir Pe- 
dagoginiame lituanistikos institute). 1980 m. tobulinosi Vilniaus uni- 
versitete. 

Įvairiais lituanistikos klausimais JAV rašė daug lietuvių mokslinin- 
kų. Ypač minėtini: Valteris Jaskevičius (Walter Charles 
Jaskiewicz) — apie senosios lietuvių tikybos dievų vardus J. Lasickio 
knygoje, Marija Gimbutienė(Gimbutas) — kalbos istorikams 
svarbūs jos atlikti archeologijos ir mitologijos tyrimai, išleisti anglų 
kalba kapitaliniai veikalai, Bronius Kviklys — stambiose mo- 
nografijose „Mūsų Lietuva“ ir „Lietuvos bažnyčios“ iškėlė daug lietu- 
vių kalbos istorikui reikšmingų faktų. Daug svarbių dalykų paskelbta 
37 tomų „Lietuvių enciklopedijoje“ bei šešiatomėje angliškoje „En- 
cyclopedia Lituanica“, taip pat „Lituanistikos instituto darbuose“ ir 
kituose su lituanistika susijusiuose leidiniuose. Nuo 1970 m. Ilinojaus 
universitete Čikagoje veikė Lituanistikos katedra (vedėjas Bronius Vaš- 
kelis), kurioje buvo atliekamas ir tam tikras lietuvių kalbos tyrimas. 

Iš tikrų amerikiečių (ne lietuvių kilmės) mokslininkų labiausiai li- 
tuanistikai nusipelnė Viljamas Šmolstygas (Schmalstieg). 
Jis gimė 1929 m. Baigė Minesotos universitetą, po to tobulinosi Ko- 
lumbijos, Džordžo Vašingtono ir Pensilvanijos (Filadelfijoje) univer- 


jo. 307 


sitetuose, vėliau dar Vakarų Vokietijoje (Freiburge i. Br.). Jo baltisti- 
kos disciplinų profesoriai buvo A. Senas (Senn), A. Salys ir V. Krėvė- 
Mickevičius. Dirbo keliose aukštosiose mokyklose, o nuo 1965 m. — 
Pensilvanijos valstijos universitete. Be kitų disciplinų, dėstė ir lietu- 
vių kalbą. Daug sykių lankėsi Lietuvoje, dalyvavo baltistų konferenci- 
jose, bendradarbiavo mūsų lingvistinėje spaudoje. Gerai išmoko lie- 
tuvių kalbą, skaitė lietuviškai paskaitas. Tai plataus profilio ir labai 
produktyvus lingvistas, paskelbęs darbų iš bendrosios kalbotyros, in- 
doeuropeistikos, slavistikos, rašė hetitų, tocharų, indų-iranėnų, ar- 
mėnų, germanų ir kt. kalbų klausimais. 

Tačiau daugiausia V. Šmolstygas nuveikė baltistikos srityje. Tai pa- 
grindinė jo mokslinių interesų sfera. Paskelbė straipsnių įvairiais bal- 
tų, ypač lietuvių kalbos, istorinės gramatikos klausimais. Rūpėjo jam 
ir istorinė sintaksė. 1988 m. išleido monografiją „Lietuvių kalbos is- 
torinė sintaksė“ (A Lithuanian Historical Syntax), kurioje plačiai rė- 
mėsi mūsų kalbininko V. Ambrazo darbais. 

Šmolstygas yra vienas iš svarbiausių prūsų kalbos tyrėjų. 1974 m. 
išleido knygą „Senovės prūsų kalbos gramatika“ (An Old Prussian 
Grammar), kurioje apibendrino šios kalbos tyrimą nuo R. Trautmano 
laikų iki mūsų dienų. 1976 m. pasirodė jo monografija „Senovės prū- 
sų kalbos studijos“ (Studies in Old Prussian) — kritiška literatūros 
apie prūsų kalbą nuo 1945 m. apžvalga. Kartu su S. Maklaskiu 
(McCluskey) ir V. Zepu (Zeps) 1975 m. paskelbė Bazelyje (Šveicari- 
joje) rastą seniausią prūsų kalbos nuotrupą (rado S. Maklaskis). Tyrė 
baltų ir slavų kalbinės giminystės problemą. Rašė apie baltų kalbų 
tyrėjus (A. Becenbergerį, A. Salį, J. Kazlauską ir kt.). Išvertė į anglų 
kalbą J. Endzelyno veikalą „Baltų kalbų garsai ir formos“ (iš lietuviš- 
ko vertimo) ir kartu su B. Jėgeriu (sutikrinusiu su latvišku originalu) 
1971 m. išleido, pridėję žodžių rodyklę ir nurodę naujausią literatūrą, 
prieinamą Vakarų skaitytojams. Drauge su T. Magneriu išleido ver- 
tingą baltistikos straipsnių rinkinį „Baltų kalbotyra“ (Baltic Linguis- 
tics, 1970). Su L. Dambriūnu ir A. Klimu parūpino angliškai kalban- 
tiems puikų lietuvių kalbos vadovelį („Introduction to Modern Lith- 
uanian“, 1966, vėliau kartotas), su A. Klimu — „Lietuvių -anglų kal- 
bų lingvistinių terminų žodynėlį“ (Lithuanian-English Glossary of Lin- 
guistic Terminology, 1971). 

V. Šmolstygas vaisingai tebedirba lituanistikos ir baltistikos baruose. 

Be Šmolstygo, minėtini dar šie lituanistikai nusipelnę amerikiečių 
kalbininkai: 

Gordonas Fordas (Ford Jr.) — senųjų lietuvių kalbos pa- 
minklų tyrėjas. Gimė 1937 m. Studijavo Prinstono ir Harvardo uni- 
versitetuose, tobulinosi Osle (pas žymųjį baltistą Chr. S. Stangą), Up- 

saloje, Stokholme, Sofijoje, Madride. Svarbiausias lituanistikai jo dar- 
bas — knyga „Baltramiejaus Vilento senasis lietuviškas katekizmas 
(1579). Fonologinis, morfologinis ir sintaksinis tyrimas“ (The Old Lit- 
huanian Catechism of Baltramiejus Vilentas (1579). A Phonological, 
Morphological and Syntactical Investigation, 1969). Tai kruopščiai pa- 
rengtas leidinys, kuriame be Vilento katekizmo fonetikos, morfologi- 
jos ir sintaksės analizės dar aptarti to kalbos paminklo slavizmai, įdė- 
ta paties katekizmo teksto fotokopija, transliteruotas tekstas ir an- 
gliškas vertimas. Fordas išleido 1971 m. pirmąją lietuvišką knygą — 
M. Mažvydo katekizmą „The Old Lithuanian Catechism of Martynas 
Mažvydas, 1547“), tekstą su vertimu į anglų kalbą ir atitinkamu įva- 
du, svetimybių žodynėliu. Lingvistams jis padarė prieinamą Volfen- 
biutelio postilę „The Wolfenbūttel Lithuanian Postilė. Manuscript of 
the Year 1573 with a General Introduction, I-III, 1965—1966), 
tik gaila, kad jo fotografuotinis tekstas neryškus ir naudotis juo 
nelengva. Užsienio universitetų studentams parūpino lietuvių 
XVI-XVII a. tekstų chrestomatiją su Žodynu („Old Lithuanian 
Texts of the Sixteenth and Seventeenth Centuries with a Glossa- 
ry“, 1969). Yra paskelbęs straipsnių lietuvių kalbos paminklų ir 
istorinės gramatikos klausimais. 

Erikas Hempas (Hamp) —- vienas iš žymesnių JAV indoeu- 
ropeistų, paskelbęs daug trumpų straipsnių lietuvių ir apskritai baltų 
kalbų etimologijos, fonologijos ir istorinės gramatikos klausimais. 

Deividas Robinsonas (Robinson) — pirmojo „Atvirkš- 
tinio lietuvių kalbos žodyno“ (Lithuanian Reverse Dictionary, 1976) 
autorius. Paskelbė kelis straipsnius lietuvių kalbos klausimais, dau- 
giausia apie senuosius raštus. 

Džulsas Levinas (Levin) —- prūsų kalbos tyrėjas, nagrinė- 
jęs ir lietuvių kalbos, taip pat baltistikos, klausimus. Jis 1974 m. išlei- 
do monografiją „Slavų kalbų elementas senovės prūsų kalbos Elbingo 
žodynėlyje“ (The Slavic Element in the Old Prussian Elbing Vocabu- 
lary). 1981 m. skaitė paskaitas Vilniaus universitete. 

Stivenas Jangas (Young) - lietuvių kirčiavimo tyrėjas, sta- 
žavosi Lietuvoje. Apgynė disertaciją „Lietuvių šnekamosios kalbos kir- 
čiavimas“ (The Accentuation of Colloguial Lithuanian). Rašė kirčio 
svyravimo, dvejopumų, paralelių formų ir pan. klausimais. 

Benjaminas Jėgeris (Jėgers) — JAV dirbantis latvis, pa- 
skelbęs įdomių etimologijos darbų. Ypač vertinga jo vokiškai parašy- 
ta studija „Nepripažintos baltiškų žodžių reikšmių giminystės“ (Ver- 
kannte Bedeutungsverwandtschaften baltischer Worter, 1966), kurio- 
je nagrinėjo žodžius p/ėšimas, skynimas, lydimas, dailūs, bandfti, 
mėginti, rag4uti ir kt. 

Maiklas Kenstovičius (Kenstowicz) — paskelbė darbų 
iš lietuvių kalbos fonologijos. 

Lituanistikos klausimais dar rašė arba baltistikos problemas savo 
veikaluose lietė: Heningas Andersenas, Henrikas Birnbaumas, Maik- 
las Burvelas (Burwell), Bilas Dardenas (1986 m. skaitė paskaitas Vil- 
niaus universitete), Džonas Grepinas (Greppin), M. Halė (Halle), 
Hansas Henrikas Hokas (Hock), Varenas Kougilas (Cowgill), Vinfre- 
das Lėmanas (Lehmann), T. Laitneris (Lightner), E. Maksvelas (Max- 
well), Edgaras Polomė (Polome), Kenetas Šyldsas (Shields), Markas 
Šniceris (Schnitzer), J. Tanaka, Alanas Timberleikas (Timberlake), 
Kolvertas Votkinsas (Watkins), Valdis Zepas (Zeps) ir kt. amerikie- 
čiai arba JAV dirbę kitataučiai kalbininkai. Lietuvių kalba buvo dės- 
toma (nuolat arba epizodiškai) keliolikoje JAV universitetų, papras- 
tai indoeuropeistiką ar slavistiką studijuojantiems. Vyko baltistų kon- 
ferencijos, pasirodydavo su lituanistika susijusių straipsnių ne tik ling- 
vistinėje, bet ir kitų sričių spaudoje. 

Po II pasaulinio karo lituanistų (baltistų) atsirado ir kituose konti- 
nentuose. 

Baltų ir slavų kalbų ryšius (ypač sintaksės problemas) tyrė Jeruza- 
lės universiteto Izraelyje profesorius Mošė Altbaueris. 

Indijoje vienas iš Žymiausių filologų, pagarsėjęs bengalų kal- 
bos tyrėjas Kalkutos universiteto profesorius Sunitis Kumaras 
Četerdžis (Chatterji, 1870—1977) išleido knygą „Baltai ir ari- 
jai“ (Balts and Aryans, 1968), kurioje plačiai aptarti baltų ir arijų (in- 
dų—iranėnų) ryšiai ne tik kalbiniu, bet ir istoriniu, kultūriniu aspek- 
tais. Knygoje gausiai operuojama lietuvių kalbos duomenimis. Auto- 
rius 1964 ir 1966 m. lankėsi Lietuvoje ir Latvijoje, bendravo su mūsų 
kalbininkais. 

Japonijoje pirmasis lituanistas —- Ikuo Murata, Tokijo 
ekonomikos koledžo profesorius. Rašė japonų mokslinėje spaudoje 
lietuvių kalbos klausimais. Išvertė į japonų kalbą ir paskelbė keletą 
lietuvių kalbininkų straipsnių. Vertė ir mūsų grožinę literatūrą, pvz., 
A. Baranausko „Anykščių šilelį“, dalį Kr. Donelaičio „Metų“ (greta 
skelbė ir kirčiuotą lietuvišką tekstą), liaudies pasakas ir kt. 1974 ir 
1978 m. lankėsi Lietuvoje. Savo koledže dėstė lietuvių kalbą. Kitas 
japonas — Kobės universiteto profesorius Toshikazu Inoue 
aktyviai reiškėsi prūsų kalbos tyrimo srityje, bet lietė ir lietuvių kal- 
bos dalykus. Paskelbė dvi knygas apie trečiojo prūsų katekizmo rašy- 
bą („A Graphology of Old Prussian Enchiridion“, 1982; „A Grapho- 
nological and Phonological Study of Old Prussian Enchiridion with 
the Critical Text“, 1984). Išleido monografiją apie baltų ir slavų kalbų 
leksikos bendrybes. Ta tematika rašė ir mūsų „Baltisticoje“ (XXV, 1). 

Pateikė įdomią prūsų III katekizmo ir B. Vilento lietuviško 1579 m. 
katekizmo lyginamąją tekstų analizę. Rašė apie baltų kalbų vietinin- 
kus. Lankėsi Lietuvoje (po Atgimimo). 

Taivanyje lituanistika domisi Čengčio universiteto profeso- 
rius kinas Čien Čingmas (Chien-Ching Mo). Jis 1977 m. Ro- 
česterio universitete (JAV) parašė disertaciją „Šnekamosios lietuvių 
kalbos linksnio gramatika“ (A Case Grammar of Spoken Lithuanian). 
Jo mokslinis vadovas buvo A. Klimas. Vėliau išleido knygą „Lietuvių 
kalbos sintaksė: aprašomoji gramatika“ (Lithuanian Syntax, A Case 
Grammar Description. Taipei, Taiwan, 1981). Paskelbė kelis straips- 
nius lietuvių kalbos linksnių gramatikos klausimais. 

Australijoje, be anksčiau minėto čekų kalbininko Jiržio Mar- 
vano (p. 283), profesoriavusio Monašo universitete Melburne, baltis- 
tikos srityje dirbo Flinders universiteto profesorius Trevoras 
Fenelas (Fennell), kuris ypač pasižymėjo kaip latvistas (tobulai 
išmoko latvių kalbą, parašė plačią jos gramatiką), bet savo darbuose 
paliesdavo ir kai kuriuos lituanistikos klausimus. Ne kartą lankėsi Lie- 
tuvoje, dalyvavo baltistų konferencijoje, bendravo su lietuvių kalbi- 
ninkais. Negalima nepaminėti ir Adelaidėje gyvenančio mūsų tautie- 
čio Kazimiero Šaulio, aprašiusio savo gimtojo Juodžitinų kai- 
mo (Šimonių apyl., Kupiškio raj.) šnektos fonetiką. 

Fenomenalus atvejis. Iš profesijos ne kalbininkas, K. Šaulys nuo savo gimtosios 
šnektos atitrūko būdamas 10 metų vaikas. Po to 70 metų gyveno kitų tarmių ir dau- 
giausia kitakalbių Žmonių aplinkoje, tačiau savo gimtąją tarmę taip puikiai išlaikė, 
jog galėjo naudoti kaip tyrimo objektą. Domėtis pradėjo 1968 m. jau būdamas pen- 
sininkas. Per 20 metų iš atminties sukaupė tiek daug duomenų gimtosios šnektos 
fonetikai, kad parašė detalią jos analizę — 500 mašinraščio puslapių vertingą veika- 


lą, kurį 1988 m. atšvietė (multiplikavo). Pagirtinas domėjimosi už tūkstančių kilo- 
metrų likusia gimtąja šnekta pavyzdys! 


LIETUVIŲ KALBA ANTROJO TAUTINIO 
ATGIMIMO IR VALSTYBES ATKURIMO 
LAIKOTARPIU 


M.Gorbačiovo reformos. 
Sąjūdis 


Stalino sukurta biurokratinė mašina veikė masinių represijų dėka 
ir suremontuoti jos nebuvo įmanoma. Paskutinioji pasaulyje totalita- 
rinė imperija sparčiai artėjo prie ekonominio kracho. Tai matė jos 
vadovai, bet slėpė nuo gyventojų. Blaivūs balsai pasigirsdavo tik iš 
pabėgusių į užsienį. Pagaliau partijos generaliniu sekretoriumi tapęs 
M.Gorbačiovas 1985 m. išdrįso pasakyti, kad ir puse lūpų, tiesą ir pa- 
skelbė šalyje viešumą (rnacHOCTb) bei pčrtvarką (nepecTpožka). Tuo- 
met paaiškėjo, jog septynis dešimtmečius kurtas „komunizmas“ nepa- 
sitvirtino. Tai tebuvo kraupus eksperimentas, nusinešęs dešimtis mili- 
jonų gyvybių, dar daugiau Žmonių fiziškai ir dvasiškai suluošinęs, išti- 
sas tautas sunaikinęs, šeštoje pasaulio dalyje sugriovęs ūkį, nuskurdi- 
nęs ir pasmerkęs ilgalaikiam atsilikimui. Ekonominė katastrofa galop 
privertė blogio imperiją atsisakyti pasaulio hegemonijos, išvesti ka- 
riuomenę iš Afganistano ir Rytų Europos, gerbti elementarias žmo- 
gaus teises. Pažangių idėjų traiškymo mašina greit pradėjo lėtinti sa- 
vo apsisukimus. Viešumo išjudinti platieji gyventojų sluoksniai liovėsi 
taikstytis su melu, apgaule, socialine nelygybe, skurdu. Tačiau per- 
tvarkai atkakliai priešinosi partinė nomenklatūra. Net aukštuosiuose 
valdžios ešelonuose viešumą ir demokratiją dažnai užgoždavo senasis 
mąstymas. Ilgai buvo slepiama tiesa apie 1986 m. įvykusią baisią Čer- 
nobylio atominės elektrinės katastrofą, sukėlusią daugiau radiacijos 
negu ant Hirosimos numesta bomba. 

Lietuvoje nauji vėjai pradėjo pūsti tik po kelerių metų. Iš Baltijos 
šalių pirmieji sujudo estai, gana aktyviai reiškęsi jau nuo 1987 m. pra- 
džios. Jais pasekė latviai. 1987 m. abiejose respublikose buvo pami- 
nėtos didžiųjų trėmimų ir Molotovo - Ribentropo pakto sukaktys, pa- 
gerbtas bolševikinių represijų atminimas. Emė kurtis Liaudies fron- 
tai. Lietuvoje naujosios idėjos buvo labiau slopinamos. Tačiau jos spar- 
čiai brendo ir kilo į viešumą. 1987 m. rugpjūčio 23 d. Molotovo-Ri- 
bentropo pakto 48-ųjų metinių proga Vilniuje prie Adomo Mickevi- 
čiaus paminklo drąsuoliai A. Terleckas, V. Bogušis, P. Cidzikas, N. 
Sadūnaitė ir kiti surengė mitingą, kuriame viešai pasmerkė nusikals- 
tamą Stalino ir Hitlerio sandėrį, nulėmusį tragišką Lietuvos likimą, 

sugiedojo Lietuvos himną. Saugumas aktyviuosius dalyvius (kun. R. 
Grigą, kun. R. Puzoną ir kt.) persekiojo, grasino susidoroti. 

1988 m. pradžioje, artėjant Vasario 16-osios metinėms, bolševikų 
valdžios despotizmas Lietuvoje pasiekė apogėjų. Visą savaitę Vilnius, 
Kaunas, net rajonų centrai priminė pafrontės miestus. Gatvėse patru- 
liavo šimtai milicininkų ir saugumo darbuotojų, pakviestų į talką net 
iš kitų respublikų. Tačiau ažiotažas ir senoviniai propagandos meto- 
dai tik dar labiau pažadino žmones iš apsnūdimo. Gedimino aikštėje 
susirinkę tūkstančiai vilniečių mitingavo, giedojo himną ir kitas tauti- 
nes giesmes. Radijo ir televizijos rūmų lange pasirodė Trispalvė. Milici- 
ja gaudė žmones, mušė, baudė. Įtariamieji buvo atleidžiami iš darbo. 
Balandžio mėnesį plačiai nuskambėjo oficialųjį melą demaskuojanti A. 
Juozaičio paskaita Dailininkų sąjungoje. S. Pečiulis „Komjaunimo tie- 
soje“ išspausdino straipsnį, nukreiptą prieš pokario metų klastotes. J. 
Jarmalavičiaus bandymas „Tiesoje“ pateisinti deportacijas ir žudynes te- 
rodė vien „didžiojo tėvelio“ laikų nostalgiją, dar labiau įkaitino atmosferą. 
Darėsi aišku, kad „nebeužtvenksi upės bėgimo“. Džinas jau buvo paleistas 
iš butelio. Stiprėjo visuotinė bolševikų valdžios kritika. 

Vilniuje pažangūs inteligentai, tarp jų ir partijos nariai, jau anks- 
čiau būrėsi į kultūrinių ir politinių diskusijų neformalius klubus, ku- 
riuose buvo keliamos sovietinio gyvenimo negerovės, ieškoma būdų jį 
pakeisti. Minėtini Žaliųjų (gamtosaugos klubas „Žemyna“) ir pamin- 
klosaugos (klubas „Talka“) judėjimai. Tautos atgimimo dirvą gerokai 
buvo išpurenusios kalbos sekcijos prie Kraštotyros draugijos, veiku- 
sios ne pirmą dešimtmetį. Brendo intelektualioji opozicija valdžiai. 

1988 m. pavasarį Mokslų akademijoje, Universitete ir kūrybinėse 
organizacijose imta plačiai kalbėti apie būtinumą sukelti masinį vie- 
ningą pertvarkos (persitvarkymo) sąjūdį. Jo daigai labiausiai išryškė- 
jo Rašytojų sąjungos ir Mokslų akademijos aktyvistų veikloje. Taigi 
Sąjūdis formavosi iš daugybės srovių srovelių, kurių ištakas sudarė 
tragiška Lietuvos pokario istorija, o veiklos kryptį nulėmė inteligenti- 
jos sveikosios jėgos. Prieš Sąjūdžio užgimimą juk buvo disidentai, po- 
grindžio spauda, tyli mokslo, meno ir kultūros darbuotojų veikla, iš- 
saugojusi tautos sampratą ir išugdžiusi kovotojus dėl lietuvybės. Stip- 
rų impulsą davė 1988 m. gegužės mėnesį įvykęs aktyvistų susitikimas 
su Estijos Liaudies fronto atstovais. Sąjūdžio gimimo data laikoma 
1988 m. birželio 3 diena, kuomet Mokslų akademijos salėje apie 500 
inteligentų susirinkimas, sušauktas padiskutuoti Respublikos ūkiskai- 
tos klausimais, išsirinko 36 įgaliotinių grupę pertvarkai Lietuvoje remti. 
Tai buvo iniciatyvinė Sąjūdžio grupė, greit po to išjudinusi tautą Atgi- 
mimui. Vadovavo žymūs Lietuvos žmonės, mokslininkai, menininkai, 
kurių didžioji dalis buvo partijos nariai. Valdžia stengėsi juos „atvesti 

į protą“, oficialioji spauda apšaukė nacionalistais, ekstremistais ir pan. 
Bet visuomenė jau buvo pribrendusi permainoms. 

Toliau įvykiai rutuliojosi kaip kaleidoskope: susiorganizavo Sąjū- 
džio centrai Kaune ir kituose miestuose, iniciatyvinė grupė susitiko 
su Vilniaus miesto visuomene (VI.13, dalyvavo apie 1000 Žmonių), 
pasirodė pirmasis „Sąjūdžio Žinių“ numeris, Lietuvos laisvės lygos 
(LLL) mitinge Gedimino aikštėje pirmą kartą viešai suplėvesavo Tri- 
spalvė (VI.14), iniciatyvinė grupė susitiko su LKP CK sekretoriumi 
L. Šepečiu (VI.17), įvyko demonstracija prie Aukščiausiosios Tarybos 
rūmų (VI.21), iniciatyvinę grupę priėmė LKP CK biuras (VI.23). Pir- 
masis viešas Sąjūdžio jėgų išbandymas buvo išvykstančių į Maskvą XIX 
partinės konferencijos delegatų palydos Gedimino aikštėje (VI.24), 
kuriose dalyvavo apie 20 000 žmonių. Šįkart tvarką palaikė Sąjūdžio 
žaliaraiščiai. Tada buvo faktiškai legalizuota Trispalvė, pirmą kartą 
nevaržomai skambėjo Lietuvos himnas. Tačiau televizija palydų nepa- 
rodė. Spauda įvykius nušvietė neobjektyviai, todėl mitinguota prie El- 
tos rūmų. Susitikimui su grįžusiais iš Maskvos partinės konferencijos 
delegatais Sąjūdis organizavo grandiozinį šimtatūkstantinį mitingą Vin- 
gio parke (VII.9). Mitingų gausumu ir ypač masiškumu lietuviai greit 
pralenkė estus ir latvius. 

Vasarą įvyko didingas Sąjūdžio dviratininkų ir roko maršas per Lie- 
tuvą (VII.20—VIII.2). Tada kaimai ir miesteliai pirmą kartą po kelių 
dešimtmečių išvydo Lietuvos vėliavą, išgirdo jos himną. Lietuva dva- 
siškai atgijo. Pakeliui buvo organizuojami mitingai, skleidžiamos Są- 
jūdžio idėjos. 

Rugpjūčio 23 d. Vingio parke Sąjūdis organizavo didžiulį mitingą 
Molotovo - Ribentropo paktui pasmerkti. Dalyvavo per 250 tūkst. Ple- 
vėsavo juodais kaspinais perrištos vėliavos. Per garsiakalbį buvo skel- 
biamos paskutiniojo Nepriklausomosios Lietuvos užsienio reikalų mi- 
nistro J. Urbšio liudijimas. Nuolat skanduota: „Lie-tu-va! Būk lais- 
va!“ ir pan. Reikalauta paskelbti lietuvių kalbą valstybine, sustabdyti 
Žiugždišką Lietuvos istorijos falsifikavimą, pertvarkyti švietimo siste- 
mą, panaikinti nomenklatūros privilegijas, nutraukti Ignalinos atomi- 
nės elektrinės III bloko statybą, valyti užterštą Nemuną, Kuršių ma- 
rias ir kt. Po to vyko akcijos: Baltijos jūros „apkabinimas rankomis“ 
(IX.3 kartu su latviais, dalyvavo apie 100 tūkst. žmonių), Ignalinos 
atominės elektrinės „apjuosimas gyvybės žiedu“ (IX.16—17), Sąjūdžio 
iniciatyvinės grupės pasirodymas televizijos forume (IX.19), Trispal- 
vės iškėlimas Gedimino pilies bokšte (X.7) ir kt. Valdžia griebėsi smur- 
to. Specialus karių-žudikų dalinys sumušė Lietuvos laisvės lygos orga- 
nizuoto mitingo dalyvius Gedimino aikštėje (IX.28), dėl to Sąjūdis 
surengė piketą prie CK rūmų, kur vyko LKP CK plenumas. 

8 pav. 1988 m. rugpjūčio 23 dienos mitingas Vingio parke 


Visa tai parodė, kad lietuvių tautos pavergti neįmanoma, galima 
buvo tik ją okupuoti. 


Pradedant III Respublikos padalijimu kas 30—35 metai tauta vis sukildavo: 1794, 
1831, 1863, 1905 m. ... Tai laikas, per kurį užaugdavo nauja karta, dar neragavusi kazokų 
ar NKVD rimbų. 1988 m. įvykiai ir buvo ilgai slopintos, jau merdinčios ir ant pražūties 
slenksčio esančios tautos staigus saviraiškos proveržis, atsinaujinimo cikliškumo apraiš- 
ka. Ketvirtojo dešimtmečio gimimo karta suprato: kad ir kas būtų, Lietuva turi išlikti! 


Energingais mostais nužertos svetimųjų apnašos. Žmonės tapo dva- 
siškai laisvi. Stulbinančiai greit pabudo tautinė savigarba. Įvyko lyg 
kažkoks sprogimas: neliko bolševikinio tvaiko, išnyko agitatorių kal- 
tos į galvą ideologinės nesąmonės, marksizmas-leninizmas. Tai atsiti- 
ko dar tada, kai Rytų Europoje — vadinamosiose „socializmo“ šalyse 
— nebuvo net pradėta mitinguoti. 

Lietuvoje sparčiai kito spaudos tonas. Palyginus tuos pačius laik- 
raščius prieš metus, atrodė lyg pasaulis būtų apvirtęs aukštyn kojo- 
mis. Kai kurie jau anksčiau buvo persitvarkę ir todėl labai išpopu- 
liarėjo. Antai „Gimtasis kraštas“ 1986 m. teturėjo 4 tūkst. nuola- 
tinių prenumeratorių, o 1988 m. — net 90 tūkst. Bolševikinė „Tie- 
sa“ paskelbė Sąjūdžio programą, nors šiam laikraščiui demagogi- 
jos ir toliau nestigo. 

Respublikos vadovybė visą tą laiką užėmė priešišką Sąjūdžiui po- 
ziciją. Daugiausia ji puolė dėl Lietuvai suvereniteto (žodžio nepri- 
klausomybė bijojo ištarti) siekimo. Buvo grasinama Sąjūdžio veikloje 
dalyvaujantiems komunistams. Tačiau „komunizmo gelbėjimo“ įkarš- 
tį atvėsino SSSR CK Politbiuro narys A. Jakovlevas, atvykęs į Vilnių 
liepos viduryje. Visiems tapo aišku, kad LKP - tai pagrindinis pažan- 
gos Lietuvoje stabdys: pasmerkusi stalinizmą, brežnevizmą, partija pati 
toliau „kūrė socializmą“, skelbė ideologines nesąmones. Bolševikų au- 
toritetas smuko taip žemai , jog net geriausi jų pasiūlymai buvo sutin- 
kami priešiškai. Partiją į pažangą stūmė Sąjūdis. Tik nuo 1989 m. va- 
sario mėnesio pati partija ėmė šiek tiek persiorientuoti. 

1988 m. spalio 22—23 d. Vilniaus Sporto rūmuose įvyko steigiama- 
sis Sąjūdžio suvažiavimas. 


Dalyvavo 1 021 delegatas ir daugybė svečių. Buvo atstovų iš svarbiausių lietuvių tel- 
kinių už Lietuvos ribų: Gudijos, trėmimo vietų, Lenkijos, JAV ir kt. Atvyko Respublikos 
vadovybė, tarp kitų ir naujasis LKP CK pirmasis sekretorius A. Brazauskas, kuris perda- 
vė M. Gorbačiovo sveikinimą. Žmonės su džiaugsmo ašaromis akyse rinkosi prie Sporto 
rūmų. Tądien ten patekti norėjo visa Lietuva. Ištuštėjo gatvės. Visi prigludo prie televi- 
zorių. Buvo rodomas visas suvažiavimas. Delegatai padėjo gėles ant J. Basanavičiaus ka- 
po. Išklausyta daugybė sveikinimų iš viso pasaulio lietuvių. Sakytos patriotinės, reikala- 
vusios teisybės kalbos. Žmonės čia pat aukojo savo santaupas Sąjūdžiui, atgimstančiai 
Lietuvai. Vakare vyko įspūdingos suvažiavimo dalyvių eitynės Neries pakrante, vandeny- 
je atsispindint žvakutėms, laikomoms dešimčių tūkstančių vilniečių. Anksti rytą kardino- 
las V. Sladkevičius atlaikė šv. Mišias prie tikintiesiems sugrąžintos Arkikatedros durų. 
Gedimino aikštė buvo per ankšta suplūdusioms minioms talpinti. 

Suvažiavimas išrinko 220 asmenų Seimą ir 35 Tarybą. Darbą baigė tik 5 val. ryto, žmonių 
minioms visą laiką džiūgaujant Sporto rūmų aikštėje. 

Pasaulio spauda plačiai nušvietė įvykius Lietuvoje. Suvažiavime bu- 
vo akredituota per 400 Žurnalistų iš 17 valstybių, atstovautos visos 
svarbiausios pasaulio informacijos agentūros. Reportažus matė ne tik 
švedai, norvegai, danai, bet ir Saudo Arabijos, Singapūro gyventojai. Iš- 
nykusi iš Europos žemėlapio Lietuva vėl grįžo į pasaulio žmonių atmintį. 

Po suvažiavimo Sąjūdžio autoritetas nepaprastai išaugo, o respub- 
likos vadovybės vis labiau smuko. Pašalintas Kremliaus statytinis — 
LKP CK II sekretorius N. Mitkinas, apskritai atsisakyta „generalgu- 
bernatorių“ pareigybės. Reikalauta, kad respublikos vadovybė atkur- 
tų tautinę simboliką (herbą, himną ir kt.), pastatytų paminklą stali- 
nizmo aukoms, reabilituotų tremtinius, disidentus ir kitus laisvės ko- 
votojus, grąžintų tikintiesiems išniekintas bažnyčias, gelbėtų pramo- 
nės suniokotą Lietuvos gamtą, pristabdytų nelietuvių kėlimąsi į Lie- 
tuvą, rūpintųsi lietuvių grįžimu į Tėvynę, siektų, kad jaunuoliai tar- 
nautų tik Lietuvoje dislokuotuose kariniuose daliniuose ir t.t. Žmo- 
nės rodė nepaprastą aktyvumą: organizavosi ir atstatinėjo bolševikų 

sugriautus paminklus (Tris kryžius 
Vilniuje, Laisvės paminklą Kau- 
ne...), statė naujus žymiems Lietu- 
vos žmonėms, kovotojams už Lie- 
tuvos laisvę, raudonojo teroro kan- 
kiniams (Rainių miškelyje ir kitur) 
atminti, įtaisinėjo paminklinės len- 
tas, šalino bolševikinės. Imta mi- 
nėti Lietuvai (ne bolševikams!) 9 Pav. Sąjūdžio steigiamojo suvažiavi- 
nusipelnusių žmonių jubiliejus. "9 €“mblema 

Visuomenė, ypač jaunoji karta, sužinojo daug tiesos apie savo pra- 
eitį. Demaskuotas lietuvį dešimtmečius slėgęs bolševikų melas. Ko- 
misija stalinizmo nusikaltimams tirti (pirmininkas J. Juzeliūnas) at- 
skleidė klaikų prieš lietuvių tautą vykdyto genocido mastą. Trėmimų 
pradžios — birželio 14-osios — diena paskelbta Gedulo ir vilties die- 
na. Organizuotas Sibiro tremtinių palaikų pervežimas į Lietuvą. Grą- 
žinti į Arkikatedrą Lietuvos globėjo Šv. Kazimiero palaikai. Susirū- 
pintą kelti pašlijusią žmonių dorovę, dvasingumą. Įsteigta vysk. M. 
Valančiaus blaivybės draugija (kai Gorbačiovo pastangos kovoti su al- 
koholizmu sužlugo), reikalauta įvesti tikybą į mokyklas. Buvo atstati- 
nėjami pakelių kryžiai, koplyčios, remontuojamos bažnyčios. Atgai- 
vinta katalikiškoji spauda. Ėmė kurtis naujos tautinės organizacijos ir 
politinės partijos. 

Reikalauta, kad respublikos įstatymai turėtų pirmenybę prieš są- 
junginius, kad Lietuva tvarkytųsi savarankiškai, be Kremliaus kišimo- 
si. Tobulinta bolševikinė konstitucija ir kurta nauja. Surinkta net 
1 800 000 parašų po reikalavimu, kad SSSR Aukščiausioji Taryba ne- 
pritartų Kremliaus siūlomoms kosmetinėms konstitucijos pataisoms. 

Didelį vaidmenį konsoliduojant tautą atliko Sąjūdžio spauda. Vil- 
niuje, Kaune, net rajonų miestuose pasirodė daugybė pusiau oficialių 
periodinių leidinių, demaskavusių bolševikų melą ir reikalavusių lais- 
vės Lietuvai. Minėtini „Kauno aidas“, „Mažoji Lietuva“, „Krivūlė“ 
(Šiauliai), „Laisvės žodis“(Panevėžys), „Atgimimas“, „Taurosta“ (Jo- 
nava), „Tikėjimo žodis“, „Tremtinys“, „Vasario 16“ ir daug kitų laik- 
raščių bei laikraštukų. Net valdžios spaudoje pasirodė liudininkų, per- 
gyvenusių tremtį bei lagerių pragarą, prisiminimai. Atsirado nauja, 
iki tol neregėta tautos literatūra, parašyta kančių ir kraujo. Laikraš- 
čių antraštėse išnyko „visų šalių proletarai vienykitės“, tekste — „švie- 
susis komunizmo rytojus“, „išvystytasis socializmas“ ir panašios ap- 
gaulingos frazės. Televizorių ekranuose pasirodė „Atgimimo banga“, 
„Veidrodis“ ir kitos populiarios laidos, valdžios ne sykį užgniaužiamos. 
Laisvėjančioje Lietuvoje atgimė poeto Bernardo Brazdžionio balsas: 

Šaukiu aš tautą, GPU užguitą 

Ir blaškomą, it rudenio lapus, 

Į naują vieškelį, į naują buitį, 
Kur niekad šiaurūs vėjai neužpūs. 


Žodžiu, įvyko tai, ko prieš penkmetį negalėjo numatyti net pati 
drąsiausia vaizduotė. Nuo 1988 m. rudens Sąjūdis ėmė be perstojo 
stumti partiją ir vyriausybę „į priekį“. Gyvenimas laisvėjo. Silpo viso- 
kie draudimai. Pasigirsdavo, kad ir pusiau pravertomis lūpomis, net 
valdžios vyrų „pritarimo“ balsų. Tačiau partija visomis išgalėmis sten- 
gėsi išlaikyti monarcho statusą. Svarbiausios informacijos priemonės 
tebebuvo jos rankose. Ji dažnai blokavo Sąjūdį. Pati visą laiką tūpčio- 
jo vietoje: tai pažangėjo, tai vėl tapdavo reakcinga. Jos gretos paste- 
bimai mažėjo. Pasitraukė visi tie, kurie buvo įstoję nenoromis, paties 
gyvenimo priversti, arba dėl karjeros. Atrama tebuvo saugumas (KGB), 
kuris stropiai sekė Sąjūdžio veiklą. Tačiau žudikų kruvinos praeities 
nuslėpti jau nebebuvo įmanoma (D. Todeso išpažintis „Gimtajame 
krašte“ 1988.VI.2), kad ir sengėsi naikinti, išvežti archyvus. 

Respublikos partiniai ir vyriausybės vadovai visiškai neteko pasiti- 
kėjimo po to, kai atsisakė sekti estų pavyzdžiu ir jų siekių neparėmė. 
Laviravo tarp Kremliaus ir savosios liaudies, abiem stengėsi įtikti, bet 
to nebuvo įmanoma padaryti. 

Greit pradėjo organizuotis tamsiosios jėgos. Atsirado Sąjūdžiui at- 
svara — „Jedinstva“, į kurią susibūrė tautinių šaknų netekę svieto per- 
ėjūnai, karo veteranai ir visokie šovinistai bei „internacionalistai“, 
nenorėję nieko girdėti apie Lietuvos praeitį, jos kultūrą, papročius ir 
tradicijas, neišmokę ir nesistengią išmokti lietuvių kalbos. Tai stalini- 
nio raugo organizacija, kovojusi dėl „vyresniojo brolio“ statuso ir pri- 
vilegijų išlaikymo. Neapkentė Lietuvos, bet buvo abejinga ir Rusijai. 
Tikra Aominum soveticarum, arba tarsajų (nuo Tarybų Sąjunga), ben- 
drija. Jedinstvininkų mitinguose skambėjo Višinskio laikų leksika. Jie 
po senovei kaltino lietuvius „nacionalizmu“, visa gerkle rėkė esą Lie- 
tuvoje skriaudžiami kitataučiai, nors čia niekuomet nėra buvę nei ru- 
sų Žudynių (atvirkščiai, lietuvius žudė), nei lietuvių organizuotų žy- 
dams pogromų. Lietuviai tik primindavo (ne persekiojo) savąsias šak- 
nis praradusiems nomadams (jų ir toliau Lietuvoje daugėjo) pareigą 
išmokti lietuvių kalbą, pažinti vietos žmonių kultūrą, istoriją, gerbti 
tautines tradicijas. 


„Latviai, jeigu jums čia nepatinka, galite išsikei.i kitur!“ — tai lozungas vienoje In- 
terfronto demonstracijoje Rygoje. Savo elgesiu jie kėlė vien tautinę nesantaiką. 


Sąjūdis nuosekliai siekė Lietuvos nepriklausomybės (o ne partijos 
Žžadamo „suvereniteto“), kaip ir Liaudies frontai Estijoje bei Latvijo- 


318 


je. Taline 1989.V.13—14 įvyko Baltijos asamblėja, imta koordinuoti 
Lietuvos, Latvijos ir Estijos laisvės kovą. Rugpjūčio 23 d. buvo suor- 
ganizuotas „Baltijos kelias“ — didžiausia pasaulyje Žmonių, susikibu- 
sių rankomis nuo Talino iki Vilniaus, grandinė (net 2 milijonai; parti- 
jos šulai, tarp jų ir A. Brazauskas, nedalyvavo). Nepriklausomybės sie- 
kimas taikiomis priemonėmis imponavo pasaulio visuomenę. Įsitikin- 
ta, kad Baltijos tautų laikymas pavergtų yra viena iš didžiausių XX a. 
neteisybių. 

Mažesnių už lietuvius tautų, turinčių savo valstybes, pasaulyje tuomet buvo apie pus- 
šimtį, tarp jų daug esančių gerokai Žemesnėje civilizacijos pakopoje. Net papuasai turėjo 
savo valstybę! Britų imperija palyginti nesunkiai perėjo prie tautų sandraugos. Ja turėjo 
pasekti ir Sov. Sąjunga. Bet ji tokio noro nerodė. 


Greit A. Brazausko vadovaujama LKP ėmė skelbtis siekianti Lie- 
tuvos savarankiškumo, kalbėjo apie jos valstybingumą, suverenitetą, 
net nepriklausomybę, bet ... tik SSSR sudėtyje. Suprantama, būti ne- 
priklausoma šalimi kitos valstybės sudėtyje neįmanoma. Pažangesnių 
narių spaudžiama partijos vadovybė pagaliau ryžosi šaukti suvažiavi- 
mą. :Paskelbė išeinanti iš KPSS, tampanti savarankiška Lietuvos ko- 
munistų partija, pakeitė programą ir įstatus (artino prie Sąjūdžio), 
ėmė labiau bendrauti su Sąjūdžiu, tenkinti jo reikalavimus. Tuo būdu 
A. Brazauskui pavyko išsaugoti tiek daug Lietuvai žalos atnešusią par- 
tiją. Nuo jos atskilo reakcingiausias „komunizmo kūrėjų“ sparnas, stip- 
riai palaikomas Kremliaus. Tai — „LKP ant KPSS platformos“, arba 
tiesiog platformininkai, vadinti dar „naktine (tankų palaikoma) partija“. 
Jai vadovavo Kremliui parsidavę marksistai M. Burokevičius, J. Jarmala- 
vičius, V. Švedas, S. Juonienė ir kt. Lietuviai šioje užkietėjusių kolabo- 
rantų partijoje sudarė mažumą (iš 786 suvažiavimo delegatų vos 110). 

Jėga susidoroti su laisvėjančia Lietuva tada okupantai negalėjo dėl 
stengimosi išlaikyti gerą opiniją Vakaruose ir spartaus demokratėji- 
mo procesų pačioje Sov. Sąjungoje, juoba kad Kremliaus vadovų (ir 
Gorbačiovo) tarptautinis prestižas labai nukentėjo panaudojus kariuo- 
menę prieš beginklius žmones Tbilisyje (1989.IV.9), nesugebėjus išspręs- 
ti Kalnų Karabacho problemos, kilus neramumams Ferganoje ir kitur. 

Lietuvoje per rinkimus į SSSR Aukščiausiąją Tarybą buvo išrinkti 
pažangūs žmonės, kurie parėmė Kremliuje besiformuojantį demokra- 
tinį sparną. Iškilo Ribentropo -— Molotovo pakto kolizija, ypač slaptų- 
jų jo protokolų įvertinimo reikalas. Iš pradžių Kremlius apskritai nei- 
gė tokių protokolų buvimą, bet neginčijamų faktų prispaustas gavo 
juos pripažinti ir pasmerkti (to siekta Lietuvoje surinktais per pusan- 
tro milijono parašais), nors visaip išsisukinėjo nuo būtinumo likvi- 
duoti jų sukeltus padarinius — Baltijos valstybių okupaciją. 

Lietuviai buvo visaip gąsdinami. Griebtasi net absurdo: sugalvotas 
„Lietuvos išlaikytinės “ mitas (kai pagrindiniai Lietuvos ūkio rodik- 
liai daug aukštesni už vidutinius SSSR), skelbta, kad atsiskyrusi Lie- 
tuva turėsianti Kremliui sumokėti milijardus rublių (už trėmimus ir 
žudynes?) ir pan. Sov. Sąjungos spaudoje prasidėjo pikta kampanija 
prieš visas tris Baltijos respublikas, prieš Liaudies frontus ir Sąjūdį, 
kurie kaltinti „nacionalistine isterija“, „separatizmu“ ir kitomis „nuo- 
dėmėmis“. Paskleista daug dezinformacijos. Pagaliau pasirodė dema- 
gogiškas KPSS CK pareiškimas, primenantis 1939 ir 1940 m. ultima- 
tumus. Bet atgimusių tautų noras siekti nepriklausomybės buvo nepa- 
laužiamas. Tuo gavo įsitikinti pats Gorbačiovas, atvykęs į Lietuvą 1990 
m. sausio viduryje. Nepadėjo nė Kremliaus pastangos ardyti lietuvių 
tautos vienybę iš vidaus, panaudojant kolaborantus, ypač „Jedinstvą“, 
kuri labai suaktyvino savo veiklą vadovybėje įsigalėjus V. Ivanovo kli- 
kai. Ėmė organizuoti piketus ir streikus. 

Nepriklausomybės siekius Lietuvoje trukdė bolševikinė administ- 
racija, ypač „sava“ Aukščiausioji Taryba (partijos parinkta, ne Žmonių 
išrinkta), labai nenoromis priiminėjusi pažangesnius įstatymus, visaip 
vilkinusi reformas, atidėliojusi rinkimus. Pagaliau 1990m. vasario 24 
d. įvyko pirmieji po 50 metų laisvi ir demokratiški daugiapartiniai rin- 
kimai į Lietuvos Aukščiausiąją Tarybą. Nors partokratija darė įvai- 
riausių machinacijų, Sąjūdis rinkimus triuškinančiai laimėjo. Į juos 
ėjo su aiškia nepriklausomybės programa. Tai buvo pirmas atvejis bol- 
ševikų valdomose šalyse, tapęs sensacija, kuri plačiai nuskambėjo po 
visą pasaulį, dar labiau išgarsinusi Lietuvos vardą. 


Kovo 11-osios aktas ir nepriklausomybės įtvirtinimas 


Išrinkta nauja Aukščiausioji Taryba, tapusi tikruoju Parlamentu, 
1990.III.11 įvykdė svarbiausią lietuvių tautos lūkestį — paskelbė, kad 
atkuriama Lietuvos nepriklausomybė. Akte sakoma: „Lietuvos Res- 
publikos Aukščiausioji Taryba, reikšdama Tautos valią, nutaria ir iš- 
kilmingai skelbia, kad yra atstatomas 1940 metais svetimos jėgos pa- 
naikintas Lietuvos Valstybės suverenių galių vykdymas, ir nuo šiol Lie- 
tuva vėl yra nepriklausoma valstybė“. Nepriklausomybė buvo atkurta 
vadovaujant Parlamento pirmininkui, Sąjūdžio lyderiui Vytautui Land- 
sbergiui. 

Vytautas Landsbergis gimė 1932 m. Kaune. Jis — žymaus lie- 
tuvių architekto V. Landsbergio-Žemkalnio sūnus, kultūros veikėjo ir 
dramaturgo G. Landsbergio (Žemkalnio) vaikaitis. Motina — Jono Jab- 

lonskio duktė Ona Jablonskytė-Landsbergienė. Muzikologas, meno- 
tyros mokslų kandidatas (1969 m.), profesorius (1978 m.). Knygų apie 
M. K. Čiurlionį ir Č. Sasnauską autorius. Atgimimo laikotarpiu įsi- 
traukė į aktyvią politinę veiklą. Vienas iš Sąjūdžio kūrėjų, nuo 1988 
m. lapkričio mėn. jo pirmininkas. Nuosekliai ir nesvyruodamas siekė 
Lietuvos laisvės. Laikytinas atkuriamos valstybės Architektu. Domisi 
kalbos klausimais, rūpinosi menotyros terminais (pvz., apie išsisūky- 
mas rašė „Mūsų kalbai“1987, Nr.1, p. 10—12). 

Prieš nepriklausomybės atkūrimo Aktą nebalsavo nė vienas depu- 
tatas, tik keli lenkai susilaikė. Tai — svarbiausias politinis įvykis Lie- 
tuvoje per 50 metų. Stiprus smūgis braškančiai bolševikų imperijai. 
Greit Lietuvos pavyzdžiu pasekė Estija, Latvija, Moldova (Moldavi- 
ja), Kaukaze — Gruzija ir Armėnija. Ryžtingus sprendimus ėmė dary- 
ti Rusijos, Ukrainos ir kitų respublikų Aukščiausiosios Tarybos. Su- 
stiprėjo demokratiniai judėjimai daugelyje SSSR regionų. Imperija 
ėmė byrėti. Nuo jos atkrito buvę satelitai — vadinamosios „socialisti- 
nės“ Rytų Europos šalys. 

Pavergtos tautos visoje Sov. Sąjungoje pradėjo reikalauti teisių. Iškilo naujų, iki tol 
viešai nepasireiškusių, tautų, pvz., Vakarų Polesėje (pietų Gudija - Šiaurės Ukraina) 
gyvenantys vad. polešukai, pasivadinę jotvingiais (save laikantys jotvingių palikuoniais). 


Nors išstojimo iš Sov. Sąjungos galimybė buvo numatyta SSSR kon- 
stitucijoje, tačiau prezidentu tapęs (1990.III.14) Gorbačiovas skubėjo 
užbėgti įvykiams už akių ir sukūrė apsunkinančią atsiskyrimo (iš tik- 
rųjų neatsiskyrimo) procedūrą. Ėmė tvirtinti, esą Lietuvos Parlamen- 
to sprendimas neturįs juridinės galios. Ignoravo faktą, kad lietuvių 
tauta prievarta, o ne laisva valia buvo inkorporuota į SSSR, jog to 
prievartinio inkorporavimo nelaiko teisėtu daugelis pasaulio valsty- 
bių, tarp jų visos didžiosios. Iš tikrųjų tarptautinės teisės požiūriu Lie- 
tuva tebeegzistavo kaip valstybė, tik SSSR okupuota. Kalbėti apie iš- 
stojimą (be įstojimo) net buvo nelogiška. Kremliaus įtūžį kėlė tai, kad 
Lietuvos išsilaisvinimas vyko taikiu būdu, pritariant pasaulio visuo- 
menei. Jėgai prieš Lietuvą panaudoti reikėjo kokio nors preteksto, 
kad ir paprasčiausių riaušių, bet jų nepasisekė išprovokuoti. Tai irgi 
rodė lietuvių tautos brandumą nepriklausomybei. 

Įžeista imperijos didybė prapliupo visokiomis patyčiomis. Krem- 
lius griebėsi šmeižto ir šantažo. „Pravdoje“ir kituose SSSR laikraš- 
čiuose buvo toliau skleidžiama dezinformacija. Televizijos laidose pa- 
sirodė iškreiptų reportažų, daug ir akiplėšiškai meluota. Imta kiršinti 
Lietuvos tautines mažumas, demagogiškai skelbta esą rusai nebe galė- 
sią mokytis gimtąja kalba ir pan. 

Siautėjo Lietuvoje dislokuota sovietinė kariuomenė. Žemai skrai- 

dantys kariniai malūnsparniai kliudydavo elektros laidus, mėtė melą 
skleidžiančias proklamacijas, kvietimus į „Jedinstvos“ mitingus ir pan. 
Miestų gatvėse ir keliuose pasirodė tankai, ardantys grindinį ir gąsdi- 
nantys žmones. Viename kariniame dalinyje buvo įrengta „Tarybų 
Lietuvos“radijo stotis, kuri liejo į eterį visokį šmeižtą. Griebtasi net 
atviro smurto: desantininkai Vilniuje jėga užėmė buv. LKP CK rūmus 
(III.27), Lietuvos leidybos įmonės „Spauda“spaustuvę bei redakcijas 
Maironio gatvėje (IV.20). Visa tai rodė, jog SSSR pradėjo psichologi- 
nį karą prieš Lietuvą. Kai ir tuo laukiamų rezultatų nepasiekė, pa- 
skelbė ekonominę blokadą (IV.18). Dėl žaliavų trūkumo Lietuvos eko- 
nomika, glaudžiai susieta su SSSR, ėmė šlubuoti, dalis gamyklų susto- 
jo, stokota benzino, kitokio kuro, tepalų. Laikraščiai dėl popieriaus 
trūkumo sumažėjo perpus ir daugiau. Tačiau visa tai lietuvių tautos 
ryžto nepalaužė. Imta formuoti vadinamuosius horizontalius ekono- 
minius ryšius (ne per Kremlių) su atskiromis SSSR respublikomis, re- 
gionais. Gorbačiovas greit gavo įsitikinti blokados absurdiškumu ir 
politine žala, todėl maždaug po 10 savaičių ją nutraukė (VII.2). 

Pragmatiški Vakarai Lietuvos nepriklausomybės atkūrimo pripa- 
žinti neskubėjo. Jiems geri santykiai su SSSR atrodė svarbesni už blo- 
gio imperijos pavergtų tautų likimą.Tenkinosi nuolatiniu kartojimu, 
jog nepripažįstą Lietuvos ir kitų Baltijos šalių aneksijos. Ragino gin- 
čus su Kremliumi spręsti derybomis, nepakenkti Gorbačiovui. Bet 
Kremlius derybų vengė. Jo tikslas buvo pakartotinai inkorporuoti Lie- 
tuvą ir kitas Baltijos šalis į imperiją rengiant naują sąjunginę sutartį. 
Šias šalis tebetraktavo kaip SSSR dalį. Blokavo jų vyriausybių tarp- 
tautines iniciatyvas, ypač siekimą ginčą internacionalizuoti.Stengėsi 
išardyti tarpvalstybinį bendradarbiavimą. Visokiais būdais kaitino 
Baltijos šalyse politinę atmosferą, ardė jas iš vidaus, skatino politinių 
grupuočių nesutarimą. 

Lietuvoje svarbų vaidmenį ir toliau tebeturėjo LKP, kad ir kiek 
apkarpyta, kuri greit pakeitė savo nepopuliarųjį pavadinimą į LDDP 
(Lietuvos demokratinė darbo partija). Joje spietėsi buvusi nomenkla- 
tūra, didele dalimi, ypač provincijoje, išlaikiusi realią valdžią: jai pri- 
klausė net 72 Go viršaičių. Partijoje tebebuvo aktyvūs okupantų talki- 
ninkai, dar neseniai išdavinėję tautą, prisidėję prie jos naikinimo. Ta- 
čiau vietoj nuoširdžios atgailos demagogai liejo popierinę patriotinę 
euforiją net skambiau už tikruosius laisvės kovotojus. Bedieviams stai- 
ga prisireikė krikščioniškos moralės. Patys sau lengva ranka „atlei- 
do“kruvinus nusikaltimus (R.Gudaičio komisija nusikaltėlių neįvar- 
dijo), iš archyvų ir šiaip įstaigų nyko įkalčių dokumentai (plėšė proto- 
kolų lapus ir pan.). Emė kelti į padanges partijos lyderio A. Brazaus- 
ko kultą, ragino į nepriklausomybę eiti „po žingsnelį“, skatino naują- 

ja valdžia tariamai nepatenkintos visuomenės laiškų ir telegramų srau- 
tus. Formavo netikrumo ir nepasitikėjimo atmosferą, ypač tarp Parla- 
mento ir Vyriausybės, vadovaujamos K. Prunskienės, kurioje daugu- 
mą sudarė senieji LKP funkcionieriai. „Respublikos“laikraštyje pasi- 
rodė 31 žymių asmenų „Kreipimasis į Lietuvos žmones“(VII.31), ku- 
rio pabaigoje raginama rinkti „Atkuriamąjį seimą“. Visokio plauko 
gaivalai kiršino visuomenę ne tik per spaudą, bet ir anoniminiais laiš- 
kais. Naktimis buvo griaunami kryžiai, sprogdinami paminklai. Jedinst- 
vininkai reikalavo, kad Kremlius paskelbtų Lietuvoje nepaprastąją 
padėtį ar įvestų prezidentinį valdymą, kurio siekė ir didelė buvusios no- 
menklatūros dalis. Visur buvo jaučiama galinga KGB ranka, darbavosi į 
valdžios struktūras ir visuomenines organizacijas infiltruoti jos agentai. 

Esant įtemptai padėčiai Kremlius suplanavo karinį pučą. Laiką pri- 
derino prie prasidedančio Persijos įlankos karo, kad nepatrauktų pa- 
saulio dėmesio. K. Prunskienės-— A. Brazausko vadovaujama vyriau- 
sybė be Parlamento pritarimo staiga 3,2 karto padidino maisto pro- 
duktų kainas (1991.1.7). Tai sukėlė didelį gyventojų, ypač kitataučių, 
nepasitenkinimą. Nors Parlamentas jau rytojaus dieną kainų kėlimą 
panaikino (priešinantis kairiesiems deputatams), o K. Prunskienė, grį- 
žusi iš pasitarimo su Gorbačiovu Maskvoje, atsistatydino, tačiau V. 
Ivanovo vadovaujami apkvailinti jedinstvininkai ir civiliais persirengę 
kariškiai plūdo prie Parlamento rūmų, tikėjosi juos užimti ir išvaikyti 
deputatus. Nepasisekė, nes išsigando atskubėjusių Parlamentą ginti 
tūkstantinių vilniečių minių. 

Tada pradėjo veikti kariuomenė: desantininkų daliniai užgrobė 
Krašto apsaugos departamento būstinę ir Vilniaus miesto skyrių (1.11), 
o sostinės gatvėse, trukdydami eismą ir sužeisdami Žmones, žlegsėjo 
tankai. Specialus vidaus kariuomenės dalinys šturmu užėmė beginklių 
žmonių saugomus Spaudos rūmus (1.11). Panaudojo ginklą, buvo su- 
žeistų. Naktį į sausio 13 d. remiami tankų ir šarvuočių specialūs kari- 
niai žudikų daliniai ir KGB „Alfa“ grupės smogikai dvi valandas štur- 
mavo ir užgrobė televizijos bokštą Karoliniškėse, taip pat radijo ir 
televizijos patalpas Konarskio gatvėje. Tuos pastatus saugoti buvo su- 
važiavusios iš visos Lietuvos tūkstantinės beginklių Žmonių minios. 
Prieš jas žudikai (vėliau apdovanoti ordinais) panaudojo šaunamuo- 
sius ginklus, civilizuotame pasaulyje uždraustas išcentrines kulkas, 
traiškė žmones tankų vikšrais, kurtino pabūklų gaudesiu. Bet smurtu 
nutrauktas radijo ir televizijos laidas lietuviai sugebėjo tuoj pat at- 
naujinti iš Kauno. Jose lietuviškai, rusiškai, lenkiškai, angliškai, vo- 
kiškai ir ramuniškai buvo pranešta pasauliui apie bolševikų kariau- 
nos smurtą. Tūkstančiai kauniečių pasiryžo ginti Sitkūnuose likusį vie- 
nintelį ryšį su išoriniu pasauliu ir savąja tauta. 

Vilniuje dešimtys tūkstančių Žmonių budėjo prie Parlamento rū- 
mų, saugojo kitus gyvybiškai svarbius objektus. Tie žmonės buvo gin- 
kluoti tik malda ir laisvės ryžtu. Respublikos vadovybė nepertraukia- 
mai dirbo. Vietoj nežinia kur esančio Ministrų Tarybos pirmininko A. 
Šimėno buvo paskirtas G. Vagnorius. Už Lietuvos ribų esančiam užsie- 
nio reikalų ministrui A. Saudargui pavesta sudaryti Lietuvos vyriausybę 
emigracijoje tuo atveju, jeigu Lietuvoje esanti būtų jėga likviduota. 

Tačiau kruvina Kremliaus ranka sudrebėjo. Parlamento link riedė- 
jusios tankų kolonos prariaumojo pro šalį. Laimėjo nepalaužiamas 
Žmonių ryžtas apginti savo Laisvę. Vergijoje gimusi karta, kurios dva- 
sią ilgus dešimtmečius luošino galinga imperinė nužmoginimo siste- 
ma, pasirodė esanti verta savo tėvų ir protėvių Žygių tęsėja. Nepri- 
klausomybės kovų savanorių ir rezistencijos kovotojų kraujas užvirė 
jos gyslose. Stovėjo nuoga krūtine prieš tankus ir skandavo: „Lie-tu- 
va!“. Jaunieji subrendo per vieną siaubo naktį. Kremlius negalėjo ryž- 
tis Parlamento šturmui, per daug būtų buvę aukų, o tai visuotinai nu- 
smukdytų SSSR prestižą pasaulyje. Įsikišo ir Rusijos demokratinės jė- 
gos, jų vadovas B. Jelcinas. Kariaunos smurtą stebėję užsienio žurna- 
listai teisingai informavo pasaulį apie įvykius Lietuvoje. JAV lietuviai 
operatyviai išleido siaubo vaizdų albumą. Vėliau Vilniuje pasirodė spe- 
cialus dokumentų, liudijimų ir atgarsių rinkinys „Lietuva 1991.01.13“. 
Nepriklausoma SSSR karinių ekspertų komisija „Ščit“objektyviai iš- 
tyrė kariaunos nusikaltimus ir ją pasmerkė. Kareivių uniformomis vil- 
kintys žmogžudžiai tada nušovė arba tankų vikšrais sutraiškė 14 be- 
ginklių laisvės gynėjų (nušovė į nugarą ir vieną saviškį). Daug Žmonių 
buvo sužeista, kai kurie vėliau mirė ar tapo invalidais. Į gydymo įstai- 
gas kreipėsi apie 800 civilių gyventojų, iš jų 268 moterys. 

Priešingai Kremliaus lūkesčiams Persijos įlankos karas neužgožė 
įvykių Lietuvoje. Vakarai buvo pritrenkti. Per pasaulį nuriedėjo pasi- 
piktinimo banga. Kremliaus bandymai iškreiptai aiškinti tai, kas įvy- 
ko (A. Nevzorovo klastotė, SSSR generalinio prokuroro melas ir kt.), 
pasaulio visuomenės neįtikino. 

Karinis pučas buvo vykdomas prisidengus anonominio „Gelbėjimo 
komiteto“ (tokius Kremlius kūrė ir kitose respublikose) prašymu. Siau- 
bo naktį tasai komitetas skelbėsi paėmęs valdžią. Kremlių klaidino 
saujelė lietuvių tautos išdavikų (M.Burokevičius, J. Jarmalavičius ir 
kt.), įtikinėjusių „pergalę“lengvai pasieksiant. Iš tolimojo Mozambi- 
ko jau gabeno KGB lėktuvu buvusį sovietinės LTSR premjerą V. Sa- 
kalauską, kad sudarytų marionetinę „Lietuvos vyriausybę“. Išėjo prie- 
šingai. Siaubo naktis ir iškilmingas žuvusiųjų didvyrių laidojimas dar 
labiau konsolidavo tautą, atvėrė akis tūkstančiams rusų, lenkų, gudų 
ir kitų Lietuvos gyventojų. Radijo, televizijos ir spaudos darbuotojai 

atsisakė bendrauti su grobikais, ėmėsi nepertraukiamos protesto, ba- 
davimo akcijos, todėl specialistus bolševikams teko importuoti iš SSSR. 
Neatsirado gerai mokančių lietuvių kalbos diktorių, kurie sutiktų dirbti 
grobikams. Iš eterio ėmė sklisti pusiau lietuviškas, pusiau rusiškas žargo- 
nas. Dėl to Lietuvių kalbos draugija ir Valstybinė lietuvių kalbos komisi- 
ja prie Aukščiausiosios Tarybos Prezidiumo reiškė protestus, nurodė da- 
romą žalą lietuvių kalbai, jos prestižo kitataučių akyse menkinimą. 

Gorbačiovo autoritetas Lietuvoje visiškai smuko: sociologų apklau- 
sos duomenimis, jį palaikė vos 3 o lietuvių (V. Landsbergį - 90 o). 
Vasario 9 d. plebiscite iš 84,77 dalyvavusių Lietuvos gyventojų net 
90,47€6 balsavo už tai, kad Lietuvos valstybė būtų nepriklausoma de- 
mokratinė respublika, tuo niekais pavertė Kremliaus organizuojamą 
referendumą. Pučas išjudino SSSR demokratines jėgas. Įvyko šimta- 
tūkstantinės protesto demonstracijos Maskvoje, Leningrade, Kijeve, 
Alma Atoje, Omske, Dušanbėje ir kitur, reikalavusios Gorbačiovo at- 
sistatydinimo. Rusų mokslininkai V. Toporovas ir P Grinceris atsisa- 
kė SSSR valstybinės premijos. Prahoje buvusią Kremliaus gatvę pava- 
dino Lietuvos vardu. Reikalauta atimti Gorbačiovui paskirtą Nobelio 
taikos premiją. Norvegijos visuomenė surinko 3 milijonus kronų ir įtei- 
kė Landsbergiui kaip alternatyvią norvegų tautos taikos premiją. 

Bet Kremlius ir po nepasisekusio karinio pučo nekeitė savo pozi- 
cijos Lietuvos atžvilgiu, nė nemanė sėsti prie derybų stalo. Buvo iš 
naujo lipdoma Sąjunga, dekoruojamas jos fasadas. Kariškiai ir toliau 
siautėjo, plėšė, terorizavo gyventojus, gaudė jaunuolius, atsisakiusius 
tarnauti svetimoje ir morališkai degradavusioje armijoje, iš kurios dėl 
stipriųjų savavaliavimo („dedovščinos“) neretai kareivėliai grįždavo 
invalidai ar karste. Prie kariškių prisidėjo OMON-as, sukarinta ypa- 
tingosios paskirties milicija, Lietuvoje vadovaujama iš policijos per- 
bėgusio B. Makutinovičiaus. Užpuldinėjo Lietuvai svarbius objektus, 
pasienio postus, muitines, terorizavo neginkluotus jų darbuotojus. Nu- 
šovė pasienietį G. Žagunį (V.19). Įsismaginę buvo net užgrobę Vil- 
niaus telegrafo ir telefono centrą (VI.26), o liepos 31 d. naktį Medi- 
ninkų muitinės poste įvykdė pačią didžiausią niekšybę — Žvėriškai nu- 
Žudė šešis pareigūnus ir.du labai sunkiai sužeidė, kurių vieno gyvybę 
medikams pavyko išgelbėti. 

Nepaisant okupantų teroro, Lietuvos valstybės institucijos stiprė- 
jo. Lietuva susilaukė simpatijų demokratiniuose Sov. Sąjungos sluoks- 
niuose ir visame pasaulyje. Jos vadovai buvo priiminėjami aukščiau- 
siu lygiu, Lietuvoje lankėsi užsienio šalių parlamentarai, žymūs poli- 
tikos veikėjai. Užsienio šalyse steigėsi Lietuvos informacijos centrai, 
Lietuvoje — atitinkami tų šalių centrai. Tarptautinį Lietuvos, kaip ir 
kitų atsikuriančių Baltijos valstybių, pripažinimą blokavo Sov. Sąjun- 

ga. Nenorėdamos su ja pyktis, didžiosios valstybės vis delsė, nors pa- 
brėžė vykstančio proceso teisėtumą ir savo pritarimą laisvės siekiams. 
Pradžią oficialiam pripažinimui padarė Skandinavijos šalys. Tuoj po 
siaubo nakties Lietuvos Respubliką pripažino Islandija (II.12), po to 
greit Danija (III.1). 

Įvykius pagreitino rugpjūčio 19—23 d. bolševikų pučas Maskvoje 
— paskutinis mėginimas sustabdyti SSSR demokratėjimą ir grąžinti 
bolševikinę „tvarką“. Gorbačiovo iškelti į valdžios aukštumas Žmonės 
su viceprezidentu G. Janajevu susimokė prieš jį patį (gal su jo Žinia ar 
bent nujaučiant?) ir sudarė Nepaprastosios padėties komitetą, kuris 
rugpjūčio 19 d. rytą pasiskelbė imąs valdžią į savo rankas ir įvedąs 
krašte nepaprastąją padėtį. Visoje šalyje sujudo tamsiosios jėgos, at- 
gavusios viltį toliau „kurti rojų“ir susidoroti su kylančiu demokratiniu 
judėjimu. KGB paruošė kalėjimų kameras, antrankius ir kitą šėtoniš- 
ką atributiką. 

Lietuvoje pučistams ištikimybę skubėjo pareikšti Burokevičiaus 
kompartija, jedinstvininkai ir į juos panašūs gaivalai. Labai suaktyvė- 
jo kariškiai. Jie užiminėjo svarbesnius objektus, užgrobė Kauno radi- 
jo ir televizijos redakciją, Šiaulių, Panevėžio , Viešintų retransliato- 
rius, Panevėžio telefono-telegrafo stotį ir kt. Keli bandė karine maši- 
na prasiveržti į Aukščiausiosios Tarybos teritoriją, susišaudyme Žuvo 
lietuvis savanoris A. Sakalauskas, buvo sužeistų. Vilniaus „šiaurės 
miestelyje“vietomis išgriovė mūro tvorą, kad tankai, gavę įsakymą, grei- 
čiau įsiveržtų į miestą. Lietuva vėl atsidūrė didžiausiame pavojuje. 

Landsbergio vadovaujamas Parlamentas ryžtingai pasmerkė pučis- 
tus, nedviprasmiškai stojo Rusijos prezidento Jelcino vadovaujamos 
demokratijos pusėn, tuoj pat ratifikavo (VIII.21) kiek anksčiau suda- 
rytą tarpvalstybinę sutartį su Rusija ir pakvietė Lietuvos Žmones ginti 
teisėtą valdžią Lietuvoje. LDDP laikėsi pasyviai („dabar geriausia ty- 
lėti“ — A. Brazausko žodžiai). 

Pučistai Maskvoje siekė užbaigti tai, ko nepadarė Vilniuje. Bet kaip 
ir Vilniuje sutiko stiprų pasipriešinimą. Jelcinas tuoj paskelbė pučistų 
komitetą esant nekonstitucinį ir pakvietė žmones į neterminuotą po- 
litinį streiką. Tūkstančiai maskviečių stojo ginti Rusijos parlamento 
ir, sekdami lietuvių pavyzdžiu, krūtinėmis sustabdė tankus. Pučistai 
sutriko, susvyravo. Dalis kariuomenės perėjo į Jelcino pusę. Perver- 
smas gėdingai žlugo. 

Lietuvoje Žmonės lengviau atsikvėpė. Pučo įkarštyje ir Latvija su 
Estija pasiskelbė nepriklausomos. Burokevičių ir jo kliką gelbėjo nuo 
lietuvių tautos SSSR kariškiai, šarvuočiu nugabenę į „šiaurės mieste- 
lį“. Ten paslėpė ir Makutinovičių su kruvinuoju OMONv"u. Vėliau visi 
buvo perkelti už Lietuvos ribų. Lietuvos valdžia atgavo pastatus (1a- 

bai suniokotus), kuriuos jėga buvo užgrobusi SSSR kariuomenė. Ofi- 
cialiai likviduota KGB veikla. 

Kruviniausia pasaulio imperija ėmė sparčiai byrėti it kortų name- 
lis ir netrukus žlugo. Reali valdžia atiteko Rusijos vyriausybei, kuri 
buvo įsipareigojusi gerbti Lietuvos nepriklausomybę. Tarptautinė pa- 
dėtis iš esmės pasikeitė. Pasaulio valstybės dabar jau viena po kitos 
skubėjo skelbti pripažįstančios Lietuvą kaip nepriklausomą šalį. Per 
pirmą savaitę tai padarė net 33, tarp jų Prancūzija, Vokietija, Didžioji 
Britanija, greit po to ir JAV (IX.2), Japonija, net byranti grobikė SSSR 
(IX.6), o per mėnesį — galima sakyti visas pasaulis. Buvo užmegzti 
ryšiai su tarptautinėmis organizacijomis. Lietuva priimta į Jungtines 
Tautas (IX.17). Vyriausiasis Lietuvos išlaisvinimo komitetas (VLIK'as) 
paskelbė, kad jo darbas baigtas. Pagaliau ir Lietuvai baigėsi II pasau- 
linis karas, užsitęsęs net daugiau kaip 50 metų. Pasaulis priverstas 
koreguoti suniokotą Europos žemėlapį. 

Lietuvoje buvo intensyviai tvarkomasi. Tęsiami anksčiau pradėti 
darbai. Parlamentas leido reikiamus įstatymus. Stengtasi kurti savas 
muitines, pasienio kontrolę. Tvirtėjo Lietuvos kariuomenė, kurią iš 
pradžių sudarė vien savanoriai. Oficialų kariuomenės atkūrimo aktą 
Aukščiausioji Taryba priėmė 1992. XI.19. Pertvarkyta valdymo struk- 
tūra, krašto ūkis, gamyba, prekyba, paštas, ryšiai ir t.t. Tai nelengvai 
sekėsi, nes Lietuva buvo stipriai integruota į SSSR, o ten reformos 
beveik nevyko. Laipsniškai atkurta privati nuosavybė, žmonėms imta 
grąžinti bolševikų nusavintą turtą. Vykdyta Žemės reforma. Pakeista 
švietimo ir kultūros sistema. Po truputį atsipalaiduojant nuo ideolo- 
ginio muštro, kurta tautinė mokykla. Įvyko Lietuvos kultūros kongre- 
sas (per blokadą! ), XIII dainų šventė, VII pasaulio lietuvių mokslo ir 
kūrybos simpoziumas (1991 m., iki tol vykdavo Čikagoje), XV Lietu- 
vių katalikų mokslų akademijos suvažiavimas (1991), parvežti iš Ka- 
zanės lituanistų Antano ir Jono Juškų (1990), iš Vokietijos — Vydūno 
(1991) palaikai. Reikšmingų tautai renginių tolydžio daugėjo. Išleista 
vertingos mokslinės, grožinės ir visuomeninės literatūros, kuri bol- 
ševikams valdant negalėjo pasirodyti. Periodinė spauda nepapras- 
tai išaugo: 1991 m. viduryje buvo leidžiama net 374 laikraščiai ir 
142 žurnalai, o po metų jų buvo atitinkamai 440 ir apie 200. Imta 
rūpintis už Lietuvos ribų gyvenančiais lietuviais, Sibire likusiais 
tremtiniais. Svarbiausia buvo atgauti lietuvio savigarbą, pasitikė- 
jimą savimi. 

Tačiau reformoms atkakliai priešinosi buvusi nomenklatūra, ku- 
rios visur knibždėte knibždėjo: pradedant aukščiausiais valdžios eše- 
lonais (Parlamentu, Vyriausybe) ir baigiant kolchozų pirmininkais. Jie 
puikiai suprato, kad po demokratinių pertvarkymų neteks savo egzis- 


327 


tencijos pagrindo, todėl boikotavo reformas. 1990 m. pavasarį Sąjūdis 
pralaimėjo savivaldybių rinkimus. 

Nusikaltę tautai kolaborantai bijojo atpildo, gąsdino nenusikaltu- 
sius buvusios kompartijos narius ir šie šliejosi prie LDDP, kuri greit 
atsigavo nuo šoko ir siekė revanšo, juoba kad sovietinis atspaudas žmo- 
nių buityje ir sąmonėje tebebuvo stiprus, neužteko jėgų jo panaikinti. 

Desovietizacija nebuvo įvykdyta, nors gyvybiškai reikalinga. Ne- 
pasisekė funkcionierius, užimančius aukštus postus, priversti bent ke- 
lerius metus dirbti pagal turimą specialybę, o į jų vietą paskirti Žmo- 
nes, ištikimus Lietuvos nepriklausomybei. Nebuvo atkurtas teisingu- 
mas. Pristigta ryžto. Atkakliai trukdė Parlamento kairiosios jėgos. Kai 
teko komunistinius pūlius spausti iš tautos kūno, prisotinto raudonos 
demagogijos, daug kas išsigando — skauda. 

„Buvusieji“ staiga „persiorientavo“. Ėmė glemžti partijos ir vals- 
tybės (tada dar niekieno ) turtą, sulindo į biržas, bendroves, firmas. 
Išsidalijo kolchozuose sukauptas gėrybes. Buvę „pasaulio lygintojai“ 
tapo milijonieriais. Postsovietiniai turčiai gyveno kaip pasakoje, o dar- 
bo bitės — paprasti žmonės vis labiau skurdo. Į „buvusiųjų“ rankas 
pateko svarbiausi spaudos leidiniai. Komunistinių laikraščių redakci- 
jos „privatizavosi“ ir, pasivadinusios „nepriklausoma spauda“, vykdė 
Lietuvos žmonių „smegenų plovimą“. Tokie tapo ir daugelis naujai 
leidžiamų laikraščių. Bolševikų aukštųjų mokyklų išugdyti žurnalistai 
(LKP propagandistai) tapo Lietuvos „patriotais“ ir vaidino opoziciją, 
o iš tikrųjų kiršino Žmones, trukdė reformas. Jie nesidrovėjo šmeižti 
jauną valstybę net užsienyje. Partijos inspiruojama „laisvoji“ spauda 
griovė Žmonių pasitikėjimą valdžios vykdomomis reformomis, sėjo ne- 
vilties nuotaikas kaime, tiesiog mulkino gyventojus. 

Ypač stengtasi į savo pusę patraukti inteligentiją, buvo organizuo- 
jami visokie forumai. 


Tokias pastangas galima buvo įžiūrėti nuo pat pertvarkos pradžios. Bene pirmasis 
nuo Sąjūdžio atsiskyrė rašytojas V. Petkevičius. Rinkiminės kampanijos metu LKP lyde- 
riui A. Brazauskui savo mandatą atidavęs filosofas A. Juozaitis, nugalėjus nepriklauso- 
mybės šalininkams, tuoj pat paskelbė straipsnį „Istorinė klaida“. Pasirodė minėtasis „Krei- 
pimasis“. Aistros kilo dėl įŽeistos savimylos, noro pirmauti, užgožusio pareigą dirbti Tė- 
vynei kritišku jai laikotarpiu. Dėl įvairių priežasčių suirzę ir neradę norimos vietos inte- 
ligentai būrėsi į „Ateities forumą“. 


Patriotinės jėgos ne be užsienio specialiųjų tarnybų pagalbos buvo 
suskaldytos į viena kitai priešingas frakcijas. Tai padėjo LDDP skintis 
sau kelią į valdžią. 

Respublikos vadovybę imta kaltinti „nekompetencija“ (nebaigė par- 
tinių mokyklų?), lietos krokodilo ašaros neva dėl demokratijos (bol- 
ševikinės?) žlugimo, visuomenė gąsdinta Landsbergio „diktatūra“, net 

„fašizmu“. Partokratijos įniršį kėlė Landsbergio ryžtas ir bekompro- 
misinė kova dėl Lietuvos laisvės, jo nepalaužiamumas ir nepaperka- 
mumas. Buvo sukelta šlykšti antilandsbergizmo kampanija (taip pat 
ne be KGB pagalbos), liejamas prasimanymų, šmeižto ir melo srau- 
tas, nutylint visus Landsbergio nuopelnus, net užmiršus tai, jog Nor- 
vegijos taikos premiją — 100 000 dolerių — jis visą buvo pervedęs į 
Lietuvos vaikų fondą. Reikalauta iš valdžios „lankstumo“, nors buvo 
aišku, kad kompromisai veda tik atgal į prapultį. Tame dirbtinai su- 
keltame pažiūrų ir nuostatų sąmyšyje, nuomonių pliuralizme neleng- 
va buvo orientuotis. Tuo naudojosi Lietuvos priešai. Burokevičius, „Je- 
dinstva“, „kaspervizija“ stengėsi išpūsti kiekvieną nesutarimą, truk- 
dyti reformoms. Grėsė ginkluotas pogrindis. 

Į Aukščiausiąją Tarybą patekę bolševikų veikėjai, per rinkimus la- 
biau už kitus šūkavę už Lietuvą ir tuo įsiteikę Žmonėms, greit parodė 
tikrąjį veidą. Su jais ėmė blokuotis „prijaučiantys“. Parlamentas pra- 
dėjo irti, persigrupuoti. Savi frakcijų interesai darėsi svarbesni už vals- 
tybės reikalus. Susiformavusi kairiųjų dauguma ėmė diktuoti savo va- 
lią. Diskusijos virto rietenomis, transliuojamomis visai Lietuvai per 
-radiją, televiziją ir kaitinusiomis atmosferą. Prieidavo iki absurdo, esą 
Lietuvai nereikia krašto apsaugos, muitinių ir pan. Parlamentarai grie- 
bėsi nedorų metodų. Vieni kitus kaltino bendradarbiavus su KGB. 
Esant Lietuvoje tik daliai archyvų, tai įrodyti nebuvo lengva. Šantažą 
pradėjo kairieji, politiniais sumetimais apkaltinę V. Čepaitį (nors sa- 
vo pusėje turėjo tokių, kurie įsakinėjo saugumui), tačiau greit paaiš- 
kėjo, kad patys dar daugiau bendradarbiavo su KGB (V. Beriozovas, J. 
Minkevičius, K. Prunskienė ir kt.). Demaskuota ištisa „kliugeriada“. 

Savivaliavo Lietuvos bankas, Energetikos ministerija, kitos Žiny- 
bos, rajonų savivaldybės. Tamsiosios jėgos tiesiog griovė krašto ūkį, 
žemės reformą, privatizaciją, apskritai didino chaosą, kad visuome- 
nėje kiltų kuo didesnis nepasitenkinimas sava valdžia (pagal Leniną: 
kuo blogiau — tuo geriau). Prisidėjo stichinė nelaimė — didžiulė sausra 
1992 m. vasarą. Žmonių akyse pasitikėjimas Aukščiausiąja taryba kri- 
to. Įstatymai nebuvo vykdomi. Krašte siautėjo korupcija, mafijinės 
struktūros, susijusios su aukščiausiais valdžios ešelonais. G. Vagno- 
riaus vyriausybės pastangos tvarkytis buvo paralyžiuotos, pagaliau ir 
jis pats priverstas pasitraukti. 

Vis didesnę įtaką ėmė įgyti LDDP - vienintelė stipri partija Lie- 
tuvoje. Ji išlaikė senąsias (iš LKP laikų) struktūras, galingą agitacinį 
propagandinį aparatą. „Ir vėl iš naujo važiavom į kiekvieną kaimą, į 
kiekvieną rajoną“, — vėliau pasakojo apie tada vykdytą agitacinį dar- 
bą vienas iš LDDP lyderių — G. Kirkilas. Šios partijos populiarumas 
didėjo, ypač kaime. Vykusiai pasinaudota dėl reformų kilusiu laikinu 

gyvenimo lygio smukimu. Gorbačiovo ir Brazausko laikais gyventa ge- 
riau/ Vieni dirbo, kad sukurtų ir apgintų valstybę, kiti — kad laimėtų 
rinkimus. 

Tvarką įvesti, žinoma, būtų galėjęs prezidentas, kurio institucijos 
steigimas ir buvo pasiūlytas. Tuo klausimu surengtame referendume, 
nepaisant dezinformacijos ir demagogijos tvano (alternatyvų „prezi- 
dentas ar demokratija“, „prezidentas ar konstitucija“ ir pan.), netiks- 
lių rinkėjų sąrašų ir net duomenų klastojimo, prezidento instituciją 
rėmė 7096 balsavusių asmenų, tačiau pasenęs referendumo įstatymas 
vertė atsižvelgti ir į abejinguosius, balsavime nedalyvavusius (jų buvo 
apie 4276), kurie ir nulėmė neigiamą rezultatą. Netvarka išliko. Ryš- 
kėjo kairiųjų pastangos paimti į savo rankas visą valdžią. Bet „šliau- 
žiančiam perversmui“ priešinosi Sąjūdžio koalicija „Už demokratinę 
Lietuvą“. Parlamente (iš 98 Sąjūdžio remtų deputatų ją besudarė 57) 
ir patriotiškai nusiteikusi visuomenė, kuri organizavosi („Piliečių char- 
tija“ ir kt.), smerkė rinkėjų nebeatstovaujančius deputatus, rinko pa- 
rašus ir galop privertė skelbti naujus rinkimus. Tikėtasi, kad į būsimą- 
jį parlamentą (seimą) pateks mažiau komunistų, kokiais vardais jie 
besivadintų. 

Tačiau atsverti priešiškos propagandos pasirodė nebeįmanoma. Be 
to, rinkimų kampanijos metu beveik 2 mėnesius Rusijos imperinės 
jėgos vykdė nepaskelbtą kuro blokadą. Viso to rezultatas — komunis- 
tų buvo išrinkta (1992.X.25) dar daugiau. Nors inteligentija jų nepa- 
laikė (didžiuosiuose miestuose komunistai pralaimėjo), tačiau rinki- 
mus nulėmė provincija, kaimas, taip pat nelietuviai rinkėjai. Lietuva 
egzamino neišlaikė. Tai parodė ir prezidento rinkimai. Lietuvos iš- 
laisvinimo vadovas Landsbergis dėl sistemingai vykdyto šmeižto ne- 
galėjo balotiruotis. Buvo pasiūlytas kompromisinis kandidatas S. Lo- 
zoraitis, kurį parėmė visos partijos, išskyrus LDDP, ir kurio rinkimi- 
nei kampanijai vadovavo Lietuvai nusipelnęs V. Adamkus. Tačiau prieš 
Lozoraitį buvo paleista šlykšti padugnių melo propaganda („bemoks- 
lis“, „narkomanas“, „turėjo keturias žmonas“, „išeikvojo Lietuvos 
auksą“...).Prisidėjo nerealiai trumpa rinkiminė kampanija (tenden- 
cingai nustatyta Seimo daugumos) ir pakeista rinkiminė komisija. Pre- 
zidentu išrinktas (1993.11.14) A. Brazauskas, buvęs Lietuvą engusios 
LKP lyderis. Jį ypač palaikė nelietuviai rinkėjai (Šalčininkų rajone 
8970, Vilniaus rajone 8376), beje, agitavę primityviai, plg. plakatą: „Pi- 
lečiai! Balsokite tik už Brazauska! Nės jis žino visų mūsų problėmų!!!“ 
Kitataučiams buvo pataikaujama nepaisant Lietuvos interesų: A. Bra- 
zauskas, Klaipėdoje paklaustas, ar negalima būtų sugrąžinti rusų ir 
lietuvių dvikalbystės, atsakė, kad tas klausimas esą svarstomas („Lie- 
tuvos aidas“, 1993.1I.9). 

Į valdžią atėjo buvę komunistai. Tai nustebino pasaulį. Masinės 
informacijos priemonės skelbė: Lietuva, pirmoji ištrūkusi iš SSSR, pir- 
moji vėl grįžta į komunizmo glėbį. Pralaimėjo tie, kurie atvedė tautą į 
nepriklausomybę. Pasitvirtino visuotinis dėsnis: smunkant gyvenimo 
lygmeniui, rinkimus visada laimi opozicija. Panašiai komunistinės jė- 
gos laimėjo ir Rumunijoje, Slovakijoje. | 

A. Brazausko išrinkimas pribloškė išeiviją (8570 jo nepalaikė), 
dar labiau ją izoliavo nuo Lietuvos. Pačios Lietuvos visuomenę su- 
skaldė į 2 dalis, kurių vieną sudarė savo gyvenimo tikslu laikę kovą 
dėl Lietuvos nepriklausomybės, daug iškentėję bolševikams valdant, 
o kitą — „pragmatikai“, sugebantys prisitaikyti prie bet kokių sąly- 


Seime LDDP deputatai sudarė daugumą. Įsivyravo buvusi nomen- 
klatūra, tarp deputatų atsirado nusikaltusių Lietuvai „ideologų“. Nau- 
jasis parlamentas pasiskubino nugriauti rūmų barikadas (tai turėjo 
padaryti tik išvedus Rusijos kariuomenę), niekinamai pavadintas chun- 
veibinų daeczibao siena (Seimo pirmininko Č. Juršėno žodžiai). Buvo 
pertvarkyta vyriausybė. Dar labiau įsitvirtino senojo režimo žmonės. 
Pakeitimus nesunku buvo pastebėti ir iš oficialiosios kalbos: plūstelė- 
jo Brežnevo laikų žargonas. Paties prezidento kalba taisyklingumu ne- 
galėjo prilygti puikiai Landsbergio kalbai, dar didesnis atotrūkis buvo 
tarp ankstesnio premjero A. Abišalos ir vėlesnio B. Lubio. Imta skirti 
personalines pensijas „anų laikų“ nusipelniusiems, puošti Gedimino 
ordinu krūtines , ant kurių jau buvo kabėjęs Lenino ordinas. Sąjūdžio 
žmonės pateko į nemalonę, taip pat pažangesnė spauda. Valdančios 
partijos interesams vis labiau imta naudoti televiziją. Pristabdyta že- 
mės reforma, privatizacijos procesas, varžytas turto grąžinimas. Šiaip 
jau „kompetentinga“ vyriausybė darė visa tai, kas ankstesnėms vy- 
riausvbėms nebuvo leidžiama: pašalino banko valdytoją V. Baldišių, 
Energetikos ministrą L. Ašmantą ir pan. 

Renkant Seimą buvo balsuojama ir už naująją konstituciją, kuri 
patvirtinta absoliučia balsų dauguma, ir tuo būdu apsisaugota nuo ko- 
munistinės diktatūros grįžimo. Tačiau LDDP stengėsi visuotinai įsi- 
tvirtinti. Sudarė sau palankų Konstitucinį teismą. Atėmė iš dešiniųjų 
tris Seimo mandatus ir tuo LDDP frakciją priartino prie trijų penkta- 
dalių persvaros, leidžiančios kaitalioti konstituciją. Visa tai kėlė pa- 
vojų Lietuvai ir demokratijai. Kaip atsvara susiformavo opozicinė Sei- 
mo mažuma — Tėvynės santara, vadovaujama Landsbergio. Imta rū- 
pintis Sąjūdį paversti partija — Tėvynės sąjunga, kuri priešintųsi dik- 
tatui, siektų Lietuvą padaryti modernią vakarietišką valstybę su veiks- 
minga ekonomika, neleistų užgesti Sąjūdžio idėjoms, puoselėtų lietu- 
viškas tradicijas, papročius ir krikščionišką kultūrą, žodžiu, gaivintų 

sunkiai sergančios tautos dvasią. Tikėtasi, kad „buvusiesiems“ palan- 
ki valdžia nebus ilgalaikė. 

Tarptautinėje plotmėje Lietuva po Maskvos pučo pamažu ėmė at- 
gauti vis daugiau jai priklausiusių pozicijų, nepaisant priešų skleistų 
šmeižtų, pvz., kad pas mus vykstą tariamai buvusių SS junginių (tokių 
Lietuvoje niekada nebuvo!) narių susirinkimai, esą masiškai reabili- 
tuojami nacių okupacijos meto žydšaudžiai (TASSas „reabilituotų“ pri- 
skaičiavo 35 tūkstančius, o Wiesenthalio centras — tik 13), kad neva 
persekiojamos tautinės mažumos (iš tikrųjų čia jos turėjo geresnes 
sąlygas negu melą skleidžiusiose šalyse) ir pan. Lietuvoje nepavyko 
išprovokuoti didesnių tautinių konfliktų, kaip Moldovoje ar Gruzijo- 
je. Ji nesileido įtraukiama į lipdomą naują „Sąjungą“ — vadinamąją 
Nepriklausomų Valstybių Sandraugą (NVS). Buvo priimtas specialus 
konstitucinis aktas „niekada ir jokiu pavidalu nesijungti į jokias buvu- 
sios SSSR pagrindu kuriamas naujas politines, karines, ekonomines 
ar kitokias valstybių sąjungas bei sandraugas“. 

Tolesnį savarankiškumą stabdė Lietuvoje tebebuvusi SSSR kariuo- 
menė, priklausiusi Rusijai, kurios imperialistinės ir bolševikinės jė- 
gos varžė demokratinius procesus ir sudarė grėsmę ne tik Lietuvai, 
bet ir kitoms valstybėms. Svetima kariuomenė Lietuvoje neretai savi- 
valiavo, nepaklusdavo Lietuvos įstatymams, pridarė daug nuostolių 
(vien 1991 m. sausio — liepos mėn. per 43 mln. rublių), kėlė visokerio- 
pą grėsmę, ypač dislokuotoji Vilniaus „šiaurės miestelyje“, dalyvavusi 
kruvinuose Sausio 13-osios įvykiuose, palaikiusi Maskvos pučistus. 

Lietuva, kaip ir kitos Baltijos šalys, atkakliai reikalavo, kad Rusija 
nedelsiant savo kariuomenę išsivestų. Tačiau tuo klausimu derybos 
ilgą laiką nedavė rezultatų. Buvo vengiama rimtai derėtis, keliami ab- 
surdiški argumentai, esą tik per kelerius metus teįmanoma kariuome- 
nę išvesti (įvesta ji buvo per porą dienų!), karininkai Rusijoje neturė- 
sią butų (lyg dėl to kalta Lietuva), reikią garantuoti rusakalbiams tei- 
ses (kurių Lietuvoje šie turėjo daugiau negu lietuviai Rusijoje) ir pan. 
Rusija pradėjo rimtai tartis dėl kariuomenės išvedimo tik po to, kai 
Helsinkio viršūnių susitikimas (1992) pareikalavo tai daryti nedelsiant. 
Tik tada Rusija sutiko visą savo kariuomenę išvesti iš Lietuvos iki 
1993 m. rugpjūčio 31 d., o iš Vilniaus — iki 1992 m. lapkričio pabai- 
gos. Bet ir toliau tą susitarimą ne kartą laužė, vėlavo, ypač pasikeitus 
Lietuvoje vyriausybei, kurią tikėjosi būsiant sukalbamesnę. Ir iš tik- 
rųjų naujoji vyriausybė labiau už ankstesnę vertino „draugystę“ su Rusi- 
ja (be jos liksime „pliki ir nuogi“ — J. Karosas), nenoriai reagavo į ka- 
riuomenės išvedimo sutarties pažeidimus, pakeitė labai gerai dirbusią 
derybų su Rusija komisiją (vadovautą Č. Stankevičiaus), bet viešosios nuo- 
monės spaudžiama vis dėlto turėjo žiūrėti Lietuvos, o ne Rusijos interesų. 

Valdžios pasikeitimas neigiamai paveikė ir Baltijos šalių draugys- 
tę. Latvijoje, ypač Estijoje buvę komunistai neįsigalėjo, nepateko į 
valdžią. Ten nebuvo leista pokario kolonistams įsitvirtinti, gauti pilie- 
tybę. Todėl iškilo opi „rusakalbių“ (vadintų tautine mažuma) proble- 
ma. Kolonistams nuolaidžiaujantis Lietuvos elgesys buvo vertinamas 
kaip latvių ir estų tautų išdavystė. Atgimimo metu išsvajotas trišales 
Baltijos sutartis ėmė keisti dvišalės (Latvijos ir Estijos), be Lietuvos. 
Visa tai irgi kėlė nerimą, juoba kad Rusija stengėsi skaldyti Baltijos 
šalių vienybę, vadino jas „artimuoju užsieniu“, reiškė savo pretenzijas 
palaikyti jose „taiką ir stabilumą“. 


Lietuvių kalba vėl valstybinė 


Nuo pat Atgimimo pradžios imta rūpintis lietuvių kalba, stengtasi 
gerinti jos apverktiną padėtį, grąžinti prarastą prestižą ir teises. Dar 
prieš atkuriant nepriklausomybę siekta suteikti jai valstybinės kalbos 
statusą. Ir tai suprantama, nes juk tauta ir kalba visą laiką ėjo kartu, 
abi buvo persekiojamos, niekinamos, tremiamos ir kitaip naikinamos. 
Todėl, išsilaisvinant tautai, vaduotis iš priespaudos turėjo ir kalba. 

Pirmieji apie bolševikų daromas lietuvių kalbai skriaudas viešai 
prabilo rašytojai. Jau 1987 m. pabaigoje apie tai imta kalbėti Rašyto- 
jų sąjungos valdybos plenume (XII.29), o po kelių mėnesių (1988.IV.4) 
jie savo organizacijos susirinkime pareiškė didelį susirūpinimą dėl lie- 
tuvių kalbos ateities, reikalavo sustabdyti rusų kalbos mokymą vaikų 
darželiuose, panaikinti įvestas mokykloje diskriminacijos priemones 
(klasių skirstymą į grupes per rusų kalbos pamokas, didesnį rusistams 
mokytojams atlyginimą ir kt.). Tada pirmą kartą buvo oficialiai pra- 
bilta apie reikalą grąžinti lietuvių kalbai valstybinės kalbos statusą. 

Greit po to spaudoje pasirodė nemaža straipsnių, reikalavusių su- 
stabdyti lietuvių kalbos stūmimą iš viešosios vartosenos, stiprinti jos 
prestižą, nutraukti jos teisių ribojimą pietryčių Lietuvoje, įvesti kal- 
bos kultūros kursą aukštosiose mokyklose visų specialybių studentams, 
atkurti Lietuvių kalbos draugiją, leisti tos draugijos Žurnalą, išplėsti 
Lietuvių kalbos komisijos teises, nebereikalauti disertacijų vertimo į 
rusų kalbą, Mokslų akademijos sistemoje įsteigti atskirą Lietuvių kal- 
bos institutą ir kt. Tokias mintis kėlė ne tik pavieniai asmenys, bet ir 
kolektyvai. Antai „Komjaunimo tiesoje“ (1988.IX.29) pasirodė „Mū- 
sų kalbos“ redakcijos, Vilniaus universiteto Lietuvių kalbos ir Baltų 
filologijos katedrų bendras kreipimasis. 

Apie tai imta kalbėti jau pačiuose pirmuosiuose Sąjūdžio mitin- 
guose, įvairiuose susirinkimuose. Tvirtinta, kad bolševikų deklaruo- 

jamas kalbų lygybės principas esąs apgaulingas, nes negalįs apginti 
lietuvių nuo rusų kalbos spaudimo, kad Lietuvos žemėje faktiškai jau 
viešpataujanti rusų kalba (nors rusai tesudarą 976 visų respublikos 
gyventojų), kad lietuvių dauguma Vilniuje negalinti lietuviškai susi- 
kalbėti aerodrome, geležinkelio ar autobusų stotyje, daugelyje įstai- 
gų, gamyklų, parduotuvių, kad Lietuvoje vienam rusui tenką spaudos 
jo gimtąja kalba dvigubai daugiau negu vienam lietuviui. Lituanisti- 
nes disertacijas, išverstas į rusų kalbą, tinkamai įvertinti nesą pajėgūs 
Aukštojoje atestacinėje komisijoje (VAK-e) Maskvoje sėdintys asme- 
nys, tarp kurių nėra nė vieno lietuvio. Nepaskelbus lietuvių kalbos valsty- 
bine, nebūsią įmanoma sustabdyti tolesnio jos stūmimo iš viešosios var- 
tosenos, nebūsiąs atkurtas jos prestižas, sustabdytas vidinis irimas. 

Visi tie klausimai buvo plačiai aptarti Sąjūdžio steigiamajame su- 
važiavime (Landsbergio ir kt. kalbose), jiems skirta 6-oji rezoliucija. 
Apie tai kalbėta ir pirmajame Sąjūdžio seimo posėdyje (XI.13). Ren- 
kant deputatus į Aukščiausiąją Tarybą tarp įvairių patarimų rinkė- 
jams buvo ir toks: nerinkite, kas negerbia lietuvių kalbos, toks ne- 
gerbs ir tautos. | 

Normaliai mąstančiam kitataučiui negalėjo būti nesuprantamas lie- 
tuvių siekimas turėti valstybinę savąją kalbą, o ne svetimą. Lietuvių 
kalbai teisių reikalauta savoje žemėje, Lietuvoje, ne kur nors Maga- 
dane ar kitur. Kokioje valstybėje pagrindinės tautos kalba yra panie- 
kinta, palikta tik butuose ir saviveiklai? Pagaliau lietuvių kalba nebu- 
vo tokia jau „maža“. Iš daugiau negu 2 tūkstančių pasaulio kalbų ji — 
125-oji. Ją mokėjo beveik 904 respublikos gyventojų. Gruzinai, ar- 
mėnai ir azerbaidžaniečiai savąsias kalbas jau 1978 m. buvo paskelbę 
valstybinėmis. Todėl daug kitakalbių į lietuvių pastangas siekti teisių 
savajai kalbai Žiūrėjo geranoriškai. Priešinosi tik imperinių pažiūrų 
„internacionalistai“, nepajėgę suvokti paprastos tiesos, kad lietuvių 
tauta turi teisę į savo kalbą kaip ir bet kuri kita. 

Tų „internacionalistų“ normalią žmogišką mąstyseną iškreipė de- 
šimtmečiais bolševikų diegta nuostata apie rusų kalbos pranašumą ly- 
ginant su kitomis SSSR kalbomis, išugdytas rusiškai kalbančių žmo- 
nių besaikis didžiavimasis savo kalba ir nekreipimas dėmesio į kitas, 
net jų menkinimas, įpratimas verstis tik ta vienintele kalba. Dabar jie 
pasijuto netenką privilegijuotos padėties. Jų požiūriu, kur tai matyta, 
kad rusiškai kalbantys bet kurioje respublikoje nesijaustų kaip namie, 
kad nusileistų iki „vietinių“ Žmonių lygmens ir mokytųsi „nereikalin- 
gos“ kalbos. 

Jedinstvininkams lietuvių kalbos skelbimas valstybine atrodė lyg 
perkūnas iš giedro dangaus („pasaulio pabaiga!“ ). Ir jie visomis išga- 
lėmis piestu stojo prieš lietuvių pastangas. 

Sąjūdžio ir visuomenės spaudžiama Lietuvos SSR valdžia jau 1988 
m. vasarą buvo priversta panaikinti kai kurias rusų kalbos privilegi- 
jas. Leido ir lietuvių kalbos pamokas klasėse dalyti į grupes (deja, 
vietose „karaliukai“ vykdė nenoromis), mokytojams lituanistams su- 
lygino algas su rusistais, darželinukus „išvadavo“ nuo rusų kalbos mo- 
kymosi. Rudeniop jau ir nomenklatūros sferose imta kalbėti apie rei- 
kalą lietuvių kalbai suteikti valstybinės kalbos statusą. 

Pagaliau lapkričio 18 d. Aukščiausioji Taryba patvirtino LFSR kon- 
stitucijos pataisą dėl Lietuvos vėliavos, himno ir valstybinės kalbos. 
Buvo paskelbtas įsako projektas, kurį labai aktyviai svarstė spauda, 
radijas, televizija. Redakcijos iš visuomenės susilaukė net apie pus- 
trečio tūkstančio laiškų su įvairiausiomis pastabomis ir pasiūlymais. 
Po poros mėnesių (1989.1.25) AT Prezidiumas patvirtino įsaką, pagal 
kurį valstybinė lietuvių kalba turėjo būti įvedama laipsniškai, per dvejų 
metų laikotarpį. Ministrų Taryba paskelbė (II.20) nutarimą dėl prie- 
monių valstybinės kalbos vartojimui garantuoti. Jis daugiausia lietė 
gyventojus aptarnaujančių įstaigų vadovus ir darbuotojus, kurie per 
dvejus metus privalėjo lietuviškai tiek pramokti, kad galėtų susikal- 
bėti su interesantais ir neberusintų lietuvių. Kitų kategorijų žmonėms 
privalomo lietuvių kalbos mokėjimo reikalavimas nebuvo taikomas. 
Rusų kalba Lietuvoje palikta kaip ryšių su SSSR centrinėmis įstaigo- 
mis kalba. 

Agresyviai lietuvių kalbos atžvilgiu nusiteikusiems kitataučiams to 
atrodė per daug. Kilo priešiška reakcija. Pasipylė protesto laiškai laik- 
raščiuose „CoBeTckaa JinTBa“, „Czerwony sztandar“, skundai oficia- 
liose įstaigose. Vieni reikalavo terminą nukelti iki 2000-jų metų ar 
dar toliau, kiti siekė, kad šalia lietuvių kalbos būtų paskelbta valstybi- 
ne ir rusų kalba, o pietryčių Lietuvoje — dar ir lenkų. „Internaciona- 
listai“ griebėsi melo, dezinformacijos, net demagogijos. Vilniaus ga- 
myklose paleido gandą, kad bus draudžiama viešai nelietuviškai kal- 
bėti, uždaromos rusiškos ir lenkiškos mokyklos ir pan. Emė organi- 
zuoti kitakalbių akcijas. Prieš lietuvių kalbą nukreiptų mitingų įvyko 
Sniečkuje (II.2) ir Vilniuje (prie Sporto rūmų II.12). Reikalauta grą- 
Žinti dvikalbystę, visaip tyčiotasi iš lietuvių kalbos („ar karvė duos 
daugiau pieno, jei ją šnekinsim lietuviškai?“ ir pan.). 

Po 30 ir daugiau metų išgyvenę Lietuvoje ir nepramokę lietuviškai 
asmenys dabar ėmė postringauti apie Žmogaus teises. Dori rusai to- 
kiu elgesiu piktinosi. „Nesmagiai jaučiausi sutikęs savo tautiečius, ku- 
rie ilgai čia gyvenę net pasisveikinti lietuviškai nesugebėjo“, — rašė 
N. Syčkinas iš Maskvos („Tiesa“,1990.1.27). Tačiau partinė nomen- 
klatūra nepatenkintuosius „suprato“. Dar įsakas dėl valstybinės kal- 
bos nebuvo priimtas, o iš televizijos ekranų pasigirdo valdžios vyrų 

aimanavimai dėl būsimų išlaidų lietuviškoms rašomosioms mašinėlėms 
pirkti (P. Ignotas) ir panašių „bėdų“. Jie sunkiai atsikratė bolševiki- 
nės. „tiesos“, jog valstybinė kalba tegalinti būti „didžioji“, o lietuvių 
kalba — tai „ne tokia“. Prisidėjo nuogirdos, esą Kremliuje rengiamas 
sąjunginis kalbų vartojimo įstatymas, kuriam turėsiančios paklusti vi- 
sos respublikos. Maskva pasiskubino išleisti įsaką, kad geležinkeliuo- 
se oficiali tesanti rusų kalba. LTSR Aukščiausioji Taryba tuoj sustab- 
dė Lietuvoje to įsako veikimą. Tačiau visa tai trukdė valstybinei kal- 
bai įsitvirtinti. 

Priešinimasis valstybinės kalbos statusui nesiliovė net atkūrus Lie- 
tuvos nepriklausomybę. Lietuvių kalba savo pozicijas atsikovojo labai 
iš lėto. Daugelis įstaigų, ypač kur vadovai buvo nelietuviai, neskubėjo 
pereiti prie raštvedybos lietuvių kalba, bent tokiu mastu, kaip buvo 
reikalauta. Prekybininkai dar ilgai rašė sąskaitas rusiškai. Parduotu- 
vių lentynose puikavosi rusiški prekių pavadinimai 6y104ku, 6y6nuku, 
m6opoe... Buvo ir tokių parduotuvių, bent Vilniuje, Klaipėdoje, ku- 
riose lietuviškai nė nesusikalbėsi. Rusų kalba tebeskambėjo daug kur 
taupomosiose kasose (virtusiose bankais), paštuose, poliklinikose, įvai- 
riose buitinėse įstaigose, kurios dar ir 1990 m. viduryje tebebuvo per- 
dėm rusiškos. 

Sunkiai lietuvių kalba skynėsi kelią į surusintas gamyklas, susisie- 
kimo ir ryšių sistemą, miliciją, bevirstančią policija. Vilniuje troleibu- 
suose stotelių pavadinimus po senovei tebepranešinėjo rusiškai arba 
abiem kalbomis. Daugelio įstaigų firminių blankų tekstai tebebuvo 
rusų ir lietuvių kalbomis, tuo įteisinantys dvikalbystę. Kino filmai ru- 
sų kalba teberodyti be lietuviškų subtitrų, televizija demonstravo vi- 
deokopijas su rusišku diktoriniu tekstu, taigi ir toliau buvo tęsiamas 
priverstinis rusų kalbos mokymas. 

Net mokyklose ilgai nebuvo matyti ryškesnių permainų. Kultūros 
ir švietimo ministerijos patvirtintuose pedagogų atestacijos nuosta- 
tuose (1991.X.10) neužsimenama apie valstybinės kalbos mokėjimą 
ar bent jos mokymąsi. Ypač prasta būklė buvo nelietuviškose mokyk- 
lose, kuriose daug kur į lietuvių kalbą žiūrėta priešiškai, tų mokyklų 
bibliotekose nedaug tebuvo lietuviškų knygų, pedagogai beveik ar vi- 
siškai nesuprato lietuviškai, kaip ir nemaža dalis mokinių, kurie baigę 
tas mokyklas nesugebėdavo susikalbėti lietuviškai. 

Apskritai daug kur nebuvo matyti didesnio ryžto įtvirtinti valstybi- 
nę lietuvių kalbą, anot A. Sučylienės: 


Kaip mes išdrįsome, 
ką mes padarėme 7? 
Lietuvių kalbai 
statusą deramą 

vakar suteikę 

blaškomės šiandien 

baisiai sutrikę 

ir išsigandę. 

Vis dėlto susirūpinusių lietuvių kalbos ateitimi žmonių triūsu ir 
pastangomis kalbos būklė, kad ir iš lėto, bet gerėjo. Emė steigtis viso- 
kių klubų, kalbinių sambūrių (pvz., „Gimtojo žodžio bičiulių aidija“ 
Vilniuje, berods nuo 1988 m.), buvo organizuojamos kalbos šventės, 
kuriose populiarinta valstybinė kalba. Sustiprinus aiškinamąjį darbą 
tarp kitakalbių, šių priešiškumas laipsniškai pradėjo slūgti. 1990-ieji 
metai buvo paskelbti lietuvių kalbos metais. Tai suteikė papildo- 
mą impulsą. 

Darbo buvo labai daug. Reikėjo sukurti lietuviškos dokumentaci- 
jos pavyzdžius, apskritai visą lietuviškos raštvedybos sistemą. Kai ku- 
rios įstaigos pačios savarankiškai ėmėsi iniciatyvos ir nelaukdamos 
nurodymų „iš viršaus“ jau 1988 m. perėjo prie ištisai lietuviškos rašt- 
vedybos, įsitaisė lietuviškus antspaudus ir t.t. 

Kalbininkus užgriuvo didžiulis visokių klausimų, prašymų konsul- 
tuoti srautas. Jie turėjo skaityti paskaitas apie raštinių kalbą, kalbos 
kultūrą ir pan. Buvo atnaujinta Lietuvių kalbos komisija, kuriai nuo 
1990.VI.20 suteiktas Valstybinės komisijos prie Aukščiausiosios Tary- 
bos (vėliau Seimo) statusas (pirmininkas iš pradžių A. Vanagas, pas- 
kui A. Rosinas), paskirta lėšų, patalpų, ko anksčiau nebuvo. Įsteigta 
Valstybinė kalbos inspekcija (viršininkas D. Smalinskas), kuri turėjo 
stebėti lietuvių kalbos funkcionavimą valdžios įstaigose, organizacijo- 
se, raštvedyboje ir t.t., tikrinti, ar valstybinę kalbą moka tie asmenys, 
kurie pagal įstatymą privalo ją mokėti, taip pat ar laikomasi lietuvių 
bendrinės kalbos normų, kalbos kultūros reikalavimų. 

Lietuvių kalbos vartojimo sfera, kad ir pamažu, bet plito. Buvo 
atgaunamos vis naujos sritys, iš kurių bolševikai ją buvo išstūmę. Ta- 
čiau net ir 1992 m. pabaigoje spauda dar vis rašė, jog tebesą nepakeis- 
tų rusiškų iškabų (pvz., net Vilniuje Gedimino prospekte), lietuviškai 
ne visose įstaigose (prekyba, poliklinikos, susisiekimas...) buvę gali- 
ma gauti informacijos, lietuvių kalbos nemokėjo kai kurie pareigūnai 
ir pan. („Gimtoji kalba“, 1992, Nr.12, p. 11). 

Vienas iš aktualiausių uždavinių buvo lietuvių kalbos mokymas. 
Bene daugiausia nerimo kėlė kitataučiai. Iš jų Atgimimo pradžioje 
didžiausią lietuviškai mokančių procentą turėjo karaimai (50,846), to- 
liau ėjo latviai (43,776), žydai (3876), vokiečiai (35,77c), rusai (33,44), 
gudai (1776), ukrainiečiai (16,87), o mažiausią — lenkai (15,570). Ne- 
mokantiems, bet norintiems išmokti valstybinę kalbą buvo organizuo- 
jami specialūs kursai. Įvesti kvalifikaciniai valstybinės kalbos egzami- 

nai tarnautojams. Ateityje juos (šalia Konstitucijos egzamino) turės 
laikyti norintys gauti Lietuvos pilietybę. 

Emė keistis tėvų požiūris į lietuvių kalbą. Daugelis kitakalbių da- 
bar jau norėjo, kad jų vaikai lietuvių kalbą gerai mokėtų. Dalis savo 
mažylius leido į lietuvių mokyklas. Imta sparčiau rengti lietuvių kal- 
bos vadovėlius nelietuviams, chrestomatijas ir kitas mokymo priemo- 
nes. Prie Švietimo ministerijos nuo 1989 m. pabaigos įsteigtas lietuvių 
kalbos mokymo centras, vėliau pertvarkytas į Mokytojų kvalifikacijos 
kėlimo instituto padalinį. Vilniaus universitete 1990 m. įkurta Prakti- 
nės lietuvių kalbos katedra, gavusi Lituanistinių studijų pavadinimą 
(vedėja M. Ramonienė). 1992 m įkurtas Lietuvių kalbos fondas (val- 
dybos pirmininkas J. Girdzijauskas), kuris turėjo remti įvairias valsty- 
binės kalbos statuso įtvirtinimo priemones, ypač pastangas mokyti ki- 
tataučius lietuvių kalbos. 


Pietryčių Lietuva 


Tautinės mažumos ir situacija pietryčių Lietuvoje. 
Kremlius daug vilčių dėjo į Lietuvos tautinių mažumų ir apskritai ki- 
takalbių Žmonių kiršinimą, nors Lietuvoje tokie sudarė mažesnį pro- 
centą negu Latvijoje ar Estijoje. Objektyvių priežasčių kilti tautiniams 
nesutarimams čia nebuvo. Respublikos vadovybė kitakalbiais rūpino- 
si. Žinoma, buvo sustabdytas tolesnis krašto kolonizavimas. 1990 m. 
pirmą kartą iš SSSR į Lietuvą atvyko mažiau Žmonių, negu išvyko. 
Patys Lietuvos kitakalbiai sparčiai diferencijavosi ir nepaisant „Je- 
dinstvos“ pastangų didžioji jų dalis tapo lojaliais Lietuvos Respubli- 
kos piliečiais. Lietuvių tautinis atgimimas pažadino ir juos, ypač sen- 
buvius, kurių nebe pirma karta gyveno Lietuvoje. Buvo sukurtas Tau- 
tinių mažumų departamentas (vadovė H. Kobeckaitė). 

Vieni iš pirmųjų gražią tautinę veiklą ėmė rodyti žydai (jų tada 
Lietuvoje buvo per 12 tūkst.). Jau 1988 m. jie sukūrė savo kultūrinę 
draugiją, kuriai vadovavo E. Zingeris. Atsirado žydų ikimokyklinių ir 
bendrojo lavinimo įstaigų, spaudos, specialių radijo laidų, tvarkyti na- 
cių genocido aukų kapai ir t.t. 

Greit prasidėjo negausios ir beišnykstančios karaimų bendrijos at- 
gimimas. 1979 m. ją besudarė 352 žmonės, iš kurių mokėjo savo pro- 
tėvių kalbą 258, daugiausia vyresnės kartos asmenys. Dauguma jų gy- 
veno Trakuose, kur buvo išlikusi vienintelė SSSR kenesa (maldos na- 
mai), veikusi iki 1982 m. H. Kobeckaitės vadovaujami karaimai greit 
ėmė atkusti, atsirado jų sekmadieninė mokykla, kenesoje atnaujintos 
pamaldos. 1989 m. vasarąTrakuose įvyko suvažiavimas, į kurį atvyko 
karaimų iš SSSR ir užsienio šalių. 

Panašiai ėmė veikti totoriai, kurių Lietuvoje — per 5 tūkst. Deja, 
senoji Lietuvos totorių kalba mūsų dienų nesulaukė. Totoriai jos nau- 
jai mokėsi iš vėliau į Lietuvą atvykusiųjų. Stagnacijos metais jiems 
teko nemaža baimintis, kad neištiktų Krymo totorių likimas, nes ir jų 
šaknys įaugusios į Krymą. Todėl kas galėjo, tas vyko į užsienį. Bolševi- 
kai Vilniuje nugriovė totorių mečetę, sunaikino kapines Lukiškių aikš- 
tėje. Prasidėjus pertvarkai greit ėmė veikti totorių kultūros centras 
(vadovas M. Bairaševskis), trys mečetės provincijoje, maldos salė Vil- 
niuje, buvo atstatyta mečetė Kaune. Per Lietuvos radiją transliuotos 
laidos totoriams, televiziia sukūrė videofilmą apie juos. 

Sparčiai ėmė organizuotis ir kitos negausios ar kiek gausesnės tau- 
tinės mažumos. Sekmadienines mokyklas ar bent fakultatyvus organi- 
zavo ukrainiečiai (jų Lietuvoje net apie 45 tūkst.), gudai (per 60 tūkst.), 
latviai (4 tūkst.), vokiečiai (2 tūkst.), estai, armėnai, net čigonai. Visi 
jie buvo lojalūs Lietuvai, siekė jos nepriklausomybės įtvirtinimo. Aiš- 
kiai matė iš to sau naudą. Antai gudų kalba ir gudai Lietuvos sostinė- 
je Vilniuje tada jautėsi saugiau negu Gudijos sostinėje Minske. 

Kiek kitaip rusai ir ypač lenkai. Jų požiūris į lietuvių tautos lū- 
kesčius iš pat pradžių buvo nevienodas. Rusų (net per 344 tūkst.) 
didžioji dalis — neseni atsikėlėliai iš SSSR. Daug jų, kaip ir senbuvių 
(paprastai sentikių), pritapo prie Lietuvos, suprato lietuvių nepriklau- 
somybės siekius ir jiems pritarė. Tačiau nemaža buvo ir tokių, kurie 
norėjo išlaikyti turėtą „vyresniojo brolio“ statusą bei privilegijas, gy- 
veno „tautų tėvo“ laikų nostalgija, pasiryžę toliau kurti „komunizmą“. 
Su jais susikalbėti buvo nelengva. „Jedinstva“ juos daugiausia ir kirši- 
no prieš lietuvius. Tačiau demokratėjimo procesas Rusijoje vertė at- 
sikvošėti, blaiviau pažvelgti į permainas Lietuvoje, suvokti „Jedinst- 
vos “ apgaulę. 

Dar sudėtingesnė buvo lenkų mažuma (apie 258 tūkst.). Ji — per- 
dėm nevienalytė, sukurta ypatingų istorinių sąlygų, susiklosčiusių jung- 
tinės Respublikos (Žečpospolitos) laikais ir Rusijai okupavus Lietu- 
vą, ypač esant tarpukario pilsudskinei okupacijai, karo metu ir vyks- 
tant pokario stalininei polonizacijai. Daug lenkais save laikančių ar 
tokiais užrašytų nemokėjo lenkiškai, šnekėjo gudų kalba (kaip ir jų 
tėvai, daugelio net protėviai) arba lietuviškai. Visa tai aptarta anks- 
čiau. Kaip matėme, labiausiai nuo polonizacijos nukentėjo pietryčių 
Lietuva, buv. okupuoto Vilniaus krašto vidurinioji dalis, perdėm nu- 
tautinta, atmiešta gausiais atsikėlėliais. Čia žmonės buvo antilietuviš- 
kai nuteikti, dažnai pasitaikydavo šovinistinių išpuolių. 

Natūraliai viena tauta kitai sielos gelmėse negali jausti neapykantos, jeigu niekas iš 


pašalies tos neapykantos nekursto. Pietryčių Lietuvoje toks kurstymas vyko visą laiką. 
Labai sustiprėjo prasidėjus pertvarkai ir tautiniam atgimimui. 

Pasinaudodami Respublikos (tada dar Lietuvos SSR) vadovybės 
neveiklumu (užsitęsusiu dešimtmečius ir atnešusiu baisių vaisių) vi- 
sokie agitatoriai ėmė važinėti po labiausiai nutautintas apylinkes, sa- 
kyti kalbas, iškraipančias istorinę tiesą ir klaidinančias Žmones, kurs- 
tančias tautines aistras. Susirinkimai būdavo paverčiami antilietuviš- 
kais mitingais. 

Aktyviai reiškėsi Lenkų kultūrinės draugijos pirmininkas J. Sinkevičius, Vilniaus raj. 
Ažūlaukės vidurinės mokyklos mokytojas Z. Zdanovičius, Nemenčinės pedagogas J. Min- 
cevičius, Vilniaus raj. švietimo skyriaus inspektorė E. Čepulkovska ir kiti. Jų buvo daug, 
dalis vėliau liovėsi, supratę to darbo pragaištingumą. Svarbiausias antilietuviškos veiklos 
ideologas — Ivanas Tichonovičius (lenkiškai pasirašinėjo Jan Ciechanowicz), atsikėlęs iš 
Gudijos SSR, uolus ateistas, vėliau labai agitavęs už bažnyčią. Jo kalbos priminė prieška- 
rinius „Marsz na Kowno“ oratorius. Jos buvo kupinos neapykantos lietuvių tautai, kar- 
tais net žeminančios lenkų tautinį orumą (1988.XI.12 Mšišiagaloje). Esą tikro lenko len- 
kiškumas turįs būti suvokiamas kaip antilietuviškumas, visos pastangos turinčios būti 
nukreiptos prieš Lietuvos nepriklausomybę. Tos kalbos tiek įkaitindavo klausytojus, jog 
pasigirsdavo balsų, kviečiančių naikinti lietuvius ir pan. Nenuostabu, kad po tokių susi- 
rinkimų jaunimas griebdavosi chuliganiškų veiksmų. Antai sufanatinti Nemenčinės vidu- 
rinės mokyklos auklėtiniai primušė mokinį lietuvį (1988.X.29), prie Papiškių kaimo bu- 
vo sumušti mišką sodinę gediminaičiai (1989 m. pavasarį) ir pan. Draskė lietuvių tauti- 
nius simbolius, nuplėšdavo Trispalvę (Avižičniai, Lav6riškės, Mickūnai, Nemėžis, Rūkai- 
niai, Suži6nys, Vaidotai, Valčiūnai..., dėl to iškelta daugybė bylų, vien Rūkainių apylinkė- 
je keliolika), niekino lietuviškus kryžius (pvz., Eišiškėse), nuritino karaliaus Mindaugo 
karūnavimo 737-osioms metinėms pastatytą paminklinį akmenį Juozapinės kalne prie 
Mėdininkų (1990.VIII.13) ir t.t. Tai - vandalizmas. Nepagarba tautai, kurios žemėje gy- 
veni, kartu yra ir nepagarba sau. Nutautę žmonės dažnai darosi didžiausi savo buvusios 
tautos priešai. 


Antilietuvišką kampaniją vykdė ir Lietuvos lenkų spauda, ypač laik- 
raštis „Czerwony sztandar“, taip pat lenkų plačiai skaitomas rusiškas 
dienraštis „CoBeTckaa JinTBa“, nors abu buvo leidžiami Lietuvos vy- 
riausybės lėšomis (žmonės teisėtai tuo piktinosi).Radijo ir televizijos 
lenkiškose laidose pasirodė gausių pokalbių su iš Lenkijos atvykstan- 
čiais turistais, kurie irgi didino aistras. Lenkijos kunigai ėmė „apašta- 
lauti“ Vilnijoje — per pamokslus kurstė tikinčiuosius prieš lietuvius, 
Sąjūdį ir Lietuvos vadovybę. Imta viešai vartoti prieškarinius sulen- 
kintus vietovardžius (Korvi, Kovalčiuki, Medniki, Žeša...), lenkiškus 
Vilniaus gatvių pavadinimus ( Koiska, Pohulianka Vielka, Zavalna...). 
Prie viso to dar prisidėjo Lietuvoje lengvai gaunama, plačiai skaitoma 
Lenkijos spauda, kurioje irgi pasitaikydavo tendencingų, vienašališkų 
ir istorinę tiesą iškraipančių straipsnių. Apskritai pasipylė melo, viso- 
kių prasimanymų ir gandų srautas. Antai tvirtinta, kad bus uždarinė- 
jamos lenkiškos mokyklos, neleidžiama gimtąja kalba melstis ir pan. 

Griebtasi net šantažo. Iš „Vakarinių naujienų“ rusiškame variante kelių netiksliai 


redakcijos išverstų šios knygos autoriaus straipsnio frazių žinomas lenkų istorikas P. Lo- 
sovskis (Lossowski, beje, moka lietuviškai, bet naudojosi rusišku variantu) išpūtė vos ne 

„pasaulinį skandalą“, kurį kartojo užsienio lenkų spauda ir radijo stotys. Apie skleidžia- 
mų gandų paneigimą ar atsiprašymą — nė žodžio. Net vienas kitas lietuvis, nepakanka- 
mai informuotas (pvz., T. Venclova išgarsintame atvirame laiške lietuviams „Akiračiuo- 


se“ 1989.1.25), nesąmoningai pakurstė tą ugnį. 


Visu tuo grėsmingu bruzdesiu siekta sudaryti regimybę, kad vadi- 
namasis Vilniaus kraštas (Wilenszczyzna) — tai „lietuvių engiama“ 
Lenkijos dalis, suprantama, nutylint, jog Vilnius nuo amžių buvo Lie- 
tuvos (ne Lenkijos) sostinė, lietuvių įkurtas lietuviškose (ne lenkiško- 
se) žemėse, jog čia — lietuvių tautos ir valstybės lopšys (ne periferija), 
jog šį kraštą 1920 m. klastingai užgrobus Želigovskio kariaunai patys 
lenkai nedrįso pavadinti Lenkijos dalimi, vadino Vidurio Lietuva, jog 
devyniolika metų vykdyta okupacija (tik tiek metų per visą istoriją!) 
negali duoti Lenkijai kokių nors teisių į šią Žemę, juo labiau kad di- 
džioji buv. lenkų okupuotos Lietuvos dalis tebėra ir šiandien ištisai 
lietuviška. Kad lenkiškumas ir lenkų kalba čia atneštiniai, apie tai net 
neužsimenama, arba kalbama suktai, neaiškiai. O turėtų būti nedvip- 
rasmiškai pasakyta teisybė. Juk tai istorijos tiesa, nekelianti mažiau- 
sių abejonių. Ginčytis galima tik dėl polonizacijos proceso detalių ir 
priežasčių, bet to nedaroma. 


Kai lenkiškai kalbantis vietinis žmogelis sako, jog „čia mūsų žemė, čia nuo amžių 
gyveno mūsų seneliai ir proseneliai“, jam nepaaiškinama, jog tie jo proseneliai lenkiškai 
nemokėjo. Tai puikiai Žino išsilavinę lenkai, tačiau leidžia mitinguose demagogiškai rėk- 
ti, jog kraštas esąs „ot wiekow“ lenkiškas, vartoti akiplešišką pilsudskinę terminologiją 
„Litwa Koweriska“, „Jūs ten, Lietuvoje...“ (lyg čia būtų ne Lietuva!), Lietuvos lenkus 
vadina „rdzena grupa etniczna“ (net lietuviai, nesupratę esmės, kartais juos pavadina 
„etniniais lenkais“!). 


Nenuginčijamų argumentų priremti lenkų veikėjai ragina nesido- 
mėti šio krašto praeitimi, jo Žmonių kilme (tai esą „netikslinga“, „ne- 
protinga diskusija“, „to nereikią daryti“), toks priminimas esąs „ne- 
etiškas“ (!). Barami lietuvių (ir lenkų) mokslininkai , dirbę šioje srity- 
je, nespausdinami, blokuojami Vilnijos spaudoje jų straipsniai“, patys 
šmeižiami. I. Tichonovičius per Maskvos televiziją (1989. XII.23) rim- 
tus mokslinius darbus vadino pseudomokslinėmis publikacijomis. Kaip 
ugnies bijomasi istorinės tiesos, iš kailio neriamasi, kad Žmonės jos 
nesužinotų. Bet tai tuščios pastangos, nes išsilavinę vis tiek neišven- 
giamai ieškos savo šaknų ir teisybę patirs. Išsimokslinusiems nesunku 
išsiaiškinti tikrąją savo kilmę. 


Griebiamasi visokių machinacijų. Antai trijų autorių (tarp jų ir šios knygos auto- 
riaus) straipsnio „Teisybė turi nugalėti“, dar nespėto paskelbti spaudoje (pasirodė 
„Komjaunimo tiesoje“ 1989.11.30), savavališkai parinktas ištraukas, nežinia iš kur ir 
kaip gautas , paskelbė „Czerwony sztandar“ (III.5) su viską „paaiškinančiais“ ko- 
mentarais, kad paskelbtas tekstas nebedarytų įspūdžio. 

Ekspedicijose ir šiaip keliaujant po pietryčių Lietuvą šimtais atve- 
jų tekdavo susidurti su faktu, kad čia Žmonės visai nesiorientuoja sa- 
vo krašto istorijoje. Mokykloje niekas jų nemokė, literatūros apie ją 
nėra, vietinė spauda tik dezorientuoja.O savosios istorijos nežinantį 
žmogų lengva suklaidinti, vedžioti it aklą. Šimtmečiais taip ir buvo 
daroma. Savojo krašto istoriją čia dažniausiai stengiamasi sutapatinti 
su Lenkijos istorija, dėstoma kai kuriose mokyklose iš Lenkijoje iš- 
leistų vadovėlių, savaip nušviečiančių lietuvių ir lenkų santykius. Dau- 
gelyje mokyklų ant sienos pamatydavome Lenkijos herbą, vėliavą ir 
himną, tuo tarpu Vyties, Trispalvės ir Lietuvos himno — beveik nie- 
kur. Vaikams dažniau būdavo rodomas Lenkijos negu Lietuvos žemė- 
lapis. Apskritai mokyklose vaikai buvo nuteikiami priešiškai Lietuvos 
atžvilgiu. 

Propagandiniai mitai.Lenkintojai neigia buvus Lietuvoje 
polonizaciją, kuria neabejoja doresni, ypač mokslo žmonės. Pyksta, 
kai lietuviai šneka apie amžiais vykdytą lietuvių tautos asimiliaciją, 
lenkų okupacijos metais padarytas lietuviams skriaudas, slepia Armi- 
jos krajovos smurtą prieš nenorėjusius atsižadėti lietuvybės, arba įkal- 
binėja visa tai pamiršti. Tačiau pamiršti negalima: nebūtų viso to, šian- 
dien nebūtų ir Vilniaus krašto problemos. Vasario 16-oji ir savanorių 
kraujas išgelbėjo didžiąją Lietuvos dalį nuo Vilnijos likimo. Daugelis 
vyresniojo amžiaus lietuvių atsimena patys ar iš savo tėvų, senelių pa- 
sakojimų žino, kaip buvo lenkinama, jaunimas savo akimis matė prie- 
vartinę asimiliaciją, todėl tuščiažodžiams jos neigimams patikėti ne- 
gali. Lietuviui sunku suprasti, kad istorinė tiesa apie polonizaciją esanti 
lenko tautinių jausmų užgauliojimas (!), kaip tvirtina kai kurie Vilni- 
jos lenkų veikėjai. Keisti atrodo spaudoje teigimai (A. Bernatovič, H. 
Šidlovska, P Judickis, H. Klimavičienė...), kad sulenkintose vietovėse 
(Karvys, Maišiagala, Pabėržė, Nemenčinė ir kt.) nei patys autoriai, 
nei jų tėvai (kuriems po 80—95 metai) neprisimeną, jog kas nors kada 
būtų kalbėjęs lietuviškai. Jie neprisimena tik todėl, kad nenori prisi- 
minti. Pokario metais prof. P Pakarklis organizavo išvykas į atokiau- 
sius šių vietovių kaimus (jose teko dalyvauti ir šių eilučių autoriui) ir 
visur aptikdavome senukų, gražiai kalbančių vietine lietuvių tarme. 
Gaila, kad Žmogaus amžius trumpas, o atmintis dar trumpesnė, ypač 
kai norima bet kokia kaina paneigti savo kilmę. 

Nuostabą kelia Sužionių klebono tvirtinimas per Vilniaus radijo 
lenkišką valandėlę, kad jo parapijoje lietuvių niekada nebuvę. Ger- 
biamam klebonui reikėtų Žinoti, jog jo parapijiečiai 1878 m. prašė ca- 
ro valdžios grąžinti Sužionių bažnyčią (uždarytą 1866 m.) ir pageida- 
vo, kad joje būtų sakomi pamokslai ir giedama lietuviškai. Deja, į grą- 
Žintą bažnyčią lenkiška kurija pasiuntė lenkus kunigus ir tie parapiją 

sulenkino. 1905 m. iš Sužionių bažnyčios lietuvių kalba buvo visai iš- 
stumta. Baigta nutautinti lenkų okupacijos metais. Viena senutė 1932 
m. Vilnijos lietuvių veikėjui J. Maceikai pasakojo, kad jos jaunystėje 
lietuviškai kalbėję ne tik Sužionysė, bet ir Nemenčinėje, Pabradėjė. 
Lenkų laikraštis „Kraj“ 1879 m. Nr. 52 rašė, jog Nemenčinės mieste- 
lyje ir parapijoje nesą kaimo, kuriame nebūtų šnekama lietuviškai. 
Tai tokios tokelės. 

Neretai griebiamasi net atviro melo. Antai „Czerwony sztandar“ 
laikraštyje buvo rašoma, kad Buivydžių kapinėse nesą senų paminklų, 
kuriuose būtų bent viena lietuviška pavardė. Iš tikrųjų ten yra Baciu/, 
Kairys, Kiežun, Lokis, Likša... Nepaneigiamų faktų akivaizdoje kri- 
tiškiau mąstantiems lenkams kartais išsprūsdavo viena kita asimilia- 
ciją pripažįstanti frazė, pavyzdžiui, kad Lietuvos lenkus „šokiruojąs 
netikėtai paaiškėjęs faktas, jog jų namų tradicija išlaikė atminimą apie 
lietuviškai kalbėjusius protėvius“, kad „belaisvių teorija“ neturinti is- 
torinio pagrindo“ ir pan. (Z. Kurzovos straipsnis leidinyje „Žycie lite- 
rackie“ 1989.1I.12). Vienas kitas panašus sakinys atsirasdavo net 
„Czerwony sztandar“ laikraštyje, bet tokie prisipažinimai buvo labai reti 
ir paskęsdavo polonizacijos neigimo jūroje. Visa tai sudaro didelį kon- 
trastą lyginant su kitų tautų elgesiu. Antai vokiečiai visai nebijo žodžio 
germanizacija ir neneigia buvus Rytprūsiuose lietuvių asimiliacijos. 

Šių eilučių autoriui 1991 m. teko važinėti po Danijos pasienį Vokietijoje (Šlezvigo 
žemę). Apžiūrėjus garsiojo vikingų centro Hedebio (Haithabu) liekanas, vokiečiai paly- 
dovai parodė vietoves, kur praeityje ėjo danų kalbos riba. Nė nemanė neigti, kad ten 
vokiečių kalba atneštinė. Nejučiomis prisimeni Vilniją. Neteko girdėti, kad kuris vietinis 
lenkų veikėjas girtųsi, jog Vilnius nuo amžių buvo Lietuvos sostinė (vien tegirdime „tu 
žyli Polaki od wiekėw“), jog Dievėniškių apylinkėse po I pasaulinio karo lietuviai sudarė 
904 (dabar bėra 204) ar pan. Daugėja nenorinčių girdėti apie tai, jog pietryčių Lietuva 
— tai ne slavų žemė. 

Keista sulenkintų Žmonių mąstysena. Prancūzai yra kilę iš galų (kel- 
tiškos indoeuropiečių genties), užmiršusių savo kalbą ir perėjusių prie 
liaudies lotynų, iš kurios išsirutuliojo dabartinė prancūzų kalba. Ta- 
čiau nei gališka prancūzų kilmė, nei germaniškas jų tautos pavadini- 
mas (nuo germanų frankų genties) anaiptol neįžeidžia šių dienų pran- 
cūzo. O mūsų vilniškiai lenkai „kaip velnias kryžiaus“ baidosi lietu- 
viškos kilmės. Tai esą jų tautinio orumo įžeidimas! 

Savaime tokia pažiūra atsirasti negalėjo, ji iš šalies įdiegta ir neiš- 
laiko jokios kritikos. 

Juk Lenkijos karalius Jogaila taip pat buvo lietuvių kilmės, tačiau lenkai jį gerbia 
labiau negu lietuviai. Adomas Mickevičius nebijojo rašyti Litwa o;czyzna moja, net sakė- 


si esąs gente Lituanus. Ir J. Pilsudskis turėjo lietuviško kraujo. Suomijoje yra daug suo- 
mių, kalbančių švediškai. Suomių vadas K. Manerheimas (1867-1951) net nemokėjo suo- 

mių kalbos, šnekėjo švediškai. Airijoje dauguma airių kalba angliškai. Tose valstybėse ir 
kitur kalba ir tautiškumas turi teisingą sampratą: kalba nėra nei teritorinių pretenzijų 
priežastis, nei žmonių nutautinimo priemonė. Kiek rusakalbių žmonių yra rusiškos kil- 
mės? Tačiau lenkiškai kalbantis lietuvis esą „neįmanomas“. Bet tokiais save laikančių 
buvo daug praeityje ir dabar yra. Per J. Basanavičiaus laidotuves (1927 m.) neštas vaini- 
kas su užrašu lenkų kalba „Nuo /enkiškai kalbančių lietuvių“. O kas gi vadinamieji fu- 
teišiai? Šio termino bijoma. Č. Visockis, 1989 m. pamatęs jį Kultūros fondo renkamose 
anketose, tuoj atidavė saugumui savo darbuotoją, kuriai pats buvęs pavedęs surinkti tas 
anketas. Tokie yra vičiai (pavadinimas nuo pavardžių priesagos su -vič: -0V16 -evid), vie- 
no kultūrinio-etnografinio judėjimo dalyviai, Lietuvos lenkų kalbą (polszczyzna litew- 
ska) laikantys savarankiška kalba ir siūlantys ją vadinti vičių ka/ba. Jie save vadina šia 
kalba šnekančiais lietuviais. Nors jų judėjimo Lietuvos valdžia neremia, tačiau Lenkijos 
seimo deputatas S. Niesiolovskis (Niesiotowski) apkaltino lietuvių kalbininkus, neva jie 
kurią nebūtą vičių kalbą (1990.1X.28). Žymusis lenkų poetas (Nobelio premijos laurea- 
tas) Č. Milošas žiūri visai kitaip, blaiviai. Jis vengia termino Lietuvos /enkai, paprastai 
vartoja /enkiškai kalbantys Lietuvos gyventojai (ne lenkų kilmės! ). Jis nesiginčija su isto- 
rija, rašo apie Lenkijos padarytas Lietuvai skriaudas, iškelia sulenkėjusių lietuvių vaid- 
menį didinant konfliktą tarp Lietuvos ir Lenkijos (pats gimė 1911 m. Kėdainių rajone, 
senelė J. Sirutftė). 


Dėl visų pietryčių Lietuvą ištikusių bėdų, kad ir kokios jos būtų, 
šio krašto veikėjai kaltina lietuvius. Iš tikrųjų čia labai prastos Žemės, 
atsilikęs ūkininkavimas (prieš karą buvo apleista Lenkijos provincija, 
nedaryta žemės reformos), gyventojai labai atskiesti ateiviais iš SSSR, 
vadovavo visokie „svieto perėjūnai“ (70 iš SSSR). 


Šalčininkų rajonui po karo visą laiką vadovavo nelietuvių tautybės žmonės. Ir nuva- 
dovavo. Tas pat ir Vilniaus rajone. Abu jie labiausiai atsilikę iš visų Lietuvos regionų. 
Varėnos ir kiti tos pačios ekonominės grupės rajonai ūkininkauja kur kas geriau. Ekono- 
minį ir kultūrinį gyvenimą tvarkę funkcionieriai dabar kaltę dėl savo padarytų klaidų 
verčia lietuviams. 


Kitų regionų nomenklatūra neriasi iš kailio įrodinėdama, kad dėl 
esamų bėdų kaltas stalinizmas ir stagnacija, o pietryčių Lietuvos kita- 
taučiai „feodalai“ tvirtina, kad visas negandas čia atnešę ne Stalinas 
ar Brežnevas, bet lietuviai. Jei nesugebi vadovauti ekonomikai, nuali- 
nai kultūrą, švietimą, — kaltink lietuvius ir Sąjūdį! Tokia buvo takti- 
ka. Esą lietuviai engią Vilniją, ją diskriminuoją. Ir tik kai melą aki- 
vaizdžiai įrodė Statistiskos komitetas (duomenys paskelbti „Tiesoje“ 
1989.1X.17), kaltinimai kiek aptilo. 

Girdimas ir kitas didelis kaltinimas — esą Lietuvoje lenkai perse- 
kiojami. Ypač daug krokodilo ašarų lieta skundžiantis dėl neva nepa- 
kankamo lenkiškų mokyklų skaičiaus. 1989 m. jų pietryčių Lietuvoje 
buvo 44 (4 vidurinės, 27 devynmetės ir 13 pradinių), be to, dar 66-iose 
mokyklose turėtos lenkiškos klasės (39-iose vidurinėse, 19-oje devyn- 
mečių ir 8-iose pradinėse). Lenkiškai tada mokyta arba buvo paraleli- 
nės lenkiškos klasės visose pietryčių Lietuvos vidurinėse mokyklose, 

išskyrus atvejus, kai yra kelios paralelinės mokyklos, taip pat daugu- 
moje devynmečių (43 iš 53) ir pradinių (15 iš 34). Lenkiškai mokyta 
15-oje Vilniaus miesto mokyklų (10 vidurinių, 2 devynmetėse ir 3 pra- 
dinėse). Iš viso 1989 m. Lietuvoje mokytis lenkų kalba buvo sudarytos 
sąlygos 110-yje mokyklų (43 vidurinėse, 46 devynmetėse ir 21 pradi- 
nėje). Tačiau daug kur lenkiškos klasės buvo nepripildytos, mokėsi tik 
po keliolika ar net kelis mokinius. Vilniaus rajono lenkiškose Žodiš- 
kių ir Ličiūnų pradinėse mokyklose iš viso tebuvo po 3 mokinius! Nuo- 
stolinga, tačiau Lietuvos valdžia ir tokias mokyklas išlaikė. Vėliau per 
dvejus metus buvo įsteigtos dar 34 lenkiškos klasės ir 66 lenkiškos 
grupės vaikų darželiuose. Tokių gerų sąlygų mokytis lenkiškai nebuvo 
sudaryta jokioje kitoje šalyje už Lenkijos ribų. Tačiau visa tai lenkų 
veikėjai nutyli, lygiai kaip ir svarbiausią priežastį, dėl kurios net trys 
ketvirtadaliai lenkais užsirašiusių tėvų leido savo vaikus ne į lenkiš- 
kas, bet į rusiškas mokyklas. Tai išsamiai aptarta p.79—82 . Lietuviai, 
žinoma, čia nieku dėti. Visas triukšmas — gryna demagogija, neretai 
tyčia išpučiama. 

Antai 1990 m. rudenį Vilniaus rajono savivaldybės tarybos pirmininkas A. Brodav- 
skis ir švietimo skyriaus vedėjas A. Akanovičius sumanė lietuviškoje Trakų V6kės devyn- 
metėje mokykloje atidaryti lenkišką klasę. Surado 4 vaikus (3 net ne iš Trakų Vokės) ir 
rugsėjo 1 d. atvežė į mokyklą, prieš tai pasikvietę rajono laikraščio korespondentą. Aiš- 
ku, siekta sukelti propagandinį triuką, nes mokytojai nekviestų svečių negalėjo įsileisti. 


Lietuvos lenkai turi išimtinai geras sąlygas ir kitose tautinio bei 
kultūrinio gyvenimo srityse. Neproporcingai gausi jų spauda: dienraš- 
tis „Kurier wilenski“ (anksčiau „Czerwony sztandar“), laikraščiai ir 
žurnalai „Kobieta“, „Magazyn wilenski“,,„Nasza gazeta“, „Z nad Wi- 
lii“, leidžiamos lenkiškos knygos, vadovėliai. Turi savas radijo ir tele- 
vizijos valandėles. Be to, retransliuojama Lenkijos televizija. Keli šim- 
tai jaunuolių studijuoja Lenkijoje. Turi savo atstovus (lengvatinėmis 
sąlygomis) Parlamente. Nieko panašaus neturi lietuviai Lenkijoje. To- 
dėl negali nekelti pasipiktinimo, kai Londono lenkų laikraštis „Ty- 
dzen Polski“ rašo, jog „status Palestynczykow w Izraelu jest luksusowy 
w porėwnaniu ze statusem Polakėw na Litwe“ (palestiniečių padėtis 
Izraelyje yra liuksusinė lyginant su lenkų padėtimi Lietuvoje). Iš kur 
toks melas ir demagogija? Paaiškinti galima tik tuo, kad norima Lie- 
tuvos lenkus padaryti „kankiniais“, kad galima būtų juos „ginti“, nu- 
teikti prieš Lietuvą pasaulio viešąją opiniją. Bet ar toks elgesys gali 
prisidėti prie tautų santarvės? 

Triukšmas dėl valstybinės kalbos.Ypač daug triukšmo 
lenkai sukėlė paskelbus lietuvių kalbą valstybine. Atrodo, lyg jie būtų 
nematę, jog bolševikų valdžia lietuvių kalbą buvo bemaž visai išstū- 
musi iš vartosenos, pakeitusi rusų kalba, jog šnekamoji lietuvių kalba 

dėl dvikalbystės tapusi visai nualinta, virtusi puskalbe, jog viso to to- 
leruoti lietuviai iš tikrųjų nebegalėjo. Pagaliau pastangos įtvirtinti sa- 
vąją kalbą kaip valstybinę yra tas pat, kas ir įtvirtinti Lietuvą kaip 
valstybę. Todėl ir buvo pareikalauta sudaryti sąlygas, kad Lietuvos įstai- 
gose žmonės galėtų bent susikalbėti lietuviškai. To pasiekti nebuvo 
sunku, nes dauguma Lietuvoje gyvenančių kitataučių, net pietryčių 
Lietuvoje, lietuvių kalbą bent kiek mokėjo. Antai Vilniaus mieste ge- 
rai lietuviškai kalbėti ir rašyti mokėjo 3270 kitataučių, gerai kalbėjo, 
tik prastokai rašė dar 2370, suprato lietuviškai, tačiau sunkiai kalbėjo 
3590 ir visai nemokėjo tik 1070 (atkaklieji „internaeionalistai“). Net 
93,570 Vilniaus kitataučių pareiškė norą geriau pramokti lietuvių kal- 
bos, apie 5670 tuoj ėmė mokytis savarankiškai, 970 lankė specialius 
kursus. Iš lenkiškai kalbančio jaunimo net 6676 lietuvių kalbą šiek 
tiek mokėjo, visai nesuprato tik 37. Daug prasčiau mokėjo vyresnio 
amžiaus Žmonės, bet juos įsakas mažiausiai lietė. 

Prieš valstybinės kalbos įsaką iš pat pradžių piestu stojo lenkų vei- 
kėjai. Jie kartu su pietryčių Lietuvos partokratija dėl to gerokai su- 
kiršino vietinius Žmones. Deputatai I. Tichonovičius ir A. Brodavskis, 
taip pat po kraštą važinėję kiti agitatoriai savo antilietuviškose pa- 
skaitose labiausiai puolė valstybinės kalbos įsaką. Ėmė gąsdinti žmo- 
nes, ne tik lenkus, bet ir rusus, gudus, apskritai visus kitataučius, kad 
esą lietuviai juos versią net tarpusavyje kalbėtis lietuviškai, atsisakiu- 
sieji būsią išvaromi iš Lietuvos, o jų žemes ir namus užimsią lietuviai. 
Iš vaikystės antilietuviškai nuteikti pietryčių Lietuvos Žmonės nesun- 
kiai patikėjo tokiu primityviu melu. 

Lenkų sąjungos lyderiai irgi kurį laiką pritarė reikalavimui neįsi- 
leisti lietuvių kalbos į įstaigas, įmones, aptarnavimo sferą. Imta visur 
ją boikotuoti. Į lietuvio pasisveikinimą „Labą dieną!“ mokantis lietu- 
viškai lenkas neretai atsakydavo „Nie rozumie“. Pradėjus susirinkime 
ar pasitarime lietuviškai kalbėti, dažnas išeidavo iš salės. Šalčininkų 
rajono partokratai lietuviškus raštus atmesdavo lyg jie būtų parašyti 
kokios nežinomos genties kalba. Susidomėjimas lietuvių kalba ir pa- 
stangos ją geriau išmokti pradėjo atslūgti. Visame Šalčininkų rajone 
1990 m. birželio mėnesį lietuvių kalbos kursuose besimokė vos apie 
40 žmonių. Ir kam mokytis, jeigu Č. Visockis tvirtino, jog lietuvių kal- 
ba nebūsianti reikalinga, nes ir Lietuvos čia nebūsią. Mokyklose lie- 
tuvių kalbos nesimokymą imta traktuoti kaip garbės ir orumo požymį. 
Jokios logikos ir sveiko proto tokiame elgesyje, žinoma, nebuvo. Įsi- 
vaizduokite lenką, gyvenantį Anglijoje ir ignoruojantį anglų kalbą. Tai 
neįmanoma, bet Lietuvoje analogiškas elgesys laikytas norma. 

Dar daugiau. Pradėta reikalauti pietryčių Lietuvoje paskelbti vals- 
tybine lenkų kalbą (šalia lietuvių), leisti ją vartoti raštvedybai, nors 

dauguma gyventojų čia lenkiškai nemoka, šneka gudų („po-prostu“) 
kalba. Nesunku suprasti, kad įvykdžius tokį reikalavimą lenkų kalba 
taptų privaloma visiems šio krašto įstaigų ir aptarnavimo sferos dar- 
buotojams (ne vien lenkams), o tai reikštų įteisinti tolesnį priverstinį 
lenkinimą. Pasidarytų nebeįmanoma gaivinti lietuvių kalbos ten, kur 
ji dar ne visai išnyko. Nebebūtų galima pakankamu mastu įdiegti lie- 
tuvių kalbos kaip valstybinės. Tuo būdu šis kraštas dar labiau nutoltų 
nuo visos Lietuvos. To būtent ir buvo siekiama. 

Autonomininkų akcija. Kremlius, kovodamas prieš Lietu- 
vos nepriklausomybę, negalėjo nepasinaudoti „lenkų korta“. Tikėjosi 
ją būsiant labiausiai tinkamą „paspausti“ neklaužadą Lietuvą. Ir ne- 
nusivylė. Lietuvos lenkų visuomenėje atsirado nemaža pragaištingų 
jėgų, kurios orientavosi į Kremlių, o ne į Lietuvą. Jas apakino šimt- 
mečiais diegta neapykanta viskam, kas lietuviška. Tos jėgos dėjosi su 
atėjūnais okupantais, amžinais lenkų ir lietuvių tautų priešais. Joms 
pavyko dalį veikėjų padaryti Kremliaus sąjungininkais, nepaisant per- 
spėjamų balsų iš Lenkijos („Gazeta wyborcza“ ir kt.).Vyko keista, ne- 
suprantama „santuoka“: Pilsudskio ir Želigovskio vaikaičiai rado ben- 
drą kalbą su Stalino palikuonimis, sudarė bloką prieš Lietuvą. K. Ka- 
linauskas ar Z. Sierakauskas to niekaip nepajėgtų suprasti. Paprastus 
žmones apmulkinti juo labiau nebuvo sunku. Pietryčių Lietuvoje iš 
esmės tebeklestėjo feodaliniai santykiai. Kaimas — visai užguitas. Kol- 
chozninkai čia jau nebetikėjo, kad gali kas nors pasikeisti. Sąjūdis pa- 
darė didelę klaidą, iš pat pradžių neatkreipęs reikiamo dėmesio į šį 
„Dievo užmirštą“ kraštą. Per 1988 metus čia labai daug buvo praras- 
ta. Iniciatyvą į savo rankas perėmė Lietuvos priešai. 

Pietryčių Lietuvą ir toliau valdė partokratija. Ji čia buvo galinga. 
Greit persiorientavo. Ekonominis ir moralinis bolševikinio socializ- 
mo krachas privertė ją, dar neseniai uždarinėjusią lenkų klases mo- 
kyklose ir grupes vaikų darželiuose, steigusią vietoj jų rusiškas, staiga 
tapti lenkų globėja ir užtarytoja. Daugelis partokratų dėjosi net lenkų 
nacionalistais. Tapo labai agresyvūs. Tvirtai laikė valdžią savo ranko- 
se. Juo toliau nuo Vilniaus, juo galingesni viršininkai „karaliavo“: Antai 
Šalčininkų rajone iš 50 savivaldybės deputatų 47 buvo platforminin- 
kai (prezidiumas — visas), Vilniaus rajone iš 100 deputatų — 55. Visi 
jie antilietuviško nusistatymo, nepripažinę Kovo 11 d. Akto, neprita- 
rę Lietuvos išsilaisvinimo procesams. Svarbiausi jų ideologai — C. Vi- 
sockis, A. Brodavskis ir kt. — važinėjo po kaimus ir kiršino žmones. 
Šiuose rajonuose ir toliau buvo gniaužiamas kiekvienas lietuvybės pa- 
sireiškimas. Didelę įtaką pietryčių Lietuvoje turėjo „Jedinstva“. Prie- 
šingai negu kitur, čia po jos vėliava susibūrė daug Žmonių. Objekty- 
vios infor:nacijos apie vykstančius Atgimimo procesus Lietuvoje sto- 

ka, jos blokavimas vietos spaudoje ir pseudointernacionalinė „Jedinst- 
vos“ ideologija smarkiai paveikė partokratijos užguitus valstiečius. Jie 
lengvai leidosi kiršinami, juoba kad tarp jų — daug atvykėlių, kuriems 
vietinis kultūrinis paveldas ir lietuvių tautos aspiracijos buvo nesu- 
prantami dalykai. 

Priešiškos Lietuvai jėgos jau nuo 1988 m. rudens pradėjo pietryčių 
Lietuvoje steigti lenkų autonomines apylinkes. Tai vykdė planingai 
„iš viršaus“: priimti nutarimai visi panašūs vienas į kitą kaip vandens 
lašai. Rudenį Šalčininkų (1989.I1X.6) ir Vilniaus (IX.15) rajonų liau- 
dies deputatų tarybos pasiskelbė kuriančios atskirą teritorinę auto- 
nomiją. Kadangi tuo buvo pažeista Lietuvos SSR konstitucija, Aukš- 
čiausiosios Tarybos Prezidiumas tą autonomiją panaikino (IX.21). Ta- 
čiau Lietuvos priešai nerimo. Visomis išgalėmis siekė įteisinti ilgalai- 
kės nutautinimo politikos rezultatus. Autonomininkų akcija įgijo grės- 
mingą pobūdį tuoj po SSKP CK pareiškimo dėl padėties Baltijos kraš- 
tuose, matyt, į tą akciją žiūrėta kaip į pareiškimo reikalavimų realiza- 
vimą. Vadovavo platformininkų lyderiai ir „Jedinstvos“ vadeivos, ku- 
rių daugelis buvo net ne lenkai. Instruktavo Kremliaus emisarai (bū- 
simasis Maskvos pučistas O. Šeninas ir kt.). Keistai turėjo atrodyti 
lenkų autonomija su pagrindine rusų kalba. Efektui padidinti Gudi- 
jos SSR Aukščiausiosios Tarybos Prezidiumas paskelbė pareiškimą, 
kuriuo savinosi Švenčiėnis, Šalčininkus, Drūskininkus. Begėdiškai iš- 
kraipė istoriją, šiuos miestus vadino „nuo amžių gudų teritorija“. 

Šalčininkų rajono taryba tuoj paskelbė savo teritorijoje negalio- 
jančius Lietuvos Respublikos įstatymus (1990 m. gegužė), esą galioją 
tik SSSR ir (nesamos) Lietuvos SSR įstatymai. Vadinamojo Vilniaus 
krašto lenkų suvažiavimas Eišiškėse (vykęs Lenkijos vėliavomis pa- 
puoštoje salėje, garbės svečiais dalyvavo „Armijos krajovos“ vetera- 
nai ir „Jedinstvos“ atstovai) 1990.X.6 paskelbė deklaraciją apie lenkų 
autonominio krašto su savo statusu sudarymą. Mostiškėse (Lavė6riš- 
kių apyl.) suvažiavimas apsvarstė to krašto nuostatus. Numatė turėti 
savo konstituciją, seimą, himną, vėliavą, herbą (1991.V.22). Taigi ne- 
dviprasmiškai siekta izoliuoti dalį buv. Vilniaus krašto nuo visos Lie- 
tuvos, įtvirtinti jame lenkų tautybės išskirtinumą, iš esmės baigti tai, 
ką pradėjo Želigovskis. Nors suvažiavime persvarą gavo pasilikimo 
Lietuvos sudėtyje šalininkai, bet buvo ir tokių, kurie reikalavo jungtis 
prie Gudijos SSR arba sudaryti atskirą Lenkų respubliką SSSR sudė- 
tyje (panašią į Pilsudskio Vidurio Lietuvą). 

Tokių „naujų Lenkijų“ niekur pasaulyje daugiau nebuvo kuriama, 
taigi negali būti abejonės, kad siekta sudaryti sąlygas tą lenkų auto- 
nominį vienetą progai pasitaikius atskirti nuo Lietuvos. Gudijos ir 
Ukrainos SSR gyveno kelis kartus daugiau lenkų, bet ten jokių auto- 

nomijų Kremlius nekūrė. Tai darė tik Lietuvoje, tikėdamasis svetimo- 
mis rankomis sutriuškinti pirmąją respubliką „atskalūnę“. Iškilo reali 
Lietuvos padalijimo grėsmė. Tai — durklo smūgis į nugarą Lietuvai. 

Kremliaus statytiniai pietryčių Lietuvoje ėmė atleidinėti iš darbo 
lietuvius. Kitataučiai viršininkai tai darė ir anksčiau, nuo pat Atgimi- 
mo pradžios. Kovojo prieš Sąjūdžio šalininkus, lojalius Lietuvai, au- 
tonomijai nepritariančius piliečius, net jeigu tie ir nelietuviai. Nei 
Aukščiausioji Taryba, nei Respublikos vykdomoji valdžia nuskriaus- 
tiems nepadėjo. Greit atleidinėjimas pasidarė masinis. Vien Vilniaus 
rajone 1989— 1990 m. iš darbo buvo atleista apie 600 žmonių, iš kurių 
320 (5776) lietuvių, nors rajone jų tebuvo 21 G. Į atleistųjų vietą skyrė 
atvykusius iš Gudijos ir šiaip „internacionalistus“, jiems sudarė ge- 
resnes buitines sąlygas. 

Nyku tapo Lietuvos dalyje, kurioje šeimininkavo autonomininkai. 
Čia plakatai priminė bolševikų viešpatavimo laikus: „Mūsų tėvynė — 
SSSR“ ir pan. Organizuoti Spalio revoliucijos, Sovietinės armijos ir 
panašių švenčių minėjimai. Svarbiausia rajono valdžia tapo platfor- 
mininkų komitetas. Rajono tarybos sesijos buvo uždaros, į jas žurna- 
listus retai įleisdavo. Menką įtaką turėjo ne tik senieji vietos gyvento- 
jai, bet ir Respublikos valdžios organai, net Lenkų sąjunga. Viską tvar- 
kė senoji nomenklatūra, kuriai rūpėjo ne lenkų tautiniai reikalai (len- 
kai po senovei buvo rusinami, oficialiai daugiausia vartota rusų kal- 
ba), juo labiau ne vietinio etnoso apsauga, bet siekimas kuo ilgiau 
šiame krašte, o gal ir visoje Lietuvoje, išlaikyti savo viešpatavimą ir 
privilegijas. 

Blokuota lietuviška spauda. Laikraščio „Šalčia“ spausdinimą teko 
perkelti į Vilnių. Užgrobus Vilniaus televizijos bokštą, nepriklauso- 
mos Lietuvos laidos čia nebebuvo matomos. Gyventojai buvo privers- 
ti žiūrėti šmeižikiškas kolaborantų laidas („kasperviziją“), be saiko 
eterį teršiančias melu ir šmeižtais, kiršinančias ir mulkinančias žmo- 
nes. Gyventojų sąmonei padaryta labai daug žalos. Vietiniai „karaliu- 
kai“ boikotavo vasario 9 d. plebiscitą, visomis išgalėmis (net kviesdami į 
talką sovietinius karius) vykdė Kremliaus organizuotą „referendumą“. 

Pietryčių Lietuvoje nyko lietuviški kaimų ir gyvenviečių pavadini- 
mų užrašai. Imta viešai vartoti (net spaudoje) kitakalbių iškraipytas 
jų formas, pvz., Kobele 'Kabėliai', Kowalczuki “Kalvėliai', Orzetowka 
“"Erėliškės'?, Pobrodž "Pabradė", Podbrzezy 'Pabėržė', Powiewiorka 
“Pavėverė", Rzeparice 'Ropėnai", Suntoki “Santakai"', Szklary Šklėriai", 
Zwierzyniec "Žvėrynas" ir pan., net esančias už sulenkinto ploto ribų: 
Jewie *Vievis', £ozdzieje "Lazdijai", Olkieniki "Valkininkai", Orany “Va- 
rėna', Wilkomierz "Ukmergė", Wilkowyszki “Vilkaviškis, Wysoki Dwor 
“Aukštadvaris'... Visai kaip carų ir lenkų okupacijos laikais. Stengtasi 

įteigti (be jokių įrodymų, nes jų ir būti negali), jog tai esančios „au- 
tentiškos, originalios“ formos. Atsirado net tuo patikinčių lietuvių. 
Tačiau pakanka žvilgterėti į senesnius dokumentus, ir teisybė bema- 
tant išryškėja. 

Imkime kad ir autonomininkų „sostinės“ Šalčininkų tariamai originalią pavadinimo 
formą Soleczniki. Senesniuose lenkiškuose dokumentuose yra Szolczniki (plg. IlIonbynuku 
1555 m. akte) iš lietuvių tarminės formos Ša/čnykai. Greta pasitaiko ir variantas Solczni- 
ki su s-, atsiradęs greičiausiai pagal šičnas : siano santykį. Įterpus sunkiai tariamoje prie- 
balsių samplaikoje balsį e, kilo dabartinė „autentiška“ forma Solecznika. Jos pirmasis skie- 
muo Sol- sutampa su lenkų kalbos žodžiu sd! “druska", solič * sūdyti'.Sako, dėl to geologai 
net buvo pradėję apie Šalčininkus ieškoti druskų. Klaidino iškraipytas pavadinimas. Pa- 
našiai gali klaidinti ir Miedniki 'Mėdininkai" (iš lie. dial. Mėdnyka), vietos lenkų sieja- 
mas su miedž varis" (jokio vario ten, žinoma, nėra). 


Į tokias formas reikia žiūrėti ne kaip į tradicines, bet kaip į tradi- 
ciją lenkinti Lietuvos vietovardžius. Tolygu būtų, jeigu mes Vroclavą 
imtume vadinti Breslau ir pan. Lenkijoje neskubama viešai įteisinti 
net Seinų - Punsko krašto vietovardžių lietuviškų formų, kurios iš tik- 
rųjų ten yra autentiškos, nes dabar vartojamos lenkiškosios atsirado 
tuo pačiu būdu kaip Soleczniki- 

Naudodamiesi sunkia Lietuvos padėtimi, autonomininkai kėlė ne- 
pagrįstų reikalavimų. Siekė lenkus padaryti ypatinga tautine mažu- 
ma, duoti jiems privilegijų kitų tautinių mažumų sąskaita. Juo dau- 
giau buvo tenkinami akiplėšiški jų reikalavimai, juo labiau augo ape- 
titas. Iš tikrųjų jie turėjo visa tai, ką gali turėti tautinė mažuma: mo- 
kyklas, pamaldas gimtąja kalba, radijo ir televizijos valandėles, savi- 
veiklos kolektyvus, Lenkų sąjungą, Lenkų mokslininkų sąjungą ir t.t. 
Bet to vis buvo maža. Vos prasidėjus Atgimimui stengtasi įpiršti Vil- 
niuje lenkų konsulatą be atitinkamo lietuviško Varšuvoje ar Seinuo- 
se. Konsulatai ir kultūros centrai steigiami pariteto pagrindais, ne vie- 
našališkai. Šiaip jau juos lengva padaryti nauju lenkinimo židiniu. 

Reikalauta atskiro lenkiško universiteto, net savavališkai steigta, 
nors visame pasaulyje universitetuose dėstomoji kalba yra šalies vals- 
tybinė kalba. JAV gyvena apie 5 milijonus lenkų, bet jie sau specialios 
aukštosios mokyklos ten nereikalauja. Seinų —- Punsko lietuviai studi- 
juoja lenkiškuose universitetuose ir jiems net minties nekyla, kad bū- 
tų atidaryta Lenkijoje lietuviška aukštoji mokykla. SSSR lietuviai (ir 
lenkai) negali gauti net vaikų darželio ir pradinio mokymo gimtąja 
kalba. Neteko girdėti, kad lenkai Gudijoje (ten jų daugiau) būtų ko 
nors panašaus reikalavę. Lenkams turėti savo universitetą nebuvo nė 
poreikio. Jie turėjo sąlygas studijuoti Lietuvos aukštosiose mokyklo- 
se. Kasmet būdavo rezervuojama po kelis šimtus vietų specialiai piet- 
ryčių Lietuvai, į kurias priiminėta be konkurso. Stojamuosius egzami- 

nus galima buvo laikyti ir lenkiškai. Organizuoti papildomi kursai pa- 
sirengti egzaminams. Prie Vilniaus pedagoginio instituto veikė spe- 
cialus parengiamasis skyrius baigusiems nelietuviškas mokyklas. Aukš- 
tosiose mokyklose buvo grupių su dėstomąja lenkų kalba. Deja, bai- 
gusių tas grupes dažnai nebūdavo kur dėti, menkas tebuvo poreikis. 
Norintys galėjo studijuoti ir Lenkijos aukštosiose mokyklose, tam su- 
darytos visos sąlygos. Atgaivinus lenkišką Stepono Batoro universite- 
tą ar įkūrus kitą panašią aukštąją mokyklą, kaip rodo šimtmečių pa- 
tirtis, turėtume dar vieną labai stiprų lenkinimo židinį, tuo būdu padidė- 
tų lenkų mažumos izoliacija (baigę tetiktų darbui dviejuose rajonuose). 

Reikalauta lenkiškų pamaldų Vilniaus Arkikatedroje. Bet juk tai 
lietuvių tautos šventovė nuo pat Mindaugo laikų, kaip lenkams Vave- 
lio katedra Krokuvoje, kur lietuviškų pamaldų niekas niekada nerei- 
kalavo. Tikintieji lenkai Vilniuje turi pamaldų proporcingai ne ma- 
žiau kaip lietuviai. Iš visų Vilniaus miesto gyventojų katalikų lietuviai 
sudaro 7196, lenkai kažin ar siekia 2976. Atitinkamai pamaldos trijo- 
se bažnyčiose buvo lietuviškos, vienoje — lenkiškos, visose kitose — 
abiem kalbom. Vilniaus rajone iš 20 bažnyčių net 16 vien lenkiškos. 
Tuo tarpu lenkų okupacijos metais lietuviai buvo verčiami tenkintis 
vienų vienintele mažyte Šv. Mikalojaus bažnytėle, apie lietuviškų pa- 
maldų įvedimą Arkikatedroje tada negalėjo net svajoti. 

Pagaliau Lietuvos valstybei lenkai nebuvo kuo nors nusipelnę, kad 
jiems būtų teikiama išskirtinių privilegijų. Atvirkščiai, jie kritiškais 
momentais žiūrėjo ne Lietuvos, bet savo egoistinių tikslų, stengėsi iš- 
plėšti kuo daugiau privilegijų. Net sausio mėnesio skausmo dienomis 
per radiją atkakliai šaukė, kad Parlamentas nevykdąs jų reikalavimų. 
Skaudu buvo klausytis. 

Nors lenkams buvo suteikta daugiau privilegijų negu kitiems, tai 
nesustabdė autonomininkų priešvalstybinės veiklos. 

Daugiau teisių vienai kuriai tautinei grupei suteikimas neišvengiamai vyksta kitų to- 
je teritorijoje gyvenančių tautinių mažumų sąskaita ir nieko gero neduoda, tik skatina 
naujas teises įgijusią grupę vis daugiau reikalauti. Mažumų problema turi būti spren- 
džiama demokratiškai: neleistina vienai mažumai suteikti daugiau negu kitoms. Bet svar- 
biausia tai, kad lenkai pietryčių Lietuvoje sudaro ne mažumą, bet daugumą, o tobulinant 
tautinius santykius naujos teisės suteiktinos tik mažumoms, bet ne kurios teritorijos dau- 
gumai, t.y. tos teisės skiriamos apsaugos, O ne įsivyravimo tikslais. 


Į pietryčių Lietuvos įvykius reakcija Lenkijoje nebuvo vienoda. Val- 
džios pareigūnai tvirtino, kad Lenkija neturinti teritorinių pretenzijų 
Lietuvai, bet oficialiais aktais tokios nuostatos neužfiksavo. Pasigirs- 
davo Lietuvai palankių blaivių balsų, raginusių atsisakyti lenkiškojo 
„Drang nach Osten“ ir naujai žiūrėti į savo kaimynus (S. Bratkowski 
ir kt.), supratusių ir teisingai įvertinusių mirtiną polonizacijos grėsmę 

Lietuvai („ar gali mus tokius lietuviai gerbti?“), pripažinusių, kad len- 
kams pietryčių Lietuvoje gresia ne tariama lituanizacija, bet reali ru- 
sifikacija. Autonomijai oficialiai nebuvo pritariama. Kas būtų, jeigu 
prie Gdansko, Štecino ar Poznanės pradėtų skelbti autonomijas vo- 
kiškos apylinkės? Tačiau autonomininkų reikalavimai neretai būdavo 
palaikomi (pvz., Užsienio reikalų ministerijos 1990.XI.26 pareiškime). 
Spaudoje rašyta apie tai, kad Vilniuje esą daug lenkams brangių kul- 
tūros ir istorijos paminklų (lyg Krokuvoje nebūtų lietuviams brangių 
istorinių relikvijų). Šalia to, Lenkijos laikraščiuose dažnai pasitaiky- 
davo ir tokių straipsnių, kuriuose buvo kraipoma istorinė tiesa, para- 
šytų prieškarine šovinistine „Marsz na Kowno“ dvasia. Tuo pasižymė- 
jo ir grupės žymių piliečių memorandumas, adresuotas Lenkijos vy- 
riausybei, Jungtinių Tautų Žmogaus teisių komisijai, Europos tarybai 
Strasbūre ir kt., kuriame buvo daugybė iškreiptų ir tendencingai pa- 
rinktų faktų, net kurioziškų dalykų. Parašytą prieš pat autonomijos 
paskelbimą Eišiškėse, jį tuojau persispausdino Lietuvos lenkų laik- 
raščiai, Lenkų sąjungos pirmininkas pavadino „objektyviu“. Apskri- 
tai Lenkijoje dauguma žmonių niekaip nepajėgė teisingai suprasti lie- 
tuvių tautos kovos dėl išlikimo. 

Lietuva per maža, kad būtų galima ją po gabalus dalyti visiems, 
kas tik panorės. Ji turi karčią istorijos patirtį. Prisimintina ne tik bru- 
taliu būdu kurta pilsudskinė Vidurio Lietuva, bet ir „ramios“ Babtų, 
Vandžiogalos ir kitos lenkiškos „respublikos“ 1918-1919 m. Iš tikrų- 
jų plati kultūrinė (ne teritorinė) autonomija turėtų saugoti vietinių 
gyventojų tradicijas, jų folklorą, kalbą, to krašto žmonių savimonę, 
pasaulėjautą, o ne diegti importuotas iš Varšuvos kultūrines apraiš- 
kas, juo labiau puoselėti panlenkišką šovinizmą. 

Tarptautiniai įstatymai pabrėžia, kad tautinių mažumų teisių rea- 
lizavimas negali pažeisti valstybės teritorinio integralumo. Taigi gali 
būti priimtina tik kultūrinės, o ne teritorinės autonomijos idėja, nes 
Lietuvoje nėra etnografiškai nelietuviškų žemių. Dalies gyventojų et- 
ninės orientacijos pasikeitimas automatiškai nekeičia tam tikros teri- 
torijos etninės priklausomybės. Buvusioje lenkų okupuotoje Lietuvos 
dalyje gyveno (1989 m. duomenimis) 4676 lietuvių, 2670 lenkų, 1876 
rusų, 576 gudų i ir 576 kitų tautybių žmonių. Labiausiai nutautintame 
Šalčininkų rajone lenkais užsirašė 79,670, bet jame yra net 16 kaimų, 
kuriuose lietuviai tebesudaro daugumą (54,4—95,170). Vilniaus rajo- 
ne lenkais save laiko 63,576, tačiau čia yra net 65 kaimai, kuriuose nė 
viena tautybė nesudarė 5070, o 7 apylinkėse ar miesteliuose lietuvių 
51,5—57,14. Vilniaus mieste telkiasi 4276 visų Lietuvos lenkų, bet jie 
čia nesiekia nė 1976 (5176 lietuvių, 2076 rusų, 570 gudų, 576 kitų tau- 
tybių). 

Lenkais save laikantys Žmonės pietryčių Lietuvoje gyvena anaiptol 
ne kompaktiškai. Antai Trakuose, Lentvaryje, Grigiškėse, Mūišiaga- 
lojė, Būivydiškėse, Pabėržėje, Pabradėjė, Pagiriuosė, Smalininkuose, 
Jūodšiliuose, Trakų Vokėje jie nesudaro nė pusės visų gyventojų. Net 
63976 Šalčininkų rajono ir 5896 vilniečių savo tėvynę nurodo esant Lie- 
tuvą (nurodė Lenkiją atitinkamai 16 ir 670, SSSR —- Gir 19, Gudiją — 
5 ir 370, kai kurie nurodė net kelias tėvynes).Civilizuotos valstybės 
remia tik lojalias tautines mažumas. Taip turėtų būti elgiamasi ir Lie- 
tuvoje. Neturi savo tėvynės žmogus, kuris gimė Gudijos SSR, gyveno 
Lietuvoje, mokėsi rusiškoje mokykloje, reikalavo lenkų autonomijos, 
bet nemoka lenkiškai. 

Autonomininkai nesirūpino lietuvių, gudų ir kitų tautybių (išsky- 
rus lenkus ir rusus) reikalais, jų švietimu gimtąja kalba. Ypač vargo 
lietuviai (partokratams „nepatikimiausia rasė“), išsaugoję patį seniau- 
sią šio krašto kultūros paveldą. Jų būklė tapo nebepakeliama. Bolše- 
vikinės nomenklatūros įbauginti, niekieno neginami. Respublikos va- 
dovybė juos tiesiog ignoravo. A. Brazauskas, važinėdamas po Šalči- 
ninkų rajoną, lietuviškų kaimų net neaplankė. Sukoncentravus visą 
dėmesį į lenkus, tenkinant jų beribius reikalavimus, lietuviai buvo vi- 
sai užmiršti. Tuo tarpu čia vyko nauja prievartinė polonizacija. Dėl 
„jos senieji krašto autochtonai labai sparčiai nyko, tiesiog tirpo. S. Ra- 
polionis nebeatpažintų savo gimtinės, kurioje lietuviškam žodžiui ne- 
liko vietos. Nejauku tapo pietryčių Lietuvoje būti lietuviu. Ne vieno 
pase įrašyta „lenkas“. Norintiems tokį įrašą pakeisti, daryta visokių 
kliūčių. Pilsudskinės okupacijos metais žmogus ir nenorėdamas būda- 
vo užrašomas lenku, o vykstant Atgimimui jo vaikai ir vaikaičiai sun- 
kiai begalėjo „atvirsti“ lietuviais. Neleidžią įstatymai! 

Ypač prasti buvo lietuviškos mokyklos reikalai. Kitataučiai „kara- 
liukai“ ne tik ja nesirūpino, bet atvirkščiai, visą laiką persekiojo, sten- 
gėsi mažinti lietuviškas klases, uždarinėjo grupes vaikų darželiuose. 
Lietuviškų mokyklų pietryčių Lietuvoje bebuvo likę visai nedaug. Jų 
labai trūko. Pats C. Visockis interviu „Tarybiniame mokytojuje“ 
(1988.VIII. 3) nurodė bent 10 Šalčininkų rajono vietovių, kuriose bū- 
tina kuo skubiausiai steigti lietuviams mokyklas, tačiau greit po to 
tapęs autonomininkų vadeiva ėmė steigti ne lietuviškas, bet lenkiškas 
klases. Buvo čia lietuviški kaimai Jurgeličnys, Šarkaičiai ir daug kitų, tik 
juose lietuviškos mokyklos niekada nebuvo. Net vykstant Atgimimui. 

Stengtasi suslavinti paskutinę Šalčininkų rajone išlikusią devynmetę 
lietuvišką Poškonių mokyklą, svarbiausią šio krašto lietuvybės židinį. 
Ji merdėjo. 1989 m. mokėsi maždaug po lygiai lietuvių ir lenkais užra- 
šytų vaikų. Pastarieji visi mokėjo lietuviškai (lenkų kalbos dalis nesu- 
prato). Direktorė ir kolchozo pirmininkas — nelietuviai. Mokytojai 

taip pat beveik visi nelietuviai. Čia vaikų darželis buvo vien rusiškas, 
auklėtojos lietuviškai beveik nesuprato. Vaikai ateina į mokyklą kal- 
bėdami sugadinta lietuvių kalba. Iškilo rimta grėsmė ir šią mokyklą 
paversti mišria. 

Bemaž visur mokyklose dvelkė nelietuviška dvasia. Dievėniškėse 
net ant lietuvių kalbos ir literatūros kabineto durų puikavosi užrašas 
„JlnToBcCKMH a35IK H AHTepaTypa“. Daugelyje vietovių mokyklose 
nebuvo lietuviškų klasių, nors apylinkėje gyveno nemaža lietuvių. Ne- 
buvo tų klasių iki Atgimimo, nenorėta jų steigti ir vėliau. Antai Vil- 
niaus rajono Būivydiškių apylinkėje lietuviai sudarė vos ne pusę visų 
gyventojų, bet savo vaikus jiems teko kasdien vežioti į Vilnių, tik 1988 
m. rudenį pavyko čia atidaryti pirmąją lietuvišką klasę. Vežiojo į Vil- 
nių ir Sudervės, Glitiškių, Pabėržės, Nemėžio, kitų vietovių lietuviai. 
Iš viso Vilniaus rajone 1988 m. bebuvo tik 2 lietuviškos mokyklos: Ma- 
rijampolio kaime ir Trakų Vokėje. 

Nepagrįstai mažintas lietuvių kalbos pamokų skaičius, nepaisyta 
to fakto, kad į mokyklas čia visur ateina daug vaikų iš mišrių šeimų, 
silpnai mokančių lietuviškai. Labai trūko lietuvių kalbos mokytojų. 
Eišiškių 2-ojoje vidurinėje mokykloje buvo 600 mokinių, bet lietuvių 
kalbą 1990 m. dėstė neakivaizdininkė ir dvi abiturientės iš Varėnos 
(nė vieno specialisto! ). Dėstė ją visi, kas tik norėjo. Lietuviams moky- 
tojams įsidarbinti trukdė vietos valdžia. 

Tuo ypač pasižymėjo Poškonių kolchozo pirmininkas I. Mlynskis (vėliau pašalintas 
už kriminalinius nusikaltimus). Jis atvažiavusiam dirbti mokytojui S. Morkūnui nedavė 
buto, nors iš Gudijos atvykusius „kadrus“ tuoj pat apgyvendindavo. Negalėjo įsidarbinti 
ir mokytoja O. Babarskytė. 


Lituanistai nenorėdavo vykti į pietryčių Lietuvą, nes čia juos labai 
nesvetingai priimdavo nelietuviška mokyklų vadovybė ir mokytojų ko- 
lektyvai, būdavo sudaromos pačios nepalankiausios darbo sąlygos, daž- 
nai neturėdavo kur gyventi, tekdavo važinėti iš Vilniaus ar kitų mies- 
tų. Nuolat raginta išvykti iš rajono, net grasinta susidorojimu. Pana- 
šiai elgtasi ir su kitais lietuvių kultūros darbuotojais. Antai Avižieniuo- 
se 25 metus dirbusi kultūros namų direktorė buvo pirmoji eilėje butui 
gauti, tačiau jį paskyrė tik prieš dvejus metus iš Gudijos atvykusiam 
žmogui. Žodžiu, lietuviai gyveno beveik kaip knygnešių laikais. 

Išskyrus „Vilnijos“ draugiją, „Vorutos“ laikraštį ir atskirus asme- 
nis kultūriniais lietuvių reikalais beveik niekas nesirūpino. „Vilnijos“ 
draugija įsisteigė 1988.IV.23 prie Lietuvos kultūros fondo. Savo gre- 
tose subūrė senuosius vilniečius — kovotojus dėl lietuvybės (V. Mar- 
tinkėnas, V. Mackonis, P Razmukas, I. Šimelionis, K. Umbražiūnas...) 
ir kitus susirūpinusius šio krašto lietuviais asmenis (K. Garšva, L. Gru- 

madienė, V. Milius, A. Tyla...). 1989 m. draugija paminėjo Vilniaus 
grąžinimo Lietuvai 50-metį: pasodino ąžuolų giraitę, atidengė pamin- 
klinį akmenį prie Maišiagalos. 1990 m. suorganizavo mokslinę ekspe- 
diciją į Dievčniškių apylinkes ir rytų Lietuvos atstovų suvažiavimą, 
1991 m. — pasaulio vilniečių suvažiavimą. Stengėsi puoselėti kultūri- 
nę buv. lenkų okupuotos Lietuvos dalies veiklą, Respublikos vadovy- 
bei nuolat primindavo apverktiną lietuvių padėtį. Ji dažnai buvo šmei- 
žiama lenkų spaudoje (ypač I. Tichonovičiaus). „Vorutos“ laikraštis 
(red. J. Vercinkevičius) skelbė straipsnius apie rytų Lietuvos praeitį , 
demaskavo istorinės tiesos klastojimą. Iš atskirų asmenų iniciatyvos 
minėtinas 1989 m. „Literatūroje ir mene“ (IX.16) paskelbtas kreipi- 
masis į to meto Respublikos vadovybę, raginęs ištiesti pagalbos ranką 
baigiamiems nutautinti tėvynainiams, tiesiog šaukiantis SOS. Deja, 
senoji valdžia jokių žygių nesiėmė. 

Naujosios tautinės vyriausybės rankas surišo autonomininkų išpuo- 
liai ir komplikuota tarptautinė padėtis. Buvo sudaryta Valstybinė ko- 
misija rytų Lietuvos problemoms nagrinėti, vadovaujama deputato R. 
Ozolo. Ji daugiausia dirbo politinio sutaikymo darbą, lietuvybės gyni- 
mo reikalu ne ką tenuveikė. 

Pagaliau po ilgų ginčų ir svarstymų Lietuvos Respublikos vadovy- 
bė, aiškiai suprasdama savo veiklos galimybes, ryžosi patenkinti dalį 
autonomininkų reikalavimų (1991.I.29), kurie Lietuvai buvo nenau- 
dingi. Stengtasi išvengti lietuviško Karabacho. Spaudoje kilo neprita- 
rimai ir susirūpinimas. Imta priekaištauti, kad prieš priimant tokius 
svarbius nutarimus nebuvo organizuotas referendumas ir neatsiklaus- 
ta tautos nuomonės. Nuogąstauta, kad Žmones, kurių savimonė len- 
kiška, bet kalba kita, išmokius kalbėti lenkiškai (už Lietuvos pinigus) 
ir įdiegus tą kalbą visose gyvenimo srityse,būsianti užbaigta krašto 
polonizacija,nuo kurios lietuviai ginasi jau ne pirmą šimtmetį. Ne tik 
lietuviai, bet ir kitataučiai baiminosi dėl netolygios tautinės politikos: 
juk ir gudai buvo lenkinami. Neremiama, tiesiog ignoruojama slava- 
kalbių lietuvių veikla (prisimintini vičia/). Priekaištų susilaukė ir Tau- 
tybių departamentas, kaltintas atvirai rėmęs lenkų nacionalistų rei- 
kalavimus švietimo srityje, tuo pačiu stiprinęs šio krašto lenkinimą. 
Kėsintasi net įteisinti iškraipytus vietovardžius. Tokios ir panašios min- 
tys užplūdo Lietuvos spaudą. Kaip ir reikėjo tikėtis, nepasitvirtino 
lūkesčiai, jogpadarius nuolaidas autonomininkai liausis vykdę anti- 
valstybinę veiklą. Kristalizavosi nuomonė, kad dėl trumpalaikio ato- 
kvėpio daroma istorinė klaida. 

Po pučo. Šalčininkų ir Vilniaus rajonų vadovai dėl Lietuvos Res- 
publikos įstatymų nevykdymo ir nusikalstamų veiksmų buvo ne kartą 
perspėti, tačiau į tai nereagavo. 


355 


Č. Visockis grasino: „Pats atsigulęs kulkosvaidžiu šaudysiu, kol neliks nė vieno lands- 
bergisto sąjūdininko, aš kraujuje juos paskandinsiu, bet SSSR iškovojimus apginsiu“ (iš 
kalbos Šalčininkų internatinės mokyklos auklėtiniams). 


Per Maskvos rugpjūčio pučą Č. Visockis rėmė jo vykdytojus. Kartu 
su savo pavaduotoju A. Monkevičiumi Šalčininkuose įsteigė (VIII.19) 
pučistus palaikantį komitetą — perversmo štabą ir ėmėsi priemonių 
nutraukti Lietuvos radijo transliavimą, sustabdyti laikraščio „Šalčia“ 
leidimą (patys leido „Lenino priesakus“). Sužlugus pučui, autonomi- 
ninkai spruko iš Lietuvos, siekė išvengti atsakomybės už savo darbus. 
Prieglobsčio ieškojo Rusijoje ir Lenkijoje. Jų parankiniai ginkluoti bas- 
tėsi po kaimus. TASS'as pasiskubino pranešti (VIII.25) apie neva eg- 
zistuojančią „Vilnijos išlaisvinimo armiją“, tuo gąsdino gyventojus, kad 
šie neskubėtų priimti Lietuvos pilietybės. Iš įtariamų asmenų tada buvo 
atimta nemaža ginklų, Burokevičiaus partijos propagandinių lapelių 
(Kuriuose raginta versti Lietuvos valdžią), taip pat iš radijo ir televizi- 
jos pastato prisiplėšto turto. 

Lietuvos Aukščiausioji Taryba jau pačioje pučo pradžioje priėmė 
nutarimą, sustabdantį Šalčininkų rajono ir Sniečkaus gyvenvietės ta- 
rybų prezidiumų įgaliojimus (VIII.22), greit atleido iš pareigų šių, taip 
pat Vilniaus rajono, tarybų pirmininkus ir pavaduotojus, paleido pa- 
čias tarybas (IX.4), pripažinusias tik SSSR įstatymus. Šiose teritorijo- 
se buvo laikinai įvestas tiesioginis valdymas (IX.12), paskirti vyriau- 
sybės įgaliotiniai. Dori lenkai suprato valdžios teisėtus veiksmus, ku- 
riais buvo siekiama likviduoti bolševikų rezervatą. Tačiau atsirado to- 
kių, kurie ėmė šaukti, esą vykdoma akcija prieš lenkus. Pagailo dras- 
kiusių Trispalvę ir kėlusių raudoną vėliavą. Nusikaltę Lietuvai pradė- 
jo šaukti apie „raganų medžioklę“, įžiūrėjo „fašizmą“, net grasino skųs- 
tis Hagos tarptautiniam tribunolui. Jie „nematė“, kad Maskvoje buvo 
išvaikytos kur kas didesnės įstaigos — Centro Komitetas ir Ministrų 
Taryba, „nepastebėjo“ net Sniečkaus tarybos paleidimo, terūpėjo vien 
neva „skriaudžiami lenkų patriotai“. Lietuvos lenkų spauda, taip pat 
jų radijo ir televizijos valandėlės liejo purvą, dezinformaciją, nevengė 
demagogijos. Žmones pykino ir lenkų frakcijos (kurios beveik visi na- 
riai priklausė KPSS) elgesys Parlamente. Iki tol vengusi paremti Lie- 
tuvos nepriklausomybę įtvirtinančius įstatymus, „nepastebėdavusi“ au- 
tonomininkų „darbelių“, dabar šoko visomis išgalėmis ginti raudonų- 
jų tarybų. 

Pati buvo įsivėlusi į autonomininkų struktūras. Deputatas A. Brodavskis (žuvusio 
lietuvio partizano Petro Bradausko sūnus“, išdavęs tėvo idealus) — vienas iš „autonomi- 


“Net pavardės neįstengė taisyklingai sulenkinti: iš Bradauskas lenkiškai turėtų būti 


Brodowski, bet ne Brodawski. 

jos“ kūrėjų; S.Peško dalyvavo Šalčininkuose steigiant pučistų rėmimo komitetą; L. Jan- 
kelevičius su interfrontininkais Berlyne platino pareiškimą, raginusį „išsaugoti vieningą, 
atnaujintą suverenių respublikų federaciją“ (SSSR); R. Maceikianecas Lenkijos spaudo- 
je melavo ir šmeižė Lietuvą („uždarinėjamos ir taip negausios lenkiškos mokyklos“, ne- 
leidžiama gimtąja kalba melstis —- „Ojczyzna“, 1990 m. Nr. 6) ir pan. Dori lenkai piktino- 
si tokiu savo deputatų elgesiu. Atvirame laiške Lenkijos prezidentui L.Valensai (Walęsa) 
rašė, kad deputatai lenkai „visą laiką palaikė konservatyvias Kremliaus jėgas“, kad „or- 
ganizuojant rugpjūčio perversmą dalyvavo beveik visi Aukščiausiosios Tarybos lenkų frak- 
cijos deputatai“ ir pan. Frakcijos pirmininko pavaduotojas S. Akanovičius susitikime su 
rinkėjais Uosininkuose (Vilniaus raj.) buvo taip vietos žmonių „prigriebtas“, kad gavo 
bėgti. Stebina tai, kad atsirasdavo lietuvių deputatų, parlamentinėse rietenose gynusių 
„skriaudžiamus“ lenkus, užsienyje skleidusių melą apie lenkų „diskriminavimą“ (K. Pruns- 
kienė). 

Lenkijos reakcija buvo priešiška Lietuvai. Ten seimas sudarinėjo 
komisijas neva „Lietuvoje skriaudžiamiems tautiečiams ginti“. Spau- 
da triukšmavo. Eterį užpildė kalbos apie blogėjančią Vilnijoje „nuo 
amžių“ gyvenančių lenkų padėtį. Per televiziją Lietuvos sostinę rodė 
kaip lenkų miestą, nepaminint net žodžio Lietuva. Visuomenė ir pa- 
saulis buvo visaip dezinformuojami. Į propagandą įsitraukė valdžios 
pareigūnai. Prezidentas L. Valensa nepanoro susitikti su V. Landsber- 
giu, kai šis vyko pro Varšuvą. 

Visu tuo triukšmu norėta pasiekti, kad pietryčių Lietuvoje tuojau 
pat būtų skelbiami nauji rinkimai. Skubėta kol čia dar dominavo „bu- 
vusieji“, kurie per rinkimus vėl būtų pasigriebę valdžią ir toliau kurtų 
„autonomijas“. Parlamente greitų rinkimų atkakliai reikalavo ne tik 
lenkų frakcija, bet ir kai kurie „kairieji“. R. Maceikianecas net buvo 
bandęs skelbti bado streiką. Laimei, nugalėjo blaiviosios jėgos, ku- 
rios suvokė, kad teisingi rinkimai įmanomi tik tada, kai prokuratūra 
ištirs antivalstybinę buvusių tarybų veiklą ir kai bus atšaukti nusikals- 
tami autonomininkų nutarimai. Deja, autonomijos kūrėjai nebuvo įvar- 
dyti kaip kaltininkai ir liko nenubausti, o apylinkų tarybos, kurios bu- 
vo viena iš autonomijos kūrimo grandžių, liko nepaleistos. 

Paskirti laikinieji įgaliotiniai ėmėsi tvarkyti nusipolitikavusių au- 
tonomininkų apleistą ūkį, pradėjo jo reformas, privatizaciją (iki tol 
ūkininkai čia tebebuvo laikomi „buožėmis“). Buvo nuimti „komuniz- 
mo rojaus“ simboliai, Šalčininkuose ir kitur pakeisti tokie gatvių pa- 
vadinimai, kaip Tarybų, Raudonosios armijos ir pan. Nyko ilgametės 
dezinformacijos sukurti stereotipai, nepasitikėjimas ir netikrumas. Ap- 
rimo antilietuviškos aistros. Nepaisydami autonomininkų pastangų, 
žmonės masiškai priėmė Lietuvos pilietybę. Liovėsi tautiniai konflik- 
tai, nors juos ir stengėsi kurstyti R. Maceikianecas, kiti panašūs į jį 
veikėjai. Švietimo srityje stengtasi „internacionalines“ (dvikalbes, tri- 
kalbes) mokyklas, ugdžiusias bolševikinius mankurtus, išskirstyti į vie- 

nakalbes (Baltojoje V6kėje, Bezdonysė, Dievėniškėse, Eišiškėse, Ja- 
šiūnuose, Maišiagaloje, Nemenčinėje, Rudaminojė...), kuriose geriau 
susipažįstama su savo tautos istorija, kultūra, papročiais, būna palan- 
kesnės sąlygos tobuliau išmokti savąją kalbą. Lietuviškos mokyklos 
įsteigtos ten, kur seniai reikėjo (Dainava, Kalesninkai, Mištūnai, 
Turgėliai...). Lenkiškų mokyklų ir mokinių skaičius visą laiką didėjo. 

1991/1992 mokslo metais Lietuvoje buvo 126 lenkiškos mokyklos arba klasės miš- 
riose mokyklose (47 vidurinėse, 49 devynmetėse, 30 pradinių). Jose mokėsi 12611 moki- 
nių. Palyginkime: 1987/1988 mokslo metais veikė 92 tokios mokyklos arba klasės, jose 
mokėsi 10 133 mokiniai. Lenkiškų klasių pietryčių Lietuvoje būta beveik visose vidurinė- 
se arba devynmetėse mokyklose ir daugumoje pradinių. Atsirado jų ne tik tuose dviejuo- 
se rajonuose, bet ir Švenčionių, Trakų, net Širvintų, Varėnos rajonuose, kur iki Atgimimo 
nebuvo. Penkiose profesinėse ir keturiose aukštesniosiose mokyklose veikė grupės lenkų 
dėstomąja kalba, kuriose 1991/1992 mokslo metais mokėsi 834 moksleiviai. Lenkai turė- 
jo daugiau negu pusantro šimto ikimokyklinių vaikų auklėjimo įstaigų (darželių, lopše- 
lių), kurių anksčiau visai nebuvo. Tėvams pageidaujant, leista atidaryti lenkiškas klases 
net esant minimaliam mokinių skaičiui (keliems mokiniams). 

Bet viso to lenkų veikėjams atrodė per maža. Jie ir toliau reikalavo lenkiško univer- 
siteto (!), nerausdami, kai būdavo primenama, kaip okupavę Vilniją uždarinėjo lietuviš- 
kas mokyklas. „O, kad mes turėtume nors dešimtadalį, nors krųopelytę to, ką turi Lietų- 
vos lenkai — nors lenkišką vaikų darželį, nors klasę gimtąja kalba!.. Negaliu suprasti Lie- 
tuvos lenkų: ko gi jiems trūksta?.. Nuolatiniai jų reikalavimai gali baigtis tuo, kad len- 
kams bus pasiūlyta tenkintis tuo, ką turi lietuviai, gyvenantys Lenkijoje. To Lietuvos len- 
kai tikriausiai visai nenorėtų“, — iš Gardino rašė Gudijos lenkas Tadeuš Markevič (Lie- 
tuvos aidas, 1991.XI.14). 


Dėl valdžios neryžtingumo lenkinimas per mokyklas ir toliau buvo 
vykdomas. Polonizatoriai dirbo tyliai, bet kryptingai. Kaip ir anks- 
čiau, kasmet panaikindavo tai vienoje, tai kitoje rusų dėstomąja kal- 
ba mokykloje pirmąsias klases ir vietinių gyventojų, daugiausia varto- 
jančių gudų kalbą („po-prostu“), vaikai tapdavo lenkais. Užguiti žmo- 
nės buvo abejingi savo kilmei, tautiniam savitumui ir težinojo vieną 
tiesą — kaip viršininkas pasakys, taip ir bus. O viršininkas žinojo, ką 
daro. Mokyklos vykdė ne Kultūros ir švietimo ministerijos, bet Lenkų 
sąjungos nurodymus. Jose direktoriais ir mokytojais tebedirbo buvę 
pučistai, persidažę lenkų patriotais. Keisti jų neskubėta (toleravo Tau- 
tybių departamentas), nors spaudoje visuomenė ir reikalavo. Lenkiš- 
kos mokyklos ir toliau ugdė „internacionalistus“, bet ne Lietuvos pi- 
liečius. Tų mokyklų pasiektus rezultatus įtvirtindavo lenkiška spauda, 
jų radijo, televizijos valandėlės, visuomeninės organizacijos. Lenkai 
turėjo valstybės išlaikomą dienraštį „Kurier Wilefski“ (buvęs „Czer- 
wony sztandar“), 7 kitus laikraščius ir žurnalus, kasdienes radijo, te- 
levizijos laidas (matė į visą Lietuvos Respublikos teritoriją valdžios 
lėšomis retransliuojamą Lenkijos televizijos programą), 11 savų orga- 
nizacijų (neskaitant visokių klubų, tarp jų ir „Armijos krajovos“), 92 

meno saviveiklos kolektyvus (1992 m. duomenys). Net 67-iose parapi- 
jose atlikinėtos pamaldos lenkų kalba, iš jų 33-o0se vien lenkiškai, nors 
ten gyveno nemaža lietuvių. Atsirasdavo kunigų, kiršinusių lenkus prieš 
lietuvius (pvz., Butrimonių bažnyčioje M. Balcevičius), tęsusių tradi- 
cinę polonizaciją („Dievas supranta tik lenkiškai“, „katalikas — tai ir 
lenkas“...). Laimei, popiežius Jonas Paulius II panaikino bažnytinės 
administracijos anachronizmą — Vilniaus vyskupystę įjungė į Lietu- 
vos bažnytinę provinciją (1991.XII.19). 

Priešiškos Lietuvai jėgos stengėsi apriboti lietuvių kalbos kaip vals- 
tybinės vartojimo sferą, įteisinti pietryčių Lietuvoje trijų valstybinių 
kalbų (ir rusų, lenkų) funkcionavimą. Dažnu atveju ignoruodavo lie- 
tuvių kalbą, demonstratyviai jos vengdavo. Antai Naujosios Vilnios 
„Žalgirio“ gamykloje jos nemokėjo ir nė nemanė mokytis net apie 
8075 administracijos personalo. Tokiems buvo daromos visokios nuo- 
laidos, net įstatymu (1990.XI.29) leista iki 1995 m. sausio 1 d. pietry- 
čių Lietuvoje taikyti tik minimalius valstybinės kalbos mokėjimo rei- 
kalavimus (I kvalifikacinė kategorija), iki to termino buvo pratęstas 
perėjimas prie raštvedybos valstybine kalba. Bet ir to pasirodė maža. 
Savaip interpretuodami tolerantiškas Lietuvos Respublikos įstatymo 
(1991.I.29) nuostatas, viešojoje vartosenoje visokiais būdais stengėsi 
kuo labiau įtvirtinti lenkų kalbą. 

Dori lenkai siekė greičiau išmokti lietuviškai. Antai Turgelių mo- 
kyklos mokytojai pageidavo vietoj penkių savaitinių rusų kalbos (ku- 
rią visi ir taip moka) pamokų įvesti penkias savaitines lietuvių kalbos 
pamokas. Nemaža tėvų norėjo leisti savo vaikus, ypač iš mišrių šeimų 
(o tokių pietryčių Lietuvoje daugiausia), į lietuviškas mokyklas. Atsi- 
rasdavo savanorių, kurie iš Kauno ar kitur atvykdavo čia pamokyti 
vietos Žmanių valstybinės kalbos. 

Tačiau apskritai lietuvių kalbos mokytojams buvo sunku. Visą lai- 
ką siautėjęs antilietuviškumas sudarė nepalankią jiems darbo atmo- 
sferą. Apie tai gandas ėjo per visą Lietuvą ir baidė mokytojus. Aukš- 
tąsias mokyklas baigę būsimieji mokytojai prašydavosi skiriami į dar- 
bą bet kur, tik ne į Šalčininkų ar Vilniaus rajonus. Ypač priešiškai čia 
būdavo sutinkami mokytojai lituanistai. Ir viso to rezultatas — 1992 
m. Šalčininkų rajono mokyklose lietuvių kalbos mokė net 85,37 ne- 
specialistų. Rajonas pjovė pjūtį, kurią pats buvo pasėjęs. Padėtis kei- 
tėsi iš lėto. Net teko vilioti mokytojus sudarant tam tikras lengvatas. 
Vilniaus universitete buvo sudaryta lituanistikos specialybės studentų 
grupė, į kurią priimami baigę nelietuviškas mokyklas. 

Pietryčių Lietuvoje tautinius santykius reguliuoti nebuvo lengva. 
Be valdžios įstaigų, pirmiausia Tautybių departamento, tuo rūpinosi 
dar Valstybinė komisija rytų Lietuvos problemoms nagrinėti, 1992 m. 

pertvarkyta į Valstybinę regioninių problemų komisiją, taip pat įvai- 
rios visuomeninės organizacijos, tiek lietuvių, tiek ir lenkų, kurios tar- 
pusavyje nesutarė. 1992 m. buvo įkurta Rytų Lietuvos sandrauga, vė- 
liau pavadinta Lietuvos sandrauga, jungusi nemaža įvairių organiza- 
cijų. Buvo įsteigta Rytų Lietuvos televizija (laidos trimis kalbomis). 
Lietuvybės išlaikymu, kaip ir anksčiau, daugiausia rūpinosi „Vilnijos“ 
draugija ir „Vorutos“ laikraštis, kuriuos lenkų veikėjai visą laiką įnir- 
tingai šmeižė, nepelnytai žemino. Paslaptingos jėgos trukdė leisti, vi- 
saip vilkino Vilnijos praeitį nušviečiančią literatūrą, pvz., M. Biržiš- 
kos knygą „Vilniaus golgotą“, H. Turskos „Apie lenkų kalbos Vilniaus 
Krašte atsiradimą“, P. Kušnerio (Knyševo) „Pietryčių Pabaltijo etninę 
praeitį“, šių eilučių autoriaus „Rytų Lietuvą praeityje ir dabar“. 

Naujų tarybų rinkimai buvo paskirti lapkričio 22 d., aiškiai paanks- 
tinti reikalaujant lenkų frakcijai ir ją rėmusiai daugumai Parlamente. 
Nepaisant to, taip pat sukčiavimų ir nešvarios agitacijos, nuėjusios iki 
tautos reikalų išdavystės dėl politinių tikslų (A. Brazauskas rinkėjams 
siuntinėjo laiškus, palaikančius autonomininką R. Maceikianecą), rin- 
kimų rezultatai parodė, kad pietryčių Lietuvos gyventojai neremia au- 
tonomininkų. Jų citadelėje Eišiškėse laimėjo Vyriausybės įgaliotinio 
padėjėjas, kitose apygardose — įgaliotinio skirti viršaičiai. Kur nebu- 
vo tinkamų kandidatų (stengtasi prakišti buvusius autonomininkus), 
žmonės nėjo balsuoti. Vilniaus rajone tokie sudarė net 6676, Šalčinin- 
kų rajone —- 5570. Teko rinkimus organizuoti pakartotinai. Šįkart len- 
kų veikėjai nebeskubino tai daryti, bet priešingai — reikalavo nukelti 
į vėlesnį laiką, tuo patys pratęsė tiesioginį valdymą, kurį taip konevei- 
kė. Taigi ilgai pūstas politinis burbulas sprogo. 

Ir pasikeitus Respublikos valdžiai pietryčių Lietuvos reikalai buvo 
tvarkomi sunkiai. LDDP stengėsi tenkinti R. Maceikianeco (vieno iš 
aktyviausių „autonomijos“ kūrėjų) vadovaujamos lenkų frakcijos Sei- 
me reikalavimus. Lenkų mažumai buvo užleista net viena vieta Euro- 
pos tarybos parlamente. 

Be pietryčių Lietuvos, iš bolševikų valdžios paveldėtas dar vienas 
nelengvai gydomas ir pūliuojantis skaudulys — Sniečkaus, vėliau pa- 
vadinto Visaginu, miestas Lietuvos Respublikos šiaurės rytų kampe su 
grėsminga atomine elektrine. Tai miestas svetimkūnis, sudarytas be- 
maž vien iš kolonistų. Jame lietuvių tebuvo vos 876 (rusų 6476, gudų 
1190, ukrainiečių 776, lenkų 676, kitų tautybių 476). Čia visuotinai var- 
tota rusų kalba. Lietuviai jautėsi lyg gyventų svetimoje šalyje, jų kalba 
— podukros vietoje. Iki Atgimimo čia nebuvo nė vieno lietuviško vai- 
kų darželio, nė vienos lietuvių mokyklos, nevykdavo jokių kultūrinių 
renginių lietuvių kalba, viskas vykdavo vien rusiškai, net užrašai visur 
rusiški. Jedinstvininkų sukurstyti gyventojai čia anksti ėmė mitinguo- 

ti prieš Lietuvos Respubliką, prieš valstybinę lietuvių kalbą. Tačiau 
greit radosi ir blaiviai mąstančių kitataučių. Priešiškumas pamažu ėmė 
slūgti. Dauguma kitataučių (per 807 ) pasisakė nenorį niekur išvykti, 
pageidavo mokytis lietuvių kalbos (mokėjo tik 1476, šiek tiek suprato 
maždaug kas ketvirtas). Buvo pasiektas susitarimas su Lietuvos Res- 
publikos vadovybe. Bet rugpjūčio pučo metu miesto vadovai, kaip ir 
Šalčininkų bei Vilniaus rajonų, ėjo kartu su pučistais, todėl teko juos 
pašalinti, miesto tarybą (kurią sudarė vien KPSS nariai) paleisti. Di- 
desnių konfliktų čia nekilo, nors kurstytojų netrūko. Dauguma kita- 
taučių greit priėmė Lietuvos Respublikos pilietybę. 

Ateities perspektyva. Ją lems tolesnis lietuvių ir kitataučių tarpu- 
savio supratimas. Jeigu lenkų veikėjai liausis kiršinę pietryčių Lietu- 
vos gyventojus, kurstę antilietuviškas nuotaikas, aistrų nebekils ir įsi- 
vyraus santarvė. Vietos Žmonės čia geranoriai (tuo įsitikino šių eilu- 
čių autorius rinkdamas kalbos duomenis), priešvalstybinių išsišokimų 
paprastai padaro tik nusikalstamų jėgų sukurstyti. Padėčiai normali- 
zuoti būtinos tokios sąlygos: 

Nefalsifikuoti istorijos. Nereikia slėpti nuo žmonių gimto- 
jo krašto praeities, jų protėvių kilmės. Lenkų kalba čia atneštinė, dėl 
to negali kilti jokių abejonių. Daugelyje vietų atnešta neseniai. Ne- 
reikia viso to slėpti, neigti amžiais vykdytos lietuvių asimiliacijos. Pa- 
galiau tautybę lemia ne tiek Žmonių kilmė, kiek jų kultūrinė orienta- 
cija. Lietuvių tautai padarytų skriaudų iškėlimas nėra antilenkišku- 
mas. Istorijos nebepakeisime, bet praeitį turime žinoti tokią, kokia ji 
buvo. Iš praeities reikia mokytis. Lietuviai smerkia ir smerks ne lenkų 
tautą, bet polonizatorius. Jeigu imsime juos teisinti, bus tęsiama blo- 
gybė. Už ką gi tada Vilnijos lietuviai mylės lenkus? Mokyklose turi 
būti teisingai aiškinama 1920.X.9 padaryta Lietuvai skriauda, nedvi- 
prasmiškai pasakyta, kad Želigovskio akcija buvo neteisėta. „Gimta- 
jame krašte“ paskelbtame (1989.XI.16) „Laiške bičiuliams lietuviams“, 
pasirašytame Žymių lenkų, prašoma „atlaidumo mūsų praeities klai- 
doms“. Dabartiniai lenkai, suprantama, už jas nėra ir negali būti atsa- 
kingi. Taip pat būtų neatsakinga ir dabartinė Lenkijos vyriausybė, jei- 
gu ji pripažintų savo pirmtakų padarytą didžiąją skriaudą Lietuvai, 
kurios lietuviai niekada negalės pamiršti, nes ji per skaudi. 

Lenkai turėtų įsisąmoninti, kad lietuviai yra ne mažesni už juos 
savo krašto patriotai, mylintys savo protėvių žemę, amžinąją sostinę 
Vilnių, ne mažiau kaip lenkai savo Varšuvą ar Krokuvą, į kurias lietu- 
viai niekada nėra kėsinęsi. Neturėtų būti užmirštama, kad XIV a. pa- 
baigoje Lietuvos valstybė buvo trigubai didesnė už Lenkijos, o šian- 
dien yra net penkis kartus, pagal gyventojų skaičių 10 kartų mažesnė, 
kad dalis jos ploto perėjo Lenkijai, o ne atvirkščiai. 

Turi būti nutraukta polonizacija, kokia forma ji bebūtų 
vykdoma. Lietuviams savo ruožtu nereikia stengtis nutautusių Žmo- 
nių iėga atlietuvinti, bet gali ir turi būti padedama teisingai susiorien- 
tuoti aiškios savimonės neturintiems ar abejojantiems. Tik nuoširdu- 
mas ir dvasinė šiluma tegali pabudinti apmirusius tautos palikuonis, pa- 
dėti išgirsti protėvių šauksmą. Skaudu, kai tirpte tirpsta negausi tauta. 

Reikia likviduoti pietryčių Lietuvos kultūrinę izoliaciją, po 
karo visą laiką vykdytą partinės nomenklatūros ir lenkintojų, kurie ją 
paslapčiomis tebevykdo ir dabar. Rezultatas: šio krašto lenkai apie 
žemaičius žino mažiau negu apie turkus. Todėl būtina skatinti kitų 
regionų bendravimą su pietryčių Lietuva, lenkiškų ir rusiškų mokyklų 
mokinių ekskursijas po visą Lietuvą, kad susipažintų su savąja valsty- 
be ir jos istorija. Jokiu būdu neleistina pietryčių Lietuvos izoliacija 
dirbtinėmis administracinio suskirstymo kliūtimis, nes tai vestų prie 
„autonomijų“. 

Kitų regionų žmonės irgi menkai tepažįsta pietryčių Lietuvą, daž- 
nai nepagrįstai smerkia jos gyventojus. Užmirštama, kad tai mūsų tau- 
tos ir valstybės dalis, kurioje išplito kitos kalbos. Tai nelaimingas kraš- 
tas, į kurį reikia žiūrėti atlaidžiai, su meile ir pagarba, vienodai kaip į 
dzūkus ar žemaičius. Pažinkime vieni kitus, tada savaime išnyks nepa- 
sitikėjimas. Dabar svarbiausia yra valstybę tvirtinti, o ne suvedinėti 
sąskaitas su Želigovskiu. 

Visomis išgalėmis reikia stiprinti lietuvių ir lenkų savitarpio su- 
pratimą bei toleranciją. Gerbkime lenkų tautinę savimonę, o 
jie turi gerbti regioninį lietuvišką jos atspalvį, neužgožti jo importuo- 
tomis iš Lenkijos vertybėmis. Lenkams derėtų atprasti nuo perdėto 
pūtimosi, savęs aukštinimo ir lietuvių niekinimo. Būkime ir mes atlai- 
dūs, nesmerkime beatodairiškai. Pietryčių Lietuvos kaimiečiai nekal- 
ti, kad jų tėvus ar protėvius okupavo ir sulenkino. 

Kita vertus, nuolaidumas irgi turi ribas. Praeityje lietuviai per daug 
nuolaidžiavo kitataučiams, todėl patys vos neištirpo jų jūroje. Lietu- 
viui nelengva suprasti neretai savo valdžios rodomą beribį pataikavi- 
mą Lenkų sąjungai. Nors prokuratūra, ištyrusi jos veiklą, nustatė ją 
buvus antivalstybinę ir pasiūlė Teisingumo ministerijai panaikinti jos 
registraciją, tačiau prieš rinkimus į Lietuvos seimą ji vis dėlto buvo 
perregistruota, tuo tarpu „Vilnijos“ draugijai iškelti neįvykdomi rei- 
kalavimai (atostogų metu per 6 dienas sušaukti neeilinį suvažiavimą), 
dėl kurių ši neteko teisės dalyvauti rinkimuose. 

Būtina tenkinti tik Lietuvos lenkų poreikius. Mūsų Respubli- 
ka negali tapti visų buvusios SSSR lenkų centru. Lietuva nėra ir nega- 
li likti praeityje Lenkijos vykdytos imperinės politikos atpirkimo ožiu. 

Reikia griežtai užkirsti kelią siekimui atkurti padėtį, buvu- 


362 


sią Lenkijos okupacijos metais. Pietryčių Lietuvos mokyk- 
loms negali tikti Lenkijoje leidžiami istorijos vadovėliai, kol juose Lie- 
tuvai skaudūs pracities įvykiai nušviečiami atvirkščiai. Nėra reikalo 
atskirai mokyti Lenkijos istorijos, kuri ir taip labai susijusi su Lietu- 
vos istorija. Tėvų žemė čia, o ne Silezijoje ar kitur Lenkijoje. Nenor- 
malu, kai rusiškos mokyklos dirba pagal Rusijos, o lenkiškos — pagal 
Lenkijos mokymo programas. Lietuva per maža ir silpna, kad galėtų 
sau leisti prabangą rengti kitų valstybių piliečius. Lietuvoje mokyklos 
(nesvarbu, kuria kalba jose būtų mokoma: lietuvių, rusų, lenkų ar dar 
kita) turi ugdyti aktyvius ir lojalius Lietuvos Respublikos piliečius. 


Gudijos ir Lenkijos valdomos sritys 


Atgimimas išbudino ir labiausiai prislėgtus beišnykstančius lietu- 
vius, nuo amžių gyvenančius dabar Gudijai priklausančiose vietovėse, 
bent tuos, kurių išliko kiek gausesnės sankaupos. Pagal oficialius duo- 
menis 1989m. Gudijos SSR buvo 7 600 lietuvių, iš tikrųjų kelis kartus 
daugiau, nes ten visur lietuvybė buvo labai prigesinta. Reikia tik ste- 
bėtis, kad ji apskritai išliko ir teberusena. Vietos partokratija net vyks- 
tant pertvarkai visaip trukdė lietuviams bendrauti su Lietuva. Ten vi- 
są laiką į tautinės savimonės palaikymą buvo žiūrima labai nepalan- 
kiai. Noras išlikti lietuviu vadintas ekstremizmu (!). Vienas iš svarbių 
vietinės administracijos rūpesčių buvo žiūrėti, kad tik lietuviai nepa- 
reikalautų sau kokių nors laisvių, kad kuo mažiau bendrautų su at- 
vykstančiais iš Lietuvos. Trukdyta užsisakyti lietuviškų laikraščių. Kny- 
gynuose ir kioskuose nebuvo lietuviškų knygų, jokios lietuviškos spau- 
dos. Tik prasidėjus Atgimimui žmonės Lietuvoje galėjo organizuoti 
knygų rinkimo Gudijos SSR lietuviams vajų. 

Pirmieji ryškiau sukruto Gervėčių ir Pelesos lietuviai. Gervėtiškiai 
tragiškomis sausio dienomis dalyvavo ginant Aukščiausiąją Tarybą, te- 
levizijos bokštą, buvo aktyvūs plebiscito dėl Lietuvos nepriklausomy- 
bės rėmėjai. Vilniuje susiorganizavo Gervėčių klubas, kurį sudarė veik- 
lesni išeiviai iš šios „salos“. Vadovaujami energingo pirmininko A. 
Augulio, jie ėmė rūpintis savo gimtųjų vietovių ekonomine ir kultūri- 
ne gerove, švietimu. Iš surinktų aukų statė Gervėčiuose kleboniją, bū- 
siančią ir parapijos namais. Norėta, kad čia vaikai mokytųsi tikybos, 
nes į mokyklas Gudijoje ji vis tebebuvo neįsileidžiama. Daug vilčių 
dėta į lietuvių kultūros ir švietimo centro statybą Rimdžiūnuose. Ta- 
sai centras turėjo būti skirtas visiems apylinkės lietuviškiems kaimams. 
Tikėtasi jame įsteigti lietuvišką mokyklą. Iki tol lietuvių kalbos vaikai 
mokėsi tik kaip dalyko nelietuviškose Gervėčių ir Girių mokyklose. Į 

pastarąją iš Kauno atvyko mokytoja R. Grimaitė — tikra Dievo dova- 
na šiam kraštui. Kultūros ir švietimo centre dar norėta turėti sporto 
salę, biblioteką, kultūros namus, muziejų, bendrabutį, viešbutį, o ne- 
tolimoje ateityje ir tradicinių amatų, vėliau gal žemės ūkio mokyklą. 
Gyvenimas Gervėčių kaimuose pastebimai keitėsi: dar 1989 m. auto- 
buse lietuviškai „klegančias“ moterėles vairuotojas aprėkdavo, vėliau 
tas paprotys išnyko. 

Pelesos lietuviai (jų beliko gal apie porą tūkstančių) daug pastan- 
gų dėjo atgauti savo tėvų rankomis statytą Šv. Lino bažnyčią, bolševi- 
kų išniekintą. Pagaliau po atkaklių reikalavimų vietos valdžia sutiko 
leisti patiems žmonėms tą bažnyčią atsistatyti. Jau prieš tai buvo su- 
rengti Šv. Lino atlaidai, kurių metu plevėsavo lietuviškos vėliavos (tarp 
jų ir išsaugotoji nuo 1937 m.), melstasi prie uždarytos bažnyčios. Su- 
laukus paramos iš Lietuvos, bažnyčia buvo atstatyta ir iškilmingai pa- 
šventinta. Joje pastoracinį darbą dirba kun. P K. Krikščiukaitis. 

Lietuvybei čia nelengva, ji visą laiką persekiota. Pasitaikydavo chu- 
liganiškų išpuolių. Antai 1988 m. buvo išdaužyti šio krašto patriar- 
chės M. Kruopienės namų langai (chuliganus nubaudė 30 rublių). Daug 
lietuvių čia nutauto, liko tik jų lietuviškos pavardės (pvz., apylinkės 
tarybos pirmininkės pavardė Surkont <Surkantas), vietovardžiai, pa- 
pročiai. Kaip ir kitur, mokyklos daugiausia buvo rusiškos. Pelesoje 
mokyta lietuvių kalbos tik kaip dalyko. Mokė baigusi rusišką mokyklą 
ir neakivaizdžiai studijavusi rusistiką mokytoja, pati menkai lietuviš- 
kai tekalbanti. Tik 1992 m. rudenį pavyko atidaryti (po 60 metų per- 
traukos!) lietuvišką mokyklą, pastatyti parapijos namus. 

Pradėjo judėti ir kitų Gudijos vietovių lietuviai. Jiems talkino tų 
vietovių išeiviai Vilniuje (A. Griška ir kt.). 1992 m. pabaigoje buvo 
atkurtas lietuviškas klubas skaitykla Ramaškonių kaime (netoli .Va- 
renavo- Balatnos). Tokių skaityklų, kaip ir mokyklose pamokų, ver- 
kiant reikia kaimuose, kur išliko lietuviškai kalbančių, ypač tose vie- 
tovėse, kurias 1940.VIII.3 Gudijos vyriausybinė delegacija SSSR Aukš- 
čiausiosios Tarybos sesijoje buvo pažadėjusi (net pati pasiūlė) kaip 
lietuviškas perleisti Lietuvai, bet paskui per 50 baisios priespaudos 
metų partokratija jas sugudino. Čia visur situacija prastesnė negu bu- 
vo Lenkijos okupacijos metais, kada vis dėlto kurį laiką veikė lietu- 
viškos mokyklos, o jas uždarius bent skaityklos, bažnyčiose dar būda- 
vo, kad ir retai, sakomi lietuviški pamokslai. Bolševikai visa tai pa- 
naikino, daugelis bažnyčių stovėjo apleistos, paverstos sandėliais. 

Atgimimui prasidėjus „Vilnijos“ draugija ir apskritai lietuvių vi- 
suomenė reikalavo, kad Gudijos valdžia suteiktų tenykščiams lietu- 
viams tokias laisves, kokiomis naudojasi Lietuvos gudai, turintys savo 
draugiją „Siabryną“, laikraštį „Naša niva“, gudiškas radijo ir televizi- 

jos laidas, gudų filologijos katedrą Vilniaus pedagoginiame universi- 
tete (buv. institute), unitų bažnyčią ir kt. Apie tai Gudijos lietuviai 
galėjo tik svajoti. 

Lietuvos Respublikos vadovybė kiek galėdama rūpinosi lietuvių pa- 
dėtimi Gudijoje, jų buities gerinimu (pvz., suteikė teisę gydytis Vil- 
niuje), švietimu, kultūros paveldo išlaikymu. Tie klausimai buvo ke- 
liami abiejų valstybių vyriausybių pasitarimuose. Vienas net įvyko Ger- 
vėčiuose (1992.VII.14), kur susitiko Aukščiausiųjų Tarybų pirminin- 
kai V. Landsbergis ir S. Šuškevičius. 

Draudimai, kultūrinio darbo varžtai laipsniškai ėmė mažėti. Daž- 
nėjo saviveiklos kolektyvų iš Lietuvos pasirodymų, šiaip ekskursijų. 
Niekas nebetrukdė kompleksinei mokslinei ekspedicijai Pelesoje. Lais- 
vėjant Gudijos Respublikai, silpstant tenykštei partokratijai, radosi 
prošvaisčių ir vietiniams lietuviams, to krašto autochtonams, sulaukti švie- 
sesnių dienų. Jie ėmė organizuotis į Gudijos lietuvių bendruomenę. 

Gerus kaimynų santykius neretai užtemdydavo priešiškos jėgos, ku- 
rios ėmė falsifikuoti istoriją. Gudijoje atsirado pseudomokslininkų (M. 
Jarmalovičius, V. Sivčykas, E. Širiajevas ir kt.), kurie skelbė esą Vil- 
niaus kraštas — tai sena gudų žemė. Lietuvos valstybę neva sukūrusi 
slavų gentis „Jirvinai“ (net vilniškė „Naša niva“ lietuvius pradėjo va- 
dinti lietuvisais, kad atskirtų nuo tų nebuvėlių „lirvinų“), mūsų didieji 
kunigaikščiai nuo Mindaugo iki Žygimanto Augusto tariamai buvę gu- 
dai (lietuviškais vardais!) ir skleidė panašias nesąmones. 1991 m. Mask- 
voje išleistas E. Širiajevo tendencingas, istoriją iškraipantis atlasas, 
kurį bandyta platinti net Lietuvoje. Aktyviai veikė Lietuvai priešiška 
organizacija „Slavianskij Sobor“, kuriai vadovavo buvęs Vilniaus par- 
tinės mokyklos profesorius I. Kučerovas (Vilniuje jos aktyvistas — Lie- 
tuvos Aukščiausiosios Tarybos deputatas S. Peško). Nesnaudė ir len- 
kai. Bažnyčiose pradėjo apaštalauti iš Lenkijos atvykę kunigai, nemo- 
kantys lietuvių kalbos ir verčiantys žmones melstis tik lenkiškai kaip 
Žečpospolitos laikais. Vieno tokio išsišokėlio kunigo, Benek4inių kle- 
bono M. Kopačio, religinių paslaugų parapijiečiai atsisakė ir jam te- 
ko grįžti iš kur atvyko. 

Kaip priešprieša blogio jėgoms kūrėsi lietuvių - gudų draugystės 
bendrijos Vilniuje ir Minske (imtame vadinti Mėnsku), kurios stengė- 
si puoselėti abiejų tautų supratimą. Apskritai lietuvių ir gudų moksli- 
ninkai bei intelektualai, išskyrus nevykėlius, gražiai sutarė ir tarp jų 
didesnio nuomonių skirtumo nebuvo. Abiejų respublikų kalbininkai 
lietuvių ir gudų kalbų istorinius ryšius ir dabartinius santykius aiškino 
vienodai, kartais pasiginčydavo tik dėl antraeilių dalykų. 

Lenkijos valdomo Seinų - Pūnsko krašto gyventojai Atgimimą 
sutiko su entuziazmu. Klausėsi Vilniaus radijo, žiūrėjo televiziją, gau- 

dė kiekvieną žinutę. Piktinosi lenkų autonomininkų akcijomis, nes ma- 
tė didžiulį skirtumą tarp to, ką jiems leidžia Lenkijos valdžia, ir to, 
kuo naudojasi Lietuvos lenkai. Beje, ir ten (panašiai kaip pietryčių 
Lietuvoje) pasitaikydavo lenkų šovinistinių išpuolių. Tragiškomis Lie- 
tuvai sausio dienomis buvo nuplėšta ir išniekinta juodu kaspinu per- 
rišta Lietuvos vėliava prie Lietuvių visuomeninės kultūros draugijos, 
vėliau pavadintos Lenkijos lietuvių draugija (LLD), būstinės Seinuo- 
se. Pasigirdo blaivių balsų, reikalaujančių teisių sulyginimo, būtent, 
reikšta pagrįstų pageidavimų turėti lietuvių mažumos atstovą Lenki- 
jos Seime ir Suvalkų vaivadijos vadovybėje, siekta, kad Lenkijoje bū- 
tų priimtas tautinių mažumų įstatymas, nebebūtų draudžiama viešose 
vietose (ir telefonu) kalbėti gimtąja kalba, kad Seinų ir Punsko vals- 
čiuose lietuvių kalbai būtų suteiktas tarnybinės (administracinės) kal- 
bos statusas, kad šia kalba būtų rašomi vietiniai oficialūs dokumen- 
tai, kad viešųjų įstaigų iškabos būtų ir lietuvių kalba, kad būtų už- 
drausta lenkinti lietuvių vardus, pavardes, vietovardžius, kad valdžia 
Seinuose pastatytų lietuviams vaikų lopšelį-darželį, pradinę mokyklą 
ir bendrojo lavinimo licėjų su žemdirbystės skyriumi, kad leistų lietu- 
viškus vadovėlius, plėstų labai skurdžią lietuvių spaudą Lenkijoje, kad 
Lenkijos televizija duotų bent kartą per mėnesį lietuviams skirtą lai- 
dą ir t. t. Iš tikrųjų šie norai buvo kuklūs palyginus su akiplėšiškais 
lenkų autonomininkų reikalavimais Lietuvoje. Dorai elgiantis, visas 
lengvatas, teikiamas lenkų tautinei mažumai Lietuvoje, turėtų atitikti 
teikiamos lengvatos Lenkijos lietuviams. 

Lenkijos valdžia ir toliau nesiliovė vykdžiusi nutautinimo politiką. 
Nuo 1989 iki 1992 m. lietuviškų mokyklų ir turinčių lietuvių kalbos 
pamokas skaičius buvo sumažintas pusiau (Lietuvoje tuo metu len- 
Kkams įkurtos 35 naujos mokyklos). 1991/1992 m.m. veikė tik penkios. 
pradinės mokyklos su dėstomąja lietuvių kalba — Punske, Naviniūkuo- 
se, Pristavonysė, Vidūgiriuose ir Vaitakiemyje (visos Punsko valsčiu- 
je, mokėsi 470 mokinių), lietuviškas licėjus Punske (pavadintas Kovo 
11-osios lietuvių gimnazija, 131 mokinys) ir ten pat vienas vaikų dar- 
želis (58 vaikai). Dar dviejų aštuonmečių mokyklų tiktai pradinėse 
klasėse mokyta lietuviškai, o penkiose mokyklose gimtoji kalba dėsty- 
ta kaip dalykas. 

Krasnavo ir Krasnagrūdos mokyklose (Seinų vis.) žemesnėse klasėse pamokos vyk- 
davo lietuviškai, vyresnėse lietuvių kalba dėstyta tik kaip dalykas. Tačiau 1991 m. Kras- 
navo lietuviškas klases sujungė su lenkiškomis, o vyresnėms klasėms lietuvių kalbos pa- 
mokas panaikino. Kaip neprivalomas dalykas lietuvių kalba buvo mokoma dviejose Sei- 
nų mokyklose, Juodėliškėje (Seinų vis.) ir Smalėnuose (Punsko vis.). Neprivalomos pa- 
mokos būdavo nukeliamos į galą ir nuo jų vadovybė vaikus visaip atkalbinėdavo, tėvus 
baugindavo. Mokslo metų pradžioje „taupumo“ sumetimais tas neprivalomas pamokas 


visose mokyklose panaikino, bet po kelių savaičių, lietuviams pareiškus protestą, vėl grą- 
žino. 

Iki 1991 m. lietuvių kalbos pamokos dar buvo vienoje mokykloje 
Suvalkuose ir Šimanoviznoje (Šipliškių vis.), anksčiau prieš keletą metų 
— Lumbiuosė, Klevuose, Aradninkuose, Ramūniškėse, Žabariškiuo- 
se. Visame Seinų valsčiuje, kur lietuviškai tebekalbėjo apie 7 000 žmo- 
nių, neliko nė vienos lietuviškos mokyklos, nebuvo nė vieno lietuviš- 
ko vaikų darželio, o juk Seinai prieš I pasaulinį karą buvo vienas iš 
lietuviškiausių miestų, lietuviškesnis už Kauną. Lyginant su lenkų padė- 
timi Lietuvoje, paritetiniais pagrindais Lenkijos lietuviams priklausė tu- 
rėti mažų mažiausiai keturis kartus daugiau mokyklų, negu jų turėjo. 

Lietuviškose mokyklose bent keturių dalykų (kai kuriose daugiau) 
buvo mokoma lenkiškai. Per lietuviškas pamokas mokiniai tik kalbė- 
davo ir rašydavo lietuviškai, bet mokėsi iš lenkiškų vadovėlių, nes Len- 
kijoje lietuviški nebuvo spausdinami, išskyrus lietuvių kalbos ir litera- 
tūros vadovėlius. Dėl to mokiniai negalėdavo išmokti lietuviškos ter- 
minijos, kad ir kiek pastangų mokytojai dėdavo. Mokyklose dienynai 
ir visi užrašai buvo vien lenkiški, net lietuviškame Punsko licėjuje. 
Išskyrus lituanistiką, nebuvo kitų specialybių, kurias lietuviams būtų 
buvę galima studijuoti gimtąja kalba aukštesniosiose ir aukštosiose 
Lenkijos mokyklose. Jokių lietuviškų grupių ten niekada nebuvo. Sto- 
jamieji egzaminai vykdavo tik lenkiškai, jokių lengvatų lietuviams ne- 
daryta. 

Atgimimo metu iškilo dar ir nauja grėsmė. Valdžia sudarė tautinių 
mažumų švietimo projektą, pagal kurį lietuvių vaikai, nė žodelio ne- 
mokantys lenkiškai, jau darželyje privalėjo turėti pusę užsiėmimų lenkų 
kalba. Lietuviškose mokyklose pusė dalykų turėjo būti mokoma len- 
kiškai, o tokias mokyklas, kuriose gimtoji kalba ir dar du dalykai dėsto- 
mi lietuviškai, liepta vadinti lietuviškomis (patogu propagandai). Supran- 
tama, lietuviai negalėjo neprotestuoti prieš tokį valdžios elgesį. 

Nutautinimas vyko ir per bažnyčią. Lietuviškos pamaldos tebuvo 
Punsko, iš dalies — Seinų (nuo 1980 m. išsikovotos kartą per savaitę 
nepatogiu laiku) ir Smalėnų bažnyčiose, taip pat filijos bažnytėlėje 
Žagariuose. Siekiant ateityje panaikinti lietuviškas pamaldas Seinuo- 
se ir jas apriboti Punske, prieš žmonių valią buvo kuriama Vidūgirių 
parapija. Lietuviams teko imtis griežčiausių priemonių, net sustabdy- 
ti bažnyčios statybą. Suvalkuose lietuviai gimtąja kalba pamaldų iki 
1991 m. visai neturėjo. Pirmą kartą lietuviškai šv. Mišias ten atlaikė 
vyskupai P. Baltakis ir A. Vaičius, grįždami iš Lomžos po susitikimo 
su popiežiumi. Nors po to ir buvo pažadėta įvesti nuolatines lietuviš- 
kas pamaldas, bet tai padaryti delsta visus metus (antrosios šv. Mišios 
įvyko 1992.V.17), ir vėliau leido lietuviškai melstis tik kartą per mė- 
nesį (pirmąjį sekmadienį), kitu laiku Suvalkų lietuviai buvo priversti 
melstis lenkiškai. Lenkai kunigai ir toliau stengėsi kelti lenkų kalbos 

prestižą lietuvių akyse ir žeminti lietuvių kalbą. Punske, kur lietuviai su- 
darė apie 8570, pamokslai buvo sakomi netaisyklinga lietuvių kalba. 

Lenkijos lietuviai neturėjo nė vieno savo laikraščio. Leido vienin- 
telį žurnaliuką „Aušrą“, išeinantį keturis kartus per metus. Lenkijai 
susilaukus naujos valdžios, iš jo redakcijos buvo atimtos patalpos, nu- 
trauktos dotacijos. Valdžia tą Žurnaliuką stropiai prižiūrėjo. Dar 1989 
m. visą „Aušros“ turinį tekdavo versti į lenkų kalbą, kiekvieną spaus- 
dinamą tekstelį cenzūra kruopščiai tikrino. Nepaisant visų sunkumų 
didelėmis lietuvių pastangomis „Aušra“ populiarėjo. Po Atgimimo 1990 
m. tapo mėnraščiu, vėliau dvisavaičiu leidimu. Jai išsilaikyti nebuvo 
lengva. Vertėsi iš aukų ir prenumeratos. Kai kuriuos numerius teko 
spausdinti Alytuje (Lenkijoje negavo popieriaus). Spauda iš Lietuvos 
į Lenkiją sunkiai patekdavo, jos nebuvo galima užsiprenumeruoti. 

Nebuvo lietuviškų radijo ir televizijos laidų. Lietuvai tapus nepri- 
klausoma, lenkai įvedė vieną lietuvišką savaitinę pusvalandžio radijo 
laidą (vėliau darė dažnesnę, bet trumpesnę), transliuojamą iš Balsto- 
gės ultratrumposiomis bangomis, kurios toliau kaip 150 km gyvenantys 
lietuviai negalėjo girdėti. Lietuvos televizija nebuvo retransliuojama. 

Nebuvo leidžiama viešai vartoti lietuviškų vietovardžių ir pavar- 
džių, visur kišo sulenkintas, taigi iškraipytas, jų formas. Lietuviškų 
iškabų (greta lenkiškų) beveik visai nebuvo. Žlugdyta lietuvių kultū- 
ros centro Punske statyba. Valdžia buvo nutarusi praplėsti pasienio 
zoną, į kurią turėtų įeiti beveik visi lietuviški kaimai, atsidurdami su- 
griežtinto režimo teritorijoje. Punske numatė įkurdinti pasienio kari- 
nį dalinį, ne tik kariškius, bet ir jų šeimas, o tai gerokai pakeistų de- 
mografinę sudėtį (lietuvių procentas miestelyje sumažėtų nuo 85 iki 
5070). Lietuviai prieš šias valdžios užmačias energingai protestavo, ir 
pavyko sutrukdyti jas įvykdyti. 

Lenkijos politika tautinių mažumų atžvilgiu niekada nepasižymėjo 
demokratiškumu. Tačiau tenykščių lietuvių dvasinė būklė yra pakili. 
Nors polonizacija ir smulkino lietuvišką bendruomenę, nuolat atskel- 
davo dalį tautiečių, bet branduolys tapdavo dar tvirtesnis, lietuviai 
dar atkakliau gynė savo teises. Protėvių žemėje jie gyvena lyg kokioje 
tremtyje. 


Mažoji Lietuva 


Prie Rusijos prijungta vadinamoji Kaliningrado sritis daugiau ne- 
gu 40 metų lietuviams buvo tabu — „terra incognita“, arba uždrausto- 
ji žemė. Apie ją nevalia buvo kalbėti. Bet Vakaruose lietuvių emig- 
rantai netylėjo. Kilę iš Mažosios Lietuvos susibūrė į organizacijas ir 

skelbė pasauliui tiesą apie bolševikinį genocidą savo tėvynėje. Lietu- 
voje tik prasidėjus Atgimimui išdrįsta prabilti. Jau 1989 m. Klaipėdo- 
je susikūrė lietuvininkų bendrija „Mažoji Lietuva“. Vilniuje atsirado 
visuomeninė Mažosios Lietuvos reikalų taryba prie LTSR Aukščiau- 
siosios Tarybos Prezidiumo. Įsisteigė „Prūsa“ (1988 m.) — senosios 
prūsų kalbos ir kultūros puoselėtojų draugija. 


Vakarų Vokietijoje jau nuo 1980 m. veikė „Tolkemitos“ (vieno piliakalnio Rytprū- 
siuose pavadinimas) draugija, taip pat puoselėjusi prūsų kalbą ir kultūrą. Stengėsi apra- 
šyti ir ateinančioms kartoms perduoti prūsų kultūrinį palikimą, reanimuoti senąją prūsų 
kalbą, išleido jos „dabartinę“ gramatiką (G. Kraft-Skalwynas Grammatika prū- 
siskas kalbas, pobanda swaises ernaunsnas. Dieburg, 1982), net ėmė rašyti ja eilėraščius. 
Lietuvoje tokį darbą dirbo M. L. Palmaitis. Jis išleido sumodernintos prūsų kalbos vado- 
vą (Mikelis Klusis. Prūsų kalba. Dvitomis. I tomas: Naujosios prūsų kalbos gra- 
matika. Vilnius, 1989). 


Sparčiai augo domėjimasis Mažąja Lietuva. Pasirodė informacinės 
literatūros apie jos praeitį ir dabartį. Viešumo sąlygomis greit išryš- 
kėjo šios lietuvių tautos dalies tragedija. Paaiškėjo, kaip vietiniai gy- 
ventojai buvo išvaromi iš namų, metodiškai marinami badu, žudomi, 
tremiami. Nesigailėta nei moterų, nei vaikų, nei senelių. Visuomeni- 
nės organizacijos reikalavo sudaryti valstybinę ekspertų komisiją ir 
ištirti, kokiomis aplinkybėmis 1945—1947 m. Mažoji Lietuva neteko 
savo gyventojų, išvengusių vokiečių evakuacijos, ir viešai paskelbti tų 
įvykių statistiką. Taip pat buvo keliamas balsas prieš Kaliningrado sri- 
ties militarizavimą. Priminta pasauliui, jog Potsdamo konferencija 
1945 m. Karaliaučiaus (Konigsbergo) miestą ir sritį pavedė Sov. Są- 
jungai laikinai administruoti, todėl šio krašto ateitį turinti lemti spe- 
ciali Taikos konferencija. 

Lietuviai negalėjo abejingai žiūrėti, kaip Kaliningrado srityje nio- 
kojami jų kultūros paminklai. Beveik nebeliko ženklų, primenančių 
šventas širdžiai vietas, kuriose užgimė lietuvių raštija, kur Kristijonas 
Donelaitis rašė pasaulinio garso literatūros šedevrą — nemirtinguo- 
sius „Metus“, pagaliau, iš kur kilo dabartinė lietuvių bendrinė kalba. 
Nyku, svetima, šalta tapo tame krašte. Tik Donelaičio memorialas Tol- 
minkiemnyje tarsi žalia oazė dvelkė tėviškės šiluma. 

Teisėtai reikalauta, kad būtų išsaugotas baltiškasis (lietuvių ir prū- 
sų) šio krašto paveldas, reikšmingas ir Europos kultūrai. Rūpintasi 
grąžinti lietuvišką ir prūsišką jo vardyną. Bet okupantas to nenorėjo. 
Srities centrą vadinti iš Stalino sėbro Kalinino pavardės padarytu pa- 
vadinimu, žinoma, ir jam buvo nepatogu, siūlė keisti Kantogradu ar 
dar kaip kitaip, kad tik kuo mažiau primintų baltišką šio krašto praei- 
tį. Pavykdavo tik vienai kitai vietovei grąžinti praeities atminimą. An- 
tai Donelaičio gimtinėje — Lazdynėliuose — 1992 m. buvo atidengtas 

paminklinis akmuo vietoj anksčiau stovėjusio (statyto 1896 m.), bet 
atvykėlių sunaikinto kartu su Donelaičių sodybos liekanomis, išliku- 
siomis dar iki 1978 m. 

Kaliningrado srityje Atgimimo metu lietuvių galėjo gyventi maž- 
daug apie 40 tūkstančių. Nemaža dalis buvo aprusėjusi. Ištverminges- 
ni ir pažangesni sveikino Atgimimą. Pirmieji sujudo Tilžės (Sovetsko) 
lietuviai, kurie jau 1989 m. įkūrė savo kultūros centrą (pirmininkas S. 
Šamborskis). Tais pačiais metais susitelkė ir Karali4učiaus (Kalining- 
rado) lietuvių klubas. Tai davė pradžią srities Lietuvių bendrijai (pirm. 
E. Čajauskas), kurios veikliausia grandis ir toliau liko Tilžės lietuvių 
kultūros centras, pasivadinęs Vydūno vardu. Dirbti buvo nelengva. Sri- 
ties valdžia iki 1992 m. visokiomis dingstimis atsisakinėjo įregistruoti 
Bendriją, jos narius persekiojo. 

1992 m. srityje lietuviai dar vis neturėjo nė vienos lietuviškos mo- 
kyklos, nė vieno vaikų darželio, jokios lietuviškos spaudos. Mokyklo- 
se oficialiai buvo leisti tik lietuviški fakultatyvai, užklasiniai būreliai. 
Lietuvoje visuomenė jau nuo 1989 m. pradžios atkakliai reikalavo, kad 
Kaliningrado srities lietuvių vaikai būtų mokomi lietuviškai. Atsirado 
savanorių mokytojų. Iki atkuriant Lietuvos nepriklausomybę LTSR 
Švietimo ministerija net nežinojo, kad Ragainės (Nemano), Pilkalnio 
(Dobrovolsko), Stalupėnų (Nesterovo), Būdviečių (Malomožaiskojės) 
rusiškose mokyklose jau 1989/1990 m. m buvo entuziastų lietuvių, ku- 
rie savo iniciatyva veltui mokė lietuviukus. 1992 m. lietuvių kalbos 
fakultatyvuose, būreliuose ir sekmadieninėse mokyklose mokėsi per 
400 vaikų, globojamų atvažiuojančių ir vietinių mokytojų, kurie buvo 
išlaikomi Lietuvos Respublikos šalpos organizacijų. Srities valdžia ten- 
kinosi vien gražiais pažadais. 

Nors 1992 m. srityje veikė 16 katalikų bendruomenių, tačiau joms 
nebuvo suteikta jokių patalpų. Šv. Mišios būdavo laikomos lauke ar- 
ba tam nepritaikytose patalpose. Vienintelis Kaliningrado krašto ka- 
talikų kunigas lietuvis A. Gauronskas nespėdavo lankyti išsiblaškiu- 
sių po visą sritį tikinčiųjų. 1992 m. viduryje lietuviams buvo atiduota 
viena koplyčia Karaliaučiuje. Nuo tų metų pradžios Gastuose (Slav- 
ske) pradėjo veikti pirmoji srityje katalikų bažnyčia, kurioje pamal- 
dos vyko lietuvių, lenkų, rusų ir vokiečių kalbomis. 

Kaliningrado srities valdžia į lietuvių Atgimimą ilgą laiką Žiūrėjo 
labai nepalankiai. Jos spaudoje nesiliovė antilietuviški išpuoliai. Gy- 
ventojai kolonistai buvo dezinformuojami. Jie nesiorientavo situaci- 
joje. Negalėjo suprasti, kodėl turėtų būti grąžintas gyvenvietės Čisty- 
je Prudy jų nuomone vokiškas (!) Tolminkiemio pavadinimas. Krašto 
istorija jiems buvo visai nežinoma. Lietuvoje leidžiama spauda jų ne- 
pasiekdavo. Blokuota net specialiai Kaliningrado sričiai išleista kny- 

gelė apie kultūrinį tos srities paveldą („3aMevaTe1bHBIe n101H Manoh 
JinTBHI“, 1989, sudarė V. Šilas). Nuotaikas po senovei ten formavo 
kariškiai, kuriems Kaliningrado sritis — tai „HcKOoHHO pycckaa 
3eMJIA“. Kariškiams talkino bendraminčiai net Klaipėdoje, kurios je- 
dinstvininkai 1989 m. reikalavo prijungti Klaipėdą prie Kaliningrado 
srities. 

Tarp Lietuvos ir Lenkijos pokario metais dirbtinai sudarytos rusų 
salos, nesisiekiančios su Rusija ir be jokio rusiško kultūrinio paveldo, 
ateities perspektyva neatrodė aiški. Daugiausia istorinių teisių į tą 
kraštą, žinoma, turėjo Lietuva, kaip vakarinių lietuvių ir prūsų žemės 
paveldėtoja su vertingais ten savosios kultūros lobiais. Vokietijos vy- 
riausybė stengėsi nerodyti oficialaus susidomėjimo Kaliningrado sri- 
timi. Daug dėmesio Kaliningrado sričiai skiria Lenkija. Nors ten len- 
kų gyvena visai nedaug (apie 4 tūkstančius pasienyje), kurie tėra ne- 
seni atvykėliai, be jokio kultūrinio paveldo, tačiau Lenkijoje pasigirs- 
davo balsų esą tasai kraštas po karo buvęs „pažadėtas“ Lenkijai ir jai 
turįs atitekti (V. Ziembinūski ir kt.). Srityje apaštalavo lenkų kunigai. 
Tenykščiams lietuviams, kaip XIX a. Didžiojoje Lietuvoje, daug kur 
pamaldų tekdavo klausytis lenkiškai. 

Lietuvos noras kartu su kaimynų valstybėmis — Rusija, Vokietija, 
Lenkija — dalyvauti sprendžiant Kaliningrado srities ateitį negali bū- 
ti nesuprantamas. 


Lietuvių kalba už etninės Lietuvos ribų 


Iki Atgimimo bolševikai visiems kalė į galvą, kad užjūrio lietuviai 
kažkuo prasikaltę, kad su jais bendrauti nevalia. Tuo skaldė tautą. 
Bet šis melas greit išgaravo. Lietuviai Lietuvoje ir Vakaruose iš tikrų- 
jų vienodai siekė Lietuvos nepriklausomybės. Tai buvo aiškiai pasa- 
kyta jau 1989 m. vasarą, kai į 36-ąją Europos lietuvių studijų savaitę 
(tokios vyko nuo 1954 m.) Gotlando saloje atplaukė jachtomis grupė 
atstovų iš Lietuvos, tarp jų V. Lansbergis, J. Paleckis, ir pasirašė ben- 
drą su išeiviais komunikatą. Atgavus nepriklausomybę imta keistis de- 
legacijomis, glaudžiai bendradarbiauti kultūros, mokslo srityje. Lietu- 
voje rūpintasi ir atsidūrusiais Rytuose lietuviais — Sibiro tremtiniais, 
išvykusiais į kitas SSSR respublikas ir vad. „socialistinius“ kraštus. Steng- 
tasi sudaryti sąlygas norintiems grįžti į Lietuvą. Dėta pastangų organi- 
zuoti tenykščių lietuvių švietimą, apskritai palaikyti lietuvybę. 

Prie Kultūros ir švietimo ministerijos 1990 m. buvo įsteigta Ryšių 
su tautiečiais taryba, kuri rėmė lituanistines mokyklas už Lietuvos ri- 
bų, šelpė ten dirbančius mokytojus, organizavo jiems kursus Lietuvo- 

je, siuntė vadovėlius, knygas, vaizdines priemones. Nuo 1990 m. Vil- 
niuje veikė speciali vidurinė mokykla „Lietuvių namai“, skirta išei- 
vių, ypač Rytuose, vaikams. Organizuotos bendros jaunimo stovyklos. 
Stengtasi sujungti Vakarų ir Rytų išeiviją, inkorporuoti pastarąją į Pa- 
saulio lietuvių bendruomenę. Kelta mintis laikyti Lietuvos piliečiu 
kiekvieną užsienio lietuvį, kur jis begyventų, net žadėta suteikti išei- 
viams galimybę turėti savo atstovus Lietuvos Respublikos Seime. 
Latvijoje gyvenantys lietuviai pradėjo burtis jau 1988 m. pa- 
baigoje. Tada Rygoje įsisteigė Latvijos lietuvių kultūros draugija, va- 
dovaujama R. Ražuko, kuris greit tapo Latvijos Liaudies fronto lyde- 
riu. Tuoj lietuviškos bendrijos susikūrė Liepojoje, Jelgavoje, Bauskė- 
je, Daugpilyje ir kitur, kur tik buvo daugiau lietuvių. 1991 m. atkurta 
Latvijos lietuvių bendruomenė (pirm. R. Ražukas). 1989 m. pradžio- 
je buvo įsteigtos pirmosios sekmadieninės lietuvių kalbos klasės ke- 
liose Rygos vidurinėse mokyklose. Imta jas steigti ir kituose miestuo- 
se. Rengtos lietuviškos žinių laidos per Latvijos radiją ir televiziją, 
leistas savas laikraštis „Latvijos lietuvis“. 
Estijos lietuvių draugija įkurta 1988 m. pabaigoje Taline. 
1992 m. jau buvo dėstoma lietuvių kalba. 
RusijosFederacijoje gyvenančiais lietuviais pradėta do- 
mėtis bei rūpintis nuo 1989 m. vidurio. Jaunimo bendrija „Lituanica“ 
tada surengė ekspediciją į Čiornąją Padiną (Saratovo sr.), pakartotą 
1990 m. Nuvežė Sąjūdžio spaudos, lietuviškų vadovėlių, rusų —lietu- 
vių pasikalbėjimų knygelių, šiaip grožinės ir visuomeninės literatūros. 
Dalyvavo kunigas A Jagelavičius, kuris tenykščius lietuvius krikštijo, 
tuokė, laikė šv. Mišias, šventino namus. Buvusio Litovkos kaimo vieto- 
je pastatytas atminimo kryžius. Konstatuotas spartus lietuvių rusėjimas. 
Nyko net lietuviški asmenvardžiai, pvz., Justinas Kuosa virto Ustin Kos- 
so, Kazickas — Kazickij, o jų žmonos vadinamos Kosso, Kazickaja. 
„Lituanica“ 1990 m. surengė antrąją ekspediciją į Sibirą, aplankė 
Vengerovo rajono ir kitų vietovių lietuvius. Maždaug nuo tada ėmė 
burtis Sibiro lietuviškos bendrijos Tomske, Omske, Novosibirske, Bar- 
naule, Igarkoje ir kitur, taip pat europinės Rusijos dalies tolimojoje 
šiaurėje (Murmanske). Atsirado sekmadieninių lietuvių kalbos mo- 
kyklų, įvairių kursų. Maskvoje (ten gyveno apie 3 tūkst. lietuvių) prie 
Lietuvos atstovybės buvo pradėta dėstyti lietuvių kalbą nuo 1988 m. 
Kursus lankė ne tik lietuviai, bet ir su Lietuva susiję, ja besidomintys 
kitataučiai. Ilgainiui tie kursai išaugo į normalią mokyklą (gimnaziją). 
Anksti susiorganizavo Sankt Peterburgo (buv. Leningrado, apie 2 tūkst. 
mūsų tautiečių) lietuviai. Ten aktyviai veikė kalbininkė Jūratė Laučiūtė. 
Ukrainoje 1990 m. mūsų išeiviai susibūrė į Lietuvių kultūros 
Maironio draugiją Kijeve. Jos veikloje dalyvavo ir ukrainiečių. Įsi- 

steigė sekmadieninė mokykla, lietuvių kalbos kursai suaugusiems. 
Šv. Aleksandro bažnyčioje (Kijeve) įvestos pamaldos lietuvių kalba. 

Moldovoje (Moldavijoje, ten gyveno per 1000 lietuvių) imta 
organizuotis, rodos, nuo 1990 m Įsteigti lietuvių kalbos kursai. 

Iš Vidurinės Azijos šalių pirmieji sujudo Uzbekijos lietuviai, 
įsteigė savo bendruomenę, ėmė rūpintis jaunimo lietuvišku švietimu. 

Lenkijoje iš seno veikė lietuvių draugija, jungusi ir Sei- 
nų-— Punsko krašto (etninės Lietuvos) lietuvius. Nors išeivių iš Lietu- 
vos, tarp jų ir lietuvių, nemaža gyveno įvairiuose Lenkijos miestuose, 
tačiau lietuviškų klasių ar sekmadieninių mokyklų įkurti ten nepavy- 
ko, kaip ir lietuviškų pamaldų. Berods tik Vroclave kartą per mėnesį 
vykdavo lietuviškos pamaldos. 

Vengrijojenuo 1988 m vasaros veikė Lietuvių kultūrinė Ste- 
pono Batoro draugija (pirm. P Normantas). Organizavosi lietuviai ir 
kitose buv. „socialistinio lagerio“ šalyse. 

Vakarų Europoje lietuviai veikė nuo pirmųjų pokario metų. Ryš- 
kiausia toji veikla buvo Vakarų Vokietijoje, o susijungus 
abiem Vokietijos valstybėms išplito ir į rytinę dalį. Hiutenfelde (neto- 
li Frankfurto) buvo lietuviška „Vasario 16 d. gimnazija“ (dir. A. Šmi- 
tas), kurios pradžia siekė 1950 metus. Tai vienintelė pasaulyje viduri- 
nė mokykla, išlaikiusi Nepriklausomos Lietuvos mokyklų dvasią. Iki 
1970 m. beveik visi mokiniai — iš Vakarų Vokietijos, vėliau daugėjo 
(iki pusės) atvykusių mokytis iš kitų pasaulio šalių, kur tik gyveno 
lietuviai. Po nepriklausomybės atkūrimo radosi mokinių ir iš Lietu- 
vos. Tada imta glaudžiau bendrauti su Lietuva, dalyvauti įvairiuose 
renginiuose, rėmusiuose Lietuvos nepriklausomybę. Mokykla turi sa- 
vo bendrabutį, gerą biblioteką, veikia įvairios moksleivių organizaci- 
fos, sporto ir kultūros draugijos. 

Užjūrio lietuviai, ypač J A V, iš seno pasižymėjo intensyvia veikla. 
Atgimimas ją dar labiau išjudino. Tarp išeivių kilo didelis susidomėji- 
mas Lietuvos radijo laidomis užsienio lietuviams (kada jos liovėsi pūsti 
bolševikinę propagandą ir informavo apie tikrą padėtį Lietuvoje), Lie- 
tuvos spauda, gaudyta kiekviena žinutė iš Lietuvos, mitinguota, rei- 
kalauta savo šalių vyriausybių pripažinti Lietuvos nepriklausomybę, 
visokeriopai remti Lietuvą. Išeiviai rinko Lietuvai aukas, veiklesni pa- 
tys vyko į Lietuvą padėti atkurti valstybės. 

Atkūrus Lietuvai nepriklausomybę, užsienyje didėjo domėjimasis 
Lietuva ir lietuvių kalba. Pasirodė informacinės literatūros, gausėjo 
lietuvių kalbos vadovėlių, žodynų. Antai JAV išleista „Easy way to 
Lithuanian“ su 6 audiokasetėmis (1991, red. Regina Kučienė), Eveli- 
nos Kolupailaitės-Masiokienės ir Broniaus Masioko didelis lietu- 
vių—anglų kalbų žodynas ir kt. Universitetuose imta steigti lituanisti- 

kos specializacijas, skaityti daugiau lituanistikos bei baltistikos dis- 
ciplinų, organizuoti įvairių mokslinių konferencijų, kviesti iš Lietuvos 
prelegentų. Lenkijoje nuo 1988 m. rudens lituanistikos specializaciją 
įsteigė net du universitetai: Poznanės (daugiausia M. Hasiuko rūpes- 
čiu) ir Varšuvos (organizavo E. Smulkova, vadovavo V. Smočinskis, dir- 
bo belgas A. Holvoet ir kt.). Lietuvių kalbą imta dėstyti dviejuose Veng- 
rijos universitetuose. VFR prie Bonos universiteto prof. F. Šolco 
(Scholz) rūpesčiu buvo įsteigti Baltijos šalių kalbų kursai. Iš Lietuvos 
profesoriai bei lektoriai vyko dirbti į Helsinkio, Oslo ir kitus Vakarų 
šalių universitetus. Vilniaus universitete buvo reorganizuoti ir išplės- 
ti lituanistiniai kursai užsienio lietuviams ir kitataučiams. 


Lituanistika ir kalbos kultūra 
naujomis sąlygomis 


Lituanistų nuotaika buvo pakili. Nebereikės derintis prie rusisti- 
kos. Daiktai bus vadinami tikraisiais vardais. Dirbtiniai varžtai spar- 
čiai trūkinėjo. Lietuvių kalbos ir Lietuvos kultūros tyrimai darėsi pri- 
oritetiniai. 

Jau nuo 1988 m. imta reikalauti, kad Mokslų akademija atkurtų 
buvusį iki 1952 m. atskirą Lietuvių kalbos institutą. Tai buvo padaryta 
1990 m. (direktorius A. Vanagas). Pati Mokslų akademija neteko 
„mokslų valdytojos“, savotiškos ministerijos funkcijų ir sparčiai kito. 
Liko tik kaip tam tikra valstybės remiama draugija. Jos institutai tapo 
savarankiški. Atsiskyrusio Lietuvių kalbos instituto laukė fundamen- 
talūs darbai. Reikėjo baigti didįjį Žodyną. Iki Atgimimo buvo pasiro; 
dę 14 jo tomų (a — š raidės). 1992 m. išėjo 15-asis. Skubiai rašyta 
16-ąjį ir 17-ąjį. Iš viso planuojama išleisti 20 tomų, baigti leidimą apie 
2 000 metus. 


Tokius Žodynus ne greičiau leido ir kitos tautos, turėjusios senesnes kalbotyros ir 
leksikografijos tradicijas. Vokiečiai savo didįjį žodyną rengė daugiau negu 100 metų (pra- 
dėjo broliai Jakobas ir Vilhelmas Grimai 1837 m., baigta leisti 1960 m.), anglai Oksfor- 
do žodyną (The Oxford English Dictionary) spausdino apie 70 metų (baigė 1929 m.) ir 
pan. Mūsų didysis Žodynas nuo vokiečių ir anglų tezaurų skiriasi. Anie iš esmės tebuvo 
rašomosios kalbos žodynai, o mūsiškis — kartu ir liaudies šnekamosios kalbos lobynas, 
nes lietuvių bendrinės kalbos svarbiausias šaltinis buvo liaudies kalba. Be to, lietuvių 
kalba labai svarbi indoeuropiečių lyginamajai kalbotyrai. Todėl stengtasi sukaupti viską, 
kas reikšminga indoeuropeistikai. Mūsų didysis Žodynas — tai savotiška filologinė en- 
ciklopedija, lietuvių leksikos knygų knyga. Į ją sudėta tautos siela. Skaitome šį žodyną lyg 
tautos epą. Be jo negalima pasijusti pilnaverte tauta. Prasidėjus Atgimimui to žodyno 
kartoteka viršijo 4 milijonus lapelių. Sukaupta daug papildymų ankstesniems tomams. 
Papildymai sudarys dar bent 2-3 tomus. 

Atgimimo metais buvo parengtas „Dabartinės lietuvių kalbos žo- 
dyno“ III leidimas (I pasirodė 1954, II — 1972 m.), kuris nuo ankstes- 
niųjų (ypač I) skiriasi ne tik ideologinio balasto pašalinimu, bet gero- 
kai ir paredaguotas, papildytas naujais kalbos duomenimis, apskritai 
atnaujintas. Panaikinti neatitikimai su „Lietuvių kalbos gramatika“, 
„Kalbos praktikos patarimais“, „Lietuvių kalbos rašyba ir skyryba“, 
kitais kalbos kultūros veikalais, spaudoje pasirodžiusiais gausiais 
straipsniais praktikos klausimais. Sudarant šį leidimą panaudota kom- 
piuterinė technika. 

Institute buvo tęsiami lietuvių kalbos gramatinės sandaros tyrimai. 
Siekta visokeriopai išnagrinėti kalbinę sistemą. 1990 m. pasirodė (ru- 
siškai) V. Ambrazo „Baltų kalbų dalyvių lyginamoji sintaksė“ ir jo re- 
daguota „Dabartinės lietuvių kalbos gramatika“ (iš esmės naujas di- 
džiosios gramatikos variantas). 

Instituto dialektologai, baigę Lietuvių kalbos atlaso III tomą (mor- 
fologiją), sudarinėjo ketvirtąjį, skirtą sintaksei. Jau 1988 m. buvo or- 
ganizuota ekspedicija į Seinų — Punsko kraštą, tirta jo tarmė (K. Garš- 
va, K. Morkūnas, jiems talkino I. Aleksaitė). Dalyvaujant aukštosioms 
mokykloms ir kalbos entuziastams buvo tęsiamas anksčiau pradėtas 
tarmių tyrimas, daugiau dėmesio skiriant toms šnektoms, kurios prieš 
tai buvo sunkiai prieinamos ar ir visai nepasiekiamos, pvz., Gudijoje. 

Dėmesys tarmėms labai padidėjo. Vilniuje ir kituose miestuose su- 
sibūrusios žemaičių, dzūkų ir kitos „kraštiečių“ organizacijos daug dė- 
mesio skyrė kiekviena savo gimtajai tarmei, ragino ją puoselėti. Ypač 
pasižymėjo veiklumu Žemaičių kultūros draugija. Pasirodė žemaitiš- 
kų kalendorių, žemaičių tarme skyrelių rajonų laikraščiuose, pagaliau 
Šiauliuose 1991 m. imta leisti žemaitišką mėnraštį „A mon sakaa?“ 
(Ar man sakai? Redaktorė D. Mukienė), o Vilniuje išėjo J. Pabrėžos 
„Žemaičių rašybos patarimai“ ir Čikagos lietuvio A. P Bagdono že- 
maitiška (jis JAV išleido kelias knygas žemaičių tarme) eilėraščių ir 
apsakymų rinktinė „Likėma laiptaas“ (Likimo laiptais). Imta šiek tiek 
rašyti bei spausdinti ir kitomis tarmėmis. 

Diskusijose dėl naujo Lietuvos administracinio skirstymo buvo siū- 
loma atsižvelgti ir į tarmes, pvz., apskritis vadinti Ceklio, Karšuvos, 
Mėguvos, Sėlos, Skalvos ir kitais panašiais pavadinimais. Bet visa tai 
daryti pasirodė labai sunku ir nepraktiška. 

Pačios tarmės daug kur jau buvo labai niveliuotos. Gausėjo žmo- 
nių, kalbančių tik pusiau tarmine kalba, tam tikromis pustarmėmis. 
Kaimas sparčiai artėjo prie miesto, kurio šnekamąją kalbą sudarė he- 
terogeninis mišinys. 

Suprantama, Institutas daug dėmesio skiria bendrinės kalbos kul- 
tūrai, su jos kėlimu susijusioms problemoms. Įsteigti specialūs Kalbos 

kultūros (vad. P Kniūkšta) ir Terminologijos (vad. K. Gaivenis) sky- 
riai. Teko pertvarkyti Instituto darbą derinantis prie naujų sąlygų, kai 
lietuvių kalba grįžta į viešąjį gyvenimą, į raštvedybą. 

Per maždaug pusę šimtmečio dėl svetimųjų priespaudos ir varžy- 
mų lietuvių kalbos tvarkytojams tekdavo eiti įvykiams iš paskos, ste- 
bėti jau vykstančius procesus, stengiantis juos bent kiek įtaigoti. Da- 
bar atsirado sąlygos užbėgti tiems procesams už akių, neleisti blogy- 
bėms įsigalėti. 

Daug dėmesio skiriama terminologijai, terminų banko kūrimui. 
Stengtasi panaudoti kompiuterinę įrangą. 

Perspektyvoje ryškėja reikalas spręsti problemas, susijusias su pa- 
stangomis artinti per pusę šimtmečio nutolusią rašomąją kalbą Lietu- 
voje ir išeivijoje (JAV ). 

Instituto laukia ir nauji fundamentalūs darbai. Vienas iš svarbiau- 
sių — „Istorinis lietuvių kalbos žodynas“, daugiatomis veikalas, reika- 
lingas ne tik kalbininkams, bet ir visų kultūros sričių tyrėjams. Atlie- 
kami parengiamieji darbai. A. Sabaliauskas išleido monografiją „Lie- 
tuvių kalbos leksika“ (1990), rašo trumpą lietuvių kalbos etimologinį 
žodyną, Vilniaus universitete lituanistai kaupia sėnųjų raštų leksikos lo- 
bius. N. Sližienė rašo „Lietuvių kalbos veiksmažodžių junglumo žodyną“. 

Vardyno tyrėjų laukia daugiatomio toponimikos žodyno sudarymas. 
A. Vanagas tiria Lietuvos miestų ir miestelių pavadinimų istoriją, jų 
kilmę. Antroponimikos srityje daugiausia dirba V. Maciejauskienė, ku- 
ri išleido reikšmingą monografiją „Lietuvių pavardžių susidarymas 
XIII - XVIII a.“ (1991). 

Vilniaus universitete toliau intensyviai dirbama kalbos istorijos ir 
baltistikos srityse. V. Urbučio vadovaujama grupė sudarinėja etimo- 
logijų bibliografiją — parengiamąjį darbą naujam dideliam etimologi- 
jos žodynui. Leksikologijos srityje, be V. Urbučio, vaisingai darbuoja- 
si E. Jakaitienė, R. Buivydienė ir kt. Vardyną, ypač antroponimiją, 
tiria M. Ramonienė, Z. Zinkevičius. 

Istorinės dialektologijos problemas sprendžia A. Girdenis, Z. Zin- 
kevičius ir kt. 

Kirčiavimo raidą, jo kodifikacijos istoriją nagrinėja B. Stundžia ir 
A. Vidžiūnas. 

Mortfologijos srityje dirba A. Paulauskienė, A. Rosinas ir kt. Pažy- 
mėtina anglistės D. Tekorienės monografija „Bevardės giminės būd- 
vardžiai“ (1990). 

Sintaksę toliau tiria J. Balkevičius ir V. Labutis. 

Apibendrinamuosius lietuvių kalbos istorijos veikalus rašo Z. Zinke- 
vičius ir J. Palionis. Bendrinės kalbos istoriją toliau tiria A. Piročkinas. 

Baltistikos srityje pluša V. Mažiulis (tęsia prūsų kalbos etimologi- 

nį žodyną), L. Palmaitis (prūsistika), J. Balkevičius (latvių kalbos žo- 
dynas), E. Sausvardė (latvistika, ryšiai su Skandinavijos kalbomis). 

Praktinį kalbos kultūros darbą daugiausia dirba A. Pupkis, bet po 
truputį į šį darbą įsitraukia bemaž visi Universiteto kalbininkai. 

Vilniaus universitete ir kitose aukštosiose mokyklose pertvarkytas 
lituanistų rengimas. Bolševikams valdant lituanistinės katedros iš es- 
mės buvo paverstos mokytojų amatininkų „gaminimo“ kalvėmis, ypač 
paskutiniu dešimtmečiu, kai prorektorius B. Sudavičius reikalavo siųsti 
profesorius į vidurines mokyklas tobulintis (!). 

Aukštos kvalifikacijos specialistai lituanistai tada galėjo būti ren- 
giami tik per aspirantūrą, tačiau dėl Maskvos nustatyto tokių specia- 
listų procentinio apribojimo pastaruoju dešimtmečiu lituanistams vietų 
nebeskirdavo arba mažai teskirdavo, tekdavo jų rūpintis aplinkiniais 
keliais. Buvo stengiamasi apeiti ir Maskvos nuostatas skaitant paskai- 
tas studentams, pateikti kuo daugiau mokslo, ne vien amatininkams 
reikalingų dalykų. Daug kas iš profesorių duodavo tvirtinti vienus pa- 
skaitų planus, o praktiškai kursą skaitydavo pagal kitus. Labai trukdė 
nevykęs mokymo planavimas, kai lituanistika buvo dirbtinai kišama į 
rusistikos mokymo schemą lyg į kokią Prokrusto lovą. 

Atkūrus nepriklausomybę galima buvo viso to nebepaisyti. Profe- 
soriams nebereikėjo slapstytis nuo vadovybės, rizikuoti. Mokymo pla- 
nus patys susidarė tokius, kokių reikėjo, nebežiūrėjo jokių schemų. 
Antai imta dėstyti lietuvių kalbos istoriją (bolševikai bet kokios isto- 
rijos bijojo) vietoj buvusių dviejų dalinių jos disciplinų: literatūrinės 
kalbos istorijos ir istorinės gramatikos. Daugiau dėmesio skirta aktu- 
aliems kalbos kultūros klausimams, susijusiems su lietuvių kalbai pa- 
darytų žaizdų gydymu bei rusifikacijos (anksčiau to žodžio minėti ne- 
buvo galima) padarinių likvidavimu. 

Sėkmingam mokymo procesui turėjo reikšmės A. Piročkino meto- 
dinė knyga „Jaunam lituanistui“ (Vilnius, 1990). Pasirodė daugiau mo- 
komųjų knygų ne tik Universitete, bet ir kitose aukštosiose mokyklo- 
se, pvz., V. Būdos „Lietuvių kalbos kultūra aukštojoje technikos mo- 
kykloje“ (1991) ir „Lietuvių kalbos neveikiamojo dalyvio žodžių jun- 
giniai“ (1992), A. Butkaus „Mūsų broliai latviai“ (1990) ir kt. 

Suintensyvėjo lituanistų ryšiai su užsienio kalbininkais. Vyko į ki- 
tas šalis dirbti (pvz., K. Ambrasas-Sasnava ir G. Subačius — į Pozna- 
nės universitetą, R. Venckutė — į Helsinkį, E. Jakaitienė — į Oslą) ir 
tobulintis (A. Butkus, B. Stundžia — į Švediją, A. Judžentis — į Nor- 
vegiją ir kt.), iš ten atvykdavo pas mus. Pagausėjo išvykų į mokslines 
konferencijas (anksčiau į Vakarus retą teišleisdavo), padaugėjo tarp- 
tautinių konferencijų, žodžiu, bendradarbiavimas tapo labai intensy- 
vus, nors tam trukdė nestabili politinė ir sunki ekonominė padėtis. 

Dėl SSSR ekonominės blokados teko nukelti metais vėliau VI tarp- 
tautinį baltistų kongresą (įvyko 1991 m.). Jame buvo įkurta Pasaulio 
baltistų asociacija ir išrinktas Tarptautinis baltistų komitetas (pirm. 
A. Vanagas), kurį sudarė 47 žymiausi baltistai iš 26 šalių. Tais pačiais 
metais Vilniuje vykusiame VII Pasaulio lietuvių mokslo ir kūrybos sim- 
poziume (pirmą kartą Lietuvoje!) dalyvavo išeivijos atstovai, paskai- 
tas skaitė iš JAV atvykę A. Klimas, J. Vaišnys ir kt. 

Bendrinės kalbos ugdymo reikalais ir apskritai kalbos kultūra daug 
rūpinasi Lietuvių kalbos draugija (LKD), 1988.XII.21 atgaivinta po 
47 metų pertraukos (pirm. A. Rosinas). Jai pagrindą sudarė anksčiau 
veikusios Lietuvių kalbos sekcijos (prie Kraštotyros draugijos), ku- 
rios savaime įsiliejo į LKD. Vietoj tų Sekcijų periodinio leidinio „Mūsų 
kalba“ nuo 1990 m. imta leisti mėnraštį „Gimtoji kalba“ (red. A. Pup- 
kis), turėjusi tęsti prieškarinės „Gimtosios kalbos“ (GK) tradicijas. 

Išeivija Lietuvių kalbos draugiją buvo atkūrusi 1946 m. Vakarų Vokietijoje (pirm. 
P. Skardžius). Vėliau ji veikė JAV (pirm. P Jonikas, A. Dundulis). 1958-1968 m. ten bu- 
vo leidžiama ir „Gimtoji kalba“. 


Nemažą propagandinę reikšmę turėjo kalbos šventės, kurių bene 
didžiausia buvo organizuota 1988 m. rudenį Šiauliuose. Pasirodė toje 
šventėje pasakytų svarbesnių kalbų rinkinys („Kokia tautos kalba“. 
Sudarė K. Župerka, 1990). Rūpintasi žymiųjų kalbininkų pagerbimu, 
jų atminimo įamžinimu. Antai švenčiant Rygiškių Jono vidurinės mo- 
kyklos Marijampolėje 125 metų jubiliejų buvo atidengtas paminklas 
Jonui Jablonskiui (1992 m.). Šilalės raj. Lermbo kaime atidarytas Ka- 
zimiero Jauniaus muziejus. Kaupta lėšų Juozo Balčikonio paminklui 
Panevėžyje statyti. 

Lemiamą vaidmenį puoselėjant bendrinę kalbą, kaip ir anksčiau, 
atlieka spauda, radijas, televizija, žodžiu, masinės informacijos prie- 
monės. Kalbininkai stengiasi jas panaudoti pirmiausia kalbos kultū- 
ros darbui. Bet tai daryti nebuvo lengva, ypač įsisiūbavus politinėms 
aistroms, kai laikraščių puslapius ir radijo, televizijos programas išti- 
sai užpildė politinė polemika. Kalbos kultūra tapo nustumta į pasku- 
tinę vietą. Vis dėlto pasirodydavo vienas kitas straipsnis kalbos klau- 
žodis neverktų“ (1990), J. Pikčilingio „Sparnuotu žodžiu apie žodį“ 
(1991) ir kt. 

Svarbų vaidmenį turi nuolatinės radijo ir televizijos valandėlės „Mū- 
sų kalba“, „Taisyk žodžiui kelią“, „Gerbkime žodį“, „Mūsų elemento- 
rius“ ir kt. Jose dalyvavo daug kalbininkų (A. Pupkis, A. Vidžiūnas, 
J. Šukys, D. Mikulėnienė ir kt.). Laidas rengė B. Dačiulis (radijas), 
A. Masaitis (televizija) ir kt. 

Paėmus spaudą į savo rankas biznieriams, Lietuvą užplūdo men- 
kavertė rašliava. Ji nustelbė nepelningą mokslo veikalų, tarp jų ir litu- 
anistikos, leidybą. Kurį laiką buvo beveik sustojęs didžiojo Žodyno 
(1987 m. atiduotas spaudai XV tomas pasirodė tik 1992 m. pabaigo- 
je), Lietuvių kalbos atlaso (III tomas turėjo išeiti 1988 m., bet jo ne- 
sulaukta nė 1992 m.) leidimas, labai sulėtėjo „Baltistica“ (1991 m. ne- 
išėjo nė vieno numerio) ir kiti svarbesni veikalai. Retas knygų leidė- 
jas suprato nepelningos mokslinės literatūros reikalingumą Lietuvai. 
Visuotinai įsigalėjo biznis, pelno vaikymasis. Išimtį sudarė Mokslo ir 
enciklopedijų leidyklos direktorius Z. Pocius ir dar vienas kitas, ku- 
rių pastangomis (kad ir kaip bizniu susižavėję darbuotojai trukdė) iš- 
leista nemaža reikšmingų veikalų. 

Spaudos laisvė pagimdė ir kitų neigiamų reiškinių. Plūstelėjo išti- 
sas srautas publikacijų (straipsnių ir knygų), kuriuose ne mokšiškai trak- 
tuoti lietuvių kalbos duomenys, darytos klaidingos ir fantastiškos 
išvados etnogenezės, etninės istorijos ir panašiais klausimais (R. Ma- 
tulis, V. Rimša ir kt.). Maža to, imta perspausdinti tokią pačią rašlia- 
vą iš užsienio lietuvių spaudos (A. Račkaus, Č. Gedgaudo, J. Statku- 
tės de Rosales ir kt. darbus), kaip neva Lietuvoje bolševikmečiu per- 
sekiotą, tariamai specfondinę. Tuo klaidinta su kalbos mokslu menkai 
susipažinusi visuomenė. Kalbininkai neturėjo laiko reaguoti į kiek- 
vieną tokio „veikalo“ pasirodymą, leistis į beprasmes diskusijas, įro- 
dinėti tai, kas savaime aišku. 

Visuomenei pasidavus populiariai tendencijai peikti visa tai, kas 
buvo iki Atgimimo, kartais nepelnytai kliūdavo ir lituanistams, savo 
gyvenimą paskyrusiems kovai dėl gimtosios kalbos, tais nelemtais lai- 
kais ieškojusiems būdų, kaip paskelbti lietuvių kalbos gelbėjimui reika- 
lingą straipsnelį, leidinį ar radijo, televizijos valandėlę, kokia nors ci- 
tata ar aptakiu formulavimu juos pridengti nuo cenzūros. Tokius da- 
bar pradėjo kaltinti prisitaikėliškumu tie, kurie patys anksčiau nieko ne- 
dirbo lietuvių kalbos labui, o dabar ėmė dėtis didžiausiais patriotais. 

Nepaisydami iškilusių sunkumų daugelis lituanistų ir toliau visą 
laiką nuoširdžiai ir atkakliai dirbo. Jie gydė bolševikų padarytas kal- 
bai žaizdas, ieškojo būdų, kaip efektyviau ir greičiau pasiekti, kad pro- 
tėvių kalba atsikratytų svetimųjų apnašų. 

Tomis apnašomis atskiri gyventojų sluoksniai buvo nevienodai ap- 
krėsti. Pavyzdingai lietuviškai tebekalbėjo ir rašė palyginti nedidelė 
tautos dalis: lituanistai, kai kurie kiti filologai, nemaža rašytojų, lei- 
dyklų darbuotojų, žodžiu, daugiausia tie, kurie patys dirbo kalbos to- 
bulinimo srityje. Pusėtinai taisyklingą kalbą vartojo ir dalis pedagogų, 
žurnalistų, radijo ir televizijos darbuotojų, aktorių — visi tie, kuriems 
žodis buvo darbo įrankis. 

Kitų lietuvių kalba buvo prasta, taip pat nemažos dalies valdžios 
vyrų ir valdymo aparato darbuotojų, taigi tų asmenų, kuriems lietu- 
viškas žodis — tai priemonė kalbėtis su tauta, kurie darė tautai didelę 
įtaką. Tarp tokių Žmonių, ypač inžinerinio bei techninio personalo, 
daug buvo lietuvių kalbą mokančių labai prastai. Jų parašyto teksto 
kalbos klaidas ištaisydavo redaktoriai, bet niekieno netaisoma šneka- 
moji kalba tapo tikru žargonu, puskalbe. Nors tokie sudarė ne taip 
jau didelę kalbos vartotojų dalį, bet lituanistams kėlė siaubą dėl gali- 
mo neigiamo poveikio visai lietuvių kalbai, jos gyvasčiai. 

Buvo aišku, jog neužtenka vien gimti lietuviu. Juk vos gimę kūdi- 
Kiai dažnai patenka į sugadintos kalbos aplinką, į palankias žargonui 
tarpti sąlygas. Reikėjo mokyti taisyklingos kalbos didžiąją tautos dalį: 
vienus — tik šiek tiek, kitus — iš esmės, vos ne kaip svetimos kalbos. 
Neatrodė, kad galima būtų greit pasiekti esminio persilaužimo. Buvo 
pažeistas kalbos kodas. Viltis dėta į naująją kartą, kuri išaugs jau ne- 
priklausomoje Lietuvoje. 

Atgavus nepriklausomybę kalbos kultūra iš pradžių pastebimiau 
nekilo. Ekranuose, eteryje, tribūnose, net spaudoje dabar viešas žo- 
dis sklinda bemaž nekontroliuojamas. Lietuva gyvena sunkų laikotar- 
pį, todėl imtis griežtų kalbos gydymo priemonių buvo nerealu. Bausti 
už kiekvieną kalbos klaidą būtų tolygu visai sutrikdyti tautą. Tik ty- 
lus, ilgas ir atkaklus darbas gali duoti gerų rezultatų. 

Ugdant šnekamosios kalbos kultūrą labai svarbų vaidmenį atlieka 
radijas ir televizija. Iš eterio sklindantis žodis pasiekia kiekvieną šei- 
mą, kiekvieną kalbos vartotoją. Tik reikia, kad tasai žodis būtų tai- 
syklingas, gyvas, vaizdingas, kad jis tvirtintų, o ne griautų bendrinės 
kalbos normas. Toks daugiausia sklido iš diktorių (ne visų) lūpų. Kiti 
laidų dalyviai, ypač iš šalies kviečiami visokio rango valdininkai, net 
aukšti valdžios pareigūnai, taip pat Aukščiausiosios Tarybos (vėliau 
Seimo) deputatai dažnai šnekėjo netaisyklinga, prasta kalba, kartais 
tiesiog žargonu. Visuomenę tai pykino. Reikalauta neleisti prie mik- 
rofono nemokančių taisyklingos kalbos, o etatiniams darbuotojams 
už kalbos klaidas mažinti honorarą, skirti pinigines baudas ir pan. Bet 
praktiškai to neįmanoma buvo padaryti. 1990 m. pabaigoje „Kalba Vil- 
nius“ redakcija paskelbė konkursą „Taisyklingiausia savaitės laida“, 
kiek suaktyvinusį kalbėtojus. Didesnę reikšmę turėjo radijo ir televi- 
zijos etatinių kalbininkų, ypač I. Smetonienės, veikla, jos diktorių ir 
žurnalistų mokymas, konsultacijos. Nepaisant visų pastangų didesnės 
pažangos greitu laiku nebuvo įmanoma pasiekti. 

Spaudos kalba kurį laiką prastėjo. Didžiųjų dienraščių ir pagrindi- 
nių Žurnalų, kaip ir anksčiau, ji buvo pusėtina, kad ir negerėjo. Tačiau 
atsirado daug periodinių leidinių, skirtų lengvam pasiskaitymui, pa- 

vartymui, neišlavintam skoniui tenkinti. Juos rengė nei leidybos dar- 
bo, nei kalbos kultūros neišmanantys Žmonės, be stilistų priežiūros, 
redaktoriai dažniausiai buvo ne filologai. Šie laikraštpalaikiai — tik- 
ras kalbos darkalas. Bet ir rimtuose laikraščiuose pagausėjo tokių kal- 
bos klaidų, kurios didelėmis lituanistų pastangomis iš periodinės spau- 
dos buvo jau bemaž išguitos. Daug jų grįžo į reklamų kalbą (užsakovai 
— daugiausia buvusi nomenklatūra). 

Tas pat atsitiko ir neperiodinei spaudai, knygoms, brošiūroms.. 
Anksčiau jų autoriai galėjo nesirūpinti savo kalba, ją sutvarkydavo 
redaktoriai. Ėmus knygas leisti įvairiems kooperatyvams, bendrovėms, 
smulkioms leidyklėlėms, apsieita be redaktorių, siekta vien pelno. To- 
kia produkcija, Kaip ir minėtų laikraštpalaikių, gausino kalbos darka- 
lų. Ypač jos kultūrai kenkė perspausdinami prieškariniai žargonine 
kalba parašyti leidiniai buitinės ir kitokios paskirties knygos bei bro- 
šiūros, tokios kaip „Didžioji virėja“, „Gydantieji (!) augalai“, „Kaip 
patiems pasigaminti lietuviško krupniko, karčiosios degtinės, likerio, 
užpiltinės ir šiaip įvairių gėrimų“ (1991) ir pan. Tokia rašliava, spaus- 
dinta šimtatūkstantiniais tiražais, leidėjams atnešė didžiulį pelną, bet 
lietuvių bendrinę kalbą ji stūmė į XIX a. pabaigos lygmenį. Lituanis- 
tai teisėtai ja piktinosi ir siūlė valdžiai imtis priemonių, įvesti Valsty- 
binės kalbos inspekcijos kontrolę. Reikalauta kalbos įstatymo, kuris 
valstybinę kalbą apsaugotų nuo darkymo. Ryškesnių juridinių nuosta- 
tų atsirado tik nuo 1992 m. 

Raštinių (kanceliarinė) kalba gavo naują impulsą. Nebereikėjo vers- 
ti iš rusų kalbos, dėl to mažėjo svetimų konstrukcijų, darėsi sklandes- 
nė. Bet ir šioje srityje darbo buvo per akis. Reikėjo kurti naujus for- 
mulavimus, standartus, dokumentų formas, blankus ir t. t. Derintasi 
prie pasaulinės praktikos (pvz., nustatant laiškų ir siuntinių adresavi- 
mo tvarką). Pasirodė nemaža straipsnių įvairiais raštinių kalbos klau- 
simais „Gimtojoje kalboje“, „Kalbos kultūroje“, šiaip spaudoje. Mi- 
nėtina A. Piročkino knyga „Administracinės kalbos kultūra“ (1990). 

Daugiausia rūpesčių kėlė, žinoma, šnekamoji kalba. Didžioji inte- 
ligentų dalis ją mokėjo nepakankamai. Daryta daugybė tarties, kir- 
čiavimo, sintaksės ir žodyno klaidų. Dažnas Parlamento deputatas ne- 
mokėjo taisyklingai kirčiuoti net pagrindinių valstybės darbo termi- 
nų: pvz., sakė: parlamentas, departamentas, dokūmentas, biūdžetas 
vietoj taisyklingų par/amentas, departamentas, dokumentas, biudžėtas 
ir pan. Darkė vietovardžius: tarė A/ftus, Kapčiamiestis, Platėliai vie- 
toj Alytūs, Kapčiamiestis, Plateliai ir pan. Buvo nesugebėjusių taisyk- 
lingai sukirčiuoti net Lietuvos vardo (su Lietuva vietoj su Lietuva...). 
Deputatai ir šiaip inteligentai tebevartojo verstine reikšme žodžius 
skaityti, g4utis, rastis, ap(si)fūngti, atstatyti, pilnas (pilnai) ten, kur iš 

tikrųjų turėtų būti manyti, pasidaryti (išeiti), būti, atkūrti, visas (visiš- 
kas resp. vis4i, visiškai), vietininko linksniu nelietuviškai reiškė veiks- 
mo pagrindą ar priežastį (fo rezultate, pasėkoje...), taip pat veiksmo 
būdą (daugumoje, esmėje, principe...), svetimomis jungtuko kad, jei- 
gu su bendratimi konstrukcijomis reiškė tikslą, sąlygą (kad pasiekti, 
jeigu kalbėti vietoj taisyklingų kad pasiektų, jeigu kalbėtų) ir darė 
daug kitokių kalbos klaidų. Dėl tokio elgesio šnekamoji puskalbė pa- 
prastų Žmonių akyse tampa „prestižine“, sektina kalba. 

Kokių nors veiksmingų priemonių sunku buvo imtis. Parlamento 
posėdžiuose kurį laiką sėdėjo kalbininkė ir registravo deputatų kalbos 
Klaidas, po posėdžio jiems nurodydavo. Tačiau šie mokytis neturėjo 
laiko, visą energiją skyrė politinėms rietenoms. Tik retkarčiais pasi- 
girsdavo susirūpinusių (pvz., R. Rastauskienės) balsų, reikalavusių Par- 
lamente taisyklingai kalbėti. 

Jau nuo 1988 m. pabaigos lituanistai reikalavo, kad didesnės įstai- 
gos, ypač rajonų savivaldybės, turėtų savų etatinių kalbininkų, kurie 
vietoje rūpintųsi valstybine kalba, prižiūrėtų jos vartojimą, taisyklin- 
gumą, konsultuotų darbuotojus. Bene anksčiausia tai buvo padaryta 
Šiauliuose. Greit jais pasekė kiti didieji miestai. 1992 m. pradžioje 
Vilniaus universitete įvyko pirmasis tokių kalbininkų pasitarimas. Po- 
veikis buvo jaučiamas. Pagerėjo tarnybinių raštų, viešųjų iškabų kal- 
ba. Iš parduotuvių vitrinų sparčiau nyko tokie užrašai, kaip prekių 
užvežimo grafikas, šiandien pardavimeir pan. 

Daug vilčių dėta į mokyklą. Nuo 1988 m. pabaigos pasigirdo reika- 
lavimų ir ilgainiui buvo pasiekta, kad aukštosiose mokyklose visų spe- 
cialybių studentams būtų skaitomas kalbos kultūros kursas. Tai turėjo 
sustabdyti kalbos mažaraščių inteligentų „gamybą“. Vidurinėse mo- 
kyklose lietuvių kalbos mokymas buvo sustiprintas. Bet padidinus pa- 
mokų skaičių, mokytojams lituanistams labai padaugėjo darbo. Jie ne- 
bepajėgė visko aprėpti. Mokyklų vadovybė į pagalbą skyrė kitų daly- 
kų mokytojus, paprastai rusistus, kuriems darbo buvo sumažėję. Dėl 
to lietuvių kalbos mokymo kokybė ėmė prastėti. Padėtį sunkino ir tai, 
kad mokyklas užplūdo darbo netekę partijos ideologai, bolševikinė 
nomenklatūra, kuriai kalbos reikalai nerūpėjo. Ji žlugdė mokyklos re- 
formą, tautinės mokyklos kūrimą. 

Kalbininkai daug dėmesio skyrė tolesniam bendrinės kalbos nor- 
mų tikslinimui, jų įtvirtinimui. Dirbo Valstybinės kalbos komisija. 
1991 m. pasirodė jos nutarimų II pataisytas (papildytas) leidimas. Ta- 
čiau praktikoje ne visi tų nutarimų laikėsi. Patys kalbininkai neretai 
diskutavo, ne visuomet sutarė. 

Iš fonetikos dalykų minėtini ginčai dėl nelietuviškos kilmės žodžių 
tarties. Antai ginčytasi dėl joto tarimo ar netarimo tokiuose žodžiuo- 

se, kaip abilurieūtas, akvariumas ir pan. V. Vaitkevičiūtė siūlė tarti 
abiturijefūtas, akvarijumas, bet bibl'otekė, me! 'oracija, tačiau kijūskas, 
net najivūs "naivus", herojika "heroika"', fatujirūoti “tatuiruoti" (!) ir 
kt. Susilaukė prieštaravimų. Ji bandė keisti ir ankstesnes nuostatas 
dėl priebalsio /kieto ar minkšto tarimo svetimžodžiuose prieš užpa- 
kalinį tolesnio skiemens balsį (A/fonsas, filmas, pd4ltas...), siūlė be- 
maž be atvangos juose tarti minkštąjį / („Kalba Vilnius“, 1992.1.31). 
Tačiau tam griežtai pasipriešino A. Vidžiūnas, A. Girdenis („Gimtoji 
kalba“, 1992, Nr. 3) ir kiti, reikalavę ir šiuo atveju svetimžodžių tar- 
ties neskirti nuo lietuviškų žodžių, minkštąjį /toleruoti tik kai kuriuo- 
se žodžiuose, ypač profesionalų kalboje (4/'tas, pūl'tas.. >)a 

Rašybos klausimais didesnių diskusijų kaip ir nebuvo. Stengtasi 
laikytis knygoje „Lietuvių kalbos rašyba ir skyryba“ nustatytų normų, 
vadovautasi antruoju pataisytu jos leidimu, pasirodžiusiu 1989 m. Prak- 
tikoje, žinoma, pasitaikydavo svyravimų, tam tikrų nukrypimų, kurie 
ir būdavo keliami spaudoje. Ryškėjo tendencija daugiau paisyti prieš- 
Karinių tradicijų. 

Stengiantis toliau tvarkyti svetimų bei tarptautinių žodžių rašybą, 
nutarta sparčiai plintančius dūrinius su atskirais žodžiais neinančiais 
dėmenimis pop-, video- rašyti kartu, o ne skyrium, pvz., popmuzika, 
videoaparatūra, videofilmas, videosalonas, videokinas. Plg. disko mu- 
zika (nes vartojamas žodis diskas). 

Rašyba buvo tvarkoma iš lėto, nevengiant palikti du konkuruojan- 
čius variantus, pvz., įteisintas dvejopas rašymas (net dvejopa tartis) kon- 
tuzyti, tramplinas ir kontūzyti, tramplynas. Ginčytasi, kuriam teikti pir- 
menybę iš gretimybių, pvz., gri//jažas ar griliažas, faksas ar fax ir pan. 

Daugiausia bėdų sudarė kitų kalbų, vartojančių lotynų alfabetą, 
tikrinių vardų rašymas. Konkuravo dvi sistemos: originalo (autentiš- 
ka) rašyba ir lietuviška perraša. Mokslinėje literatūroje dažnesnė bu- 
vo pirmoji, nors pasitaikydavo ir antroji, net abi (viena skliausteliuo- 
se), o populiarioje literatūroje, ypač periodinėje spaudoje, rašė kas 
kaip norėjo. Tačiau originalo rašybos vartojimo sfera vis plito, o per- 
rašos — pastebimai siaurėjo. Pasirodė nemaža straipsnių, proteguo- 
jančių tai vieną, tai kitą rašybą, neretai poleminių ir piktų. Jų autoriai 
buvo ne vien kalbininkai. Iš kalbininkų bene aktyviausi diskusijoje 
buvo V. Ambrazas, V. Būda, N. Sližienė. 

Daug rašyta įvairiais kirčiavimo klausimais. Tai sudėtinga sritis, 
reikalaujanti nuolatinės priežiūros. Stengtasi mažinti kirčio dvejopu- 
mus, įtvirtinti anksčiau nustatytas normas, taikyti jas naujai atsiran- 
dantiems ar atgaivinamiems žodžiams, pvz., ateitiniūkas, tautinis, tau- 
tiniūkas, acc. sg. Pabaltijį ir kt. 

Smerkta netaisyklingos sintaksės konstrukcijos, nelietuviški pasa- 

kymai, tokie kaip pinigus keičia vienas prie vieno (=vienas 
į vieną), palaukite I a i d e (=nepadėkite telefono ragelio), vietoj to, kad 
(=užuot) ir pan. 

Rūpintasi leksikos naujovėmis. Atsirado nemaža naujų žodžių, su- 
sijusių su gyvenimo pokyčiais, pvz., pėrtvarka (nepecTpoHka), 
viešūmas (rnacHOCTb), sąstingis, arba stingu/fs (stagnacija), vadybos 
mokslas (menedžmentas) ir pan. Kiti, anksčiau retai vartoti, labai iš- 
populiarėjo, pvz., paveldas, savilaida... Atsirado ir netaisyklingai su- 
darytų, pvz., sąjūdičtis (vietoj sįjūdininkas), s4nryša (turėtų būti s4ry- 
$a) ir kt. Darytasi iš įvairių trumpinių, pvz., kapėesėsininkas (iš KPSS). 
Į aktyvią vartoseną grįžo ponas, sudičv (sudieū, sudie) ir kt. V. Urbu- 
čio siūlytas viešpas 'ponas' („Mokslas ir gyvenimas“, 1991, Nr. 6) ne- 
prigijo. Kartu su savais žodžais grižo ir kai kurie tarpukaryje įsigalėję 
skoliniai, pvz., seimas “parlamentas? (1. se/m), urėdas “aukštas miškų 
administracijos pareigūnas' (<ypans), urėdija (J.Klimavičius siūlė 
keisti miškuvė) ir kt. Buvo aptariamos žodžių reikšmės, jų vartosena, 
pvz., (4msta, tūlas (J. Klimavičius) ir kt. Kovota prieš vertalus, tokius 
Kaip n u i nt i greitį (sumažinti greitį, važiuoti lėčiau),,p a! čis t ikai- 
nas (nebekontroliuoti kainų), automobilio baką benzinu u ž p ilt i (pri- 
pilti benzino) ir pan. 

Lituanistams teko ginti kalbą ne tik nuo rusybių, bet ir anglybių 
(anglizmų, anglicizmų), anksčiau mažai težinotų, kurie dabar ėmė 
plūste plūsti į spaudą, radiją, televiziją, o iš ten brovėsi ir į kasdienę 
šnekamąją kalbą. Jų nuolat daugėjo. Tai tokie žodžiai, kaip brifingas 
“trumpa informacija, pasitarimas" (an. brief“trumpas, glaustas'), brėke- 
ris "makleris, tarpininkas' (broker), dizdineris “dailininkas konstruk- 
torius' (designer), m4rketingas "įmonių veikla, atsižvelgianti į rinką" 
(market “turgus'), mėnedžeris “vadovas, organizatorius' (manager), 
rčitingas "įvertinimas" (rating 'pažymys'), ralis “automobilių lenkty- 
nės' (rally), rėketas 'šantažas, prievartavimas" (racket), sponsorius “rė- 
mėjas' (sponsor), vykendas "savaitgalis" (week-end) ir daug kitų. Jų 
ėmė rastis net daugiau negu JAV lietuvių geroje spaudoje (ten prasto- 
je kalboje, ypač šnekamojoje, jų knibždėte knibždėjo). Neretai trak- 
tuoti kaip tarptautiniai žodžiai. Kai kurie tokie iš tikrųjų ir yra. 

Tarptautinių žodžių daugėjo. Ypač populiarūs tapo aukcionas 'vie- 
šas pardavimas, kai daiktą įgyja mokantis didžiausią kainą" (lot. auc- 
Lio, gen. sg. auctionis), genocidas “gyventojų naikinimas! (gr. ysvėc), 
"giminė, gentis' + lot. caedo “žudau"'), genofondas “visa populiacija" 
(gėnas “paveldimų ypatybių perteikėjas' + fondas), gigantomanija “pa- 
mėgimas visko, kas milžiniška' (4i44ntas + mūnija), konvertuojama 
valiuta (konvertuoti “laisvai keisti'), politologija “politikos mokslas! 
(gr. noh1TUKN “valstybinė veikla'), preskonfereūcija “spaudos konfe- 

rencija' (presa 'spauda'), strėsas “įtampos būsena' (an. stress) ir 
panašūs. 

Žmonės ne visuomet suvokė tokių žodžių reikšmę, dėl to pasitai- 
kydavo pasakymų, kai juos vartojo kartu su tą patį (ar beveik tą patį) 
reiškiančiais lietuviškais žodžiais, lyg būtų skirtingi, taigi kūrė „svies- 
tas sviestuotas“ posakius (būdavo jų ir anksčiau), pvz., agrarinė Žėmės 
ūkio reforma (agrarinis *žemės ūkio, susijęs su žemės ūkiu'), b4rteri- 
niai mainai (an. barter'prekių mainai'), etaloninis pavyzdys (etalonas 
"tobulas pavyzdys'), komėrcinė parduotūvė (komėrcinis 'prekybinis'), 
lidudies folkloras (folkloras “liaudies kūryba'), pramonės indūstrija 
(indūstrija pramonė"), vietiniai aborigėnai (aborigėnas “vietinis, iš nie- 
kur neatsikėlęs') ir pan. Kalbininkai kantriai aiškino svetimos kilmės 
(tarptautinių) žodžių reikšmes, jų santyki su panašios reikšmės lietu- 
viškais žodžiais, pvz., em/graftas, egzilis ir išeivis, bėglys (pabėgėlis), 
ūOžsienio lietūvis (J. Klimavičius) ir pan. Nepritarė netiksliems, nelo- 
giškiems pasakymams, pvz., Lietuvos tauta vietoj Lietuvos piliečiai 
(Žmėnės) ir pan. 

Suintensyvėjo terminologijos darbas. Imta tvarkyti terminus tų sri- 
čių, kurios bolševikams valdant buvo labiausiai apleistos, pvz., karinė 
terminija („Gimtoji kalba“, 1992, Nr. 7). Pakitęs gyvenimas reikalavo 
kurti ir daugybę kitų sričių terminų, tokių kaippalydovin ėante- 
na (televizija), uždaroji akcinė bendrovė (UAB) ir pan. Vietoj bolše- 
vikų įvestų rusiškų vertalų grįžo anksčiau vartoti savi, natūralesni pa- 
sakymai, pvz., ūkio skfrius vietoj ūkio dalis (koaaucmeennaa uacmo). 
Spaudoje svarstyta kai kurių vartojamų terminų reikšmė, aptarinėtas 
jų turinys, pvz., valdinys, pavaldinys ir kt. Iškilo reikalas terminologi- 
jai panaudoti kompiuterinę techniką, kurti terminų banką. Iš pasiro- 
džiusių terminų Žodynų pirmiausia minėtinas K. Gaivenio ir S. Kei- 
nio kalbotyros (1990), Č. Kavaliausko teologijos (1992) ir kt. žodynai. 
Tačiau dėl ekonominių sunkumų, popieriaus trūkumo ir kitų bėdų pa- 
rengti spaudai kai kurių sričių terminų žodynai ilgai negalėjo pasiro- 
dyti, nors biznieriai pelno sumetimais sugebėdavo išleisti ir menka- 
verčių, specialistų neaprobuotų žodynų, padariusių daugiau žalos ne- 
gu naudos, pvz., „Verslininko žodynas“ (1990). Nemažą vaidmenį at- 
liko geras leidinys „Terminologijos taisymai“ (parengtas K. Gaivenio, 
A. Kaulakienės, S. Keinio ir J. Klimavičiaus, 1992 m.), kuriame buvo 
suregistruota net apie 3,5 tūkst. įvairių sričių aktualių, kalbininkų kom- 
petencijai priklausančių terminologijos taisymų. 

Pasirodė daugybė dvikalbių žodynų: anglų - lietuvių, lietuvių — an- 
glų, vokiečių — lietuvių, lenkų — lietuvių ir t. t. Jų leidyba klestėjo. At- 
sirado net „Pradinukų žodynas“ (J. Paulausko ir G. Kirvaičio, 1992), 
inversinis žodynas (J. Korsako, 1991) ir kitoki. Dar minėtina G. Rosi- 

nienės knygelė „Kodėl raudonas kaip vėžys“ (studija apie zoomortiz- 
mus, 1991). 

Tvarkyta ne tik bendrinė, bet ir tikrinė leksika — vardynas. Kilo 
diskusija dėl bolševikams valdant įsigalėjusių šalių pavadinimų Ba/- 
tarūsija ir Chorvatija resp. etnonimų bal/farūsis, chorvatas, pasidarytų 
nusižiūrėjus į rusų benopyccna, XopBaTHWa resp.6e10pyc, xopeam. 
Reikalauta grąžinti anksčiau Lietuvoje oficialiai vartotus šių šalių pa- 
vadinimus Gudija ir Kroatija bei etnonimus gOddas (senas žodis), 
krodtas (gautas per Vakarų šalis). Taip pat vietoj tikrovę iškraipančio 
verstinio bolševikų imperijos pavadinimo Zarybų Sąjunga (tikrų tary- 
bų kaip valdžios organo joje niekada nebuvo) reikalauta grąžinti prieš 
Karą vartotą Sovietų Sąjumgos (plg. žodžius sovietizacija,sovietologas 
ir kt.) pavadinimą. Vietoj Pabaltijo šalys (plg. Ilpu6anmuuūckue 
cmpanb) vis dažniau spaudoje imta vartoti ankstesnį pavadinimą B4/ti- 
jos šalys, vietoj Suvienytų Nacijų Organizacija — išeivių vartojamą 
Jungtinės Tautos ir kt. Įvairiais tokiais klausimais nemaža ginčytasi. 
Rašė V. Ambrazas, J. Klimavičius, P Kniūkšta, J. Palionis, A. Piroč- 
kinas, V. Vitkauskas, Z. Zinkevičius ir kt. 

Jau nuo 1989 m. pradžios visuomenė ėmė reikalauti, kad Kapsuko 
miestui (ideologiniais sumetimais bolševikų pavadintam Lietbelo įkū- 
rėjo vardu) būtų grąžintas anksčiau turėtas Mari/4mpolės vardas. Tuo 
reikalu organizuotame referendume (III.12) net 7396 šio miesto gy- 
ventojų balsavo už Mari/4mpolę (kirčiuota ir Marijampolė) ir tik 2370 
parėmė Kapsūko pavadinimą, nors bolševikinė vietos valdžia labai agi- 
tavo už Kapsūką. 1977 m. Lietuvos žemėlapyje atsiradęs Sniečkaus 
miestas po ilgesnių svarstymų 1992 m. gavo Visagino (ankstesnio te- 
nykščio kaimo) pavadinimą. Svarstyti ir kai kurie kiti bolševikų įvesti 
pavadinimai. Antai Naujajai Akmenei (cementininkų miestas) buvo 
siūlomas Akmenės vardas. 


Bolševikai miestų vardus buvo pakeitę ne tik Lietuvoje. Komunizmo „šventaisiais“ 
pavadintų miestų SSSR respublikos turėjo daug. Antai Lenino vardą buvo gavę apie 40 
miestų, Stalino — 6, daugybė vadinti Kalinino, Kirovo, Vorošilovo ir kitų bolševikų vei- 
kėjų vardais. Apskritai mėgta miestų vardus kaitalioti, pvz., rusų Rybinskas per pusšimtį 
metų turėjo net 4 pavadinimus. Subyrėjus imperijai imta grąžinti senuosius istorinius 
vardus. Greit Rusijos žemėlapyje vėl atsirado Jekaterinburgas (buv. Sverdlovskas), NiŽ- 
nij Novgorodas (Gorkis), Samara (Kuibyševas), Sankt Peterburgas (Leningradas), Sim- 
birskas (Uljanovskas), Tverė (Kalininas), Viatka (Kirovas), Ukrainoje - Luganskas (Vo- 
rošilovgradas), Mariupolis (Ždanovas), Azerbaidžane - Beilangas (Ždanovskas), Gian- 
dža (Kirovobadas), Kirgizijoje - Biškekas (Frunzė), Tadžikijoje - Chudžandas (Lenina- 
badas), Gruzijoje - Bagdadis (Majakovskis), Armėnijoje - Kumairis (Leninakanas), Es- 
tijoje —- Kuressaarė (Kingisepas), Latvijoje — Aizkrauk/ė (Stučka) ir kt. Ne visur tai pada- 
ryti buvo lengva. Šiaurės Osetijos sostinėje Ordžonikidzėje gyventojų daugumą sudarė 
atvykėliai iš Rusijos ir jie referendume nubalsavo grąžinti ne senąjį šios vietovės pavadi- 
nimą Dzaudžikala, bet jos kolonizavimą simbolizuojantį rusišką Vladikaukazas (ena0eū 

Kaexa30m). Bolševikinių vardų imta kratytis ne vien buv. SSSR teritorijoje, bet ir Jugos- 
lavijoje, Kambodžoje, kitose šalyse, kur jie buvo įvesti. 


Lietuvoje bolševikinius pavadinimus buvo gavę ne tik minėti mies- 
tai, bet ir daugybė smulkių gyvenviečių, ypač kolchozų, sovchozų, taip 
pat jais buvo pavadintos miestų ir miestelių gatvės, įvairios įstaigos, įmo- 
nės, laikraščiai, laivai ir t. t. Jų — begalės, be to, daug naiviai įkyrių. 

A. Čekuolis 1988 m. rašė: „Einu Vilniaus Lenino rajonu, Lenino prospektu, pro Le- 
nino aikštę jame, pro Lenino paminklą joje, graužiu obuolį, išaugintą kolūkyje „Lenino 
keliu“ draugės Šiškevičienės, apdovanotos dviem Leninoordinais, sumokėjau už tą obuolį 
asignacija su Lenino atvaizdu, grąžos gavau metalinį pinigą taip pat su Leninoprofiliu, ir 
mąstau — ar yra pasaulyje labiau stabmeldiška šalis negu mūsų?“ („Gimtasis kraštas“ 
1988.X.20-— 26, kursyvas mano. —- Z. Z.). 


Reikėjo tokį vardyną sutvarkyti. Kolchozams (sovchozams) dau- 
giausia buvo grąžinami senieji tos vietovės pavadinimai. Tai daryti pro- 
vincijoje neretai trukdė stipri bolševikinė nomenklatūra, kuriai ideo- 
loginiai simboliai dar vis tebebuvo „prie širdies“. Tokie kolchozų var- 
dai, kaip Bo/ševikas, Gegužės pirmoji, LKP 60-metis, Pirmyn į komu- 
nizmą,. Raudonoji Žvaigždė, Tarybų Lietuva, Spalis, išnyko greit, bet 
neutralesni laikėsi ilgokai. 

Senųjų gatvių pavadinimų grąžinimas, bolševikinių vardų keitimas 
lietuviškais bei su Lietuva, jos praeitimi susijusiais pavadinimais vyko 
nuo pat Atgimimo pradžios, Vilniuje spaudžaint visuomenei pradėtas 
dar 1987 m. pabaigoje. Pirmiausia buvo sugrąžinta daug tokių vardų, 
kuriais jos buvo pavadintos prieš 200—300 metų ir anksčiau, pvz., Ber- 
nardinų (nuo XVI a. pab.), Vokiečių (1511 m.), Skapo (1525), Pilies 
ir Didžioji (XVI a.), Totorių (1598), Išganytojo (nuo XVII a. pab.), 
Aušros Vartų (1618), Pylimo (1790) ir kt. Dėl partijos trukdymo iš 
pradžių tasai darbas vyko lėtai, bet tolydžio intensyvėjo. Pagaliau bol- 
ševikiniai „šventieji“ išnyko iš Lietuvos miestų. Atsirado pavadinimai, 
įamžinantys Lietuvai ir pasauliui nusipelniusius žmones, ne tik lietu- 
vius, bet ir kitataučius, pvz., Sacharovo aikštė Vilniuje prie Spaudos 
rūmų, tada dar užgrobtų svetimos armijos. 

Įmonės, įstaigos ir šiaip įvairios institucijos irgi anksti nusikratė 
ideologinių „priedų“, pvz., Vi/niaus Darbo raudonosios vėliavos ir Tau- 
ty draugystės ordinų valstybinis V. Kapsuko universitetas virto tiesiog 
Vilniaus universitetu, atitinkamai Kauno politechnikos institutas (vė- 
liau technikos universitetas) neteko A. Sniečkaus vardo, Šiaulių pe- 
dagoginis institutas — K. Preikšo ir pan. Smulkių įstaigų ir organiza- 
cijų pavadinimai buvo tiksliau suformuluoti, atsisakyta juose pažodi- 
nio vertimo iš rusų kalbos. 

Laikraščiai gana greit „persikrikštijo“, pvz., „Komjaunimo tiesa“ 

virto „Lietuvos rytu“ ir pan. Atsirado naujų laikraščių, kurių dalis tę- 
sė prieškarinę tradiciją, ėjo tuo pačiu pavadinimu, pvz., „Lietuvos ai- 
das“. Rajonų laikraščiai taip pat pakeitė bolševikinius vardus, pvz., 
1989 m. buvo leidžiami „Bičiulis“ (Kelmė), „Galvė“ (Trakai), „Mer- 
kio kraštas“ (Varėna), „Pamarys“ (Šilutė), „Tėviškės žinios“ (Kauno 
raj.), „Utenis“ (Utena) ir kt. Žodžiu, bolševikinę ideologinę nomina- 
ciją visose srityse keitė natūrali lietuviška, plg. Klaipėdos laivų pava- 
dinimus „Jonas Jablonskis (buv. „Vincas Mickevičius-Kapsukas“), 
„Maironis“ („Juozas Vitas“), „Raguva“ („Tarybų Lietuva“), „Simo- 
nas Daukantas“ („Karolis Požėla“), „Ukmergė“ („Kazys Giedrys“), 
„Vydūnas“ („Alfonsas Čeponis“) ir kt. 

Pertvarkant visą šį sudėtingą vardyną iškilo nemaža sunkumų, at- 
sinaujino ir kai kurios iš ankstesnių laikų paveldėtos bėdos. 

Nemaža rūpesčių kėlė vietomis oficialiai tebevartojamos tarminės 
Kai kurių miestelių ir šiaip gyvenviečių vardų formos. Mat vietovardžių 
norminimas Lietuvoje visą laiką atsiliko nuo bendrinės kalbos tvarky- 
mo. Antai vietoj norminių pavadinimų A/ant4, Gandinga, Geležiai, Ma- 
leišiai, Nedingė, Pžmpėnai, R4žė plačiai tebebuvo vartojamos tarmi- 
nės formos Aluntė, Gondinga, Gelažiai, Malaišiai, Nedzingė, Pi mpė- 
nai, Ronžė ir pan. Reikalauta jas įteisinti, diskutuota spaudoje. 

Atgimimo metu atsirado ir „parapijinių“ patriotų, kurie reikalavo 
keisti jau įsigalėjusias normines gyvenviečių pavadinimų formas tar- 
minėmis ar pseudotarminėmis. Grasino skelbti vietos žmonių „refe- 
rendumus“, net priiminėjo jas įtvirtinančius vietinės valdžios sprendi- 
mus. Bene labiausiai triukšmavo Vilkyškių gyventojai. Jie beveik visi 
Vilkyškiai (iš * Vilkijiškiai: * Vilkija, plg. Jotyškiai: Jotija, Rikfškiai: 
Rikija), iš seno vietos Žmonių vartotas, atrodė svetimas ir nepriimti- 
nas. Reikalavo keisti jį neva „taisyklingesniu“ Vi/kiškiai Net buvo priim- 
tas atitinkamas apylinkės tarybos sprendimas. Teko įsikišti kalbininkams. 
Svarstė Lietuvių kalbos komisija (1992.11I.28) ir pasiūlė AT Prezidiumui 
panaikinti klaidingą sprendimą, palikti autentišką istorinį pavadinimą. 

Panašiai kai kurie vietos gyventojai reikalavo keisti Veiviržėnus į 
Veviržėnus (rėmėsi tarmine tartimi ir tokiais pat senesniais užrašy- 
mais), ŠvenčiGnis į nebuvėlius Šventėnus ir pan. 

Dalies gyvenviečių pavadinimų visą laiką svyravo tartis, ypač kir- 
čiavimas, pvz., šalia P/ateliai, Kapčiamiestis (autentiškas kirčiavimas) 
sakyta ir Platėliai, Kapčiamiestis (naujas, iškraipytas). Svarbu buvo 
taisyklingas formas įtvirtinti. Kaip ir anksčiau, stengtasi kur tik įma- 
noma žymėti tokių pavadinimų kirtį bei priegaidę, propaguoti taisyk- 
lingą tartį. Tuo reikalu V. Vitkauskas ir M. Razmukaitė sudarė spe- 
cialų praktinį Lietuvos vietovardžių žodyną visuomenei. 

Ypač daug rūpesčių kėlė nauji įmonių, įstaigų ir organizacijų pa- 
vadinimai, kurie ne visuomet buvo taisyklingai sudaromi, dažnu atve- 
ju po senovei liko griozdiški. Jų tvarkymą komplikavo įstatymo reika- 
lavimas pavadinime įrašyti žodžius valstybinė įmonė, dėl to atsirado 
tokių nesąmonių, kaip Valstybinė įmonė Dujininkų mokymo centras, 
Valstybinė įmonė „Vilniaus centrinė universalinė parduotuvė“ „ir pan., 
beje, su labai nevienoda skyryba. 

Bet labiausiai visiems kliuvo nuolat atsirandantys įvairių bendro- 
vių ir firmų nauji pavadinimai, sudaryti nepaisant lietuvių kalbos žo- 
džių darybos, sunkiai iššifruojami, dažniausiai apskritai nelietuviški, 
pvz., Amber, Cellar, Ekolita, Galarg, Intervil, Litimpex, Plastkoop, 
Ravioli, Vil-Var, Victum, (trumpiniai) SeKoMa, MeBelA, MADI, VE- 
ZO, COMPIDEA ir pan. Dažną nežinia kaip ištarti, arba buvo taria- 
ma Žargoniškai, pvz., D4na vietoj Dana. Kalbininkai stengėsi tokius 
tvarkyti, bent lietuvinti. Buvo aptarinėjami spaudoje („Kalbos kultū- 
ra“, 62 sąs., „Gimtoji kalba“, 1991, Nr. 5 ir kt.), radijo ir TV laidose. 
Svarstė juos Valstybinė lietuvių kalbos komisija. Sudaryta firmų var- 
dų darybos instrukcija (P. Kniukšta ir kt.). Visuomenė reikalavo, kad 
netaisyklingais pavadinimais valdžia firmų neregistruotų. Tačiau viso 
to triūso rezultatai buvo menki. Daugybė nevykusių pavadinimų išli- 
Ko, kiek gerėjo tik naujai sudaromi vardai. 

Antroponimikos srityje taip pat vyko pakitimų. Svarbiausias iš jų 
— panaikinti oficialūs tėvavardžiai, bolševikų primesti iš rusiškos as- 
menų įvardijimo sistemos. Lietuviui, pvz., Vincovičius (Vinco sūnus), 
Stasievičius (Stasio sūnus), Stasievna (Stasio duktė), Zigmovna (Zig- 
mo duktė) atrodydavo tarsi pravardžiavimas. Dėl to dažniau sakyda- 
vo Vinco sūnus, Stasio duktė ir pan. Po Atgimimo ir tokie pasakymai 
tapo nebereikalingi. 

Krikšto vardai jau iš anksčiau buvo gerokai aptvarkyti. Vadovauta- 
si K. Kuzavinio ir B. Savukyno „Lietuvių vardų kilmės žodynu“, iš- 
leistu 1987 m. Spaudoje diskutuota tik dėl vieno kito vardo tarimo, 
paprastai dėl kirčiavimo, pvz., Artūras ar Artūras. Painiavą kėlė men- 
Kaverčiai biznio leidiniai, platinę specialistų neaprobuotus vardus. An- 
tai V. Mikalausko knygoje „Tūkstantis patarimų“ (1990) pateiktame 
sąraše tokių buvo net trečdalis (daugiau kaip 400), tarp jų daug iš- 
kraipytų, su rašybos klaidomis (Bernabas, Montigirdas, Žaimantas, 
Dangerūta, Diemantė, Rūsnė, Svitrigėlė vietoj taisyklingų Barndbas, 
Mantgirdas, Žeimantas, Dangerūtė, Deimantė, Rūsnė, Š vitrigd4ilė ir 
pan.), labai įmantrių, neturinčių vartojimo tradicijos (pvz., Agaras, 
Deivis, Eulogijus, Širdvalda, Žvaigždonė...), net lietuvių kalboje ne- 
įmanomų (pvz., Jagaubis, Kategirdas, Treivaldas, Žirdemantas ir kt.) 
Tokie leidiniai darkė vardyną, darė jam nemažą žalą. 

Išduodant lietuviškus pasus buvo gera proga pataisyti visokius 
pavardžių iškraipymus, kuriuos per 50 okupacijos metų padarė rusiš- 
ka raštinė, ypač Sibire, lageriuose. Deja, dėl painių įstatymų ir valdi- 
ninkų nepaslankumo bet kokie paso duomenų keitimai tapo neįma- 
nomi, reikalavo daug laiko, gaišaties (tuo gavo įsitikinti šių eilučių 
autorius, daugiau negu pusę metų stengęsis naujame pase atitaisyti 
neteisingus gimimo metus). Labiausiai nukentėjo pietryčių Lietuvos 
gyventojai, kur taip buvo įteisinta daug pokarinių ir ankstesnių iš- 
kraipytų, sulenkintų pavardžių, kurių atlietuvinimą biurokratai viso- 
mis išgalėmis trukdė, o polonizatoriai traktavo kaip tariamą lenkiškų 
pavardžių lituanizaciją. Apie kiek didesnį anksčiau suslavintų bei su- 
lenkintų pavardžių Lietuvoje atlietuvinimą, kokį buvo rengiamasi da- 
ryti prieš karą, esamomis sąlygomis negalėjo būti ir kalbos, nors spau- 
doje tasai reikalas ir buvo ne kartą keliamas, net diskutuojama. 


**+* 


Nugalėdama sunkumus lietuvių kalba, kaip ir pati tauta, pamažu 
Kratėsi svetimųjų apnašų. Ji tapo valstybinė kalba ir vėl pasuko natū- 
ralios raidos kryptimi. Tai buvo svarbiausia. Visos negandos ir bėdos 
kilo dėl okupantų padarytų žaizdų, todėl jos neamžinos. Kalbos ligos 
negreit gydomos, juoba kad per tarpukario laisvo rutuliojimosi dvide- 
šimtmetį lietuvių kalba ne visas šimtmečių vergovės skriaudas buvo 
spėjusi panaikinti, kai kurios tų laikų žaizdos dar tebepūliuoja... 

Baigiamasis prierašas 


Šiuo tomu baigiamas pasakojimas apie lietuvių kalbos nucitą tūks- 
tantmetį kelią — nuo seniausių lingvistinės analizės pasiekiamų laikų 
iki mūsų dienų. Autorius pradėjo pasakoti dar tais tamsiais laikais, 
kai prieš akis nebuvo matyti ne tik Atgimimo aušros, bet ir mažiausio 
Žiburėlio. Tada šiuo pasakojimu jis siekė įamžinti lietuvių kalbos, kar- 
tu ir tautos, nueitą garbingą kelią. Jam rūpėjo, kad pavergtos Lietu- 
vos vaikai to kelio nepamirštų, kad jie iš praeities semtysi jėgų. 

Dabar Lietuva jau išsiveržusi iš vergovės, O lietuvių kalbai atsive- 
ria geresnės ateities perspektyva. 

Pasakojimas rodo, kad lietuvių tautos ir kalbos kelyje yra buvę daug 
ne tik šviesių, bet ir Jabai tamsių dienų. Mūsų protėviai darė nemaža 
klaidų, kurios tuomet jiems atrodė nereikšmingos, bet dėl kurių vė- 
Jesnės lietuvių kartos labai skaudžiai kentėjo, dėl kurių tauta ir kalba 
tiesiog tirpte tirpo. Mažos nuolaidos svetimiesiems visuomet turi skau- 
džių pasekmių, kad ir kokiu pretekstu jos būtų teisinamos (,lankstu- 
mu“, „realybės supratimu“ ir pan. ). 

Iki mūsų dienų išliko tik dalies lietuvių tautos tąsa. Tapome maža 
šalimi su gausiais buvusios didybės pėdsakais grobuoniškų kaimynų 
plotuose. Viso (o nežinodami negalėtume išvengti nuopuolių ateityje, 
išlikti tuo, kas esame, kuo buvo mūsų protėviai. Iš istorijos mokykimės! 

Tarptautinis blogis glūdi didžiųjų valstybių /£mperializme. Mažos tau- 
tos apkaltinamos tariamais „nusikaltimais“, kurie be saiko išpučiami. 
Nepajėgiama suvokti, kad tie „nusikaltimai“ kyla iš vieno pagrindinio 
šaltinio — desperatiškų mažų tautų pastangų išlikti, priešintis sunai- 
kinimui. Šio pasaulio galiūnai nepastebi savo kur kas didesnių nuodė- 
mių arba jas Jengva ranka sau atleidžia. Mat jie stiprūs! Jei pasaulyje 
nebūtų imperinio mąstymo, išnyktų daug „karštų vietų“ gražiojoje mū- 
sy planetoje, įsiviešpatautų tikrasis viešumas, dora, teisybė. Imperi- 
nių užmačių epocha liktų kaip slogus praeities prisiminimas. 

Pasakojimas taip pat rodo, kad lietuvių tauta ir jos kalba šimtme- 
čiais ištvėrė nutautinimą, ilgametį lenkinimą, vokietinimą ir brutalų 
rusinimą, pakėlė spaudos draudimą, bolševikų lagerių siaubą, trem- 
tis... Lietuviai labai užsigrūdino galimoms ateities negandoms, dėl to 
tapo nenugalimi. Įmanoma juos pavergti, bet ne nugalėti! Dėl to į 
ateilį turime Žiūrėti optimistiškai. 

Vilnius, 1993 m. vasario 16 d. 

Sutrumpinimai 


acc. — accusativus, galininkas 

adv. — adverbium, prieveiksmis 

an. — anglų, angliškai 

cond. — condicionalis,tariamoji nuosaka 
dat. — dativus, naudininkas 

dial. — tarmės (ne bendrinės kalbos ) forma 
du. — dualis, dviskaita 

f(em). —- femininum, moteriškoji giminė 
fut. —- futurum, būsimasis laikas 

g(en). — genitivus, kilmininkas 

gI. — graikų, graikiškai 

i(nstr). — instrumentalis, įnagininkas 
isp. — ispanų, ispaniškai 

it. — italų, itališkai 

I. - lenkų, lenkiškai 

la. — latvių, latviškai 

lie. — lietuvių, lietuviškai 

lot. — lotynų, lotyniškai 

m(asc). — masculinum, vyriškoji giminė 
n(om). — nominativus, vardininkas 

